
atica Hrvatska protumačila je dosele u nizu svoje: 
„poučne knjižnice 11 a iz kruga prirodoslovnih nauka 
glavne pojmove o rudstvu, geologiji i kemiji, a evo 
sad sa ovom i još po kojom dalnjom knjigom pokušat će 
da predoči svojim čitaocem i glavne crte iz bilinskoga 
s v i e t a. Odbor „Matice Hrvatske" umolio je gg. dra. 
Bogoslava pl. Jiruša, profesora botanike na našem sveuči¬ 
lištu, i dra. M. Kišpatića, profesora zagrebačke rcalke, 
da udese, kako bi se u par godina pružilo hrvatskomu 
obćinstvu sve ono, što mu je najnužđnije znati iz bilin- 
stva. Ovoj se molbi obojica rado ođazvaše,. i evo već sad 
izlazi i prva knjiga ob ovom predmetu, upoznavajuć nas 
sa njekimi glavnimi pojavi iz bilinskoga svieta, od prof. dra. 
Kišpatića, ka kojoj je izradio prof. dr. Jiruš i jednu geo¬ 
grafsku kartu o razdiobi bilina na zemlji, koja će najviše 
đoprinieti razumievanju bilinske geografije. Budi im obo¬ 
jici srdačna hvala za njihov dojakošnji i budući trud! 

„Matica Hrvatska 11 neizdajc knjiga za školu, pa za to 
neće nitko kao ni u prvanjih knjigah „Matičine 11 : „poučne 
knjižnice", a tako ni u ovoj naći po kakvom znanstvenom 
kalupu sbijeno gradivo o bilinstvu. Opisuju se ovdje, a 
tako će biti i u sliedećih knjigah, samo najvažniji i naj- 
zanimiviji pojavi iz botanike, i to u pojedinih samostalnih 
slikah. Imala bi ovo biti liepo spletena kita cvieća, koje 
ako je niklo po raznih vrtovih, kako to inako i nemože da 
bude, al za to nastoje pisci tim sdušnije, da ga što ljepše 
presade u hrvatsku bašću, u hrvatsku knjigu. U izradji- 




van ju ove prve knjige o bilinstvu rabio je a rabit će i 
dalje. gosp. prof. tlr. Ki.spati ć poglavito liopo pisanu travo 
cezku knjigu: „Figuicr: Histoire des plantes", iz koje 
su knjige uzete većinom i slike, koje se u ovoj knjizi na¬ 
laze; nadalje: ,,De Candolle: Ursprung der Pflanzcn"; 
„ S c h 1 e i d e n: Die PHanzen und ilir Leben“ ; „Ju n g: 
„Der AVclttheil Australien“ ; „ S c h w e n d ener : Aus der 
Gescliiolite der Culturpttanzen" ; „ V o I z : Beitrage -zur 

Culturgeschicbte"; ifcd., zatim spise Martin,sa. Hiim- 
boldta, Darwina i prekrasno u popularnoj njemačkoj 
botaničkoj knjizi dosele nenadkriljiv-o Cohnovo djelo: 
„Die Pflanze“, koje, kad bi se i sasvim prcobuklo u 
hrvatsko ruho. bilo bi hrvatskoj knjizi samo na korist. 

Da bude ova knjiga tim milija hrvatskomu svietu, 
postarala sc je „Matica“ za ovu knjigu i o što ljepše 
slike, kojimi je htjela, da predoči što jasnije ono, što pisac 
mrtvim slovom tumači; — pak i „Matičin" tiskar gosp. 
Karlo Albrecht uložio je po običaju sav mogući trud,- 
da bude izdanje i ove knjige što ukusnije, što mislimo, 
da je u podpunoj mjeri i postigao, — pa mu neka bude 
na tom trudu osobita hvala i ovom sgodoin izražena! 

11 Zagrebu, koncem mjeseca prosinca god. 1.884. 






Miso Kišpatić BOTANIKA I, ©MH 2010. 



Bilina i znanost. 


Važnost bilja. — Aristotele. — Theophrast- — Plinij. — Botanika n srednjem 
vieku. — Preporod botanike. — Važnost klasifikacije i njeni stvoritelji; Tour- 
nefort, Linne, Jussieu. — Pokusi u botanici .. — Ustroj i razvoj biline, sit¬ 
nozor. — Bilinska geografija i paleontologija. 

J I, bav gaj, velebna šuma, cvjetnata livada, nije li to najljepši 
ures, kojim je priroda zemlju nakitila? U krasnom zelenilu 
^ bilinskom, u šarenom cvieću, što se je razsulo po zelenom 
sagu livade, nalazi oko čovječje najljepšu nasladu, koja mu dušu 
umiruje i ćud razblažuje. U pustih vapnenih gorah, u sniežnih po- 
Ijanah hladna sjevera, gdje neima biline, koja bi nam oko nasla- 
djivala, prikazuje nam se mrtvilo prirode u najužasnijoj slici. Kada 
se u naših krajevih s rana proljeća stane gubiti sniežna, mrtvačka 
koprena sa površja zemlje, pa se u žaru sunčanom počme pup za 
pupom razvijati, kao da čarobna ruka tajinstvenom silom pred nami 
čudesa stvara, onda i u nami oživi sav ustroj novom snagom kao 
da smo se sami na nov život preporodili. No bilinski sviet na zemlji 
nije jedino na ures i veličanstvo prirodi, nego je ujedno i temeljni 
kamen svemu životu na zemlji. Bez bilina nebi mogao ni čovjek niti 
ijedna životinja na zemlji obstati. Sva hrana, kojom si životinje 
svoje tielo izgradjuju, stvara se jedino u bilini. Životinje se naime 
hrane ili bilinami ili mesom od onakovih životinja, koje si tielo bi¬ 
linskom hranom izgradiše. I radi toga morađoše se na zemlji ponaj¬ 
prije biline pojaviti, a onda je tek moglo životinjstvo stupiti na 
pozornicu svjetsku. I sveto nam pismo kaže, da je pri stvaranju 
svieta Bog treći dan stvorio biline, a peti dan tek životinje. I sam 
čovjek našao je u bilinstvu najizdašniju pođporu za svoj obstanak. 
U bilinstvu našao je on raznovrstnu hranu, našao odjeću i mnogu 
građju za svoje radnje. Od kolikoga je zamašaja postalo bilinstvo 
po blagostanje i duševni razvoj čovječji, predočit će nam :kratke 
ove slike, što ćemo ih u knjizi ovoj nacrtati. 

Iz bilinskoga svieta. 1. 


1 

Čovjek je od svoga postanka svraćao oko na bilinski sviet, jer 
je u njem nalazio naslade i koristi, ali su nebrojena stoljeća morala 
proći, dok je došao na tu misao, da bi mogao tražiti u bilinstvu 
pouke i znanja, koje bi mu ne samo materijalno koristilo, nego mu 
i oplemenilo dušu. čovjek je u prvom svom razvoju nazirao u bi- 
linah njeku vrhunaravnu, tajinstvenu silu, koja bilinu oživljuje, pa 
nije ni snivao, da će mu znanost jednom tu tajinstvenu tamu raz- 
pršiti, pa da će mu zakoni bilinskoga života postati jasni. Puno je 
tomu trebalo, da se čovjek otrese svoje duševne tromosti, pa da 
učini prvi korak u znanstvenom proučavanju bilja, da osnuje po¬ 
sebnu znanost. 

U: „Novovjekih izumili", što ih je , Matica Hrvatska" zad¬ 
njih godina izdala, vidjeli smo. da su malne redom sve znanosti 
niknule na plodnom zemljištu blagoslovljene Grčke. Prvo sjeme, iz 
koga niknuše prirodne nauke, posijaše grčki veleumi, a zadnji eviet, 
koji se je razvio na bujnom stablu grčkoga znanja, bila je botanika 
ili nauka o bilinstvu. U petom i četvrtom stoljeću prije Krsta 
rodila je Grčka redom cielu množinu velikih državnika, darovitih 
umjetnika, pjesnika i filozofa, a na koncu te najsjajnije dobe grčkoga 
života pojaviše se dva gorostasna veleuma. Bijahu to Aleksandar 
Veliki i njegov još umniji učitelj Arištotele. Prvi je htio blago¬ 
dati grčke kulture razširit.i eielim svietom, dočim je drugi ođkrio ne- 
izcrpiva vrela čovječjega znanja. I Aleksandar Veliki nedoživje svoga 
cilja, ali za to postade Aristotele za kasniji naraštaj zviezđom pred- 
hođnicom, koja je izvela čovječanstvo do današnjega znanja. Upravo 
velikanski duh Aristotelov bio je prvi, koji se je znao otresti onih 
predsuda, koje su dotle obladale najumnijimi grčkimi filozofi, te bile 
jedinom zaprekom pravoga znanstvenoga napredka. Stariji filozofi 
htjedoše uči u trag prirodnim zakonom jedino umovanjem. Tumače¬ 
njem golih rieči i izvađjanjem zaključaka u duhu svom htjedoše dići 
onu koprenu, koja je zastirala nutrnji život svih stvorova. No Ari¬ 
stotelov duh, koji je tako duboko prodro u sve grane tadanjega znanja, 
kao nijedan prije njega, uvidio je, da ga samo umovanje nemože niti 
za korak naprvo pomaknuti, pa je prvi stao utirati nov put u pro¬ 
učavanju prirodnih zakona. Koli je to jednostavna misao nam danas, 
kada velimo, da prirodne zakone možemo samo u prirodi prouča¬ 
vati, čini nam se kao da je nemoguće o tom i đrugčije misliti, pa 
ipak je trebalo veleuma, kakav je bio Aristotele, da ju prvi put 
izrekne. Uza sve svoje duboko znanje, što ga je, imao, nije se njim 



3 


zadovoljio, nego je neumornim trudom stao prirodu proučavati. Naj¬ 
veću svoju pažnju svrnu u prvom redu na životinjstvo. Stade pro¬ 
matrati životinje u prirodi, proučavati njihov život, njihov nutarnji 
ustroj i razplod, što do njega nitko učinio nije, te tako položi prvi 
temeljni kamen znanstvenomu iztraživanju životinjstva i stvori novu 
znanost, stvori zoologiju. No njegova želja za iztraživanjem pri¬ 
rode nije se zaustavila jedino pri proučavanju životinjstva, nego je 
zahvatila i bilinski sviet. Aristotele je u bilju odkrio žive stvorove, 
u kojih je mislio da i duša stanuje, te je na vrlo oštrouman način 
stao prispodabljati životne pojave n bilinstvu sa pojavi u životinj- 
stvu. I Aristotele napisa prvo znanstveno djelo o botanici, nu ono 
se žalibog izgubilo, ali se nisu izgubile njegove misli, njegova od- 
krića. Plod njegova truda pao je na plodno zemljište, gdje je još 
ljepšim životom oživio. Njegov marljivi učenik Theoplirast na¬ 
stavi započeti rad Aristotelov, te u dvie knjige napisa sve svoje 
znanje, što ga je o bilju stekao. Opisao je tu do 500 bilina, koje 
su se protezale na gospodarstvo, kućanstvo i Ijekarstvo. Tima knji¬ 
gama udari Theoprast prvi temelj znanstvenoj botanici. 

Neima dvojbe, da su i prije Aristotela i Theophrasta mnogi 
ljudi poznavali veliku množinu raznovrstna bilja. Tako se znade, 
da je otac ljekarstva, Hippokrate, koji je živio u petom sto¬ 
ljeću prije Krsta, poznavao preko 200 raznih vrsti bilina, koje su 
tada u ljekarstvu upotrebljavali. II Grčkoj je bilo ljudi, zvahu ih 
korjenaši (rhizotomi), koji su korienje tražili i kopali, te ga za 
vračtva i ljekarije prodavali. Bilo je uz to uviek od najstarijih vre¬ 
mena vrstnili vrtlara i gospodara, koji su upoznali mnoga važna 
svojstva na bilju, koje ih je branilo. Nu to još nije znanost, jer se \ 
znanost neobazire jedino na praktičnu korist. Znanost je gojence samo j 

plemenite zamisli, koja ide za tim, da udje u trag istini, a netraži j 

pri tom nikakve materijalne probiti. Najčišća i najjasnija istina: to / 
je jedini cilj, za kojim znanost ide. Dostojanstvo čovječjega uma ne- j 
može da se zadovolji jedino površnim poznavanjem upravo samo j 
onih stvari, o kojih ovisi život čovječji, nego hoće da pozna sve 
zakone i prirodne sile svekolike prirode, koja ga okružuje. I u tom 
smislu zasnovao je Aristotele znanost, koja je imala bilinski sviet 
da prouči, a njegovu misao stade Theoplirast izvoditi. Po Europi, 
Aziji i Africi proučio je Theophrast veliku množinu bilja, pa se 
nije obazirao samo na one biline, od kojih je čovjek koristi imao, 
nego ga je zanimala svaka i najneznatnija bilina, jer je težio za 

uzvišenim ciljem, da prodre naime u tajne prirodnih sila. Ako čo¬ 
vjek progleda sva ona pitanja, koja su se u njegovoj glavi zara¬ 
dila, onda se nemožemo dosta nadiviti njegovu visoku umu i bistra 
oku. Htio je on da dozna, koja je razlika izmedju biline i životinje? 
od kojih je ustroja bilina izgradjeua? koju zadaću ima korienje, stab¬ 
ljika, lišće, cviet i plod? kako dugo može bilina živjeti? od čega ona 
oboli? kako se može tim bole.stim predusresti? kako djeluje na 
uspjeh biline toplina i zima, suša i vlaga, vanjska zlieđjenja, obradji- 
vanje i zapuštanje, tlo i pođnebje ? da li može bilina sama od sebe 
postati? da li se može jedna vrst u drugu pretvoriti? da li je sve¬ 
jedno, razplođjuje li se bilina sjemenom ili sadjenicami? I ta pi¬ 
tanja postadoše temeljem znanstvene botanike, njimi se danas još 
uviek znanost bavi, jer ih čovjek nije još u svih potankostih do 
kraja izveo. Ako grčki botanici u prvom kraju i nisu znali na ta 
pitanja pravih odgovora naći, to su ipak pokazali samimi pitanji, da 
su bili neobično zreli za znanstveno iztraživanje. Njihovo oko po¬ 
kazalo je, da umije prirodu bistro motriti, da zna zaroniti do prave 
jezgre. Ali miadjani grčki duh, ako je u prvi mah i shvatio pravi 
zadatak znanstvena iztraživanja, odmah se i zaleti i prenagli, hti- 
jući u jedan mah do kraja razjasniti i razbistriti sve tajne prirodnih 
zakona. Smisliše u jedan mah izgraditi cielu zgradu, a neslutiše, da 
su tek jedva temelj zgradi položili. 1 što stvoriše, bile su samo kule 
u zraku, a samo je temelj bio zdrav i jedar. 

1 prošlo je dvie tisuće godina, da temeljni zidovi Aristotelove i 
Theophrastove znanosti ostadoše pod zemljom zakopani, da ih nitko 
neumjeđe dalje izgraditi. Uz Theophrasta sakupljala se u Atheni ve¬ 
lika množina grčkoga podmladka, da se uputi u. tajne prirodnih 
zakona. Mnogo ih je tu stotina bilo, koji su se žedni otimali za na¬ 
ukom, ni nesluteći, da će to bistro vrelo znanja do mala presah¬ 
nuti. 1 sa Aristotelom i Theophrastom zablisnula po zadnji put luč 
grčkoga uma, pa stala onda sve većma gasnuti, dok ju napokon 
posve nezametnuše u tmini zaboravi. No krivo rekosmo. Bio je još 
jedan narod, koji je u grčkom umu ugledao najljepši uzor, za kojim 
se je hvatao, koliko su mu sile đosizale. Bijahu to Rimljani, koji 
se cielom dušom svojom za Grci zanesoše. Grčka nauka, grčka umjet¬ 
nost postade za Rimljane uzorom. Rimljani bijahu dobri gospodari, 
vrstni vinogradari, pa su i pomno motrili sve biline, što nikoše po 
njihovih poljih i vinograđih. Iz Grčke đodjoše u bogati Rim grčki 
učitelji i liečuici, koji presadjivahu svoje znanje na novo polje. Medju 

timi učenimi glavami bijahu u prvom redu liečnici Dioskoride i 
Clalen, koji su se u velike iztraživanjem bilja bavili. No ovi ljudi 
opet zaboraviše na uzvišeni cilj, za kojim je pošao Aristotele i 
njegovi učenici. Njim je pred očima opet lebdila samo korist, što 
ju čovjek od bilja može imati, a sve im je drago bilo izlišno. D nji¬ 
hovim rakama prestade botanika biti znanošću, jer zaboraviše na 
onu uzvišenu težnju, da oplemene um čovječji znanjem, koje ne- 
gramzi samo za svakdanjim kruhom, nego upire oči u neđostiživo 
veličanstvo prirode. Grčki ti liečnici u novoj svojoj domovini tra¬ 
žili su u bilinskom svietu samo liekove i otrove, te odkriše mnogu 
koristnu bilinu, ali neposegnuše ni za korak dalje na ono polje, na 
kom je stao Aristotele raditi. Aristotelov trud bio je za njih izgub¬ 
ljen. Dioskoride, koji je živio u prvom stoljeću poslije Krstova po¬ 
roda, navodi u svom liečničkom djelu preko 600 ljekarničkih bilina, 
nu opisuje ih tu vrlo na kratko i često vrlo površno, tako da je 
gđjekoje biline vrlo težko prepoznati. 

U to se osovi u Rimu na noge svoje muž jedan, koji htjede 
željeznom svojom voljom nadkriliti samoga Aristotela, te obnoviti 
i oživiti sve znanje, što ga je dotle um čovječji uzkrisio. Rio je to 
Plinij, koji je neumornim svojim trudom u prirodnih naukah 
međju Rimljani dosegnuo do najveće visine. Sve, što se dotle 
znalo o bilinstvu i životinjstvu, pa do čega je mogao doći, skupio 
je u jednu cjelinu, ali svojim umom neuzmože da dosegne do one 
visine, na kojoj je stajao Aristotele i njegov učenik. Pa koja ogromna 
razlika izmeđju Aristotela i Plinija! Prvi ne samo da je uz veliku 
marljivost imao bistro oko za motrenje prirode, nego je još svojim 
umom znao zaroniti u skrivenu nutrašnjost bilinskoga svieta, stva- 
rajuć tako rekuć nove zamisli i svodeć sve na razborite zakone. A 
u Plinija bijaše samo živa želja za znanjem i neumorna marljivost, 
ali nije u njega bilo stvarajućega duha. Kao pčela sabirao je iz 
knjiga sve znanje, ali sam nije umio prirode motriti, pa je nije znao 
ni samostalno prosudjivati. Kako Plinij nije pravo ni pojimao pravu 
zadaću znanstvene botanike, svjedoče nam njegove vlastite rieči, gdje 
veli, da osim onih bilina, što ih je opisao u svom djelu, ima još i 
drugih bilina, koje rastu uz živicu, po putovih i po poljih, nu te 
biline neimaju ni imena, pa i nepružaju nikakve koristi. No priznati 
se ipak mora, da Plinijev trud nije ostao bez ploda. Mnogu ste¬ 
čevinu čovječjega uma sabrao je i sačuvao u svojih knjigah, pa 
ako su one i ležale kroz stoljeća pokopane u prahu, to su ipak 

kasnije postale izhodište, iz koga se stadoše razvijati današnje pri¬ 
rodne nauke. 

Iza Rimljana bijahu kasnije još jedini Arapi, koji su se jedno 
vrieme otimali, da njeguju i odgoje mladu klicu prirodnih nauka, 
koja je niknula na plodnom grčkom zemljištu. Nu i to nepotraja 
dugo. Ono budno zanimanje, koje se toli silno zanihalo u Grčkoj 
za iztraživanje prirode, stalo sve više jenjat, dok napokon neusnu 
posve, da prospava eieli srednji viek. Tajinstveno shvaćanje pri¬ 
rodnih pojava, koje bješe zavladalo srednjim viekom, zatrlo je svaki 
napredak i u botanici. Traženje otrova i protuotrova u bilinskom 
sviet.u postade najglavnijim poslom i najumnijih glava, a za sve 
ostalo neimahu smisla. 

U četrnaestom stoljeću upališe kalij anski veleumi na novo ugaslu 
luč prosvjete i sada tok poče opet svitati zora duševnoga preporoda. 
Dante, Petraroa, Boecaccio pokrenuše duhove novim putem. Stvo- 
l'iše narodnu knjigu u narodnom jeziku, nn osim toga dopriuesoše 
jošte mnogo tomu, da su stali na sve strane većom pomnjom pro¬ 
učavati stare grčke i rimske spise. U petnaestom stoljeću stadoše 
se u Italiji u veliko razvijati razne umjetnosti i znanosti, a pod 
konac istoga stoljeća počeše i na botaniku pomišljati. Na zapovied 
pape prevede jedan Byzantinac Tlieophrastove spise iz grčkoga na 
latinski, da se njimi uzmogne okoristiti cio napredniji sviet, koji 
se je u to doba služio u znanosti poglavito latinskim jezikom. I spisi 
Dioskoridovi i Plinijevi dodjoše sada opet na svjetlo. 0 to se 
dogodi u svietu njeŠto, što je najvećma utrlo put čovječjemu ua- 
pređku. Izumješe tiskarstvo, a tim se razširiše starije literarne ste¬ 
čevine širom svega svieta. 

Duhom pomladjena Italija preuze u ruke da dalje izgradi temelj, 
što ga položile mnogo stoljeća prije toga u Grčkoj. Zdrav i bistar 
sud, što ga imađoše talijanski umjetnici i učenjaci, sveo je opet 
iztraživanje prirode 11 a zaraslu stazu grčkoga rada. Umjetnici tali¬ 
janski tražili su svojim bistrom okom u prirodi uzore za svoj rad, 
pa često prodrieše i dublje u prirodu, nego što im je to umjetnost 
zahtievala. Ima sjajnih primjera, gdje su pojedini umjetnici postali 
i vrstni prirodoslovci. Sve dotle proučavahu prirodu jedino iz knjiga, 
što ih Grci i Rimljani ostaviše.,Nu sada uvidješe u Italiji, da za ra- 
zumievanje botaničkih knjiga nije dovoljno, da čovjek znade samo 
stare jezike, nego da mora i stvar, koju uči, poznavati. I radi toga 
se počeše u Italiji prvi put poslije mnogo stotina godina u prirodu 

svraćati, da potraže one biline, Što ih stari u svojih spisih opisaše. 

I tim đodjoše opet na pravi put. 

Duševni pokret, koji se začeo u Italiji, predje doskora preko Alpa 
i u ostalu Europu, te nađje osobito plodno polje u Nizozemskoj 
i Njemačkoj. U drugoj polovici šestnaestoga stoljeća stadoše se 
osobito u Njemačkoj baviti motrenjem i opisivanjem domaćih bilina, 
i to upravo u onih krajevih, gdje je tiskarstvo niknulo. Muževe te, 
koji su u Njemačkoj botaniku uzkrisili, nazvaše ponosni Niemci: ,.ot- 
cevi botanike.“ Bijahu to Otto Brunfels iz Moguća (j- 1534,), Jerko 
Bock (f 1554.), Leonard Fuchs (f 1565.) i Konrad Gesner 
(t 1565.). Uz Niemee stadoše se takmiti u botanici i Nizozemci i 
Francezi. I sve te učene glave uedosegnuše još one visine, na kojoj je 
stojala Aristotelova škola. Još to nije bila ona uzvišena i čista zna¬ 
nost, koja ide samo za istinom, pa se nebrine za korist i štetu. 
Sav trud tih ljudi išao je poglavito za tim, da u prirodi pronađju 
one biline, što su ih opisali Theophrast, Plinij i Dioskoride. Osim 
toga tražili su još jedino u bilju njeke tajne sile, jer je tada još 
svietom vladala pređsuđa, da u svakoj biljni živi njeka tajinstvena 
moć, koja čovjeku može koristiti ili škoditi. No uza sve to po¬ 
čelo se ipak jednom ozbiljno raditi. Pređsuđa je počela za pred- 

suđom padati, a znanost se je stala u sve to čišćem liku pri¬ 

kazivati. Zuanost, koja je dotle bila sakrivena u zabitnoj samo¬ 
stanskoj izbi, izidje sada na vidjelo, te se stade pod čistim vedrim 
nebom od dana do dana sve bolje razvijati i nije se na tom putu 
sve do danas zaustavila. 

S prvoga kraja mislili su začetnici novije botanike, da sve one 

biljke, što rastu u Grčkoj i Maloj Aziji, te što ih opisaše stari 

Grci, živu i u srednjoj i sjevernoj Europi. I noviji botanici tražili 
su s velikim trudom po svojih šumah i livađah biline te, pa se do¬ 
skora osvjedočiše, da su na krivom putu. Mnogi stadoše daleko 
svietom putovati, a uz to odkriše nepoznate krajeve svieta i svuda 
uvidješe, da je bilinstvo po svietu prerazličito porazbacano, da svaki 
kraj ima drugo bilinsko lice, pa da ima mnogo i mnogo više bilina 
na svietu, nego što ih stari Grci opisaše u svojih opisih. I iztra- 
živanjem tim upoznadoše svaki dan sve to više novih vrsti bilina. 
Domala narasla je množina poznatih bilina tako visoko, da ih po¬ 
jedinci već nemogose u duhu pregledati i upamtiti. Biline stadoše 
sada točno bilježiti i savjestno opisivati, a da ili još bolje predoče, 
stadoše ih risati i knjige svoje slikami providjati. Za toliku mno- 

žinu bilja nisu vise bila dovoljna stara imena, pa moradoše nova 
stvarati. Sada nastade u botanici nova jedna potreba, koju je valjalo 
urediti prije, nego što se naprvo podje. Poznate biline valjalo je po 
njekom načelu razrediti, da si čovjek tim steče laglji pregled. Uz 
veliku množinu poznatih bilina, u vidješe svi, da se neđa više napre¬ 
dovati, dok se nestvori pregleđna razdioba, ili, kako ju u zna¬ 
nosti zovu, klasifikacija bilja. 

Sto je razdioba ili klasifikacija, zna svaki i najobičniji čovjek. 
Dobra gazdarica u svom gospodarstvu ima za svaku stvarcu svoje 
opredieljeno mjesto, da ju uzmogne naći, kada ju uztreba i da ima 
lagan i jasan pregled u kućanstvu. Trgovac se u svom dućanu nebi 
znao snaći, kada nebi imao svoju robu pravilno i pregledno razpo- 
redanu. Jedno i drugo bi morali u znanstvenom jeziku nazvati raz¬ 
diobom ili klasifikacijom, a u oba slučaja netreba nam napose do¬ 
kazivati, od kolike je praktične vrieđnosti ovakva razdioba. Na¬ 
vest ćemo samo još jedan poznat primjer, koji će nas bliže dovesti 
onomu, što želimo ovdje razložiti. U velikoj knjižnici ima mnogo 
tisuća knjiga. Ima tu starijih i novijih knjiga, ima ili u vrlo raznih 
jezicih, ima ih rukom pisanih, ima tiskanih na papiru i pergamentu, 
jednom riefiju ima tu svake vrsti knjiga. Knjižničar nereda, kako 
svatko zna, knjige, u knjižnici onim redom, kako ih kupuje. Knjige 
sn tu uviek po njekom načelu razporedane. A koje je to načelo, po 
kom če knjižničar svoje knjige razrediti? Ima ljudi, koji kupuju knjige 
samo za to, da ih drže u staklenih ormarih, da se mogu pred svietom 
pohvaliti, da su ljubitelji knjige, premda nikada nijedne neproeitaju. 
Takav sviet razredjuje svoje knjige po veličini i po uvezu, da se one 
samo što ljepše oku prikažu, neobziruć se pri tom ni najmanje na 
sadržaj njihov. I takvo razredjivanje ili razpoređanje knjiga moramo 
nazvati razdiobom ili klasifikacijom, no odmah ćemo vidjeti, da to 
nije prava, naravna razdioba. Drugi bi mogao razrediti svoje knjige 
po jezicih, u kojih su one pisane, tako da bi došle hrvatske knjige 
za sebe, franeezke za sebe, englezke za sebe itd. I tu bi se kao i 
u prvom slučaju vrlo često izmiešale prirodoslovne knjige sa po- 
vjestničkimi, jezikoslovnimi itd. I to bi bila razredba, ali nebi opet 
bila naravna. A za što ne? Knjige nisu za to, da nam uresuju naše 
sobe, pa vriednost i važnost knjige neovisi o tom, da li je ona pi¬ 
sana hrvatskim, njemačkim ili francezkim jezikom. Ni jedno ni drugo 
nije svrha knjizi, pa radi toga nesmijemo prema tomu niti knjižnicu 
urediti. No ako ipak to učinimo, onda ćemo stvoriti u našoj knjižnici 

klasifikaciju ili razdiobu, koja se u znanosti nazivlje umjetnom. 
Bitnost knjige je u njenu sadržaju, pa za to ako hoćemo da knjiž¬ 
nicu razborito uredimo, onda ćemo knjige samo po njihovu sadržaju 
razrediti, a pri tom se nećemo obazirati na uvez, tisak, jezik it.đ. U 
tako uredjenoj knjižnici lako ćemo uviek naći svaku knjigu, koju 
zaželimo. I takvu razredbu nazivljemo naravnom. Kada nadalje 
životinje dielimo u sisavce, ptice, ribe itd., onda se držimo naravne 
klasifikacije, jei tuđe sabiremo u jednu cjelinu samo onakove 
životinje, koje si međjn sobom nalikuju ne samo vanjštinom nego i 
cielim svojim nutarnjim ustrojem. Kada bi pako životinje razdielili 
na velike i male, na vodene i kopnene, ili na koristne ili štetne, onda 
bi stvorili umjetnu klasifikaciju, koja nebi odgovarala samoj 
naravi životinjstva, i njom se nebi u znanosti ništa pomogli. Svaka 
naravna klasifikacija mora nam predmete razđieliti u pojedine hrpe 
tako, da si svi predmeti jedne hrpe po cieloj svojoj naravi u veliko 
međju sobom nalikuju. I samo takva razredba ima u znanosti vrieđ- 
nosti, jer se samo tako može stvoriti onaj pregled, koji je pri znan¬ 
stvenom iztraživanju potrebit. 

Kada su se botanici u petnaestom vieku upoznali sa velikom 
množinom bilja, uvidješe, kako smo već spomenuli, da im valja za 
poznato bilje stvoriti klasifikaciju. U toj množini bilja bilo im je 
kao knjižničaru u knjižnici, u kojoj su knjige bez ikakva reda na 
gomilah ležale. Neimadoše tu više pregleda, pa su osjećali, da 
im je svaki dalnji rad nemoguć i uzaludan. I tako postadoše prve 
bilinske klasifikacije, prvi bilinski sustavi. Posve je naravno, 
da su ti prvi bilinski sustavi bili umjetni, jer ih je bilo laglje 
stvoriti, dočim je za naravnu klasifikaciju ili naravni sustav tre¬ 
balo više znanja i izkustva, nego što su ga botanici onda još imali. 

Prvu bilinsku klasifikaciju stao je stvarati profesor u Rimu i 
papinski liečnik Andrija Caesalpin (f 1603.). Razdielio on sve 
biline u drvene i u zeljane,a onda- je u svakom tom odjelu pošao 
razredjivati bilje po plodu i cvietu. Za njim se do mala stadoše po¬ 
voditi drugi botanici (R. J. Camerarius, J. T, Tabernaemon- 
tanus i Pr. Alpinus), ali nedodjoše do velika uspjeha. U to se po¬ 
javi g. 1694. sa novim sustavom uman francezki botanik Josip Pitton 
de Tournefort, koji je bio profesorom botanike u botaničkom 
vrtu u Parizu. U glasovitom svom djelu: „Elemens de botanique“ 
(počela botanike) razčisti Tournefort onaj metež, koji je dotle 
u botanici vladao. Najveća zasluga njegova sustava bila je ta, što 

je stvorio u bilinstvu stroge pojmove vrsti i roda. Mi obuhvaćamo 
pod imenom jedne vrsti sve onakve biline, koje su si u glavnom 
u toliko nalične, kao đa su postale od sjemena sa jedne biline. Tako 
tvore sve modre mirisave ljubice jednu vrst. Nalične vrsti opet tvore 
zajedno jedan rod, tako n. pr. sačinjavaju mirisava, ljubica, pasja 
ljubica i maćuha jedan rod. Ustanoviv ovako pojmove vrsti i roda, 
razredio je Tournefort sve biline kao i njegovj predšastnici n 
drvene i zelj a ne biline, a tom pogrješkom stvorio je. opet umje¬ 
tan sustav. Jednu i drugu hrpu bilja razredio je po obliku evieta 
u pojedine razrede. Uza sve pogrješke, što ih je Tournefortov su¬ 
stav imao, bio je to ipak prvi sustav, koji je stojao na čisto znan¬ 
stvenom temelju. Bilinstvo postade tim za učenjake pregledno, pa 
sad je tek nastupilo vrieme za pravi znanstveni napredak. 

God. 1708. nmiie Tournefort, a godinu dana prije njegove 
smrti, dakle god. 1707., porodi se veliki reformator prirodnih nauka, 
Karlo Linne, koji je svojim veleumom daleko nađkrilio svoje suvre¬ 
menike. Svojim bistrim i oštrim sudom prvi je opet dohvatio onu 
visinu, na kojoj je stojao Aristotele i Thcophrast. Njegove za¬ 
sluge za razvoj prirodnih nauka su tolike, da je vriedno, da mu 
ovdje u kratko nacrtamo život. (SI. 1 ) 

Kada se je Linnć rodio, bio mu je otac protestantskim žup- 
niekim pomoćnikom u Bashultu u Švedskoj. Godinu dana kašnje po¬ 
stade mu otac župnikom u Stenbrohultu i uredi si tu vrt, kakva nije 
bilo na daleko i široko. I tu poče mladi Linne yeć u šestoj godini 
bilje sam na svoju ruku uzgajati. Otac ga dade u .školu, da ga odhrani 
za svećenički stalež. No sudbina svela ga na druge putove, odredila 
ga za svećenika prirodnih nauka, upravo kao što i Tonrneforta, koga 
takođjer misliše roditelji svećeničkomu stališu posvetiti. \ee u pučkoj 
školi zabavljao se je Linnć jedino biljem, tako daje sve ostalo zane¬ 
marivao. U gimnaziji učio je uz botaniku jedino još matematiku i 
fiziku, a za ostale predmete si nije puno glave razbijao, tako da su 
učitelji svjetovali njegovu oteu, neka ga dade u krojače ili stolare, 
jer da mu se knjiga nemili. U to do/.nade za mlada botanika liečnik 
dr. Rothmann, te ga uze u svoju kuću, tješeć otca, da mu sin, ako 
i nije za propovjednika, može danas sutra postati dobrim liečnikom. 
Tn u kući upozna se Linne sa Tournefortovim sustavom i tu mu 
dodjoše u ruke Plinijevi prirodopisni spisi. Sada tek omili Linneu 
latinski jezik, kao što mu je mio bio i predmet, koji je iz Plini- 
jevih spisa učio. Linne si prisvoji onaj jednostavni i jezgroviti 

slog, kojim je Plinij pisao i nauči izvrstno latinski jezik, što mu 
je kasnije od velike koristi bilo. 

Ostaviv gimnaziju, da podje na akademiju, dobi vrlo kukavnu 
svjedočbu. S tim podje god. 1727. u Lund, gdje je mislio kod svoga 
rodjaka, profesora Humerusa, naći utočište. Kada je došao u Lund, zvo¬ 
nila su upravo sva zvona. Upitav, komu to zvone, začu, da upravo po¬ 
kapaju rodjaka mu Humerusa, svu njegovu nadu. I od toga vremena 



SI. 1. Karlo LinnS. 


nije Linne nikada mogao zvonjenja podnositi. Posredovanjem jednoga 
znanca primiše ga na akademiju, gdje učeni profesor Stoebeus do 
mala upozna u njem vrstna botanika i marljiva djaka, te ga primi u 
svoju kuću. Uza sve obilje knjiga i bilja, što ih je našao u kući 
svoga štitnika, ode ipak Linne god. 1729. u Upsalu, gdje je znao, 
da ima zgode više u međecini i botanici naučiti, gdje je bila velika 





12 


knjižnica i liep botanički vrt, pa gdje se je nadao dobiti i državnu 
podporu. Nu u Upsali ga stade progoniti velika nevolja, tako da je 
poslije jedne godine zaključio poći kući. Prije odlazka posjetio je još 
jednom botanički vrt, pa upravo kada je htio nzabrati cvietak, da 
ga za uspomenu sa sobom ponese, nagovori ga glasoviti protestantski 
bogoslovne Olaf Celsius, pa se u razgovoru začudi nad znanjem mla¬ 
doga botanika. Doznavši za njegovu sirotinju, primi ga u svoju kuću. 
Tu napisa on razpravu o razplodu bilja, radi koje ga profesor bota¬ 
nike Olaf Rudbeck uze u svoju kuću za odgojitelja svoje djece. 
Kada je Rudbeck iznemogao, preuze Lm ne njegova javna preda¬ 
vanja i tu mu se poče sada glas na daleko svietom širiti. 

Godine 1732. putovao je Linne na trošak kraljevskoga družtva 
znanosti u Upsali po Laplanđiji. Dvie godine kašnje morađe na 
akademiji u Upsali obustaviti svoja predavanja, jer je vlada odre¬ 
dila, da se nitko nesmije do učiteljske stolice pripustiti, dok nije 
položio propisane izpite. Ostaviv Upsalu podje na poziv zemaljskoga 
glavara u norvežke rudnike i pri povratku poče u Falunu držati pre¬ 
davanja iz rudstva. Uz predavanje bavio se je tu još i liečenjem, te je 
puno novca zasluživao, nu uza sve to uvidi Linne, da neće daleko doći, 
ako neproputuje inozemstvom i nepoloži doktorat iz medeeine. Tj 
Falunu se zaruči još sa kćerkom gradskoga liečnika, te ode g. 1735. u 
Holandiju, gdje je u Ilarderwyku iste god. postao doktorom medeeine, 
kojom zgodom je izdao svoju učenu razpravu o groznici. U to vrienie 
bio je na sveučilištu u Lejdenu profesorom medeeine glasoviti uče¬ 
njak Herman Boerhaave, komu su hrlili djaoi iz sviju krajeva 
svieta, pa i Linne podje onamo. I tu ugleda god. 1735. prvi put svjetlo 
Linneovo najglasovitije djelo: „sjstema naturae*. Bila je to u 
prvom izdanju posve malena knjižica, koja je imala jedva 14 strana, 
pa ipak je u njoj bio položen sav temelj njegove veličanstvene klasi¬ 
fikacije živih i mrtvih prirodnina. Sva tri carstva: bilinstvo, životinj- 
stvo i rudstvo našlo je tu mjesta i to u tako lako pregledno obliku, 
kako ga dotle nitko neizvede. Djelo njegovo presenetilo je sav učeni 
sviet. Sam učeni Boerhaave, za koga se pripovieda, da je bio toliko 
poslovi zaokupljen, da je sam car Petar Veliki morao čekati njekoliko 
ura, da uzmogne s njim govoriti, mnoli Linnea, neka odmah k njemu 
đodje, čim je za njegovo djelo saznao. Boerhaave htjede Linnea nago¬ 
voriti, da ostane za uviek u Holanđiji, ali neuspje u tom, Linne ode 
u Amsterdam, gdje postade na preporuku Boerhaavea liečnikom 
vanredno bogata gradskoga načelnika G. Clifforta, koji je imao 

veoma krasan i bogato uredjen botanički vrt. Bilo je tu bilina iz 
južne Europe, Azije, Afrike i Amerike, bila tu velika knjižnica, a 
preko svega darežljiva ruka gospodara, tako da je tu Linne, kako 
sam piše, živio kao kakav knez. Tu dovrši Linne svoje djelo o 
bilju laplanđskom (Flora lapponiea). Da popuni vrt Cliffort.ov, podje 
L i n n e u Englezku i dobi od Boerhaavea preporueni list na glaso¬ 
vita prirodoslovca Sloane-a, koji je utemeljio: „British museum“, 
komu neima na svietu para. I u tom listu piše Boerhaave: ..Linne, 
koji ovaj list donosi, jedini je dostojan, da vas vidi i od vas da 
bude vidjen. Onaj, koji vas obojicu skupa vidi, taj gleda dva muža, 
kakvih težko da još na svietu ima.“ U Englezkoj prouči Linne sve 
glasoviti]e botaničke vrtove i upozna se sa prvimi prirodoslovci, 
koji ga stadoše u veliko štovati. Glasoviti tada profesor botanike 
na Oxfordekom sveučilištu Ivan Jakov Dillenius, koji ga je. 
s prvine hladno primio, na toliko ga zavoli, da ga je molio, da 
s njim zajedno živi i umre. Nu Linne vrati se opet natrag u Ho- 
landiju, gdje dovrši više botaničkih spisa (Hortus Cliffortianus, Ge- 
nera plantarum, Critica botanica itd.). 

Maglovito podnebje u Holandiji nije prijalo Linneovu zdravlju, 
pa za to odluči ponajprije pohoditi Francezku i onda se vratiti u 
Švedsku. Prije svega podje još u Leyđen, da pohodi svoje prijatelje 
i dobročinitelje. Nu tu ga opet zadrža profesor van Royen, nuđja- 
juć mu sve pogodnosti, neka mu uredi botanički vrt i neka ga uputi u 
svoj bilinski sustav. Linne se nije mogao oteti tomu pozivu, pa 
tek slieđeće godine 1738. ode u Pariz, gdje ga objeručke dočekaše 
glasoviti botanici Jussieu stariji i mladji. Prisustvovav jednom 
akademičkoj sjednici, iznenadile ga na koncu sjednice viešču, daje 
izabran đopisujućim članom akademije. I u Francezkoj ga htjedoše 
svom silom priđržati, ali čežnja za domovinom i za zaručnicom vukla 
ga je natrag, pa tako đospje još iste godine 1738. natrag u Švedsku. 

D Stokholmu započe Linne nov život kao neznatan liečnik. U 
inozemstvu bio je slavljen kao prvak u botanici i znanosti, a sada 
morade ovdje bez slave i kukavno životariti. Nu doskora mu se 
promieni sreća, jer su mu mnogi pokusi u lieeenju sjajno uspjeli. 
I on postade središtem, oko koga su se sakupljali prvi učenjaci. D 
đružtvu s timi ljudini ustroji god. 1739. u Stokholmu kraljevsku 
akademiju znanosti i postade prvim njenim predsjednikom. Pri na¬ 
stupu kao predsjednik držao je predavanje o zareznicih, pri čem je 
svoje slušatelje upravo uznio i pobudio u njih vanređno začuđjenje. 

Slava Linneova veleuma narasla je tako, da su nm god. 1739. u 
državnom saboru odredili godišnju nagradu od 100 dukata uz ob¬ 
vezu, da mora po ljetu držati predavanja iz botanike a zimi iz mi¬ 
neralogije. Uz to dobi naslov kraljevskoga botanika. 

Iste godine posta L i n n ć admiralitetskim liečnikom u Stok- 
holmu i njegov glas kao Iiečnika rasao je od dana do dana, tako da 
je, kako sam kaže, više zasluživao nego ukupno svi ostali liečniei 
u Stokholmu. I sada tek vjenčao se je Linne sa svojom zaruč¬ 
nicom. God. 1741. imenovaše ga profesorom teoretičke i praktične 
međecine u Upsali. Profesor botanike Bosen na istom sveučilištu, 
zamienio je svoju profesum sa Linne om, te tako dospje ovaj opet 
na svoje najmilije polje, [iza sva svoja botanička studija bavio se 
je Linne još uviek i medecinom, te si je stekao i tu svojimi spisi 
neumrlo ime. Pisao je više razprava o bolesti domaćih životinja, 
pravio u velike pokuse sa munjinom pri liečenju bolestnika. Mar¬ 
ljivo je proučavao uzroke raznih bolesti, te je tvrdio, da priljepčive 
bolesti potiču od malih živin stvorova. Pronašao je, da svrab pro¬ 
uzrokuje životinja a car us scabiei, koja se u kožu zavlači. S veli¬ 
kom ljubavlju proučavao je bekove, a osobito veliku važnost, po¬ 
lagao je na dietetiku. 

I nebrojene druge zasluge stekao si je Linne za međecinu, nu 
najveću slavu stekao je kao učitelj. God. 1759. imao je do 1500 
đjaka, koji su se sa svih krajeva svieta k njemu prikupili. I za to 
mu se je glas raznio po svem svietu, pa ga odasvud upravo oba¬ 
sipahu slavjem. Španjolski kralj pozivao ga je u Madrid, nudio mu 
plemstvo, ogromnu godišnju placu i dozvolio mu, da ostane vjeran 
svojoj vjeri. Carica ruska Katarina mamila ga je na najlaskaviji način 
u Rusiju, no on sve to odbi, jer nije tražio više slave, nego što ju 
je imao u krugu svojih učenika, koji su se kao apostoli po svem 
svietu razišli, da šire njegovu nauku i njegovu slavu. Sva učena 
družtva imenovaše ga svojim članom. God. 175(3. postade članom 
francezke akademije, koja neima nikada više od osam vanjskih članova. 

I sami Švedi znadoše cieniti vanredne zasluge Linneove i nje¬ 
gov veleum. God. 1746. đadoše četiri najglavnija mecenata švedska 
skovati medalju u slavu Linne u. God. 1753. postade vitezom, a 
god. 1757. podieli mu kralj plemstvo. Kralj Adolf Friđrik i kraljica 
Lujza, i kralj Gustav III. obasipahu ga svojom milošću. To potraje 
do njegove smrti god. 1778. Bijaše to život pun zasluga, kako ga 
je malo koji čovjek proživio. Njegov život znači nov okret u pri- 

rodnih naukah i za to mu zahvalni švedski narod podiže prije nje- 
koliko godina u glavnom gradu Švedske spomenik na poticaj kra¬ 
ljevske akademije. Završiv životopis ovoga velikana, moramo se još 
sa dvie tri rieči svrnuti na njegove poglavite zasluge u botanici. 

U prvom redu stvorio je Linne upravo divan znanstveni jezik, 
koji usvojiše svi prirodoslovci. Latinski jezik bio se je već dotle 
udomio u znanosti, da se u njem mogoše sporazumjeti učenjaci cie.- 
loga svieta Nu pravi jezgroviti oblik i strukovne izraze ustalio je 
tek Linne, a još veća zasluga ga ide za to, stoje stvorio imena bi- 
linska. Svaka biiina dobila je po njem dva imena, svoje ime i 
prezime. Prvo ime označilo je bilini njezin rod, a drugo ime nje¬ 
zinu vrst. Tako dobiše sve ljubice ime „ Viola*, a to ime označivalo 
je cieli rod, a da se oznaci vrst ljubice, moralo se je prvomu imenu 
dodati još jedna rieč kao oznaka vrsti. I tako postade ,, Viola ode¬ 
rala* (mirisava ljubica), „ Viola canina “ (pasja ljubica), ... Viola tri- 
color u (maćuha) itđ. Svako bilinsko ime sastoji po tom od dvie 
česti, od jednoga samostavnika i jednoga pridavnika, pri čem samo- 
stavnik označuje rod, a pridavnik vrst. Ovakvim označivanjem bi¬ 
iina udario je Linne pravi temelj naravnoj klasifikaciji bilja, jer je 
tim stao kupiti srodne biline u pojedine malene skupine. Ovakve 
skupine valjalo je samo po cjelokupnoj srodnosti u veće hrpe skup¬ 
ljati, pa hi se tim stala izvoditi naravna klasifikacija. Linne je 
sam uvidio, da je to najviši cilj, za kojim se u botanici mora ići, 
da se stvori naime naravna klasifikacija, nu sam je osjećao, da tomu 
poslu nije dorasao. Ali zato izvede on najsavršeniju umjetnu kla¬ 
sifikaciju, koja još do danas nije svoje vriednosti izgubila. 

Kada razmaknemo šarene listove na cvietu, onda ćemo vidjeti, 
kako se je oko sredine cvieta nakupila množina tankih niti, a na 
vršku svake takve niti vidjet ćemo dvie malene kesice pune žuć¬ 
kasta praška. Niti te nazivljemo prašnici. II samoj sredini cvieta 
uzdiže se medju prašnici jedan ili više stupčića, koje u znanosti 
nazivlju pestići. Za razplođ bilja su prašnici i pestići, kako to 
svatko zna, od najveće važnosti. Sjeme se razvija u dnu pestića i 
to samo onda, ako padne prašak sa prašnika na glavicu pestića. 
Spolni su to dakle organi u biline : prašnik nam predočuje mužki 
organ, a pestić ženski organ. I te važne organe uzeo je Linne kao 
temelj svojoj umjetnoj klasifikaciji. Sve biline razđielio je u dvie 
velike hrpe. U prvu hrpu došle su sve one biline, koje imadu očito 
razvijene spolne organe i nazvao ih je javnoevjetkami, a u 

drugu hrpu, međju tajnoevj etke, došle su one, koje toga neimaju. 
Prvu hrpu, javnocvjetke, razdielio je u 23 razreda po broju i raz¬ 
voju prašnika, a svaki taj razred razdielio je opet u podrazrede po 
broju postića. U 24. razred došle su sve tajnocvjetke (n. p. gljive, 
mahovine, paprati itd.). 

Klasifikacija ta, koju nazvaše Linneovim sastavom, skroz 
je umjetne naravi, jer se pri njoj neobazire ni najmanje na cjelo¬ 
kupni oblik biline. Dolaze tu u jedan razred dosta često vrlo razno- 
lične biline samo za to, jer imadu jednak broj prašnika. I uza sve 
to nije se izgubila ta klasifikacija sve do danas, jer ona ima svoje 
prednosti, što po njoj možemo lako nam nepoznatu bilinu opre- 
đieliti i naći joj ime. Ta klasifikacija postala je danas njeka vrst 
ključa, koji nas lako i jednostavno uvodi u bilinsko carstvo. 

Divni sustav, što ga je Din ne stvorio, našao je mnogo privr- 
ženika, al med njimi i takvih, koji su težili za uzvišenijim ciljem, da 
stvore naime naravnu klasifikaciju. Prvi odlučniji korak u tom uči¬ 
nio je Bernard de Jussieu. U Saint-Germain-u uredio si je 
vojvoda Noailles vrt pun stranoga bilja, a kralj Ljudevit XIV. vi¬ 
djevši taj vrt, htjede ga nadkriliti stvorivši botanički vrt u Trianonu 
kod Versailles-a. Poslije smrti kraljeve uze kralj Ljudevit XV. Ber¬ 
narda de Jussiou-a, da mu uredjuje vrt. U tom podhvatu išla je oso¬ 
bito na ruku gospodja Pompadour, koja je u velike Ijnbila i podupi¬ 
rala znanosti. I u tom vrtu poče prvi put Jussieu biline redati u 
naravne rodove i razrede, te tako stvori prvi siguran temelj naravnoj 
klasifikaciji. Vrt taj bio je izvrst.nom školom za mladjega Jussieu-a 
(Antoine Laurent Jussieu f 1836.), koji je od svoga ujaka učio prve 
temelje naravne klasifikacije. Tu mu se otvoriše oči, te neumornim 
radom stade sve to jasniji pogled u bilinstvo dobivati, a god. 1789. 
izda on svoje neumrlo djelo: „Genera plantarum" (bilinski ro¬ 
dovi), kojim je za naravnu klasifikaciju izgradio podpunu zgradu. 
No nebijaše još ni to savršeno djelo, a usavršivahu ga kasnije Francez 
Augustin Pyrame de Candolle (f 1841.), Niemac Stephan 
Endlicher (1849.) i Englez Robert Brown (f 1858.). I posao 
taj nije se još ni danas na čisto izveo, mladji naraštaj naći će tu 
još pune ruke posla. Danas se marljivo o tom radi, da se pokupe 
i opišu sve biline pojedinih zemalja, da se tim nakupi što pod- 
punije gradivo, kojim će se onda moći naravna klasifikacija što sa¬ 
vršenije izraditi. A kada će se to izvesti, neđa se sada još ni iz¬ 
daleka reći. 

Poslije Linnea rasao je sve više broj botanika, koji su se 
bavili skupljanjem i opisivanjem bilina. I motreei sve krasne i razno¬ 
like oblike, malo đa nezaboraviše posve, da imađu u rukama žive 
stvorove, da se u nutrnjosti bilina kriju naravne sile, koje će im 
razširiti znanje i otvoriti polje novoga rada. Nu nije čudo, da se je 
čovjek u to doba zadovoljio uživanjem motreći dražestne bilinske 
oblike, jer nije poznavao sredstva, koje će ga uvesti u tajinstvenu 
nutrašnjost biline. Nu i tu se doskora odnošaji promieniše. 

Vrhovni kancelar englezkoga kralja Jakoba I., Francis Bacon, 
došao je naime na misao, koja je domala velik okret u prirodnih 
znanostih izvela, te sve znanosti tako rekuć podmlađila. Uzastopce 
izvijala su se izpod ruke čovječje nova odkrića i taj preporod dje¬ 
lovao je blagotvorno na razvoj cjelokupne kulture čovječje. U iz- 
traživanju prirode dotle su jedino motrili pojedine pojave, da iz toga 
izvedu prirodne zakone. Nu Bacon ustade proti tomu, te uztvrdi, 
da se čovjek nesmije zadovoljiti jedino motrenjem prirode, jer da 
odgovori, što nam ih priroda sama daje, nisu uviek jasni, nego su 
često dvolični i zamršeni, tako da gdjekada mogu čovjeka lako za¬ 
vesti na krivi put. Čovjek mora prirodu sa sviju strana i tako rekuć 
iznenada pitanji saletit.i, tako da ju kao pred sudom prisili, da mu 
istinu kaže. Uz motrenje mora prirodoslovac pridružiti još i pokuse 
ili eksperimente. I tom zamišlju Baconovom dobi prirodoslovac naj¬ 
moćnije sredstvo u ruke, kojim je stao odkrivat onu tajinstvenu 
koprenu, koja je bila prirodne sile pred očima čovječjim skrila. 

U sedamnaestom stoljeću stadoše pokusi proučavati sile i za¬ 
kone, koji vladaju u mrtvoj prirodi. Zakoni o pritisku zraka i vode, 
o težini, o širenju i gibanju svjetla postadoše sada tek jasni, kada 
je čovjek stao naravne pojave na umjetan način sam oponašati i 
tako pokusi prirodu izkušavati. Svi dobro znamo, da su jedino pokusi 
digli fiziku a uz nju i kemiju do one visine, na kojoj obje znanosti 
danas stoje. Prema koncu sedamnaestoga stoljeća stadoše pokusi već 
iztraživati i pojave iz životinjskoga života, a prvi sjajni uspjeh toga 
iztraživanja bio je taj, da su ođkrili kolanje krvi po tielu životinj¬ 
skom. U osamnaestom stoljeću dospjele su i biline na red, te se do 
mala i tu dokaza, od kolike vriednosti su pokusi za iztraživanje 
prirode. Englezki prirodoslovac Steplien Hales prvi je shvatio, da 
životne sile, koje rade u nutrašnjosti biline, nisu ništa drugo nego 
učinci fizikalnih zakona. I za to on uze u ruke vagu i mjerilo, da 
njimi iztražuje život u bilini. Onu silu, kojom suzeća loza u pro- 

lz bilinskoga svieta. I. 2 

Ijeće tjera vodu iz urezane rane, mjeri on visinom živina stupa sta¬ 
novite visine. Izmjerio je onu vodu, što ju može drvo svojim ko- 
rienjem u 24 sata iz zemlje usisati. I jednim pokusom za drugim 
stvorio si je cielu nauku o gibanju tekućina u bilini. Za njim se 
poveo franeezki botanik Duhamel du Monceau, koji je g. 1738. 
izdao fiziku drvlja, gdje je nastojao da iztraži one zakone, po kojih 
sokovi kolaju u drvu i kori. Iste godine izdade Ed. Bornet knjigu o 
koristi lišća, gdje je nastojao da opise one zakone, po kojih se lišće 
prema svjetlu kreće, pa kako se voda kroz lišće izparuje. U isto 
vrieme počela se je kemija otresati svojih alkemijskih sanja, te se 
počela kao prava i čista znanost razvijati, pa kako je dotle samo 
fizika pomagala, da se razjasne pojavi životna rada u bilini, pridružila 
joj se sada i kemija. Kemija nam je sada uz pokuse, što ih stadoše 
izvoditi, otvorila posve nov vidik u životnu radinost biline. Najsjaj¬ 
nije odkriće, do koga dođjoše Holandez Jan Ingenhouss i Englez 
Joseph Priestley, pokaza nam u najkrasnijem svjetlu upravo 
divni sklad, što ga izvodi toplina i svjetlo izmedju zraka i živih 
stvorova. U zraku naime ima kisika i ugljične kiseline; kisik upi¬ 
jaju životinje, jer ga trebaju za disanje, a ugljičnu kiselinu požudno 
hvataju biline, jer ju trebaju za gradnju svoga tiela. No pri disanju 
i liranitbi stvaraju životinje ugljičnu kiselinu, koju bilina treba, a bi- 
lina opet uz upliv sunčanoga svjetla i topline odlučuje iz sebe kisik 
za životinjstvo. I tako se biline i životinje u svom životnom radu 
podupiru. Biline oduzimlju zraku pogubnu ugljičnu kiselinu, a vra¬ 
ćaju mu oživljujući kisik. U sunčanu svjetlu i toplini odkrio je prema 
koncu osamnaestoga stoljeća Francez Horaee Saussure najvažniju 
silu, koja pokreće životom biline. Nadalje je Saussure prvi znan¬ 
stveno ustanovio nauku o hranitbi bilja. Uvidio je, da je najglav- 
nija hrana bilja ugljična kiselina, voda i amonijak, pa da ugljičnu 
kiselinu dobiva iz zraka, a vodu i amonijak iz zemlje. Na dalje je 
našao, da pepeo, što od bilina preostaje, potiče od rudnih tvari^ 
koje bilje korienjem iz zemlje upija, te da te rudne tvari moraju u 
zemlji biti raztopljene i da svaka bilina prema svojoj naravi druge 
tvari iz zemlje izbira. Ova odkrića S a u s s u r e-ova bijahu temeljem, 
na kom je u zadnje vrieme Niemac Justus Liebig izradio svoja 
glasovita načela o umnom gospodarenju. 

Bilina kao živ stvor postaje, raste i odumire, ona se razvija od 
sićušna zameta do savršena lika. I nauku tu o razvoju bilinskoga tiela 
započe iztraživat C. F. Wolf, proueavajuć, kako u pupoljku postaje 

lišće i cvieće. L. W. Koelreuter, Iv. Heđwig i K. Sprengel uđjoše 
pokusi i motrenjem u trag oplođjivanju bilina. U razvoj te nauke 
zahvatio je svojim visokim umom i najdarovitiji njemački pjesnik 
Goet.he. Premda nije bio od zanata prirodoslovac, to mu je bistro 
oko u bilinstvu ipak više vidjelo, nego mnogoga dragoga botanika. 
Promatrajuć bilinu od njena razvoja, iz klice pa do savršene biline, 
vidio je, da lišće sada ostaje zeleno, da se brine za hranu biline, 
a sada opet da se lišće pretvara u cviet., stvarajuć šarene lapove, 
prašnike i plod, da se tako za podmladak pobrine. Sada stadoše 
obličje bilina sa posve dragoga stanovišta promatrati. I bilinstvo se 
prikaza kao neprekinut lanac, koji je po stalnom zakonu spleten. 
Vidjelo se je, kako njeka vrst srodstva sve biline u jednu cjelinu 
spaja, pa ma one na prvi pogled i vrlo različite bile, a to se dogo¬ 
dilo po gotovo od onda, odkako je Damin dokazao, da oblik biline 
nije stalan i za sve vjekove nepromjenljiv. 

Wolf i njegovi nasljednici proučiše razvoj biline počev od 
njena zameta, ali neđođjoše tim još na prvi početak. Valjalo je još 
proučiti, kako postaje sam zametak. No pri tom pitanju trebalo je 
dublje zaroniti u nutrašnjost biline, nego što se to moglo učiniti 
neoružanim okom. A i lupa (jednostavan sitnozor), kojom su se 
botanici iz Linneove škole jedino služili, nije mogla, tako duboko 
prodrieti u bilinu, da razjasni pitanje o postanku bilinskoga zameta. 
Morao je tu tek priteći u pomoć sastavljen sitnozor, kojemu je bila 
sudbina dosudila, da nam otvori vidik u najsićušniji sviet, koji bijaše 
dotle oku čovječjemu zatvoren. No uza sve to puno je trebalo, dok se 
je čovjek za iztraživanje bilinskoga tiela ozbiljno sitnozora latio. Sit¬ 
nozor izumješe oko g. 1690. (v. „Novovjeke Izume 11 , knj. II., str. 363.), 
a tek 80 godina poslije toga, dakle prema koncu sedamnaestoga sto¬ 
ljeća, đodjoše dva čovjeka na tu misao, da pod sitnozorom razglobe 
bilinsko tielo. Bijahu to Marcel Malpighi u Bolonji i Nehemija 
Grew u Londonu. Jedan za drugoga nije znao, a ipak su isti predmet, 
izradjivali i jedna ih misao vodila. I neobičan slučaj htjede, da su 
oba učenjaka jedan te isti dan, i to 29. prosinca 1671. svoja iztra- 
živanja priobćila kraljevskomu đružtvu za znanost u Londonu. I ta 
iztraživanja po prvi put nas uputiše o nutarnjem ustroju bilinskoga 
tiela, o pravoj bilinskoj anatomiji. Dotle su o nutarnjem ustroju 
bilja vladali najčudnovatiji pojmovi, što ih je samo čovječja mašta 
smisliti mogla. Obično su mislili, da je tielo bilinsko ustrojeno kao 

i životinjsko, da bilina sastoji, kako je to već Theoplirast mislio, 

* 

od krvi i mesa, od žila, mišica i živaca. Sada tek prvi put dozna- 
doše, da bilina počev od koriena pa do cvieta sastoji skroz i skroz 
od presićuŠnih mjehurića, kojih prostim okom nikada razabrati nebi 
mogli. Mjehurići ti stisnnli su se jedan uz drugoga, te su sada kraći, 
sada dulji. Nazvaše ih stanicami, jer u veliko naliče stauicam 
u pčelinjih satih. I te biliuske stanice bijahu omedjene tankom ko¬ 
žicom, a i iznutra bijahu izpunjene bilinskim sokom. I svaka i naj¬ 
sitnija čestica biline, ma gdje ju prerezali, prikazala se je pod sit¬ 
nozorom, da sastoji od samih stanica. 

I za čudo, to znamenito odkriće pade opet u zaborav. Prošlo 
je iza toga preko sto godina, a na stečevine te nitko se ni ne- 
obazrie i nikomu više nepađe na pamet, da opet uzme u ruke sit¬ 
nozor, pa da njim proučava ustroj i razvoj biline. Tek početkom 
devetnaestoga stoljeća zanze sitnozor u znanstvenom iztraživanju 
prirode opet svoje dostojno mjesto. Uz to se je stao sitnozor sve 
više usavršivati, pa je tako sve to veće usluge činio. 

Sa sitnozorom stadoše sada da nastave rad, gdje je Wolf do¬ 
vršio, da uđju u trag postanku bilinskoga zameta. Posla se latiše 
mnoge mudre glave i napokon razbistriše cielo pitanje. Odkriše 
naime, da svaka najveća i najsićušnija bilina ima svoj začetak u 
jednoj jedincatoj stanici, koja se u pupoljku sjemena pojavljuje. I 
tako udjoše u trag, kako postaje, kako se stvara novo živo biće, 
pa da se cielo tajinstveno stvaranje, u jednoj stanici skriva. Iz te 
jedne stanice imade se razviti ciela bilina sa svimi svojimi ustroji, 
koji opet, kako znamo, sastoje od nebrojenih stanica. Kada su rie- 
šili prvo pitanje i našli, da svaka bilina ima svoj začetak u jednoj 
stanici, nametnulo se odmah drago pitanje, da se razjasni naime, 
kako od jedne stanice postaje podpuno razvijena bilina. I tu dade 
sitnozor do mala podpun i jasan odgovor. Kada dospije prašak sa 
prašnika do one prve stanice, onda se ova oplodi, pa sada začme 
razvoj nove biline. Prva se stanica razdieli u dvie. Svaka ta nova 
stanica poraste i opet se na novo razdieli. To dieljenje se sada 
nastavi, a od te velike množine novih stanica izgradi se podpuna 
zgrada, koju bilinom zovemo. Kada graditelj zgradu gradi, onda 
ima cielu osnovu u glavi ili na papira, pa prema toj ustanovljenoj 
osnovi slaže kamen do kamena, dok nedogotovi zamišljenu zgradu. 
Pa tako se i u bilini neredaju stanice slučajno i bez ikakva reda, 
nego i tu ima stalna osnova, koja je urodjena svakoj prvoj stanici, 
pa se prema njoj onda ciela bilina izgradi. Prva stanica svake po- 

jedine bilinske vrsti ima svoju posebnu osnovu, a ta osnova u svakoj 
vrsti prelazi od koljena do koljena kao baština. Pokazao se je tu 
stalan i nepromjenljiv zakon, koji točno odredjuje, kako se koja 
stanica poredati ima i kako uobličiti, da stvori uviek u glavnom 
isti bilinski oblik. 

S prvoga kraja bavili su se botanici u prvom redu proučavanjem 
većega i savršenijega bilja, no doskoro uvidješe, da su upravo niže 
biline, koje je Linne krstio tajnocvietkami, u tom pogledu puno za- 
nimivije i poučnije. Tielo tih bilina je puno jednostavnije, manje 
je tu organa, a i manje stanica, pa je za to tu puno laglje cieli 
ustroj biline pregledati i sam razvoj proučavati. Odkriše tu neiz¬ 
mjerno zanimive pojave, koji nam razjasniše cjelokupno biće i život 
biline. Nemožemo se ovdje potanje upuštati u ta odkrića, biti će 
možda kasnije zgode o tom koju više progovoriti. Dosta je, da spo¬ 
menemo samo, da su se pitanjem o razvoju i životu bilinske sta¬ 
nice u novije vrierne bavili malne svi najglasovitiji botanici. Prouča¬ 
vanje o postanku stanice i razvoju bilinskoga zameta započeo je 
Schleiđ e n god. 1838., a za njim stekoše ei velike zasluge đe 
Bary, Braun, Hofmeister, Nageli, Pringsheim, Sachs 
i mnogi drugi. 

Fizika i kemija pritekla je bila već davno prije u pomoć bo¬ 
tanici, da protumači mnoge životne pojave, no sada od kako od¬ 
kriše, da je ciela bilina od stanica izgradjena, nadjoše obje znanosti 
u botanici novo otvoreno polje za iztraživanje. Doskora uvidješe, da 
stanica u bilini nije samo građja, odkojejebilinskotieloizradje.no, 
nego da je svaka stanica živ stvor, u kom rade i vladaju razne 
sile. Uvidjelo se je, da je cieli život biline u stanici usredotočen. 
Tko upija za bilinu hranu iz zemlje? Stanice su tu u korienju, koje 
se napoje vodom, koja se širi medj čestieami zemlje. Tko stvara u 
bilini škrob, ulje, slador i mnoge druge tvari? Stanice su to. Tko 
upija iz zraka ugljičnu kiselinu, da s njom i s vodom stvara novu 
bilinsku građju? I opet su to stanice. Kada bilina raste, onda su 
stanice, koje se diele i nove organe stvaraju. Kada bilina oboli, 
onda su oboljele stanice i tim bolest prouzrokovale, a smrt biline 
nije ništa drugo nego smrt stanica, kao što i život svake biline iz 
stanice potiče. I tako svedoše novija iztraživanja sav životni rad 
biline na stanicu kao na izvor svih životnih sila. 

Proučavajući bilinske stanice pod sitnozorom naidjoše još na 
druge vrlo zanimive pojave, koji zasižu u obstanak i zdravlje na- 

šega kulturnoga bilja, pa i zdravlje životinja i samoga čovjeka. Dodjoše 
na to proučavajući razvoj najsitnijih gljivica. Od pamtivieka na¬ 
lazili su gospodari vrlo pogubna neprijatelja u snieti i upali, u bo¬ 
lesti, koja je znala često cielu ljetinu uništiti. Pod sitnozorom od- 
kriše, da su uzrok tim boleštini sićušne gljivice, koje se na biline 
namiču, te svojim brzim širenjem i umnažanjem usjev unište. Zadnjih 
godina nije bilo gotovo nijedne kulturne biline, na koju nebi kakva 
bolest navalila. S početka bi se takva bolest u malenom kriomice 
širila, a onda bi se iznenada na daleko raz širila, poharala bi sav 
godišnji prirod, te dovela jadan narod u najveću nevolju. I)a spo¬ 
menemo samo, kako je od god. 1845. stala bolest nemilo harati 
korun, a od god. 1848. talijanska bolest groždje. I svuda tuđe 
odkrio je sitnozor sićušne gljivice, koje su kao nametnice bilinu 
ubijale. Ali ne samo u bilinstvu, nego i u životinjstvu ođkriše glji¬ 
vice, kako prouzrokuju bolesti, te haraju i ubijaju žive stvorove. 
Gljivice se te nastanjuju na naše sobne muhe, na gusjenice, a naj¬ 
poznatiji primjer je, gdje one harače svilene bube, nanoseći time 
narodnomu gospodarstvu silne štete. Sićušne zametne stanice šire 
se tu od životinje do životinje i nose sa sobom sigurnu smrt. No tu 
još nije kraj svemu zlu, što ga gljivice životinjstvom pronose. Ima 
puno pogubnih pošastnih bolesti, koje se šire od kraja do kraja, 
pa se na pojedinih mjestih kratko vrieme zadrže, onda kao izčeznu, 
da se za njeko vrieme s novim užasom vrate. Još se nezna sigurno, 
ali se naslućuje, nisu li sićušne gljivice onaj otrov, koji stvara 
koleru, tifus, kozice, govedju kugu i plućnu sušicu. Zna se samo to, 
da tu ima njeki otrov, koji prenosi bolest sa bolestnika na zdravoga. 
Ima njekoliko bolesti, za koje se sigurno zna, da ih gljive stvaraju, 
a to su n. p. difterija, upala slezene, trovanje krvi kod ranjenika i 
rodilja. Neizmjerno je to važno odkriće, da je čovjek ušao u trag 
neprijatelju, jer će mu to olakotiti posao, da pronadje sredstva, kako 
će ga se obraniti. 

Kratke ove crtice prikazale su nam već veliko obilje pitanja, 
do kojih nas je svelo iztraživanje bilinskoga svieta, ali nedovršismo 
još svega. Botanika nam je preobrazila i svela na nove putove 
poljsko i šumsko gospodarstvo, stvorila tu dvie nove znanosti. Bo¬ 
tanika se združila sa geografijom i stvorila bilinsku geografiju, 
koja je toli važna za kulturni i gospodarstveni razvoj čovječanstva. 
Spomenuli smo već prije, da su botanici već pred Linneom uvidjeli, 
da svaki kraj ima svoje posebno bilje. Na to je Tournefort na 



svom putu u Armeniju dobio prvu bolju sliku o geografskom raz- 
prostranjenju bilja. Linne u svom djelu: „Flora lapponica 11 spo¬ 
minje već pojedine bilinske pojase, no tek glasoviti Aleksandar Hum- 
boldt stvori od bilinske geografije pravu znanost, koju danas do 
skrajnili potankosti izradjuju. 

Iztražujući zemaljske naslage, koje su se stvorile u davnoj pro¬ 
šlosti naše zemlje, naiđjoše na okamenjene ostatke njegdanjega bi- 
linskoga života. Uvidješe pri tom, da je bilinstvo iz pradavne pro¬ 
šlosti bilo posve različito od današnjega. Oblici ti su sa površja ze¬ 
maljskoga izčeznnli, da drugim mjesto ustupe. A dogadjalo se je to 
u prošlosti više puta. Svako doba, svaki odsjek zemaljske prošlosti 
imao je posebno bilje i u svakom slieđećem odsjeku pojavljivalo se 
je bilje uviek u savršenijem lika. Podučilo nas je to ujedno, da su 
se klimatski odnošaji na zemlji mienjali. Iztraživanja ta dovedoše 
botaniku u savez sa geologijom, te stvoriše bilinsku paleonto¬ 
logiju, znanost, koja se bavi bilinskimi okaminami. Tu si stekoše 
najveće zasluge Brongniart, Unger, Gćippert itđ. 

Ako pregledamo sva ova raznolićna pitanja, što ih je botanika 
u zadnjih đvie sto godina preuzela da rieši, to ćemo vidjeti, da su 
to malne sva ista pitanja, što su se zarodila Tlieophrastovoj glavi. 
Njimi se još danas čovječanstvo bavi, približujući se sve više zad¬ 
njemu cilju, do koga Bog zna hoće li čovjek ikada doseći. No sav 
posao i trud, što ga je čovjek već do sada ovdje uložio, urodio je 
sjajnim i obilnim plodom. Botanika je čovjeku doniela obilje mo¬ 
ralne i materijalne koristi. I žaliti je samo, da je čovječanstvo bilo 
prisiljeno blagotvorni taj posao kroz 2000 godina obustaviti, da se 
nije odmah iza Tlieophrasta rodio koji Linne, Jussieu, Saussure, Mal- 
pighi, pa bismo danas bilinstvo drugim okom motrili. 



Bilinske selitbe. 


x. 

Promjene u Mlinskom smetu. — Vjetar, neke, morske struje i valovi raznose 
sjemenje i plodove. — Baznošenje sjemenja pticami i drugimi životinjami. — 
Čovjek nehotice raznosi biline pri selitbi, ratovanju i trgovini. — Korovne bi- 
Une, koje čovjeka uzastopce sliede. 

v v< . . y . . 

(Opareni bilinski sag, koji se je površjem zemlje razšino, pričinja 

nam se, kao da je uviek isti, kao da se nikada nemienja. Pa 
V donjekle i biva tako. No nadodju više puta odnošaji, pa nam 
se bilinstvo jednog ili drugog kraja najednom promieni: niknu nam 
najednom biline po livadi, gdje dotle nisu rasle, pa za koju godinu 
na toliko preotmu mah, da pogu.še i protjeraju bilinski sviet, koji je 
dotle mirno po livadi živio. A za te nove pridošlice niti se zna, tko 
ih je posijao, niti tko ili je posadio. Poznate li koje pitomo selište, 
što ga je nemila vatra pretvorila u žalostno garište? Zaista vam je 
za oči zapeo onaj divlji korov i drač, koji se je za kratko vrieine 
sam nastanio po garistu, gdje ga prije nije bilo, dok je tu još ku¬ 
ćište stojalo. U tom draču i korovu upoznat ćete odmah poznate 
svjetske skitalice, koje uzastopce sliede svuda onamo, gdje god je 
pustoš svoje sjedište našla. I sigurno će vam biti težko pogodit, 

tko te skitalice po svietu raznosi. 

Poznavali ste jamačno gdjegod koju bujnu šumu, pa i bilje, što 
je u šumi izpod drveća raslo. Šumu posjekoše, drvo izvezoše. Dodjite 
sada u krčevinu tu, pa gledte čuda! Bilje, koje ste prije tu pozna¬ 
vali, izčezlo je posve, kao da je pougibalo od žalosti, što nevidi 
više nad sobom širokih krošnja, na koje se je bilo toli sviklo. Mjesto 
toga bilja uselio se u krčevinu posve nov bilinski sviet, dižući oholo 
u vis svoje cvjetnate glavice, kao da se ponosi, što je novo zem 
ljište osvojio. Znam, da biste lako pogodili, za što je stari bilinski 
sviet iz krčevine izčeznuo. Nestade im svili onih uvjeta životu, uz koje 
je onaj bilinski sviet uspievati mogao, pa za to i njega nestade. Ali 
tko je donio ovamo nove pridošlice, bilo bi vam teže tomu u trag ući. 

Svatko je nebrojeno puta vidio, kako se polagano po krovovih, 
što su trskom ili slamom pokriveni, pojavljuju biline, kojih nije čo¬ 
vječja ruka posadila. Visoko po starih hridinah i ruševinah porastu 
često biline, da se čuditi moramo, tko ih je onamo popeo. Po vi¬ 
sokih tornjevih, kamo čovjek nikad nezalazi, naseljuju se biline, kao 
da im je priroda krila dala, da onamo odlete. Po vulkanskom ka¬ 
menju može čovjek uzastopce sliediti bilinu, kako se ona sama sve 
to dalje šii'i. Ako se čovjek popne na vrhunac Vezuva ili tri put 
više Etne, vidjet če pod nogama duge struje crne lave, koje su 
se poput rieke u dol spustile. Lava je hila užarena i raztaljena, 
kada je iz vulkana tekla, pa je za to i dugo ostala pusta. Medju 
timi strujami lave jedna je starija, druga je mladja, pa ako ih redom 
stanemo promatrati, odmah ćemo se osvjedočiti, kako se bilinski 
sviet polagano na lavu nastanjuje. Ima tu lave još posve puste, a 
da na njoj neima ni traga kakvoj bilini, ima takve, gdje se već 
po udubinah i pukotinah uzdižu pojedine biline, napokon i takve, 
gdje se je na lavi stvorila meka zemlja i u njoj se nastanio već 
obilan bilinski sviet. Prve biline, koje se na lavu nasele, skroz su 
nižega ustrojstva i to obično mahovine. To su prednje straže, što 
ih savršeniji bilinski sviet napried šilje, da prirede zemljište za 
kasnije doseljenike. I kada su prve predradnje gotove, onda se stane 
pojavljivati savršeniji sviet. Ide to doduše polako, ali se za to ipak 
neda bilinstvo u svojoj selitbi buniti. 

A kako se bilina seli? Ta znamo svi dobro, da je bilina sav 
svoj život na jedno mjesto prikopčana, da se odatle sama ni mak¬ 
nuti nemože. Hrane si neide tražiti od mjesta do mjesta kao 
životinja, jer ju sama narav bilini donosi. Životinjska hrana posve 
je druge naravi, pa se nenalazi na svakom mjestu u dovoljnoj mno¬ 
žini. Za to je priroda morala životinje tako udesiti, da se mogu slo¬ 
bodno micati i hranu tražiti. Samo je njekoliko vodenih životinja, 
koje sav svoj život na jednom mjestu probave, dočekujući ondje 
hranu, da im ju vodena struja u usta donese. Pa uza sve to može 
se i bilina, kako smo to već vidjeli, po zemlji seliti. Dok je živo¬ 
tinja u jajetu i u prvom svom razvoju, dotle ona neostavlja svoga 
mjesta, a na put se tek daje, kada je dorasla, A kod biline je to 
upravo obratno. Razvijena bilina nemože s mjesta, ona se na put 
daje samo dok je u sjemenu, dok je tako rekuć u jajetu. Samo 
čovjek umije i odraslu bilinu prenieti daleko preko svieta, te ju na 
novom mjestu nastaniti. Bilina se dakle seli samo dok je u sjemenu, 

a pri tom joj pomaže zrak, voda, životinje, pa i čovjek sad hotice 
sad nehotice. 

Mnoge biline imaju vrlo sićušne sjemenke. Kada đozrije plod 
a sjemenke stanu iz njega izpađati, onda ih znade vjetar na da¬ 
leko raznieti, pa ih tako širom posijati. Ako sjeme pri tom padne 
na prikladno zemljište, nikne iz njega nova bilina, te se tako 
pojavi ondje, gdje je prije nije bilo. A priroda se je morala za to 
pobrinuti, jer sve sjemenke, što se na jednoj bilini razviju, nebi 
imale pod roditeljem svojim dovoljno prostora za razvoj. Na gdje- 
kojih težih sjemenkah razviju se krila, pahuljice ili perjanice, a ta 
krila i perjanice nam same kažu, da ih priroda nije ni za što drugo 
stvorila, nego da olakoti vjetru posao, pa da sjemenke što dalje 
raznieti može. Da spomenem samo našu običnu brezu sa sitnimi 
okriljenimi plodovi, koje vjetar znade odnieti visoko na tornjeve, 
stare ruševine i visoke pećine. Plodovi tu više puta proklijaju, pa 
od njih poraste cielo drvo. Svatko dobro pozna žuti maslačak ( Lemi- 
tođon taraxacum) , što raste uz putove i tratine, te od koga mlado 
lišće s proljeća jedu kao salatu. Kada žuti glavičasti cviet od ma¬ 
slačka ocvate, pretvori se u bielu paliuljavu kruglju. Jednim dahom 
možemo cielu tu kruglju razpulinuti, kao što to i vjetar uviek čini. 
Pod svakom pahuljicom stoji na tankoj niti sićušan plođić, pa tako 
vjetar s pahuljicom i plod raznese. Takovih bilina s pahnljavimi 
sjemenkami ima puno. 

Kada sjekira ili vatra iznenada uništi šumu, onda se na opu¬ 
stošenom zemljištu riedko kada pomole iste one biline, koje su prije 
tuđe gospođovale, nego se obično uzdignu nove vrsti. Medju timi 
novajlijami viđjamo gdješto po kojega prasjedioca, koji je tu na 

zemljištu prije stanovao, nego što se šuma na njem razširila. Bio 
je tu možda kroz desetke godina prignut i zakržljao, pa spokojno 
čekao onaj Čas, kada će mu ma s koje strane doći pomoć, da ga 

opet uvede u njegov posjed. Pa sada se na jednom stanu razvijati 

skrivene klice i potišteni podanei, te zaposjednu oslobodjeno zem¬ 
ljište. No najveći dio novajlija bio je tuđe posve stran. Strani su 
to rodovi, kojim je vjetar sjeme više puta iz velike daljine donio, 
pa su sada zaokupili zemljište, koje je bez gospodara ostalo. U tih 
pridošlicah upoznat ćemo naš obični šumski korov, koji se po 

krčevini širi. Naći ćemo tu bodkastu mišjakinju ( Stellaria holosten), 
raznolistu runjiku ( Ilieracium murorum), uzkolistu vrbovku ( Epilobium 
imgustifolium ), šumski dragušac ( Senecio sylvaticiu> ) i đvođomi runolist 

(G-naphalium dioicum). K tomu se pridruže kupine, vrbe, jasike i ja- 
rebike. Slieđeće godine preotmu mah šumske trave, uz to se još 
razšire stričak i borovnice. Ali domala stanu se dizati grmeljci, pa 
sada udari odsudni čas svekolikomu korovu, koji se je dotle tilde 
širio. Rastući gnuovi stanu nemilosrdno gušiti i ubijati sve pri- 
došlice, pa kada su se grmovi u mlada stabalca razvili, već je i 
nestalo onoga stranoga bilinskog svieta. 

Mnogo sjeme padne u tekuću vodu, pa ga ona onda odnese u 
daleke krajeve, gdje dospije više puta u prikladno zemljište. Na taj 
način već su mnogo đopriniele rieke k razprostranjenju i selenju 
bilja. Tako je na primjer rieka Iller doniela u gornju Svabsku već mnogu 
alpinsku bilinu. Oko Monakova, koji leži jedno deset milja daleko 
od pogorja alpinskoga, ima više bilina iz visokih Alpa, a sjeme 
im je tu posijao Isar, koji visoko u Alpah izvire. Na otocih, što 
su nastali na ušću Orinoka, porasle su biline, kojim je domovina 
u Anđah. Oko deltaskoga ušća Gangesa i Bramaputre rastu danas 
biline, koje su se prije jedino na Himalaji širile. I takvih primjera 
ima po svih krajevih svieta, a pojav je to, koji je zapeo za oči već 
u staro doba. Tako veli već Curtius Rufus o Inđusu: „Indus 
pako, koji je medj svimi riekami najveći, okrepljuje i oplođjuje poljane 
ne samo svojom vodom, nego ih jošte zasijava, jer on nosi sa sobom 
veliku množinu sjemenja i u zemlju ulaže.“ 

U mom ima struja, koje kao rieka vodenim koritom teku. 
Prolaze li ovakove struje uz obale, to one mogu bilinsko sjemenje 
u vrlo daleke i strane krajeve ođnieti. Pa i sami morski valovi nose 
u svom gibanju bilinske plodove u nove zemlje, I dospije li na taj 
način sjeme u zemlju, gdje mu prija podnebje, ono će se tuđe 
nastaniti i udomaćiti. Za takvo putovanje nije dakako svaki plod 
prikladan; jedno sjeme izgubi u vođi poslije njekoga vremena svoju 
klicavost, a drugo opet pada odmah na dno. Za vodeno putovanje 
mora sjeme da bude lako, pa da bude u tvrdoj kori umotano, da 
ga voda nemože pokvariti. 

U tihom oceanu nalazi se nebrojena množina koralnih otoka. 
Svi ti otoci nisu jednake starosti: jedni su mladji, a drugi stariji. 
Najmlađji su otoci uviek goli i pusti, a tek polagano počimlje se 
na njih bilinski sviet pojavljivati. Biline, što tu stanu nicati, sve 
su sa obližnjih starijih otoka ili sa azijatskoga kopna. Međju timi 
doseljenici zauzimlju prvo mjesto kokosove palme i pandane. Plo¬ 
dovi jedne i druge biline tako su uđešeni, da mogu na površju mora 

plivati. Sjeme od kokosove palme umotano je u vanređno tvrdu 
ljusku, tako da kroz nju nemože ni zrak ni voda, a oko te ljuske 
uhvatila se vlaknata kora, da od toga postane plod laglji. I plodovi 
druge biline su vrlo dobro zaštićeni i laki, pa tako jednu i drugu 
bilinu prenose morski valovi od otoka do otoka. Na sešelskih otocih 
raste palma jedna, Lođoicea sechellarum , kojoj su plodovi kao glava 
veliki i po deset kilograma težki, pa te plodove nosi more sve do 
maledivskih otoka, dapače i do malabarske obale. 

Glasoviti englezki botanik Robert Brown našao je, da se 
na zapadnoj obali Afrike u okolici Zaire nalazi trinajst raznih 
bilina, koje su se onamo po moru doselile iz Guiane i Brazilije. 
Isto tako je Brown ođkrio, da Golfova struja donosi iz srednje Ame¬ 
rike klieavo sjemenje od bilina Mimosa scandens i Guilandina Bonduc. 
Na obalali norvežkih nalaze više puta zrelo i posve svježe sjemenje 
i plodove iz toplih krajeva. Rada bi u Norvežkoj bilo podnebje pri¬ 
kladno za one biline, pa kada sjemenke nebi u vodi klicavost iz¬ 
gubile, đomala bi se obala Norvežka zaodjela u bilinsko ruho 
južnoga neba. Na obalah Švedske zapazili su biline, koje su iz Nje¬ 
mačke morem doplivale. Isto tako nalaze mnoge španjolske i fran- 
cezke biline po obalah Velike Britanije, pa opet mnoge afrikanske 
i azijatske biline po obalah talijanskih, kamo ih je nedvojbeno 
morska voda doniela. Dansku bilinu Coclilearia danica opaziše tek 
početkom ovoga stoljeća na meklenburžkoj obali i to na, jedan put u 
velikoj množini. Putnik Siebold čitao je u Japanu spis jedan, gdje 
se spominje, da je već pred 1200 godina dotjeralo more kukuruz 
do japanske obalo, za koji znamo, da mu je domovina u Americi. 
Velika zamisao, koja se je rodila u glavi Kolumbovoj, da bi brodeć 
po moru prema zapadu morao dospjeti u Aziju, našla je upravo u 
sličnih pojavih najbolju utvrdu. 

Bobulje i mesnati plodovi nviek su tako težki, da se nemogu 
sami lako razprostraniti, pa im tu pomognu ptice i druge životinje. 
Kako je naime poznato, mnoge se životinje takvimi plodovi hrane, 
pa ih sa sobom ponesu. Jedne pojedu samo mesnati dio od ploda, 
a sjemenke onda ostanu i đođju u zemlju. Druge opet progutaju 
cieli plod, ali neprobave uviek tvrdu sjemenku, nego ona često 
izadje iz crieva neprobavljena. 

„Ptice, koje se hrane životinjami i plodovi, — piše de Can- 
dolle, —traže često bobulje, u kojih ima sitnih tvrdih sjemenka) 
kao n. pr. jagode, maline, borovnice, smokve, imele itd. Želudac 

im nije tako uredjen kao kod kokoška, da bi sjemenke uništio, 
nego one prođju kroz probavilo posve nepromienjene. Ako su to 
ptice selice, kao što to nije riedko u hladnom i umjerenom pojasu, 
one mogu sjemenke vrlo daleko odnieti, osobito kada se jeseni sele 
iz sjevernih krajeva prema jugu, jer u to doba ima po poljih mnogo 
zrelih bobulja. Drozđovi, od kojih se većina seli, bilo to u Europi 
ili u Americi, mogu takođjer raznieti razne biline. Kako oni gutaju 
veliku množinu plodova sa košticami, to se iste gotovo nikako ne- 
probave, pa se iz probavila posiju. Linno po svojih opažanjih tvrdi, 
da i ševe veliku množinu sjemenja po poljih posiju. “ 

Na otoku Cejlonu su prije jedino svrakam prepuštali, da se one 
brinu za razprostranjenje koričnjaka, od koga dobivaju poznate ko¬ 
rice (Zimmt). Radi toga nisu ondje nikada svrake ubijali, nego ih 
uviek štitili i čuvali. Po gusticih južnoamerikanskih šuma vidjaju 
se više puta divlji pizangi, koji su nikli iz sjemenja, što su ga ptice 
razasule. Godine 1770. đonesoše i razsađiše u okolici Borđeaux-a 
kermesovu jagodu (Phytolacca decandra ) i to iz sjeverne Amerike. 
Trebaše ju tu za bojađisanje vina. Od to doba raznesoše ptice tu 
bilinu tako daleko, da se je razširila po svoj južnoj Francezkoj. 

Kao što kod ptica tako se više puta dogadja i kod sisavaca, 
koji se hrane bilinskom hranom, da im tvrde sjemenke prođju kroz 
probavilo posve nepromienjene. I takve životinje mogu onda gdje- 
kada prenieti sjemenke iz jednoga kraja na drugi. Čine to n. pr. 
sjeverni jeleni, koji žive u velikih eoporih po ravninah sibirskih, te 
se u stanovito doba daleko sele. Zna se to i za preživače, koji uz 
čovjeka daleko po svietu putuju. 

Mnogi plodovi imaju na površju sitne kukice, kojimi se hvataju 
životinjam za dlaku ili perje, pa se na taj način šire. Tako se na 
perju vodenih ptica uhvati mnogo sjeme, koje se opet na drugom 
mjestu odkine, te tu proklija. Naša goveda, ovce i koze raznesu u 
svojoj dlaci mnogo sjeme. Iz stepa đonesli su čopori svinja u dlaci 
svojoj prije 50 godina u Banat trn: XantMum spinosum. Jedna vrst 
cibetke, Vivera musanga , razširila je na taj način kavu po Manili. 

Sirenju bilina nedvojbeno je doprinesao i doprinosi još uviek naj¬ 
više sam čovjek, a čini on to sad hotice, a sada opet nehotice. U 
pojedinih svezcih ove knjige imat ćemo često zgode čuti, kako je 
daleko čovjek umio svojom voljom pojedine biline svietom raznieti, 
tako da nebi morali o tom napose ovdje ni govoriti. Nu nam je 
stalo do toga, da predočimo već ovdje ako i kratku a ono bar do- 

njekle preglednu sliku o cjelokupnom kulturnom radu čovječjem, 
koji nas je u Europi obogatio tolikim obiljem koristnih bilina, jer 
kasnije nebi imali prilike ovako obćenite slike orisati. No prije svega 
valja nam još u kratko spomenuti, u koliko je čovjek nehotice đo- 
prinesao širenju bilina po svietu. 

Čovjek je danas trgovinu svoju razširio po cielom svietu, pa 
na taj način izmjenjuje čovječje proizvode u najudaljenijih krajevih. 
Na trgovačkih brođovili donosi se u Europu neizmjerna množina 
robe iz staroga i novoga svieta, a od nas se opet odnose domaći 
proizvodi u Ameriku, Afriku, Aziju i Australiju. Uz tu robu vrlo 
često čovjek i nehotice raznosi bilinsko sjemenje u krajeve, kamo 
ga nebi mogao niti vjetar niti voda dometi. Trgovački brodovi do¬ 
nose u Europu veliku množinu ovčjih koža iz Buenos-Ayresa, Mek¬ 
sika i La Plate. IT vuni tih koža ima vrlo često sjemenka od 
amerikanskih bilina. Kada kože u Europu đođju, onda ih ciste, lu¬ 
paju i peru, te tako iz njih sjemenke izpadnu. One znadu sada ovdje 
proklijati, pa se tako na novom zemljištu razplode i razšire. Na 
obali rieke Lez blizu Montpelliera u Francezkoj ima mjesto, što ga 
zovu Port-Juvenai, kamo su već odavna snosili amerikanske 
kože, te ih tu čistili i priređjivali za dalnju prodaju. Sjemenke ame¬ 
rikanskih bilina, što su donesene u tih kožah, proklijale su u okolici 
Port-Juvenala. Glasoviti montpellierski botanici, a međju njimi u 
prvom redu i sam đe Canđolle, bili su vrlo iznenadjeni, kada su 
u tom malenom kraju srednje Francezke našli više vrsti bilina, kojim 
je prava domovina u Buenos-Ayresu i u Meksiku. Točnije prouča¬ 
vanje te veoma zanimive okolice pronašlo je mnogo stranih bilinskih 
doseljenika i iz drugih krajeva svieta. Botaničko đružtvo u Mont¬ 
pelliera našlo je u okolici Port-Juvenala u svem 458 raznih vrsti 
bilina, a medju timi bilo je 

376 vrsti iz Europe 
28 „ „ Amerike 

1 vrst iz Afrike 
1 „ „ Australije 

1 „ kosmopolitska 

51 „ nepoznate domovine. 

458 vrsti. 

Medju raznimi stranimi vrstmi oko Port-Juvenala ima ik takvih, 
koje se od vremena do vremena pojavljuju, pa opet izčeznu, a opet 

takvih, koje se svake godine pojavljuju, dočim su opet njeke već 
tako na novu domovinu svikle, da se sve dalje po zemlji šire. Na 
sličan način dobila je i Amerika mnoge vrsti bilina iz Europe. U 
Braziliji u pokrajini Minas Geraes oko pojedinih gradova nalazimo 
danas našu jeđnoljetnu vlasnaču ( Poa annua ), divizmu (Verbascum 
blattaria ), malu koprivu itd., a svih tih bilina prije ođkrića Ame¬ 
rike ondje nije bilo, nego su tek kasnije unesene. 

Drugim jednim načinom znadu kadkad po brodovih prenositi 
bilinsko sjemenje. Biva to sa pieskom, kojim više puta tovare bro¬ 
dove, da budu teži. I u tom piesku znade gdjekada biti sjemenja 
iz onih krajeva, odkle su piesak uzeli. Kada izbace sa broda piesak 
na obalu koje druge zemlje, dospije i sjeme u nov kraj. Ako ono 
tuđe sada nadje povoljne uvjete za svoj razvoj, eto nove biline u 
kraju, gdje je dotle nije bilo. Njeki botanici našli su, da oko Mont- 
pelliera ima trideset i tri strane vrsti, koje su se na taj način 
onamo doselile, no biline te nisu tu stalne, nego za kratko vrieme 
opet izčeznu, dok sc novom solitbom na novo nepojave. 

Vrlo često znade vojska, osobito ako se naglo seli, sa krmom 
prenieti u nove krajeve mnoge nove biline. Poznat takav jedan 
slučaj dogodio se je god. 1870., kada su vojsku iz Algira naglo 
u Franeezku doveli. Sa krmom donesoše mnogu algirsku bilinu. 
Njihove sjemenke proklijaše, a nove se biline u veliko razširiše. 
Sliedeće godine razširiše se nove biline, osobito oko gradova Bloisa 
i Orleansa po suhom piesku, gdje su dotle rasle samo kukavne i 
kržljave biline. Po pojedinih krajevih vidjalo se tu devetdeset do 
sto novih vrsti, a kako svuda nisu iste vrsti bile, to je moglo u 
svem biti do sto petdeset novih bilina. A1 novi taj bilinski sviet 
nije se mogao tu ustaliti, jer nije mogao priviknuti hladnijemu 
pođnebju. Poslije druge zime pougibaše već mnoge vrsti, a poslije 
treće zime izčeznuše svi ti doseljenici. Poslije rata u Njemačkoj 
god. 1813. nadjoše na mnogih mjestih, gdje su Kozaci ležali, kao 
na primjer oko Selnveitzingena u Badenskoj, jednu bilinu ( Corisper - 
mum Marschallii), koja raste samo oko Dnjepra i Krima. Na isti 
način je u isto vrieme razširila ruska vojska bilinu Bunias orientalis 
po Njemačkoj sve do Pariza. Dogadjalo se je to isto već u starom 
vieku, tako da je vojska uniela iz Perzije u Grčku pjegavu urodieu, 
Melampyrum arvense, koja se je odatle po cieloj Europi razširila. Isto 
tako su crnci robovi donesli guinejsku travu iz Argole u Braziliju, 
gdje je ona postala za zemlju od velike koristi. 

Po vrtovih, a osobito po botaničkih vrtovih, uzgajaju mnogu 
stranu bilinu, pa se više puta dogadja, da se koja takva bilina iz 
vrtova u obližnja polja preseli i tu udomaći. Tako se je jedna vrst 
zvonika (Fritittaria meleagris ) kod Upsale preselila iz vrtova u livade. 
Tako raste oko Berlina vrtna bilina Atropa phgsaloides posve divlje. 
Iz Indije donesli su bilinu Galnum i uzgajali ju u pojedinih bota¬ 
ničkih vrtovih, a danas se je ona razprostrla posvuda po Europi. I 
to se je dogodilo mnogim drugim bilinam. U prvoj polovici sedam¬ 
naestoga stoljeća došlo je u Europu u jednoj nadjevonoj ptici sjeme 
od Erigcron canadense, pa su ga posijali, a danas se nalazi ta bilina 
po svoj Europi, premda je čovjek nije dalje sam raznosio. 

Međju bilinami ima ljubavi i prijateljstva. Ima bilina, koje su 
se tako združile, da jedna bez druge nezna živjeti, pa ako jednu 
takvu bilinu presadimo, odmah se uz nju pojavi i njena drugarica. 
Sjeme te druge biline ili je tako sićušno, da ga mi neopazimo ili 
ima sićušne kukice, kojimi se uhvati prvoga sjemena. Tako đonesoše 
sa žitaricami u Europu mnogu azijatsku bilinu, koju danas smatramo 
međju đivljimi bilinami kao domaće diete. Đonesoše tako k nama 
modri različak ( Centaurea Cijanus), kukolj (Agrosthcma Giihagi)), tur- 
činak (Papaver rhoeas), lanak ( Camclina sativa ) i mnoge druge bi¬ 
line. Sve to bilje pojavljuje se samo međju žitaricami, a nikada ih 
nećemo naći u krajevih, gdje nije bilo oranica. Kada su iz Azije 
prenesli rižu, te ju stali u Italiji sijati, prenieli su s njom i mnoge 
azijatske biline. Tako su se n. pr. u Italiji udomaćile trave Cgperus 
glomeralus , Fimbristilis dichotoma. Linne je međju laplandskimi bili¬ 
nami zapazio mnoge, koje su se onamo doselile sa žitaricami iz 
Švedske i Njemačke, te se tamo i udomaćile. Sa kornnom i du¬ 
hanom prenieli su iz Amerike u Europu njekoliko amerikanskih bi¬ 
lina, ni nemisleć na njih, pa su se te biline danas u Europi posve 
udomaćile. Tako nalazimo po Europi i kod nas u Hrvatskoj ame- 
rikanske biline: osovni cecelj {Oxnlis stricta) i mirisavu jurčicu ( Che - 
nopodium ambrosioides). 

Kamogod se je čovjek po svietu selio, svukuda ga je slieđila 
ciela množina raznih bilina. Čovjek je sa sobom na svojih selitbah 
nosio svoje kulturne biline, nosio raznu robu, vodio svoja stada, a 
uz to je uviek nehotice ponio množinu korova. Gdjegod se je čovjek 
na svojoj selitbi zaustavio i pođignuo si kućište, svagdje se je tu 
odmah pojavila ciela hrpa bilinskih doseljenika, koji su se nastanili 
oko njegove kolibe, oko staje i po gnojištu. Svaka veća narodna 



skupina došla je iz drugoga kraja, pa je i đonesla druge biline. 
Neima dvojbe, da bi se po doseljenom korovu moglo zaključiti, koji 
se je narod na dotično mjesto prvi naselio i odkle je došao. Ve¬ 
lika seoba naroda u srednjem vieku ostavila je jasne tragove u bi- 
linah, koje su se iz azijatskih stepa raznimi pravci u Europu raz- 
širile. Prastanovnici sjeverne Amerike nazivlju naš trputac (Plantago 
major) stopa mi biela čovjeka, jer hoće tim da kažu, da je 
trputac svuda ondje niknuo, gdje je Europejac nogom stupio. Jedna 
obična vrst grahora (Vida cracca) označuje nam još danas u Green- 
lanđiji ona mjesta, gdje su se njekad spustili norvežki doseljenici. 
Kazne vrsti kopriva i jurjevca ( Chenopodium ) razširiše se po cielom 
svietu, kamogod je Europejac dospio. Kao osobit primjer, koji po¬ 
kazuje, kako pojedina bilina znade čovjeka uzastopce sliediti, spo¬ 
minju često naš obični kužnjak (Datura Stramonium ). Bilina ta po¬ 
tiče iz iztočne Indije. U Europi ju spominju prvi put u šestnaestom 
stoljeću, kada su ju još kao riedku bilinu u vrtovih uzgajali. Danas 
se je taj otrovni korov po svoj Europi razširio, a raznesli su ga 
Cigani. Malene sjemenke iz njegova bodljikava ploda nosili su sa 
sobom Cigani za svoje vračolije, pa gdjegod su Cigani prošli, tamo 
se je i taj korov pojavio. Kao što u Europi, tako i u Braziliji — 
piše August St. Hilaire — ima njekoliko bilina, koje čovjeka tako 
rekuć uzastopce sliede, pa kada čovjek koje mjesto i zapusti, ostanu 
te biline još dugo jedini svjedoci njegova boravišta. Usred velike 
pustoši dovele su ga te biline često do toga, da je mogao naći ona 
mjesta, gdje je njekada stojala čovječja koliba. Na mnogih mjestih 
su se europejske doseljene biline u toliko razširile, da su posve 
preobrazile lice cielih krajeva. 

Nisu to, kako vidimo, sve biline, koje čovjeka uzastopce sliede, 
nego su to uviek njeke stanovite vrsti, koje se nemogu od čovjeka 
odieliti, kao da nemogu bez njega živjeti. Netrebamo za to ići da¬ 
leko primjera tražiti. Ako se obazremo oko naših kuća i stanova, 
uviek ćemo i svuda naći iste biline. Ako čovjek sred šume na ga- 
rištu ili sred livade zabije stupove, da si tu kolibu sagradi, odmah 
se oko toga novoga kućišta bilinstvo promieni. Biline, koje su se 
dotle tuđe širile, pobjegnu odatle. Pričinja se, kao da te biline u 
ljubavi za slobodom bježe od čovjeka i njegova kućišta, kao što 
bježe srna, djeteli i druge šumske životinje. Po ulicah u selu nećete 
nikada vidjeti šumskoga ili livadnoga cvieća, pa i sama trava, što 
po krovovih ili uz tarac niče, nije ona ista, koju na livadi vidjamo. 

Jz bilinskoga svieta, I. 3 

Uz kućište čovječje namiču se čudnovate biline. Uviek su to biline 
sumnjiva i gadna značaja, često otrovne, a nikada koristne. Robske 
su naravi, jer ih to ništa nesmeta, ako ih čovjek svaki dan nogama 
gazi, samo ako se mogu toviti odpadci, koji gnoje zemlju oko naših 
stanova Poznate dobro te biline. To je kopriva, kužnjak, bunika. 
pomoćnica, kukuta, titrica, krasuljak i mnoge druge. Daleko u gori 
više puta iznenadjuju nas iste te korovne biline, kako su se na 
malenu prostoru razmahale. Neima tu traga čovječjemu stanu, pa 
ipak možemo zaključiti, da je tu jednom pastirska koliba stajala. 
I sav taj korov tako je uzko prirasao uz čovjeka, da ga slieđi i 
onda, kada se seli preko kopna i mora u najudaljenije krajeve. 
Neboji se on ni žege južnoga sunca, ni studeni sjevernoga neba. U 
Greenlandiji i na rtu dobre nade, u Americi i u Indiji raste uz čovjeka 
isti onaj korov kao i kod nas. To su pravi kozmopoliti; domovine 
svoje neimajn, a ipak ćemo ih svuda naći. Korov taj je bilinstvu 
ono isto, što su u životinjstvu uši, buhe, stjenice, muhe, miševi i 
parcovi, koji se od čovjeka nikada nediele, nego ga širom cieloga 
svieta sliede. U korovu tom, što čovjeka uviok uzastopce slieđi, 
uviek ćemo lako razabrati našu koprivu. Navesti ću samo dva pri¬ 
mjera, da pokažem, kako kopriva znade čovjeka u najzabitnije kra¬ 
jeve slieđiti. Na vrhuncu briega Ventouxa u južnoj Francezkoj sa- 
gradiše malenu kapelicu u visini od 1.911 metara, a danas nalazimo 
koprivu, kako se tu sred alpinskoga bilja za zidove crkvice skriva. 
Na vrhuncu Faulhorna u Švicarskoj, 2.650 metara nad morem, na¬ 
lazi se gostiona, pa i tu viđjamo koprivu u đrnžtvu sa bilinami. 
koje samo u blizini vječnoga sniega. rastu. 

Preletili smo evo u brzo sve one pojave, koji nam mogu pro¬ 
tumačiti mnogu zagonetku u selitbi bilja, ali nesmijemo našega raz¬ 
matranja jošte završiti. Spomenusmo samo vanjske uplive', a nepo- 
gleđasmo, neloži li u samoj bilini nješto, što joj daje sad previše 
sad premalo snage, da se svietom razširi. Pa kada i a toga gledišta 
promotrimo selitbu bilja, morat ćemo se još obazrieti na selitbu 
kulturnoga bilja, da tim završimo eielu sliku. Vidjeli smo, da se¬ 
litbu bilja pomaže vjetar, voda, razne životinje, pa i sam čovjek. 
Guli smo, da je čovjek vrlo često i ncmisleći na to mnogu bilinu po 
svietu raznio, no još više toga učinio je čovjek svojom vlastitom 
voljom. 1 pri tom se je čovjek obazirao jedino na koristne, kul¬ 
turne biline. Razprostranjenje tih bilina išlo je uzpoređ sa razvojem 
čovječje kulture, a poviest te Mlinske selitbe ujedno je jedan dio 

poviesti čovječje kulture. Kako smo već prije spomenuli, bit će 
kasnije više puta govora o selitbi pojedinih kulturnih bilina, no mi 
bi rado već ovdje kratkimi crtami narisati onu veliku selitbu kul¬ 
turnoga bilja, koja se je u historično vrieme dogodila u Europi, da 
tim ujedno pokažemo i putove, kojimi se je u Europu selila kul¬ 
tura, narodno blagostanje i bogatstvo. 


IX. 

Borbe med bilinslvom. — Razširenje amerikanskih doseljenika u Europi: Elodea 
i druge. — Usđjivanje europejskih bilina u Ameriku , Australiju , Afriku i 
Sv. Helenu. 

Bilinstvo nepozna druge pravice, nego onu: tko je jači, taj tlači, j 
Svaki pedalj zemlje, što ga bilina zapovjedne, mora ga silom dro- j 
gomu oteti. Vječan se tu boj bije, nikad mira ni primirja. Tko je | 
zaposjeo ma i stopu zemlje, mora uviek na oprezu biti, da ga drugi ! 
odatle neiztisne. Cim je jedan pokazao ma kakvu slabu stranu, već 1 
je to opazio iz zasjede neprijatelj, pa navalio, da slabiću preotme \ 
zemljište. Pojavi li se na bilju jednoga mjesta kakva bolest ili sla- i 
bina, bilo to radi nametnika ili slabe hrane, već su se sjatile druge j 
biline kao jastrebi, kada zanjuše strvinu, pa otimaj i ubijaj. I što \ 
je koja preotela, to drži čvrsto, a što jedno uz drugo živi, dobri su 
to junaci, koji se jedan drugoga neboji. Pa kako te junačine uz- ] 
poređo mirno rastu i žive, mislio bi, dobri su to prijatelji. A i jesu, 
kao što su dobri prijatelji hajdučke čete, dok jedna drugoj nesmeta. j 
I mržnja ta, koja medj biljem jednoga kraja vlada, kao da najednom / 
izčezne, čim se prohtjedne kojemu stranom doseljeniku, da se medju 
njih umieša, Sada kao da su zaboravile na svoju domaću svadju, pa 
se čvrsto uhvate u kolo, da iztisnu drzovita došljaka. Pa šta će ta 
doteplica medju domaćom djecom! Ta i sami imadu premalo zem¬ 
ljišta, pa da još puste u svoju sredinu stranca, neprijatelja, da im 
krv siše, da im otme stare njihove pravice, za koje su se morali 
tolika stoljeća boriti. Ne, toga domaća djeca tako lako dopustiti 
neće! Nastat će tu borba na život i na smrt, borba za obstanak. 

Znate li, kako je težko kod nas nastaniti bilinu iz drugoga 
kraja? Već u prastara vremena donio je čovjek mnogu kulturnu 
bilinu, pa ju sadi po poljih i vrtovih. Pa šta rekoše na to uaše 
domaće biline? Da li ih rado primiše u svoje kolo, dali se s njimi 

sprijateljiše? Nikada i nikada ne! Biline te s malenimi iznimkami, 

* 

nemogoše se same nigdje kod nas udomiti i steći otačbeničtvo. 
Svuda i uviek im se je domaće bilinstvo opiralo i taj ođpor mora 
čovjek uviek i uviek silom da uništuje. Plugom i motikom mora 
čovjek da uništuje opore buntovnike, da svojim miljenikom od go¬ 
dine do godine osigura obstanak. I čim čovjek lice svoje odvrati i 
zapusti svoje štićenike, već su domaći podizali glave, malo i veliko 
diglo se na noge i za godinu dvie dana zatukli su strane doselje¬ 
nike, koje je čovjek ostavio bez pomoći. Ta ni 11 a obdjelanom polju 
nisu posijane i posadjene biline sigurne, da ih neće domaći nepri¬ 
jatelji podaviti. Neprijatelji ti uvuku se kriomice medju čovječje 
štićenike, ugniezde se medju njimi, pa im sok i snagu sišu. Go¬ 
spodar dobro znade, da bi mu propao kukuruz, repa i korim, kada 
ili nebi od korova pomno čistio. 

Usjevne biline, što ih je čovjek donesao, nedodjoše do nas 
same, nego se uz njili pridružio i korov, a domaće biline motre i 
taj korov kao i samo usjevno bilje neprijateljskim okom, te mu ne- 
dadu nigdje đalinuti. Medju našimi žitaricami vidjet ćemo cielu hrpu 
korovna bilja. Tu raste kukolj, različak, vilina kosa, kokotić, divlji 
mak, voluje oko, vrat i mnogi drugi bezkuenik. Čovjek ih i neho¬ 
tice od godine do godine uz svoje žitarice sije, a žitarice ih trpe 
kao stare svoje znance iz dalekih krajeva. 1 samo tu može taj do¬ 
seljeni korov mirno da živi, ali se nesmije usuditi da prodje sa 
polja, pa da se umieša medju domaći sviet. Uguše ga prije, nego 
što je dospio, da cviet razvije. Pa ni uresnomu cvieću ni mesnomu 
drveću po naših vrtovih nije bolje. Mnogom tomu bilju prija naše 
pođnebje, pa ipak malo komu podje za rukom, da pređje preko 
ograde, pa da se udomi medju domaćim svietom. U naših bota¬ 
ničkih vrtovih živi 11 a tisuće stranih bilina, pa ipak bi mogli na 
prste nabrojiti sve one vrsti, koje su odatle pobjegle, pa se po li- 
vađah udomile. Svatko dobro znade, kako divlji kesten kod nas po 
vrtovih i šetalištih bujno uspieva, liepo cvjeta i obilno rodi, a već 
je prošlo tri stotine godina, kako se je kod nas nastanio, pa ipak 
mu nije pošlo za rukom, da pobjegne medju naše šumsko drveće, pa 
da se tu udomi. I ako seje kadgod usudio to učiniti, to ga je ovo 
znalo uviek složno suzbiti. Dogodilo se je više puta, da su ljudi 
hotimice po više stotina stranih bilina posijali na otvoreno polje, 
kako su to činili oko Pariza, Montpelliera i Berlina, nebi li te biline 
kakogod udomili, pa je to uviek bilo badava. Sve ako je što i nik- 
nulo i procvalo koje godine, već ga je sliedeće godine i uestalo, jer 

ga je domaće bilje ugušilo. Dogadja se to nebrojeno puta širom 
svieta, da se sad ovdje sad ondje iznenada pojavi po koja nova 
bilina, pa kako je iznenada došla, tako je iznenada i izčeznula. 

Rekosmo već, pojavom tim uzrok je borba za obstanak. Europa 
nam je prenapučena i čovjekom i bilinom, pa je za to težko stranoj 
bilini kod nas se udomiti. U Europu selili su se razni narodi već 
od vajka.đa, putovi prometu već su od davna otvoreni, pa se je uz 
čovjeka selilo sve, što je moglo na put. Došlo je tu mnogo bilinskih 
stranaca, pa se je i sve na zemljištu našem nastanilo, što je još 
samo moglo nadi zgodna i nezapremljena prostora. Kasnijim dose¬ 
ljenikom bivalo je sve to teže ugrabiti koji prazan zakutak, gdje 
če sigurno skloniti glavu. A danas treba novomu doseljeniku tvrde 
i žilave naravi, da se u tom napučenom svietu udomi. I uviek ima 
i takvih doseljenika, koji umiju sve zapreke svladati, pa probiti 
onaj bedem, što su ga uzdigle domaće biline proti stranim doselje¬ 
nikom. Pa ako promotrimo, iz kojih krajeva te najžilavije biline 
dolaze, to ćemo vidjeti, da su u zadnje vrieme bili za čudo upravo 
samo amerikanski i ruski doseljenici, koji su imali najviše 
snage, da se kod nas udome. Ona žilava narav i snaga, kojom se j 
danas Amerikanci i Rusi svietom šire kao da je prešla i na nji- J 
hovo bilinstvo. * 

Spomenuli smo već prije, kako se je sjeme jedne kanadske bi¬ 
line {Erigeron canadense) u nadjevenoj jednoj ptici u Europu doselilo. 
Bilo je to god. 1614., pa se je ta bilina najprije u jugu Europe 
nastanila, a odatle se onda svimi europejskimi zemljami razprostra- 
nila. Običan je to sada korov, koji je već preko Urala prešao i 
dopro do Altaja. Držeći se najrađje željezničkih nasipa, obići će do¬ 
skora bilina ta svu zemlju. Kao što se ova bilina drži željezničkih 
putova, tako draga jedna amerikanska bilina putuje po Europi uz 
obale rieka. Liepa je to žuto cvatuća dvoljet.na vrbovka (Oenofhera 
bientiis), koju su jz sjeverne Amerike donieli god. 1619. i zasadili u 
jednom botaničkom vrtu, pa se je od to doba od zapadne francezke 
obale razširila do Rusije, te se upravo sprema, da predje preko 
Kavkaza. I kod nas se ona već na mnogih mjestih vidja. Uz rieke 
su se još mnoge druge amerikanske biline kod nas razširile. Bile 
su to ponajviše biline iz amerikanskih pustara sa liepo bojadisanimi 
glavičastimi cvjetovi. Sićušna jedna bilina sa glavičastim cvietom, 
konic-a (Galinsogaea parviflora), koja je potekla iz meksikanskih i 
peruanskih visočina, pobjegla je na početku ovoga stoljeća iz bota- 

ničkoga vrta kod Berlina na otvoreno polje, pa se je razširila po 
svoj Njemačkoj, te je i do nas došla. Isto se je to dogodilo jednoj 
sibirskoj bilini, jednom netiku („nediraj me“, Impatiens parviflom), 
komu mohunasti plodići naglo odskoče, čim ih se đodirneš, te sjeme 
rasprskaju. Netik taj pobjegao je iz botaničkih vrtova, te se je 
udomio oko svih sveučilištnih gradova, pa je vrlo često po grobljih 
i oko vrtnih ograda iztisnuo stariji domaći korov. God. 1822. prešao 
je iz Rusije u Slezku proljetni dragušac ( Seneeio vernalis ), te se 
razširio daleko prema sjeveru. Na desnoj obali Odre postao je tako 
nesnosnim korovom, da ga se nemogoše gospodari dosta obraniti. 
U samoj Šlezkoj nije još preko Odre prešao. Kod nas se razširio 
cielom Hrvatskom i Slavonijom. Amerikanski aloj i k akt us-smok ve- 
nica su se Italijom, Grčkom i Spanijom tako razprostrle, kao da su 
od vajkada tu nastanjeni, a ipak su ih tek u šestnaestom stoljeću 
u Europu donieli. Kod nas kod Zagreba oko Save udomila se jedna 
bilina, zovu ju svilenica (Seidtnpflanze; Asclepias Comuti). Plod 
joj je pun svilenastih vlakanaca, a u stabljici ima dobro liko za prelo, 
radi čega ju stadoše u novije vrieme u južnoj Rusiji u veliko uz¬ 
gajati. Bilina ta je razširena po svoj južnoj Europi, Egiptu i pred¬ 
njoj Aziji u tolikoj množini, te je Linne mislio, da je to domaća 
bilina, pa ju nazvao sirskom svilenicom. U novije tek vrieme doka¬ 
zalo se je, da joj je prava domovina u Kanadi i u umjerenih kra- 
jevih sjeverne Amerike, pa da je odatle morala u Europu dospjeti. 

U novije vrieme pokazao je jedan primjer, kojom se snagom i 
uztrajnošću znadu pojedine amerikanske biline u starom svietu širiti. 
U sjevernoj Americi živi po vodah poznata jedna bilina ( Elođea ca- 
naclensis). Od Kanade pa do Misisipija naći ju je posvuda. U Europi 
se pojavila prvi put god. 1836. u jednom ribnjaku u Irskoj. Upravo 
su tamo bili zasadili njeke močvarne biline iz sjeverne Amerike, a 
medj njimi morao je nedvojbeno biti kakav neopažen komadić od 
Elodee. No već iste godine izpunila je ista bilina sav ribnjak na to¬ 
liko, da su ga morali čistiti i nemio korov u velikoj množini izvla¬ 
čiti. Pet godina kasnije prekoračila je Elođea kanal sv. Gjurgja, te 
se pojavila u više jezera u Škotskoj i Englezkoj. Silnimi kanali, 
koji prolaze srednjom Englezkom, razprostrla se je ona od go- 
gine 1841. —1854. na sve strane, pa se svuda tako razmnožila, da 
je stala priečiti ribarstvo i brodarstvo, te nisu mogli otvarati i za¬ 
tvarati zapore na kanalili, da je mjestimice odtok vode zapriečila i 
tim poplave prouzročila. Bila to velika nevolja po Englezku, da ju na- 

zvaše vodenom kugom. Dva desetka godina morala je Elodea čekati, 
dok je mogla preći preko mora na europejsko kopno, pa i to je do¬ 
čekala. Sami botanici donesoše tu kugu ovamo. Berlinski jedan bo- 
tanik naručio si je tu bilinu god. 1854. iz Englezke, da ju iztražuje. 
Tri godine iza toga rasla je već Elodea blizu Potsđama, pa se je sve 
dalje širila, dok se nije do g. 1864. po liavelskih jezerih razprostrla. 
U brzo se izpuniše jezera, da se više nije vidjelo bistre i čiste vode. 
Odatle provuče se ona po svoj Haveli, od njena izvora pa do ušća. 
Došla je u Sprevu i sve pobočne kanale, te dopre u samu Labu, a 
onda u Odru i u sva slezka jezera i sve kanale u Flandriji. I sada je 
tomu deset godina, da se je Elodea u svom širenju najednom zausta¬ 
vila. To silno razprostranjenje postigla je bilina jedino pupoljci i 
izbojci, jer u Europi nije ona još ni jedan put sjemena doniela. Iz 
Amerike donesoše k nam bilinu sa ženskimi cvjetovi, pa za to se 
nije kod nas nikada još pojavila mužka bilina. Jedna druga vodena 
bilina iz Amerike: Jtissieua grandlflora udomila se je na sličan način 
po vodah južne Francezke. premda nije tu tolike štete počinila kao 
prijašnja. Kačuna se, da se je poslije odkrića Amerika u svemu jedno 
40 raznih amerikanskih bilina u Europi udomilo, a iz svih ostalih 
krajeva svieta samo 10 vrsti, a nedvojbeno je, da su to veoma ma¬ 
leni brojevi, da ako se uzme u obzir, da se u naših vrtovili preko 
20.000 stranih vrsti uzgaja. 

Promotrili smo evo sada selitbu stranoga bilja u Europu. No 
okrenimo stvar, pa pregledajmo, da li su se i u koliko su se euro- 
pejske biline po ostalih krajevih svieta razselile. Vrlo čudan a i zn- 
nimiv je to pojav, da se je od europejskih bilina najviše uselilo i 
udomilo upravo u onoj zemlji, odkle je Europa najviše novih bilin- 
skih državljana dobila. Zemlja je ta Amerika. I još jedan drugi 
pojav je tu veoma zanimiv. Amerika je postala pravom naseobinom 
europejskom. Nju napučiše ljudi, životinje a i biline europejske. 
Amerikanski prastanovnici gube se i propadaju pred europejskimi 
doseljenici, i mi dobro razumijemo, za što to biva. Amerikanac je u 
svakom pogledu daleko zaostao za Europejcem, a i nemože nepri- 
pravljen da podnese mnoge one otrovne učinke, što ih civilizacija 
sa sobom nosi. No kako da si protumačimo, za što amerikansko ži- 
votinjstvo dan na dan sve više propada i uzmiče pred europejskimi 
doseljenici, pa za što europejsko bilinstvo u veliko preotimlje mah 
nad amerikanskim ? Europejske biline i životinje upravo se užasno 
množe ne samo ondje, gdje ih čovjek štiti i podupire, nego i ondje, 

gdje su se one oslobodile čovječje premoći, pa gdje su se same na 
svoju ruku pustile u boj sa domaćimi stanovnici. 

Dobro su nara poznati oni primjeri, kako se je europejsko ži- 
votinjstvo po Americi razširilo i razmnožalo. Po amerikanskih trav¬ 
natih pustarah povlače se danas divlji konji u čoporih po 10.000 ko¬ 
mada na okupu. U mnogo većem broju jošte vidjaju se divlja go¬ 
veda. U pojedinih čoporih živi 20 — 40.000 glava na okupu, pa ipak 
se zna, da su sva ta goveda potekla od sedam krava i jednoga bika. 
što ih preseliše u južnu Ameriku god. 1556. Podivljalih pasa ima 
mjestimice toliko, da ih se sami ljudi dosta načuvati nemogu. Na 
Antilah i obližnjem kopnu udomile su se svinje u veliku broju i u 
divljem stanju izvrgle se posve u divlju svinju. Podivljale koze raz- 
množile su se užasno po otocih tihoga oceana. Naša pčela udomila 
se posve po amerikanskih šumah, a šaran je našao novu domovinu 
po svih sladkih vodah u Americi. Uz to širenje europejskih životinja 
išlo je uzpoređo propadanje domaćih stvorova, a mnogo ih je već, 
koji su blizu svomu izumrlu. 

I taj isti pojav, što ga vidimo u životinjstvn, zbio se je i u 
bilinstvu. Iz Europe odlazili su toliki brodovi, da prevezu ljude, da 
ponesu robu u nove naseobine, pa uz čovjeka i uz robu povezla se 
mnoga bilina i nepitajuć kapetana, da li smije s njim na put. Sjeme 
se skrilo u tovare, u omote i u druge zakutke. U Americi iztovari 
se roba, pa ako skrivenomu sjemenu podje sada za rukom, da se do¬ 
čepa zemlje, već je zahvatilo korien u novoj domovini, pa se dalo 
na osvajanje zemljišta i na boj proti domaćemu bilinstvu. I europej- 
skomu bilju poslužila je na mnogih injestih sreća, pa je potaklo do¬ 
maće slabiće i samo se na daleko razširilo. Sa goveđi i konji iz 
Andaluzije uselio se artičok i stričak, te je mjestimice na daleko i 
široko posve iztisnuo domaći kaktus i ananas. Po prerijah u Vir- 
giniji udomila se naša obična lisičina {Echium vulgare) i to u tolikoj 
množini, da se cielo površje, kuda okom dosegnuti možemo, modri 
od njegova cvieta. Naša konopijanka (Linaria vulgaris ) sa žutim gu- 
bičastim cvietom došla je u Boston tek god. 1814., pa se je od to 
doba na toliko po šumah i livadah razŠirila, da je se nemogu rie- 
šiti. U zadnjih 230 godina udomilo se je u Americi već 260 euro¬ 
pejskih bilina. Ako se uzme u obzir, da promet sa Amerikom po¬ 
staje. svaki dan sve to veći, pa se tako i sve više bilja prenosi, da 
ima još mnogo zemljišta, gdje će se moći nastaniti europejsko kul¬ 
turno bilje, a s njim i europejski korov, to ćemo lako povjerovati, 

da će za koju stotinu godina Amerika dobiti europejsko lice u bi- 
linstvu, kao što ga je dobila i u ljudstvu. 

I u dragih odkiivenih krajevih svieta umjelo se je europejsko 
bilinstvo u veliko udomiti. U novih naseobinah po Australiji uvuklo 
se je već preko 50 europejskih bilina. Došle su one sa brodovi u 
luke, pa su se odatle na sve strane razširile i mjestimice domaće 
bilinstvo posve iztisnule. U južnu Afriku đonesli su u prošlom sto¬ 
ljeću našu jagodu, a danas pokriva ona daleke i široke poljane. 
Kada su godine 1501. odkrili otok Sv. Helenu, našli su na njem 
61 raznu bilinti. Osim jedno dvie vrsti rasle su sve ostale biline 
jedino na tom otoku, inače ih nigdje na svietu nije bilo. Veliki dio 
toga bilja uništile su na to koze, a gdjekoje vrsti skrile su se na 
pojedine pećine i tu su se sačuvale do početka devetnaestoga sto¬ 
ljeća. D to su se međjutim stale na otok seliti europejske vrsti, 
koje su doskora posve iztisnule. domaće bilinstvo. Herbar u Kewu 
čuva jedino još danas pojedine posušene ostatke toga izumrloga bi- 
linskoga svieta. Bitinski taj sviet izćeznuo je sa lica naše zemlje za 
sve vieke, kao što izčeznuše već mnoge životinje i mnoga plemena 
u borbi za obstanak. Tko je jači, taj kvači. 


III. 

Vriednost kulturnih Mina u životu čovječjem. — Italija i Grčka u historijsko 
vrieme. — Feničani i njihov upliv u Europi■ —- Uzgoj droeta temelj prave 
kulture. — Vinova loza u prastaro doba. — Smokva i njeno porieklo. — 
Uljika i njena selitba. — Gunja, dud, šljiva, orah, kesten i druge voćke. — 
Lan. konoplja ilucerna. — Sveto drveće: lovorika , mirta, mogranj, datula. — 
TJresne biline i njihova selitba. — Pistadja i četrun. — Žitarice. — Selitba 
kulturnih bilinah iz južne Europe prema sjeveru. — Kulturne biline, što su ih 
Arapi u Europu donieli: slad'rrova trska, pamučika, datula, rogač. — ZJresne 
biline, što su ih Turci u Europu donieli. — Karanča. — Heljda. — Selitba 
kulturnih bilina iz Amerike u Europu i iz Europe u Ameriku. — 

Sa poviešću kulturnih bilina počimlje i poviest čovječje kulture. 
Prvi korak višoj svojoj plemenšt.ini učinio je čovjek tek onda, kada 
je počeo biline uzgajati. Dok uzgojena bilina plod donese, treba 
uviek bar njekoliko mjeseci, a čovjek se uz obradjivanje bilja ne- 
može više seliti od mjesta do mjesta, kao što je to činio, dok se 
je bavio samo stokom ili lovom. Čovjek je pri tom morao graditi 
stalna kućišta, a tim je. napravio prvi odlučan korak svomu napredku. 

Prvi začetci kulture zasižu u najstarije doba, a kao najstarije 
kulturne biline nalazimo uz čovjeka žitarice. I već najstariji narodi 
znali su ocieniti vriednost uzgojena bilja po napredak i blagostanje 
čovječje. Malne svi stari narodi pričaju, da su ih božanska bića pod¬ 
učila u poljodjelstvu, pa su te svoje bogove slavili i veličali kao 
najveće svoje dobročinitelje. Te nam priče ujedno kažu, da je uz¬ 
gajanje kulturnih bilina tako staro, da se čovjek ni nesjeća, kada 
je ono započelo. 

Do najvišega stupnja dosegnula je čovječja kultura do danas 
u Europi, premda znamo, da međju domaćimi bilinami nije u Eu¬ 
ropi bilo gotovo nijedne, koja bi izdašnije zahvatila u razvoj poljo¬ 
djelstva. Priroda je u tom pogledu Europu napram Aziji i Africi 
upravo mačuhinski obdarila. Malne redom sve važnije kulturne bi¬ 
line, koje su bogatstvo Europe uzdigle, doseljenici su iz drugih kra¬ 
jeva svieta. Kao što u Aziji i Africi, tako se i u Europi pojavljuje 
kultura njekih žitarica već u najđavnijoj prošlosti. Tako nalazimo 
dokaza, da se je čovjek već u ono doba, kada je po jezerih u soje- 
nieah živio, bavio uzgojem žitarica, pa ipak se čini, da je te žita¬ 
rice čovjek iz Azije preselio. Sa žitaricami je započeo čovjek u Eu¬ 
ropi svoj kulturni preporod, a onda je počeo lagano uvlačiti druge 
kulturne biline. Grčka i Italija bile su najglavnije one zemlje, koje 
su počele primati prirodne darove iz Azije i Afrike, a odatle tek 
stale su se kulturne biline dalje po Europi razseljivati. Naumili 
smo ovdje u kratko ocrtati velika selitbu kulturnoga bilja u Europu, 
pa želimo Ii započeti onom dobom, iz koje nam se je sačuvao još 
koji trag čovječjega rada, to možemo uzeti za izliodište prvi kul¬ 
turni pokret u Italiji i Grčkoj. Obje ove zemlje postadoše za Eu¬ 
ropu mostom, preko kojega se je u Europu uselila velika mno¬ 
žina kulturnih bilina, a postadoše ujedno kolievkom našega du¬ 
ševnoga napredka. 

Prastanovnici u Italiji i Grčkoj bili su pastiri, a stanovali su 
po špiljah. Hranu i odjeću dobivali su od svojih stada i od divljih 
životinja, što su ih po šumah lovili. Oružje su pravili od kosti, ro¬ 
gova i kamena, a mreže za lov plele su žene od bilinskih vlaka- 
naca. I narod taj bio je u neprestanu komešanju, jer su sa sje¬ 
vera uviek dolazili novi čopori, koji su prve doseljenike sve dalje 
prema jugu tiskali. Vrlo je vjerovatno, da su doseljenici ovi već po¬ 
znavali pojedine žitarice, pa se gdješto i poljodjelstvom bavili. Za¬ 
ključujemo to odatle, što sva indo-europska plemena, koja potiču 

KNJ.Ž^CA-raATfCS HRVATSKE | 

Si-iiSćnfiltV! DhŽAVI HRVATSKOJ 8 
iz azijatske visoćine, imadu sliče© nazive za sijanje, plug i oranicu. 
Morala su se dakle ta ^laniena baviti tim poslom .još onda,-^ok su 
bila u zajednici. No uza sve to ipak je vrlo vjerovatno, da poljo¬ 
djelstvo nije osobito cvalo kod prvih doseljenika u Grčkoj i Italiji, 
jer su se u neprestanoj selit.bi nalazili, pa su samo onda pomišljali 
na gojitbu žitarica, kada su za njeko vrieme mogli na kojem mjestu 
podulje mirovati. 

Poludivlje stanje, u kom su se prvi narodi u Italiji i Grčkoj 
u to doba nalazili, bilo je u velikom skladu sa licem zemlje, a oso¬ 
bito sa bilinskim svietom, koji se je tada po zemlji širio. Bilinski 
taj sviet bio je mnogo jeđnoličniji, a i naličio je mnogo više sjever¬ 
nijim oblikom nego danas. Vazdazeleno bilje obrubljuje danas zemlje 
sredozemnoga mora, a tada mu tamo gotovo ni traga nije bilo. Jednom 
i drugom zemljom protezale su se šume nalik onim, što se danas 
sjevernijimi krajevi Europe šire. Bile su tu poglavito omorike, bo¬ 
rovi i bukve, a uz to je samo gđješto bilo vazdazelenih, a i hra¬ 
stova sa ođpađajućim lišćem. Nepregledne šume širile su se cielom 
i Italijom, pa su se uzdržale sve do kulturne dobe jednoga i drugoga 
naroda. Lice jedne i druge zemlje bilo je posve drugčije, nego što 
ga nalazimo u ono doba, kada su te zemlje u kulturi procvale. Ovoga 
liepoga i nježnoga južnoga bilinskoga svieta, koji je obje zemlje 
zalio čarom prirodne krasote, nije u ono doba još bilo. Bilinsko lice 
se je tu tek vremenom posve promienilo. Nije to još bila zemlja, 
u kojoj ,,četruni cvatu 11 . Tužne ciprese, koju su kasnije Grci i 
Bimljani toli obljubili, nije onda jošte bilo. Nije tu bilo još blago¬ 
slovljene uJjike, koja je kasnije postala izvorom narodnoga blago¬ 
stanja, zlatnoga četruna i sladke naranče, vazdazelene mirtine, slavne 
lovorike, niti drugih danas značajnih bilina južne Europe. Prastari 
stanovnici tih krajeva nebi danas više svoje, domovine prepoznali, 
tako se je bilinski sviet tuđe promienio. 

Pastirski narod u Grčkoj i Italiji stao se sve više ustaljivati u 
svojoj zemlji, pa se poljodjelstvom baviti. Zemlja bijaše vanređno 
plodna, pa nije čudo, da su prastari Grci i Bimljani postali pravi 
poljodjelci. Vrlo je vjerovatno, da su s prvoga kraja obradjivali samo 
ljetne usjeve, a da su se tek kasnije dali i na zimske usjeve. Paša 
je bila u to doba zajednička, a po svoj prilici bila su i polja. Nisu 
tada još znali, sto je to osobni posjed. Ljudi su mogli Iako u jesen 
skupiti usjev, pa se sa svojimi stadi odseliti u nov kraj, gdje su 
se nadali boljoj i izdašnijoj žetvi. 

Ovako su živjeli prastari stanovnici Grčke i Italije dugo vre¬ 
mena, a potrajalo bi to možda jošte dulje, da nije došao s njimi u 
doticaj stran jedan narod, koji ih je probudio iz njihova driemeža, 
te ih nehotice potisnuo na novu stazu kulturnog napredka. Narod 
taj bio je semitskoga plemena, bili su to Feničani. Sva 
svjetska trgovina onoga vremena, a bilo je to jedno 1400 godina 
prije Krista, bila je u njihovih ruku. Prometno to pleme zaokupilo 
je jugo-zapadni dio Azije i sjeverni dio Afrike, nastanilo se na otoeih 
Egejskoga mora i zahvatilo obale grčkoga a onda i rimskoga kopna. 
Na najvažnijih mjestih otvoriše oni svoja skladišta, te stupiše u trgo¬ 
vački savez sa poludivljimi narodi jedne i druge zemlje. Od naroda 
tih dobivahu sve proizvode njihova stočarstva, a davahu im za to 
u zamjenu raznovrstne uresnine, a onda orudje od bronca i drugih 
kovina. Osim toga unesoše u Grčku i Italiju mnoge svoje vjerske 
nazore, a što je za nas ovdje najvažnije, useliše u te zemlje nove 
kulturne biline, koje su đomala pokrenule sav život tamošnjih 
naroda novim pravcem. Feničani spojiše na taj način južnu Europu 
sa Azijom i otvoriše joj vrata u bogatu riznicu iztoka. Taj doticaj 
se je još bolje razvio, kada je — dakako mnogo kasnije — moćna 
grčka država osnovala naseobine na zapadnoj obali Male Azije i 
obližnjih otoeih. Grčka je tim sama došla u neposredni doticaj se¬ 
mitskoga iztoka, odkle je stala sve više uvoditi prirodne darove 
blagoslovljene Azije, te se njimi bogatiti. 

Sa Feničani započela je dakle nova selitba kulturnoga bilja u 
Europu, a medju novimi doseljenici moramo u prvom redu spome¬ 
nuti tri drvolike biline, koje su najdublje zahvatile u kulturni život 
europejskoga juga, te koje svojom znamenitošću sve ostale nadkri- 
Ijuju. Biline te su vinova loza, smokva i uljika. Semitski 
narodi uzgajahu ih od najstarijih vremena, pa ih donesoše u južnu 
Europu kao najplemenitiji dar Azije. 

Velika vrieđnost ovih kulturnih bilina poglavito je u tom, što 
su to drveta. Narod, koji želi drveće uzgati, taj se nemože seljakati. 
Dok drvo plodom urodi, prođje mnogo godina, a za to vrieme za- 
htieva drvo mnogo njege i posla. Oranicu nam zalieva nebo svojom 
rosom i kišom, nu drvu treba u južnih krajevih umjetna zalievanja, 
valja do njega po prokopih dovoditi izvore i potoke. Nasade vo¬ 
ćaka mora još k tomu čovjek ograđami ograđjivati, da ih stada 
neopustoše. I za sav taj posao nuždno je, da se čovjek na jednom 
mjestu ustali, da se kani selitbe. 

Uzgajanje drveća dovelo je nadalje čovjeka do još jedne druge 
vrlo važne posljedice Tim uzgojem stvoriše se prvi pravni pojmovi 
o posjedu. Voćnjak sa svojom ogradom postao je već u najstarije 
doba osobnim imetkom onoga, koji ga je uzgojio. Pravni pojmovi 
o imetku stadoše se uslied toga sve više čistiti i uredjivati, pa je 
to stvorilo osnovu državnoga života. 

Uzgoj drveća prikopčao je dakle čovjeka na stalno sjedište, te 
u velike đoprinesao k uredjenju njegovih družtvenih odnošaja. Kul¬ 
tura, koja se je dotle polaganim korakom u Aziji razvijala, prešla 
je sa bilinskimi doseljenici na plodno polje Grčke i Italije. I sada 
nastade u tih zemljah nov okret, a svi dobro znamo, kamo je on 
oba naroda doveo. 

Vinovu lozu mora da su u Grčku unicli već u najstarije 
vrieme. Kada su postale Homerove pjesme, bilo je vino već po svoj 
zemlji poznato. U osamnaestom pjevanju Ilijade opisuje se na štitu 
Ahilovu medju ostalimi slikami ladanjskoga života, i vinograd, u 
kom berači i beračice berbu drže, a u Odiseji se spominje, da je 
Kalipsa Odiseju pri razstanku dala u brod kruha, vina i ođiela. No 
uza svu tu starost vinove loze u Grčkoj ipak je nedvojbeno, da joj 
Grčka nije bila domovina. Prastare priče i bilinska geografija nam 
đokazaše, da je pradomovina uzgojene loze bila na ubavom južnom 
rubu Kaspijskoga mora. Tu se vinova loza provlači još danas kroz 
guste šume, uzpinje se do najviših vrhunaca drveća, te se razapinje 
od jedne krošnje do druge, da uzmogne svoje sladke grozdove do 
sunčanoga svjetla iznieti. I u tom kraju bila je prastara domovina 
semitskoga plemena. Odatle stali su se Semiti širiti, a s njimi i vi¬ 
nova loza prama jugu i zapadu. Oni ju odnesoše na đolnji Eufrat, 
onda u Siriju i Palestinu. Na drugu stranu prodrla je vinova loza 
kroz Malu Aziju u Traciju i odatle sa sjevera u Grčku. U istu 
zemlju dospjela je loza još i s druge strane. Iz Krete naime, gdje 
su Feničani stvorili svoju naseobiuu, prešla je loza preko Naksosa 
i Chiosa na grčko kopno. I vinova loza bila se je već davno udo¬ 
mila u Grčkoj, kada su nastale Homerove pjesme. Ljudi su tada 
već bili zaboravili, kako i kojim putem je loza do njih došla, pa 
su ju smatrali darom božjim. Iz Grčke prenieli su mornari vinovu 
lozu u Italiju, nu kada se je to dogodilo, neda se reći. Znade se 
samo to, da pri najstarijem bogoslužju kod žrtvovanja nisu vina 
poznavali; bogovom su tada mjesto vina mlieko žrtvovali. Iz kas¬ 
nijih priča, koje govore o novom tom daru božjem, neda se ništa 

sigurna razabrati. Donesena vinova loza brzo se je u Italiji udo¬ 
mila, jer joj je tu pođnebje osobito prijalo. 

Druga vjerna družica vinove loze u južnih krajevih jest smokva. 
Divlja smokva čini se, da je već od vajkada bila u južnih krajevih 
Europe rasla, no za slađku uzgojenu smokvu je nedvojbeno, da je po¬ 
tekla iz semitskog diela prednje Azije. Za postanka Homerove Ilijade 
nisu u Grčkoj još poznavali sladke smokve. Tek u Odiseji spominje 
se pitoma smokva i to na takvih mjestih i tako nejasno, da bi 
čovjek lako pomislio, da su ta mjesta kasnije umetnuta. Hesiod 
još nepozna pitome smokve, a Arehiloch je prvi (jedno 700 go¬ 
dina prije Kista), koji jasno spominje uzgoj smokve i to u njegovoj 
domovini na otoku Paru. — Theophrast i Dioskoriđ spominju 
divlju i pitomu smokvu. U Italiju dospjela je smokva još u pred- 
historijsko doba te zemlje. Priča pripoviecla tu, da je Romula i 
Eema vučica pod smokvom dojila. Za kasnija vremena se znade, 
da su najbolje vrsti još nviek za presađjivanje prenosili iz Grčke, 
Male Azije i Sirije. Vinova loza i smokva bile su kod semitskih 
plemena simbol najvećega blagostanja i mirnoga kućevnoga života, 
pa se ti pojmovi sa bilinami preseliše i u Grčku i Italiju, gdje ih 
je pjesnička mašta nebrojeno puta izkitila. 

Treće drvo, što su ga semitski narodi južnom Europom raz- 
nieli, bila je uljika ili maslina. Divlja uljika rasla je po svoj 
prilici već u prastaro doba u Grčkoj. U Italiji je nije biio. Za pi¬ 
tomu uljiku znamo, da su ju od pamtivieka uzgajali u prednjoj 
Aziji, pa je vrlo vjerovatno, da su njenu kulturu tek Feničani u 
Grčku prenieli. Za Homerovo doba bilo je maslinovo ulje poznato u 
Grčkoj i grčkih otocili, nu uza sve to čini se, da u to doba još 
nisu u Grčkoj samu maslinu uzgajali. Uzgoj masline bio je dosta 
tegotan, pa je vilo vjerovatno, da su maslinovo ulje u ono doba u 
Grčku uvažali. Čini se, da je uljika bila davno prije uvedena na 
Rodnsu i na pojedinih mjestih zapadne obale Male Azije nego u 
samoj Grčkoj. Tako na primjer noima u Hesiođovih pjesmah još ni 
spomena o uljici. Kako Herodot natuca, čini se, da su uljiku uveli 
za Solonovo doba, dakle jedno 600 godina prije Krsta. Nješto malo 
kasnije postade uljika nastojanjem Pisistratovim izvorom velika bla¬ 
gostanja po Grčku. I od to doba stala se uljika brzo na sve 
strane širiti. 

U isto to doba kao i u Grčkoj stao se i u južnoj Italiji uzgoj 
nljike širiti. Neima dvojbe, da su ovamo uljiku Feničani donieli. 

U srednju Italiju, zna se sigurno, donieli su ju Grci, a bilo je to 
po prilici u prvo doba rimske republike. U Italiji se je uzgoj uljike 
vanređno brzo razširio. U četvrtom stoljeću prije Krsta širile su se 
po srednjoj Italiji već velike maslinove Šume, a tri stoljeća kasnije 
proizvodila je Italija više maslinova ulja nego i jedna druga zemlja. 

Tri ova bilinska velikana, koja smo sada naveli, prevrnula su 
tako rekuć cieli život grčkoga i rimskoga naroda. Poljodjelstvo i 
uzgoj kulturnoga drveća preobrazile cieli narod. Stanovničtvo se je 
pomnožalo, a sela i gradovi stadoše rasti. Već za Homerova vremena 
bila su polja u troje razdieljena. Bilo je tu pašnjaka za stada, ora¬ 
nica za usjeve i vrtova za vinovu lozu i drveće. Sijao se je pogla¬ 
vito pir i ječam, a uz to još po gdjekoja druga žitarica, a uz to 
kao vjerne pratilice žitarica bob, grašak, repa itd. Plodove sa vo¬ 
ćaka nisu jedino svježe jeli, nego su ik takodjer sušili. Uz ovo uz¬ 
gajanje bilja stao se razvijati i obrt, a onda uz to i trgovina. 

Sa vinovom lozom, smokvom i uljikom neprestade selitba kul¬ 
turnoga bilja n Europu. Bili su to doduše najznamenitiji doseljenici, 
ali je to ipak bio samo početak. S njimi a i poslije njih doselila 
se ciela hrpa drugih kulturnih bilina. Mi ćemo ih ovdje radi lagljega 
pregleda u četiri hrpe razrediti. 

Prvu hrpu doseljenih kulturnih bilina sadili su po vrtovih i 
poljih radi plodova, kojimi su se ljudi hranili. U prvom redu spo¬ 
menut ćemo ovdje bundeve i krastavce. Jednu i drugu bilinu 
uzgajali su stari Izraelićani još dok su u Egiptu živjeli. U 4. knjizi 
Moj sije (11, 5) stoji pisano: „Opomenusmo se riba, što jeđjasmo u 
Misiru zabadava, i krastavaca i bundeva i luka crnoga i bieloga“. 
Pravu domovinu bundeva nisu još ni danas odkrili. Krastavac sa¬ 
dili su već pred 3.000 godina u Indiji. Odavde se je on razširio u 
prednju Aziju, te onda u Egipat i Grčku. Homer i Hesiod nepo- 
znađu još niti jedne niti druge biline. Grad Sikion dobio je svoje 
ime od krastavca, a kod Hesioda zove se taj grad još Mekone po 
maku. Čini se, da su bundeve i krastavci doneseni u Grčku tek u 
petom stoljeću prije Krsta, a po svoj prilici dospjele u isto doba i 
u Italiju. 

Međju drvećem, što ga je čovjek radi ploda uzgajao, spomenut 
ćemo najprije gunju ili tunju. Domovina je gunji u sjevernoj 
Perziji u blizini Kaspijskoga mora, gdje se ona još danas po šumah 
samonikla nalazi. Odatle su ju nedvojbeno semitski narodi po svietu 
raznieli. U Grčku je došla gunja sa otoka Krete od mjesta Kydon, 

ođkle i potiče grčko ime ,,Kydonion u , latinsko ,,cydonia u , talijansko 
B cođogno“, francezko ,,coing“, njemačko „Quitte a , a hrvatsko B gunja“. 

Crni dud donesen je u Grčku takodjer iz Azije, i to po svoj 
prilici iz Armenije. Prva domovina bila mu je izmedju Crnoga i 
Kaspijskoga mora. Kao što u Grčku, tako je i Italiju došao crni 
dud dosta rano. 

šljiva se je u Kuropu uselila vrlo rano iz Male Azije, ali se 
je vrlo malo uzgajala. U Italiji spominje ju Kato stariji (god. 150 
prije K.) prvi put. 

Orah i kesten, i to bolje vrsti, donesoše u Grčku iz prednje 
Azije po prilici u drugom ili trećem stoljeću prije Krsta. 

Uzgoj trešanja, bresaka i kaj šija prenesoše u Grčku i 
Italiju iz Armenije i iz sjeverne Perzije i to u zadnjem stoljeću rimske 
republike. 0 domovini ovih voćaka biti će drugom zgodom govora. 

Medju poljskimi usjevi, kojimi je Azija Europu obogatila, spo¬ 
menuti moramo lan i konoplju. Lan su donesla arijska i semitska 
plemena u Europu već u predhistorijsko vrieme, moglo je to biti u 
odsjeku od 2500 do 1200 godina prije Krsta. Konoplja razširila 
se je puno kasnije po Europi. Nadalje spomenuti nam je lueernu 
(Medicago sativa ), kojoj je prva domovina bila oko Kavkaza. Grčko 
i latinsko ime dobila je od Medije, ođkle su ju za perzijanskih ra¬ 
tova (oko god. 470. prije Kr.) u Europu donieli. Rimljani su ju u 
prvom ili drugom stoljeću prije Krsta već mnogo sijali. Uzgoj ove 
biline postao je gospodarstvu od velike znamenitosti, jer su dotle 
svoju marvu jedino lišćem i mlađimi grananu hranili. Običnu dje¬ 
telinu nisu u starom vieku još uzgajali. Djetelinu počeše za krmu 
uzgajati u Flandriji tek oko Šestnaestog stoljeća. 

U drugu hrpu kulturnoga bilja ubrojitćemo sveta drveta, koja 
su bila posvećena pojedinim bogovom. Sa vjerskimi nazori, koji su 
se iz Azije u Europu doselili, prešla su i ta drveta. Ovamo nam je 
ubrojiti ponajprije lovoriku i mirtu, a onda mogranj i datulu. Sve 
te biline su još danas najljepšim uresom južnoga neba, a sviet ih 
još uviek s njekim počitanjem uzgaja, premda su već mnogo izgubile 
od svoga njekđanjega vjerskoga čara. 

Lovorika i mirta dospjele su već u predhistorijsko vrieme 
iz prednje Azije na pojedina mjesta Grčke i Italije. Lovorika je 
bila posvećena Apolonu, pa je došla ponajprije iz Tesalije u Grčku, 
a sa grčkimi doseljenici i u Italiju. U kasnije historijsko vrieme 
razširila se je ona sa Apolonovim boguslužjem daleko i široko po 

južnoj Europi. Lovorici pripisivahu sva ona svojstva, kojimi se je i 
Apolo odlikovao. Lovorova palica ulila je u čovjeka moć, da. je i skri¬ 
veno vidio, a lovorove grane i vienei poticali su čovjeka na pjevanje i 
maštanje. Sličnu sudbinu imala je i mirta, koja je bila posvećena 
božici Afroditi. Pradomovina bila joj u semitskih krajevih, odkle se 
je već u najstarije doba preselila u zemlje oko sredozemnoga mora. 
I njom se je narod rado kitio i u vience ju pleo. 

Mogranj ( Punica granatim, Granatbaum, granato) nalazi se u 
divljem stanju u Perziji, te južno od Kaspijskoga mora, pa se čini, da 
mu je to i pradomovina bila, odkle su ga semitska plemena na zapad 
razniela. D svetom pismu spominje se mogranj njekoliko puta. Fe¬ 
ničani su pri crkvenih svečanostih trebali cviet i plod od mogranja, 
a priča kaže, da ga je boginja Afrodita vlastitom rukom zasadila 
na otoku Cipru. Za Homerovo doba bio je mogranj Grkom poznat. 
Dva puta se o njem govori u Odiseji, gdje se veli, da raste u vrtovih 
kraljeva Feakije i Frigije. U pričah i pri vjerskih svečanostih starih 
Rimljana .spominje se mogranj već u najstarije doba. Od kore sa ko- 
riena ovoga đrveta priređjuju danas liek, kojim jztjeruju iz čovjeka 
trakavicu i druge crve, a to svojstvo mogranja bilo je već Katonu po¬ 
znato. Plinij spominje, da su najbolji mogranji došli iz Kartage, kamo 
su ih po svoj prilici Feničani đonieli. 

Datula ( Phoeniz dachjlifera ) napokon, to blagoslovljeno diete 
južnoga neba, uselila se u Europu kao sveto drvo. Datula se spominje 
prvi put u Odiseji i to na otoku Delu, a na kopno je ona došla oko 
g. 700. prije Kista. U Italiji pojavila se je datula jedno 400 godina 
kasnije, gdje su joj onda lišće pri raznih svečanostih upotrebljivali. 

Treća hrpa bilja, koju bi ovdje rado napomenuti, jest uresno 
cvieće, što su ga radi njegove ljepote po vrtovih uzgajali. Najglavnije 
uresno bilje, staroga vieka bilo je: stolista ruža (Bosa centifolia ), 
b i e I i 1 i 1 j a n (Liliitm album) i iztočni šafran (Crocus sativus ). Za 
ružu i ljiljan dokazalo se je dosta sigurno, da su iz Perzije potekle. 
Odatle su obje te biline prešle preko Armenije i Frigije u Grčku i 
Italiju. Za Homersko doba bila su poznata imena njihova, ali se čini, 
da same biline još nisu poznavali. Tek kod Archilocha (g. 700. pr. 
Kr.) spominje se ražino grmlje i krasni joj cvjetovi, a sto godina kas¬ 
nije bile su ruže i ljiljani kod Grka najobljubljenije cvieće, koje su 
sadili ne samo po svojoj domovini, nego i po svih svojih naseo- 
binah. Za šafran se pravo nezna, nije li mu pradomovina bila sama 
Grčka i Italija, jer ga tu još danas nalaze u divljem stanju. Grčko 

Iz bilinskoga svieta. I. 4 

ime: „krokos* potiče iz hebrejskoga, a ime njegovo u ostalih europej- 
skih jezicih od arapskoga: ,,sahafaran“. Već najstariji grčki pjesnici 
opievaju šafran u svojih pjesmah, a za vrieme Theophrastovo (g. 320. 
pr. Kr.) sn ga obćenito po vrtovih uzgajali, a sto godina kasnije bilo 
ga je obilno i u Rimu. Uza sve to su ipak i mnogo kasnije najveći 
dio šafrana u Rim dovažali iz Azije. Ove tri biline, koje su pjesnici 
toliko opievali i slavili, bile su malne jedini ures rimskih i grčkih 
vrtova. Uz to se je samo gdješto još uzgajala po koja ljubica ili 
rumena ljubi čin a (Levkoje, leueojo, Matthiola incana) i bojađi- 
sarska šafran ka (Saflor, eartamo, Carthamus tinctoria). 

Napokon spomenuti nam je kao četvrtu hrpu pojedino uresilo 
drveće, koje su po vrtovih i gajevih sadili na ukrašenje okolice. U 
prvom redu stoji tu cipresa (si. 2.) (Cypresse, cipresso, Cupressus 
sempervirens). Njena prva domovina biti će po svoj prilici na iztoku 
sredozemoga mora, odkle se je ona već u predhomersko doba dose¬ 
lila na pojedina mjesta Grčke i južne Italije. Kako ju Hesiod ne- 
spominje, to se je ona sigurno tek kasnije više razširila. U nutrnjost 
Italije čini se, da je cipresa došla iz Tarenta, jer ju Kato nazivlje 
„tarentinskom cipresom“. Cipresu počeše smatrati kao žalostno drvo 
puno kasnije, a to je shvaćanje poteklo iz iztoka. 

U četvrtom stoljeću prije Krsta pridružila u Grčkoj i Italiji ža- 
lostnoj cipresi sliko vata pinija (Pinits Pinea) (si. 3.), jer ju u to 
vrieme nalazimo po vrtovih i uz ljetnike rimskih i grčkih bogataša. 
Odkle je ona došla ili nije li možda domaća bila, težko je reći, 
premda se čini, kao da potiče iz Male Azije ili Sirije, gdje još 
danas bujno po šumah uspieva. 

Napokon da spomenemo još platanu (Platanus oricntalis ) (vidi 
eh 25.), to najslavnije drvo staroga vieka, koje je još danas na iz¬ 
toku u velikoj časti. I platana nije po svoj prilici bila domaće drvo 
u Grčkoj, nego se je moralo onamo vrlo rano useliti. Već uz tro¬ 
janske junake se platana spominje, al u Italiji nije htjela s prvoga 
kraja pravo da uspieva, ali se je kasnije ipak posve svikla na novu 
domovinu. U zadnjem stoljeću rimske republike postala je moda, 
da su prvi dostojanstvenici zemlje vlastitom rukom išli platane sa- 
dit, te ih pače vinom mjesto vodom zalievati. 

Ako sada još jednom pregledamo svu selitbu kulturnoga bilja u 
starom vieku, to ćemo razabrati u svem dvie glavne struje, koje su 
sa dvie razne strane potekle, pa se u Grčkoj i Italiji sastale. Jedna 
struja bila je čisto se mitska, jer je potekla neposredno iz semit* 

skih zemalja sa iztočne i južne obale sredozemnoga mora. Ta struja 
donesla je smokvu i uljiku, mirtu i mogranj, i đatulu, taj najljepši 
ponos južnoga neba. Dz te biline ušla je kultura semitska puna 



SI. 3. Pinija. 


mašte, te poniela duševni život grčkoga i rimskoga naroda novim 
pravcem. I tako semitsko pleme ne samo da je preobrazilo gospo¬ 
darstvene i đružtvene odnošaje, nego je i uplivalo na vjerske na¬ 
zore južne Europe. 

Uz tu semitsku struju vidjamo tu još i drugu vrlo staru struju, 
koja je uvalila u Grčku sa sjeverne strane. Bila je to armenska 
struja, koja je od Kaspijskoga i Crnoga mora ponajviše preko Thra- 
cije u Grčku dospjela. Odatle došla je najvažnija kulturna bilina, 
vinova loza, odavde đospješe orasi, kesteni, trešnje, breskve i kajsije. 
Biline od armenske struje imaju tu prednost pred bilinimi od semitske, 
što nisu tako osjetljive, pa se mogu mnogo dalje prama sjeveru raz¬ 
maknuti. Biline semitskoga poriekla, kao što smokva i uljika, ne- 
prođrieše više, nego kako Alpe dosižu, đočim su biline armenskoga 
poriekla zasegnule visoko u srednju Europu. 

Zemlje sredozemnoga mora upravo se pomladiše bilinskimi do¬ 
seljenici, koji đospješe jednom i drugom strujom. Obje ove skupine 
bilina sastadoše se na plodnom zemljištu, pa obasuše narod bogat¬ 
stvom, kao da se htjedoše natjecati u darežljivosti. Armenska vi¬ 
nova loza uz orah i kesten nehtjede da zaostane za južnom uljikom 
i smokvom, gunjom i mogranjem. I u tom plemenitom takmenju 
postade Italija pravim rajem. Njeno staro lice, pokriveno gustimi 
sumarni umjerenoga pođnebja, sinulo je sada novim sjajem. Razve¬ 
selila ga vinova loza, nakitila pinija i palma, razsvietlila uljika, a 
podhranila smokva i drugo voće. I u tu sretnu zemlju dodjoše pod 
konac još dvie yažne kulturne biline. Za vrienre rimskih careva do- 
nesoše u Italiju i Siriju pistaciju (trišalj, Pistacia vera), koja rodi vrlo 
cienjenimi orasi. Bilo je to za cara Tiberija, a Flavio Pompej prenio 
ju je u Španjolsku. Sa rimskimi doseljenici dospjela je ona i n naše 
dalmatinsko primorje. Krunu cieloj toj selitbi položio je u Italiji 
četrun (Citrus medica). Domovina cetruna je u prednjoj Indiji, a 
Grci se upoznaše s njim u vojni Alexandra Velikoga, pa ga zvahu 
medijskom jabukom. Premda Theopbrast spominje, kako se če¬ 
trun u loncih uzgaja i onda presađjuje, to se ipak čini, da je on 
tim samo opisao postupak Medijanaca. Da su već od toga vremena 
počeli Grci četrun uzgajati, sigurno bi on prije prešao u Italiju, no 
tu ga nije bilo, kako znamo, sve do prvoga stoljeća poslije Krsta. 
Sve dotle nije Italija bila još zemlja, gdje četruni cvatu. 

Četrun je našao Italiju na vrhuncu njena razvoja, a doselje¬ 
nici bilinski, koji su u veliko podpomogli dići kulturu Grčke i Ita¬ 
lije, razširili su se već po svih zemljah oko sredozemnoga mora. 
I svuda, kamogod su dospjeli ti iztočni doseljenici, donieli su sa 
sobom kultura i bogatstvo. Zemlje, obrasle prastarimi sumarni i ne- 
preglednimi pašnjaci, zaodješe se u novo, svečano i veselo ruho. 

I đospjev do vrhunca bogatstva, nepostade jug škrtcem, nego je 
otvorenim rukama obilno darivao svoje sjeverne susjede. A kako je 
selitba bilinska sa juga okrenula prama sjeveru, čut ćemo odmah. 

Grčki i rimski narod bio je još u povojih, kada je došao u do¬ 
ticaj sa semitskim iztokom. Bilinski doseljenici našli su obje zemlje 
bez kulture i bogatstva. I Semiti uvodeći blagoslovljene plodine 
iz azijatskih zemalja, pružile ujedno ruku pomoćnicu grčkomu i rim¬ 
skomu narodu, da ga povedu stazom kulture. No doskora osovile se 
ti narodi na svoje vlastite noge, otresoše se tudjega skrbništva, pa 
se počeše sami brinuti za svoj boljak. I poviest nas je podučila, 
kakva su se čudesa nenadano u Grčkoj dogodila. Uz uredjeno poljo¬ 
djelstvo, uz semitsku vinovu lozu, uljiku i smokvu u brzo se oja¬ 
čala Grčka, te se u kulturi za njekoliko stoljeća digla do visine, 
do koje se prije još nijedan narod dovinuo nije. I sve stečevine 
svoje pređade Grčka kao baštinu rimskomu narodu. Taj baštinik, 
ako i nebijaše umom premac grčkomu plemenu, on ga je kao vla¬ 
dalac svieta nadkrilio, razmičuć granice svomu carstvu, te raz- 
noseć stečevine duševnoga i tjelesnoga rada. Rimska država postade 
domala u gospodarstvenom pogledu carstvom uljike i vinove loze. 
Uljika i vinova loza nebijahu jedinom simbolom rimske kulture, 
nego postadoše ujedno graničnimi stupovi, do kojih je dosegnula 
njihova politična moć. Gdje je na sjeveru bilo za vinovu lozu pre¬ 
hladilo, a na jugu prevruee, pa gdje je čovjek i bez maslinova ulja 
živjeti mogao, tamo je i bila granica rimskoj moči; preko te gra¬ 
nice nije se mogla rimska premoć nigdje dugo uzdržati. Na okolo 
te velike države širili su se barbari, koji su vino nadomještali 
kuhanim pićem od ječma, a ulje maslacem od mlieka. 

Rim postade izhođištem stare kulture, a glavne struje razliše 
se u Galiju, Germaniju i Panoniju. Što bio njekad iztok za Grčku 
i Italiju, to postade sada Rim za europejski sjever. Caesar je utro 
put i otvorio vrata u nove zemlje, koje su se nalazile u onom stanju, 
u kom je njekad semitska struja našla Grčku i Italiju. Semitska struja 
pretvorila se sada u romansku, a upliv te romanske struje do¬ 
mala je donio svuda očite plodove. Šume se stadoše proredjivati, 
uz oranice se pojaviše vinogradi i voćnjaci, podigoše se sela i gra¬ 
dovi, a na svem se je mogao vidjeti biljeg rimskoga života. Mnoge 
rieči još danas u našem gospodarstvu pokazuju nam rimsko porieklo 
našega napredka. Da spomenem samo primjerice kelj i njemački: 
Kohl, koji je postao od latinskoga imena Caulis , leću i Linse od 

latinskoga Leus, metvicu i Miinze od Mentha, loćiku, Lattich od 
Lactuca itd. 

Da se vratimo opet na bilinske selitbe. 

Žitarice, koje su u srednjoj Europi sijali, doselile su se davno 
prije velike romanske struje, nu i one su došle nedvojbeno sa juga. 
Svjedoče nam izkopine po sojenicah, da su tadanje žitarice potekle 
iz južne Europe. Sestoredni ječam iz kamene dobe posve je nalik 
onomu, što ga nalazimo na srebrnom novcu južne Italije iz petoga 
stoljeća prije Krsta. Nedvojbeno je to ista ona vrst ječma, što je 
poznata iz Homerova doba. Isto tako je iz vrstna pšenica iz najsta¬ 
rije dobe u sojenicah posve nalik egipatskoj pšenici. I tako poka¬ 
zuju sve kulturne biline iz toga najstarijega doba, da su narodi ti 
morali biti u doticaju sa zemljanu sredozemnoga mora. 

Vinova loza preselila se iz Italije vrlo rano u južnu Galiju, 
nu pravi zamašaj uhvatila je ta selitba tek onda, kada su se po 
cieloj zemlji sve do mora na sjeveru razširile rimske naseobine. Vino¬ 
gradarstvo se je sada brzo udomilo cielom južnom Francezkom, a 
u prvom stoljeću poslije Krsta već se je stala Galija natjecati u 
vinu sa Italijom. Burgundska vina bila su već za Plinija na dobru 
glasu u Italiji. Iz Burgundije stala se je seliti vinova loza u Nje¬ 
mačku prama Rajni, no Rajnu prekoračila je tek onda, kada je ne¬ 
stalo rimske moći, i to oko godine 500. U isto doba po prilici pošla je 
vinova loza iztočno od Alpa u Panoniju, u Hrvatsku i današnju 
Ugarsku. Međjutim moguće je, da su se već prije toga u Panoniji upo¬ 
znali sa vinovom lozom, koja je mogla preko Thracije iz Azije ovamo 
dospjeti. Pa ako je tako i bilo, to je ipak nedvojbeno romanska 
struja tuđe vinogradarstvo najviše digla. Za Hrvatsku bar znamo, 
da su po njoj rimski namjestnici vinograde sadili. Tako se spominje, 
da je Frušku goru dao car Probo vinovom lozom zasaditi. Po svih 
tih sjevernih zemljah preotelo je vinogradarstvo vrlo rano u veliko 
mah, tako da je mjestimice i poljodjelstvo počelo propađat. I Rim¬ 
ljani počeše zavidnim okom motriti, kako su ih naseobine stale nađ- 
kriljivati u proizvađjanju vina, a car Domicijan u brizi za domaće 
vinogradarstvo izdade zapovieđ, da se imade izvan Italije bar polo¬ 
vica vinograda pokrčiti. Nu ta se zapovieđ srećom nedade izvesti. 

Vinovoj lozi na selitbi njenoj pridružiše se voćke, koje su sa 
armenskom strujom u Italiju došle i radi toga bile prikladne za se- 
litbu prema sjeveru. Bili su to kesteni i orasi, zatim trešnje, breskve, 
kajsije itd., dočim su se voćke semitske struje, smokva i uljika, kod 

Alpa zaustavile. 0 samoj selitbi tih voćaka nisu nam se nikakve 
viesti sačuvale, nu neima dvojbe, da su one uzastopce vinovu lozu 
slieđile. Jedino o trešnji spominje Plinij, da se je ona već onda 
razširila po Britaniji, Belgiji i porenskih zemljah, pa da ona tu bolje 
još uspieva nego u Italiji. Samo ime ove voćke dokazuje, da je ona 
potekla iz stare rimske države. 

Kao veoma staru kulturnu bilinu nalazimo u Europi lan, koja 
se je iz juga doselila davno pred vinovom lozom. Lan poznavahu 
već stanovnici švicarskih sojenica (Pfahlbauten, palafitte), jer su ju 
sadili kao predivnu bilinu. No nije to bio jednogodišnji lan Linum 
usitatissimum, kakva ga danas kod nas siju, nego jedna druga uztrajna 
vrst, Linum augustifoliimi , koja još danas divlje raste južno od Alpa. 
Uz lan našli su u sojenicah korov jedan (Silene cretica ), koji u Italiji 
svuda uz lan raste. Odatle zaključuju, da su stanovnici švicarskih 
sojenica laneno sjeme iz Italije dobivali. Iz iztočne Europe ga sigurno 
nisu dobili, jer ga tamo mnogo kasnije još nisu poznavali. U novije 
vrieme međjutim nadjoše u tresetištih u Lombardiji istu vrst lana, 
što su ga u to predhistorijsko doba tuđe uzgajali. Prastari ti stanov¬ 
nici Lombardije nisu još poznavali ni konoplje ni kovina, no sijali 
su već iste one žitarice, što su ih imali u kameno doba stanovnici 
švicarskih sojenica, pa su jeli kao i oni žir od hrasta. Uztrajnu ovu 
vrst lana iztisnuo je kasnije jednogodišnji lan, koji je i prarna sje¬ 
veru mogao veću zimu podnieti nego prijašnja vrst. Jednogodišnji 
lan potekao je nedvojbeno iz Egipta, a došao je u Italiju prije Kr- 
stova porodjenja, jor je on Pliniju već dobro poznat bio. 

Konoplju (Cannabis sativa) spominju u Italiji prvi put sto godina 
pr. Kr., a odavde ju je, kako se čini, kultura rimska raznesla po Europi. 

Medju važnijimi kulturnimi bilinami, koje je čovjek u Europi 
mnogo kasnije stao uzgajati, moramo spomenuti hmelj (Ilumuhis 
Lupuhis ), nu do sada se nije moglo dokazati, da se je on po Europi 
razširio uplivom rimske kulture, ili da se je iz Azije doselio. Hmelj 
raste divlje po svoj srednjoj Europi i po mnogih mjestih u Aziji, nu 
dugo je vremena prošlo, a da ga nisu pri pravljenju piva upotrebljivali. 
Razni narodi u Europi varili su pivo od ječma, ali mu nisu hmelja 
dodavali, nego su u to ime uzimali koru od hrasta, gorko korienje i 
drage razne trave. Vriednost hmelja za priugotavljanje piva upoznali 
su tek kasnije, i onda su po svoj prilici stali uzimati divlji hmelj, 
a uzgajati su ga počeli kasnije. Godine 768. spominje se prvi put u 
spisu jednom Pipina, otca Karla Velikoga, uzgajanje hmelja. 

Medju vrtu im i bilinami, što su ih u srednjoj Europi po¬ 
najviše uplivom rimske kulture stali uzgajati, moramo spomenuti 
luk (Alliuni Čepa ) i bundeve (Cucurbita Pepo). Ugorci dospješe 
ovamo iz bizantinskoga carstva. Kumin i gorušica bili su vee u 
starom vieku dobro poznati, a isto tako komorač, peršin, celer, aniš, 
štrbka itd., a njihova kultura došla je iz Italije, kako to svjedoče i 
latinska imena mnogih tih bilina, koja su prešla u ostale jezike. 

Najljepše uresne rimske biline, ruže i liljaui, brzo su se 
razširile po vrtovih srednje Europe, a k tomu je mnogo doprinielo 
kršćanstvo, jer je ono obje te biline uzelo kao oznaku svetinje. Čed¬ 
nost i blagost majke božje dobila je oznaku u ruži, a djetinja i 
djevičanska čistoća u ljiljanu. 

Ove kratke crtice jasno nam pokazuju, kako je rimska kultura 
svuda kod nas počela stvarati zamet našemu napredku. U cielom po¬ 
ljodjelstvu i vrtlarstvu vidi se svuda upliv rimske struje. Dobro ure- 
djena gospodarstva i gospodski vrtovi bijahu, kako nam to doka¬ 
zuju stari spisi, upravo tako uredjeni, kao da ih je tkogođ iz Italije 
u srednju Europu prenio. No upliv romanske struje nije žalibože 
stvorio u srednjoj Europi onoga duševnoga pokreta, što ga je izvela 
semitska struja u Grčkoj i Italiji. U Grčku useliše smokvu i uljiku 
u šestom ili sedmom stoljeću prije Krsta, a brzo iza toga već je 
počela cvjetati zemlja i za malo stoljeća dosegnula je do velike vi¬ 
sine. Isto se je to zbilo u Italiji. Nu u srednjoj i sjevernoj Europi 
dodjoše druge zaprjeke, te obustaviše struju kulturnoga napredka. 
I dok je Europa u svom đriemežu životarila, pojavi se u njoj opet 
narod jedan, koji je iztočnu kulturu prama zapadu ponio. 

U Europi pojavi se pleme, koje je izđiglo zastavu vjerskoga 
fanatizma, te se narinulo kao baštinik njekadanje rimske države. 
Bijahu to Arapi, koji su jednim mahom osvojili sjevernu Afriku, 
i stupili na španjolsko zemljište, osvojili Siciliju, dobiju Italiju i 
svu Levantu, te postali gospodari sredozemnoga mora, kojim su se 
prije Rimljani ponosili. Arapi bijahu puni života, te svojim duhom 
i radom pomladiše sve zemlje, kamo dospješe. Neću da spominjem, 
kakvi su zatočnici bili znanosti i umjetnosti; dobro je to poznata 
stvar! Pred očima nam je ovdje samo ono veliko nastojanje, u kom 
su daleko nadkrilili same Rimljane, da raznesu naime po Europi azi- 
jatske kulturne biline. Arapi to bijahu, koji su prvi put donieli na 
obalu sredozemnoga mora slađorovu trsku {Sačekanim officina- 
rum) i parnu čiku {Gossypium herbar,euni). Ako te biline i nisu 

onda došle u Europi do velika zamašaja, to se je bar s njimi sviet 
pobliže upoznao, pa to je dalo povoda, da se je kasnije po ostalih 
krajevih svieta njihovo uzgajanje stalo siriti. I prvi gorostasni skok 
načiniše te biline odavde u Ameriku. 

Arapi đonesoše u Europu i rižu (Onjza saliva). U starom svietu 
poznavali su doduše u Europi rižu, ali je nisu nigdje uzgajali. Arapi 
su se rižom već odavna hranili, pa su ju odmah sa sobom i donieli 
i nasadili njom porječje Guadalquivira i Guadiane. U naplovljivanju 
zemlje i kanalizaciji bijahu Arapi osobiti vještaci i njihov trud 
stao se naplaćivati obilnimi žetvami, tako da je u zemlji preostalo 
riže i za svjetsku trgovinu. Ovi sjajni uspjesi sa rižom sklonuše po¬ 
četkom petnaestoga stoljeća stanovnike oko Milana i Mletaka, da ju 
stanu sijati po svojih zemljištih, koja su znali već odavna umjetno 
naplavljivati. Pa i tu uspje riža vanređno dobro, tako da se je đo- 
mala sve dalje prama dolnjoj Italiji razširila. No doskora zapaziše, 
da se uzgojem riže ravnice pretvaraju u nezdrave močvare, u kojih 
se leže otrovni zamet za groznicu. I vlada morade stati na put. tomu 
nenaravnomu širenju riže, pa ju ograničiti jedino na krajeve u sje¬ 
vernoj Italiji, gdje je zemlja od naravi močvarna. 

Gdjekoje biline, koje su već prije u Europu donesli, kao što 
n. pr. datulu, rogač (Ceralonia Silujući, Johannisbrotbaum, carrubo), 
šafran (Crocus sativus. Šafran) i dr., znali su Arapi što dalje razši- 
riti. Kada je propao stari kulturni sviet, stade u južnoj Europi ne- 
stajati i datula. A bilo je to i posve naravno. Batula nije tuđe 
plodom rodila, a hramovi i Ijetnici, kojim je datula kao ures slu¬ 
žila, opustiše, a u ljudstvu izgubilo se svako osjećanje za ljepotu. 
No čim se pojaviše Arapi na obalali sredozemnoga mora, uzdigla je 
opet ponosna palma svoju listnatu krošnju nebu pod oblake. U Špa¬ 
njolskoj zasadi ju oko g. 756. svojom rukom kalif Abderrahman I., 
te opjeva svoje gojence u uznosnoj pjesmi. Sve one silne palme, 
kojimi se danas Španjolska ponosi, niemi su svjedoci arapske kul¬ 
ture. I za palme, koje danas Siciliju rese, kažu, da su ih Arapi za¬ 
sadili. Mi ćemo se još drugom zgodom na te europejske đatule vra¬ 
titi. Arapi nisu medjutim datulu razsadili jedino po europejskih obalah 
sredozemnoga mora, nego su ju razširili i daleko na iztoku Kaspij¬ 
skoga mora sve do medje ruskoga carstva. I tako postade arapska 
država ujedno carstvom datulove palme, kao što je njekada bila 
rimska država carstvom vinove loze i uljike. Arapin n svojoj vjer¬ 
skoj zanesenosti držao je, da datula božjom providnošću može samo 

ondje uspievati, gdje se u islam vjeruje, kao da je slutio, da u hlad¬ 
nijih krajevih Europe neima obstanka arapskoj moći. 

Medju starijimi bilinami, koje su Arapi s nova stali širiti, spo¬ 
menuli smo već rogač. Drvo je to srednje veličine, koje rodi slad- 
kimi i mohuni naličnimi plodovi. Plodovi se ti kod nas prodaju pod 
imenom sladkih korica. D toplih krajevih oko sredozemnoga mora 
hrane se timi plodovi životinje, a i sam čovjek. Priča pripovieda, 
da se je Ivan Krstitelj u pustinji hranio timi koricami, pa odatle 
postade ime: Johannisbrotbaum i pain đe Saint-Jean. 
Rogač potiče iz Anatolije i Sirije, ođkle su ga Grci dobili i u Ita¬ 
liju razširili. No u veliko uzgajati i razširivati počeli su ga tek 
Arapi. Nasadi u Siciliji, Španjolskoj i Maroku potiču od Arapa. 
Njegovi plodovi se još danas iz Sicilije u veliko izvoze. Rogač 
raste kod nas na otocih Bui, Hvaru i Visu. 

Još jednu bilinu moramo napokon spomenuti, koju su Arapi u 
Europu prenieli. Bio je to krasni egipatski papyrus (’Cyperus Pa- 
pyrus) (si. 4.), koji su Arapi obljubili radi njegove slikovite ljepote, 
a zasadiše ga na Siciliji, gdje je još danas u blizini Sirakuze naj¬ 
ljepšim uresom okolice. Isto tako potiče melika (Meliti Azederach ), 
što raste oko sredozemnoga mora i kod nas n Dalmaciji, i pravi 
jasmin (Jasminum officinale) iz arapskih vremena. 

Kao što bijahu sami Arapi djeca južnoga neba, tako bijahu i 
njihove biline gotovo sve južne vrsti, te se nemogahu dalje u srednju 
Europu razširiti. Dok je arapska struja stala južnu Europu preobra- 
zivati, ostala je srednja Europa još uviek n driemežu. 

U to poče zviezda arapske moći tamniti, turska plemena osvo- 
jiše semitski iztok, pa sada nasta veliko komešanje naroda, a pri 
tom dođje opet zapad u doticaj sa iztokom. Križarske vojne zbli- 
žiše iztok sa zapadom, a Italija se opet zanihala u veliku, svjetsku 
trgovinu. I valovi ovi, koji su sada stali izmedju iztoka i zapada 
bacati uzrujano ljudstvo, donesoše u Europu iz turskih krajeva mnogu 
kulturnu bilinu. Turci bijahu veliki ljubitelji liepoga drveća, a oso¬ 
bito velikoga, šarenoga cvieća. Liepo uresno bilje, što je cvalo u 
prvoj njihovoj domovini, u vedrom Turskestanu, priraslo im je tako 
uz dušu, da se nisu mogli od njega odieliti. I đošav na Bospor, po¬ 
sadiše u vrtovih Stambula opet sve svoje stare ljubimce. Sve liepo 
cvieće i cvjetnato grmlje, što je raslo po širokom turskom carstvu, 
skupljali su neumorno, te snašali u svoje ubave vrtove. I tako po¬ 
stade Stambul i tursko carstvo najvažnijim izvorom krasnoga ures- 

noga cvieća za zapadnu Europu. Naše narodne pjesme, nikle u ob- 
segu turskoga gospodstva, odišu samim cviećem, koje je turska 
struja u naše krajeve izlila. I u istinu sve cvieće, što potiče iz 
turskih vrtova, ponosi se oholim oblikom ili živo bojadisanim cvie- 
čem; da spomenemo samo tulipane ( Tulipa Gesneriane) i zum- 
bule ( Ht/acintfius orientalis) i stotine njihovih odlika, onda zvonik 
(FritiUaria imperialis , Kaiserkrone, giglio pavonazzo), koji prvotno 
iz Perzije potiče, a za tim medju grmljem mirisavi jorgovan 
(Syringa vulgaris ), cvjetnatu sliezoliku ( Hibiscus sgriacus). Od 
uresnoga drveća donesoše Turci divlji kesten (Aesculus hippocasta- 
num ), koji je danas postao najljepšim uresom naših šetališta, zatim 
lovorvišnju ( Prunus laurocerasus, Kirschlorber, lauroceraso), i 
dražestno drvo: Acacia farnesiana, kojoj talijanskoj ime: — Gagia 
di Constantinopoli — jasno kaže, gdje je prvi put na europejsko 
zemljište stupila. 

Medju uresnim cviećem turskoga poriekla zauzimlje tulipan 
prvo mjesto. Njegovo ime, dulbend, potiče iz perzijskoga, a znači 
turban. Oko polovice šestnaestoga stoljeća dospio je tulipan u Ita¬ 
liju, a austrijski poslanik Busbeek u Carigradu donesao ga je u Prag, 
odkle se je u Njemačku, Nizozemsku i Englezku razširio. Najvatre- 
nije ljubitelje našao je tulipan u Nizozemskoj, gdje su se upravo 
natjecali, da umjetnim uzgajanjem što više odlika stvore. Od g. 1634. 
do 1637. razvi se u gradovih Amsterdamu, Harlemu, Utrechtu, Ley- 
denu i Rotterdamu čudnovata trgovina sa tulipani, prava tulpo- 
maniu. Kupovali su se i prodavali komadi, kojih nije ni bilo, upravo 
za ogromne svote, a na platežnom danu morala se je platiti samo 
razlika od kupovne i prodajne sine. Bila to njeka vrst današnje 
burze. Sjedište te varave trgovine bilo je u Harlemu, gdje su mnogi 
bogataši propali, a siromasi se obogatili. Za jedan jedini komad od 
jedne vrsti, nazvane Semper Augustus, plaćalo se je 13.000 for. 
U Alkmaru prodaše god. 1637. na javnoj dražbi 120 tulipana za 
90.000 for. Toj varavoj trgovini učini konac državna vlast. 

Uz tulipan stadoše u Nizozemskoj u veliko uzgajati zumbul. 
U drugoj polovici šestnaestoga stoljeća donesoše zumbul iz Bagdada 
preko Carigrada i to ponajprije u Italiju, a odatle u Njemačku i 
Nizozemsku. S početka bilo je u Nizozemskoj vrlo malo odlika, nu 
doskora narasao je broj novih uzgojenih odlika na dvie tisuće. Kas¬ 
nije počeše se manje baviti uzgojem zumbnla, pa se je i broj novih 
odlika smanjio. Danas ima u trgovini jedno 600 do 800 raznih odlika. 

Još jednu uresnu bilinu moramo ovdje spomenuti, koja se do¬ 
duše nije kod nas u veliko udomaćila, ali je bila u turskih vrtovih 
vrlo cienjena, te je odatle i k nam prešla, a to je vrtni žab- 
njak (Ranunculus asiaticus Gartenranunkel, grangiallo). Bilo je to 
najmilije cvieće turskoga cara Muhameda IV., pa ga je sam uz¬ 
gajao, te sve razne suvrstice iz svih krajeva svoga carstva u Carigrad 
snašao. Odatle se je vrtni žabnjak najprije preselio u Italiju, a onda 
iz Italije u Njemačku i Austriju, te napokon u Nizozemsku. 

Medju uresnim drveeem, što su ga. Turci u Europu donieli, spo¬ 
menuli smo već divlji kesten. Kako će o divljem kestenu, kao 
što i o dragom uresnom drveću i cvieću još biti kasnije govora, to 
neka nam bude dozvoljeno, da ovdje samo napomenemo, da su ga iz 
Azije u Carigrad donieli oko god. 1550. Jedno dvadeset godina kas¬ 
nije zasadiše ga prvi put u Beču. Neima dvojbe, da je divlji kesten 
medju doseljenim uresnim drvećem najljepši ures naših šetališta. 

U ovom odsjeku, koji obuhvaća arapsko gospodstvo u Europi 
i križarske vojne, doselilo se je u Europu još njekoliko vrlo važnih 
kulturnih bilina, koje ovdje spomenuti moramo. Bio je to ponajprije 
limun (Citrus Limonum ), surodica poznatoga četruna, koji se je u 
Europu doselio već u starom vieku. Limun je u nas dobro poznat 
radi njegova ugodno kisela soka, no u starom vieku ga nisu u Europi 
poznavali. Ime mu potiče iz arapskoga, a arapsko ime opet iz per¬ 
zijskoga, pa i to nije izvorno, nego je uzeto i indijskoga. Odatle za¬ 
ključujemo, da je limun potekao iz Indije, odkle su ga donieli u 
Perziju, gdje su se s njim Arapi upoznali. Za Arape kažu, da su 
limun po Africi razsadali, a možda su ga i u Europu donieli. Go¬ 
dine 1240. nisu u Italiji još limuna imali, doeim ga god. 1260. već 
spominju oko Palerme i Toskane. Jesu li ga tada donieli vojnici sa 
križarske vojne ili talijanski trgovci, neda se reći, ili nisu li ga možda 
već Arapi prije na pojedinih mjestih oko sredozemnoga mora zasadili. 

Po prilici u isto vrieme dospjela je u Europu gorka naranča 
(Citrus vulgaris). Domovina gorke naranče je u Indiji, a dospjela je u 
Arabiju pod konac devetoga stoljeća, odkle se je razširila u Palestinu, 
gdje su ju križari našli. U Siciliji stadoše ju saditi već početkom 
jedanaestoga stoljeća. D Spaniju i u iztočnu Afriku donieli su ju 
Arapi. Ovdje u savezu sa gorkom narančom mogli bi odmah spome¬ 
nuti i sladku naranču (Citrus Aurantrmn ), premda je ona u 
Europu došla mnogo kasnije. Domovina sladke naranče je u Kini 
i Kokinkini, odkle se je ona kasnije doselila u Indiju. U šest- 



naestom stoljeća sadili su ju već u Španjolskoj, a donesli su ju 
Portugizi sa svojih glasovitih plovitba prama iztoku. Mnogi tvrde, 
da su prve sladke naranče donesli iz Indije već u Četrnaestom 
stoljeću, a u šestnaestom stoljeću da su Portugizi donieli tek bolje 
vrsti iz Kine. 

U ovom doticaju sa iztokom dobila je napokon Europa još jednu 
veoma važnu kulturnu bilinu, koju moramo ovdje spomenuti, a to 
je heljda (Poligonum Fagopijrum). Domovina heljde je u srednjoj 
Aziji oko Himalaje, gdje su ju, kako se čini, tek u desetom stoljeću 
počeli uzgajat. U Europu došla je heljda preko Tatarske i Busije. Go¬ 
dine 1436. spominju ju prvi put u Njemačkoj, a u šestnaestom sto¬ 
ljeću razširila se je ona već po svoj srednjoj Europi, te je na mnogih 
mjestih postala po blagostanje naroda od neprocjenjive vriednosti. 
Najviše se danas siju u sjevernoj i sjevero-iztočnoj Europi, a pogla¬ 
vito u Rusiji. Kod nas u Hrvatskoj, pak u Njemačkoj u bregovitih kra- 
jevih hrani ona mnogo naroda. U toplijem jugu neuspieva osobito, 
a oko sredozemnogamora je ni neima. 

Sa heljdom dobili su sjeverniji krajevi Europe vrlo unosan usjev, 
a narav kao da se je htjela pobrinuti, da južnija Europe neost.ane 
prikraćena, pa joj je doniela drugi dar sa daleka zapada. U isto po- 
prilici vrieme dospje u Europu kukuruz {Zm Mays). I sa kukuruzom 
poče za selitbu bilja novo vrieme, jer se je sada otvorio bilinskomu 
svietu novi put. Ođkrićem Amerike, odkle nam je kukuruz došao, otvo- 
riše se vrata novoj struji, koja je u velike stala izmjenjivati biline no¬ 
voga i staroga svieta. Biline, koje su se kroz tolika stoljeća iz južne 
i iztočne Azije u Europu selile, odputovaše u brzo novim putem u 
Ameriku. Mnoge biline postađoše od velika zamašaja za svjetsku 
trgovinu tek onda, kada ih u Ameriku preseliše, kao što n. pr. riža, 
slađoiovac i pamučika. Iz Amerike opet dođjoše uz kukuruz nebro¬ 
jene druge biline, koje su nam u veliko podigle narodno blago¬ 
stanje i bogatstvo. 

Mnogi ti bilinski doseljenici iz Amerike dobro su nam poznati, 
a i došli su u zadnje doba, pa nam nije potrebito o njima ovdje 
dulje razvlačiti. Možemo ih samo u kratko spomenuti. 

Spomenut ćemo najprije korun (Solanum tuberosum), koji su 
u Europu god. 1565. donieli, gdje je morao, kako ćemo kasnije čuti, 
dva stoljeća čekati, dok je još došao do zaslužena uvaženja. Korun 
je doista sjeverna bilina, a južniji krajevi Europe dobiše kao na¬ 
knadu iz Amerike crvenu jabučicu (Solanum Lijcopersicum). kojoj 

je pradomovina Peru. IJ Europi ju spominju prvi put u šestnae- 
stom stoljeću. Crveni plod od jabučice postao je kod nas, kako je 
svakomu dobro poznato, vrlo obljubljenom hranom. Jabučici srodna 
bilina, koja se je takodjer kod nas u veliko udomila, paprika 
(Capsicum annuum) , naime, dospjela je takodjer u šestnaestom 
stoljeću u Europu. Domovina joj je u Braziliji. U isto to vrieme 
doselio je u Europi iz Amerike i duhan ( Nicotiana Tdbacum), o 
kom ćemo kasnije nješto obširnije govoriti. Pokrajine uz obalu sre¬ 
dozemnoga mora dobiše iz Amerike jednu vrlo koristnu vrst kak¬ 
tusa. Zovu ju krivim imenom smokvenica indijska ( Opimtia 
ficus indica), premda nije iz Indije potekla. Bila je to jedna od prvih 
bilina, što su ju Španjolci iz Amerike donieli, jer je ona već svojim 
oblikom sviet zanimala. Oko sredozemnoga mora sade ju danas kao 
ogradu mjesto plotova, jer joj bodljike brane, da kroz ograde nitko 
neprodre. Mesnatimi, plosnatimi stabljikami hrani se marva, a sladki 
njeni plodovi su jeseni izvrstna hrana i poslastica za ljude. Kaktusom 
ovim dobili su pojedini krajevi u Italiji posve novo lice, a u sliku 
tu umiešao se još dostojan drug: amerikanski aloj ( Agave ameri- 
cann). Iz Amerike nam još donesoše tulipanovac ( Liriođendron , 
Tulpenbaum, albero tulipifero), amerikansku platanu ( P'latanus 
occiđmtalis) , bagremu ( Robinia pseuđoacacia), amerikanske ja¬ 
vore, vijugavu divlju loziku (Ampelopsis hederacea ), peruanski 
dragoljub ( Tropaeolum ) i mnoge druge biline, koje su danas ure¬ 
som naših šetališta i vrtova. 

I za te darove neostađe Europa Americi dužna. Ćuli smo već 
prije, koliko se je bilinskih skitalica uz čovjeka, a bez njegove volje 
iz Europe u Ameriku doselilo. Nu Amerika bi i bez njih mogla sretna 
biti, ali se nebi mogla onako razviti, da joj Europa neposla eielu hrpu 
kulturnih bilina. Kada je Kolumbo god. 1493. po drugi put iz Spa- 
nije u Ameriku zabrodio, ponio je sa sobom razne žitarice, vinovu 
lozu, mlade voćke, sladorovu trstiku, gorke naranče, četrune, lube¬ 
nice i množinu sjemenja od raznoga povrća. God. 1494. dodjoše u 
novi sviet vrtlari i gospodari, da rukovode uzgoj europejskih bilina. 
Kada je godine 1494. Kolumbo došao, da pregleda svoje zasadjene 
biline, osvjedočio se je, da one u svojoj novoj domovini brzo i bujno 
uspievaju. Sladorovac se je vanredno razvio, na vinovoj lozi pokazali 
su se već grozdovi, a pšenica je već liepo rodila. Dobro je poznato, 
na koji glas je danas došla vinova loza u Americi, a što se žitarica 
tiče, to znamo, da je Amerika u tom pogledu postala bogatom riz- 

nieom za sav sviet. Uljiku donio je Cortez iz Andaluzije u Mexiko, 
gdje se je ona kao što i u Peru upravo prekrasno udomila. Antonio- 
Ribera zasadio je u Pera god. 1560. prve uljike, smokve, naranče 
i lubenice. Uredio si je velik vrt i uzeo sto crnaca i četrdeset pasa, 
da ga čuvaju, da nebi nitko došao do mlade uljike, pa ju gdje 
drugdje zasadio. No ipak dao se jedan crnac nagovoriti, te je ukrao 
jednu sadjenicu, a tim je počeo uzgoj uljike u toj zemlji. Gdjekoje 
povrće bilo je tu već poznato, kao što na primjer luk i bob, nu 
veći dio uvedoše iz Europe, kao repu, loćiku, špinat, artičoku, špa¬ 
rogu, peršin, leću, aniš, gorušicu itd., za tim razno cvieće kao ružu 
i jasmin. I tko ti nabrojio redom sve one kulturne biline, koje je 
čovjek u zadnja tri do četiri stoljeća iz staroga svieta u Ameriku 
prenio! — 

Odkrićem Amerike otvoriše se putovi svjetskomu prometu na 
sve strane široke naše zemlje. Iztočna Azija, južna Afrika, Australija 
i svi otoci Velikoga oceana uhvatiše se sada sa Europom i Amerikom 
u jedno kolo, a bilo bi težko navesti poimence ave one biline, koje 
se sada stadoše .širom cieloga svieta razseljivati. Po naših vrtovih 
i nasadih koče se sada biline iz Japana, Indije i južne Afrike, a 
naše vrtno cvieće sjatilo se iz svih krajeva zemlje. I tako se lice 
našega bilinskoga svieta sve to vieše mienja, pa se uza sve te pro¬ 
mjene ono nije ipak tako promienilo, da ga u glavnom više nebi 
prepoznali. No kako je čovjek jednom potegnuo onom strujom, koja 
ide za tim, da što više unese stranih, liepih i koristnih bilina, to 
hi lako mogli povjerovati, da hi nam se ipak moglo obličje bilinsko 
u Europi jednom tako promieniti, da ga za njeliko stoljeća nebi više 
prepoznali. 


Iz bilinskoga svieta. I. 


5 



Razprostranjenje bilja na zemlji. 


x. 

Množina bilina na svietu i njihovo razširenje. — Bilinska obličja. — Zasluge 
Tinneove, Taurnefortove i Humbaildioee za bilinsku geografiju. — Upliv pod- 
nebja na razporcdjaj bilja; isnterme. isote.re i isokimene. — Važnost vode. — 
Bilinski pojasi i bilinska carstva. —Bilinska fizionomija- — Bilinski oblici. — 


(ggodine 1753. nabrojao je neumrli Linne u svem jedno 6.000 
raznih vrsti bilina, za koje je znao, dao na zemlji žive. To je 
veoma velik broj, ako se uzme u obzir, da je Theophrast samo 
500 vrsti poznavao, pa da taj broj nije mnogo više narasao sve do 
sedamnaestoga stoljeća. Sa Linneom poče tek pravo proučavanje 
bilinskoga carstva, pa su se sada pod rukama neumornih botanika 
sve više i više gomilale nove vrsti. Već godine 1807. nabrojao je 
Persoon 26.000 vrsti, pa se je tako u pol stoljeća broj poznatih 
bilina poeetvorostručio. God 1824. imao je E. G. Steudel 50.000 vrsti, 
a dvadeset godina kasnije (god. 1844 ) poznali su već 95.000 vrsti. 
Danas ima u botaničkih knjigah nabrojano i u biljnicih sačuvano u 
svem oko 120.000 vrsti. I to su samo poznate biline, a koliko ih 
još ima, koje do sada nisu došle botaniku u ruke, tko bi to znao! 
De Candolle je računao, da bi po svem svietu moglo biti 400.000 
do 500.000 raznih bilina, pa bi tako jedva jednu četvrtinu svega 
bilinstva na zemlji poznavali. I sve to bilje vrlo je nepravilno po 
zemlji porazbacano. 1 onaj, koji se nebavi od zanata botanikom, 
morao je i nehotice zapaziti u onom malenom obsegu, u kom se 
svaki dan kreće, koli raznovrstan je bilinski sviet, što ga okružuje, 
pa ipak je to samo maleni dio od svega bilinstva. Kada bi propu¬ 
tovali cielu nam hrvatsku domovinu, nebi ipak u njoj puno više 
nabrojali nego 25.000 raznih bilina. Pa i te biline nisu svuda jednako 
porazdieljene. Svaka vrst tla ima svoje posebno bilje. U gori raste 
posve drugo bilje nego u dolu, drugo na livadi, a drugo na polju, 
drugo u vodi, a drugo u močvari. Bilje, što raste u šumi, nećemo 



naći na tratini, a i u svakoj sumi nije isto bilje: drugo je u jelovoj, 
a drugo u bukovoj, kao što je različito i ono, što raste u hrastovoj 
šumi uz rieke i potoke. Pa ipak sve to razno bilje jednoga kraja 
pokazuje njeko jedinstvo i sklad. I naše tielo sastavljeno je od raznih 
dielova, pa ipak se ti dielovi slažu u jednu jedinstvenu i cjelovitu 
sliku. A tako je i u prirodi. Bilinstvo na pojedinih mjestih, u jednom 
kraju pokazuje uviek njeku višu srodnost, te se dade skupiti u jednu 
cjelovitu sliku, tako da veliki komadi zemlje pokazuju isto bilinsko 
obličje. Tako je bilinsko licu po svoj Hrvatskoj, izuzevši primorske 
naše krajeve, posvuda jednako. I to isto bilinsko lice, što ga u 
Hrvatskoj su sričemo, naći ćemo po svoj Austriji i Njemačkoj. I ne 
samo tu, nego ako se i svrnemo prama zapadu kroz Francezku do 
obale atlantskoga oceana, nećemo u bilinskom obličju nigdje naći 
bitne razlike. I ako svrnemo protivnim putem prama iztoku, to 
će nas pratiti kroz svu Rusiju do Orala isto bilinsko obličje. Pa 
kada bi i dalje pošli, i prevalili Ural, proputovali nepreglednu Si- 
biriju i dospjeli do tihoga oceana, to bi ipak vidjeli isto bilinsko 
obličje. Našli bi doduše na tom ogromnom putu svaki čas nove 
biline, kojih dotle nismo uočili, ali bi se osvjedočili, da su one našim 
u velike slične, pa bi uz njih još uviek naše domaće vrsti susritali. 
Svaki put bi nam se to bilinsko obličje prikazalo tako slično našemu, 
da bi morali vrlo pomno proučiti pojedine biline, kada bi htjeli njeku 
razliku pronaći. Ali prođjite jednom zemlju drugim pravcem, svrnite 
od sjevera prama jugu, pa će vas domala ostaviti vaši bilinski znanci, 
a pred vama će se otvoriti posve drugo bilinsko obličje. Ako ste se 
ikada spustili preko Alpa u Italiju, to vam se je nedvojbeno moralo 
pričiniti, kao da vas je njetko iza sna probudio. Jelove šume sa 
bajnim zelenilom i šarene alpinske livado sve su vas više ostav¬ 
ljale, a kad vas je od juga pozdravio topal dah južnoga neba, evo 
vam se i nova slika pred očima otvorila. Mjesto jele prikazao vam 
se prama dolu gust, listnat kesten, nješto niže dolje obkoliše granati 
oiasi kamene kuće, a uz njih se pružila kukuruzna polja; u dolu 
samom pozdravljaju vas novi i nepoznati oblici. Oko vam se hvata 
slikovitih pinija i žalobnih cipresa, koje se visoko nad okolicom 
uzdižu, dočim su se uz obronke nizkih brežuljaka uvalile uljike sa 
sivkasto-zelenim lišćem. Po golih pcćinah razširili se aloji sa svo- 
jimi visokimi cvjetnatimi stabljikami, a uz njih se nanizalo razno- 
vrstno grmlje i šareno cvieće, kojega nepoznamo iz naših krajeva. Že¬ 
lite li slično bilinsko obličje uočiti, to vam netreba daleko ići. Spu- 

štite se samo iz Krajine u Primorje ili iz dalmatinskoga zagorja 
prama morskoj pucini, pa ćete doći u novi bilinski sviet. Pozdravlja 
vas tu smokva i uljika, ružmarin i nizka, grmolika palma. I što dalje 
pođjete dalmatinskim jugom, postajati će to bilinsko obličje sve to 
izrazitije i sličnije onomu, što ga u Italiji upoznaste. A sve to razno 
bilje, što se je skupilo oko sredozemnoga mora sačinjava vam novu 
jednu sliku, novo bilinsko obličje, posve različito od onoga, što smo 
ga u srednjoj Europi ostavili. Južno nebo razlilo je ovdje više svjetla 
i više topline, pa je i stvorilo nove oblike. U znanstvenom bi jeziku 
rekli, to je flora sredozemnoga mora, jer pod tom riečju razumie- 
vamo sve biline jednoga kraja, koje ukupno njeku jedinstvenu cje¬ 
linu sačinjavaju. 

Spomenuli smo već drugom jednom zgodom, da su prvi pokre¬ 
tači naše današnje botanike mislili, da se sve one biline iz Italije, 
Grčke i Male Azije, što su ili opisali grčki i rimski pisci, nalaze i 
po svoj srednjoj i sjevernoj Europi. No domala se osvjedočiše, da se 
na jugu sunčaju posve druge biline nego na sjeveru, ali ipak ne- 
umjeđoše razno to bilje po raznih krajevih skupiti u duhu u cjelovite 
slike. Linne je bio prvi, komu su te slike stale pred očima nicati. 
Evo što on piše u djelu „Flora lapponiea“ : 

„Carstvo palma vlada u najtoplijih krajevih zemlje; tropski 
krajevi napučeni su vojskom grmova i šikara; bogata kruna bilinska 
obuhvatila je obale južne Europe; četa zelenih trava zaokupila je 
Nizozemsku i Dansku, mnogobrojna plemena mahovina nastanda su 
se u Švedskoj, dočim bliede resine i bieli lišaji rastu jedino u hladnoj 
Laplanđiji, koja je međju napučenimi zemljami najudaljenija. Zadnje 
(najniže) biline žive jedino u zadnjih zemljah.“ 

I ovu raznoličnost u bilinskom obličju, što ju je prvi opazio 
Linne putujuć od juga prama sjeveru, uočio je iza njega i Tourne- 
fort na svom putu u Armeniji, kada se je uzpeo na brieg Ararat. 
Jedno i drugo to zapažanje nije još dovelo do onoga, o čem bi 
ovdje rado govoriti, naime do bilinske geografije. Pravim stvo¬ 
riteljem ove nove znanosti u obsegu botanike postade tek Alek¬ 
sandar Hnmbolđt. Godine 1799. zaputi se Humboldt iz Europe 
u novi sviet i već poslije četrnaestdnevnoga putovanja razvi mu se 
pred očima na Tenerifi nov bilinski sviet. Mjesec dana kasnije evo 
ga u južnoj Americi, u carstvu tropskoga svieta. I dražestna ta nova 
slika priputala mu je dušu tako čvrsto, da se je nije mogao otresti. 
Kroz četiri godine prosiecao je tu bujnu prirodu od atlantskoga do 

tihoga oceana, da joj uhvati sve potankosti, i da se do dna naužije 
svih slasti, što ih priroda znanstvenomu oku ponuditi može. Go¬ 
dine 1803. upozna se sa neobičnim onim bilinskim sviefom, koji se 
je po Mexiku razkrilio, a vraćajuć se natrag kroz sjevernu Ame¬ 
riku, naišao je na bilinstvo, koje po svom obličju u velike nali¬ 
kuje europejskoj flori, premda su tu posve druge biline zastupane. 

Silno ono izkustvo, što ga je Humboldt na svom petogodišnjem 
put sakupio, složio je u prekrasuomu djelu: ,.Anaiehten der Natur“ 
(god. 1808.). Nitko do njega nije umio tako oštro, naravno i va¬ 
treno orisati sve one prirodne ljepote, koje su mladom njegovom 
dušom potresle. Njegovi živi opisi pustare, prašume, vodopada Ori- 
noka postadože uzorom, za kojim su posizali kasnije svi putnici i 
pisci. Bio je to u svakom pogledu pravi nm otvor. No prije još nego 
što se je Humboldt na to dao, da izradi to svoje najljepše djelo, 
udario je u drugom jednom svom djelu temelj bilinskoj geografiji. 
Djelo to bilo je: „ldeen zu einer Geographie der Pflanzen“, gdje je 
u znanstvenom obliku predočio rezultate svoga iztraživanja. Spis taj 
izdao je ponajprije god. 1805. u francezkom jeziku, a onda g. 1807. 
u njemačkom jeziku, te je tom zgodom djelo svoje posvetio velikomu 
umniku i pjesniku W. Goetheu. Djelo je Humbolđtovo učinilo u zna¬ 
nosti velik pokret i osvojilo sve duhove onoga vremena. Na Goethea 
učinilo je ono takav utisak, da je još iste godine držao javna pre¬ 
davanja o bilinskoj geografiji. 

Humbolđtovo djelo bilo je, kako je sam rekao, prvi početak ve¬ 
like i zanimive znanosti. Dotle promatrahu razna bilinska obličja, 
što su se po raznih stranah svieta razvila, sa posve drugoga gledišta. 
Motrili su u tih obličjih samo ono zanimivo razporedanje raznih 
bilinskih oblika, a nisu na to pomislili, da idu iztraživati one pri¬ 
rodne pojave, koji su stvorili ovu raznoličnost. 1 sada prvi put za- 
češe proučavati bilinska obličja u savezu sa prirođnimi silarni. Nu 
jedan dio tih sila nije se dao potegnuti u područje stroga znanstvena 
iztraživanja. Kada se je o tom radilo, da se odluči o postanku po¬ 
jedinih bilinskih vrsti, gdje, kada i kako su se naime one prvi put 
pojavile, onda je morala znanost ostati bez odgovora. Ali za to bi¬ 
jahu pristupnije druge sile, koje razređjuju bilinstvo po površju 
zemlje. I sve te sile skupiše pod jedno, jer one proizvode ono, 
što u znanosti nazivljemo pođnebjem. Znanost je sada stala pro¬ 
učavati, koliko o pođnebju ovisi razvoj i razprostranjenje Mlin¬ 
skoga svieta. 

Svakomu je dobro poznato, da cjelokupni život biline ovisi o 
zemlji, vodi, zraku i toplini. Četiri su to počela, u kojih su već 
stari Grci i Rimljani nazirali početak svega svieta i svih živućih 
stvorova. I ta počela odlučuju i životom svake biline. No ne samo 
za život nego i geografsko razprostranjenje bilja od najveće su vried- 
nosti ta počela i njihova temeljna svojstva: toplina i zima, vlaga i 
kiša Nije svejedno, da Ii je zemljište, na kom je bilini đosudjeno ži¬ 
vjeti, od vapna ili granita, da li je pjeskovito ili je ilovasto, ili mastno 
i puno hrane, da na njem svaka bilina može naći obilje hrane. Nije 
svejedno, da li bilina dobiva potrebitu vodu kao rosu ili kišu, obilno 
ili riedko, da li ju dobiva neprestano kroz cielu godinu ili samo od 
vremena do vremena, da Ii ju dovode rieke i potoci ili ju snaša 
snieg i led. Nije svejedno, da Ii je zrak, koji bilinu obkružuje, riedak, 
kao što je na visokih bregovih, gdje ga sunčani traci nemogu ugri- 
jati, ili je blag i topal, kao što je u dolu, da li je čist ili je ma- 
glami i oblaci zastrt, da li navaljuje na bilinu kao bura, da ju zemlji 
prigiblje, ili samo kao lagan dah prenosi prašak od cvieta do cvieta. 
A toplina tek, koliko ona upliva u svojih raznih atupnjevih na 
život i razprostranjivanje bilja! Toplina izmamljuje mladu klicu iz 
zemlje, razmata pupoljke, puni i do razvoja vodi plodove, a u lišću 
uz pripomoć svjetla priredjuje ponajglavniju hranu bilinsku. Nije 
svaka bilina zadovoljna istom množinom topline i vlage; jedna je 
treba više, a druga manje. Pa i jedna te ista bilina nemože da se 
zadovolji kroz sav svoj život istom množinom vlage i topline: jedno 
vrieme treba je više, a drugo manje. A neđobije li bilina u svoje 
vrieme ono, što treba, onda će ona propasti i uginuti. Naša vrtna 
ruža bi se posušila, kada bi dobila onako malo vode, kojom bi 
se kaktus zadovoljio, a opet bi joj korienje potrunulo, kada bi ju to¬ 
liko zalievali, koliko treba riža. Kukuruz treba puno više topline 
da dozrije nego pšenica, a ova opet više nego ječam i zob. Ariš i 
nizka breza na sjevera podnesu zimu od 40 stupnjeva izpod ništice, 
pri čem bi sve biline južnih krajeva propale. Pandane i banane bi 
poginule pri toplini, pri kojoj naše voćke poemu cvjetati, đočim bi 
se opet iste voćke u domovini pandana od prevelike topline izro¬ 
dile. Ima prama sjevera krajeva, gdje su zime puno blaže nego 
kod nas, pa ipak tamo nemože vinova loza da uspieva, jer tamo 
ljeto nije toliko toplo, koliko treba loza, da joj grožđje dozrije. Vi¬ 
nova loza neće pri jačoj zimi uginuti, ali neće plodom roditi bez 
veće topline. Mirta i lovorika su južne biline, nu one netraže toliko 

topline, koliko se zime boje. I za to one rastu pod otvorenim nebom 
u Škotskoj, dočim će kod nas uginuti, — premda je naše ljeto to¬ 
plije, — jer ih naša zima ubija. 

U koliko se bilina neda odieliti od svoga podnebja, najbolje 
to znade vrtlar, koji oko sebe sakuplja bilinski sviet sa sviju kra¬ 
jeva zemlje. Dan na dan se ima boriti sa potežkoćami, kako da za¬ 
dovolji zahtjevom svake biline. Prinužden je, da na malenu prostora 
stvori za svaku bilinu na umjetan način njeno podnebje, kojemu 
je ona svikla i bez koga nemože živjeti. Lonac sa cvietom mora da 
primakne bliže prozoru, ili da ga od njega odalji, ako mu je bilina 
svikla toploj visočini žarkoga neba ili sjenatoj krošnji guste pra¬ 
šume. Bilinu iz okolice neprestanih kiša morat će dan na dan 
obilno zalievati, dočim za bilinu iz tople suhe pustare neće trebati 
niti stoti dio one vode. U staklenoj kućici neće palma ni osjetiti, 
da nije u svojoj domovinu, ako joj kroz ciev dovodi dovoljnu mno¬ 
žinu topla zraka. Uza sve te silne potežkoće bilo je ipak najteže 
stvoriti sve potrebite uvjete za život onakvim bilinam, koje su vikle 
cvjetati u blizini vječnoga sniega i leda. Pa i to je umjetnomu vrt¬ 
larstvu pošlo je rukom, jer danas umiju kod nas već prinukati 
alpinske ruže sa himalajskih visina, da nam pokažu cvjetove svoje. 

Humbolđt je uvidio, da o bilinskoj geografiji nemože biti govora, 
dok se čovjek neobazre na podnebje pojedinih krajeva. No je li to 
podnebje, o kom toliko govorimo, nješto stalna i nepromjenljiva? 
Zar neviđimo, da je svaki dan drugo vrieme, da je malo kada jedna 
godina drugoj u tom pogledu slična, pa bi lako pomislili, da ni¬ 
jedan kraj neima svoga stalnoga podnebja. Pa ipak nije tako, a da 
nije tako, dokazao je prvi Humbolđt. Ako se na jednom mjestu 
kroz više godina motre svaki dan sve promjene u toplini (vidi: 
„Novovjeke izume“, knj. II., str. 275.), to ćemo se osvjedočiti, da 
je na svakom mjestu srednja godišnja toplina uviek ista, t. j. da 
svako mjesto dobiva od sunca istu množinu topline. Humbolđt je 
spojio na zemaljskoj karti sva ona mjesta sa crtanu, koja imadu 
istu srednju godišnju toplinu, pa je te crte nazvao isotermami 
(vidi: „Novovjeki izumi“, knj. II., str. 253.). Ako točnije promotrimo 
te isoterme, to ćemo vidjeti, da one neteku uviek istosmjerno sa 
polutnikom, nego da se one sada više sada manje spuštaju ili dižu 
od polutnika. Znamo dobro, da svu toplinu, što na zemlji imamo, 
dobivamo od suncu. Na jugu od nas oko polutnika stoji sunce o 
podne Ijudem upravo nad glavom. Sunčane zrake padaju tu na 

zemlju okomice, te ju najvećma ugrievaju. Od polutnika iduć prama 
sjevernomu polu (ili takodjer prama južnomu polu) dolaze sunčane 
zrake na zemlju sve više koso, pa za to sve slabije zemlju griju. 
Prama tomu bismo očekivali, da će sva ona mjesta imati jednaku to¬ 
plinu, koja su jednako udaljena od polutnika. No upravo smo čuli, 
da nije tako, da isoterme idu jako krivudaste po zemlji. Sto je tomu 
uzrok, to nemožemo ovdje razglabati. Razložili smo to dovoljno već 
na drugom jednom mjestu (vidi: „Novovjeke Izume“, knj. II., str. 253. 
itđ.), nego samo možemo spomenuti, da na to upliva osim sunčane 
topline još i položaj mjesta, površje zemlje, blizina mora, vjetrovi 
i morske struje. 

Kako pojedine isoterme nesižu po svoj zemlji do iste visine, 
to je posve naravno, da će se po gdjekoja bilina na jednoj strani 
zemlje moći dalje prama sjeveru razširiti nego na drugoj strani. Na 
zapadnoj obali skandinavskoga poluotoka dopiru žitarice do 70. stup , 
a dotle se šire i šume. D sjevernoj Americi medjutim nalaze se pri 
70. stupnju širine oleđjene obale polarnoga mora; žitarice i šume 
stoje tu čitavih 10 stupnjeva dalje prama jugu. Isto tako u Kini 
počimlju žitarice uspievati i šume rasti tek izpod 60. stupnja širine. 
Ona isotcrma, koja nam označuje granicu, do koje se mogu žitarice 
'razširiti, stoji dakle u Americi i u Kini za cielih 10 stupnjeva niže 
prama jugu nego na skandinavskom poluotoku. 

Isoterme, kako nam ih je Humboldt predočio, označuju srednju 
ili prosječnu godišnju toplinu, no ima mnogo bilina, za koje ta 
prosječna godišnja toplina nije mjerodavna. Na onakve jednogodišnje 
biline, koje se u proljeće posiju a u jesen dozriju, kao što su to 
n. pr. jari usjevi, grah, bundeve itd. neima zima upravo nikakva 
upliva. Uspjeh tih bilina ovisi jedino o tom, da li im ljeto pruža 
dovoljno topline, da im plod i sjeme dozreti može. Za takve biline 
morat ćemo na zemlji povući druge crte, koje spajaju ona mjesta, 
u kojih je prosječna ljetna toplina jednaka. Takve crte, u zna¬ 
nosti ih zovu isotere, predočit će nam prama sjeveru krajnu gra¬ 
nicu, do koje se pojedine jednogodišnje biline razsiriti mogu. Ako 
uzmemo opet u obzir šumsko drveće, to ćemo vidjeti, da za njegov 
uspjeli neovisi toliko o toplini ljeta, jer ono i onako liedko kada 
sjemena donosi, koliko o studeni po zimi. Šumsko drveće može se 
naime bez čovječje pripomoći samo ondje uzdržati, gdje se ono po zimi 
nesmrzne. Sjevernu granica šumskoga drveća nebi nam dakle mogle 
ni ovdje označiti isoterme, nego bi tu morali povući po zemlji crte, 

koje spajaju mjesta jednake zimske topline. Crte ove nazivlju 
u znanosti i s o h i m e n e. 

Što smo spomenuli za šumsko drveće, to nevrieđi za voćke i 
za dosta znatan broj dragih uztrajnih bilina. Uspjeli njihov neovisi 
toliko o srednjoj zimskoj toplini, koliko o pojedinih neobično hladnih 
danih i noćih, koje znadu više puta i u najblažoj zimi nahrupiti, te 
na daleko sve nasade uništiti. Tiše puta znade jedan jedini neobično 
oštar mraz uzdići granicu proti širenju južnih bilina prama sjeveru 
uništivši na jedan put biline, koje su se na dotičnih mjestih kroz 
mnogo godina liepo razvijale, pa se tu i posve udomile, 

U sjevernijih krajevih obično zima prieči razprostranjenje bilina. 
Srednja ljetna toplina nije u obće od velika upliva po razporedanje 
bilja po zemlji, jer i daleko na sjevera vlada tolika toplina, da uz 
nju mogu, izuzevši tropske biline, gotovo sve ostale razviti svoje lišće 
a često i cvieće. Ta zna se, da u Petrogradu biva gdjekoje dane 
isto tako toplo kao u Kalkuti. Prama polutniku opet nestvara gra¬ 
nicu za razprostranjenje bilja toliko prevelika žega, koliko prevelika 
suša južnoga ljeta. 

U suncu, u njegovoj toplini i svjetlu izvor je svemu životu u 
bilini, pa evo sunce, kako vidjesmo, označuje svojimi zrakami još 
i granicu, do koje se biline širiti mogu. No to razdieljenje sunčane 
topline nije tako jednostavno, pa i životni zahtjevi pojedinih bilina 
toli su raznovrstni, da se u tom pogledu neđađu posve točni za¬ 
koni izreći. 

Uz toplinu od najveće je važnosti po život biline još i voda. Pa 
i vodu dobiva bilina posredovanjem sunčane topline. Sunce ugrieva 
svojimi zrakami neizmjernu oceansku pučinu, pa diže iz nje nepre¬ 
stano vodene pare. Sunčana toplina vitla zrak u vjetrove, a ti vje¬ 
trovi raznose stvorenu vodenu paru u sve krajeve svieta, da tuđe 
na zemlju padnu kao rosa ili magla, kiša ili snieg. Kao Što toplinu 
tako i vodu nerazlieva priroda nepravilno po zemlji, nego i pri tom 
vlada nepromjenljiv zakon. Točnija zapažanja dokazala su u novije 
vrieme, da na svakom mjestu padne svake godine ista množina kiše, 
pače da se n prosjeku broj kišnih dana nijedne godine nemienja. 
I taj zakon vlada ne samo u žarkom pođnebju, gdje se godimice 
posve pravilno izmjenjuje kiša i suša, nego i kod nas, gdje nam se 
pričinja, kao da neima nikada nikakve pravilnosti u vremenu. Otoci 
i morske obale imadu uz blagu zimu maglovite dane, đočim im je 
ljeto ponješto hladno i kišovito. Na kopnu daleko od mora biva zima 

oštra, a ima malo sniega, đočim je ljeto opet vrlo toplo i suho. 
I ti su zakoni stalni i nepromjenljivi. 

Vidjeli smo evo sada, u kakovu odnošaju stoji podnebje sa raz- 
prostranjenjem bilja na zemlji, a sada ćemo proći letimice preko 
zemlje, da vidimo, kako se je prama raznom podnebju bilinstvo po 
zemlji porazredalo. No na tom putu nećemo ići od iztoka prema 
zapadu ili obratno, da zaokružimo zemljom, nego ćemo za izhodište 
našega puta uzeti sjeverni ledeni pol. Odatle upravit ćemo izravno 
prama jugu, dok nestignemo do polutnika, onda ćemo preći polutnik 
i nećemo se sustaviti, dok neđohvatimo južnoga pola. Već stari geografi 
razdielili su kruglju zemaljsku u tri pojasa, pa ćemo i mi na svom 
putu uzastopce preći sva ta tri pojasa. Od sjevernoga pola pa do 
sjevernoga polarnika prolazit ćemo kroz studeni pojas. Kod sje¬ 
vernoga polarnika stupit ćemo u umjereni pojas, koji se širi 
sve do sjevernoga obratnika. Preko sjevernoga obratnika stupit 
ćemo u vrući pojas, koji ide preko polutnika sve do južnoga 
obratnika. Iduć dalje odatle doći ćemo na južnoj polovici naše zemlje 
opet u umjereni, a onda u studeni pojas. Kada bi promatrali bi¬ 
linstvo u svakom pojasu, onda bi vidjeli, da nebi dobili uviek tri 
jedinstvena obličja, tri jedinstvene slike. Da dobijemo uviek jedin¬ 
stvenu sliku bilinskoga obličja, to moramo svaki pojas razđieliti u 
više užih pojaseva, gdje je sada jedan od drugoga oštro odieljen, 
a gdje sada opet jedan u drugi polagano prelazi. Prema tomu bi u 
studenom podnebju na svakoj polovici naše zemlje dobili dva po¬ 
jasa, polarni i arktijski; u umjerenom podnebju na svakoj polovici 
zemlje četiri pojasa, subarktijski, hladni umjereni, topli umjereni i sub- 
tropski; vrući opet pojas razpao bi se u dva pojasa, ujedan tropski 
pojas na sjevernoj i jedan na južnoj polovici zemlji, a onda u jedan 
ekvatorijalni s jedne i s druge strane polutnika. Pregledno bi ove po¬ 
jase bilinske geografije evo ovako sredali i to na sjevernoj polovici 
naše zemlje: 


u hladnom podnebju 


u umjerenom podnebju 


u vrućem podnebju 


polarni pojas, 
arktijski pojas, 
subarktijski pojas, 
hladni umjereni pojas, 
topli umjereni pojas, 
subtropski pojas, 
tropski pojas, 
ekvatorijalni pojas. 

Na južnoj polovici naše zemlje redaju se ti isti pojasi obratnim 
redom. Osam ovih pojaseva neidu, kako ćemo Iako pogoditi, isto¬ 
smjerno sa polutnikom, nego oni zavijaju sada više sada manje 
prama polutniku, jer nije pravilno razdieljena ni sunčana toplina, o 
kojoj ovisi život i razprostranjenje bilja. Kakav se je bilinski sviet 
n tih pojasevih razvio, čut ćemo u sliedećem poglavju. 

Cielu zemlju obuhvaća naokolo na sjevernoj polutci osam i na 
južnoj osam raznih pojaseva, pa kada bi nam se prohtjelo zemljom 
proći po jednom pojasu naokolo, n. pr. od iztoka prama zapadu, 
to bi se osvjedočili, da nije jedino podnebje odlučilo razpoređom 
bilina na zemlji. Vidjeli bi, da je tu i prošlost naše zemlje mnogo 
odlučivala. Podnebje u jednom te istom pojasu nepokazuje nigdje 
velike razlike i ako se ona gdje pojavljuje, to je uviek ograničena 
na malene prostore, pa ipak nije bilinstvo u istom pojasu svuda 
jednako. Pojedini krajevi u istom pojasu pokazuju dapače posve 
različito bilinstvo, pa takve različite bilinske skupine nazvaše b i- 
linskimi carstvi. Da navedemo samo jedan primjer. Flora, što 
se je razvila u srednjoj Europi, ostaje ista u istom pojasu kroz svu 
Aziju sve do Kamčatke, no flora u sjevernom djelu saveznih država 
posve je različita od ove u starom svietu, premda se ona nalazi u 
istom pojasu. Neima tu ni jednoga drveta, koje bi našli i u jednoj i 
drugoj flori, a samo je malo grmova i nješto malo više zelenih bi¬ 
lina, koje se tu i tamo nalaze. Posve su to različita dva bilinska 
svieta, dva bilinska carstva, pa ipak je glavni utisak jednoga i dru¬ 
goga carstva isti. Kada prodjemo razpored bilinstva po pojasevih, 
svrnut ćemo se u kratko i na bilinska carstva. 

Dvie bi slike imali sada razviti. Jedna bi nam slika imala pred¬ 
očiti, kako je podnebje razporedalo biline po pojasih, a druga slika 
imala bi nam predočiti različita bilinska carstva, kojim nije jedino 
podnebje granice označilo, nego koja imađu svoj postanak zahvaliti 
pradavnoj prošlosti i razvitku bilinstva. No za jednu i drugu sliku 
imamo neizmjeran broj raznih bilina, pa kada bi ih sve morali na¬ 
vesti, nebi nikada dobili pregleđne slike. Znadete li, kako postupa 
umjetnik, slikar, kada želi da predoči koju značajnu sliku koje 
zemlje? Uzmite, da slikar naumi naslikati idealnu sliku slavonske 
ravnine, bili on mogao ili bi li morao na sliku nanieti sve, što je u 
slavonskoj ravnini vidio? Sigurno ne. On bi uzeo samo najznačaj¬ 
nije predmete, bez kojih si slavonsku ravnicu pomisliti nemožemo, 
pa bi mu slika bila liepa i vjerna. Pa tako moramo i mi postupati, 

no samo nam valja prije odlučiti, što je za naše slike najznačajnije 
i najvažnije. 

U prvom članku ove knjige čuli smo, što je to bilinska klasi¬ 
fikacija. U naravnoj se klasifikaciji po naravnom srodstvu biline 
razredjuju u vrsti, rodove i familije. Za sve onakove biline, koje su 
si tako slične, kao da su postale od istoga sjemena, velimo, da 
tvore jednu vrst, n. pr. sve mirisave ljubice, svi ružmarini itd. Srodne 
vrsti skupljaju se u rodove, a srodni rodovi opet u familijo. Kod 
opredjeljivanja srodnosti nesmijemo se obazirati samo na onakva 
svojstva, koja odmah za oči zapinju, kao n. pr. na uzrast, razgra¬ 
njenje, nego poglavito na sićušnija svojstva, kao što su n. pr. sa¬ 
stavine cvieta, plod i sjeme. Tako uzimljemo u jedan rod sve one 
biline, koje imadu jednako ustrojeno cvieće i jednake plodove. Takve 
biline mogu biti jednogodišnje i višegodišnje, mogu biti različita 
korienja, razne stabljike i razna lišća, pa ipak tvore jedan rod. Uz¬ 
mimo samo, kolika je razlika izmedju koruna, crvene jabučice i 
grmolike paskvice. pa ipak te biline tvore jedan rod; ili izmedju 
raznih vrsti divljih i pitomih ruža, koje takodjer jedan rod sačinjavaju. 

Cim dvie biline pokazuju različitost u cvietu i plodu, to ih 
uvrštujemo u razne rodove, no ako su ti dielovi donjekle slični, to 
velimo, da su to srodni rodovi i uvrštujemo ih u jednu familiju. 
Tako su n. pr. koprive, dudovi i smokve srodni rodovi, pa ih za to 
ubrajamo u jednu familiju. Nauka nas je dovela do toga, da držimo 
da su svi članovi jedne familije krvni rodjaci, da su svi potekli od 
jednoga pradjeda. Svi ti članovi baštinili su od svoga pradjeda glavna 
svojstva, što ih cviet i plod pokazuje, dakle glavna svojstva u onih or- 
ganih, od kojih ovisi razplod vrsti. Svi ostali pako organi priuđesili su 
se tekom vremena prama raznim ođnošajem, u kojih su morali živjeti. 

Pri geografskom razprostranjenju bilja uzimlje botanik obzir 
na familije, ti tom nalazi on jednu značajnu oznaku za svoje bilinske 
pojase i bilinska carstva. On pazi, koje se familije nalaze u poje¬ 
dinih pojasih i carstvih, pa koje familije imadu ovdje više a ondje 
manje rodova i vrsti. No timi oznakami nebi se još dale izvesti 
sliko o bilinskih pojasih i carstvih. Znamo dobro, da svaki kraj 
ima svoje posebno lice, no to lice ili fizionomija neovisi toliko o 
dolovih i bregovih, koliko o bilinstvu, koje mrtvu zemlju pokriva. 
Zemlja je okostnica, a bilinstvo je živo meso, koje cielu sliku oživ- 
ljuje. Onaj utisak, što nam bilinstvo kojega kraja u duši ostavlja, 
neovisi o onih sićušnih svojstvili cvieta i ploda, na koja se klasifi- 

kacija obazire, jer ih čovjek ni nezapaža, nego ga stvara oblik 
bilja, stabljika, granje, lišće, jer o tom ovisi bilinsko lice ili 
fizionomija. I u tom je druga još važnija oznaka za bilinske 
pojase i bilinska carstva. 

Vidjet ćemo u prirodi vrlo često, kako se biline vrlo raznoga 
roda prikazuju u jednakom licu, samo ako žive u istih klimatskih 
odnošajih. Isto tako ćemo čuti i vidjeti primjera, da se najbližji 
bilinski rodjaei prikazuju u vrlo raznom obličju, ako ih je samo 
priroda odsudila, da moraju u raznih odnošajih svoj život provoditi. 
Podnebje dakle stvara u bilinstvu jednaka lica i slične oblike, a pri 
tom vez rodbinstva neima nikakva upliva. Kada botanik reda svoje 
biline u razrede, familije i rodove, onda se on puno nebrine, da li 
mu ova ili ona bilina provodi život kao drvo, grm ili zeljana bilina, 
Jer u tom nije izražena nutrnja srodnost. Kada botanik pako raz¬ 
matra bilinske pojase, onda se on nećo opet obazirati na ustroj 
cvjetova, jer to nestvara fizionomije bilju. Njemu će biti samo oblik 
mjerodavan. Jedan oblik stvara šumu, drugi šikaru, treći livadu, 
i oblici ti postadoše uplivom podnebja, pa tako je u obliku bilja 
najbolje izražen upliv podnebja. Slika bilinskoga lica ima dakle u 
prvom redu da iztakne bilinske oblike svakoga kraja. 

A ima li mnogo tih raznovrstnih oblika, u kojih nam se biline 
prikazuju? Humboldt je razlikovao 19 raznih bilinskih likova, pa je s 
njimi kao slikar, koji poznaje samo 19 boja, risao sliku bilinskoga lica 
na cieloj zemlji. Griesebach u bilo je to premalo, te je razlučio 
54 razna bilinska oblika. Da navedemo u kratko najglavnije bilinske 
oblike, što ih je Griesebach uzeo za fizionomijsku klasifikaciju bilja. 

Medju drvećem razlikovao je Griesebach ponajprije one oblike 
žarkoga podnebja, koji nose na vršku jednostavnu krunu lišća. Tu 
je opet razlikovao oblike, što ih pokazuju palme, za tim đrvolike 
paprati, banane, pandane, đrvolike trave itd. Đrvolike trave sa raz- 
granjenimi stabljikami (bambusi) tvore prelaz k našemu drvlju sa gra¬ 
natom krošnjom. Tu je opet razlučio oblike, što ih pokazuje crno- 
gorieno drveće (jela, bor itd.), bjelogorično drveće sa opađajućim 
lišćem (oblik bukava, vrba, lipa, javora, jasena i mimoza) i napokon 
bjelogorično drveće sa vazda zelenim lišćem (oblik lovorika, uljika, 
eukaliptusa i gumijevaea). Kao posebni oblik drveća postavio je ono 
drvlje, kod koga se krošnja oslanja na zračno korienje. 

Medju grmi j em razstavio je one sa vazda zelenim lišćem 
(oblik vriesova, mirtina, oleandra), od onih sa odpadajućim lišćem 

(oblik krkova — Rhamnus). Na to je nadovezao grmove sa trnjem 
i zakržljalim lišćem (trn, žutilovka). Kao posebnu vrst grmova uzeo 
je kržljave palme i cikade. 

Medju žele ni mi bilinami razlikovao je polugrmove, u koje 
ubrajamo najveći dio našega cvieća, za tim dlakave runoliste, onda 
smilje, za tim bilje sa lukovicami, paprati i napokon trave, koje 
se opet razpadaju u više oblika. 

Kao posebne oblike uzeo je mesnate biline (kaktusi, aloji 
i kenopodi), za tim vijugavke (bundeve, slakovi itd.), te napokon 
prave (imele) i neprave nametnice (kaćuni). K tomu dolaze razni 
oblici slađkovodnih bilina, te oblici morskih trava i mor¬ 
skih resina (zelene, crvene i smedje resine), a napokon oblici 
listnatih mahovina i pozemnih lišajeva. 

XX. 

Polarni pojas i njegovo bilinstvo; Spitsbergi. — Arktijski pojas. — Subarktijski 
pojas u Europi; sjeverna Korvežka. — Subarktijski pojasi u Americi. — 
Hladni umjereni pojasi u Europi i Americi. — Topli umjereni pojas n Eu¬ 
ropi, Aziji i sjevernoj i južnoj Americi. — Subtropski pojas; sjeverna Afrika, 
oaze, Madeira, azorski i kanarski otoci, Egipat, Mezopotamija, Sirija, Ara¬ 
bija, Perzija , Kina, Japan, Čile, Kapland, Australija, 1Sova Selandija. — 
Tropski i ekvatorijalni pojas; rod sljezova. kopriva, verbena, mlječara, soiivnica, 
trave, paprati, ježinci, lokvanji, palme , banane, kaktusi i tropske šume. 

Spomenuli smo već prije, da se je bilinski sviet na svakoj po¬ 
lovici naše zemlje razdielio u osam pojaseva. Proći ćemo sada redom 
sve te pojaseve, te ćemo započeti na sjeveru sa polarnim pojasem. 

1. Polarni pojas. Jedan i drugi pol naše zemlje ogradila je priroda 
nepristupnimi ledenimi bregovi, te nepušta čovjeku, da stupi nogom 
na zemaljski stožer. Krajevi ti, gdje vlada šest mjeseci noć i šest 
mjeseci dan, skrivaju još uviek djevičansko svoje lice pred čovjekom. 
Neumornom požrtvovnošću prodirao je čovjek prema polovom, tje¬ 
ralo ga je na to najmoćnije poticalo, ljubav za znanjem, ali žudjena 
cilja još nije mogao dostići. 82. stupanj sjeverne širine krajna je 
granica, do koje ga je ledena priroda pustila. I dotle se prostire 
polarni pojas, koji prama jugu dosiže po prilici do 70. stupnja. 
U obsegu tom leže na sjeveru pojedini polarni otoci kao straže pred 
sjevernimi obalami staroga i novoga svieta. Maleni su to ali brego¬ 
viti otoci, a medj njitni zaprema jedino Greenlandija veliki prostor. 
Po dugoj zimi, koja traje po devet mjeseci, zamrzile se more, što 



79 


a 
>- 

dini znadu se brodovi, koji su se daleko zaletili, međju ledene bre¬ 
gove zatući, gdje se primrznu na više godina. I u tom ledenom 
svietu znadu sunčane zrake izmamiti čarobnom silom dosta bujan 
bilinski život, kakva ga nalazimo u alpinskih krajevih izpod vječnoga 
sniega. Imadu tu polarne biline svoje carstvo, koje ukrašuju za 
kratka ljeta upravo divnim cviećem, kao da se natječu sa alpin- 
skim biljem. A i nerazlikuju se puno od alpinskoga bilja; često su 
to iste vrsti ili najbliži rođjaei, koji se slažu u nakit na ruhu biele, 
sniežne koprene. Malo je tu zemlje crne, a u tu plitku naslagu 
skrila se dugotrajna drvena stabljika. Grančice se neusudjuju, da 
se visoko iznad zemlje uzdignu. Pomole se tek dva, tri centimetra, 
a po njih se poredalo nježno lišće u malene kupove. Izsred kite 
lišća izvukli se živo bojadisani cvjetovi, koji stoje sad pojedince, a 
sad u grozdovih. Putnici iz polarnih krajeva nemogu došla živo da 
opišu onu nenadanu ljepotu polarnoga cvieča, što ih u tih krajevih 
nadjoše. Tako piše Baer o Novoj zemlji, da su tu ljeti tratine pre- 
napunjene purpurnim cviećem od lepica ( Silcne ) i kamenike (Saxi- 
frnga), a medju to da su se umiešale ažurno modre zviezde od potoč- 
nice ( Myosotis ), kao zlato žute žabnjače ( Ttanunculus ) i gladuši (7 )raba), 
te još mnogo drugoga modroga, bieloga i jasno crvenoga cvieća; 
zelenila se tu gotovo ni neviđi, jer se ono malo lišća, što se je 
razvilo, skrilo pod šarenim cviećem. Najkrasniji su to cvjetnati vr¬ 
tovi, što si ih čovjek samo pomisliti može. 

I kako bi mogao taj krasni bilinski sviet u tih neprijatnih kra¬ 
jevih uspievati, da ga priroda nije upravo divno uredila. Sunčane 
zrake siju jednako i neprestance kroz više mjeseci, a toplina i svjetlo 
stvaraju neprestano u Ušću potrebitu hranu, od koje si biline izra- 
djuju pupoljke za sliedeću godinu, a sav suvišak spremaju u pod¬ 
zemne svoje dielove kao u kakvo stovarištu. A ipak pivko ciela 
ljela dobivaju biline samo toliko topline, da se pupovi od prošle 
godine mogu u njekoliko dana u cvieće i lišće razviti, ali ta toplina 
nije dovoljna, da bilina izgradi visu stabljiku. No upravo te nizke 
stabljike sačuvaju bilini život. Kada nastupi duga zimska noć i užasna 
studen, onda ostanu stabljike skrivene pod sniegom, te se tako oču¬ 
vaju od smrzlice. 

Najljepši bilinski život razvija se uz morsku obalu. Tu se sa¬ 
staju primorske biline sa alpinskim cviećem, koje kod nas samo 
visoko na bregovih rastu. Slana morska gorušica i bielo cvatući 
hren (Cochlearia fenestrata ), od koga polarni putnici lišće jedu za 
čišćenje krvi, združili su se sa žutim polarnim makom (Papaver nu~ 
dicaule), osmolistom steljkom (Drpaš octopelala), tamno modrom vla- 
disavkom (Gentiana nivalis) i kržljavom vrbom (Sališe polaris ), kojoj se 
cvjetovi jedva iznad zemlje uzdižu. U vlažnih kotlinah, u kojih sunce 
grije, izbuja zelena trava, da nahrani mnoga stada sjevernih jelena, 
što se tamo provlače. 

Niže biline imadu manje zahtjeve, pa su se i u većem broju 
razvile u tih neprijatnih krajevih. Za to i nalazimo tu tajnocvjetke 
obilnije zastupane nego javnocvjetke. Gdjegod se gola pećina po¬ 
kaže, svuda se uhvate crni, sivi ili žuti lišaji. Pećina se na suncu 
dobro grije, pa za to si lišaji nemogu boljega pristaništa željeti. Ali 
i na samom sniegu, koji se nikada neraztaljuje, nastanio se bilinski 
život. Stvorovi ti, koji sav svoj život u sniegu provode, najniže su 
vrsti. Neizmjerno sićušne su to krugljaste stanice od sniežne resine 
(Hnematoccus nivalis). Krugljice su crvene kao karmin, pa od njih 
se snieg više puta na milje daleko crveni. Niže biline razvile se u 
mnogo većem broju u polarnom moru. Ima tu silna množina presi- 
ćušnih điatomeja i gorostasnih morskih haluga, a u tom bilju na¬ 
laze obilnu hranu nebrojeni raci i morske školjke, kitovi i morževi; 
bez njega bi polarno more ostalo pusto i bez života. Za čovjeka 
neima ovdje jošte pristaništa. Samo za vrieme kratka ljeta zalete 
se ovamo lovci, a jedina požuda za znanošću znade prirodoslovca 
prinukati, da zimuje u kraju, gdje mu toplomjer sa živom nemože 
više nikakve usluge da čini, jer mu se živa od velike zime smrzne 
u tvrdu kovinu, da ju kao željezo kovati može. 

Daleko na sjeveru od Kurope medju polarnim svietom stoji 
otok Spitzbergi, na koji su zalazili mnogi europejaki prirodoslovci, 
da iztraže neobični onaj život, što na krajnom sjevera vlada. Zna¬ 
meniti francezki prirodoslovac Martins bio je dva puta na Spitz- 
bergih, pa piše o tom otoku po prilici ovako: Spitzbergi leže medju 
76. i 80. stupnjem sjeverne širine. Ciela skupina Spitzberga sastoji 
od jednoga glavnoga otoka i četiri manja otočića. Na tih otocih 
vlada zima 10 mjeseci, a za to vrieme zamre sav život radi pomanj¬ 
kanja topline i svjetla. Tu skuplja prirodoslovac zadnje biline, tu 
vidja zadnje životinje, jer je tu krajna granica europejskoga živo- 

tinjstva i bilinstva. Dalje prama sjeveru sve je mrtvo, a nepregledne 
ledenice šire se do sjevernoga pola. Na Spitzbergih tali se snieg samo 
na obali morskoj i na zgodno položenih mjestih, a bregovi ostaju 
kroz cieln godinu sniegom pokriveni. Svi dolovi izpunjeni su ogrom- 
nimi ledenjaci, koji sve do mora dosižu. Neima mjeseca, kada nebi 
tuđe snieg padao. Vrieme je vrlo promjenljivo. Nebo biva par sati 
vedro, a onda se najednom zastre oblaci i maglom. Magla zastire 
zemlju malne uviek, pa je tako gusta, da čovjek njekoliko koračaja 
nerazabire pred sobom predmete. Grmljavine ovdje neima nikada. 
Najdulji dan traje tu puna četiri mjeseca, kada sunce nezapađa. U 
jeseni 23. kolovoza zapadne prvi put sunce i sada nastane prva noć. 
Nu nije to još prava noć, večernji je to još sumrak. Sunce se je 
samo za kratko vrieme skrilo, da opet doskora svane. Sada se iz¬ 
mjenjuje dan i noć, ali dan biva dneviee vrlo naglo sve to kraći. 

I to traje do 26. listopada; onda sunce zadje za more, pa sada na¬ 
stane duga tužna noć. Još njeko vrieme vidi se na nebu rumenilo, 
a onda i ono sasvim izčezne. Jedini se mjesec neiznevjeri tužnom 
ovomu kraju, njegovo bliedo svjetlo, što se od sniega ođrazuje, odkriva 
tužnu tamu pod sniegom zakopane zemlje. Još jedno je čarobno 
svjetlo, što razsvj'etljuje po noći ledene ove krajeve, a to je sjeverna 
zora. Tužna ova noć traje sve do 16. veljače. Sada se pojavi na ob¬ 
zorju malen komadić sunčane kruglje kao kakva svietla točka, ali 
samo na časak, jer se domala opet izgubi. Bilo je to podne prvoga 
dana. Sutradan o podne već se je nad obzorje uzdigao veći komad 
sunčane kruglje i tako od dana do dana diže se sunce sve više, 
dok se napokon posve nepomoli. I sada je kraj dugoj zimskoj noći. 
Od 16. veljače do 21. travnja, dakle kroz 65 dana izmjenjuje se dan 
i noć, ali što dalje, to biva dan sve to dulji, a noć sve to kraća. 
Napokon 21. travnja nastupi dan, koji četiri mjeseca traje. Sunce 
se oko obzorja okreće, ali se nikada za obzorje neskrije. 26. listo¬ 
pada nastupi opet prva kratka noć. Srednja ljetna toplina neiznosi 
na Spitzbergih više od l'/a stupnja, pa ipak ima tu obilje bilina. 
Kada čovjek stupi na Spitzberge, nađje ipak pojedina zgodna 
mjesta, gdje je ljeti snieg izčezmio. Na prvi pogled se pričinja, kao 
da su ti čisti komadi zemlje pusti. Kada tamo, ali tu se sićušne 
bilinice uz zemlju stisnule, ili se u pukotine skrile, ili se priljubile 
na južne obronke. Uz to se sredale sićušne mahovine, a sivi lišaji 
preobukli gole pećine. U vlažnih, sunčanih đolovih nalazi oko, što 
ga je sniežni blisak umorio, ugodan počinak na krasnom, bujnom 

Iz bilinskoga svieta. I. (5 

zelenila, što ga stvaraju tu velike mahovine. Na sunčanih obalah jate 
se morske ptice, te svojimi odpadci gnoje i griju zemlju, pa tu se smje¬ 
stio i obilan bilinski sviet. Zabnjaee, sjeverni hren, i razne trave dižu 
se tu po više decimetara u visinu. Izmeđ šljunka promolio so žuti mak 
(Papaver nuđicaule), koji bi ljepotom svojom zaslužio i u naših vrtovih 
dostojno mjesto. No nigdje tu neima grmka, nigdje drveta, sve se 
je to zaustavilo u Norvežkoj, dalje nije moglo prodrieti. Pa ipak 
ima tu bilina drvenaste čvrstoće. Ponajprije su tu dvie vrsti vrba, 
koje se iznad zemlje neuzdižu. Jedna od tih vrsti raste i u Alpah, 
Nadalje se uzdiže tu iznad vlažnih mahovina malen grmeljak crne 
jagodice ( Empetrum nigrum), koji živi po tresetištih po svoj Europi. 
Sve ostale biline su nizke i zeljane, bez stabljike. Cvieće im je upravo 
na zemlju prileglo. Obično su biline te tako malene, da ili čovjek 
jedva zapaža. Tajnocvjetka nabrajali su na Spitzbergih preko 150 
vrsti, a javnocvjetka spominje Martins samo 93. Vidi se, kako je 
to već Linne primjetio, da tajnocvjetke prama sjeveru preotimlju 
mah, đočim se prama jugu sve to više množe javnocvjetke. Tako 
ima na Islandu već preko 400 javnocvjetka, a u Irskoj blizu 1000. 
Medju javnocvjetkami na Spitzbergih samo je jedna, kojom se mogu 
ljudi hraniti, a to je sjeverni hren ( Cochlearia fenestrata , Loffelkraut, 
eoclearia). Njeni rodjaci ( Cochlearia officinalis , danica, anglica), što 
rastu uz obale atlantskoga oceana, imadu u sebi njeku oporu i gorku 
tvar, koju u liečnietvu upotrebljuju proti skorbutu. Tvar se ta ue- 
može na sjeveru u dovoljnoj množini da razvije, pa za to ljudi mogu 
sjeverni hren jesti kao salatu, jer nije tako gorak, a ipak čuva 
putnike od skorbuta, komu su toli izvrženi radi zime, vlage i su¬ 
šena mesa, kojim se hrane. Sve biline na Spitzbergih su uztrajne, 
dakle višegodišnje. A to i moraju biti, jer bi inače i odatle izčezle. 
Medju njimi je naime vrlo malo njih, koje dospiju svake godine, da 
razviju zrelo sjeme. Jednogodišnje biline moraju izčeznuti iz kraja, 
gdje bi se samo jedan put dogodilo, da im sjeme nebi dozrelo. I bora, 
kako se pojavljuje na Spitzbergih, vraća se malne sasvim u istom licu 
po svih otocih polarnoga pojasa. Malene se tu razlike vidjaju. Medju 
timi bilinami ima ih mnogo, koje zalaze i na europejsko kopno u 
hladnije krajeve, a livađni dragušac (Cardamine pratensis ), maslačak 
(Taraxacum officinale ) i vijuk ( Festuca ovina ) raste i po naših livađali. 

Sjeverni polarni pojas pun je, kako vidjesmo, bilinskoga života. 
Nu za to je priroda vrlo maćuhinski obdarila južni polarni 
pojas. D blizini južnoga pola diže se iz mora mrtva i pusta zemlja: 

zemlja Victorije. Neima tu ni traga životu, mrtav je to grob. Po obalalt 
strše ledene pećine, koje se nikada netale. Gdje se na kopnu poka¬ 
zuju gole pećine, tu se nije mogla uhvatiti ni mahovina ni lišaj, a 
kamo da bi travka porasla. Ali ipak ima tu života, nu taj nesmije 
da se ustali na kopnu, nego se je sakrio u more, gdje ga štiti voda 
od smrzavine. Sićušne su to điatomije, koje čovjek jedino pod sit¬ 
nozorom razabrati može. Tvrdi oklopi tih bilinskih stvorova padaju 
na dno morsko, te tvore tuđe silne naslage, koje se prostiru nebro¬ 
jeno milja daleko. I to su krajne predstraže bilinskoga života. Sve 
ostalo uzmaklo je danas iz užasnoga toga kraja, gdje je i dugi ljetni 
dan uviek zastrt gustom maglom, pa gdje groznu polarnu noć raz- 
svjetljuju jedino ogromni bacajući vulkani, koji su sve do podnožja 
u vječan led umotani. 

2. Arktijski pojas. Po prilici pri 70. stupnju sjeverne širine do¬ 
tiče se sjeverno ledeno more obala staroga i novoga svieta, Europe, 
Azije i Amerike. Kada sa ledenoga mora stupimo na kopno, evo 
nas u novom bilmskom pojasu, koji nazvaše arktijskim. I taj 
pojas širi se prama jugu sve do sjevernoga polarnika (67’5. stupnja 
sjev. sir.). Nu južna granica toga pojasa neiđe, kako znamo, uzpo- 
ređno sa polarnikom. U hladnijem kraju Huđsonova zatona prelazi 
on za 5 stupnjeva preko polarnika, đočim u Norvežkoj, pak u Si- 
biriji izmeđju rieka Jeniseja i Kolime stoji 5 stupnjeva više iznad 
polarnika. Topliji krajevi Europe i Azije potisnuli su ga dalje prama 
sjeveru. Još i zapadne obale Greenlandije i Islanda zalaze u ark¬ 
tijski pojas, jer ih ugrievaju sa juga dolazeće morske struje. 

Užasna zima vlada još u arktijskom pojasu deset mjeseci, a 
silne bure, što po nepreglednih ravnicah dušu, neđadu još drvlju, 
da se tu udomi. Jedino u zaklonjenih kotlinah ima ljetna toplina 
toliko snage, da ođhrani grmeljke. Pa i to su tek kukavni stvorovi. 
Stablo tih grmova pritište se na toplu grud zemlje, a iz njega izbi¬ 
jaju slabe grančice. Viđjamo tu ponajprije crnogoricu, i to bor (Pintu > 
silveslris ); brezu (Betula alba ), a k tomu se u Sibiriji pridružuju jošte 
ariš (Abies Larix) i limba (Pinus Cembra). Oz to širi se nješto viša 
šikara, u kojoj rastu vrbe sa srebrnastim lišćem, kržljave johe, breze 
i topole. U to kolo uhvatili su se i nizki grmovi od vriesova: crne 
su to jagodice (Empetrum), crveno cvatuće alpinske ruže (pjenišnik, 
Rhoclodendron ), borovnice i borovke. 

Najveći dio arktijskoga pojasa zauzimlju ogromne sjeverne pu¬ 
stare, zovu ih tundre. Zemlja se tu nikada pravo neodmrzava, a i 

* 

voda se tu nikada više od ništice neugrije. Pa na tom žalostnom 
zemljištu provode kukavan život jedino mahovine i lišaji. Otvoreno 
more zadire na sve strane u tu pustinju, a oko obala pioređale su se 
šašljikaste trave. Močvarna tresetišta pokrivaju bliedo-žute tresetne 
mahovine ( Sphagnum ) i jasno-zeleni papratci ( Poh/tnchum). Gdje je 
zemlja suha, tamo su se uhvatili žućkasto sivi ili smedji lišaji sa 
svojimi korastimi ili razgranjenimi oblici. Izmedju lišaja jedva pro¬ 
viruju sićušne travke. Najljepši bilinski sviet razvio se je tu svakako 
po širokih dolovih uz rieke. Trave stvoriše tu bujne tratine, po kojih 
raste liepo izgarano cvieće. Pa i tu susrićemo iste one alpinske 
biline, koje smo našli po polarnih otocih, te koje po svih studenih 
krajevih stvaraju isto bilinsko lice. Nu medju te biline umiešale su 
se već po gdjekoje biline iz naših krajeva. 

Čovjek i životinje nadjoše u arktijskom pojasu već ponješto 
prikladnije pristanište. Tu se pasu ogromna stada sjevernih jelena, 
koja sačinjavaju jedino bogatstvo Laplandaca, Samojeda, Tunguza i 
Eskimosa. U polarni pojas zalaze samo na kratko vrieme lovci i 
ribari, nu ovdje stanuju već i po zimi razna nomadska plemena. 

3. Subarktijski pojas. Kada stupimo iz arktijskoga pojasa k pc- 
larniku, onda vidimo, kako grmlje sve to više svoje stabljike u vis 
diže, prikazujući se u obliku drveća. Pa tu, gdje se je šikara stala pre¬ 
tvarati u šumu, začimlje umjereno podnebje, a prvi prelaz iz 
arktijskoga pojasa u novo bilinsko obličje nazivlju subarktij skini 
pojasom. Susriću nas tu nepregledne crnogorične šume, pravo 
je to carstvo crnogorična drveća. Crnogorka uzdigla je tu po prvi 
put oholo u vis svoje ravne stabljike pune smole i svoje vazda ze¬ 
lene šiljate krošnje. Već na skrajnoj točki Norvežke, u Hammerfestu, 
susrićemo breze, kojim se do malo prama jugu pridružuje i bor. 
U azijatskoj Rusiji pri 68. stupnju na granici, do koje dopire drveće, 
pojavljuju se jasno-zeleni ariši (Abies Lariz) i vitke limbe (Pinus 
Cembra ), no tu su s početka jedva koju stopu visoki, ali što dalje 
prama jugu, izvijaju se sve to oholije stabljike. K tomu družtvu pri¬ 
ključuje se domala naša veličanstvena jela (Abies pectinata ) i njena 
sibirska rodjakinja (M&ies Pichta), koja svojim uzrastom naliči našim 
jablanom. I u toj crnoj četinjavoj šumi je posijano rieđko listnato 
drveće, a medj njim prva nas pozdravlja naša breza. Poznamo ju već 
iz daleka po njenom eistobielom stablu i po lišću, koje je ljeti krasno 
zeleno, dočim se jeseni iztiče zlatnim žutilom nad samom crnogoricom. 
Po čistinah susriću nas dva rodjaka naše ruže: prvo je tu jarebika sa 

peroliko razciepanim lišćem i kao skrlet ervenimi plodovi, te sremza 
sa mirisavim, grozdoliko sredanim cviećem. Tlo šumsko zastiru 
obično borovnice i borovke, kojim se još pridružuju kupine. Po šum¬ 
skih livadah sročila se već znatnija množina evieća. Sastale se tu 
arktijske niže vrsti sa vrstmi oholijega uzrasta iz srednje Europe. 
Nalazimo tu vanredno krasne kaeune ( Orehis ), modre kokotiće {Aco- 
nitum), crveno izpjegane naprstke ( Digitalis ) i biele odoljene ( Vale- 
riana ) i mnoge druge. 

Velike tundre iz arktijskoga pojasa postale su tu rjedje, nu po 
širokih močvarah još uviek raste mah tresetar i islandski lišaj, a uz 
njih raznovrstne močvarne trave, čemu se još gdješto pridružuju ši¬ 
kare od johe, jasike i nizke breze. 

Od zime u ljeto prelaza ovdje lieima. Cim užasni vjetrovi zimu 
tako rekuć pod silu nadvladaju, odmah navali ljeto svom svojom to¬ 
plinom, a za dugih dana sav bilinski sviet u čas prohuja. U ovom 
pojasu počimlje već poljodjelstvo šumu iztiskavati. Usjevna polja 
počimlju se u sjevernijih krajevih tek na pojedinih manjih ploštinah 
pojavljivati, a onda zauzimlju sve to veći prostor. Ječam i zob do¬ 
sižu do 70-, a raž do 67. stupnja. Raž je u tom pojasu glavnom 
hranom čovjeka. Na mjestih dobra položaja donose voćke sve do 
64. stupnja sočne plodove. Livade bujaju ovdje obilnom pašom, pa 
za to nalazimo već ovdje visoko razvijeno stočarstvo. 

Slika 5. predočuje nam jedan kraj hladne Norvežke sa bilin- 
skira svietom, a prije nego što ostavimo Europu, želimo i ovdje 
navesti njeke putopisne crtice od Martinsa, gdje on opisuje okolicu i 
bilinstvo na zapadnoj obali Norvežke od Drontheima do Sjevernog rta: 

,.28. lipnja, piše Martins, dospjesmo u Drontheim. Kada sam 
se izkrcao, začudio sam se, videć trešnje, gdje nose plodove, velike 
kao grašak. Jorgovan, jarebika i perunika bili su već otvorili svoje 
vesele cvjetove. No krasno proljeće, koje je dotle vladalo, razjasnilo 
mi je stvar. Najobičnije drvo po vrtovih i po ulicah u gradu bila 
je jarebika. Zapazio sam tu još i četiri hrasta (Quercus robur ), koji 
su umjeli ovdje zimu pođnieti. U istinu nalazi se na zapadnoj 

obali Norvežke naravna granica hrasta za pol stupnja izpod Dront¬ 
heima. Jasen je vrlo snažno drvo, nu on nedosiže one veličine, 

koju hrast u Švedskoj. Nješto iznad 61. stupnja zapazio sam zadnje 

jasene. Lipa može da živi u Drontheimu kao i smolinasta topola i 
kesten. Obični jorgovan cvjeta po svih vrtovih. Jabuke i kraške ne- 
đozrievaju ovdje kroz cielu godinu niti u najzgodnijem položaju. 

Oko Drontheima pokrivaju najviše točke šumice oci johe, breze i 
jele, u kojih nalazimo umiešane jasene, javore, jasike, sremze, lieske, 
vrbe i borovice. Obradjena polja šire se tu svuda, gdjegod je suho 
i dobro položeno zemljište, đočim su se livade smjestile u nižih 
položajih. — U Bodoeu (iznad 67. stupnja) vidio sam prvi put 
kuće u tresetu. Po svom običaju, iztraživao sam tu ponajprije kul¬ 
turne biline, ali nenadjoh ništa do koruna, graška, ogrozda bez ploda 



SI. 5. Horvežka okolica. 


i gdjekoje polje sa ječmom i ražju. U visini morskoga površja našao 
sam njekoje biline, koje me uvjeriše, da se podnebje ove zemlje u 
veliko slaže sa pođnebjem, koje vlada u najvećih alpinskih visinah. 
Mnoge su tu biline iste kao i u Alpah, al uz njih ima i čisto sje¬ 
vernih vrsti, koje u Alpah nerastu. Njeke vrsti opet žive i u naših 
krajevih, kao što n. pr.: vodopija (Cichorium Intgbus), podbjel ( Tus - 
silctgo Farfara), stolistnik (Achillea Millefolium), pasja ljubica itd. 

„U okolici Hammerfesta (70° 40' sjev. sir.) prestao je već 
svaki uzgoj bilja. U okolini grada našao sam liepe livade, koje se u 
godini samo jedan put koso, i stada od sjevernih jelena, koji na 
polu divlji slobodno hode po otoku. Čovjek bi se prevario, kada bi 
pomislio, da se Hammerfest prikazuje u tužnu licu. U glavnoj ulici 
poredale se krasne kuće, nove i vanredno čiste. U njih stanuju bo¬ 
gatiji ljudi. Sirotinjske kuće su puno niže i puno starije, a pokriva 
ih cvjetnata tratina, pa nam se za to prikazuju u posebnoj dra- 
žesti. Krov po tih kucah naime pokriven je debelom naslagom zemlje, 
a u njoj raste i uspieva velika množina razna bilja. Kada sam vidio 
ove zračne vrtove, razumio sam prvi put, što to znači, kada je 
Linne u svojih spisih uz ovu ili onu bilinu napisao, da raste „in 
tectis“ , t. j. na krovovih. U Hammerfestu mora čovjek u istinu po 
krovovih biline tražiti, pa sam često morao od kućegospodara po¬ 
zajmiti ljestve, da poberem biline, koje rastu oko njihovih dimnjaka. 
A našao sam tu uz sjeverne vrsti i mnoge naše ( Cochlearia anglica , 
Lichnis silvesire, Chrgsanthetnum, inodorttm, pastirska torbica ili Cap- 
sella burna pastoris, Poa pratensis itđ.). Kada u jesen sred zelene 
tratine sjeverni krasuljak razvije svoje liepe žute cvjetove, onda se 
mogu ove viseće livade svojom ljepotom takmiti sa livadami našega 
podnebja, a grad se prikazuje u veselu licu, koje stoji u velikoj 
oprjeci sa studenom naravju ovoga kraja. U okolici raste ledeni 
žabnjak, alpinska gušarka (Arabis alpina), silenka ( Silene acaulis ), 
kamenika ( Sazifraga nivalis ), kržljave vrbe itd. 

„U blizini Sjevernog rta (pri 70° sjev. sir.) bijah ugodno izne- 
nađjen, kada sam stupio na zemlju, te se našao usred najbogatije sub- 
alpinske livade. Visoke biline i grmovi dosizahu mi do koljena i ja 
nađjoh na krajnoj točki Europe biline, kojim sam se toliko puta 
divio na podnožju švicarskih Alpa. Ka desno od nas uzdizala se 
veličanstvena gromada Sjevernoga rta, strma i nepristupna. Upravo 
izpred nas spuštao se strm obronak, sav zelen, po kom se je moglo 
doći do vrhunca obilazeć podnožje briega. I tuda se uzpesmo. Pobi- 
rao sam s velikom gorljivošću sve biline, koje su mi na oči došle. Vrlo 
me je veselilo, kada sam medju timi bilinami našao i onakve, koje 
rastu u okolici parižkoj. Činilo mi se je, kao da ih je njetko lišio 
domovine, da su ih brodovi bacili na one crne pećine. Htjedoh ih 
pitati, za što su prešle preko granica obradjenih polja, te osta¬ 
vile onu mirnu zaštitu, što su uživali u šumi meuđonskoj, gdje su 
im se klanjali parižki botanici, pa da ovdje tužno žive u tuđjini. 

Nu bilo je tu i mnogo sjevernih i alpinskih bilina. — Najviša točka 
Sjevernog rta uzdiže se 308 metara iznad mora, a završuje ma¬ 
lenom pećinom, u koju urezuju putnici svoja imena. Pa i ta zadnja 
pećina nije bez bilinskoga svieta. Pećinu obuhvaćaju lišaji crni kao 
što je i ona. Na ravnini glavine porasle su takodjer pogdjekoje 
zadovoljne biline. Vjetar ih je pognuo, pa su se povalile po zemlji, 
tražeći zaštitu iza nabora ravnine, da se tu očuvaju od neprestana 
vihra, koji puše preko Sjevernog rta. 11 

I u Americi začimlje arktijski pojas na sjeveru sa crnogoričnom 
šumom. Granica, do koje drvlje dopire, stoji na zapadnoj obali Alaške 
isto tako visoko kao i u Skandinaviji i srednjoj Sibiriji, dočim na 
iztočnoj strani silazi ona gotovo do Kanade. Europejsko crnogorično 
drveće zamienili su ovdje amerikanski rođjaci. Od Beringova tjesna pa 
sve do Labradora razširila je biela omorika (Pkea alba ) svoje carstvo. 
U Kanadi su na glasu prekrasne šume od balsamove i hemlokove 
jele, crne i crvene omorike, sitnoplodna ariša, virginske ciprese i smre- 
kuše (Thnja, Lebensbaum, albero della vita). U tu crnogoričnu šumu 
umiešale su se razne vrsti amerikanskih topola, breza i javora. Ši¬ 
kare u šamah stvaraju kupine sa ružičastimi cvjetovi, crne tise, vo¬ 
štane mirike (Mgrica ceri fer a ), alpinske ruže i razni grmovi ame¬ 
rikanskih vriesova ( Calmia, Arctostaplnjlos). Nad sve ovo drvlje uzdiže 
se Weymuthov bor svojimi vitkimi etabljikami, dosižuć visinu od 
60 metara uz obseg od 16 metara. Najgorostasnije crnogorične šume 
cieloga svieta uzdigle su se po obalah Siče. Tamne krošnje Dougla- 
sove jele (Abies Douglasii ) strše tu do 100 metara visine iznad drugih 
svojih surodica (Abies Mertensiana i Abies Menziesii ), a žute goro¬ 
stasne ciprese (Tlmja gigantea ) nezaostaju mnogo za njom. 

4. Hladni umjereni pojas. Južnoga diela iztočnoga mora hvata 
se hladni umjereni pojas. Lice tomu joojasu stvara listnato 
drvlje sa mekanim lišćem, koje ujesen odpada. On obuhvaća upravo 
one zemlje, u kojih se je čovječja kultura u novom vieku đovinula 
do najvišega stupnja. Ovamo ide Englezka, Francezka, južna Skan¬ 
dinavija, Njemačka, Austrija, Hrvatska, Slavonija, Ugarska, Podu- 
navje, srednja Rusija, južna Sibirija sve do Amura. U sjevernoj Ame¬ 
rici razširio se je taj pojas južnom Kanadom i sjevernimi saveznimi 
državami, koje su se na jugu i iztoku oko Kanade smjestile. 

Hladni umjereni pojas začimlje u Europi ondje, gdje počimlje 
bukova šuma mah preotimati nad crnogoričnom šumom. I već odmah 
na početku razvila se je bukova šuma u najkrasnijem liku, kao što 

na danskih otocih i na obalah iztočnoga mora. Dalje na jugu, u Eu- 
glezkoj i Francezkoj, preotela je mah hrastova šuma, koja se širi 
kroz Rusiju sve do Urala, ali ga neprekoračuje. Za vrieme Tacita 
i Plinija stvarao je hrast ogromne prašume po svoj srednjoj Nje¬ 
mačkoj. Danas se je tu hrast zaklonio samo po doimali uz rieke. 
Najkrasnije hrastove šume u ovom pojasu šire se danas po dolinah 
naše domovine, nu moramo se bojati, da će nam ih i tu nemila 
ruka doskora poharati. Slika 6., što ju ovdje donosimo, predočuje 
nam lice jedne slavonske prašume. Bukova šuma se je kod nas smje¬ 
stila poglavito po obroncih naših gora. Crnogorična šuma u svojoj 
tamnoj jednoličnosti netrpi u svojoj sredini nikakvu drugu bilinu, 
nu listnata šuma mnogo je snošljivija. Tu se pridružuju vrlo često 
razne vrsti drveća, pa jedno uz drugo posve mirno živi. U bukovu 
šumu vrlo često zalazi tanko vrba jela. Hrastu se pridružuje crna 
topola, iva, bieli grab, javor, lipa i jasen; pod visoke krošnje pod- 
vukla se lieska i pasdrien, a po zemlji razastro se krasno zeleni 
sag od mahovine. K tomu se još pridružuje paprat i krasno boja- 
disano cvieće. Prama iztoku razvile su se k tomu još mnoge divlje 
voćke, kojim nevidimo lišća u proljeću od cvieta biela kao snieg. a u 
jeseni od rumena ploda. Kod nas i u zapadnih krajevili pridružuje 
se našemu šumskomu drveću božikovina ( Ilex aquifolia ), prvo drvo 
sa vazda zelenim lišćem. Ovdje susrićemo prve biline vijugavke, koje 
se prama jugu sve to više množe i sve to krasnije cvieće nose. Po 
stablih penje se u vis bršljan, držeć se više južne strane, đočim je 
sjeverna vlažnija strana stabalja pokrivena lišaji i mahovinami. Hmelj 
se uzvija oko grmova divlje ruže i bekovine, a uz plotove i grmove 
prigrljuje se hladolež sa svojimi bielimi, lievku naličnimi cvjetovi. 
Po vodah netečah razširio se lopoč sa svojim kožnatim lišćem i 
kao snieg bielim cviećem, a njemu se pridružila njegova žuta druga¬ 
rica Iokvanj (Nuphar luteurn ), vrlo ugodno mirisava cvieta. Malj uš ni 
okrieci (vodene lece, Lemna minor ) prekrivaju vode zelenim pokro¬ 
vom i vodeni žabnjaci stvaraju nad vodom blistajući bieli plašt, a 
okolo toga uhvatio se u kolo idjirot (Acorus Calamus ), žuta peru- 
nika ( Iris pseudacorus), cvjetnata sita ( Juncuš ) i vitka trska ( Phrag- 
mites). Uz obale uzdigle se srebrne vrbe, tamne johe i jasike, kojim 
lišće i pri najslabijem povjetarcu trepeće. 

I u taj pojas unio je čovjek već odavna svoju kulturu, pa kroz 
nebrojene godine iztisnuo iz dolina šume, da što više zadobije zem¬ 
ljišta za svoje kulturne biline. Samo suh piesak i gorske obronke 

ostavio je čovjek šumskomu drveću. Oranice se šire danas po cielom 
tom pojasu od atlantskoga oceana do Urala. Pšenica uz raž zau- 
zimlje tu najdostojnije mjesto. Zob siju tu samo za krmu, a ječam 
za pivo. K tomu se pridružiše, kako smo prije čuli, doseljenici sa 
iztoka, plemenite naše voćke, a u toplijih krajevih i vinova loza 
sa svojimi plemenitimi i sočnimi grozdovi. 

1 u Americi ustupila je u ovom pojasu crnogorična šuma bje- 
logorici. No listnato drveće nije tu isto, što ga u Europi nalazimo, 
druge su to sve vrsti, nu u rodu s našimi. A i po šumah su te 
vrsti mnogo više izmiešane nego kod nas. Nalazimo tu velik broj 
raznih amerikanskih hrastova, bukava, breza, topola, briestova, ja¬ 
sena, oraha i javora sa razciepanim i razperjanim lišćem. Ljepotom 
svojom i razvojem lišća nađkriljuju oni europejske im rodjake, pa 
radi toga ih vrlo rado sade u naše vrtove kao uresno drveće. 
K tomu se pridružuje jošte drvlje južnijega obličja, koje se odlikuje 
neobičnim oblikom lišća i cvieća. Vidjamo tu široko razgranjene 
platane ( Platanus occiđcntalis ), divlje kestenje sa crvenim i žutim cvie- 
ćem (Pavia rubra i flava), tulipanovee (Liriodendron tulipifera) i mag¬ 
nolije (Magnolia) sa velikim i liljanu naličnim cviećem, trubljičare sa 
trublji naličnim cviećem ( Catalpalignonioides ), sasafrasove lovorike ( Sas- 
safras officinalis ), datulaste šljive, bagreme (Cytisus) i gledičije (Gle¬ 
dit schi a triacanthos) sa razperjanim lišćem. Ambarovci ( Liquiđambur ) 
imadu u stabljici i granju sok, koji se u ljekarstvu upotrebljuje. 
Otrovni sumak (Bhus toxicođendron ) odlučuje vrlo oštar sok, od 
koga na koži mjehuri poskaču, dočim u želudcu djeluje kao ljut 
otrov. Papar (Asimina triloba ) i alpinska ruža u visini od 7 metara 
tvore u toj šumi dolnje drvlje. Tetivica ( Smilax ), divlja loza i tr- 
nata ruža uzpinju se po drvlju sve do njihovih vrhunaca. Bignonije 
vijugavke zaokupe ciele krošnje, te ih izkite kao vatra crvenimi, 
zvončastimi cvjetovi. I jedna vrst kaktusa zašla je u ovaj pojas, 
te mirno podnosi vrlo oštre zime ovih zemalja. 

Ovaj hladni umjereni pojas odlikuje se značajnimi promjenami, 
što ih drvlje preko godine proživi. Crnogorična šuma u subarktij- 
skom podnebju nemienja svoga odiela nikada kroz cielu godinu, 
ona se uviek prikazuje u svom tamnom licu. No bjelogorično drveće 
izgubi u hladnom umjerenom pojasu svoje lišće, čim navale prvi 
hladni vjetrovi. Po zimi miruje bilinstvo kao da je izumrlo, nu za 
to se u proljeće preporodi novim sjajem, punim svake đražesti, U 
jesen opet, prije nego što će se bilinsto dati na počinak, razviju 

šume iznova veličanstvenu sliku, izšaranu najkrasnijimi i najživah- 
nijimi bojami. Osobito u sjevernoj Americi uviek je jesen najkras- 
nije doba godine, jer onda krošnje u prašumah na daleko svietle 
bajnim crvenilom i žutilom. Samo u ovom pojasu su četiri godišnje 
dobe jasno odieljene, pa se uviek pravilno vraćaju. 

Prodjosmo evo sada redom prva četiri pojasa u hladnijih 
dielovih naše zemlje. Uspjeh i život bilina ovisi tuđe jedino o 
suncu. Dok sunce darežljivom rukom obasiplje zemlju toplinom, 
dotle se i miče bilinski život. ISfu kada sunce preko zime stane škr¬ 
tariti toplinom, obumre i bilinski život. Vlage ima tu kroz cielu 
godinu uviek dosta, tako da s pomanjkanja vlage nebi tu morao 
bilinski sviet nikada obustaviti svoj rad. Više puta pače ima je tu i 
preveć. Nu u slieđeća četiri pojasa, u koja ćemo sada preći, posve 
je to drugčije. Život bilja ovisi tu jedino o vodi. Bilinski život 
zapne tu onda, kada pomanjka vode, kada nastane suša. Sunce ne- 
daje ovdje nikada manje topline, nego što je bilini potrebno, pače 
gdjekad svojim prevelikim žarom znade i bilinstvo poubijati. 

5. Topli umjereni pojas. Kada iz srednje Europe predjemo 
preko Alpa, onda smo stupili u topli umjereni pojas, koji ob¬ 
uhvaća europejske obale oko sredozemnoga mora. Toplo južnije nebo 
svladalo je ovdje moć zime. Jesen i proljeće dodavaju si tu ruke, 
jer kada ocvate zadnji jesenski cvietak, već se pomalja prvi proljetni 
pupoljak. Priroda je uzbujala na sve strane, pa i kamenje je bujnije 
obraslo nego najplodnije zemljište na sjeveru. Samo po gdjekoje drvlje 
i grmlje skine u jesen sa sebe svoju listnatu odoru, đočim drugo 
kroz cielu godinu nosi uviek lišće, cvieće i plodove. Proljeće vrije 
upravo bilinskim životom i odiše nebrojenim mirisavim cviećem. Za 
proljećem navali toplo, suho ljeto, te po četiri mjeseca nepađa kiša. 
Trava se i zelje posuši, krasno zelenilo naših šarenih livada izgubilo 
se tuđe. Bare i potoci se posuše, zemlja požuti, kao da je izgorela, lišće 
je pokrila prašina, a sav bilinski život kao da se je pritajio izčekujuć 
prvu kišu. Kada kod nas nastupi jesen i lišće poeme žutjeti, onda 
tu navale prve kiše i bilinstvo se iz svoga sna opet probudi. Samo 
onakvo drvlje i grmlje radi i po ljetu, koje svojim korienjem dosiže 
u veću dubljinu, gdje podzemna voda nikada nepresahne. Pa tn 
drvlje ima i manje posla, jer mu lišće u jesen neodpada, nego traje po 
više godina, te se nemora ljeti brinuti, da sakupi gradiva, kojim će u 
proljeće novo lišće izgraditi, kao što to mora činiti naše drveće. 
Vazda zeleno drveće neđosiže one visine, do koje uzrastu sjeverne 



9B 


vrsti, nego se obično primiče grmlju i šikari. Najveći dio bilja, što 
stvara lice južnoga bilinstva, razvija se u obliku visoka grmlja. 
Vidimo to na lovorici (. Laurus nobilis ), mirti ( Myrtus communis ), šim- 
širu ( Buxits sempervirens ) i jagodnjaku ( Arbutus Unećlo ), laurustinu 
(Vtburnum Tinus) i lovor-višnji (Primas Laurocerasus ), čičimaku 
(Ziziplius) i oleandru (Nerinus Oleanđer ), gdje nijedno to divo ne- 
dosegne više od 10 metara visine. Šikarasto grmlje, to glavno 
obličje arktijskoga pojasa, širi se daleko na jugu sve do ekvatora. 
Vrlo mirisave usnatice pojavljuju se u obliku nizka grmlja, te za¬ 
stiru suhe brežuljke. Tako se je po naših dalmatinskih otocih ra¬ 
zastro mirisavi ružmarin. Naš nizki vries uzdigao se je tu u drvo- 
liku bilinu (Erica arborca). Vazđazeleni hrastovi ( Quercus llex i 
Suber ) suzili su svoje lišće kao vrba, te su izgubili ono veličanstvo, 
kojim se odlikuju njihovi sjeverniji rodjaci. Po lišću nalikuju oni 
uljici, koja tvori tuđe sivkasto zelene gajeve. U tu vazdazelenu 
bjelogorieu mieša se drveće sa odpadajućim lišćem, koje potiče 
iz sjevernijih krajeva. K tomu dolaze i tropski oblici, kao što 
su mimoze (Accrcia), pistacije (Pistacia vera), terebinte ( Pistacia Leu- 
tiscus i Terebinthus ) i primozi (Acanthus). Na kamenitih obalah po¬ 
javljuje se prva palma, onizka žumara (Chamaerops humilis). Crno- 
gorično drveće skrilo se je tu na visoke gore, a po morskih obalah 
razastrle su svoje široke krošnje primorski borovi i pinije ( Pinus ha- 
lepensis, maritima i Pinea). 

Mnoge biline, koje danas rese primorske krajeve sredozemnoga 
mora, strana su poriekla. U predjašnjem članku nacrtali smo u 
kratko, kako je čovjek već u najstarije doba stao u Europu uvla¬ 
čiti kulturne i uresne biline sa iztoka, pa kako se k tomu poslije 
odkrića Amerike priđružiše amerikanski doseljenici. Kada umjetnici 
rišu i pjesnici opievaju starorimski život, pa kao oznaku toga ži¬ 
vota navode a loj, onda čine istu onu pogrješku, kako pravo Cohn 
veli, kao da bi slikar naslikao, kako na Troju topovi pucaju, ili 
kada bi Cicerona upitali, da li pozna onu zemlju, gdje četruni 
cvatu, a on sigurno nebi znao, da se*to Italije tiče. čuli smo u 
spomenutom članku, da su zemlje sredozemnoga mora dobile sa iz¬ 
toka breskvu i gunju, uljiku i smokvu, platanu i orah, dud i vinovu 
lozu, lovoriku i mirtu, piniju i cipresu, rižu i mnoge druge plodine, 
a iz Amerike aloj i kaktuse, kukuruz i korun. Čuli smo i to, da 
su bilinski doseljenici u Grčkoj i Italiji neizmjerno mnogo đopri- 
nieli razvoju kulture. I poviest nam pripovieda, da su zemlje ove 



94 


bile u starom vieka sielom najsjajnije kulture. Početkom srednjega 
vieka propade ta kultura, a prije nego što je počela cvjetati u 
zemljah hladnoga umjerenoga pojasa, bila se opet u dva put pomo¬ 
lila i to jedan put u Španjolskoj, a jedan put u Italiji. 

Spomenuli smo malo prije, da u ovom pojasu preko ljeta vlada 
znatna suša. U napučenih, naprednijih krajevih. gdje se ljudi bave 
uzgojem ljetnih usjeva, tamo moradoše poseći za umjetnim sredstvom, 
kako će namaknuti bilinam potrebitu vlagu. Već u starom vieku 
viđjamo, kako su tu pravili silne vodovode, da njimi natapaju svoje 
vrtove i polja. Nu u toplom umjerenom pojasu ima ogromnih plo- 
ština, gdje o natapanju neima ni govora. Zemlja tu jošte propušta 
vodu u takvu dubljinu, da do nje nemože doseći niti najdublje ko- 
rienje. Na takvih mjestih razprostrle su stepe svoje carstvo, u kom 
se šuma nije ustaliti mogla. Stepa se uhvatila iztočnoga điela Eu¬ 
rope, te zadrla daleko u nutrašnjost Azije, zahvativši tuđe nješto i 
u sjeverniji i južniji pojas. Na jugu od Karpata začimlju stepe, te 
se neprekidno vuku kroz cielu južnu Busiju od Bnjepra preko rieke 
Urala u Aziji, gdje se one sve više uzdižu u ravnu visočinu, te 
se hvataju kinezkoga carstva. Neima tu nikakva drveta. Na valo¬ 
vitoj ravnini uzdigle su se visoke stepne trave, ali se nekupe na 
okup u jedinstvene livade, nego tvore osamljene ogumke, za koje 
se zaklanja čovjek i živina za ljetne sparine. Na ilovastom tlu uz¬ 
dižu se trnoviti grmeljci od žutilovke ( Genista ) i traganta ili visoko 
uzrasle štitarke, koje u svom korienju priredjujn mirisave, ljekovite 
sokove. Za topla ljeta uz veliku sušu opuste stepe, kao da su iz- 
gorele. Jedino polegle i vijugave lubenice i bunde vam nalične biline 
umiju iz mršava tla izvući dovoljno vlage, te ga u svojih plodovih 
prirediti u sladak sok, koji mogu pod debelom korom i po najvećoj 
žegi sačuvati. Podzemne lukovice, gomolji i pođanci od posušena bilja 
kriju u sebi preko ljeta iskru života, pa čekaju samo jesenske kiše. 
I sa kišom udje opet nov život u bilinski sviet, a za njekoliko 
dana pretvorila se pusta stej>a u cvjetna tu livadu, koju resi šareno 
cvieče u svih bojah. Zemlja se izkitila sada perunikami (/r/s), li- 
ljani ( Lilium ), zumbuli ( Hyacinthus ), tulipani ( Tulipanus ), zvonici 
( Frilillaria ), mrazovci ( Colchicum ) i kačuni ( Orchis ). Ali ta slava ne- 
traje dugo, jer velika vrućina i suša obustavi bilinski život, dok se 
opet u proljeće nepreporodi novom snagom i nepokaže u novom ruhu. 

Izmeđju Crnoga mora i aralskoga jezera i onda daleko prama 
iztoku na jedno 700 milja proteže se slana pustara. Iz zemlje vire 

ta sićušni leđci kamene soli, pa se na suncu svietle, kao da je po 
zemlji snieg pao. Rastu tu samo metljike (Tamarise), pelini i članko- 
vito zelje, koje je u rodu sa blitvom i heljdom (Chenopodiaceae i 
Polggoneae). Neobičan grm je tu lIaloxyton ammodenđron sa stablom 
debelim kao čovjek i sa zelenimi šibkastimi grananu, na kojih 
neima lišća. 

Na ovih pnstarah toploga umjerenoga podnebja neima o uzgoju 
kulturnoga bilja nigdje ni govora. Tu se povlače samo nomadska 
plemena. Samo u dubokih rieenih dolovih, gdje se može pomišljati 
na umjetno naplavljivanje, tamo je kultura širom otvorila svoja 
vrata. Tu su najplodnija zemljišta eiele zemlje, tu se je čovjek već 
u starom vieku đovinuo visoka napređka. Nu gdje u pustari vodi 
ni traga neima, tamo je ona u istinu pusta i mrtva, kao što se ona 
mjestimice daleko po srednjoj Aziji širi. 

Ostavimo sada Europu i Aziju, da vidimo, kako se je topli 
umjereni pojas u Americi razvio. Na sjeverne amerikanske prašume 
hvataju se neizmjerne travnate pustare, prerije. One se drže iztoeno 
Stienjaka (Rocky mountains) pri izvorih Missourija i jezera Winipeg 
izpođ 50. stupnja, te sižu na jug blizu do ušća Mississipija izpođ 
30. stupnja. Porasle su tu visoke trave, u kojih se hrane silni čo¬ 
pori divljih amerikanskih goveda. U toj ogromnoj pustari nalazimo 
polja i šume na komađili kao otoke u travnatom moru. Na zapadu, 
izmeđju Stienjaka i Kalifornije razširila se velika slana pustara. 
Sred te pustare smjestilo se veliko slano jezero, a oko jezera uh\a- 
tila so plodna pokrajina Utah. 

Prerijam na jugu oko Mississipija uhvatilo se u južnih saveznih 
državah plodno zemljište, na kom uspieva šuma i kulturno bilje. I 
taj bujni kraj širi se sve do atlantskoga oceana, a bilinsko obličje 
posve nalikuje onomu, što ga vidjesmo u zemljah oko sredozemnoga 
mora. Šumu stvaraju ovdje vazdazeleni hrastovi, uljike, lovorike i 
ambarovci, a sa granja toga drvlja vise duge srebrnaste niti od jedne 
ananasove biline (Tillandsia usneoides). Najkrasniji ures ovih šuma 
je gorostasna magnolija (Magnolia granđiflora), koju resi veliko sjajno 
lišće i veliki bieli cvjetovi. Ovdje kao što i u Europi zalaze već prve 
palme; nizki je to sabal (Sabal Adansonii) bez stabljike i preko 10 me¬ 
tara visoki palnreto (Chamaerops Palmetto). Pa i močvarni krajevi 
ovoga pojasa u Europi, gdje je leglo pogubnim groznicam, našli su 
svoje zamjenike i u Americi. Tužne su to močvare, gdje se kote ali¬ 
gatori, u kojih niču ciprese, a taxodija razastiru gusto granje i lišće, 

kroz koje niti tračak sunca prodrieti nemože. Po vodah smjestio se 
ametikanski lokvanj, nelumbo, te diže u vis svoje lievkasto lišće i 
krasne žute cvjetove. Po plodnom zemljištu, gdje je šuma izpređ 
čovječje rake uzmakla, uspieva bujno kukuruz, pamučika, sladorovac 
i drugo kulturno bilje. 

I južna polovica naše zemlje ima svoj topli umjereni pojas i 
taj se je razvio u đolnjem kraju južne Amerike. Uhvatio se on tu 
južnoga obratnika, te se širi sve do 50. stupnja južne širine, raz- 
prostrv se po argentinskih državah. Pojas taj ima tu obličje travnatih 
pustara, koje nam se za vrieme kiše prikazuju kao ogromne livade. 
Neima tu drveta, neima kulture, nego se šire samo podivljale ovce, 
goveda i konji, a uz njih nomadska plemena. Europejske ove po¬ 
divljale životinje doniele su sa sobom europejskoga korova (strički 
i artičoki), koji je tu mjestimice domaće bilinstvo posve iztisnuo. 
I tu se velikimi prostori šire slane pustare, a po njih rastu biline 
iz istih rodova, koje su se i drugdje po slanom zemljištu razširile. 
Sume su se smjestile samo po dolovih uz rieke, a u njih raste 
manje vazdazelenoga drvlja nego drvlja sa ođpađajućim lišćem. I 
ovamo zavukla se jedna kržljava vrst kokosove palme. 

6. Subtropski pojas. Na južnih europejskih obalah oko sredo¬ 
zemnoga mora završuje se topli umjereni pojas, a njega se onda hvata 
subtropski pojas, koji ide sve do obratnika. U taj pojas ide još 
Anđaluzija i Sicilija. Južno zahvaća on u sjevernu Afriku, u Aziji Si¬ 
riju, Arabiju, Perziju i južnu Kinu, a na južnoj polutci Čile, Kap- 
lanđ i Australiju. 

Subtropski pojas tvori prelaz od umjerenoga u tropski pojas. 
Dotle dopiru još pojedine sjeverne biline, ali se prama jugu sve više 
gube, a zamjenjuju ih sve to više nove biline, koje iz tropskih krajeva 
gore sižu. No najveći dio ovoga pojasa zapremlju suhe pustare. 

Najznačajnija bilina sjeverne Afrike je datula ( Phoenix ilacfijU- 
fera). Veličanstveno dižući u vis svoje listnate krošnje, skupila se datula 
na plodnijih obalah sjeverne Afrike u guste šume. Tu je carstvo datule, 
te svete biline, o kojoj visi život nebrojena naroda. Kamogod se mak¬ 
nemo od obale, svuda nas pozdravlja datula svojom ponosnom glavi¬ 
com. ,,U Alexandriji i njezinoj okolici* 1 , — piše Martins, da navedemo 
samo jedan primjer — „datula je najobičnije drvo. Svagdje susri- 
ćemo njeno valjkasto stablo, kako u vis diže mnogo grozdove đa- 
tula a nad tim krasnu perjanicu fino razrezuckana lišća. Mužkih bi¬ 
lina ima tu malo, sade ih samo toliko, koliko je potrebito, da se 

oplode ženske biline, koje jedino plodom rode. U selu Ramle, po¬ 
strance od zatona abukirskoga, kamo ljudi iz Aleksandrije rado za¬ 
laze, da se naužiju morskoga zraka, možemo vidjeti, do kako razno¬ 
lika oblika može palma doći, pa onda i razumjeti ono oduševljenje, 
kojim su slavili proroci u svetom pismu i pjesnici sa iztoka kra- 
sotu datule. Sada se ona uzdiže kao osamljen stup nebu po oblake, 
a sada se opet svalila i svila po zemlji kao zmija. Na drugom mjestu 
svelo se po više palma u listnat krov, dočim opet malo dalje leži 
od vjetra slomljena stabljika, a uz nju iz zemlje proviruje ciela hrpa 
novih mladica, tvoreć eiele grmeljke. 11 Osim datule nalazimo tu još 
cielu hrpu drugih kulturnih bilina, nu većina doselila se je ovamo 
sa iztoka još u najstarije vrieme. 

Izpod sjevernog afrikanskoga ruba širi se ogromna pustara, 
Sahara. I tu je datula jedino domaće drvo, koje se tu uzdržati 
umije. Neka nitko nemisli, da je Sahara nepregledna pustoš, gdje 
na daleko i široko ni travke neima. Površje Sahare pokazuje četiri 
različita obličja. Kameniti dielovi pustare zovu se hammađa, a 
po njih se mjestimice vide riedki trnoviti ili bezlisti grmovi, a i 
po gdjekoje biline, koje slano zemljište ljube. Valoviti areg, koji 
je pokriven sipkim pieskom, obrasao je mjestimice travom, gdje si 
deve kukavnu pašu nalaze. Najveći dio bilinstva našao je utočište 
u jarugali, vadiš, gdje se voda podzemno u većoj množini sa¬ 
kuplja. Rastu ovdje sad mesnate i sočne biline, koje toliko vode u sebi 
nakupe, da mogu preživjeti i najveću žegu i sušu, a sad opet biline 
sa lukovicami, u kojih se život za vrieme žege pritaji i skrije. Nu 
najbujniji život razvio se je u oazah. Naša slika (si. 7.) predočuje 
nam takvu jednu oazu u blizini Tunisa. „Strabo prispodablja", piše 
Martins, „Sahara panterovu krznu: žuto površje na krznu je pu¬ 
stara, a crne pjege su oaze. 11 I neima zgodnije prispodobe. Pustara 
je žuta, a oaze su crne. Gusto sredani vrhunci od palma složili su 
se u jednu ravnu ploštinu, a njeni tamno zeleni vrhunci nam se 
pričinjaju u svietlo žutoj pustari crni. Oazom nazivlju osamljen kup 
vrtova i nasada u pustari, a čovječje naseobine smjestile su se u 
sredini ili na obodu oaze. Oaze po ravninah dobivaju svoju vodu od 
tekuće vode ili od bogata izvora, a one po izrezanih dolovih imadu 
naravne ili artežke zdence, dočim oaze u pustari neimaju na površju 
nikakve vode. Palme se u oazi sade u malene udubine, a korienje 
im mora samo do vode da dopre. U oazi nalazimo poglavito datule, 
koje kao da tvore naravnu šumu, premda su one u istinu u redu za- 

sađjene, tvoreći vrtove, koji su nasipi odieljeni. Datnla hrani pustaru; 
samo u pustari joj plodovi dozrievaju, bez nje nebi mogao čovjek 
u Sahari stanovati. Arapsko pjesničtvo opieva u datuli živuće biće, 
koje je llog šesti dan zajedno sa čovjekom stvorio. Arapi vele o 
datuli, da je to kralj pustare, koji svoje noge kupa u vodi, 
a glavu u sunčanu žaru. Nu ostavimo sada đatulu; govorit 
ćemo o njoj obširnije drugom zgodom. 

Sahara se na zapadu tiče atlantskoga oceana cielom obalom 
izmedju 20. i 30. stupnja sjeverne širine. Zapadno od Afrike u at¬ 
lantskom oceanu leži razasuto otočje, koje još u ovaj pojas ubrojiti 
moramo. To je Madeira, azorski i kanarski otoci. Svi ti 
otoci sagradjeni su od lave i vulkanskoga kamenja, a obrasli su po¬ 
sebnim bilinskim svietom, koji tvori tuđe samostalna bilinska car¬ 
stva. Kanarski otoci leže najbliže Africi, pa i pokazuju u svojih 
dolnjih đielovih u bilinstvu još nješto afrikansko obličje. Ovdje pre- 
vladjuju mnogobrojne sočne biline, a poglavito mlječeri, koji često 
u veliko naliče visokim amerikanskim kaktusom. Od grmova nala¬ 
zimo tu tamariske, i onda đatulu. Kulturom se je bilinsko lice ovih 
otoka znamenito promienilo. Prije su se tu uzgajali mnogi vinogradi, 
nu radi bolesti groždja sade dan danas tuđe jednu vrst kaktusa, na 
kojem živi njeka vrst crvene uši (eochenilla), od koje dobivaju skupo¬ 
cjenu crvenu boju. U viših đielovih rastu ovdje šume od lovorike i 
južnih grmova. Nu vazdazelene te šume su danas već u velike opu¬ 
stošene. Na azorskih otoeih naliči bilinstvo ponješto bilinstvu 
u zemljah sredozemnoga mora. Najveći tih otoka obrasao je vazđa- 
zelenimi sumarni, u kojih nalazimo grmove i drveta srodna lovorici. 
Ii tomu se još pridružuju vrlo velike paprati. Tu kao i na ostalih 
otoeih ovoga obsega nalazi se izumrla drvolika jedna sitina, zmajevac 
(Dracaena dračo, Drachenbauro, drago, vidi si. 20.), koji je znao veliku 
starost doživjeti. Drvo je to vrlo nespretna, zdepasta stabla, iz koga 
u spratovih strše gole, pršljenasto razeiepane grane, gdje je svaka 
grana na vrhu nakićena dugim i šašljikastim lišćem. Iz zmajevca 
iztiče jedna smola, koju zovu zmajevom krvju. Madeira je bila, 
kada su ju odkrili, sva šumom obrasla. Rasao je tu u velikoj mno¬ 
žini cedar, od koga su dobivali izvrst.no i mirisavo drvo za gradju, 
nu veliki požar ga je uništio. Niži đielovi na otoku su se kulturom 
posve promienili. Do god. 1852. uspievalo je tu u velike vinogra¬ 
darstvo, ali ga je onda bolest groždja uništila. Sada se tu uzgaja 
sladorova trska, pizang i druge tropske voćke. Palma tu neima. 

Spomenuti moramo tu ioš bujne lovorikove šume, drvolike vriesove, 
prekrasne paprati i zmajevce. Kod Orotave na Tenerifi bio je jedan 
zmajevac, koji je god. 1402., kada su Španjolci otok zauzeli, bio 
upravo tako debeo (13 metara) i visok (24 metra), kao što je bio 
2. siečnja 1868., kada ga je oluja prelomila. 

Na iztočnoj strani ide Sahara preko Libije do sredozemnoga 
mora. Odatle prelazi pustara preko Crvenoga mora u Siriju, Arabiju 
i Perziju sve do ušća Indnsa i prelazi u nepregledne stepe srednje 
Azije. Ogromnu tu pustaru presiecaju samo dvie velike riečne do¬ 
line, koje su se smjestile smjerom od sjevera prama jugu. U jednoj 
dolini leži Egipat sa Nilom, a u drugoj Eufrat. i Tigris sa Meso- 
potamijom. 

Egipat uzčuvao se je u svojoj vanređnoj plodnosti od najsta¬ 
rijih vremena pa sve do danas, a ima to zahvaliti Nilu, koji ga pra¬ 
vilno svake godine naplavljuje, i onda svojoj poviesti, koja ga je 
uza sve one mnogobrojne promjene vladalačkih kuća očuvala od 
navale barbarskih naroda. Sigurno je tomu već šest tisuća godina, 
od kako je kultura razastrla svoja krila nad Egiptom, pa u tom 
vremenu izgubio je Egipat malo ne sve svoje divlje biline. Rastu ovdje 
danas jedino kulturne biline i uz njih korov. Većina toga bilja ista 
je kao i u južnoj Europi, doeim ostalo bilje pokazuje, da su tropski 
krajevi Egiptu na blizu. Vidjamo tu naime još i polja posadjena 
pamučikom (Gossypiitm), indigom ( Indigofera tinctoria ), akacijami ( Aca- 
cici), od kojih gumu dobivamo, sezamom ( Sesamum orienlale ), makom 
(Papaver somni/'enim), sikomorami (Ficus sycomorus), datulami itd. Jedna 
lepezasta palma sa razgranjenom stabljikom ( Hi/phaene thebaica) pro¬ 
drla je iz Nubije sve do Kaira, đočim su opet njeke značajne biline 
iz staroga Egipta, kojim se je Herođot divio, iz dolnjega Egipta posve 
izčezle, kao što je izčeznuo tuđe i krokodil i vodeni konj, a to su 
poglavito crvenkasti lokvanji ( Nđumbium speciosum) i papirus (Cy- 
perus Papprus). 

Druga riečna dolina, kojom protiču Eufrat i Tigris, naime M e- 
sopotamija, mnogo je nesretnija od Egipta. I tu je kultura za¬ 
čela svojim blagoslovom ljude obsipavati valjda u isto doba kao i u 
Egiptu. Prekrasne uredbe za naplavljivanje zemlje uništili su divlji 
čopori Mongola, koji su iz obližnjih stepa ovamo provaljivali. I tako 
postade blagoslovljena ova zemlja, koja je slovila svojom plodnošću, 
pravom pustinjom, u kojoj se je nastanio trnat grm i gadan korov. 
U toj pustinji stoje sada još samo osamljene oaze, gdje se sastađoše 

južnoeuropejske biline sa tropskimi kao što po svem subtropijskom 
pojasu, Viđjamo tu da tule i pamučiku uz uljike, limun i mogranje. 

Ruba pustare uhvatile su se tri prastare kulturne države: Si¬ 
rija, Arabija i Perzija. U Siriji razlikujemo dva bilinska obličja. 
Visočina u Palestini, gdje nije kamenita, naliči svojim! vazdazele- 
nimi hrastovi, uljikami i vinogradi zemljam sredozemnoga mora, 
đočim fenička obala sa svojimi palmami i dolina Jordana ima lik 
subtropskoga pojasa. Arabija se odlikuje drvljem i grmljem, od koga 
dobivamo balzam i tamjan. Perzija na svojih južnih obalah na¬ 
bujala je tropskimi bilinami, palmami i mimozami, dočim je na vi- 
sočini nzraslo obilje najkrasnijega cvieea i najplemenitijega voća 
kao na nijednom drugom kraju svieta. Tuđe, južno od Kaspijskoga 
mora, domovina je naših ruža i liljana, limuna i naranča, odatle po- 
tekoše ciprese i platane, orasi i kesteni, odatle donesoše razne naše 
voćke i vinovu lozu, a tu je možda i domovina mnogih žitarica. 

Prama iztoku završuje se subtropski pojas u Aziji kinezkom 
nizkom ravninom i japanskimi otoci, stvarajuć za sebe posebno 
bilinsko carstvo. U obseg ovoga carstva zašlo je dosta bilina sa sje¬ 
vera, pa i sa juga iz Indije, a u prastaro doba još i izpreko tihoga 
oceana iz Kalifornije. Nu iza svih tih doseljenika predočuje nam bi¬ 
linsko carstvo u Japanu i Kini isto tako osebno obličje kao što i 
same te države u svom družtvenom životu. Bilinstvo je tu mnogo 
raznovrstnije nego na zapadu, pa je i mnogo ljepše. Po šumah 
rastu neobične vrsti borova, kestena, jasena, briestova, javora, oraha 
i gleđičija. Po đrvlju su se izplele ruže i loze. a izpod drvlja rasta 
jabuke i breskve sa krasnim cviećern, datulaste šljive i krasne aza- 
leje, koje kod nas radi liepa crvena cvieta uzgajaju. Vazđazeleni 
hrastovi dopiru prama sjevera sve do Pekinga. K tomu se pridru¬ 
žuju pokostari (Melanorrhoea usitatissima, Firnissbaum, albero đella 
vernice), od kojih dobivaju izvrstan kinezki pokost, za tim božanska 
đrveta ( Ailanthus glandulosa ), kamfornjaci ( Laurus Camphora ), mag¬ 
nolije ( Magnolia ), oskoruše, kaline i mnogo drugo drveće sa lovo- 
ričastim lišćem. Kržljava palma prikazuje se u obliku, što ga 
imadu njeni srodnici oko sredozemnoga mora. Neobičan tropski 
oblik pokazuju cyeađee i bambusi. Cycađee su drvolike biline, koje 
svojim uzrastom nalikuju palmom, a razvojem lišća papratom. 
Bambus (si. 8.) je najveća trava, kojoj drvene stabljike dosegnu 
10 do 20 metara duljine. Čvrsta bambusova stabla upotrebljavaju 
pri gradnji kuća, mostova, za lepeze i sto drugih potrebština. 

Bambus potiče iz Indije i sundajskih otoka, odkle ga prenesoše u 
Kinu, a kasnije i u Ameriku. U vrlo neobičnu obliku razvila su se 
ovdje i crnogorična drveta, koja sad naliče našemu crnogoricnomu 
drveću, sad opet listnatom drveću. U Kini je domovina prekrasnih 
kamelija i još jedne druge biline iz istoga roda i to čaja, koji je 
po bogatstvo Kine od neizmjerne važnosti. Međju ostalimi kultur- 
nimi bilinami zauzimlju ovdje vrlo važno mjesto dudovi za svilogoj- 
stvo, za tim riža, pamučika, indigo, sladorovac i naranča. Voćarstvo 
je u Kini već od najstarijih vremena u velike cvalo, pa Kina ima 
još i danas najplemenitijega voća. 

Ako predjemo sada na južnu polovicu naše zemaljske kruglje, 
to ćemo naći, da se je subtropski pojas, kako smo već spomenuli, 
razvio na Kaplandu, u Australiji i čile. U svakom tom kraju sači¬ 
njava bilinstvo posebno carstvo, svako u drugom bilinskom obličju. 

Čile leži na zapadnoj obali južne Amerike. Visoku šumu sa- 
tvaraju tu vazdazelene bukve, lovorike, mirte i magnolije, a pod 
drvećem rastu bambusi i razno drugo grmlje i zelje sa prekrasnim 
eviećem, a medju njimi dražestne fuksije. Kao što se u naših bu¬ 
kovih šumah jela uzdiže nad sve ostale krošnje, tako nađmašuju u 
čilskih šumah araukarije svojimi vitkimi, 45 metara visokimi stab- 
ljikami vazdazelenu bukvu. Uz ove biline pojavljuju se i posve tropske 
vrsti, kao Što su mimoze i po 10 metara visoke palme. Uz riečne 
obale uhvatile su se vrbe (Salix Humboldtii ), a po suhih kamenitih 
pustarah rastu kaktusi i razni ljerovi. I to bilinstvo širi se dolje sve 
do Ognjene zemlje, gdje se hvata umjerenoga pojasa, u kom bukova 
šuma zimi svoje lišće gubi. 

U Kaplandu je carstvo najljepšega cvieća ovoga svieta. Pa 
to bilje tako krasnoga cvieća nosi tako jednostavno lišće a i plodove, 
kojimi se čovjek nemože hraniti. Ima tu do 10.000 raznih vrsti, 
koje nežive udružno nego raztreseno, tako da ima mnogo vrsti, koje 
se nalaze samo na pojedinih mjestih. Uz morsku obalu do hoten- 
totskih bregova širi se pusta zemlja obrasla vriesovi, a bez ikakva 
drveća. Ima tu do 500 raznih vrsti vrieeova, koji tvore 1—2 metra 
visoko grmlje. Stabljike su im osute sitnimi igličastimi listovi, a 
grančice završuju grozdovi najkrasnijega bieloga i crvenoga cvieća. 
U vriesove umiešala se velika množina vazdazelenih proteaceja 
(250 vrsti) sa vrlo neobičnim lišćem i prekrasnim eviećem, radi 
čega gdjekoje vrsti u naših staklenih vrtovih uzgajaju. Medju grm- 
Ijem rastu razne vrsti smilja, modre lobelije i pelargonije sa 

okrugljastim lišćem i vatrenim cviećem (200 vrsti). Ljetnu sunčanu 
žegu prežive samo tustike (500 vrsti) i mesembryantheme (300 vrsti) 
sa svojim valjkastim i sočnim lišćem, no kada navale jesenske kiše, 
pomoli se odmah najkrasnije cviece. Po viših dielovih Kaplanđa 
smjestila se nizka šikarasta šuma. D njoj nalazimo vazdazelene 
mirte, nljike i razne vrsti lovorika, čemu se još pridružuje neo¬ 
bično crnogorično drveće sa ogromni mi stabli. Na vlažnih mjestih 
uz rieke razvila se visoka šuma (10 do 15 metara), a u njoj vrbe, 
mimose i sumasi ( Tthus coriariu ), te divlje datule ( Phoenix redinata ) 
i cyeađee. U nepristupnoj šumskoj gušći skrile su se visoke barane 
sa papigastim cviećem (Strelitzia), fino izrezuckane paprati i razno 
drugo bilje sa prekrasnim cviećem. Po vodah nakuplja se više puta 
toliko šaŠljikastoga palmeta ( Prionum ), da zaprieče ođtok vode. Po 
pećinah nalazimo uz tustike razne vrsti aloja bez stabljike i sa vi¬ 
sokom stabljikom, kaktusu nalične krastače (Stapelia) i bridaste mlje- 
čare ( Eupliorbia ). Iz gdjekojih vrsti mlječera ( Eupliorbia </randi- 
ilens) strše u vis kao svieće do 15 metara visoke stabljike, koje 
su na postranih bridovih osute mnogim trnjem. Tu raste slonova 
noga ( Testudinaria elephantes ) sa ogromninh gomolji, koji nalikuju 
kornjači, a iz toga gomolja izbijaju tanke vijugave stabljike. Na 
sjeveru preko rieke Oranje uhvatila se pustara Kalahari i pro¬ 
tegnula međju 20. i 29. stupnjem južne širine. Suha je to pustoš, po 
kojoj žive samo nomadska plemena. Neima tu oaza, nego se je samo 
nepravilno razasulo trnato grmlje od raznih akacija i mlječera, koje 
mjestimice nedađu čovjeku naprvo. K tomu se još pridružuju razne 
biline sa lukovicami i gomolji, na vlažnih mjestih još i trave, te 
napokon južno-afrikanske lubenice. Palma tn neima. Najčudnovatija 
i najznamenitija bilina ovoga kraja je: Wehvitschia mirabilis. Iz ogrom¬ 
noga gomoljastoga podanka, koji se je pod zemljom skrio, izvukla 
su se samo dva lista i oba su pravi gorostasi. Svaki je po 2 metra 
dug, a povalio se po zemlji. Na dnu lišća promolili su se crvenkasti 
plodići, koji su se tako poredali, da naliče češeru od jele. 

I Australija obuhvaća veliko samostalno bilinsko carstvo, u 
koje se je samo iz Indije nješto tropskih bilina uselilo. Zemlja nije 
tu osobito prikladna za poljodjelstvo kao što ni Kapland, ali se 
tim bolje u njoj stočarstvo razvijati može. Sto se množine i ljepote 
cvieća tiče, to dolazi Australija odmah iza Kaplanđa, ali ni tu ni¬ 
jedna bilina nerazvija hraniva ploda. Nu još jednu osebinu moramo 
o Australiji napomenuti. Prispodobimo li bilinstvo i životinjstvo 



australsko sa onim iz ostalih strana svieta, onda nam se australski 
oblici prikazuju mnogo stariji. Pričinja nam se kao da se tu nala¬ 
zimo u prastarom svietu, koji je u prijašnjih geologijskih ođsjecili 
po ostalih krajevih živio i uzumro. Medju sisavci nalazimo u Au¬ 
straliji poglavito tobolčare, koji su se na svietu pojavili već u jurskoj 
formaciji. Bilinstvo u Australiji u velike naliči onomu, što je kod 
nas raslo za tercijarne dobe. U Australiji razlikujemo tri razna oblika 
i to slanu pustaru, šikaraste predjele i šumovite krajeve. 

Australske šume stvara poglavito jedan jedini rod, koji stoji u 
bližem srodstvu sa mirtami, a to su eukaliptusi. U šumi je jedan 
eukaliptus od drugoga dobrano udaljen, pa kako pod njim neraste 
niže drvlje, to u šumi ima dovoljno prostora, na kom se za kišnoga 
vremena razvija bujna tratina bogata pašom za mnoga stada, pa i 
prepuna najkrasnijega cvieća. Cvjetnati sviet kratka je života, a nala¬ 
zimo tu poglavito kaćune ( Orchideae ) i ljerove (Liltareae), dakle takve 
biline, koje pod zemljom za suše kriju svoj život u gomoljih i lukovicah. 
Kada nestane cvieća, onda se pojavi suho, ali krasno bojadisano smilje. 
Eukaliptusova šuma vanređno nas iznenadjaje neobičnom razdiobom 
svjetla i sjene. Lišće na eukaliptusu je kao mrtvo, modro nahukano, 
a nije položeno ploštimice, nego je okrenuto gore svojom uzkom 
stranom. Radi toga nehvata ga sunce, pa ono niti pri najvećoj žegi 
mnogo vode neizpari. No radi toga su te šume, što nas najviše iz- 
nenađjuje, gotovo sasvim bez sjene. Na rubovih tih šuma običavali 
su u prijašnje vrieme divlji stanovnici ove zemlje svoje mrtve po¬ 
kapati, pretvarajuć grobove u najkrasnije tratine. Takvu jednu oko¬ 
licu sa grobovi predočuje nam slika 9. Po riečnih dolovib, zovu ih 
creek, koji nisu močvarni, ali imahu podzemno dovoljno vode, šuma 
je nješto raznoličnija. Kako eukaliptusi brzo i visoko rastu, to do¬ 
segnu tu vanrednu visinu. Na cielom svietu je to najviše drvo, više 
od najviše piramide i najvišega tornja na zemlji. Iza kiše pomole se 
redom po granali veliki cvjetovi, kojim vjenčić odmah odpadne, a 
iz cvjetova vise cieli snopići krasno crvenih prašnika, koji đomam- 
ljuje kukce, da im prenose prašak na pestiće, i bilinu na taj način 
oplode. Na mršavom zemljištu dosegne eukaliptusova šuma samo 
7—10 metara visine. K eukaliptusu se tu pridružuju trnate akacije, 
koje eukaliptusu tako naliče, da ih u prvi mah nije moguće raz- 
poznati. I one imahu uzko, nožu nalično lišće, koje se uzkom 
stranom izpravilo, pa i iz njihova cvieća vise snopići živo bojadi- 
sanih prašnika. K tomu se još pridružuju vrlo čudnovate kazuarine 

(Casuarina ), koje ubrajamo u isti razred, u koji idu naše vrbe, to¬ 
pole i breze. U velike naliče one našim poljskim preslicam bez 
lišća, koje ovdje niču tako rekuć, iz granja debeloga stabla. Njim 
naliči i australsko crnogorično drveće ( Caltitris ). Na močvarnom zem¬ 
ljištu rastu raznolike palme ( Corpplia australis, Seaforthia elegons), 
cycadee, 18—24 metra visoke đrvolike paprati ( Balantium antar- 
ciicum ), ljiljanovo drvlje ( Dorgunthes ), ceđri ( Cedrela ), pamučno dr¬ 
veće (Bombax) i mnogo drugo drvlje najkrasnijega oblika. Vrlo ne¬ 
obične oblike u australskoj šumi prikazuju đrvolike trave ( Xanthor - 
rhoea, Kingia). Naše trave su malene biline, tanke vlati (n. pr. naše 
žitarice, ovsike, vlasnjače itd.), dočim trave ovdje imadu stabla 3—5, 
pače i do 10 metara visoka, koja su često prama vrhu na dvoje raz- 
ciepana, a na vrhu nose gustu kitu duga i uzka lišća, tako da ovdje 
travnate tratine rastu po vršcih drvlja. Naša slika (si. 10.), što ju 
ovdje donosimo, napravljena je po fotografiji, a predočuje nam jednu 
australsku prašumu iz pokrajine Viktorije. 

Australska šikara je suha i neprijatna, pa i za kulturu nepri¬ 
kladna. Šikara dosiže čovjeku do glave, a tako je gusta, da se težko 
može kroz nju prodrieti. U njoj rastu vrlo raznovrstne biline, a naj¬ 
više mirte, akacije, proteaeeje itd. Pa u svega toga grmlja je lišće 
okorjelo, sivo i bez ikakva sjaja, sjećajuć nas na lovoriku i oleandre, 
a i često na vriesove. Pojedine vrsti težko je razlikovati, doklegod 
se cvjetovi nepomole. I sve to cvieće je vrlo krasnih boja, ali gotovo 
bez ikakva mirisa. 

Nigdje na svietu nije šikara tako značajna za ciele predjele 
kao u Australiji. Putniku, koji je htio prodrieti u nutrašnjost zemlje, 
da ju prouči, bila je ta šikara često jedina zaprjeka, koju nije 
mogao svladati. Šiljaste i trnate grane svaki čas bi pješaka zausta¬ 
vile na njegovu putu, a jahači sa natovarenim! konji morali bi 
uviek odustati od naporna posla, da šikara probiju. Kada je putnik 
Leichharđt svoju smionu nakanu izveo, da proputuje Australiju od 
izt.očne do sjeverne obale, to su ga često nepristupne šikare na 
tjedne i mjesece zaustavljale, tako da je često morao potražiti 
riečne doline i onda uz vodu putovati, ma da je tim i prečesto da¬ 
leko na stranu sa pravca svoga puta otišao. Pa i mnogim drugim put¬ 
nikom dogadjalo se je ovdje to isto, tako da su često morali odustati od 
svoje osnove, te udariti drugim putem, gdje im šikara nije smetala. 
U jednoj vrsti šikare — zovu ju: Mallegscrub — raste jedna vrst niz- 
koga, šikarastoga eukaliptusa ( Eucalgptus incrassata). Kada čovjek 

s kojega višega mjesta promatra tu šikaru, obuhvati ga neobična 
sjeta. Dokle okom dosegne, svuda vidi sivo i tužno Hstnato more, 
iz koga riedko da izbije koje više drvo ili da se pomoli komad 
čiste zemlje, osute crvenkastim pieskom. Sve je tu pusto i mrtvo, 
a riedko da vidi koju zadovoljnu guštericu ili koju sićušnu ptičicu. 
Kao što kaktusi u amerikanskih pnstarah daju žednu putniku jedini 
napitak, tako nalaze ovdje u većih stablih jedinu vodu, kojom si 
čovjek za ljetne žege žedju ugasiti može. U korienju naime takva 
drveća ima obilno vode, koju Australac vještom rukom umije izma¬ 
miti. Kroz ovu šikaru su mjestimice prosječeni putevi, a kada čovjek 
njimi prolazi, onda mu se čini, kao da ide dubokim jarkom, oko 
koga se postrance uzdižu visoke strme stiene. Druga vrst šikare 
— zovu ju : Mulgascritb — pravo je strašilo za australskoga putnika. 
Tu raste poglavito jedna vrst akacije (Acacia aneura) sa uzkim igli¬ 
častim lišćem i otrovnim trujem. Po zemlji rastu tu još i trave, pa 
za to ovamo znadu još zalaziti pastiri sa svojimi stadi. U trećoj 
vrsti australske šikare — zovu ju: Brigaloscrub — raste nebrojena 
množina raznoga grmlja. Nu i u prve dvie vrsti australskih šikara 
miešaju se dosta često mnogobrojni drugi grmovi, ali svi ti grmovi 
nemienjaju lica šikare, jer imadu jednako lišće i jednake boje. Tužno 
je tu i za botanika, nu kada šikara jednom procvate, prikazuje se 
sa svojimi prekrasnimi bojami upravo u veličanstvenoj ljepoti. 

Slane pustare australske obrasle su bilinami iz istih onih 
rodova, što ih nalazimo po slanih pustarah u Aziji i Afiici. 

Uz Australiju moramo nadovezati posebno bilinsko obličj>", koje 
se je u neposrednoj blizini razvilo, i to na Novoj Selanđiji. U 
vazdazelene šume združile su se tu razne mirte, lovorike i crnogo- 
rično drvlje široka lišća, čemu se još pridružuju drvo like paprati i 
Ijerovi, te vijugave liane, koje se tako izpletu, da nedađu kroz šumu 
prodrieti. Suhe ravnine i gorske obronke pokrili su razni grmovi i 
paprati. Paprati tvore tu malne sedmi dio svega bilinstva, te često 
sami zastupaju trave i pokrivaju nepregledne ravnine. Kada čovjek 
pogleda ove papratne poljane, pričinja nam se, kao da imamo pred 
sobom bilinski sviet iz najstarijega doba naše zemlje, čini nam se, 
kao da nas je njetko prenio u dobu kameno-ngljene formacije. Nova 
Selanđija neima gotovo nikakva hraniva bilja. Pi astanovnici mora- 
doše se tu prehranjivati poglavito ribarstvom. Jedino medju paprati 
nađjoše jednu, Vteris esculenlu , koja ima hranivo korienje. Spomenuti 
moramo ovdje još i novoselandeski lan ( l’hormium tenax). od koga 

dobivaju izvrstna i čvrsta vlakna za razne tkanine. Bilinsko lice se 
je danas u mnogih lcrajevih Nove Selandije promienilo, jer su Eu¬ 
ropejci đonesli ovamo mnogo kulturnoga bilja. Slika 11. predočuje 
nam jedna šumu u Novoj Selandiji. 

7. i 8. Tropski i ekvatorijalni pojas. Subtropski pojas dopire 
po prilici do polarnika, a preko polarnika širi se žarko podnebje, 
koje zahvaća, kako smo već spomenuli dva bilinska pojasa. Žarko 
podnebje začimlje na sjevernoj polutci naše zemlje kod sjevernoga 
polarnika, ide do polutnika ili ekvatora, prelazi tu na južnu po¬ 
lutku i dosiže do južnoga polarnika. Prama tomu zahvaća toplo 
podnebje u svem 47. stupnjeva širine. U tom toplom podnebju leži 
u sredini jedan središnji pojas, koji siže 5—10 stupnjeva sjeverno 
i isto toliko južno od ekvatora, a taj srednji dio zove se u bilinskoj 
geografiji ekvatorijalnim pojasom. Na jednoj i na drugoj 
strani toga pojasa nalazi se po jedan tropski pojas. 

Tropski pojas ima svoje znaćanje vjetrove, tako zvane pa- 
sate, koji kroz cielu godinu istim smjerom pusu. Položaj sunca i 
ovi vjetrovi uzrokom su, da se tu svake godine jedan put ili dva 
puta pravilno izmjenjuje suša i kiša. U tropski pojas idu na sjevernoj 
polutci Nubija, Abesinija, južna Arabija, iztočna i zapadna Indija, 
Mexiko, Sanđvički otoci, dočim na južnoj polutci zahvaća taj pojas 
Madagaskar, Polineziju, Peru i veći dio Brazilije. Kada u ovom 
pojasu zavlada preko godine suša, onda se đonjekle zaustavi bujni 
bilinski život. U posve suhih krajevih u to vrieme zamre bilinstvo 
posve, tako da drvlje za ljetnoga sna izgubi lišće, kao kod nas po 
zimi. D to doba uzbujaju cvjetnate livade ili šumske savane, gdje 
se međj viskokom travom uzdižu pojedina đrveta ili riedke šume. 
Tropski pojas ima i svoje pustare, kao što su one u Mexiku, gdje 
rastu jedino bezlisti trnati kaktusi, bakrenasto bojadisane tustike, 
visoki drvoliki ljerovi i aloji. 

U ekvatorijalnom p oj as u ili pojasu kalma, kako ga me¬ 
teorolozi zovu, ugrijani zrak se neprestano okomito u vis diže, te 
se nikakvi vjetrovi neosjećaju, ali za to navaljuju redovito svaki 
dan u predvečerje obilne kiše sa grmljavinom. Neima tu razlike iz- 
međju ljeta i zime, proljeća i jeseni. Izmedju najtoplijega i naj¬ 
hladnijega dana neima veće razlike nego što je ima izmedju danje 
i noćne topline. Dan na dan vlada tu toplina od 30—35 stupnjeva, 
dan na dan pada na kratko vrieme kiša, pa u takvih okolnostih 
nalazi bilinski život najpovoljnije uvjete za svoj razvoj. I u istinu 

noima nigdje bujnije vegetacije nego tu. Bilinstvo se razvija jed¬ 
nakom snagom kroz cielu godinu, te je preoteto u toliko mah, da 
čovjek stoji tu razoružan i slab kao patuljak prama bilinskim go¬ 
rostasom, kojih svladali nemože. Tu nevlada čovjek, tu je bilinstvo 
preuzelo vladu u svoje ruke. U ekvatorijalni pojas ide u Aziji polu¬ 
otok Malaka i sunđajsko otočje, u Australiji Nova Guineja, u Ame¬ 
rici zemlje iz područja Orinoka i Amazonske rieke, a u Africi Sudan, 
gdje se isto bilinstvo sve do južnoga polarnika širi. Zemlje trop¬ 
skoga i ekvatorijalnoga pojasa pokazuju velike raznoličnosti u cjelo¬ 
kupnom svojem razvoju, pa je i bilinstvo tu vrlo različno, te tvori 
mnoga bilinska carstva. Vrlo bi daleko zašli, kada bi htjeli redom 
sva ta carstva opisivati. Bolje ćemo učiniti, ako sva carstva jednoga 
i dragoga pojasa zajednički pregledamo, promatrajući redom naj- 
glavnije bilinske oblike i rodove, kako su se u tom neobičnom i 
čudnovatom svietu razvili. 

Ako pregledamo drveta žarkoga i umjerenoga podnebja, kolika 
tu ogromna razlika! U umjerenom pojasu malen je broj drveta, pa 
i sva ta razna drveta potiču samo iz njekoliko razreda. Nu u žarkom 
podnebju neizmjeran je upravo broj raznoga drveća, pa i malo je 
bilinskih razreda, koji nebi ovdje po koje drvo stvorili. Drveće 
u umjerenom pojasu mnogo je višega i mnogo ljepšega uzrasta 
nego u žarkom podnebju, ali tu drveće opet ima ogromnija stabla, 
veće lišće i krasnije cvieće. Još liješto je značajna kod drveća 
žarkoga podnebja. Vazdazeleno i svjetlucavo lišće skupilo se je tu 
u kitice, te se smjestilo na krajne vrške mnogobrojnih ogranaka, 
pa kada čovjek stoji pod drvetom i u vis pogleda, to od silnoga 
granja pravo ni nevidi lišća, cvieća i plodova. 

Mnogi bilinski rodovi i familije, koje se u naših krajevih ue- 
mogu dalje razviti nego da ostanu uviek zeljane biline, uzdižu se 
u žarkom podnebju do drvolike veličine, pretvaraju se u drveta, 
kao da nisu zadovoljne čednim svojini zvanjem, da rese livade i 
tratine, nego hoće i one da uđioničtvuju pri stvaranju prašume. Po 
naših tratinah raste zadovoljno sljez ( Malva), te ni nepomišlja, da 
ponositije uzdigne u vis glavu nego i ostale zelene biline. Nu već oko 
sredozemnoga mora uzdigao se sljez u visok, ponosit grm (Hgbiscus 
st/riacus ), koji se je nakitio ružičastim cviećem; u žarkom podnebju 
postade od njega gorostasno drvo sa lišćem, koje svietli kao svila 
a razperjalo se onako po prilici kao u divljega kestena. U isto 
rodbinstvo ide i gorostasni boabob (Adansonia digitata , Affenbrod- 

baum, adansonia; vidi si. 27.) iz žarkih krajeva Afrike, iz Sudana i 
Abesinije. To čudnovato i značajno drvo ovoga kraja dosegne u stablu 
promjer od 7 do 8 metara, dočim se ogromna krošnja, koja sastoji od 
vodoravno položenih i neobično debelih grana, jedva do 20 metara 
uzdigne. Boabobi idu medjn najstarije drveće naše zemlje. Starost 
ovih gorostasa težko je točno izračunati Drveće žarkoga podnebja 
raste neprestano kroz cielu godinu, pa se za to na njem nevide go¬ 
dišnji kolobari kao na našem drveću. Pđspodabljajuć ih sa mladjimi 
■stabli, drže, da je po koje više tisuća godina staro. Donosimo ovdje 
sliku jednu (si. 12.), koja nam predočuje abesinsku okolicu sa boa¬ 
bobi i ponosniini palmami i uz to polja posijana rižom. U rodu 
sa sljezom stoji kakaovae ( Theobroma , Kakaobaum, albero del cacao), 
koji dosegne visinu od 14 metara, a raste po žarkih krajovili Ame¬ 
rike. U lišću je lovoriki naličan, a crvenkasto žuti plodovi, veliki 
kao krastavac, puni su sjemenka, od kojih čokoladu prave. Ovamo 
idu i gorostasni pamučnjaci (Eriodenclron, £ombax), kojim iz korienja 
rastu okomito u vis široke drvene ploče, dižući se do polovice trbu- 
šasto nabrekla stabla, dočim su u plodovih sjemenke umotane u 
bie], fin pamuk. 

Sto vidjesmo kod sljezova, to ćemo naći i u familiji naših ko¬ 
priva. Njezini najbliži rodjaci dižu se već u južnoj Europi u obliku 
dudova i smokava, a u žarkom podnebju stvorio je taj rod veliko 
obilje najkrasnijega drveća. Dud zamienio je njen rođjak, krušnica 
(Artocarpus incisa, Brođfruchtbaum, artocarpo) na oceanskih otocih, 
kojoj po granah vise kao glava veliki, hranivi plodovi, tako da 
njekoliko stabala može jednu obitelj kroz cielu godinu prehraniti. 
Njoj srodno otrovno drvo ( Antiaris toxicaria , Giftbaum, albero delta 
vernice) na Javi je puno najotrovnijega soka, o kom su pričali, da 
čovjeka i životinju otruje već svojim dahom. Q isti rod sa dudom ide 
70 metara visoko amerikansko mliečno drvo ( Gatactodendron utile) 
u Guatemah, iz koga iztiče, kada mu se kora nareže, sladko mlieko, 
kojim se mnogi prehranjuju. Rod smokava razvio se je u Su¬ 
danu u sikomoru (vidi si. 27. Ficus sijcomorus ), koja je na 15 me¬ 
tara visokom stablu razkrila ogromnu krošnju, do 50 koračaja ši¬ 
roku, noseći na njoj okrugljasto srcoliko lišće, koje za suha ljeta od- 
pada. U tropskih krajevih Azije i Amerike razvila se je smokva u 
obliku gumijevca ( Ficus elastica, Ghimmibaum, fico elastico) sa vrlo 
dugim, svjetlucavim lišćem. Od soka, što iz njega iztiče, dobiva se 
kaučuk, koji u današnjem našem obrtu svaki dan sve to veću vried- 

nost dobiva. Spomenuti bi mogli već ovdje, premda ćemo se još 
jednom na kaučuk vratiti, da to nije jedino drvo, od koga se kaučuk 
dobiva. Nu najveće bilinsko čudo je smokva banijana ( Ficus indica; 
vidi si. 28.) u prednjoj Indiji, koju je najtočnije opisao prije 22 sto¬ 
ljeća Theophrast, kada ju je prvi upoznao pri indijskoj vojni Alek¬ 
sandra Velikoga, „Gorostasno je to drvo — piše Theophrast — ea 
posve okruglom krošnjom i ogromnim promjerom; svojom sjenom 
zastire ono prostor od 2 stadija (250 koračaja). Obseg stablu je obično 
40, a gdješto i 60 koračaja. Listovi su veliki kao štitovi, đočim je 
eladki plod malen kao u slanutka (Oker, Kiehererbse, cicerchia). 
Iz ogromnih ravno izpruženih grana spušta se u zemlju korenje, 
koje se od stabla razlikuje jedino tim, što je osuto gustom dlakom, 
što neima lišća i što je bljedje boje. Ono se s vremenom samo pre¬ 
tvara u stabla. Oko glavnoga stabla stvara ono hodnike, kao da ih 
je njetko umjetno zasadio. Pod sjenom toga drveća skrivaju se pa¬ 
stiri ljeti kao pod šatorom, a mogla bi tu počivati i ciela četa konja¬ 
nika. “ U gorostasnom ovom drvetu, što kroz tisuće godina nepre¬ 
stano nova stabla tjera, poštuju Brahmanci stvoritelja, ono im je živi 
hram, u kom se Brahmi mole i gdje mu služe. Sljedbenici Budhe opet 
obožavaju svoje najviše božanstvo u drugoj jednoj smokvi, svetoj 
smokvi ili asvathi ( Ficus religiosa ), koja ponješto naliči crnoj topoli. 

Rod sporiša ili verbena razvio se je kod nas u obliku dviju 
malenih neznatnih bilina. Verbene, što ih po naših vrtovih sade kao 
uresno bilje, potiču iz južne Amerike. I sve su to nizke i neznatne 
biline, no njihov rodjak, teak ( Tectonia grandis ), razvio se u Indiji 
kao velebno drvo, pa stvorio tuđe ogromne šume, iz kojih dobivaju 
vanredno čvrsto drvo za englezko brodovlje. 

Naši mlječeri ( Euphorbia , Wolfsmilch, erba latte) dosta su 
malene biline sa tankimi zelenimi stabljikami, po kojih se je osulo 
uzko lišće. Nu u tropskih krajevih Amerike uzvio se mlječer u ve¬ 
liko šumsko drvo kao kakva lovorika, kojoj tuđe i naliči. Pa i ako 
se je ta bilina iznevjerila svomu obiteljskom obliku, to se ipak nije 
iznevjerila svojim obiteljskim navadam. Ona kao drvo (Siphonia ela- 
stica) još uviek priređjuje u svom stablu i lišću mlieko, kao što i 
naši zeleni mlječeri, te od toga mlieka ima čovjek veliku korist, 
jer od njega pravi kaučuk. I još jednoga bližnjega rođjaka imadu 
ove biline na antilskih otocih. Drvo je to, zovu ga mancinelkom (Hip- 
pomane Mancinella, Manzanillo), a na njem rode plodovi kao jabuka, 
puni najžešćega otrova. 

* 

Soeivnice ( Leguminosae ), u koje ubrajamo sadjeni grah, so- 
čivicu itđ., zaostale su kod nas na polju u obliku djeteline i gra- 
šara, riedko da dosegnu veličinu grmlja, kao što to čini zanoviet 
( Ci/tisus ) ili žutilovka ( Genista ). Nu u tropskih krajevih postadoše 
sočivnice velikani po prašumah. Jedne vrsti imadu sitno jednostavno 
razciepano lišće kao u bagrema ( Bobinia ), drugim je lišće tamno- 
zeleno i neopada kao u tamarinda, doeim je opet trećim osjet¬ 
ljivo lišće njekoliko puta u sitne listiće razciepano, kako pokazuju 
đražestni oblici raznih mimoza (osjetljivica). Sa grana toga drvlja 
vise dugi grozdovi bieloga, žutoga ili crvenoga cvieća, iz koga se 
kasnije razviju po metar duge mohune. 

Naše trave imadu tanke i meke strni, pa tvore po naših li- 
vadah nizke pašnjake. No u žarkom pođnebju po vlažnih dolinah 
izrastu strni tropskih trava za tri do četiri mjeseca 20, 30 pače i 
40 metara visoko u ciela stabla, a iz koljenaca iztjeraju gusti prš- 
ljeni grana sa dugim lišćem. Po sundajskih otocih i Indiji tvore 
bambusi ciele šume, koje u svojoj sredini nijedne druge biline ne- 
trpe. Ove se šume zovu: Jungles i Dsehangles, a daju posebno lice 
eieloj okolici (vidi si. 8.). 

I paprati, što kod nas po šumah i gorskih obroncili jedva 
jedan metar visoko narastu, dižu se na jugu u đrvolike oblike. Stapke 
im tu porastu do 10 metara visoko, a na njih se smjestila široka 
kruna od fino izrezuckana lišća, tako da se čovjek mora čuditi, kako 
može ono nježno vitko stabalce nositi sav teret velike krune, a da 
se pod njom neprelomi. 

Rogozu srodni ježinci ( Spargcmium , Tgelkolben, carice) ne¬ 
znatne su, malene močvarne biline, a u žarkom pođnebju zamieniše 
ih ponosne pandane ( Pandanus). Njihova stubasta stabljika razciepila 
se je prama kraju njekoliko puta, a na kraju tih ogranaka sredali su 
se 3 do 4 metra dugi, sabljičasti listovi, koji su krasne modrošasto- 
zelene boje. Iz gusto sredanoga bieloga cvieća razvijaju se žuti i kao 
glava veliki plodovi. A da uzmogne bilina tu pretežku krošnju nositi, 
to se je stabljika oslonila na veliku množinu zračnoga korienja, koje se 
je daleko u okrugu pod dolnji kraj stabla podmetnulo. I naša nježna 
šparga iz istoga srodstva našla je na jugu svoje đrvolike zamjenike, 
a to su zmajevci (Dracacna) i kordiline, koje su još ponosit.ijega 
uzrasta nego pandane. Njihove krošnje su meklje i gušće, rogo- 
zasto lišće je modrušaste ili purpumo-ervene boje, radi čega ih vrlo 
rado u naših umjetnih vrtovih uzgajaju. 

I naš lokvanj (Nymphae i Nuphar), što čedno svoje lišće po 
naših vodah razastire, postao je u tropskih krajevih bilinskim goro¬ 
stasom. Zamieniše ga tu žuti, crveni, modri i bieli lotosi ( Nelum- 
biitm) i veličanstvene viktorije (Victoria regia), koje svoje ogromno 
okruglo lišće poput štitova po južnoamerikanskih riekah razastiru, 
dižuć iznad vode prekrasne ružičasto biele cvjetove. 

I u tom nizu najkrasnijih bilinskih stvorova južnoga neba stoje 
na pročelju veličanstvene palme. I sam Linne razređjujuć sve bi- 
linstvo u 24 razreda, kao da se je žacao te prve dostojanstvenike 



SI. 13. Palme na Madagaskaru 


bilinskoga carstva staviti u red sa ostalimi bilinami, pa ih je poredao 
na koncu svoga bilinskoga sustava. I u istinu neima medju biljem 
krasnijih, uznositijih i veličanstvenijih stvorova, nego što su palme. 
Gledamo li na uzrast stabla ili na razvoj lišća i krošnje, to nećemo 
u svem bilinstvu naći krasnijih oblika. Nemožemo se dosta nadiviti 
vitkim i ponosnim stabljikam i ogromnoj krošnji razciepkanih listova, 
koji se nježno u luku prama zemlji savijaju, kako to vidimo kod 
kokosove palme (Coccos), koja se je u more tako zaljubila, da se od 
njega odieliti nemože, kod kraljevske palme po Antilah (Oreudnjcu 















SI. 14. Šumama okolica u Indiji. 

regiu ) ili kod keljane palme ( Euterpe oleiacea, Kohlpalme). Isto tako 
nas uđivljuju palme koso položenih stabljika sa gorostasnimi listna- 
timi lepezami, kako ih razvijaju palme štitarke ( Corgpha nmbracu- 
lif'era, Schirmpalme) i palmire ( Borassus flabelUformis) u Indiji, de- 
lebi (Borassus aethiopum , Delebpalme) u Sudanu, latanije ( Latania bour- 
bonica ) u tropskih krajevih Kine, i vinove palme ( Mauritia ) oko Ori- 
noka u Americi. A koju dražestnu sliku nam tek pružaju palme, kada 
se one sdružuju u ogromne šume, koje se na milje daleko vuku, kako 
to čine da tule (si. 6.) i dum-palme (Ilgphaena thebaica ) po afrikanskih 
oazah. Nu u najveličanstvenijoj slici nam se palme prikazuju onda, 
kada su one raztresene po šumi listnata drveća, pa kada svoje ohole 
glavice dižu 36, pače i 50 metara visoko, da se uzdignu nad sve 
ostale krošnje, da tvore šumu iznad šume, kao što to čini voštana 
palma (Ceroxylon andicola, Wachspalme) u južnoj Americi. Nu čovjek 
se palmam ne samo divi, nego ih i štuje, jer mu one pružaju obilje 
svake koristi. One su po život čovjeka u gdjekojih krajevih od tolike 
znamenitosti, da ćemo se kasnije jednom na njih vratiti u posebnom 
jednom članku. Spomenut ćemo samo još slike, što ih ovdje dono¬ 
simo. Slika 13. predočuje nam gorostasne palme, što na Madagaskara 
rastu. Sliedeća slika, si. 14., prikazuje jednu indijsku šumovitu oko¬ 
licu, u kojoj je umjetnik sredao sve glavnije bilinske zastupnike 
toga kraja. Glavni dio slike zauzimlju divlje biline, dočim su u 
zadku smještene njeke kulturne vrsti. Lievo na slici smještena je 
palma štitarka (Corgpha); iznad nje se diže sladorova palma ( Arenga ) 
i onda bambusi. Prama sredini, još uviek na lievo, nalazi se sci- 
napus i sagovac. Prama sredini nagiblje se areka (Areca catehu ) 
obavijena lianami. Na desno se vidi mlada i nizka palma lontar 
(Borassus ) uz jednu bananu, a obje biline stoje pod ogromnim man- 
govcem ( Mangifera indica ), od koje dobivaju izvrstan plod, mango. 
Na lievo od te hrpe stoji jedna vrst lovorike i gutaperkovae (Iso- 
nanclra gutta ) uz visoke kokose. 

Medju zelenimi bilinami u tropskih krajevih zauzimlje prvo 
mjesto familija banana (Musa, Heliconia , Strelitziu). Banane se od¬ 
likuju ljepotom svoga uzrasta, veličinom svojih po 7 metara dugih 
i krasno zelenih listova, ljepotom svojih cvjetova i veličinom hra- 
nivih plodova. Mnoge te vrsti su se u naših umjetnih vrtovih udo¬ 
mile, kao što enzeta (Musa Enseie ) iz Abesinije ili Ravenalia iz Ma¬ 
dagaskara, kojoj su se po stablu, koje dosegne 20 metara, ogromni 
listovi u dva reda poredali. 

U tropskih krajevih Amerike, u Mexiku, Venezueli i po obližnjih 
pustarah razvio se neobičan rod bilinski, bez lišća a najčudnovatijega 
stabalja. Kaktusi su to, s kojimi kao da se je priroda htjela naša¬ 
liti, da pokaže, kako umije od bilinske gradje napraviti najneobič- 
nije i najsmješnije oblike. Donosimo ovdje sliku jednu (si. 15.), 
koja nam predočuje mexikansku okolicu sa raznimi kaktusi i alojem 
(lievo na slici), a na same kaktuse ćemo se u kasnijem jednom 
svezku ove knjige vratiti. 

Bi li jošte išli nabrajati mnogobrojno zelje, grmove i đrveta, 
što su se u tropskih krajevih razvili, koji jedva da po imenu po¬ 
znamo, a kamo li da irnadu kod nas svojih zastupnika i rodjaka? 
Ćuli ste za mahagonijevce i eedrovce sa Antila, ebenovce iz Afrike 
i iztočne Indije, cimetnjake iz Indije, balzamovce, pokostnjake i 
stotinu drugoga drvlja sa čvrstim, bojadisanim ili mirisavim drvom. 
Tko bi im sva imena zapamtio! 

Tudj je to sviet za nas. Cusmo uzveličavati divote tropske 
prašume, ali pravoga pojma o njoj nije moguće dobiti, dok nestupimo 
nogom u nju. Evo nam dvie slike (si. 16. i 17.), đvie prašume iz 
Amerike, one će nam, ako i jesu vjerne, ipak samo slabu sliku 
dati. U tropskoj šumi su se grane i ogranci od raznih đrveta tako 
gusto izkrižali i izpleli, da kroz gustu krošnju nevidjamo niti jedne 
pjege od neba. Sunčano i dnevno svjetlo se već gore od svjetlucava 
lišća odrazuje, tako da nam dolje dopire samo zelenkasti sumrak. 
Toli je ogromna tu množina bilja, da sve neima dovoljno prostora na 
zemlji. Nebrojeni su tu bilinski nametnici, koji se svojim korienjem 
ukapaju u stabla i grane drugoga drveća, praveći oko njih vience 
od svoga lišća i cvieća. Drveću izpod kore izvlače se razne paprati, 
ođmatajuć svoje sad izrezuckano, sada opet jezičasto lišće. Kozlaci 
( Aroidea ) hvataju se drveća svojim zračnim korienjem, pa ga zastiru 
svojim ogromnim kopljastim lišćem, koje je više puta krasno izša- 
rano ili obliveno oštrim kovnim sjajem. Mnogi kozlaci uzgajaju se 
kod nas po sobah. U Indiji ukorjenjuju se po tudjem stabalju upravo 
veliki grmovi od alpinskih ruža i gesneraeeja, u Americi opet pje¬ 
gave begonije, kaktusi i mnoge drage biline. Nu medju svimi na- 
metnicami najmnogobrojniji su kaćuni ( Orchiđeae ) vrlo mirisava i 
krasno bojadisana cvieća. Oni kadšto prekriju ciela stabla raznimi 
šarenimi oblici, tako da više puta na jednom stablu ima više vrsti, 
nego što ih ikoji stakleni vrt umjetno uzgaja. Pa nisu stabla i grane 
jedina ona mjesta, kojih se bilinski nametnici hvataju, nego se oni 

cesto naseljuju i na samo lišće. Lišaji, mahovine i resine hvataju 
se tu lišća kao kod nas stabalja. Po crnom truležu šumskoga tla 
smjestio se nebroj zeljanoga bilja i cvjetnatih grmeljaka, a izmeđju 
toga se izmiešale velike gljive najčudnovatijih oblika. Pa je li to 
sav prostor, kamo bi se biline smjestiti mogle? Sigurno ne, ta u 
zraku izmeđju jednoga i drugoga stabla još ima prazna prostora, 
pa i taj mora da se upotrebi. Zrakom se tu razširila velika mno¬ 
žina smedjih, crnih, zelenkastih konopaca i niti, sada debljih, sada 
tanjih. Konopci se ti sada spleli u guste mreže, sada uzdigli ravno 
od zemlje do najviših vrhunaca, a sada opet razapeli od jednoga 
stabla do dragoga, kao da su ih majmuni sami za svoje vježbe u 
premitanju i skakanju naručili. Pa ti konopci znadu se kadšto 
za vrieme cvatnje pretvoriti u najkrasnije cvjetnate vience. I nebro¬ 
jeni su rodovi raznih vijugavka, što su se u tropskoj šumi razvili. 
Nalazimo tu slakove, lozike, vijugave paprati, krastavce, smokve, 
banisterije, bignoDije itđ., čemu se u Americi još pridružuju aristo- 
lohije sa gorostasnimi, do 40 centimetara širokimi i smedje izpje- 
ganimi cvjetovi. U Indiji i Sudanu i same palme kao da su zabo¬ 
ravile na svoje dostojanstvo, pa se dale zavesti, te predju u četu 
vijugavka. Tanka stabla njihova znadu se na 160 metara duljine 
protegnuti, pa se hvatati sada jednoga sada drugoga đrveta, a iz 
daleko razmaknutih članaka po tih tankih stabljikah izvlače se 
dugi izrezani listovi. I tako izpletoše vijugavke po tropskih pra- 
šumah tako guste mreže, da se kroz njih jedva divlja zvier provući 
može, dočim se čovjek bez sjekire u ruci nemože tuđe niti koraka 
maknuti. U tropskih krajevih Azije nemože čovjek ni sa morske 
obale da u šumu zadje. Dz obalu sredale su se tu vrlo neobične 
mangrovske šume. Mangrovska drva pružaju još neobičniju sliku 
nego indijske smokve ili banijane. Pojedina ogromna đrveta poduprla 
su se na debelo zračno korienje kao na štake, pa se hvataju sa¬ 
moga morskoga dna. Od jednoga đrveta širi se šuma na sve strane 
na vrlo neobičan način. Zreli plodovi vise još na drvetu, kada već 
poemu sjemenke klijati. Iz ploda spuštaju sjemenke svoje korienje 
do zemlje, gdje se onda zahvate u mulju i domala otvrdnu u nova 
stabla. I tako se šuma odozgor sa đrveta na sve strane širi. Man¬ 
grovske šume uz perzijski i arabski zaljev opisuje Theophrast i po 
njem onda Plinij evo ovako: „Tamo je za vrieme osjeke morska 
obala opasana cielim nasipom od drveća, koje svojim uzrastom nad- 
mašuje najveće topole i platane, dočim vazđazelenim lišćem nali- 

knje lovoriki, a mirisavim cviećem ljubici. Drveće to stoji na svom 
golom korienju kao sepija na svojih ramenih, pa premda ga plima 
i morski valovi sve do vrhunaca zaljevaju, to ono ipak stoji čvrsto 
i nepomično. “ 

I tako dospjesmo na kraj našemu putovanju na zemlji. Začesmo 
u kraju, gdje se nizko polarno zelje nizko uz zemaljsku grud pri- 
vija i odatle prodjosmo u arktijske tundre i šikaraste poljane. Put 
nas dovede na to u subarktijsku cmogoričnu šumu i onda u hlad¬ 
niji umjereni pojas, gdje se je razvila bjelogorična šuma sa ođpa- 
dajućim lišćem. Iz toploga umjerenoga pojasa sa vazđazelenom bjelo¬ 
goričnom šumom dodjosmo u subtropski kraj, u kom rastu drveta 
i grmovi lovorike i mirte i sličnih vrsti. Tu se već upoznasmo sa 
pojeđinimi zastupnici južnijega neba, koji nas ođmamiše u tropski 
i ekvatorijalni pojas, u kraj, gdje gospoduju smokvenice i drvolike 
paprati, banane i palme. No na cielom tom našem putu od jednoga 
pola do drugoga ostadosmo u đolovih i u ravninah, ali sada nam 
je još jedan drugi put putovati, koji bi bio puno tegotniji, da ga 
u istini izvedemo. Popinjat ćemo se iz dolova do vrhunaca najviših 
bregova, da vidimo, kako se je u visinu bilinstvo porazdielilo. 


III. 

Proučavanje bilimlva na visokih gorah; Tonrnefort, Buffon, Saussure, liamond, 
Humbolclt. — Hrvatske gore. — Alpe. — Karpati. — Mont Vcntoux. — 
Britanija. — Himalaja — Amerikanslte gore. 

Pilo je to godine 1700., kada se je glasoviti francezki botanik 
Tournefort u Aziji uzpeo na brieg Ararat, o kom je, kako biblija 
kaže, zapela arha Noemova poslije obćega potopa. I pri tom napi¬ 
njanju dođje do vrlo znamenita ođkrića. Na podnožju briega našao 
je vazdazeleno bilje, koje raste po svoj Armeniji. Na polovici briega 
naišao je na bilinstvo, što ga je iz Francezke poznavao. Bile su to 
livade i listnate šume, a u njih hrastovi, javori, breze i omorike. 
Uzpinjuć se dalje u vis, počeše se te biline gubiti, a mjesto njih 
stadoše se pojavljivati laplandski oblici, nizko grmlje i alpinsko 
cvieee, pa to bilinstvo ga je pratilo sve do granice vječnoga sniega. 
Pričinjalo mu se je na tom putu, kao da ide ravninom iz Armenije 
na sjever sve do ledenoga mora. 

Suvremenik i takmac Linneov, Georg Louis Buffon, pisao je 
nješto iza toga: „Svaka zemlja, svaki stupanj topline ima svoje po- 



sebne biline. Na podnožju Alpa naći ćemo biline iz Italije i Francezke, 
a na njenih vrhunc-ih pobir.it ćemo biline sjevernih zemalja. Iste 
t.e sjeverne biline susrest ćemo na ledenih vrhuncih po Africi. 1 ' 

Pod konac osamnaestoga vieka zaputio se Benedict de Saussure 
u Alpe, da prouči geologijski sastav i bilinstvo tih dotle u znanosti 
nepoznatih krajeva, a u isto po prilici vrieme i sa istom nakanom 
proputovao je Louis Ramond pirenejsko gorje. I jedan i drugi 
đodjoše na svom putu do istoga uvjerenja, da se naime u većoj 
visini bilinstvo sve to više mienja i sve više naliči bilinstvu sje¬ 
vernih krajeva. 

Početkom devetnaestoga stoljeća uhvati se posla A. H umboldt. 
Godine 1802. uzpe se on u južnoj Americi na Cimboraso, koji tik 
izpod ekvatora leži, te se pope 5582 metra visoko. I na tom putu 
imao je zgode, da u velike prouči, kako se bilinstvo u visini mienja. 
Zanimivi taj pojav valjalo je raztumačiti. I Humboldt imao je upravo 
ovdje zgode, kao nitko drugdje, da dokaže, da je i tu toplina i 
podnebje onaj glavni uzrok, koji stvara razna bilinska obličja. On 
odmah stade proučavati toplinu u raznih visina, da vidi, u koliko 
se ona sa visinom mienja. Posao mu je bio lagan, jer se je na¬ 
lazio u Andah kod ekvatora, gdje neima razlike u godišnjih dobab. 
Oko ekvatora ne samo da neima u dolo vili razlike izmedju ljeta 
i zime, nego je neima niti na najviših bregovih. U dolu i na pod¬ 
nožju bregova vlada tu vječno ljeto. Po viših dielovih gora vlada 
vječno proljeće i ti krajevi vječnoga proljeća sižu gore sve do 
granice vječnoga sniega, gdje začimlje carstvo vječne zime. I tako 
odkri Humboldt gorske pojase, koji se redom razlikuju svojom 
prosječnom godišnjom toplinom. I svaki takav gorski pojas odgo¬ 
varao bi jednomu geografskomu pojasu, koji bi imao istu prosječnu 
toplinu. Nu sa visinom na briegu nemienja se samo toplina nego 
i bilinstvo, pa je odatle Humboldt zaključio, da će svaki gorski pojas 
imati po prilici onakvo bilinstvo, kakvo ga ima odgovarajući geo¬ 
grafski pojas iste prosječne topline. Uvidio je, da se bilinstvo na 
briegu od podnožja do vrhunca isto onako reda kao što od ekva¬ 
tora prama polu. 

Naše gore u Hrvatskoj sve su prenizke, pa nijedna nezasiže 
svojim vrhuncem do granice vječnoga sniega. Zagrebačka gora diže 
se 1035 metara visoko nad morem, te na svom vrhuncu ima isto 
podnebje kao sjeverna Ceska u svojih đolovih, pa ipak se zapaža na 
toj nizkoj gori od podnožja pa do vrhunca osjetljiva razlika. Pro- 



Jjeee zaostaje na vrhuncu za dvie do tri nedjelje. Kada u dolu voćke 
ocvatu i šumsko drveće proliata, na vrhuncu je šuma još gola. Tu 
je tek snieg okopnio, a iz zemlje pomolila visibaba svoje biele gla¬ 
vice kao prve glasnike proljeća. Oko podnožja gore uhvatio se kesten 
i hrast. U visini od 500 metara već zaostao hrast i kesten, a bukva 
preotela sve gospodstvo u šumi. Bukvi se pridružila zanoviet, po 
gdjekoja divlja voćka, pak javor i jasen. Prema samom vrhu počela 
se već razvijati jela, ali slaba visina još joj nepruža povoljnih uvjeta 
za njen razvoj. Nije to još ona tankovrha jela, koja se po sjevernih 
krajevih oholo u vis diže, nego su to čvrsta nezgrapna stabla sa 
đebelimi i nespretnim! granami. Mnogo veće razlike nalazimo u 
sklopu, iz koga se dižu naši najviši vrhunci: Ivlek, Bjelolasica i Ja- 
vornica. U dolini Kupe u visini od 220 metara sve do 700 metara 
razširila se je bujna bukova šuma, po kojoj rastu kao grmovi mu- 
kinja ( Sorbus Aria ), alpinski pasđrien ( Rhamnus alpina), svibovina 
( Evont/nnis latifolius). U visini od 700 do 1000 i 1100 metara raz¬ 
širila se je visočina, iz koje proviruju: Klek, Bjelolasica, Rišnjak i 
Javornica. Tu susrićemo crnogoričnu šumu. U đoljnih dielovih raz¬ 
širila se je jela, a njoj se pridružuje s početka još i bukva, a gore 
se je smjestila omorika. Kao nizko drvlje raste u toj šumi gorski 
javor, a pod omorikom tisovina. Treći gorski pojas ide tu od 1100 
do 1400 metara. U njem završuje Klek i Javornica. Tuđe kao i na 
Rišnjaku i Bjelolasici vidjamo još omoriku, nu ta postaje gore sve 
to kržljavija, tvoreći nizko grmlje. K tomu se još pridružuje kvr- 
gasta i grmolika bukva i javor i alpinski pasđrien. Iznad 1400 me¬ 
tara prestaje na Rišnjaku i Bjelolasici šikarje, pa se tu širi posve 
alpinsko bilje. Nalazimo tu kameniku ( Saxifraga Aizoon ), zviezđan 
(Aster ulpintis) , razne klinčiće ( Dianthus monspessulanus i Seguierii ), 
vladisavke ( Gentiana acnulis i lutea). U visini od 1500 metara po- 
činrlje rasti alpinska ruža ( Rhodođcndron hirsutum ), a mnogo niže 
zahvatio se je na Rišnjaku runolist ( GnapJialktm , Leontopodium , 
Eđehveiss); na Bjelolasici ga neima. 

Koli raznoličniji su odnošaji, kada stupimo u veličanstvene 
Alpe. Stanemo li se na Alpe uzpinjati sa južne strane iz lombardezke 
ravnine, to ćemo dospjevši do najviših vrhunaca proći malne sve po¬ 
jase, koji su se sređali od toploga umjerenoga pojasa pa do po¬ 
larnih otoka. 

Na južnih obroncih Alpa, gdje su se po đolovih uvalila bajna 
jezera, razvilo se bilinstvo toploga umjerenoga pojasa, kako ga oko 

sredozemnoga mora nalazimo, n svoj svojoj krasoti. Svi ti dolovi 
sdružili su se u prekrasan jedan vrt, u kom se iztiču sive uljike i 
tamne ciprese, u kom rastu breskve i mandule, mirte i lovorike, 
dudovi i limuni. Uz kuće uzdigla se vinova loza, a po poljili raz- 
širio se kukuruz. I sve to kulturno bilje diže se do visine od 350 me¬ 
tara, ali se tu i najveći dio zaustavio. 

Iznad ovoga južnijega bilja diže nas put u šumu, u kojoj bujno 
uspievaju pitomi kesteni. I evo nas domala opet na visokoj jednoj 
ravnini, po kojoj su se nježna seoea razkrilila. Ovdje nas više ne- 
pozdravlja talijansko bilinstvo. Oko kuća razširili su orasi svoje ši¬ 
roke krošnje, a po vrtovih kruške i jabuke, dočim se po poljih ta¬ 
lasa kao zlato žuta pšenica i raž. Vinova loza rodi tu još pleme¬ 
nitim groždjem, te dosiže sve do visine od 430 metara. Kamogod 
se tu ogledjemo, svuda nas susrieu biline hladnoga umjerenoga po¬ 
jasa, pričinja nam se, kao da smo u vlastitoj svojoj domovini. 

Odatle povesti će nas put opet uzbrdice gore, te ćemo zaci u 
šumu, u kojoj je prevladala bukva. U bukvu se umiešao hrast, javor 
i drago listnato drveće. Na kraju bukove šume razvukla se opet ma¬ 
lena ravnina, a i na njoj ugniezdilo se po koje seoce. Uz selo vi¬ 
dimo polja zasadjena korunom i konopljom, a podalje krasne livade. 
Pšenica i raž ostavila nas je pri visini od 850 metara, a iznad 
toga sve do 1200 metara naći ćemo još po gdjekoje polje zasa- 
djeno ječmom ili zobljn, 

I opet nas vodi put uzbrdice kroz šumu, ali nije to više bjelo¬ 
gorična šuma, nego je to crnogorica. Listnato drveće uzpelo se je 
do 1300 metara, pa nas je tu ostavilo, a sada nas prati samo crno- 
gorično drveće. U prvom redu nalazimo tu omoriku, koja se na 
južnoj strani Alpa popinje do 1550 metara, dočim na sjevernoj 
strani uzlazi do 1700 metara. I tu u Alpah našla je omorika svoju 
krajnu granicu praina jugu. Dalje od Alpa nije ona zašla; u Ape- 
ninu ju više nenalazimo. Iznad omorike uzdigao se u Alpah ariš, te 
se po južnih obroncih uzpeo sve do 2000 metara. Uz ariš pridru¬ 
žila se još i limba (Pinus Cembra ), koja kod nas još po gorskih 
kraj evili oko Čabra uspieva. 

U visini od 1800 metara prestaje gusta crnogorična šuma ; tuđe 
prestaje umjereni pojas, i evo nas domala u hladnom pođnebju. Do¬ 
mala nas je drveće posve ostavilo, a pred nami se pružile najkra- 
snije alpinske livade, kakvih nigdje više na svietu nenalazimo. U 
arkt.ijskom smo tu kraju, ali neima tu močvarnih tundra niti pu- 



129 


stinja. Mekani su tu travnici, puni mirisavih trava, izmedju kojih 
proviruje najkrasnije alpinsko cvieće. Ovce, koze i goveda nalaze 
tu tečnu pašu, koja im stvara mastno i aromatično mlieko. Preko 
ljeta obrste stada livadu do korenja, tako da se na njoj neuzdiže 
nijedna bilina do koje otrovnice, koju marva dobro razpoznaje. Kamo 
stada nedospiju, tamo kosci svaku travku sve do zemlje kao nožem 
pokose, a posušeno mirisavo sieno spreme u alpinske kućarice, da 
ga u jesen po sniegu u selo dopreme. Nu tko je u proljeće dospio 
na alpinsku livadu, taj je imao pred sobom najkrasniji cvjetnati 
sag, u kom cvatu razne kamenike {Saxifragd), širištare ( Gentiana ), 
jagorićke ( Primula auricula), steljke ( I)rya$), gladuši (Iba&a), zvo- 
nići (Campanula), alpinski klinčići i žabnjaci, odoljani (Valeriana) i 
mnogo drugo prekrasno alpinsko cvieće. Tu raste i runolist (Gna- 
phalium Leontopodium , Edelweiss), kojim se alpinski pastiri rado kite, 
i špajk ( Valeriana celtica). Danas poznadu preko 800 vrsti alpinskih 
bilina, kojih po dolovih neima. Jednu petinu toga bilja nalazimo po 
hladnih krajevih visoka sjevera, nu i ostale četiri petine stvaraju 
isto bilinsko obličje, što ga na sjeveru imamo, jer su to sve bližnji 
rodjaei polarnoga bilja. U obsegu alpinskih livada neima više sela, 
tu se vidjaju samo osamljene pastirske kolibe, po kojih ljeti pastiri 
i kosci noćivaju i gdje preko ljeta sieno spremaju, da ga pred jesen, 
kada prvi snieg padne, dolje u selo ođpreme. Tu kao i u arktijskom 
pojasu traje zima osam do devet mjeseci. 

Drveće dopire do 1800 metara visoko i pri toj granici začimlju već 
alpinske livade. Nu s prva kraja obrasle su livade još nizkim grm- 
Ijem, u kom razpoznajemo alpinske vrbe, kržljave breze ( Betula nana ) 
i zelene johe (Alnus viridis ), a po iztočnih Alpah kržljavu crnogorieu 
(Pinus Pumilio). TI tom obsegu nalazimo još i najkrasniji ures alpin¬ 
skih visina, naime alpinsku ružu (Bhođođendron), koja kod nas po 
Rišnjaku, Bjelolasici i Velebitu raste. U visini od 2000 do 2300 me¬ 
tara prestaju alpinski grmovi, a dotle po prilici dopiru i gornji die- 
lovi alpinskih livada. Kamenite pećine, koje se odatle strmo u vis 
dižu, obrasle su još samo lišaji, mahovinarai, travami i alpinskim 
cviećem. Na blažih obroncih vidjaju se tu zadnje livade. 

II visini od 2500 do 2800 metara stupit ćemo na granicu 
vječnoga sniega, gdje preko ciele godine više sniega padne, nego što 
se preko godine otopiti može. Više uvaline i obronci umotali su se 
tu u vječan plašt sniega i leda. Pa i nad granicom vječnoga sniega 
ustalio se po pećinah bilinski život. Ima tu mahovina i lišajeva, a 

Iz bilinskoga svieia. I. 9 

često i cvjetnatih bilinah. Sred ledenjaka „Glacier du Talefie K na 
Mont Blancu smjestio se podpun vrt u visini od 2600 metara, u 
kom cvate do 90 raznih bilina, a treći dio toga bilja raste u Lap- 
landu. U visini od 8300 metara nadjoše krasnu bilinu: Androsace 
glacialis. Saussure našao je na Mont Blancu u visini od 3470 me¬ 
tara malenu bilinu: Silene acualis u cvietu, a braća Sclilagintweit 
pri 3630 metara na Monte Rosi. Ista bilina dopire na Spitzbergih 
do 80. stupnja širine, ali tu raste tik uz morsku obalu. A i na 
sniegu samom nalazimo tu crvene stanice od sićušne reaine ( Hae - 
matococcus nivalis), od koje, kako smo čuli, zacrveni snieg u po¬ 
larnih krajevih. I tim dospjesmo u visokih Alpah na istu onu gra¬ 
nicu bilinskoga svieta, koju nađjosmo na polarnih otocih na sjeveru. 

Neka vas odvedeni sada iz Alpa u Karpate, pa da izaberem za 
naše putovanje najkrasniju točku, naime visoku Tatru, taj biser i 
ponos sjevernih Karpata. Stupit ćemo na visoku ravninu popradsku, 
pa nas evo već tu u visini od 675 metara. Na hrbtu te visoke rav¬ 
nine diele se vode krivudastimi putevi, da to jedva i opaziti možeš. 
S jedne strane otiču one u Dunav i s njim u Crno more, a s druge 
strane u Vislu i iztočno more. TJ toj ravnini uspievaju još žitarice, 
tu se još razširilo listnato drveće, a sav bilinski sviet pokazuje isto 
ono bilinsko obličje, što ga vidjamo u alpinskih dolovih u visini 
od 800—1000 metara. Popradske ravnine hvataju se južno nizke 
liptavske gore, koje su do najviših vrhunaca crnogoričnom šumom 
obrasle, a na sjeveru uzdiže se veličanstvena Tatra. Njeni bieli ši- 
ljati vrhunci strše u vis kao smrznute ledene igle, misliš, nedohvatni 
su, da neima čovjeka, koji bi na njih nogom stupio. Vidiš, sivkasta 
je to pećina, bridasta i uglasta, kao da ju je njetko iztesao. Gola 
je i pusta, a samo gdješto vidiš po koje maleno polje bieloga sniega, 
gdje se svietli, kao da se smije uzaludnoj muci sunčana žara. Ali 
to je samo slika iz daljine, iz bliza bit će nješto drugčija. Krenemo 
li od Poprada prama gori, upiruć oči u veličanstvenu Lomnicu ili 
Krivan, prolazit ćemo još kroz napučene krajeve sve do 850 me¬ 
tara, gdje nas ostavljaju žitarice i listnato drveće. Uzpet ćemo se 
eada tuđe na prve obronke i odmah stupiti u jednoličnu crnogo- 
ričnu šumu, koja je zahvatila sve obronke sve do 1530 metara. U 
toj šumi gospoduje omorika. S početka pridružilo joj se još po gđje- 
koje drugo drvo, ali je jedno prije a drugo kasnije na putu zaostalo. 
Joha, jela i bukva zaustaviše se već pri 1000 metara, javor pri 
1270 metara; dočim je ariš još dosegnuo do 1450 metara. Jedno 



vrieme na putu nećemo nijedno drugo drvo vidjeti do omorike. Nu 
u visini oko 1300 metara dočekao ju nov jedan drug, da ju prati 
do krajne njene granice. I to je crnogorično drvo, a poznamo ga 
sa našega puta iz Sibirije, gdje ga nađjosmo na krajnoj granici, do 
koje se drveće širi. Limba (Pinus cembra) je to, kod koje su se iglice 
sve po pet u jednu kiticu srasle. 

Dolovi, što su se u postrane bokove gore zasjekli, najkrasnijim 
su uresom visoke Tatre. Pomislite si više malenih ravnina ili ko¬ 
tlina tako sredano, da jedna iznad druge stoji u obliku ogromnih 
stepenica. Iznad prve đolinice uzdižu se ustubočene visoke stiene, pa 
kada se preko tih stiena uzpnete, evo vas u drugoj dolinici. S lieva 
i s desna strše okomite pećine obližnjih vrhunaca, a sprieđa je opet 
visok kamenit zid, preko koga dodjete u treću dolinu ili kotlinu. 
I malne u svakoj takvoj dolini usadilo se prekrasno zeleno jezerce, 
u kom se zrcale šiljate pećine raztrganih vrhunaca. Morska su to 
oka, koja svojom ljepotom začaruju svakoga planinara. Najviša 
jezera dosižu tako visoko, da su preko ciele godine zamrzla i snie- 
gom pokrivena. Iz jednoga jezera u drugo spuštaju se srebrni pra- 
movi vode u obliku najkrasnijih vodopada. Kada se uzpnemo ovimi 
dolovi do 1500 metara visoko, onda ćemo naći omoriku, kako 
se je pretvorila u grm. D toj visini neima više toliko snage, da 
uzdigne visoko stablo, nego zakržlja, te stvori grm. U kržljavu 
omoriku stane se miešati nizka klekovina (Pinus Pumilio ), nu do 
mala preotme klekovina posve mah. Pri 1530 metara izčeznula 
je kržljava omorika posve, pri 1570 metara karpatska grmolika 
breza, a pri 1600 metara i limba. Iznad te visine razširila se 
je samo klekovina, te dopire do 1800—1900 metara. Već ovdje 
susrićemo ogromnu množinu razbacanih i raztrganih granitnih pe¬ 
ćina, a dalje gore do samih vrhunaca leži sam granitni šljunak 
ogromne veličine. Valja tu od kamena do kamena se uzpinjati ili 
skakati, no svagdje ti je noga sigurna, jer ti se nigdje izpod nogu 
kamenje neomiče. I po svem tom putu do najviših vrhunaca razvio 
ee obilan bilinski sviet. Kamenje je obraslo mahovinami i lišaji, a 
izmed kamenja proviruju iste one biline, koje smo sreli u polarnih 
ili alpinskih visokih krajevih. Gdje su obronci malo blaži i čišći, 
tu su se odmah razkrilile maljušne livadice, nalik onim u Alpah. 
D iztočnom đielu, gdje su se vapnene pećine uzdigle, usadio se onaj 
isti runolist (Edehveiss), kojim se u Alpah kite. Najviši dosiže ovdje 
od 2500 do 2659 metara. Vječni snieg smjestio se tu u malenih 

komadih po postranih bočinah, a odmah uz njega i iznad njega 
cvjeta naljepše alpinsko cvieće. 

Svrnut ćemo sada sa sjevera na jug, pa se uzpeti na jedan 
brieg u južnoj Francezkoj i to na Mont Ventouz. Brieg taj leži na 
dolnjem toku Bhone izmedju Orange-a i Avignona, te se veličanstveno 
nad ravninom u vis diže. „Bilinski pojasi na tom briegu, piše Martins, 
su vrlo značajni, jer u njih rastu stanovite biline, koje drugdje manj¬ 
kaju. Na južnom obronku razvilo se šest, a na sjevernom pet pojaseva. 

„Počet ćemo se uzpinjati po južnom obronku s one strane, 
gdje brieg prelazi u dolinu Ehone. Sve biline iz doline nalaze se još 
u najnižem pojasu. Tu nalazimo dva značajna drveta, alepov bor ( Pinus 
halepensis ) i uljiku (Oleu europaea ). Oba ta drveta rastu po zemljah oko 
sredozemnoga mora. Alepov bor naći ćemo po svih brežuljcih, koji se 
povlače uz južno podnožje Ventouxa, ali nesiže više od 430 met. iznad 
morskoga površja, Uljika zalazi puno više, ali ju iznad 500 met. više ne- 
njeguju. Medju tim drvećem susrićemo sve južnije vrsti, kojimi se odli¬ 
kuje provencalska dolina; vidimo tu kermesov hrast (Quercus coccifera ), 
ružmarin (Rosmarinus offtcinuiis), španjolsku žutilovku (Genista), bjelo- 
glavku ( Dorycnium suffruticosum). Iznad toga povlači se uzak pojas, u 
kom raste vazdazeleni hrast ( Quercus Ile.ti). Tu uspieva vanredno dobro 
crna jelen-gljiva (Truffel, tartufo nero). Vazda zeleni hrast nedopire više 
od 550 met., a uz njega nalazimo ljubičasti vranomil ( Plumbago europaea ), 
čedrovu borovicu, veliki mlječer ( Euphorbia Characias ), po smoli zauda¬ 
rajući diteljnak (Psorulea bUnminosa), koji i kod nas po Dalmaciji raste. 

„Iznad toga dolazi pojas, u kojem nikakvo drvo neraste. Tlo je 
golo, kamenito, a samo mjestimice se tu vide polja zasadjena sla- 
nutkom ( Cicer arietinum , Kichererbse, cicerchia), zobju ili ražju. Zob i 
raž uzdižu se tu još 1030 metara nad sredozemnim morem. Jedino 
vidjamo još ovdje jedan grm i to šimšir, dva polugrma, majčinu 
dušicu ( Thymus ) i đespik ( Lavandula ) i još njeke druge zeljane bi¬ 
line. D tom kraju pokušaše s uspjehom ošumljenje sa hrastovi i 
borovi. Da dodjemo opet do drveća, to se moramo uzpeti do 1150 
metara. Tu susrićemo bukvu, nu s početka porazbacanu i nizku. 
Počam od 1250 metara postaje bukva veća, a osobito u dubokih 
vlažnih jarugah, gdje je od vjetra zaklonjena. 

„Bukve dosižu sve do 1660 metara visine. U toj visini su udu¬ 
bine na briegu malene, a drveće izvrženo je vjetru, koji ga k zemlji 
prigiblje, pa za to se je ono tu razvilo u obliku nizkih grmova sa 
kratkimi, čvrstimi i gustimi granami. Takav grm, koji sada naliči 

kruglji, sada razastrtu sagu, često je upravo tako star, kao kakva 
velika bukva, koja se visoko pod nebo diže. U ovom pojasu raste 
njekoliko značajnih bilina. Mnoge idu u subalpinski pojas sređnjo- 
europejskih gora, te nikada u doline nezalaze, a to su pasđrien 
("Rhamnus cathartica , Kreuzđorn, spino cervino), ogrozd (Ribes Grossu- 
laria ), ljubičina (Levkoje, leucojo), lopušina ( Petasites , Pe3twurz, galega), 
alpinska kiselica ( Rumex alpinus ), mušmula (Mespilus germanica ) itd. 

„U visini od 1700 metara već je zima preoštra, ljeto prekratko, 
a vjetar prejak, a da bi tu još mogla bukva uspievati. No i ovdje 
je kao i u Alpah i u Pirenejih zadnji zastupnik drveća crnogorično 
jedno drvo. Jedna je to vrst jednoga vrlo nizkoga bora, gorskoga 
bora ( Pinus uncinata ), u koga su ljuske na češerih kukasto natrag 
zavinute. Na zaklonjenih mjestih uzdižu se ti borovi po njekoliko 
metara visoko, a na obroncih, gdje su vjetru izloženi, stvaraju guste 
šikare. Oni se uzdižu do 1810 metara, te tvore krajnu granicu 
drvolika bilja. Zelene biline u ovom pojasu su one iste, koje rastu 
dolje niže uz bukvu, te se malne sve uzdižu do borove granice. Ipak 
moramo ovdje još dodati borovicu, koja je uz zemlju prilegla, kako 
ju nalazimo po svih visokih gorah, gdje ju snieg po zimi kao da 
hoće svojim pritiskom zagušiti, te onda kameniku ( Saxifraga caespi- 
tosu ), koja eiele tratine tvori, a u Alpah zalazi do najviših vrhunaca. 

„Cvjetana nas ovdje i bez barometra pođučuje, da se približujemo 
alpinskom kraju Ventoux-a, onomu kraju, odkle je izčezlo sve đrvo- 
liko bilinstvo, nu gdje botanik uz najveće veselje opet susriće biline 
sa Laplanđa, Islanda i Spitzberga. U Alpah širi se taj pojas sve 
do granice vječnoga sniega, do kraja vječne zime. A1 pošto se Ven- 
toux nediže više od 1911 metara, te njegov vrhunac zalazi u doljni 
kraj alpinskoga pojasa, to u toj visini nenalazimo više ni jednoga 
drveta, ali za to tim više susrićemo malenih bilina, koje svojimi 
cvjetovi rese kamenje i pećine. Nalazimo tu mak sa narančastim 
cvietom ( Papaver alpinum ), ljubicu sa Mont Cenisa ( Viola cenisia ), koz- 
linac ( Astragalus aristatus ) sa modrim cvietom, a sasvim na vrhuncu 
briega raste alpinska vlasnjača (Poa ctlpina), mlječer ( Euphorbia saxa- 
tilis) i obična kopriva ( Urtica dioica), koja svuda niče, gdjegod je 
čovjek i najmanju kuću sagradio. Iza kako se je glasoviti talijanski 
pjesnik Petrarca uzpeo na Ventoux, sagrađiše na vrhuncu malenu 
crkvicu, a kopriva se je u sjenu te crkvice usadila. Pa ne samo na 
južnoj strani, nego i na sjevernom obronku najvišega vrhunca, gdje 
enieg sve do lipnja bočine pokriva, naći će botanik alpinsko bilje. Tu 

sam našao staru prijateljicu, kameniku (Saxifraga oppositifolia ) sa na- 
pramnim lišćem, s kojom sam se upoznao na najvišem vrhuncu Jure 
i po svih vrhuncih u Alpah. Kada sam prvi put nogom stupio na le¬ 
denu obalu Spitzberga, bila je ista kamenika prva bilina. koju sam 
zapazio. Tu je ona uz morsku obalu našla isto ono hladno ljeto i 
topeei se snieg, kao što ga ima po alpinskih i pirenejskih vrhuncih. “ 

Prije nego što ostavimo Europu, moramo se još jednom svrnuti 
prema sjeveru, gdje ćemo u razprostranjenju bilja naći vrlo zanimive 
a i neobične pojave, koji će nas tu tim više iznenaditi, što se na¬ 
lazimo visoko nad sredozemnim morem. Mislim ovdje na Englezku, 
Škotsku i Irsku, ili kako ju zovu, na veliku Britaniju. Ugrijani 
valovi atlantskoga mora, što obljevaju veliku Britaniju, stvaraju tu 
od juga do sjevera vrlo blagu zimu. A kako i nebi, kada more uz 
škotsku visočinu u prosincu ima 9" topline, a u siečnju i veljači 
još 7'\ Edinburg je za ciela četiri stupnja širine više na sjeveru od 
Londona, pa ipak ima istu zimu kao i London, a topliju nego 
Mletci i Bologna. U Londonu i Edinburgu nalazimo po javnih vrtovih 
gđjekoje vazdazeleno drveće, koje nebi kod nas moglo zimu pre¬ 
živjeti. Rastu tu cedri sa Himalaje i Libanona, čilske araukarije i 
južno-europejske lovor-višnje. Najblažije pođnebje u svoj Englezkoj 
imadu južne obale, koje su prema Francezkoj okrenute. Plymouth 
neima ništa stroži ju zimu nego Firenca. Na jugo - zapadnoj obali 
otoka Wighta pričinit će nam se sred onoga bilinstva kao da se na¬ 
lazimo u Toskani, jer nas tu susriću mirte, lovorike, tamariske, pri¬ 
morski borovi i ciprese. Najviši bregovi dižu se nješto više na sjeveru 
u Škotskoj. Podnožje tih bregova obraslo je slabom šumom, u kojoj 
rastu vrbe, johe, breze, jasike i borovi, a odatle dižu se svi bre¬ 
govi bez ikakvoga predgorja strmo u visinu. Na bregovih tih ne¬ 
raste nigdje visoko drvo, nego su svi do vrhunaca obrasli vrieskom 
i travom, a samo gdješto se vidi tu po koji grm. Samo na najviših 
vrhuncih (1440 metara) vide se gole pećine i uz njih raste velik 
broj sjevernih bilina. 

Ostale europejske gore možemo lako mimoići, jer bi svuda 
naišli na iste pojave. Svagdje bi u većoj visini naišli na onakvo 
pođnebje i na onakve biline, kakve nalazimo u sjevernijih krajevih, 
Nu pojedini gorski pojasi nenalaze se na svakoj gori u istoj visini; 
u gorah u sjevernijih krajevih su oni niži, đočim su se isti pojasi 
na jugu više na goru uzpeli. Pače na jednom te istom gorju, kao 
n. p. u Alpah stoje pojedini pojasi na južnoj strani do 100 metara 

više nego na sjevernoj. Pa još jednu razliku nalazimo tuđe. D svakoj 
gori nisu uviek iste one biline, koje ovaj ili onaj pojas tvore. D 
Alpah nalazimo na granici drveća ariš i limbu, u Norveškoj brezu, 
na Pirenejih omoriku i klekovinu, na Apeninu i Pinđusu jelu i 
bukvu, na Etni i Taurusu crni bor, na Libanonu borovicu. U južnih 
krajevih dižu se subtropske biline visoko u goru, te se miešaju sa 
sjevernijimi vratini. Ali je tu ipak uviek razvijen ponajprije pojas 
vazdazelene bjelogorice, a nad njim pojas bjelogorice sa opadajućim 
lišćem; povrh toga dolazi onda subarktijska crnogorica, onda ark- 
tijsko grmlje, a napokon do granice vječnoga sniega razširilo seje 
alpinsko cvieće, mahovine i lišaji. Kako su po većini gora oko sredo¬ 
zemnoga mora šume uništili, to su tu pojedini pojasi kao izbrisani. 
Tako na Libanonu nalazimo u pojasu crnogorična drveća jedino još 
ciprese, dočim su glasovite cedrove šume malone posve izčeznule. 
Sačuvao se tu samo još jedan gaj sa 377 komada, a medju njimi 
ima njekoliko staraca, koji su još u starom vieku sviet ugledali. 

Najviša i najveličanstvenija gora na svietu digla se je u Aziji 
na granici tropskoga podnebja, gdje se je narav tako rekuć natje¬ 
čaja, da stvori što gorostasnije biline i životinje i što više gore. 
Himalaja je to, kojoj vrhunci dva puta presižu alpinske glavice. 
Himalaja je izpružila svoje krakove do gangeske doline i duboko 
zasegnula u tropsko pođnebje. Na južnoj njenoj strani uhvatila se 
o bok tropska prašuma oširokim pojasom. Suma se je ta uzdigla 
po svih obroncih do 300 metara visine. Nigdje na svietu nepadne 
toliko kiše kao ovdje. Nebo je uviek zastrto maglom i oblaci, pa 
ipak u toj šumskoj pustinji, iz koje bježi ptica i svaka druga ži¬ 
votinja, razvija se bilinstvo u najbujnijoj snazi i ljepoti, kakvu smo 
vikli samo na jugu naći. Zrak je tu uviek vlažan, a kroz cielu 
godinu vlada tu tuplina oko 25". 

Iznad ovih vlažnih prašuma diže se veselija šuma, u kojoj 
izmiešano rastu palme i banane, drvolike paprati i smokvenice, čemu 
se još pridružuju hrastovi, briestovi i orasi. I gle čuda, omorici 
(Pinus longifolia ) dosudila priroda, da može tik uz palmu (Phoenin 
humilis ]) rasti, te se s njom u uzrastu natjecati. I dalje gore po- 
čimlje se bilinstvo već polako prikazivati u obličju toploga umje¬ 
renoga pojasa. H visini od 1000 metara sđružile su se vazdazelene 
lovorike i magnolije u šumu, a u nju se umiešao još i kesten, hrast, 
topola, javor, divlja kruška i trešnja, dočim se je odozdol ovamo 
zavukla još mnoga tropska bilina (palma vijugavka, drvolike paprati 

i đrvolike trave). Pod visokimi stabli u šumi smjestila se drvolika 
alpinska ruža (Bhododendron argenteum ) i mnogo drugo grmlje. U 
toj visini uz čovječje stanove rastu breskve i kajsije, a na poljih 
uspieva gorska riža, kukuruz i proso. Nješto više gore smjestila su 
se polja sa pšenicom, ječmom i korunom, po kojih ćemo naći mnogi 
korov, koji i po naših poljih raste. 

Već u dolnje krajeve u tropsku šumu zalutala je, kako smo 
čuli, jedna vrst omorike, kojoj igle na stopu duljine izrastu, nu u 
visini od 2600 metara preotela je crnogorična šuma posve mah. 
Listnato drvlje je tu izuzam breze posve izčezlo, a šumom obladaše 
jele, ariši i božanski cedri. I crnogorična šuma diže se do one vi¬ 
sine, do koje dopire u Alpah ledom okrunjeni vrhunac velikoga 
Glocknera (po prilici do 1660 metara). Po obronoih iznad toga leži 
snieg kroz pet mjeseci. Iznad šume uzdiže se pojas oko 340 me¬ 
tara širok, u kom raste velika množina raznovrstnih grmolikih 
alpinskih ruža. Nad tim su se razširile zelene livade, po kojih rastu 
kamenike, jaglaci i mnoge druge alpinske biline, koje i ovdje svojim 
prekrasnim cviećem nasladjuju oko putnika. Sve što više gore, to 
bivaju sve to rjedje alpinske biline, dok napokon neđodjemo u kraj, 
koji je malne sasvim prikriven lišaji. Kada se uzpnemo oko 100 
metara više, nego što dosiže najviši vrhunac u Europi, Mont Blanc, 
dakle u visini od po prilici 4900 metara, doseći ćemo doljni rub vječ¬ 
noga sniega. I odatle diže se snieg i led po nepreglednih krajevih, 
omatajuć najviše vrhunce naše zemlje djevičanskom koprenom. Ti 
oledjeni šiljci gotovo da su tako visoki kao što cieli Mont Blanc, 
jer najviši vrhunac dosiže blizu 9000 metara visine. 

Sto vidimo po gorah u Europi i Aziji, to ćemo naći i u Americi. 
Ta znamo i onako, da je upravo u amerikanskih gorah došao Hum- 
holdt na zakone o razprostranjenju bilina. D veličanstvenoj onoj 
prirodi, koja mu je začarala oko i sputala dušu, zarođiše se sve 
one misli, koje udariše temelj bilinskoj geografiji. U Andah, koje 
u južnoj Americi prosiecaju ekvator, našao je Humboldt na malenu 
prostoru sve one biline, koje je inače priroda razasula od ekvatora 
pa do pola. Ande teku po duljini južne Amerike, od sjevera prema 
jugu, a kolika razlika izmedju zemalja na iztočnoj i zapadnoj strani 
ove gore! Na zapadnoj strani gore prema tihom oceanu protegnula 
se pjeskovita i kamenita obala, na kojoj riedko kada kiša pada. 
Tuđe na peruanskoj obali kao da neima nikakva bilinskoga svieta. 
Izmedju kamenja i pieska jedino proviruju tu aloj i kaktus, koji 

još i za najjače žege u sebi toliko vodena soka sačuvati mogu, da 
se njim biedna životinja žeđju ugasiti može. I samo kada stanu 
zimske magle zemlju pokrivati, onda probuja nješto obilniji bilinski 
eviet. Sada porastu trave i izniknu mnoge biline, koje su imale 
preko ljeta pod zemljom skrivene lukovice i gomolje, I medju tim 
biljem niknuo je naš korun, tu mu je pradomovina, iz koje se je 
po cielom svietu razselio. Na zapadnoj strani Anđa pruža nam se 
posve druga slika. Na ogromnih, prostorih u području Orinoka, pak 
amazonske i magdalenske rieke razastrle se nepregledne prašume. 
Toplina južnoga neba i svakđanje kiše izmamiše iz zemlje najbujniji 
bilinski sviet. Tu su se na gusto izplele palme, banane i bambusi, 
tu se uzdigla velika množina raznih drvenih gorostasa. 

Kada se uzpnemo na predgorja do 400 metara visoko, onda 
postaje tropska šuma sve to svjetlija i rjedja, a od visokih, drvo- 
likih paprati, koji su ovdje došli do oduška, dobila je šuma vrlo 
dražestno lice. I u toj visini, gdje je čovjek mogao oteti nješto 
zemljišta za sebe, uspievaju svi dragocjeni plodovi tropskoga kul¬ 
turnoga bilja. Čovjek sadi ovdje razne palme, da od njih dobiva 
vino, sočne i hranive plodove, pupove kao varivo, drvo za gradnju 
svojih kuća, vlakno za predju. Pizang i krasnica rode obilnimi i 
elastnimi plodovi; ovdje raste kakaovac i mnoge cienjene južne 
voćke. Po poljih sade sladorovac, pamučiku, rižu, indigo, duhan i 
razne željane biline sa hranivimi gomolji. 

U visini od 1700 metara prestaje u Alpah već crnogorična 
šuma, dočim se u Tatri u istoj visini već u velike širi grmolika 
klekovina, a ovdje pod ekvatorom u Andah dopiru do iste visine 
još tropske biline. Nu dalje gore počimlju se one polagano gubiti, 
a u šumah počimlju mah preotimati amerikanske vrsti vazdazelenih 
hrastova, lovorika i mirta sa sjajnim kožnatim lišćem, nalik onomu 
u kamelije. Pod drvljem rastu prekrasni grmovi fuksija i begonija, 
i premnogi drugi rodovi krasna i mirisava cvieća. Nu nada sve 
uzdiže se voštana palma, osoviv se 50—60 metara visoko svojom 
prekrasnom glavicom, iz koje vise po 6 metara dugi, razperjani 
listovi, tvoreć „šumu nad šumom u . I ta palma neboji se sniega, 
ona ga dobro pozna, jer se ona uzdiže uz Humboldtove hrastove, 
peruanske johe i orahe sve do 2700 metara, gdje joj više puta snieg 
ljubi skuta i koljena. 

Najdragocjenije blago ovoga pojasa jesu kininci ili kinovci (Cin- 
chona), koji u svojoj kori priredjuju najskupocjeniji liek čovječanstvu. 

Drvetaova su se razasula u prašumi od 7. stupnja sjeverne do 15. stup¬ 
nja južne širine, tvoreći po visinah uzak pojas, koji počimlje u visini 
od 1200, a svršuje u visini od 2500 metara. Stabla prevukla su se 
lišaji, a po granju porasli su krasni kaćuni i bromelije i obmotale 
se razne vijugavke. Po divljih guđurah, kamo zadiru magle i bure, 
domala bi sa ostalom šumom izčezlo i ovo spasonosno drvlje, pa ne¬ 
stao i čovjeku neprocjenjiv liek, da se nisu državne oblasti pobri¬ 
nule, da presade i razmnože ovo drvo po iztočnoj Indiji i javanskom 
gorju. Po obradjenih dolovih ovoga kraja uspievaju jošte dvie veoma 
važne biline, koje su u najbližem srodstvu sa kinovcem, a to su kava 
i koka. Biline su te u kulturi čovječjoj od tolike znamenitosti, da 
ćemo se na njih morati u jednom kasnijem svezku ove knjige vratiti. 

Pojas bjelogoriee sa odpadajućim lišćem, u kojem poglavito hra¬ 
stove susrićemo, razvio se je po južno-amerikanskih visočinah vrlo 
slabo, a crnogoričnoga drvlja ovdje ni neima. Ako skočimo nješto 
dalje prama sjeveru, u mexikanske tropske krajeve, to ćemo u vi¬ 
sini od 2600 do 4000 metara naći crnogoričnu šumu, u kojoj rastu 
razni borovi i ciprese. U peruanskih visinah pako počimlje listnato 
drveče u visini od 3000 metara postajati grmoliko. Izmedju dva 
gorska hrbta u visini od 2800 metara pružile su se ovdje velike 
visoke ravnine, param os. Na zapadnoj strani od tih ravnina prama 
Tihom oceanu diže se rubno gorje pokriveno sniegom, dočim su se 
na iztočnoj strani pretegnuli kopneni Korđileri. 'Visoke te ravnine 
dižu se od 2800 do 3300 metara, te obiluju kišom i maglom. Po 
njoj rastu grmovi, koji po svom obliku u veliko naliče mirti. U toj 
hladnoj visočini leže kao urezane duboke doline, u kojih rastu sve 
biline toploga podnebja. Tu uspieva naranča i limun, uljika i vi¬ 
nova loza, pšenica, kukuruz i korun. I u tom kraju, gdje vlada 
vječno proljeće, bilo je njekoč sielo visoke peruanske kulture. Već 
u prastara vremena njegovalo se je tu poljodjelstvo i stočarstvo, astro¬ 
nomija i graditeljstvo, dramatsko i lirsko pjesništvo. Bila je to njeka 
vrst Grčke u Americi. I taj jedini hram domaće amerikanske kul¬ 
ture razoriše do temelja lakomi europejski doseljenici, pretvoriv ga 
u pustinju, u kojoj sve do danas nije mogla nova kultura ko- 
rienje zahvatiti. 

U visini od 3300 metara počimlje iznad visokih ravnina pojas 
alpinskoga cvieća, te se po strmih obroneih diže sve do 4000 metara. 
Nalazimo tu doduše druge vrsti, ali iste rodove, što rese sjeverne i 
alpinske krajeve, a nz njih još i kaktuse. U visini od 4000—4600 me- 

tara šire se hladni krajevi zastrti nepreglednimi livadami. Ovamo za¬ 
pada preko godine više puta snieg, te ostane po više nedjelja ležati, 
premda ga tropsko sunce ogrieva, a lame i vikunje moraju za to 
vrieme da ostave svoje obljubljene pašnjake, pa da se spuste dolje 
u pojas alpinskoga cvieća. U visini od 4600 metara, dakle po pri¬ 
lici u visini najvišega europejskoga vrhunca, Mont Blanca, nestaje i 
trava. Odatle se uzdižu goli i pusti vulkanski čunjevi, a od 4850 me¬ 
tara pa do najviših vrhunaca razastro je vječni snieg svoju bielu 
koprenu. 

Da spomenemo samo letom dvie najglavnije gore u sjevernoj 
Americi. U alleghanskora gorju u sjevernoj Karolini zapremljeni su 
đolnji krajevi bjelogoricom sa odpadajućim lišćem, u kojoj rastu 
hrastovi i kesteni, tulipanovci i magnolije, pa gdje u proljeće cvatu 
prekrasne alpinske ruže i azaleje. II visini od 2800 metara počimlje 
jelova šuma, te se prostire sve do najviših vrhunaca. U pojasu cr- 
nogorična drveća raste gotovo ono isto zeljano bilje, malo ne isti 
grmovi, mahovine i lišaji, što ih nalazimo u subarktijskoj Kanadi. 
Na zapadnoj strani sjeverne Amerike, na Stenjaku (rocky mountains) 
uhvatila se sve do 2000 metara crnogorična šuma. Odatle pa sve 
do 2700 metara razširile su se arktijske ili alpinske biline. Od ark- 
tijskoga pojasa, pa sve do najviših vrhunaca, koji svojom visinom 
Mont Blanc nadmašuju, razastro se je snieg i led. * 

I tako redom sve gore ovoga svieta potvrđjuju nam pravilnim 
poredanjem svoga bilinskoga saga onaj prirodni zakon, da to¬ 
plina ravna i opredjeljuje granice bilinskim rođovom. Da smo umjeli 
ovim suhoparnim slikam dati više života, sigurno vam nebi bilo 
žao, da ste se dali na tako dalek put po svietu. Nu ipak možemo 
biti zadovoljni, ako smo ovimi crticami bar to postigli, da po vaših 
šetnjah i putovanjih promatrate bilinski sviet marnijim okom, da. 
imate pred očima uviek onaj viši prirodni zakon, koji ravna udesom 
svakoga bilinskoga stvora. 


ITT. 

Nejednoliano razprostranjenje pojedinih bilina; vriesoei, tratinčica i druge. — 
Zadružne biline- — Bilinska carstva. 

U razprostranjenju bilja ima još nješto, što si nebi mogli pro¬ 
tumačiti onim zakonom, što smo ga malo prije razpreli. Vidjeli smo 
već prije, kako u jednom te istom pojasu duž ciele zemlje nerastu 

svuda iste biline, premda ih ugrieva nviek ista toplina i zaljeva 
ista množina kiše. Ima bilina, koje su se razasule daleko po raznih 
pojasih, a ima ih opet, koje su se uhvatile tako rekue samo 
jedne šake zemlje. Vidjeli smo, kako su se u jednom pojasu u raznih 
krajevih posebne biline sdružile u jednu cjelinu, te stvorile tako 
razna bilinska carstva. Cnli smo, kako je na Sv. Heleni raslo sve 
takvo bilje, koje je na zemlji stojalo tako osamljeno, da nije nigdje 
niti jednoga dalnjega rodjaka imalo. Ovim pojavom nemožemo u 
toplini uzrok tražiti. Protumačiti te pojave nemožemo još danas, 
čini nam se samo, da im uzrok leži u prastaroj prošlosti naše 
zemlje, a pradavnoj prošlosti bilinskoga svieta. Kada bi točno znali 
sve one promjene, koje su se od prvoga početka na zemlji dogodile, 
kada bi poznavali sav bilinski sviet, što je njekad na zemlji živio, 
pa izumro, onda bi nam možda i jasniji postao današnji poredjaj 
bilinskoga svieta po zemlji. Nu toga mi točno neznamo. Sto nam 
je poznato iz pradavne prošlosti bilinskoga svieta, to ćemo u kratko 
narisati u sliedećem članku, a ovdje možemo samo u brzom letu 
spomenuti njekoliko zanimivijih crtica o tom neobičnom razpore- 
đjaju bilja. 

Ako krenemo od najsjevernije točke skandinavskoga poluotoka 
kroz svu Europu, te kroz Afriku sve do glavine Dobre nade, to 
ćemo na cielom tom putu izuzam tropske krajeve naći razne vrie- 
sove. Nu prodjemo li kroz Ameriku to nećemo nigdje naći niti 
jedan pravi vriesak, premda nije tu podnebje niti tlo drugčije nego 
u starom svietu. U Americi ih zamieniše druge biline, a te su bar 
iz iste familije, u koju naši vriesovi idu. Nu predjemo li u Austra¬ 
liju, to nećemo tamo susresti niti jednoga zastupnika iz ove fami¬ 
lije. Tu je cielu familiju zamienila jedna druga srodna familija Epa- 
kridea. Čaj nadjoše samo u jednom malenom zakutku Azije, a pod¬ 
nebje sigurno nije krivo, da čaj nije nigdje drugdje porasao, nego 
u Kini. čuli smo, da se domovina kinovca nalazi u Andah na 
vrlo uzkom pojasu, a znamo, da ima na svietu više mjesta, koja 
imadu isto tlo i isto podnebje. 

Našu malenu tratinčicu (krasuljak, Bellis pcrrenis, Giinse- 
blumchen, margheiittina) sa sitnimi glavičastimi cvjetovi, koji su 
na obodu bieli i crveni, a u sredini žuti, svatko dobro pozna. Ona 
se je razširila po svoj Europi, u sjevernoj Aziji, u Australiji, u po¬ 
jedinih krajevih Afrike i južne Amerike. I svuda tu diže se ona iz 
dolova visoko na bregove sve do granice vječnoga sniega. Pa ista 

ta bilina posve je strana u sjevernoj Americi. Tu ju moraju naj¬ 
većom njegom u botaničkih vrtovih da uzgajaju. Bahornica (Circaea 
alpina ), paskvica (gorkoslad, Solanum Dulcamara ), povaljena heljda 
(Polygonum aviculare ), uzvrnuta vladisavka ( Genfiana pncumonanthe ), 
kržljava breza ( Betula nana ) i zeljasta vrba { Salix herhicea) rastu 
isto tako u Europi kao što i u sjevernoj Americi. Naše šumsko 
drveće opet zamienjeno je u Americi đrugimi srođnimi vrstmi. Naša 
obična trska ( Phragmites aommums ), sićušni okrek {Lemna minor , te 
naša obična grkljanka ( Prunella vulgaris) porasla je i u Australiji. 
Mah tresetar ( Sphagnum palustre) raste ne satno po tresetištih u Nje¬ 
mačkoj i Norvežkoj nego i po Pera i novoj Granađi. Jedna značajna 
bilina: Iiuppia maritma, koja raste uz morsku obalu ne samo u 
Dalmaciji nego po svoj Europi, a isto tako i uz slane izvore, našla 
se je i uz obale morske u Braziliji i iztočnoj Indiji. 

I mogli bi navesti stotinu takvih primjera, koji bi nam poka¬ 
zali, kako je priroda ograničila pojedine biljne na posve malen 
prostor, dočim je opet druge porazbacala širom cieloga svieta. A 
ipak ima u ovom raznoličnom razredjaju bilina njeka pravilnost. Mi 
smo već prije promatrali pojedine bilinske pojase u raznih krajevih 
naše zemlje, pa smo vidjeli, da se nisu u istom pojasu svuda iste 
biline razvile, ali da su te biline uviek slične. Moramo i opet 
spomenuti Ameriku kao primjer. Drveće n. pr. u umjerenom pojasu 
u Europi i u Americi nije isto, ali je jedno s drugim u najbližem 
srodstvu, razne su to vrsti jednoga te istoga roda. Biline u alpinskih 
visočinah i biline u sjevernih krajevih Europe najbliži su rodjaci, 
jer ako tu i nisu iste vrsti, a ono su uviek isti rodovi i iste fami¬ 
lije. Isti uvjeti nestvoriše dakle na zemlji iste biline, ali stvoriše 
slične oblike. Dapače i biline iz posve različitih familija znadu 
dobiti isto vanjsko lice, ako samo živu u sličnih odnošajih. D 
žarkih krajevih Amerike stvorila je priroda mesnate kaktuse bez 
lišća, dočim su se po sličnih pustih krajevih Afrike mlječeri raz¬ 
vili u upravo onakvih mesnatih i bezlistih oblicih, da posve kak¬ 
tusom naliče. 

Ako prođjemo od pola prama ekvatoru, to ćemo se osvjedočiti, 
da broj raznih bilina prama toplijim krajevom sve to veći biva. Mi 
naslućujemo, i to valjda pravo, za što to biva. D toplijih krajevih 
mnogo su povoljniji uvjeti za život bilja nego u hladnih krajevih, 
pa je posve naravno, da će se za polarne krajeve naći manje bilina, 
koje će moći uz one nepovoljne uvjete živjeti, nego u žarkom pod- 



142 


nebju. Još je jedan drugi pojav, koji stoji s tim u savezu. Ima 
bilja, koje zadružno živi. Od jedne te iste biline znadu se nebrojeni 
komadi na ogromnom prostoru razširiti, te pokriti ciela polja i 
ravnine. Pa takve zadružne biline bivaju prama ekvatoru sve to 
rjedje, đocim ih prama hladnim krajevom sve više ima. I taj pojav 
bi si možda lako protumačili. D toplih krajcvih je broj raznih bi- 
lina veoma velik, pa tu onda neima toliko prostora za zadružne 
biline, koliko ga ima u hladnijih krajevih. Nu ovo naše tumačenje za 
jedan i drugi pojav vriedi samo dotle, dok stvar promatramo sa vrlo 
obćenita stanovišta. Nu predjemo li na pojedine slučajeve, to ćemo 
naići na primjere, za koje nećemo naći u današnjih odnošajih tu¬ 
mača. Pričinit će nam se, kao da je tu narav postupala najvećom 
samovoljom. Spomenuli smo već, da ima bilina, koje su se po svoj 
zemlji razasnle, dočim opet njeke živu tako rekuć samo na jednoj 
točki, kao n. pr. Wulfenia u koruških Alpah i nigdje više. Kako 
bi si protumačili, što su se n. pr. glavočike (Compositae) po svoj 
zemlji razširile, dočim se palme drže samo žarkoga podnebja, a 
proteaceje samo na južnoj polutci naše zemlje, a kaktusi samo 
u Americi ? Isto tako bi nam bilo težko protumačiti, za što se sve 
familije nerazširuju posvuda jednako. Odmieuć se od ekvatora, naći 
ćemo, da postaje broj raznih palma sve to manji, dočim se gla¬ 
vočike od ekvatora sve to mnogobrojnije pojavljuju, tako da ih 
u umjerenom pojasu ima najviše, a odatle prama sjeveru se opet 
njihov broj smanjuje. Trave se opet od ekvatora prama sjeveru 
neprestano sve to više umnažaju. 

Kada govorimo o razprostranjenju pojedinih bilinskih familja, 
onda nam valja pri tom na poseban način računati. Da nam 
bude stvar jasnija, evo jedan primjer. Siljeva ( Cijperaceae ) ima 
u Francezkoj 134 vrsti, a u Laplandu samo 55 vrsti. Neima 
dakle dvojbe, da šašljikastih trava ima u Francezkoj više nego u 
Laplandu, pa ipak u bilinskoj geografiji drugačije sudimo. Proma- 
trajuć jednu i drugu zemlju, moramo uzeti obzir na svekoliko bi- 
linstvo, da vidimo, u kojem razmjerju su se pojedini rodovi razvili, 
jer samo tako ćemo naći najznačajnije i najrazširenije biline. U 
Francezkoj ima oko 4500 javnocvjetka, a međj njimi tvore šiljevi 
samo dvadeset i sedmi dio. U Laplandu pako ima javnocvjetka 
samo 500, a šiljevi tvore tuđe deveti dio cvjetajućega bilinstva. 
Radi toga su šiljevi mnogo značajnije biline za floru laplandsku nego 
za francezku, pa za to ih Lapland ima razmjerno više nego Fran- 

cezka. I samo tako valja nam shvatiti, kada velimo, da se pojedine 
vrsti ovdje ili ondje umnažaju ili smanjuju. 

Na razporedjaj bilina uplivalo je u prvom redu podnebje, a u 
drugom redu neobični ovi pojavi, koje smo upravo sada spomenuli, 
te koje si za sada nemožemo jošte dovoljno protumačiti. Ovim raz- 
redjajem raznih vrsti rodova i familija dobiše pojedini dielovi naše 
zemlje posebno bilinsko obličje, a pojedina bilinska obličja nazvaše 
bilinskimi carstvi. I svako bilinsko carstvo ima svoju zna¬ 
čajnu oznaku u tom, što u njem prevladjuju posebni bilinski oblici 
(n. pr. drvo, grm itd.), ili što se je u njem pretežno razvila jedna 
ili druga bilinska familija. Danski botanik Schouw bio je prvi, 
koji je godine 1823. cielu zemlju razdielio u bilinska carstva; za 
njim se je poveo Grisebach, koji je godine 1872. na temelju 
svoga širokoga poznavanja cjelokupnoga bilinstva zemlju razdielio 
u 24 bilinska carstva. Svako takvo carstvo je gledom na bilinstvo 
sviet za sebe. Jedna carstva su medjusobno posve odieljena narav- 
skimi granieami, morem ili visokimi gorami, dočim su se opet druga 
bez naravne granice na dotiku izmieŠala. Bilinska carstva se u tom 
pogledu posve slažu sa čovječjimi carstvi. U jednom kraju naći 
ćemo pod istim nebom dva naroda jedan uz drugoga, pa ipak je 
jedan od drugoga tako oštro odieljen, da je svaki sačuvao svoj 
jezik, svoje običaje. Drugdje opet vidimo, kako su se dva ili više 
plemena u doticaju izmiešala i stvorila novu državu. Jedno pleme 
nmjelo se je po svoj zemlji razseliti i razširiti, dočim se je drugo 
opet zavuklo u jedan zakutak zemlje, pa samo ostalo tuđe, gdje je 
imalo dovoljno snage, da se opre tudjim navalam. A zar nije upravo 
tako sa bilinstvom? Ako hoćemo, da razumijemo razširenje ljudskih 
plemena na zemlji, to moramo poznavati njihovu poviest sve do 
prvoga početka. Mi moramo da znamo, odkle i kamo su se selila po¬ 
jedina plemena, kako su živjela sa svojimi susjedi, da li u miru ili 
u ratu, da li su na svojih vojnah bili pobjeditelji ili pobjedjenici. 
A od sve te prošlosti poznat nam je samo malen dio, a sve ostalo 
skriveno nam je u tamnu noć, pa za to i ima puno toga, što u 
razredjenju ljudskih plemena na zemlji nerazumijemo. A zar je sa 
bilinskim svietom bolje? I biline su se od vajkada po svietu selile, i 
one su imale sada mirne, a sada opet ratoborne susjede, i njihova 
prošlost je donjekle slična ljudskoj prošlosti, samo nam je ona jošte 
nepoznatija i tamnija. Kada bi pradavnu prošlost bilinstva pozna¬ 
vali, onda bi nam bio jasan i današnji razporedjaj. 

Prolazee bilinske pojase na zemlji, spomenuli smo i mnoga 
bilinska carstva, a i opisali njihova bilinska obličja. Radi toga ne¬ 
ćemo se ovdje više dugo zadržavati, nego ćemo samo pojedina 
carstva spomenuti u preglednom redu. 

Po najnovijoj razdiobi razlikujemo na kopnu četrnaest raz- 
ličnih bilinskih carstva (Florenreieh, regno đella flora), a svako 
ovo opet sastoji od više bilinskih predjela (Florengebiet, terri- 
torio della flora). 

Bolje nego je to moguće riečmi, tumačit će ove odnošaje po 
sveučil. profesoru dru. Bog. pl. Jirušu izradjeni i ovoj knjizi pri- 
đani zemljokaz, na kojem su pojedina carstva označena različnom 
bojom. Pojedini predjeli svakoga carstva označeni su brojevi, koji 
se slažu sa brojevi u slieđećem nabrajanju. 

Rimski brojevi označuju carstva, arapski predjele. 

Bilinska carstva i njihovi predjeli jesu: 

I. Carstvo sjeverne flore. 

1. Arktijski predjel. 2. Srednja Europa. 3. Iztočno europske 
stepe. 4. Sibirija. 5. Ochocka obala. 6. Kolumbija. 7. Kanada. 

II. Carstvo iztočne i sredozemne flore. 

1. Makaronesija (Azori, Kanari, Kapverđski otoci). 2. Atlantičko- 
sredozemne obale. 3. Jugo-zapađna Azija. 4. Sjeverna Sahara i Arabija, 

III. Carstvo srednje Azije. 

1. Aralo-kaspički predjel i zapadni Turkestan. 2. Iztočni Tur- 
kestan. 3. Mongolski predjel. 4. Tibet. 

IV. Carstvo iztočne Azije. 

1. Kinezke obale i japonski otoci. 2. Nutrnja Kina. 

V. Carstvo tropske Afrike. 

1. Južna Sahara i Hadramaut. 2. Iztočna Afrika i Jemen. 
3. Sansibar, Zambesi i Natal. 4. Kalahari. 5. Guinea. 

VI. Carstvo iztočno-afrikanskih otoka. 

VII. Carstvo kaplandske flore. 

1. Nutarnji Kapland. 2. Jugo-iztočni Kaplanđ. 3. Jugo-zapađni 
Kapland. 

VIII. Carstvo indijske flore. 

1. Dekan. 2. Jugo-zapadna Indija. 3. Nepal, Burma. 4. Siam 
Anam. 5. Sundajski otoci. 6. Predjel papuanske flore. 7. Sjeverna 
Australija. 8. Polynesija. 9. Sanđwichsko otočje. 

IX. Carstvo australske flore. 

4. Zapadna Australija. 2. Južna Australija. 3. Iztočna Austra¬ 
lija. 4. Tasmanija. 

X. Carstvo Nove Selanđije. 

XI. Carstvo južne česti sjeverne Amerike. 

1. Kalifornija. 2. Montana. 3. Sjeverni Mexiko i Texas. 4. Virginija. 

XII. Carstvo tropske Amerike. 

1. Mexiko. 2. Antilsko otočje. 3. Magdalena Orinoko. 4. Ama- 
zonaa. 5. Parana. 

XIII, Carstvo flore And a. 

1. Tropski Andi. 2. Čile. 3. Argentino. 4. Gallopagos otočje. 
5. Juan Fernandez. 

XIV. Carstvo antarktičke flore, 

1. Pacifička obala. 2. Patagonija. 3. Antarktijski otoci. 

Po prostoru najrazširenije carstvo sjeverne flore poćimlje sa 
arktijskim predjelom, koje se proteže od vječnoga polarnoga sniega 
do one granice, gdje počimlju đrveta; ovdje vladaju mahovi i lišaji, 
stvarajući ogromne, gore opisane tundre. 

Dalnji predjeli ovoga carstva zauzimlju gotovo cielu Europu, 
Sibiriju i veliki dio sjeverne Amerike. Ovi predjeli iztiču se oso¬ 
bito sumarni crnogoričnimi i bjelogoričnimi sa opađajućim lišćem. 
Od zeljastog bilja razvijene su osobito familije žabnjača ( Ranuncu - 
laceae ), krstašica ( Cruciferae ) i štitarka ( Umbelliferae ) i glavočika 
(Compositae). Sume Amerike razlikuju se množinom rodova i vrsti 
različnih đrveta od šuma Europe, koje su puno jeđnoličnije i jedno¬ 
stavnije. 

Na jugu od Alpa i na obalah sredozemnoga mora razprostire 
se daleko u Afriku i zapadnu Aziju carstvo sredozemne flore. Ova 
je osobito karakterisana drvećem i grmljem sa vazdazelenim lišćem, 

Iz Mlina'/:oga svieta. I. 10 

mirisavimi usnjači ( Labiatae ) i preliepimi lierovi ( Liliaceae ), perunikami 
(Iridae ), sunovrati (A/umu/Midsae) i kaćuni ( Orchiđeae ), Šume su manje 
razvijene, tim više grmovi, koji stvaraju takozvane makije (tali¬ 
janski: macchia, španjolski: maquis ). Ku samo uz obalu morsku je ova 
flora bogato razvijena; čim se ođaljujemo od mora, tim više po¬ 
stane siromašna, te prelazi konačno u floru Sahare, arapske i per- 
sijske pustare. 

Slično carstvo nalazimo u južnoj česti sjeverne Amerike, koje 
se iztiee osobito svojimi tulipanovci ( Liriodendron ), magnoliami i 
palmom Ohnmaerops Palmetto, Stepska formacija takodjer nemanjka, 
te je razvijena u neograničenih prerijah, koje pokrivaju veliki dio 
centralne sjeverne Amerike. 

Carstvo centralne Azije sastoji većinom od stepa i pustara, te 
ima osobito siromašnu floru, u kojoj vladaju Cruciferae, Unihelliferae, 
Compositae i Chenopodeae. U Kini i Japanu, koje zemlje leže u sličnom 
pojasu, razvila se je posebna flora, od koje kao representante napo¬ 
menut ćemo samo malu familiju Ternstroemiacea , kamo spada poznati 
eajevac ( Thea chivensis ) i dražestna kamelija ( Oamelia japonica). 

Ka južnoj polukruglji nalazimo slična carstva u južnoj Africi, 
kao carstvo flore kaplandske; ovo je osobito bogato vriesovi (Eri- 
caceae ), mirisavimi Diosmeami, Mesembryanthem.eami sa mesnatim 
lišćem, i Stapelijami sa čudnovatim cviećem, koje po gnjijućem 
mesu zaudara. 

Habituelno slična flora je flora australskoga carstva sa svojimi 
Myrtaceami, ogromnim! Eukalyptusi, trnovitimi Accaciami i Epa- 
crideami, koje zamjenjujrr vriesove kaplandske. Susjedno carstvo 
Kove Selandije osobito se odlikuje papratmi. 

U tropskom pojasu leži carstvo indijske flore sa mirođiji- 
vimi Zingiberaceami, gorostasnimi smokvenieami ( Ficus indica), sa 
cimetom, ( Cinnamomum ceylonicum ), mirisavim muškatom, ( Myristica 
fragrans) i Caryophyllus aromaticus, i velikom množinom veličan¬ 
stvenih palma: — dalje carstvo srednje Afrike, osobito ozna¬ 
čeno gorostasnimi sliezovi, Adansonia digitata , različnimi palmami, od 
kojih je osobito važna uljna palma, Elais guganensis, i datulja, trno¬ 
vitimi akacijami, iz kojih se priredjuje arapski i senegalski gumi; — 
konačno carstvo tropske Amerike, gdje se razširuju prašume, 
koje sastoje od stotina raznoličnih drveta iz svih familija, gdje raste 
važni kinovnik ( Cinchona ), pružajući u svojoj kori liek, koji se nemože 
zamieniti nikakvim drugim bekom, gdje su suha i pećinasta mjesta 

obrasla čudnovatimi kaktusi, a tamo gdje šuma nestane, razširuju 
se neograničene travnate stepe, tako zvane Savane. Raznolikost 
flore tropskih krajeva tako je velika, da se nemože samo s njekoliko 
rieči označiti, te će biti dovoljno, ako glede potankosti uputimo 
čitaoca na ono, što smo rekli na strani 110—125. ove knjige. 

Nitko neka nemisli, da su granice medju pojedinimi bilinskimi 
carstvi u naravi tako točno opredieljene kao na zemljovidu; mje¬ 
stimice su doduše carstva morem ili briegom točno odieljena, ve¬ 
ćinom pako miešaju se na granicah vrsti obiju carstva i uviek pre¬ 
lazi stanoviti broj jedne flore dalje ili manje daleko u predjel druge. 
Biva to slično kao na granici dviju naroda; kadkada je granica točno 
odrezana, a drugi narod odmah iza granice čist i nepomiešan. Ali 
i najčešće ima u svakom narodu naseobina drugoga naroda, i 
to ima ih tim više, čim bliže su medjusobne granice. Dalje od gra¬ 
nica nestane ih, al u naseobinah živu barem jošte pojedine obitelji 
drugoga pograničnoga naroda; snsma daleko od granice narod je čist 
i nepomiešan tudjimi elementi. 

Nije u ostalom ni more uviek činjenica, koja dieli jednu floru od 
druge; nego— kao u čovječjoj poviesti — more spaja često jedno 
carstvo sa drugim i olakoćuje prelaz elemenata jednoga carstva u 
drugo. Sredozemna i indijska flora razvile su se upravo preko i 
okolo mora, i preko indijskoga mora prešlo je više indijskih bilina 
u srednju Afriku, nego preko ikojih visokih bregova. 

Na našem zemljovidu označeni su osim bilinskih carstva ta- 
kodjer crvenimi crtami i različni na str. 74. navedeni bilinski 
pojasi. Tamo navedosmo u svemu šestnaest bilinskih po¬ 
jasa (osam na sjevernoj a osam na južnoj polutci). Na ovom našem 
zemljovidu ima ih nabrojeno samo jedanaest, a to radi toga, 
što su na sjeveru arktijski i polarni pojas, koji se nedadu na 
zemljovidu točno lučiti, spojeni, a na jugu naš zemljovid nedosiže 
dalje od subarktijskog pojasa. Svaki ovaj pojas je na zemljovidu 
izmeđju crvenih crta označen ovećom rimskom brojkom, a reda 
se ovih jedanaest rimskimi brojkami označenih pojasa ovako: 

I. Sjeverni arktijski i polarni pojas; 

II. Sjeverni subarktijski pojas; 

III. Sjeverni hladni nmjereni pojas; 

IV. Sjeverni topli umjereni pojas; 

V. Sjeverni subtropski pojas; 

VI. Sjeverni tropski pojas; 

VII. Ekvatorijalni pojas; 

VIII. Južni tropski pojas; 

IX. Južni subtropski pojas; 

X. Južni topli umjereni pojas; 

XI. Južni hladni umjereni pojas. 

Prispodobimo li tečaj ovih crvenih crta sa razdiobom zemlje u 
bilinska carstva, vidimo, da se u glavnom granice carstva sa pojasi 
slažu, ali ne nviek. Njekoja carstva razširuju se preko više pojasa, a 
jedan te isti pojas razdieljen je opet na više carstva. 

Uzrok tomu je, kao već na str. 75. rekosmo, što poređanje po¬ 
jasa zavisi u glavnom od klimatičkih odnošaja, a ovi nisu ipak je¬ 
dina činjenica, koja je imala i ima upliv na razvoj različitih flora 
i bilinskih carstva. 




Poviest bilinskoga svieta. 

Poviest Minska i poviest čovječja. — Tamne strane poviesti čovječje. — Sličnost 
Jedne i drage poviesti. — Novija poviest Minskoga svieta. — Geologijska proš¬ 
lost naše zemlje. — Eazdioba geulugijske prošlosti i promjene u bilinstvu i ži- 
votinjstvu. — Silurška formacija i prve biline. — Devonskci formacija. — Bi- 
linstvo kameno-ugljene formacije. — Permska formacija. — Trias, jara i kreda. 
— Bilinstvo tercijarne formacije i miocenske šume. — Ledeno doba i selitba 
bilja iza ledene dobe. 

£35 bilinski sviet ima svoju prošlost, kao što ju ima i čovjek. A 
■®r poviest bilinskoga svieta priča nam one iste sgođe i nesgođe, 
što ili bilježi i poviest ljudska. I bilinstvo je od uviek ratovalo, 
kao što još i danas ratuje, ono se je selilo i razprostiralo širom 
ciele zemlje: jači su se rodovi oholo na daleko razmitali, đočim su 
slabiji polagano izumirali i propadali. A gdje je ta poviest ubilje- 
žena, kako da ju u jednu cjelinu skupimo? Nu uztrpimo se malo, 
nemojmo biti prenagli, jer bi nas možda ona tama, koja zastire 
poviest bilinskoga svieta, odvratila od vrlo zanimiva pitanja. Kada 
sa oštra svjetla predjemo u tamnu sobu, pričinit će nam se kao da 
smo osliepili. Nu kada nam se oko svikne na tminu, onda ćemo 
još i u tamnoj sobi razabrati mnogu stvar, koje u prvi mah nismo 
mogli uočiti. I poviest bilinskoga svieta takva je tamna soba, iz 
koje ćemo u prvi mah puni straha pobjeći, nu u kojoj bi ipak 
mogli razabrati mnogu zanimivu crticu, kada bi u njoj dulje ostali, 
dok se oko i na tminu svikne. Pa zar je, poviest čovječjega roda 
jasna kao vedar dan? Zar neima i tu više tmine, nego što bi u 
prvi čas pomislili? I koliko! Za to neće biti s gorega, ako zavirimo 
u te tmične strane čovječje poviesti, nebi li nam se naše duševno 
oko sviklo na tminu, pa i našlo tuđe oslona, koji će nam razsviet- 
liti po gdjekoje pojave u bilinskoj prošlosti. Da vidimo. 

Ako otvorite prvu stranu ma koje povjestnice, eto vam se 
odmah niže zagonetka na zagonetku. Prvi početci života ma kojega 
naroda sakriveni su u tminu, koju neznamo kako bi razpršili. A zar 



150 


počimlje poviest čovječjega roda sa onim pitanjem, kojim nam se 
namiče povjestničar na prvoj strani u svojoj knjizi? Sigurno ne. 
Poviest čovječjega roda je još mnogo i mnogo starija. Mi velimo 
obično, da se prošlost čovječja dieli u historijsko i predhistorijsko 
doba, pa jedno i drugo moralo bi se složiti u jednu cjelinu i to bi 
tek bila poviest čovječjega roda. Nu to se, kako znamo, nikada ne- 
čini, a poviest počimlje uviek historijskom dobom, gdje nalazimo 
pisane spomenike svake ruke. I ta poviest složena je po pisanih 
spomenicih, a ipak morat če nam priznati svaki povjestničar, da 
u njoj ima nebrojeno tamnih strana, da ima cielih odsjeka, o kojih 
neznamo niti rieči pričati. Nebrojeno je važnih dogadjaja prošlo, a 
da nije čovječja ruka o njih niti spomena ostavila, a za poviest 
su ti dogodjaji, kao da ih nije ni bilo. Koliko je opet spomenika 
bilo, pa ih je vrieme izjelo i uništilo, tako da za njih poviest ni 
nezna. Mnoge spomenike je opet ljudska ruka hotimice izkrivila, da 
potomstvo zavara, a više puta i s neznanja krivo ubilježila. Netreba 
da zalazimo u starije vjekove, da pokažemo, koliko je praznina 
poviest morala preskočiti, ta ima toga i iz najnovijega vremena u 
svakom obilju. U zadnjem francezko-njemačkom ratu ima važnih 
stvari, koje su nam danas nejasne, pa koliko če toga onda biti u 
starijih vjekovih. A zar je poviest čovječja ubilježena jedino u pi¬ 
sanih spomenicih? Zar je život čovječji sastojao samo u kraljevih 
i vojskovodjah, u ratovanju i sklapanju mira, u zakonih i ođređbah? 
Zar nije čovječjom sudbinom upravo toliko ravnao bilinski i životinjski 
sviet, koji ga je obkružavao, koliko sn njom upravljali kraljevi i 
veliki junaci? Nije li podnebje, nisu li gore i vode bile od isto 
takva zamašaja po prošlost čovječju, kao što pisani zakoni i od¬ 
redbe? Pa ipak sve naše pisane poviesti sve do danas neće da se 
obaziru na uticaj prirodnih sila na sudbinu ljudsku, nego samo bi¬ 
lježe kraljeve i državnike, ratove i mirove, ustave i zakone. Pa zar 
je takva poviest, pa ma i svi pisani spomenici bili podpuni i neiz- 
krivljeni, jasna i svietla kao bieli dan ? I mi se ipak hvalimo, da 
imamo dosta podpunu poviest čovječjega roda, pa za što da se onda 
strašimo pred poviešču bilinskoga svieta? Ako je ona još tamnija, 
to nije drugčije moglo biti. 

Ako je historijsko doba čovječje prošlosti večernja tama, to je 
predhistorijsko doba prava noć. Neima tu ni traga kakvom pisanom 
spomeniku, a sve što čovjek o toj dobi znade, to je morao tako 
rekuć nokti iz zemlje izkopati. Po naslagah ilovače, po špiljah 



151 


i po sojenicah, koje je čovjek u najdavnijoj prošlosti po jezerih 
gradio, sačuvala se po koja kost od čovjeka ili životinje, sačuvao 
se ovaj ili onaj proizvod čovječje ruke, pa po tih ostatcih mora da 
slažemo pradavnu poviest čovjeka na zemlji. Pa ipak nam i ti poraz- 
bacani podatci razjasniše mnogu tamnu točku naše prošlosti. A tko 
bi se usudio reći, da to nije ništa, da to nisu preznamenite steče¬ 
vine čovječje marljivosti i oštroumja, premda neznamo niti stoti 
dio zanimive one prošlosti. Povjestničari prepustiše tu pradavnu 
prošlost geologom, da razđiele posao, da nam što savršeniji iz ruke 
izađje. Nu odatle još nesliedi, da toj pradavnoj prošlosti neima 
mjesta u obćoj poviesti cieloga svieta. Ako ju ovamo još danas ne- 
uvrštuju, krive su samo predsude, kojih će se sviet ipak jedan put 
otresti. Zar su nam važniji oni neznatni narodi, o kojih nam po¬ 
viest u srednjem i starom vieku priča, nego ona prastara plemena, 
koja su n. pr. u Europi utirala prve puteve u civilizaciji. Ljudska 
plemena, koja su iztriebila iz Europe divlju zvjerad, koja su počela 
pitomiti životinju i bilinu, moraju nam ostati u svetoj uspomeni, 
pa ma i neznali, kojim sn jezikom govorili, kako su se nazivali. 
Život i običaji njihovi u toliko su nam poznati, da bi o njih moglo 
u poviesti biti govora. 

Nu ostavimo te tamne strane poviesti ljudske, pa se svrnimo 
na svjetlije točke, koje će nam moći razjasniti mnogo pitanje u 
poviesti bilinskoj. Političko lice naše zemlje se je u zadnje tri ti¬ 
suće godina već mnogo puta promienilo. U mnogih krajevih nik- 
nuše na jednom narodi kao iz zemlje. Neđoseliše se oni niođkale, 
nego življahu mirno i skromno, ali došao na jednom pokret, pa 
ih digao na površje svjetske poviesti. I u toj snazi prevladaše na 
daleko svojim gospodstvom. I u poviesti bilinskoj vidimo takvih 
primjera, gdje se pojedini rodovi najednom ojačaju, te postanu go¬ 
spodari u širokih krajevih. Poviest nam pripovieda, kako su se 
iz raznih krajeva svieta selila mnoga plemena, pa zalazila u daleke 
krajeve. Slabiji doseljenici su tu propali i izčeznuli, a jači su stvo¬ 
rili nova carstva. Nismo li čuli već takvih primjera i iz bilinskoga 
svieta? Vidjeli smo, kako su mnoge europejske biline n Americi na 
toliko mah preotele, da su domaće bilinstvo posve iztisnule i ugu¬ 
šile, dočim sn se opet mnogi bilinski doseljenici u Europi jedno 
vrieme uzdržali, a onda propali i izčezli. Neznače li te selitbe ujedno 
i ratovanje upravo onako, kao što sn i doseljeni narodi morali pre¬ 
često svaku stopu zemlje oružjem u ruci otimati. Netreba nam ovdje. 

više duljiti rieči, jer smo već prije obširno govorili o selitbi i o 
ratovili bilinskih. Neima dakle u tom medj čovjekom i bilinom u 
glavnom nikakve bitne razlike. Nu još je jedno, što moramo ovdje 
napose iztaknuti. Čut ćemo odmah, da je u pradavnoj prošlosti naše 
zemlje živjelo nebrojeno bilinskili rodova, o kojih danas više ni traga 
neima. Vidjet ćemo, kako je cjelokupni bilinski sviet jedne dobe 
izčeznuo sa površja zemlje, pa da se je iza njega pojavio drugi, 
onda treći bilinski sviet, pa da je to izmjenjivanje trajalo sve do 
današnje dobe. Nepokazuje li nam ljudska poviest posve slične pri¬ 
mjere? Na zemlji su gospodovala mnoga plemena, koja su daleko 
slovila svojim junačtvom ili znanjem, pa su posve izčeznula, kao 
da ih je rijetko izbrisao sa površja zemaljskoga. Gdje su danas stari 
Grci, gdje Rimljani? Nije li u tih narodih bila živa snaga za život, 
pa ipak podlegoše struji vremena. Nu u tom propadanju ima za 
prošlost bilinskoga svieta nješto vrlo poučna i zanimiva. U poviesti 
neima nigdje primjera, da bi ikoji narod u jedan mah posve propao. 
Jedna doduše bitka znala bi odlučiti sudbinom naroda, ali dok bi 
narod posve izčeznuo, trebalo je uviek dugo vremena. Mnoge izgub¬ 
ljene bitke i razne selitbe stranih naroda uništiše Grčku i Rim, a 
polaganim razvojem kroz mnogo stoljeća niknuše novi narodi, na 
kojih se još vidi biljeg njihovih praotaca. Pa tako je bilo i u pra¬ 
staro doba sa bilinskim svietom. Rodovi izumirahu polagano, pa u 
koliko su jedni propadali, u toliko su se drugi dizali, pa su kao 
baštinici svojih predja primili mnogo svojstvo njihovo na sebe. Ova 
nauka, što ju vadimo iz svjetske poviesti, bit će nam, kako ćemo 
odmah čuti, od velike koristi za shvaćanje bilinske prošlosti. 

Poviest bilinskoga svieta razpađa se kao i ljudska poviest u 
historijsko i pređhistorijsko doba. 0 historijskoj dobi imamo i ovdje 
pisanih spomenika, docira nam predhistorijsku dobu tumači i raz- 
jašnjuje posebna znanost, koju geologijom nazivljemo. 0 poviesti 
bilinskoga svieta u historijsko doba bilo je već prije više puta go¬ 
vora. Mnogi otoci u Tihom i atlantskom oceanu promieniše u naj¬ 
novije vrieme posve svoje bilinsko obličje. Sa europejskimi dose¬ 
ljenici ušlo je nmogo kulturno i divlje bilje, pa je domaće bilinstvo 
posve natrag potisnulo. Bilinsko obličje same Italije se je u histo¬ 
rijsko doba na toliko promienilo, da najstariji rimski pisci nebi 
danas više svoje zemlje prepoznali. I mnoge takve promjene dogo- 
diše se po svoj Europi. Stari rimski pisci spominju, kako su se 
srednjom Europom širile nepregledne prašume, kojim danas više ni 

traga neima. Pa netreba nam tako daleko ići. Ima još danas medj 
nami ljudi, koji su poznavali ogromne šume po onih krajevih, gdje 
se danas šire najplodnije oranice. Što dalje u prošlost zadiremo, 
to ćemo naći šumu sve više razširenu po đolovih. Danas je ona 
uzmakla na strme obronke po gorah, dočim se je prije širila po 
ravnicah, gdje danas žito svojini zlatnim klasjem nepregledna 
polja prekriva. Gdje danas čovjek njeguje prekrasne zelene livade, 
tamo su se njekoe protezale močvarne šume. Rieke mnogo obilnije 
vodom nego danas razljevale su se svake godine na daleko svojim 
okolišem. Posegnemo li tisuću, dvie tisuće godina natrag, to još 
nije bilo ni traga ovomu nizu gradova, u kojih se danas sročilo 
blagostanje i znanje. U nepreglednoj prašumi provirivala je samo 
po koja malena čistina i na njoj po koja hrpa kolibica. Oko kućišta 
bila je zemlja posve jednostavno izrovana i izparana, a iz nje je 
nieala zasijana zob, proso ili lan. Oko kuća nisi tu mogao još vi¬ 
djeti niti uresna cvieća niti plemenitih voćaka, đržahu to pođnebje 
još preoštrim za južnije biline. I čovjek u to doba još nije imao to¬ 
liko vremena, da se bavi njegom mnogoga bilja. Sada je morao u 
rat polaziti, a sada opet u lov na bizona i ura, na jelena i divlju 
svinju, a sada je opet morao tamaniti medvjede i vukove, risove i 
lisice, da obrani stada i čopore svojih domaćih životinja. Osamljeni 
puteljei prosiecali su tadanju pustoš; po njih dolazio je čovjek 
do slanih izvora, da kuću snabdije tim najsvetijim darom prirode. 
I timi putevi zađrieše u srdce Europe prvi trgovački i kulturni na¬ 
rodi sa juga i iztoka. Dođjoše ponajprije feničanski i onda marsiljski 
trgovci, a za tim etrurski i rimski, noseći sa sobom na prodaju sta¬ 
klene perle i bronc a odnašajući jantar sa sjevernih obala Njemačke. 
Timi putevi useliše i razseliše se po Europi romanska, slavenska i 
germanska plemena, a Bog zna nisu li te puteve utrli slonovi i noso- 
rozi, koji su zajedno sa čovjekom i sa špiljskim medvjedom, špiljskom 
hijenom i špiljskim lavom u najdavnijoj prošlosti u Europi živjeli. 

Nu kamo smo zašli ? Prekoračili smo već granicu historijske dobe, 
pa zašli u geologijsku prošlost naše zemlje, a tu nam valja dragu pri- 
poviest razpresti. Nu ođkle nam naše znanje o životu zemlje iz one 
prastare dobe, kada još ni čovjeka nije bilo na zemlji, a kamo li 
kakvih pisanih spomenika? Pa zar je zbilja davno i davno pred čo¬ 
vjekom bilo na zemlji ikakva života? Jest, znamo to dobro i si¬ 
gurno; naučila nas to mlada jedna znanost, geologija. Čovjek je 
sjedio uz morsku obalu, pa motrio, kako val za valom udara o pećine, 



154 


krši najveće kamenje, valja ga i drobi u sitan piesak i mulj, te ga onda 
po plitčinah u naslage slaže. Čovjek je sjedio uz potoke i rieke, pa 
budnim okom pratio, kako se sa obronaka gorskih ruši krš i u vodu 
pada, pa kako ga voda kotrlja i tjera, brusi i drobi, da od njega 
napravi šljunak, piesak i mulj. I pošao je za riekom pa je našao, 
kako se taj drobiš po dolovih u debele naslage slaže, čovjek je 
stao prekapati gore, da iz utrobe zemaljske iznese plemenite ko¬ 
vine, da si prokrči pute, pa je našao, da te visoke i strme gore 
vrlo cesto sastoje od kamenja, koje se je upravo tako moralo u vodi 
složiti, kao što se slaže danas mulj i piesak I u tom kamenju našao 
je sada otisnut list, sada opet sačuvane kosti ili ljušture od koje 
životinje. Na jednoj bilini i životinji prepoznao je, da su to morski 
stvorovi, koji su svoj život u moru provodili, tuđe poginuli i došli u 
mulj ili piesak, pa je sada znao, da je to kamenje, u kom je te 
stvorove našao, postalo u moru. Druge opet biline i životinje, koje 
je u kamenju našao, življahu njekad u slađkoj vodi ili na kopnu, 
pa je odatle odmah saznao, da je to kamenje na kopnu postalo. I 
sve te naslage prikazaše se čovjeku, kao listovi u velikoj knjizi, u 
kojoj je napisala zemlja sama svoju poviest. Dolnji slojevi bijahu 
prve strane te knjige, u kojih je čovjek, u koliko se je dalo, pro¬ 
čitao najstariju prošlost naše zemlje i svega živoga svieta na zemlji. 
Tu je on vidio, da su u najstarije doba na zemlji živjeli posve 
drugi stvorovi i to najvišega ustroja. Njih izmieniše u drugo doba, 
kako nam listovi ove knjige kažu, druge biline i druge životinje, 
da domala opet posve novim stvorovom ustupe mjesto na zemlji. 
Da, to je vrlo liepo, ali sve to kamenje, sve te naslage stoje danas 
ustubočene i izprevijane, te u visoke gore uzdignute, a mi velimo, 
da su postale po dolovih i po morskom dnu. Kako je to moglo 
biti ? Čovjek je došao na morsku obalu, stao ju promatrati i pro¬ 
učavati, pa je vidio, da ta zemaljska kora nestoji ipak tako čvrsto 
i nepomično, kao što je to sviet mislio. Postavio je uz morsku 
obalu i znakove, pa je mnogo godina kasnije našao, da na jednom 
mjestu obala pada pod more, a na drugom da se ona u vis diže. 
I sada postade čovjeku jasno; i duši mu se pričinilo, kao da mu 
se tvrda zemlja pod nogama previja, kako doline duboko pod more 
propadaju, pa kako se dubljina morska do suha diže i u visoke 
gore previja. Stari oštroumni grčki prirodoslovci danas bi se od 
čuda snebivali, kada bi im rekli, da se je stvorila ozbiljna i si¬ 
gurna znanost, koja se sa morskimi dubinami, dolovi i gorami kao 

sa igračkom igra, da ima znanosti, kojoj to nije ništa, da razstavi 
velike kontinente u sićušne otoke, i da od otoka stvori opet nove 
strane svieta. Da neobična je to znanost, koja priča, kako su jedne 
zemlje postojale, a druge se pod more izgubile; koja zatvara gibral¬ 
tarsko i carigradsko tjesno; koja spaja južnu Europu sa Afrikom, 
Englezku veže sa Njemačkom i Francezkom; koja zalieva Rusiju, 
Ugarsku i Hrvatsku velikim morem; koja spaja Europu sa Ame¬ 
rikom, Japan sa Kalifornijom, koja prenosi afrikansku toplinu na 
Spitzberge i Novu zemlju. Kada bi mogla zemlja sada naglo pred 
nami da izvede sve one promjene, koje je proživjela kroz nebrojene 
vjekove, zanihala bi se tvrda zemlja pod nogama, pa bi se sada 
spustila duboko pod more, a sada opet digla u visoke gore; gdje 
je malo prije bilo kopno, sada bi bilo more, gdje je bila ravnina, 
uzdigle bi se visoke gore. Nu sve te ogromne promjene sbile su se 
neizmjerno polagano, kao što se one i danas lagano izvadjaju, a da 
ih čovjek jedva kroz stoljeća zapaziti može. 

Svu pradavnu prošlost naše zemlje od onoga vremena, kada 
su se na njoj pojavile prve biline i životinje, pa sve do čovjeka, 
diele geolozi kao i povjestničari u tri vieka, u stari, srednji i u 
novi viek. Svaki se taj viek opet razpada u više odsjeka, ili kako 
ih geolozi nazivlju, u više formacija. Svaka formacija imala je svoje 
značajno bilinstvo i životinjstvo; vidimo to po okamenjenih bilinah 
i životinjah, što su se u kamenju svake formacije sačuvale. Po oka¬ 
menjenih ostatcih prepoznaje geolog dobu i formaciju, kao što pre¬ 
poznaje graditelj po slogu crkve onu dobu, u kojoj je sagradjena 
bila. Pregledajući razne formacije, vidimo u svakoj mladjoj formaciji 
uviek nove i to savršenije stvorove. Jedno vrieme mislili su, da se 
je koncem svake formacije dogodila na zemlji užasna katastrofa, 
koja je u jedan mah uništila sve bilinstvo i životinjstvo, pa da su 
u sliedećoj formaciji novim stvaranjem nove biline i životinje na¬ 
stale. Mislilo se je, kao da je zemlja bila velika pozornica, u kojoj 
se je svaki dan igrala nova igra sa novim osobljem, sa novim 
odielom. Nu bilo je to kao i na svakoj našoj pozornici. Uviek su 
to isti predstavljači, nu oni se svaki put prama igrokazu drugčije 
oblače i drugčije igraju. Pa isto tako vidimo u svih odsjecih ze¬ 
maljske prošlosti malo ne uviek iste bilinske i životinjske oblike, 
nu oni se svaki put prama vladajućim ođnošajem u drugom ruhu 
prikazuju. Istina je, da su u dugom vremenu pojedini rodovi iz¬ 
umrli, a mjesto njih se novi pojavili, al nikada se nije niz bilinstva 

ili životinjstva u jedan mah naprasno prekinuo, nego se uviek jedan 
oblik drugoga hvata, kao što se hvata karika karike u lancu. Do- 
gadjalo se je tu ono isto, što smo već i u poviesti ljudskoj spome¬ 
nuli, da su naime pojedini narodi propadali, ali da nisu na jedan 
mah izčeznuli, nego da su se ili sami preobrazili, ili su se sa do¬ 
seljenici u novu jednu cjelinu stopili. I na životinjstvo i bilinstvo 
uticalo je u prošlosti razno, podnebje se je mienjalo, pa je i bilin¬ 
stvo svoje obličje mienjalo, da mu se prilagodi, a činilo je to jedan 
put polaganije, a drugi put brže. Da li se je podnebje u žarkom 
pojasu naše zemlje mienjalo, to još danas točno neznamo, ali znamo, 
da su se takve promjene dogadjale u umjerenom i u hladnom pojasu. 
Nu koji je uzrok bio tim promjenam u podnebju, to nam znanost 
još nije mogla sigurno pronaći. Danas znamo samo to, da su se 
sve te promjene dogadjale veoma polagano i mirno, pa da u taj 
mirni razvoj nisu nikada zahvatile kakve vanredne sile, nego da 
su to bile one iste sile, koje još danas pojedine otoke iznad 
mora uzdižu, te ravne obale pod more spuštaju ili ih u vis dižu. 
Te sile mienjale su obličje zemlje, mienjale podnebje, a uz to su 
uzastopce sliedile i promjene u životinjstvu i bilinstvu. One živo¬ 
tinje i biline, koje se nisu mogle novini promjenam prilagoditi, vre¬ 
menom propađoše ili se morađoše u druge krajeve izseliti, a njih 
izmieniše novi doseljenici, kojim su ti promienjeni odnošaji upravo 
prijali. Nu bilo je tu uviek i takvih rodova, koji su se uza sve te 
promjene mogli uzdržati, jer su se umjeli novini odnošajem prila¬ 
goditi, promieniv oblik i način života. Tako se je nedvojbeno mo¬ 
ralo i bilinstvo u pojedinih krajevih vrlo često i vrlo raznolično 
mienjati, a to se nije nikada u jedan mah dogodilo, nego upravo 
onako polako, kao što livada od proljeća pa do jeseni svoju evjet- 
natu koprenu mienja. 

U starom vieku naše zemaljske prošlosti pojaviše se samo 
najniži rodovi bilinskoga svieta. U prvom odsjeku staroga vieka, u 
formaciji, koju geolozi nazivlju silurskom, nalazimo već prve 
ostatke bilinskoga svieta. A te prve biline bile su morske. More je 
bilo prva kolievka svega života. Nadjoše tu njeke morske resine 
(Algae) i ništa više. Neima tu još ni traga ni jednoj kopnenoj bi- 
lini kao što ni kopnenoj životinji. Ako je u to doba bilo na zemlji 
kopna, to je ono moralo biti još posve pusto i prazno. 

U drugoj formaciji, devonskoj, već se je znamenito umnožao 
broj raznih bilina na zemlji. Ima tu već više vrsti morskih resina, 

a na kopnu porasle su već prve tajnoevjetke i to ponajviše paprati, a 
uz njih se već vidjaju cycadee ( Cijcnđeae ), koje svojim uzrastom na¬ 
liče na palme, a lišćem na paprati, te onda prvo crnogorično bilje. 

Najtrajniji bilinski život razvio se je u slieđeeoj, u kameno - 
ugljenoj formaciji. Zemlja se je tada još prikazivala u posve mladom 
i nedužnom licu. Nije tu još bilo visokih gorskih nabora, koji nam 
danas pričaju, kako je zemlja već ostarila. Nizki kontinenti i otoci 
protezali su se daleko po zemlji. Po kopnu širile se velike moč¬ 
vare i jezera, a široke rieke potapljale su na daleko obližnje rav¬ 
nine. Posvuda su bujale biline u veliku obilju, tvoreć u istinu prave 
prašume. Nu taj bilinski sviet bio je vrlo jednoličan, nije još ni 
izdaleka bila razvijena onolika množina raznih rodova, kako to kas¬ 
nije nalazimo. Ti prastari travnici i te prašume protezale su se u jed¬ 
nakom obličju po svoj zemlji od Spitzberga pa do Indije i Kine, 
jer je u to vrieme po svoj zemlji vladalo još vječno ljeto. Nije onda 
još bilo razlike u pojasevih, kako je danas imamo. Po je 2 erih pli¬ 
vale su najniže zeljane biline (Annulariae, Sphenopht/Ueae), a po moč- 
varah uzdigla se vrlo neobična i čudnovata šuma, u kojoj su porasle 
đrvolike tajnoevjetke. D stablo tih drvolikih bilina bila je utisnuta 
pjega do pjege, a sama stabla dielila su se uviek u đvie a dvie grane, 
po kojih sn se poredali iglasti ili uzki travoliki listovi. Nijednu tu 
bilinu nije još resio šaren cviet, jer su to bile sve biline iz naj¬ 
nižih rodova. Bile su to tajnoevjetke i onda golosjemenjače ( Gymno - 
spermae), koje su imale vrlo jednostavno ustrojene cvjetove, pa kojim 
su gole sjemenke sjedile za ljuskom tvrda češera, kao kod današ¬ 
njega crnogoričnoga drveća. Najznamenitiji rodovi u ovoj šumi bi¬ 
jahu kalamiti i lepidodendroni, sigilarije, a obličje tih drvolikih tajno- 
cvjct-aka nješto je malo naličilo današnjim đrvolikim travam. Kala¬ 
miti su u rodu s našimi poljskimi preslicami, pa su im ponješto 
i naličili. Najveće preslinjače dan danas dosegnu u južnih krajevih 
jedva visinu od 4 metra, dočim su njeni rodjaci u kameno-ugljenoj 
formaciji dosizali visinu od 12 metara. Lepidodendroni i sigilarije bi¬ 
jahu daljni rodjaci naših sićušnih crvotočina ( Lycopodiaceae ). Lepi¬ 
dodendroni bijahu u ondašnjih šumah pravi gorostasi. Dosegli bi 
visinu od 30 metara, a stablo im je imalo u obsegu po 4 metra. 
Sigilarije bile su nješto niže. Stabljika im je bila osuta pravilnimi 
utisci, a grane su im bile nabijene lišćem. Medju timi bilinami rasle 
su velike, đrvolike paprati, koje su već u velike naličile, današnjim 
đrvolikim papratim u tropskih krajevih. K tomu su se još priđru- 

žili njeki rodovi crnogoričnoga drveća. I sve to bilje iz te prastare 
dobe posve je izumrlo. Izumrieše doduše sve te vrsti, ali njihovi 
rodovi neizumrieše, nego se sačuvaše u drugih oblicih. Bujni bilinski 
život za kameno-ugljene formacije ako je izumro, to se ipak nije za 
nas posve izgubio. Tjelesa pomrlih bilina pokapala je voda i mulj: 
tjelesa se ta promieniše, a iz njih postade kameni ugljen. Velike 
su to riznice, u kojih je priroda prastare šume spremila, da iz njih 
vadimo gorivo, koje će nam poštediti i sačuvati naše današnje šume. 

Slika 18. predočuje nam šumoviti i vlažni predjel iz kameno- 
ugljene dobe, kako si ju je čovjek po nadjenih okameninah u svojoj 
mašti stvorio. U pročelju na lievo i desno dižu se vitki lepido- 
dendroni, a po sredini prekrasna sigilarija, dočim su se s traga 
smjestile drvolike paprati. 

Na koncu staroga vieka, u permskoj formaciji, kao da je 
priroda oslabila u stvaranju bilinskoga svieta. Mnogi rodovi već 
izumriese, nu još nalazimo tu, ako i u manjem broju, paprati, sigilarije, 
lepidođendrone i kalamite. K tomu se još pridružuju cycadee i po 
gdjekoja palma, kao zastupnici najsavršenijega bilinskoga svieta, 

Iza permske formacije nastupio je na zemlji srednji viek, 
a u njem se pojavio i nov bilinski sviet na zemlji. Biline iz sta¬ 
roga vieka izumrieše sve. Neima tu više ni sigilarija, ni lepidoden- 
drona ni pravih kalamita, pa ni drugih savršenijih bilina staroga 
vieka. Sada se pojaviše novi oblici doduše iz istih rodova, a k tomu 
se pridružiše i mnogi novi i savršeniji rodovi. I sve te biline se 
svojim oblikom mnogo više približuju danas živućim bilinam, nego 
one iz kameno-ugljene formacije. Srednji viek razpada se u tri for¬ 
macije: u trias, juru i kredu. 

Utriaskoj formaciji prevladalo je u veliko ernogorično 
drveće. Ćuli smo, da se je ernogorično drveće prvi put na zemlji 
pojavilo u devonskoj formaciji, a u kameno-ugljenoj formaciji bila 
je crnogorica već jako razvijena, dočim je nje u permskoj formaciji 
opet manje bilo. Nu sada u triaskoj formaciji preotelo je ernogo¬ 
rično drveće opet na novo u toliko mah, da'je ono malne sve šume 
sačinjavalo. U šumah rasle su još velike paprati, a uz vode dizale 
su se ogromne preslice i nove vrsti kalamita. Na rubu crnogoričnih 
šuma porasle su bujne šikare od cycadea. Sudeć po broju razna 
bilja morale su ove šume biti još mnogo jednoličnije nego šume u 
kameno-ugljenoj formaciji. Kada bi se danas po zemlji obazreli, to 
bi našli, da bilinstvo na Novom Selanđu sa svojimi drvoiikimi pa- 

prati i neobičnim crnogoričnim drvećem još najviše naliči bilinstvu 
triaske formacije. 

U jurskoj formaciji nije se biiinstvo još u veliko promie- 
nilo, osim što sada po šumah porastoše mnogobrojne češerne palme, 
koje svojim oblikom stoje u sredini medj paprati, palmami i crno¬ 
goričnim drvećem. K tomu se pridruži crnogorično drveće, koje po- 
nješto naliči današnjim araukarijam (Araucaria) i smrekušam ( Thaja ). 
Pod drvećem u šumah rasle su još uviek paprati, a izmedju njih su 
se iz zemlje pomaljale mesnate gljive. Po močvarah nije više bilo ka- 
lamita, a preslice, što su tu rasle, nisu bile puno veće od današnjih. 
Trska i njeke druge trave rasle su uz vode. 

Za vrieme kredine formacije dogodiše se u bilinskom svietu 
ogromne promjene, kakvih biiinstvo dotle još nije doživjelo. Sva 
znanost našega vieka nemože da protumači, za što se je tek sada 
razvila klica savršenijega bilinstva, koja je sve dotle kroz nebrojene 
vjekove tako rekue spavala, za što se tek sada razvilo savršenije 
cvjetnato bilje. Sve dotle nije po šumah bilo drugoga drveća do 
crnogoričnoga, nu sada se evo najednom pojavilo prvo listnato drveće. 
Nalazimo tu drveće, koje stoji u srodstvu sa našimi orasi i javori, 
našimi vrbami, johami i bukvami. Broj listnatoga drveća bivao je 
i vremenom sve to veći, a od toga vremena započela je već borba 
medj listnatim i crnogoričnim drvećem, koja se sve do danas još 
nije svršila. Stari rodovi cycadea, araukarija i drugoga crnogoričnoga 
drveća počeše polagano izumirati ili se stišnuše na osamljene otoke, 
na južnoj polutci. Tajnocvjetke izgubiše iz svojih ruku premoć, one 
više nestvaraju šume, nego se prikazuju u čednih oblicih manjih 
paprati, mahovina i lišajeva. 

U novom vieku ili u tercijarno doba stalo se je biiin¬ 
stvo sve to više prikazivati u obličju, koje naliči današnjemu. S po¬ 
četka u novom vieku nalazimo samo iste familije, onda dolaze isti 
rodovi, a napokon se pojavljuju i iste vrsti, koje i danas živu, samo 
dakako ne uviek na istom onom mjestu, na kom ih danas nala¬ 
zimo. U to vrieme živjela je na zemlji neobično velika množina raz- 
novrstnih oblika, te i najbujnije današnje biiinstvo nam se p.rama ta¬ 
danjemu pričinja veoma siromašno. I sve to biiinstvo se je neiz¬ 
mjerno lagano razvijalo, dok je došlo do onoga obličja, u kom se 
ono danas u pojedinih krajevih prikazuje. U početku tercijarne dobe 
bilo je to biiinstvo za nas još dosta strano, nu što više prama kraju 
te dobe, to je ono postajalo svojinu oblici sve to sličnije današnjemu 



161 


bilinstvu. U toj promjeni bilinskoga svieta nadi ćemo jedan vrlo za- 
nimiv pojav, koji stoji u savezu sa bilinskimi pojasi današnje dobe. 
Danas nalazimo bilinske pojase uzpoređo od ekvatora do pola jedan 
iznad drugoga. Nu na početku triaske dobe vladalo je kod nas u 
srednjoj Europi još tropsko podnebje. Malo iza toga pojavilo se je kod 
nas subtropsko, a onda toplo umjereno podnebje sa svojim današnjim 
biljem. Razni bilinski pojasi su se kod nas izmjenjivali upravo onim 
istim redom, kako se oni danas redaju od ekvatora prama sjeveru. 

Novi viek razdjeljuju u tri odsjeka. Najstariji odsjek nazivlju 
eocenskom dobom, a to znači jutrnjim rumenilom novoga 
vieka, jer je u to doba bilo podnebje i bilinsko obličje još najvećma 
strano današnjemu. Nu već u to doba pokazala se njeka razlika u pođ- 
nebju od ekvatora prama polu, o kojoj sve dotle nije na zemlji bilo 
ni traga. A1 topli pojasi bili su tada mnogo bliži polu nego danas. 
Zemlje u južnoj Europi, u kojih se danas širi topli umjereni pojas, 
imale su tada još posve bilinsko obličje tropskih zemalja. U Europi 
rasle su banane, mirte, lovorike i množina listnatoga i cmogorič- 
noga drveća u obličju tropskoga bilinskoga svieta. Mnoge južnije 
biline d. pirale su sve do Grenlandije. U sliedećem odsjeku tercijarne 
dobe, u miocenskoj dobi pridružuju se u južnoj Europi tropskim 
bilinam već i sjevernije vrsti, a ta dva različita bilinska svieta 
stvoriše obličje nalik onomu, što ga danas nalazimo u subtropskom 
pojasu. Po zemljah oko iztočnoga mora rasle su šume, koje su svojim 
bilinskim obličjem naličile bilinstvu u Kanadi. Bile su ogromne jan- 
tarove šume sa crnogoričnim drvećem, iz koga je izticala velika mno¬ 
žina smole, našega jantara. Uz to drvlje, koje je naličilo cipresam 
i smrekušam, rasli su tu razni borovi, omorike, jele, topole i breze. 
Na polarnih otocih širila se je u to doba šuma subarktijskoga pojasa. 
U trećem odsjeku tercijarne dobe, u pliocenskoj dobi, počeše se 
gubiti u južnoj Europi biline tropskoga pojasa, a mah stadoše pre¬ 
otimati biline umjerenoga pojasa. U Italiji rasle su još salisburije 
i tulipanovci, dakle takve biline, kojim rodjaci danas živu još u 
Japanu i južnoj Americi. Zadnje tropske biline izgubiše se tu po¬ 
slije tercijarne dobe, za vrieme diluvija. U pliocenskoj dobi raslo je u 
srednjoj i u sjevernoj Europi uz crnogorično drveće još i mnogo¬ 
brojno listnato drveće, kao što bukve, hrastovi, breze, johe i razne vrbe. 

Najbujniji bilinski sviet živio je u srednjoj Europi po naših kra- 
jevih zamiocenske dobe, dakle u srednjem odsjeku tercijarne 
dobe. Nedavno pred tim uzdigle su se bile Alpe iz mora, a sred 

Iz Mi nskoga svieta. I. 11 

Europe širilo se još uviek široko more, u koje su zadirali mnogi 
poluotoci, te iz koga su se uzdizali nebrojeni otoci. I po tom kopnu 
bila se poredala velika množina vulkanskih čunjeva. Današnje sre¬ 
dozemno more bilo je suho, pa su tako bili suhi dielovi južne 
Europe spojeni sa Afrikom. I zagrebačka gora provirivala je u to 
doba kao malen otok iz mora, obrasao južnijim biljem. U srdcu 
Europe, gdje se je kopno iznad mora uzdizalo, bujale su najkrasnije 
šume. Mnoge tropske biline, kao što banane i zmajevci, pamuenjaci 
i ebenovci, koji su se malo prije toga još po Europi širili, izčeznuli 
su doduše, ali je za to još preostao po koji južniji rod. Bile su tu 
još mimoze i t.erpentinovci, pa i gdjekoje druge vrsti, koje su posve 
u miru živjele medju vazdazelenimi hrastovi i cimetnjaci, medju 
kamfornjaci i velelistimi magnolijami. U tih šumah bujali su hra¬ 
stovi sa razciepanim lišćem, razne bukve, tulipanovci i amberovci, 
plemeniti kesteni, briestovi, javori, lipe, platane, mnogovrstne topole, 
jasike i breze, a sve su to bile vrsti toplijega neba. Mnogi razno- 
vrstni oblici drveća i grmova, što se danas nalaze porazbacani po 
svem svietu, bili su skupljeni u to doba svi u naših krajevih. Uz 
listnatu šumu natjecala se je crnogorična šuma nebrojenimi vrstmi 
cipresa i smrekuša, borova i omorika, jela i mnogih drugih rodova. 
Velike naslage mrkoga ugljena u mnogih krajevih postadoše jedino 
od crnogoričnoga drveća. Uz mrki ugljen nalazimo sačuvana stabla 
crnogoričnoga drveća, pa na njih vidimo, da su to bili užasni go¬ 
rostasi, koji su po više tisuća godina živjeli. Po stabalju i po kroš- 
njah ove guste miocenske šume uzvijao se bršljan i divlja loza, te 
mnoge druge vijugavke. • Niže divlje i grmlje, što je u šumu zala¬ 
zilo, razteplo se je danas po svem svietu. Onda su još u istoj šumi 
rasli grmovi sredozemnih mogranja (Punica) i mirta (Mvrtus). novo- 
holandske akacije i proteaceje, čilske komptonije ( Comptonia ), euro- 
pejska bekovina ( Viburnum Opulus) i drienak (Gornus), pasdrien 
(Bhamnus) i lieska ( Gorijlus ). Po jezerih, što su se našimi krajevi 
protezala, plivali su prekrasni južni lopoči (Npmphacaccae). dočim su 
uz obale porasle vrbe i oleandri, a pod njihovimi sjenami cvale su 
perunike ( Irideae ), šaševi (Cyperareae) i druge vodene biline, a nad 
svim tim su se uzdizale palmeto - palme. Kao najkrasniji ures ovih 
okolica bile su datule, koje su do velike visine uzdizale svoje raz- 
perjane glavice. U miocensko doba pojavila se i već velika mno¬ 
žina prekrasna evieća i raznovrst.na zeljana bilja. Sa ovim cvjetnatim 
svietom pojavila se na zemlji velika množina leptirova i kukaca. 



koji su tražeć hranu prelietavali od cvieta do cvieta, da tim ujedno 
prenose prašak i bilinu oplode. U šumah pjevale su sada već prave 
ptice, a po pašnjacih povlačili su se tapiri i raznovrstni slonovi, noso- 
rozi i jeleni, žirafe i predteče naših konja i goveda. Čudan i neo¬ 
bičan je to morao biti život u to vrieme po naših šumah. Kada bi nas 
tko mogao prenieti u to doba, pričinilo bi nam se, kao da nismo na 
zemlji. I daleko na sjeveru, u sjevernoj Americi, u Grenlanđiji, na 
Spitzbergih rasla je ista crnogorična šuma, kao i u srdeu Europe, nu 
po njoj je bilo usuto listnato drveće, komu je lišće u jesen odpadalo. 
Bile su tu platane, bukve, hrastovi, kesteni i orasi, dakle isti rodovi 
kao i na jugu. samo su tu manjkale vazdazelene lovorike i palme. 

Slika 19., što ju ovdje donosimo, predočuje nam šumu iz mio- 
censke dobe. Prispodobimo Ii ovu sliku sa onom iz kameno-ugljene 
formacije, to ćemo vidjeti ogromnu razliku. Bilinstvo, što je tu 
raslo, pokazuje nam već veliku sličnost sa današnjim, nu ono po¬ 
kazuje ovdje još posve tropsko lice. 

Na izmaku tercijarne dobe dogodiše se znamenite promjene. 
Atlantski ocean razlio se po ravninah srednje Europe i sjeverne Azije. 
Gore po Englezkoj, Francezkoj, Skandinaviji i Njemačkoj provirivale 
su sada kao otoci iz mora. Nu ti otoci bijahu pokriveni ledenim 
plaštem a i samo more se je po zimi smrzavalo. Na zemlji je na¬ 
stupilo ledeno doba. Sa gora provlačili su se ogromni ledenjaci 
na milje daleko. Alpinski ledenjaci dopirahu na jednoj strani do 
jurskoga gorja, dočim su na jugu dosizali sve do Milana i Turina. 
Sa Skandinavskoga gorja dopirali su ledenjaci prama jugu do mora, 
te su se tu trgali i kao ledeni bregovi plivali sve do Njemačke. U 
Europi po kopnu, preko koga se u to vrieme nije more razlilo, 
zavladalo je polarno podnebje. Vazdazeleno listnato drveće propade, 
a zamienilo ga je ernogorično drveće i alpinske livade. Dok su malo 
prije toga na podnožju Alpa rasle vazdazelene šume, to neima 
dvojbe, da je već onda u većoj visini bilo bilinstvo razdieljeno u 
gorske pojase, kako to danas na Himalaji nalazimo. U velikih vi- 
sinah su nedvojbeno već onda rasle biline hladnih krajeva. I sada, 
kada je i po dolovih zavladala zima, počelo, se je arktijsko bilinstvo 
sa gora u dolove seliti. U dolove dospješe sada borovi, omorike i 
jele, vrbove i borovične šikare. Uz morske obale po srednjoj Eu¬ 
ropi cvjetalo je ono isto bilje, koje danas raste na Spitzbergih ili 
visoko po Alpah. Sa tim sjevernijim biljem doselilo se u Europu i 
sjevernije životinjstvo, sjeverni jelen, sjeverni medvjed, los, dočim 

su slonovi, nosorozi, vodeni konji, lavovi, hijene, majmuni i kro¬ 
kodili odputovali pred ledenom dobom u Afriku. Samo jedan dio 
tercijarnoga bilinstva sačuvao se po toplijih zemljah oko sredozem¬ 
noga mora te na kanarskih otocih. Mnogo više toga tercijarnoga 
bilinstva sačuvalo se je u sjevernoj Americi, pak u Kini i Japanu, 
jer se je tu moglo ono pri nastupu ledene dobe dalje prama jugu 
seliti, budući da tu nije bilo gora, koje bi se od iztoka prama 
zapadu širile, kao što ih ima u Europi, da zaprieče uzmicanje bi¬ 
linstva prama jugu. 

Nu i ledeno doba prodje, srednja Europa, sjeverna Azija i sje¬ 
verna Amerika okopniše, a more se povuklo po prilici u današnje 
granice. Nu to posušeno morsko dno bilo je još prepuno soli, pa 
su se na njem mogle nastaniti samo onakve biline, koje ljube slanu 
zemlju. Međjutim su kiše i poplave posušenu zemlju stale od 
soli izpirati, a slane biline pobjegoše na morske obale ili se zadr- 
žaše na onih mjestih, gdje su iz zemlje izticali slani izvori. Za to 
i nalazimo još i danas uz slane izvore daleko u kopnu one iste 
biline, koje rastu uz morsku obalu. Kada su sa kopna uzmakle 
slane biline, stade velika selitba bilja sa sviju strana na novo zem¬ 
ljište. Razne biline, koje su za ledene dobe morale dalje uzmaci, 
stadoše se sada spuštati u nove doline. Najuztrajniji rodovi su se 
najbrže i najdalje razširili, đočim su ostali polaganije za njimi slie- 
đili. Pri tom se sastađoše bilinski svjetovi, koji su dotle bili morem 
ođieljeni, pa se međju sobom izmiešaše upravo onako, kako je to 
bilo pri selitbi naroda. Mnogi rodovi propadoše pri tom, dočim drugi 
moradoše svoju narav promieniti i u novo ruho se obući. Ta selitba 
i medjusobni ratovi međj bilinskim svietom stvoriše u Europi onakvo 
bilinsko obličje, kako ga danas vidimo. Arktijsko bilinstvo, koje se 
je za ledene dobe po dolovih širilo, nije moglo više ovo toplije 
pođnebje podnositi, pa je uzmaklo na najviše vrhunce bregova i u 
daleki sjever. I sada će nam biti jasno, za što mi po Alpah, Kar- 
patih, Himalaji i po svih visokih gorah nalazimo iste one bilinske 
oblike, koje susrićemo po Finskoj, Lapplandu i Norveškoj, te uz 
obale sjevernoga ledenoga mora po Europi, Aziji i Americi. Sa se- 
litbom bilinstva išla je uzpoređo i selitba životinjstva. Kada su se 
na izmaku ledene dobe odselile polarne životinje prama sjeveru, iz- 
mieniše ih novi doseljenici. Sa bilinami dođjoše i životinje umjere¬ 
noga pojasa. Nu u društvu tih životinja, koje još i danas kod nas 
živu, dodjose na kratko vrieme još i gorostasni jeleni, mamuti i 

dlakavi nosorozi, a u tom čudnovatom i neobičnom družtvu susri- 
ćemo i samoga čovjeka. 

Timi crticami bi dovršili predhistorijsku prošlost bilinskoga 
svieta. Koje su se promjene u bilinskom obličju u zadnje vrieme 
dogodile, čuli smo već prije, kada smo naime govorili o bilinskih 
selitbah. 

Poviest bilinskoga svieta pruža nam mnogu znamenitu nauku. 
Razporedjaj bilinskoga svieta nebi mogli danas razumjeti, da nepo- 
znamo njegove prošlosti. Nu poviest bilinstva nam još i jasno priča, 
kako je na svietu sve promjenljivo i nestalno. Izumiru pojedine bi- 
line, a izumiru i cieli rodovi i ciele familije. Svaka bilina, svaki 
rod bio je tako udešen i stvoren, kao da će vječno na zemlji ži¬ 
vjeti, pa ipak premnogi tako izčeznuše, da o njih nebi nikada ništa 
znali, da se nije po koji ostatak od njih u zemlji sačuvao. Pa zar 
da je i sudbina čovječja bolja? Sto je na čovjeku, po čem bi mogli 
suditi, da će mu pleme vječno živjeti? Izumrieše rodovi i familije, 
kojim nije ništa manjkalo, da se doviek uzdrže. Izumrieše cieli na¬ 
rodi, pa ne samo takovi, koji su u divljaetvu svoj viek proveli, 
nego i takovi, koji su se svojom snagom i naobraženjem tako vi¬ 
soko uzdigli, kao da će vječno svietom vladati. Izumrieše Medijanci 
i Kartažani, izumrieše Grci i Rimljani, pa i mnogi drugi. Pa koji 
narod može onda pomišljati, da će vječno trajati, kada znade, da 
ni cielomu ljudskomu plemenu nije đosudjena na zemlji vječnost- 1 
Sve će se na zemlji promieniti, sve će proći. 



Bilje u moru, 

Krasota mora. — Život u moru. — Kako se dolazi do morskoga bilja; uz 
morsku obalu, za plime i osjeke, za bure. — Morske biline. — liesine i njihov 
ustroj. — Uzroci slabomu razvoju bilinstva u moru: svjetlo i toplina. - Listno 
zelenilo. — Zelene, smeđje i crvene resine. — Sitne resine. — Diatomeje. — 
Bilinski pojasi u moru. — Bazplođ kod resina. — Korist, što ima čovjek % 
životinjstvo od resina. 

¥ ođoljen trave ( Valeriana ) moć je silna. Narod priča, tko ju 

uza se nosi, da mu odoljeti nemožeš, pa i pjeva: 

V 

»Da zna ženska glava, 

Što j’ ođoljen trava, 

Svagda bi ju brala, 

U pas ušivala, 

Uza se nosila.« 

I starac Homer priča, da je u lotosa čudan plod, tko ga jednom 
okusi, taj više nemisli na povratak, taj svega života čezne za njim. 
A car u moru koli je silan, tko bi mogao njemu odoljeti! Za po¬ 
morca neima veće nesreće, nego kada se mora daleko od mora po 
kopnu potucati. Srđce ga uviek za morem boli, ono ga uviek njekom 
neodoljivom silom k sebi privlači, kao da su ga morske vile zača¬ 
rale, a kada mu se morski valovi opet nasmiju, kada ga opet po¬ 
nesu -širokom pučinom, onda mu se čini, kao da se je na nov život 
preporodio. A koga nije more još začaralo? Svatko, tkogod je prvi 
put stupio na morsku obalu, taj je užio slasti, kojih nikada zabo¬ 
raviti neće. Sviet je pun krasota prirodnih. Prekrasne cvjetnate 
livade, bnčeći vodopadi, kršovite gorske vrleti pune su svakoga cara, 
ali sav taj čar je ništa prama onomu, što ga more u sebi skriva. 
Neima u njem one blage dražesti, što ju kopno ima; češće se srdi, 
nego što se smije, a prečesto bjesni i mahnita. Nu kada oko pre¬ 
leti nepreglednom onom pučinom, kojoj kraja dosegnuti nemože, 
onda nam se duša kao u san zaljulja, jer joj se čini, kao da je 

sada prvi put shvatila, što je neizmjernost. Pogled na more napu- 
njuje čovjeka njekim svetim čuvstvom. Vječno i neobično gibanje 
mora, neđohvatna mu dubljina i tajinstveni život, što se u njem 
krije, privlači čovjeka njekom magičnom silom uz more, toga se 
užitka nikada i nikada nezasiti. Ta more je komad žive prirode, 
valovi su mu grudi, koje uzdišu, koje se vesele, koje bjesne. Iz 
mora ee rodiše bogovi, a današnja nam znanost kaže, da je u moru 
bio izvor svemu životu. Zadali mora oživljuje prirodu i čovjeka. U 
primorca je vesela, živa narav, mašta bujna i zanosita. Pjesme grčke 
rodiše se na morskoj obali, a odgojiše na valovih morskih. Odisej 
i Argonauti djeca su mora. Nebrojeno puta nas sveto pismo sječa 
mora, njegove dubine, njegove bure, pa i nesretna brodolomja. 

Nu koliko tek krije more u sebi raznovrstna života! Koliko 
je tu tek čara i dražesti za prirodoslovca. Nije more pustinja, ako 
i kaže Homer, da na njem neima žetve. Površje mu je doduše pusto 
i golo, ali za to u svojih dubinah krije obilje svakoga života. Morem 
možemo više puta dane i dane ploviti, pa nećemo ni živa stvora 
vidjeti, do koje ribe, koja se je na čas iz vode izmetnula ili do 
koje ptice, koja za brodom poletava. Pa uza sve to prividno mrt¬ 
vilo skrilo se u dubinah morskih više života nego igdje na kopnu. 
Pokazaše to novija iztraživanja, a moradoše to slutiti već i najsta¬ 
riji kulturni narodi. U svih starih vjerskih pričah spominje se more 
kao kolievka svega života, kao izvor svega stvaranja. Grčki: ,,okeanos u 
bio je praotac svih stvorova, od njega potekoše i mnogi bogovi. 

Sav život, što se je kopna uhvatio, bježi daleko od dohvata 
morskih valova. Jedino šume mangrovske uz obalu perzijskoga i 
arabskoga zaljeva mirno podnose, da ih ljube morske valovi, a da 
ih zagrljaj njihov neuguši. Jedini su to kopneni stvorovi, kojih ne- 
može slana voda da oprži, a svi drugi propadnu, čim ih more za¬ 
lije. Kada nebi iz izkustva znali, da ima u moru živih stvorova, 
to nebi jamačno mogli povjerovati, da ono isto more, koje sve nao¬ 
kolo sebe ubija, može biti pristaništem života. Ali za to more i krije 
u sebi posve neobičan i tudj sviet. U moru je našao taj sviet tako 
udoban i siguran život, da izvan njega neće i nemože da živi. Pa 
što se je više taj neobični sviet pred čovjekom skrivao, to ga je 
tim više sebi mamio. Svi veliki prirodoslovci, počev od Aristotela 
pa sve do danas, najviše su uživali, kada bi mogli iz morskih du¬ 
bina izmamiti koji novi životni stvor, te znanost obogatiti kojom 
novom stečevinom. Nu pri tom upirali su svi prirodoslovci svoje 

oči poglavito na morsko životinjstvo, jer su u njem nalazili obilje 
prekrasnih oblika. Za morsko bilje nije gotovo nitko imao ni srdca 
ni ljubavi. Kada bi tko sa morskimi životinjami u svojoj mreži 
izvukao po koju morsku halugu, bacio bi ju kao dosadan korov 
opet natrag u more upravo onako, kako to čini ribar, kada vidi, 
da je svojom mrežom morsku travu mjesto ribe povukao. Morske 
trave bile su od uviek Ijudem zadnji stvorovi u moru. Englezi ih 
zovu morskim korovom, a Horac kaže u svojih sati rali, da ljudi 
preziru kriepost i plemstvo, ako je bez novca, kao morsku resinu. 
Ali botanici napokon pribaviše i morskim resinam častno mjesto 
medju biljem, znađoše pokazati, koliko zanimivosti i cara ima skri¬ 
vena u morskom bilju. Nježni i prekrasno bojadisani oblici znadoše 
primamiti mnoge englezke gospodje, da su svojima bielima ručicama 
zasizale u more, da izvuku koju morsku bilinu na površje, pa ju 
polože znanosti na žrtvenik. I znanost ubilježila je mnogo žensko 
ime za vječan spomen u ime zasluga, što ih stekoše za iztraživanje 
i poznavanje bilinskoga svieta u moru. Mnoge najnježnije i najkras- 
nije stvorove medju morskim biljem okrstiše njihovimi imeni. 

More skriva i čuva svoje blago duboko u svojih njedrih, kao što 
u pričah čuvaju dusi pod zemljom zlato i drago kamenje. Treba muke 
i napora, odvažnosti i lukavosti, da čovjek do toga blaga dodje, dok 
ga iz utrobe morske iztrgne. Na mnogih mjestih skriva more stidno 
svoje grudi izpred očiju požudna prirodoslovca. Uz obale sredo¬ 
zemnoga mora neima u plime i osjeke velike snage, tu uzdiže more 
svoja prsa vrlo slabo, ono kao da se nemože ni za korak da udalji 
od tople obale, koju grli i cjeliva. Pomno skriva tuđe more čeda 
svoja od lakome rake čovječje. Mnogo puta pada morska obala 
strmo u veliku dubljinu, pa tu čovjek nemože sa obale ni da za¬ 
viri u taj morski tajinstveni sviet, nego se mora povjeriti čamcu, 
da se iz njega divi nedohvatnomu svietu. Bistra, varava voda uz¬ 
digla mu je morsko dno tako visoko, da mu se čini, kao da bi ga 
rukom mogao dohvatiti, a kada tamo, a ono prosta varka škrta 
mora. Ono mu doduše pokazuje jasno i čisto sve svoje dražesti i 
krasote, ali mu neda blizu. Dno se valovito diže u brežuljke i do¬ 
love, sad je bielo, pjeskovito, a sad opet zeleno kao zelen travnik. 
Tu se usadili živi morski Ijerovi, tu se razgranila neobična šikara, 
a oko nje se uzvitlala ciela hrpa najčudnovatijih životinja. Crvene 
i smeđje trave, neobične ribe, krakati raci i nebrojena druga morska 
gamad širi se pred našima očima, a srdce nas boli, da do toga 

svega doci nemožemo, da se moramo zadovoljiti s onim, što nam 
valovi na obalu dobace. 

Koli ljepše je prirodoslovcu uz obalu morsku, gdje se ona po¬ 
lagano pod more spušta. Sitan piesak razasuo se obalom, a iz mora 
se uzdiže samo po koja veća ili manja pećina. Od mora dolazi blag 
i topal dah, valovi se nježno nišu, pa te u svoj zagrljaj domam- 
Ijuju. I tomu dovabljivanju nećeš se moći oteti, bacit ćeš se u toplo 
naručje, pa ćeš tako moći ubrati mnogu nježnu bilinu, za kojom ti 
srdce čezne. I odmah već uz obalu zapet će ti oko o zelen vienac, 
što ga je splela. smaragdena morska kupusina ( Ulva ) i uz nju još 
jedna druga zelena haluga ( Enteromorpha ). Njekoliko koračaj a dalje 
uzvila paunača (Zonaria Pavonia ) svoje zavijeno bjelkasto lišće, a uz 
nju se razširila žuto-smedja morska papratnjača ( Haliseris ). Na pe¬ 
ćini tamo prirasla čudna trava, pa niše svoje prekrasno rumeno raz- 
čihano lišće; dalje opet uzrasao neobičan grmeljak, koji se je raz- 
granio u nebrojene sićušne niti, sada biele, sada crvene. Eno tamo 
opet prazna puževa kućica, a na njoj se posadila množina prekrasnih 
zelenih suncobrana sa dugimi stapkami (Acetabularia), čini ti se, 
kao da vidiš sićušne gljivice. I stotinu ćeš drugoga bilja naći, ze¬ 
lena, smedja i crvena, sad debelih, sad sićušnih grana, sad sjajna, 
sad tamna, da ti se oko zasititi neće. Ali jedno nećeš naći u tom 
morskom carstvu: svega ima, ali cvieća neima. Neima onih pre¬ 
krasnih glavica, kojimi se kite naše livade, oko kojih leptiri lepr¬ 
šaju. A možda ipak nije tako. Ta zar nisu ono šareni liljani, što 
su se uz kamen skrili, one rumene, zelene niti, što su se u okrug 
skupile, zar nisu to cvjetnati vjenčići? Da, okladio bi se, da su to 
pravi praveati cvjetovi, da ljepših ni na livadi nećeš naći. Ali pazi, 
more te je opet prevarilo. Gledaj čudo! ti se cvjetovi miču, one 
prekrasne niti hvataju kao ruke, pa se uvuku, da ih više nevidiš, 
a za čas se opet pomaljaju. Životinja je to. Uzaberi takav cvietak, 
pa će ti se u rukama kao sluz razići. More, kad nije moglo na bilju 
svom cvieća da stvori, a ono je životinju kao cviet zaodjelo 

Ali nije more svuda tako stidljivo i škrto, da svoje blago uviek 
pod vodom skriva, kako to čini po sredozemnom moru; Na otvo¬ 
renom oceanu povuče se ono svaki dan dva puta od obale natrag, 
te kao namiguša pokazuje svoje dražestne grudi. Za osjeke povuče 
se more od obale na pucinu, a veliki komadi, koji su malo prije 
bili vodom pokriveni, ostaju goli, a po njih ostaje za prirodoslovca 
obilje lovine. Eno pećine, koju je malo prije voda obljevala, a na 

njoj visi zelena morska kiselica i po koja crvena halužina. Samo 
mjestimice zaostala malena slana barica, a u nju se zavukle 
sve životinje, koje nisu mogle sa morem pobjeći, čekajući, da ih 
morski val opet spasi. Nješto se opet skrilo pod crvene florideje, 
koji se kao sićušni grmići šire, ili pod kožnate i plosnate ogranke 
od smedje proste haluge ( Fucus ) ili morskoga kelja (Luminario). Još 
dalje prama pobjeglomu moru razprostrle se po zemlji široke livade 
od maslinasto zelene resine, koja je malo prije veselo vitlala svo¬ 
jinu ogranci po valovili morskih,) dočim sada tromo i tužno leži na 
tlu, kao da se boji, da ju je more za uviek ostavilo. Ali za koji 
sat evo opet veselja za taj tužni sviet. Val se za valom diže, pa 
svaki dalje i dalje zadire. I evo već se zaljevaju posušena polja, a 
tužne haluge već izpravljaju svoje ogranke, da ogrle svoju majku, 
koja im opet život vraća. I nam valja sada iz toga podmorskoga 
svieta bježati, da spasimo blago, što smo ga dotle pobrali. 

Nu najdarežljivije daruje more prirodoslovca, kada bjesni i mah¬ 
nita. More se tada prikazuje u najvećem svom veličanstvu, onda 
ono razsipa svojim blagom. Jeste li ga vidjeli, kada se ono naba¬ 
cuje kao biesno na obalu, pa od srčbe pjenom preljeva? Sumi, 
bjesni, skače, a kukavni stvorovi u valovili pogubili su glave: ona 
blaga, nježna mati sada ih nemilosrdno trga, lomi i baca. Zadnji 
je čas za njih udario. I minu bura, ali obala leži osuta mrtvimi tje- 
lesi kao bojno polje. Sve su to nedužne žrtve ludoga bjesnila. Po¬ 
trgano bilje nabacali su valovi u velike kupove. Izkiđano i izlom¬ 
ljeno leži ono tu, i morski kelj i halužina i morska trava i flori¬ 
deje. A u bilju leži zatrpana mnoga životinjska lješina. I kao što 
vuci i ptice nalaze na bojnom polju obilje hrane, tako sada botanik 
iza bure može da nakupi po obali mnogu zanimivu bilinu, do koje 
drugčije nebi tako Iako došao. Nu on se mora sa poslom svojim 
požuriti, jer se na zraku lješine brzo raztvaraju i gnjiju, pa bi oko¬ 
licu i okužili, da đoskoro nedodje plima sa svojimi valovi, te po¬ 
kupi svoje žrtve, da ih sahrani ondje, gdje su i sviet ugledali. 

Kada bi se botanik zadovoljio, da jedino uz morsku obalu po- 
bire biline, koje dohvatiti može, ili da čeka, dok mu ih morski 
valovi dobace, onda još nebi dobio prave slike o bilinskom svietu 
u moru. More je široko i duboko, pa svuda mora prirodoslovac da 
zaviri, ako hoće da upozna život po svih morskih dubinah. Nu nije 
to posao lagan i jednostavan. Prirodoslovac mora da ima u to ime 
poseban brod, kojim može po volji morem križati. Mora da ima 

posebne mreže, kojimi će moći morsko dno upravo strugati, da sa 
njega pobere sve, što ga se je čvrsto uhvatilo. Posebne su tu 
sprave, koje mrežu na dno spuštaju i opet gore izvlače. Mnogo je 
muke pri tom, nu koliko veselje, kada se mreža iz velike dubljine 
na površje iznese. Mreža se na stol izprazni, a lovina požudno pre¬ 
gleda. Pri pogledu na te prekrasne stvorove iz velikih dubljina 
najviše se razveseli zoolog, jer mu je mreža najviše životinja na 
dar izniela. Nu i za botanika još nješto preostane, ali puno manji 
i čedniji dio, jer i po velikih dubljinah u kamenju rastu zanimive 
resine, a i u samom morskom mulju skriva se množina presićušna 
bilja, koje on tek pod sitnozorom razabrati može. 

More nije kopno, posve je tu drugi život, drugi običaji, pa i 
vidjesmo, da botanik svoje bilje u moru posve đrugčije mora pobi¬ 
rati nego na kopnu, a kada smo se sada ovdje upoznali, kako se 
do morskoga bilja dolazi, da vidimo sada, kakvo je to bilje, kakva 
je lika, kakva života. 

D pređjašnjih smo elancih čuli, kako je priroda upravo pre¬ 
obilnom rakom na kopnu postvarala nebrojene oblike bilinske. Ko¬ 
liko je tu raznih likova, koliko raznih boja, da im se dosta nadi¬ 
viti nemožemo. Od najniže gljivice pa do najsavršenije evjetnate 
biline ima na kopnu nebrojeno prelaza, na tisuće je tu bilinskih 
rodova u svih stupnjevih razvoja. U mora svega toga neima. Ima 
u moru doduše na tisuće raznih bilinskih vrsti, nu malo ne sve te 
vrsti idu u jedan jedincati razred. Biline toga razreda nazivljemo 
u znanosti resi nam i ili halu gami ( Algae ). Biline su to vrlo 
nizka ustroja. Neimaju one ni evieta, ni ploda, ni sjemena, ni pra¬ 
voga lišća. Tajnocvjetke su to, kako ih botanik nazivlje. Cvjet- 
natoga bilja, što u mora raste, neima više, što danas znamo, nego 
26 vrsti. I svih tih 26 vrsti cvjetnata morskoga bilja posve su jedno¬ 
stavna ustroja. 23 vrsti nalikuju u velike sjevernoj morskoj travi 
(Zostera marina, Seegras, alga), a broje se u razred mrestnjača 
(Potameue), u koji idu mrestnjaci (Potamogeton). koji po naših riekah 
rastu. Ostale biline imadu takođjer svoje srodnike po sladkih vodah. 
Svega savršenijega bilja, pa ni mahovina ni paprati, nenadjoše 
doslie u moru, te i same gljive u moru prikazuju se u vrlo jedno¬ 
stavnih oblicih, koji u velike naliče resinam. Sve su morske cvjet- 
nate biline još k tomu medju sobom vrlo slične. Stabljike im se po 
dnu povlače, a po njih su se u dva reda poredali tamno zeleni 
listovi, uzki i dugi kao u trava. 

Uza sav taj slabi razvoj bilinskoga svieta u moru ipak moramo 
priznati, da je u mora kolievka ne samo Mlinskom svietu, nego svemu 
životu, kao što su to već i najstariji kulturni narodi u svojih 
vjerskih bajkah slutili. Ako se zagledamo u prošlost naše zemlje, 
onda ćemo naći, da je u najdavnijoj prošlosti morala sva zemlja 
pokrivena biti morem, da onda nije bilo ni gora ni kopna. I u tom 
na starijem moru pojaviše se već morske resine ili haluge. I mi 
zbilja nalazimo u najstarijem kamenju na zemlji jedino okamenjene 
resine. Svi potomci ovih prvih morskih bilina nemogoše se kroz 
nebrojene vjekove u moru dovinuti do većega savršenstva, nego 
što su ga u najstarije doba imali. Bilinstvo se je tek onda u savr¬ 
šenijem liku razvijati počelo, kada se je ono kopna uhvatilo, gdje 
je našlo povoljnije uvjete za svoj razvoj. 

Sve savršenije biline na kopnu imadu tielo sastavljeno od više 
raznih dielova. Vidimo tu korien, kojim se bilina učvrštuje i kojim 
hranu pije, tu je stabljika, koja bilini uztrajnost daje, tu list, koji 
hranu priredjuje, tu cviet, koji stvara plod i sjeme. Svaka čest 
biline ima dragi posao da obavlja, a razdielila je posao za to, da 
ga što točnije i savršenije izvesti može. Pomislite si, da svaki 
čovjek mora da sam podmiri sve svoje potrebe, da si sam obuću i 
odjeću pravi, da sam ore i kopa, životinju uzgaja, jednom riečju, 
da se svaki sam za sebe brine, pa neznam, bi li shvatili, kakav bi 
nam onda život hio. Nu kod resina je upravo tako. U haluge neima 
ni koriena, ni stabljike, ni lista ni cvieta, sva je bilina u svih 
ograncih, ma kako oni razperjani i razgranjeni bili, svuda jednaka. 
Ako se resina i hvata jednim krajem morskoga dna ili tvrde pe¬ 
ćine, to još nije tuđe korien razvijen. Svaki dio resine mora jednako 
da hranu upija, da ju obradjuje, nijedan se dio u poslu od drugoga 
nerazlikuje. Pa za to i nevidimo na halugi velike razlike u poje¬ 
dinih dielovih tiela, osim možda to, što je bilina na površini svojoj 
nješto tvrdja nego unutri. Kakva sjetva, takva žetva, kakav rad, 
takav plod, pa za to nije čudo, da resine nestvaraju onako različite 
tvari, kakve stvaraju savršenije biline. Na istoj zemlji, pod istim 
suncem stvara na kopnu jedna bilina sladke, druga kisele plodove i 
sokove, jedna miriši, druga zaudara, jedna priredjuje liekove, druga 
otrov. Sve te razlike nepoznaju haluge. One su sve, dok živu, ili 
sluzave ili kožnate, a kada se posuše, onda su ili rskavaste ili rož- 
nate. Jednostavno i jednolično tielo, kakva resine imaju, ne- 
može nikada da se razvije do onih ljepših oblika, kojimi se ponose 

kopnene biline. Jer gdje je tu lišće, koje kopnenomu bilju život daje, 
gdje cvjetovi, koji stvaraju našemu bilju krune ljepote? 

Kako priroda nije mogla da stvori u mom onako raznih oblika, 
kako ih je izvela na kopnu, to je ipak nastojala, da bar onaj jedan 
razred u što ukusnijem ruhu prikaže. Kako su sve morske resine 
u glavnih crtah jednolike, to je ipak priroda tu stvorila na 600 
raznih oblika. I svi ti oblici su još ipak vrlo liepo i cisto izvedeni, 
pa premda je glavna osnova jednostavna i jednaka, to su sitne po¬ 
jedinosti tako savršeno i nježno izradjene, da se u tom mogu re¬ 
sine taknuti sa kopnenimi bilinami. Sto narav nije ovdje mogla na 
jednoj strani da izvede, to je popravila na drugoj strani. 

Ako prispodobimo bilinstvo sa životinjstvom na kopnu, to ćemo 
vidjeti, da bilinstvo svojom množinom ni najmanje nezaostaje za 
životinjstvom, nego da ga upravo nadmašuje. Nu u moru je ovaj 
odnošaj posve drugi. Malo ne sav bilinski sviet smjestio se je u 
blizini morskih obala uz kontinente i otoke, dočim je široka pučina 
morska i sva velika dubljina malo ne sasvim bez bilina. Kolika je 
ogromna razlika u tomu prama životinjstvu ! Od jednoga kraja oceana 
pa do drugoga, od površja pa do najveće dubljine susriće čovjek 
svuda životinjske stvorove. 0 svakom kraju, u svakom zakutku 
svakoga mora živi velika množina svakovrstnih životinja, dočim su 
biline, kako rekosmo, ograničene samo na uzak pojas uz morske 
obale. A što je uzrok, da se je bilinstvo u moru tako slabo razvilo? 

Dvjeti života za bilinstvo u moru nisu ni najmanje povoljni. 
Bilina u moru kao i na kopnu stoji pričvrštena na dnu, a da se s 
mjesta ni maknuti nemože. Na kopnu okružuje bilinu riedak zrak, 
dočim ju u moru pritište gusta voda. Kada bi sav život biline je¬ 
dino o hrani ovisio, to bi ona mogla po svih dubinah morskih ži¬ 
vjeti. Vode i raztopljenih soli dobiva bilina u izobilju. Kisika, ugljične 
kiseline i amonijaka neima doduše u morskoj vodi u tolikoj mno¬ 
žini, koliko u zraku, ali svih tih plinovitih tvari ima ipak u moru 
toliko, da bi mogle biline posvuda uspievati. Nu od surove ove 
hrane nemože bilina da izgradi svoje tielo. Ta hrana mora se u 
bilini preobraziti i u nove tvari pretvoriti. A1 za tu preobrazbu 
hrane potrebito je svjetlo i toplina. Svjetlo i toplina su dvie naj¬ 
važnije pokretne sile, koje ravnaju cielim životom biline: gdje neima 
jednoga i drugoga, tamo neima ni života bilinskoga. Morska je 
voda, kako je poznato, vanredno prozirna. Sunčane zrake prodiru u 
morsku vodu mnogo dublje nego u vodu po riekah i jezerih. Nu i 

tu ima granice. I morska voda guta svjetlo. U jezerih su našli, da 
u dubljini od 30 niti nemože fotografijski papir više da pocrni, jer 
do te dubljine neprodire više onakvo svjetlo, koje bi kemijski dje¬ 
lovalo na papir. Kako kroz morsku vodu svjetlo dublje prodire, to 
ono ipak neće ni tu znamenito dublje zaci. U dubljini od 200 niti 
vlada nedvojbeno podpuna tmina, a možda već i u manjoj dubljini. 
A i sa toplinom nije puno bolje u moru. U dubljini od 500 niti 
po svih morili u svih krajevih svieta, pa i pod ekvatorom, nije 
voda toplija od 4 i pol stupnja Celsiusa, đočim u dubljini od 2000 
niti stoji pri 0°. Ako uzmemo, da srednja dubljina morskoga dna 
iznosi oko 1800 niti, to ćemo lako razumjeti, za što po najvećem 
dielu morskoga dna neima ni traga bilinskomu životu. Po tih du- 
binah neima ni svjetla ni dovoljne topline, pa tu nemogu onda ni 
resine da živu. U većoj dubljini od 33 niti malo kada da još koju 
resinu nadju, pa nam je sada shvatljivo, za što se je bilinski sviet 
u moru smjestio samo u blizini morskih obala. 

Uvjeti života su životinjstvu u moru mnogo povoljniji nego 
bilinstvu. Život životinja nije toliko ovisan o svjetlu, a k tomu se 
one obično još mogu slobodno kretati, te se po volji širiti svimi 
dubljinami mora. U tom velikom razprostranjenju i slobodnom kre¬ 
tanju nedvojbeno je uzrok, sto se je životinjstvo u moru u toli 
raznovrstnih oblicih razvilo. More je životinjstvom puno bogatije 
nego kopno. Svi razredi životinja, što na kopnu živu, imadu svojih 
zastupnika i u moru, ali svi razredi morskih životinja nisu na 
kopnu zastupani. 

Glavna i najvažnija boja, u kojoj nam se kopneno bilinstvo 
prikazuje, je zelena. Ako pod sitnozorom promatramo pojedine bi- 
linske česti, to ćemo vidjeti, da je sva bilina sagradjena od neiz¬ 
mjerno sićušnih mjehurića, ili kako ih u znanosti zovu, od stanica. 
Stanica se je uz stanicu srasla i stisnula, pa tako stvorila bilini 
cielo tielo. U stanici je prozirna kožica, a u kožici se smjestila ta- 
kodjer prozirna sluzava tekućina. Pa i zeleni đielovi biline imadu 
stanice bez boje. Prostim okom nerazabire čovjek pojedine stanice, 
pa mu se cjelina prikazuje, kao da je jednolično zeleno bojadisana. 
Nu pod sitnozorom vidi čovjek, da zelena boja nepotiče možda 
odatle, što je sva stanica zelena, nego vidi, kako u staničnoj teku¬ 
ćini, koja je bez boje, leži velika množina presićušnih zelenih zrnaca. 
Ta zelena zrnca prosievaju kroz prozirnu kožu, pa nam se za to 
prostom oku prikazuju takvi dielovi, kao da su zelenom bojom na- 

mazani. Zelena ta zrnca nazivlju u botanici listnim zelenilom 
ili klorofilom. U bilini neima za život njen važnije stvari, nego 
što je listno zelenilo. Najglavnija hrana bilini je, kako smo to 
već prije spomenuli, voda, ugljična kiselina i amonijak. Od te su¬ 
rove hrane mora bilina da stvori brašno, za tim slador i ulje, a to 
je ona prava životna hrana, kojom si onda bilina tielo izgradjuje. 
Nu od surove hrane napraviti životnu hranu može bilina samo po- 
moćju listnoga zelenila i svjetla. 0 tmini toga nemože bilina učiniti, 
a isto tako ako neima listnoga zelenila. Svatko pozna naše obične 
gljive, što po šumah rastu. Gljive neimaju listnoga zelenila, a ipak 
živu, pa se još k tomu vrlo brzo razvijaju. Nu gljive su biline na¬ 
metnice, one rastu samo na truležu, iz koga sišu već gotovu ži¬ 
votnu hranu. Na čistoj zemlji nemože ni jedna gljiva da živi, jer 
svaka bilina. koja se sama mora za svoj život brinuti, mora imati 
u sebi listnoga zelenila. Sto se hrane tiče, to naliče ljudi i životinje 
pusve gljivam. Životinje nemogu u sebi da stvore od surove hrane 
pravu životnu hranu, nego moraju ovu kao i gljive izvana gotovu 
dobivati. I svu tu hranu, kojom si životinja tielo izgradjuje, prire- 
djuju biline sa svojim listnim zelenilom. Bez bilina nebi mogla ži¬ 
votinja na svietu obastati. Životinja se hrani ili bilinom ili drugom 
životinjom, koja si je tielo opet bilinskom hranom izgradila. Bilina 
dakle stvara, a životinja samo troši. 

Sve morske resine se hrane surovom hranom, pa za to i imadu 
one sve listnoga zelenila. Nu ipak ima mnogo haluga, koje nisu ze¬ 
lene. Pregledamo li sve morske resine, to ćemo naći. da je samo 
jedan dio zelen, dočim su ostale crvene ili smedje. Drugih 
boja nepoznadu resine. I u tom je more vrlo maćuhinski postupalo 
sa svojimi bilinami, dočim je životinje znalo uresiti najšarenijimi 
bojami, što ih priroda ima. Pa kako je to, da se mnoge resine uz 
svoje listno zelenilo ipak prikazuju crvene ili smedje? Samo zelene 
resine imadu u stanicah čisto listno zelenilo, pa se za to i prika¬ 
zuju u liepoj zelenoj boji. Kod smedjih resina je listno zelenilo za¬ 
strto zlatno-žutom bojom, pa se ove dvie boje slažu u smedju boju. 
Kod crvenih resina pokriveno je zelenilo crvenom jednom tvarju, 
tako da se zelenilo ni neviđi. Kopnene biline, da umnožaju svoju 
ljepotu, znadu se u više boja zaodjeti, nu resine toga nikada nečine. 
Svaka resina navuče preko svega tiela uviek samo jednobojno 
ruho; resina je ili sva zelena, ili sva crvena ili sva smedja, drugih 
boja ili kakve šare boje ona nepozna. 

Svaka resina kao da je ponosna 21 a svoje bojađisano ruho, 
tako da one stvaraju moru tako rekuć tri razna staleža, tri ćete u 
raznu odielu. Jedna se četa s drugom nemieša, svaka imade u moru 
svoje odlučeno mjesto, na kojem živi, a i u obliku i u načinu života 
se jedna četa od druge razlikuje. Uz morsku obalu redaju se re- 
sine u tri pojasa, svaki druge boje, a čovjek ih prostim okom već 
od obale razabrati može. 

Zelene resine smjestile su se na najvišem mjestu u moru 
posve blizu obale. One su najniže i najjednostavnije biline u mom. 
Kako su one kopnu najbliže, tako su i u svem najsrodnije slad- 
kovodnim resinam, što ih vidjamo po potocih, riekah i harah, gdje 
površinu vode ili kamenja prekrivaju gustim zelenilom. Po kamenju 
uz morsku obalu rastu upravo onakvi fini vlasasti okrieci, kakve 
po barah vidimo. Uz njih je vidjeti široke plosnate vrsti, đočim je 
opet trećim tielo kao ciev šuplje. Medju timi imade njekoliko vrsti, 
kojimi se ljudi uz Škotsku i Irsku hrane, a to su morska kupusina 
i morski kelj (Ulva). 

Smeđje resine smjestile su se u moru izpod zelenih. Tu 
one imadu najviše da se bore sa plimom i osjekom, sa valovi i 
burom, pa za to im je tielo žilavo i kožnato. Smedje haluge su 
malo kada sićušne i drobne, obično se one razvijaju u obliku gr¬ 
mova. Tielo tih haluga se mnogovrstno razgranjuje, a pojedini die- 
lovi se tako uobliče, da nam se pričinja, kao da na njih vidjamo 
korienje, stabla, grane i lišće. U krajevih umjerenoga pojasa nala¬ 
zimo uz obale morsko dno obraslo nizkim smedjim grmljem i tu 
je carstvo pravih halužina ( Fucus). Halužina je tu prirasla 
okruglom pločom na dno, a odatle izlaze razgranjene, plosnate vrpce, 
po kojih su se sredali okrugli šuplji mjehuri, koji bilinu na povrŠje 
dižu. U sredozemnom moru razvio se je rod cistozira ( Cystoseira) J 
koji svojimi ogranci našem vriesku u veliko naliči. U Crvenom moru 
i po tropskih krajevih oceana razvio se je u velikoj množini rod 
grozdača ( Sargassum ). Ogranci se u grozdača na svršetku tako 
razširuju, da ti krajevi posve naliče lišću od vrbe ili kestena, a na 
dnu toga lišća sjede kao bobica veliki šuplji mjehuri. Stabljike u 
grozdača se vrlo lako trgaju, a morske struje znadu ovakve potr¬ 
gane komade u daleke krajeve snieti. Mjestimice se na površju 
morskom nakupi toliko potrganih grozdača, da se stvaraju ciele li¬ 
vade. Tako golfova struja snaša grozdače u atlantskom oceanu iz- 
medju azorskih i bermuđskih otoka, pa stvara tuđe sarga.ške livade. 

Iz Minskoga svieta. £. 12 

koje su poznate još od Kolumbova putovanja pod imenom sarga- 
škoga mora, zapremajući prostor od jedno 40.000 četvornih milja. 
Pravi su to pašnjaci, od kojih živu nebrojene morske životinje. 
Slične sargaške livade nadjoše i u Tihom oceanu na više mjesta, nu 
nigdje nisu one tako guste, da kroz njih nebi mogli brodovi prolaziti. 

Svi ti grmovi smedjih resina su u umjerenom i toplom pod- 
nebju pravi patuljci prama onim, što rastu u hladnih krajevih po 
moru. Gorostasi su to pravi, rekli bi, ciela su to drveta, koja se 
iz velike dubljine sve do površine morske uzdižu, tvoreći vrlo neo¬ 
bične i čudnovate šume. Njihovi listnati okrajci opadaju u jesen 
upravo tako, kao »to opada lišće sa našega drveća. U moru izmeđju 
Danske i Englezke živi gorostasna Laminaria, koja zahvaća do 10 
niti dubljine, gdje se svojimi korjenastimi krajevi hvata tako čvrsto 
kamenja, da je nemože niti najjača hura odtrgnuti, osim ako i 
kamen ođtrgne. Lolnji kraj otvrdnuo je u drveno stablo, a iz 
toga stabla se razgranjuju kao dlan široke vrpce više puta do šest 
metara duljine. I te ogromne Iaminarije još su patuljci prama njenim 
rodjakom, što živu na sjeveru u Tihom oceanu u Beringovu tjesnu, 
koje dieli Aziju od Amerike. Sjeverna ta resina ( Nereoci/stis ) diže 
svoje stapke iz dubine od 20 metara do površja, pa tu se onda 
šire po 10 metara dugi listovi, a da nepotonu pod vodu, sredali se 
po lišću po 2 metra veliki mjehuri. Najveći gorostas je ipak Macro- 
cystis pyrifera , koji raste na južnoj polutci naše zemlje izmeđju Se- 
lanđije i Ognjene zemlje. Stapka mu znade biti 200 do 800 metara 
duga, pa se od dna do površja koso pruža, a dižu ju veliki mje¬ 
huri, koji po obliku kruški naliče. Iznad tih mjehura izpružili su 
se kao dlan široki po dva metra dugi listovi. U svem bilinstvu naše 
zemlje neima većih stvorova. 

Crvene resine ili floriđeje su medj morskim biljem naj- 
krasniji stvorovi. One zalaze najdublje u more, gdje ih puno ne- 
smeta ni bura ni valovi, pa za to im je tielo nježno i fino izgra- 
djeno. Prekrasni su to ponajviše maleni stvorovi, koji nam se mile 
radi dražestnih boja. Crvena boja razvila se tu u svili mogućih 
prelazih. Grmoliko razgranjeni oblici tako su nježni, da ih rado na 
papir liepe i za uspomenu od mora nose. Na svakoj laminariji raste 
ciela hrpa najkrasnijih florideja. Jedne u malenom oponašaju grmove 
od lieske, a druge opet razčihanu paprat; jedne kao da se natječu 
sa najkrasnijim kolibrijevim perjem, a druge opet sa koraljnimi 
stabli. I po tih crvenih resinah smjestile su se opet druge resine, koje 



su pak tako sićušne, da njihove granate oblike bez sitnozora raza¬ 
brati nemožemo. 

I nisu to zadnje i najsitnije resine. Medju resinami smo našli 
najveće bilinske gorostase, nu tu se nalaze i najsitniji bilinski 
stvorovi, koje samo sitnozor točno razabrati može. Poseban je to 
bilinski sviet, a k tomu još vrlo raznovrstan. I te presićušne resine 
su zelene ili smedje ili crvene, nu čovjek ih prostim okom 
samo onda vidi, ako se na površju morskom nakupe na milijarde 
i milijarde, tako da se od njih more bojadiše, da more — kako 
brodari veli — cvjeta. Uz obalu portugalsku znade se gdjekada 
morsko površje na više četvornih milja zacrveniti, a da čovjek 
prostim okom nerazabire pojedinih stvorova, od kojih crvena boja 
potiče. Tek pod sitnozorom čovjek vidi, da su to sićušne resine. 
Malene su to, kao skrlet crvene krugljiee (Protococcus atlanticus ), 
od kojih do dvadeset uzpoređ poredano nedosegnu jošte širinu jedne 
vlasi. Crveno more, a isto tako indijski Tihi ocean znade gdjekad 
na milje daleko porumeniti. I tu potiče ta boja od crvenih resina, 
koje se u obliku sitnih svežčića, iz kojih izlaze vrlo fine niti, po 
moru razastru. Slični svežčići, nu mođrušasto zelene boje, znadu 
više puta u atlantskom oceanu velike komade prekriti i more 
obojadisati. 

Na koncu moramo spomenuti još jednu hrpu i to najsićušnijili 
i najkrasnijih resina. Spomenuli smo ih već jednom na drugom 
mjestu. U ledenom moru na južnom polu sreli smo samo jedan je¬ 
dini bilinski rod, a bile su to diatomeje. Biline te dopiru najdalje 
prama polovom i zasižu u najveće morske đubljine. Svaka ta bilina 
tako je sitna kao najsitnije zrnce praška, pa ipak je na tom sićuš¬ 
nom stvoru pokazala priroda svoju vještinu u najkrasnijem liku. Zuć- 
kasto-smedje tielo umotala je priroda u proziran oklop od čistoga 
kremena kao u staklo, i taj oklop izrezuckala je na površju u ma¬ 
lena pravilna okanca, da si ih čovjek ljepših i pravilnijih ni pomis¬ 
liti nemože. Svako okance je nježnije i čišće izradjeno, nego što bi 
ga najveći vještak na diamantu izbrusiti znao. Kada ovakovo zrnce 
pogine, onda mu tielo iztruue, a kremeni oklop ostane na morskom 
dnu. Oklop se na oklop gomila, pa od toga nastanu s vremenom 
ogromne naslage fine i biele kremene zemlje. Spomenuli smo, da 
se na dnu južnoga ledenoga mora šire na milje daleko naslage kre¬ 
mene zemlje, koje su postale od kremenih oklopa od pomrlih dia- 
tomeja. I po naših gorah nalazimo više puta kremenu zemlju u na- 

slage složenu. Te naslage su se njekad u vodi slagale, a u vodi 
živjele su diatomeje. Danas je ta nedužna kremena zemlja došla do 
vrlo sumljive službe. Od nje prave danas dinamit; miešaju naime 
u nju nitroglicerin, pa ta krutuljiva smjesa ima, kada se upali, 
užasnu snagu. I još jednu drugu veoma važnu tvar moramo spo¬ 
menuti, u kojoj nalaze veliko obilje staklenastih oklopa od diato- 
meja. D tropskom podnebju ima uz morsku obalu mnogo krajeva, 
gdje vlada velika suša. Po ravnih obalah jati se tu uviek ogromna 
množina morskih ptica, da tu odpočinu ili u miru pojedu svoj 
plien. Na tih mjestih nakupljuju se svakovrstni odpadci, te tvore po¬ 
znati guano, koji su u novije vrieme počeli u veliko kao izvrstan 
gnoj po svietu razvažati i prodavati. Ovi tom guanu naći će bo- 
tanik neizmjernu množinu raznovrstnih diatomeja. Kada se guano 
izkuha i izpere u kakvoj kiselini, onda će mu preostati na dnu po¬ 
sude čisti uklopi od diatomeja. Ovi oklopi đodjoše na čudan način 
u guano. Te diatomeje živjele su daleko i duboko u moru, dok ih 
nisu pojeli crvi ili kakve druge morske životinje. Došla je na to 
riba, pa je pojela crva, a ribu opet pojela ptica. I tako putovale 
su diatomeje iz jednoga želuđca u drugi, oklopi im se nepromie- 
niše, dok nedodjoše napokon sa odpadci iz ptice u guano. 

Dubine morske mogli bi prispodobiti sa visinami gorskimi. Iduć 
od podnožja gore do njena vrhunca bivaju uvjeti života sve to ne- 
povoljniji, pa je prama tomu u raznih visinah i razno bilinstvo. Na 
podnožju gore raste najbujniji biliuski sviet, dalje u visini gube se 
ponajprije drveta, onda grmovi i napokon alpinsko bilje. Povrh toga 
rastu jošte lišaji i dopiru do vječnoga sniega, na kom još raste si¬ 
ćušna crvena resina [Racmutococcus nitsalis), od koje znade snieg 
često pocrveniti. 1 u moru od morske obale prama dubljini redaju 
se morske resine upravo tako u pojase kao što i na visokih gorah. 
i tu bivaju uvjeti života kao i na gori sve to nepovoljniji, čim 
dublje u more zalazimo. Tik uz morsku obalu tvore resinu prave 
livade i šume. Tu dobivaju bilme najviše topline i svjetla, pa za to 
i najbujnije uspievaju. Nješto dublje neprodire više toliko topline i 
svjetla, pa za to se tu polagano i gube zelene i smedje resine, kao 
što se u Alpah gube grmovi i drveta, a mjesto njih pojavljuju se 
sada sitnije crvene resine. Crvene resine su u moru ono, što je u 
Alpah alpinsko cvieće, to su, gotovo bi rekli, alpinske ruže u moru. 
Jošte dublje u mom pojavljuju se resine, koje kao kora kamenje 
po dnu prevlače, a mi bi ih ovdje mogli prispodobili sa korastimi 

lišaji, koji se u Alpah sve do vječnoga sniega uzdižu, jer im i po 
obliku mnogo naliče. Pa kao što na najvećih visinah po vječnom 
sniegu rastu presićušne crvene resine. tako nalazimo i po moru u 
velikih dubljinah i daleko prama polovom u ledenom moru još veliko 
obilje najsitnijih resina. 

Svaka resina kao i svaki drugi stvor nije vječna života, pa se 
mora pobrinuti za svoje potomstvo. Nu u moru je drugi život pa i 
drugi običaji, pa se i resine u razplodu svom znamenito razlikuju 
od kopnenih bilina. Resine si stvaraju potomke ua vrlo različite 
načine, pa tko bi ih išao potanke sve opisivati, — dosta je, da spo¬ 
menemo samo njeke najzaminivije pojave. 

Veliki dio morskih resina razplodjuje se sieušnimi stanicami, 
koje se od roditelja svojih ođtrgnu, da se na svoju ruku kroz život 
protuku. Svaka takva stanica već je gotov zamet novoj bili ni, a 
tako je sitna, da je čovjek prostim okom ni vidjeti nemože, pa i 
najveći gorostasi međj resinami neimaju veće zametne stanice. Ali 
za to svaka resina razvija nebrojenu množinu zametnih stanica. 
Čudom se čudimo, kada nam se kaže, da po gdjekoja morska riba 
znade godimice po 8 do 9 milijuna jaja izleći. Pomislili bi, da bi 
za koju godinu morala sva mora biti ribom prenatrpana. Pa ipak 
nije tako, jer se čini kao da sva ona jaja nisu stvorena upravo samo 
za to, da se iz njih ribe izlegu, nego da i prehrane mnogu morsku 
životinju. I sva ta ogromna množina ribjih jaja nije ništa prama 
onomu, što pojedine resine zametnih stanica stvaraju. Na jednoj cmo- 
smedjoj resini (Chor/ln filnni) pokrivena je upravo sva površina za- 
metnimi stanicami, tako da ih na svakom četvornom centimetru 
ima sigurno oko 11 milijuna, a po svoj bilini po prilici 36 milijarda. 
Svaka laminarija, a osobito one gorostasne resine Nove Selandije 
stvaraju toliko zametnih stanica, da neima u nijednom jeziku broja, 
kojim bi ih označili. Kada bi se od svake te stanice stvorila nova 
resina, onda do mala nebi niti u duboku oceanu bilo za sve do¬ 
voljno mjesta. Nu priroda je dobro znala, da najveći dio tih stanica 
neće do klijanja doći, znala je, da u moru čeka nebrojeno sitnih 
životinjica, da im voda donese u usta po koje zrnce hrane, pa je 
za to i morala stvoriti te nebrojene stanice, jer bi im se rod 
brzo zatamanio. 

Zametne se stanice ponose svojim rodom, pa se za to i one 
odievaju u zeleno, smedje ili crveno ruho, kao i njihovi roditelji. 
Zametne stanice kod crvenih resina su nepomične, kao što to kod 

Mina i očekujemo. Nu pogledamo li zametne stanice kod smeđjih 
i zelenili resina, pričinit će nam se kao da imamo pred sobom si¬ 
ćušne životinje. Na stanici izraste njekoliko dlačica, pa kada se ona 
otisne od roditelja, onda stane dlačicami veslati i jadriti kroz morske 
valove. Bilina kao da se je u tom času pretvorila u životinju, tako 
veselo kroz more na sve strane pliva. Pa kada joj je to putovanje 
dosadilo, kada se je svieta sita nagledala, zaželi joj srce opet 
mirna bilinska života. Ona se uhvati tvrda dna, zaliepi se na 
kamen, baci vesla i jedra, i evo sada mirne i nepomične stanice, 
koja domala izraste u podpunu resinu, Nu od milijuna jedva to 
jednoj podje za rakom, sve ostale padnu na svom putu kao plien 
u ždrielo nezasitnih životinja. 

Svatko znade, da se sve savršenije životinje i biline spolno 
razplođjuju, da zamet postaje od jajeta tek onda, kada do njega 
sjeme dodje, pa ga tako oplodi. Kod cvjetnatih bilina nalazimo 
sjeme u prašniku, a jaje u sredini cvieta u pestiću. Kada prah iz 
prašnika na pestić padne, onda se tok iz jajeta u pestiću sjeme 
razvije. Takav razplod zovemo spolnim razplodom, a onaj, što smo 
ga malo prije kod resina opisali, jest nespolni razplod. Nu i kod 
njekih resina nalazimo već spolna razploda. Kod njekih smedjih a 
gdješto i kod crvenih resina je taj spolni razplod već dosta savršen. 
Na krajevih pojedinih ogranaka razvijaju se kod tih bilina posebne 
vrećice. U jednih vrećicah stvaraju se jajašca, a u drugih sjeme. 
Kada sjeme dozrije, onda ono izleti kao oblak iz vrećica. Svako 
zrnce sjemena nalik je kakvoj sitnoj životinjici; na njem su izrasle 
sitne dlačice. Dlačice te trepeću, vesla su to, kojim sjeme plovi po 
moru. I sve to leti neumorno vodom, pa samo na jedno misli, kako 
da dospije do jajašca, s njim se spoji, jer samo od onoga jajašca, 
do koga je sjeme došlo, moći će vremenom mlada resina niknuti. 
Koliko je tu truda i napora, koliko milijarda i milijarda sjemena 
uzaludno vodom plovi, a da do svoga cilja neđospije. Kada čovjek 
motri ono vječno gibanje morskih valova, riedko da pomišlja na to, 
da se je i more na to dalo, da se sjemenom nabacuje, nebi li njim 
pogodilo jajašce, koje željno čeka, da plodom rodi. Kada sye to 
čovjek motri, nemože se dosta nadiviti onoj prevelikoj materinskoj 
brizi, koju priroda ima, da svakom stvoru osigura budućnost, da 
se izpune rieči svetoga pisma: „neka pusti zemlja iz sebe travu, 
bilje, što nosi sjeme, i drvo rodno, koje radja plod po svojoj vrsti, 
u kojem će biti sjeme njegovo na zemlji. “ 



183 


Krivo je rekao Homer o moru, da u njem neima žetve. More 
obiluje bilinstvom i životinjstvom, u njem ima i sjetve i žetve. Ne¬ 
brojene rieke izpiraju našu zemlju i snesu u more mnogo toga, za 
čim plodna zemlja žali. Nu to je sjeme, što u more pada, ali nepro- 
pada. Bilinstvo i životinjstvo sve to blago jedva čeka, da si njim 
tielo izgradi, pa kada sam čovjek od svega toga nikakve koristi 
nebi imao, to je ipak sav taj obtok za veliki sviet od velike zna¬ 
menitosti. Ali i čovjek našao je i u moru obilne žetve. 

Spomenuli smo več prije, da po sjevernih morih raste njekoliko 
resina, koje čovjek kuha i jede kao povrće. U Kini, Singaporu, In¬ 
diji poznaju od jedne resine (Gracilaria lichenotđes ) sluzavu jednu 
tvar, nalik lilađnetini, koju osobito u kinezkoj kuhinji znadu vrlo 
raznovrst.no pri priredjivanju jela upotrebiti. Sluz taj poznat je pod 
imenom agar-agar. U Kini liepe njim svoje papirnate svjetiljke. 
I sve druge morske resine dale bi se skuhati u hraniv sluz, kojim 
bi se na jeftin način mogli prehraniti mnogi ljudi. Nu jedna je 
neugodna zaprjeka pri tom. Najveći dio resina zaudara vrlo neugodno 
po jodu, pa ih čovjek za to nemože jesti. Za jod i hrom čuo je 
već nedvojbeno svatko od nas. Jedno i drugo tielo zaudara vrlo 
neugodno, pa ipak je čovjek u njima odkrio znamenita svojstva, 
kojimi se je znao okoristiti. Fotografija današnja nemože da radi 
bez joda i broma, a liečnik je našao osobito u jodu koristan liek 
za mnoge opasne bolesti. Po riečnoj vodi i po mnogih naslagah u 
zemlji nadjoše joda i hroma. Njeki misle, da samo u onih krajevih 
ljudi dobivaju nakazne guše na vratu, gdje u potočnih vodah neima 
joda. Od onakvih izvora, koji nose obilno joda, stvoriše lječilišta 
i kupelji za bolujude čovječanstvo, kao što je na primjer Lipik u 
Hrvatskoj. Kieke snose jod i hrom u more, te ga tuđe izljevaju. 
Nu ocean je ogroman, pa se jod i brom u njem tako izgube, da ih 
skoro ni kemik u morskoj vodi naći nemože. Nu što kemik nemože, 
to mogu resine. One nadju i one najmanje množine joda i broma 
u vodi, te ih u svom tielu znadu u toliko nakupiti, da ih onda 
čovjek iz resina vadi. Uz Irsku i Škotsku kupe pomno sve resine, 
što ih morski valovi izbacuju, pa ih i iz mora trgaju i režu. Po¬ 
kupljene i potrgane resine pale, a iz pepela vade onda u velikih 
tvornicah jod i brom. Pa i same resine uzimlju radi njihova joda 
za liek. Tako raste po sjevernih morih jedna florideja (Chondrus 
crispus ), kojom već od davna bolestnike hrane. Ta resina poznata 
je u svietu pod imenom irske mahovine, premda nije mahovina 

nego morska resina. I običnu halugu (I'ucus vesiculosus) počeše u 
novije vrieme davati škrofuloznim bolestnikom. 

Nu resine nisu za to stvorene, da daju čovjeku hranu i liek. 
Njim je priroda u moru drugu zadaću namienila. Govorili smo već 
o tom, da jedino biline mogu sa svojim listnim zelenilom od surove 
hrane stvarati životnu hranu. Životinje nebi mogle od surove hrane 
da naprave u sebi meso i krv, kožu i dlaku. Građju za životinjsko 
tielo mora da prave biline, od njih ih životinja pozajmljuje. Resina 
dobiva sa morskom vodom surovu hranu, a od nje si onda izgradi 
tielo, a od resine postane u životinji krv i meso. Nu u moru kao 
što i na kopnu živi samo jedan dio životinja od bilinske hrane, 
dočim se ostale hrane životinjskim mesom. Morski pas ždere ribe, 
delfin lovi mekušce, kit guta male rake i druge sitne životinje, nu 
svi ti grabežljivci nebi mogli napokon ipak živjeti bez biljožderih 
životinja. Kada nebi u moru bilo resina, nebi u njem bilo ni živo¬ 
tinja. I sav taj raznovrstni životinjski sviet u moru ima svoj ob- 
stanak da zahvali jedino resinam, pa za to i nemože u moru da 
bude više životinja, nego što mogu resine životne gradje da izgrade. 

Rekosmo, sjeme, što u more pada, nepropađa; resine priredjuju 
gradju, a životinja ju izradjuje, i tu nalazi čovjek tek obilnu žetvu. 
Resinam imamo zahvaliti onu neizmjernu množinu morskih riba, što 
ju svake godine u moru polove, i po svem svietu razašilju. Ostrige, 
kornjače i mnoge druge morske poslastice imaju i opet svoj izvor 
u resinah. Na kopnu moramo za mastna ulja sijati i uzgajati repicu, 
uljiku i mnogu drugu bilinu, a u moru nam daju mnoge životinje 
mastno ulje bez sjetve i žetve. One ga prirediše iz hrane, što ju 
resine stvoriše. A znadete li, kako ogromnu korist čovjek ima za 
svoja polja od guana, što ga grabi sa morske obale? Pa sav taj 
guano napokon je ipak samo plod životnoga rada morskih resina. 
More nam vraća obilne kamate za onu glavnicu, što ju svake go¬ 
dine rieke sa kopna u more snesu. More je kolievka svega života 
na svietu, more je bogata riznica, koju čovjek nikada pregrabiti 
neće moći, a more je i najčarobnijim uresom prirode, kraljica je 
to svih ljepota. 



Šume. 

ljepota i čar šume. — Slika crnogorične šume. — Slika i život lialnate šume. — 
Tropske šume. — Korievje i zadaća mu. -- Stablo, sastavine; tok vode kroz 
stablo. — TMće i izparenje vode. — Kiše i izvori. Priredjivanjc životne 
hrane. — Tok hrane kroz liko. — Izgradjivanje drveta. — Borbe u šumi. — 
Crnogorična i listnata šuma u svojih borbah, 

f žfe ada čovjek hoće da se otrese svakđanje brige i muke, koja 
mu tielo lomi, dušu muči, tada će naći mira i melema u ze¬ 
lenoj šumi. Onaj divni mir i sklad, što se šumom širi, ubla¬ 
žuje nam ćud, kao da smo stupili u najveličanstveniji hram božji. 
Povjetarce, što šumom zuji, hvata nam se duše, kao da čujemo 
zadnje daleke glasove nebeske glasbe, a romon potoka kao da se 
odazivlje zvukovom tim. Svaki cvietak kao da nas izazivlje, da se 
i mi veselimo životu svom; bajno zelenilo širokih krošnja, goro¬ 
stasna stabla, ublažujući čisti zadah zaokupi nam i tielo i dušu, da 
čovjek mora zaboraviti na sve svjetske brige i nevolje. Čovjek se 
osjeća okriepljen kao iza blaga sna. Pa tko da neuživa u onoj đra- 
žestnoj izmjeni od sjene i svjetla, koga da neočara ono stovrstno 
zelenilo, koje je još pozlaćeno rumenim! zrakami sunca? Koga da 
neokriepi ugodan šumski hlad i ljekoviti, miomirisni zrak? Pa u 
tom veselom čaru smjestiše naši pradjedovi muogu svoju svetinju. 
U mnogom stablu štovahu bogove svoje, kao što još danas Brah- 
manci štuju Brahmu u gorostasnoj smokvenici, banijani. Q panju, 
eto ga na badnjak iz šume donesu i na domaćem ognjištu pale, sa¬ 
čuvao se je još do danas jedan dio te prastare svetinje. Narod nam 
priča, da u šuinah živu šumske vile, pa i pjeva: 

»Prodjoh goru, prođjoh drugu, 

Zadjede mi jasen klobuk, 

Stegnuh konja, da ja vidim, 

Ali vila na jasenu.« 

A narodu je u pjesmah gora zelena ono što i šuma, a u toj 
gori sjedi i sunčeva sestrica: 

»Tamo kažu goru javorovu, 

I u gori vodu bosiljkovu, 

I kod vode Bosiljku djevojku,« 

te se o njoj svako čudo priča, pa joj posla care dva ulaka, ali prije 
cara rieč govorila: 

»Sto si, care, za me poručio ? 

Ja sam suncu rodjena sestrica. 

A mjesecu prvobratučeđa.« 

Naše narodne pripoviedke vode nas često u šumu, u goru ze¬ 
lenu, gdje kraljevi i carevi svoju nezahvalnu djecu zatvaraju, gdje 
se roče junaci i hajduci. Nu novovjeki napredak, ako je i izagnao 
iz šume dobre i zle duhove, opet se još uviek hvata onoga cara, 
koji se šumom razlieže. Prirodna ljepota, zdravlje i bogatstvo, to su 
darovi, kojimi nas šuma još uviek dariva. 

Svaki kraj ima druge ljude, a i druge šume. Prodjosmo malo 
prije širom svieta od jednoga pola pa do drugoga, te vidjesmo, ko¬ 
lika je tu razlika u bilinskom svietu. U polarnih krajevih priljegla 
je bilina uz grud zemaljsku, da se uz nju grije, jer joj je u zraku 
malo topline. Tek u arktijskom pojasu osmjeliše se biline, te uzđi- 
goše svoje glave nješto više. Tu vidjesmo, kako se grmovi već u 
šikaie sdružuju, ali pravih šuma tu još nenadjosmo. Nu čim do- 
djosmo na prag umjerenoga pojasa, evo se već šume uzdigle, da 
nas prate sve do ekvatora. 

Crnogorična šuma prva je, koja nas na putu od sjevera 
u svoju sredinu prima. Crna je i tužna to šuma, kako joj i ime 
pravo kaže. Lice joj je svečano i ozbiljno. Stablo se je do stabla 
gusto stisnulo, a svako se kao svieća ravno u vis izpravilo. Gore 
u visini splele se grane u jedan krov, a u tom krovu nerazabireš 
ništa, jer su grančice i iglice tako tanke, da ih oko nerazpoznaje, 
kao što razpoznaje lišće u bjelogorična drveća. Visoko iznad krova 
izbijaju mladi ogranci sve više i više, a na njih sjedi kos ili drozak, 
pa samotno pjeva svoju pjesmu, da se sva šuma razliega. Vjetar 
prolazi crnogoričnom šumom kao kroz Eolovu harfu i turajuć se 
kroz milijune tananih iglica nešušti nego muklo prosvirava, kao 
kad vjetar zuji kroz suhe grane. Pod tamnim svodom ernogorične 
šume nezeleni se nijedan grmak. Zemlja je osuta žutimi uvehlimi 

iglicami, a samo mjestimice pokrile su ju mahovine i lišaji, izmeđju 
kojih se onda diže po koja sitna trava ili sočna zeljana bilina, koja 
najrađje u hladu raste. U toj šumi nema ništa, što bi putniku put 
zakrčivalo; mekaui sag, po kom stupa, i mirisan zrak pun eterična 
ulja mami čovjeka, da što dalje prodre u čarobnu tminu. Nu čim 
dalje zalazi čovjek takvom šumom, sve ga više omamljuje zadah, 
kao da će ga u san zaljuljati, a u toj jednoličnoj hrpi stabalja 
neima ništa, što bi ga iz sna prenulo, dok ga neobuhvati neobična 
strava, kako će se iz šume natrag vratiti. I nije to lagan posao. 
Na putu nije nigdje sreo kakvo stablo čudna lika ili našao kakvu 
neobično zavinutu granu, svega toga u crnogoričnoj šumi neima, 
pa si tako ni puta upamtio nije. Motreć crnogoričnu šumu, čini nam 
se, kao da slušamo blagu pjesmu turobna napjeva. Po sjevernoj 
Europi nalazimo po crnogoričnih šumah poglavito samo četiri drveta: 
jelu, omoriku, bor i ariš, pa i tu se obično svako drvo za sebe 
odielilo. I u sjevernoj Aziji neima u crnogoričnoj šumi veće raz- 
noličnosti, nu za to po amerikanskih šumah raste preko četrdeset 
raznih vrsti četinjava drveća. 

Tj posve drugom licu prikazuje nam se listnata šuma. Bila 
ona ili čisto hrastova ili bukova, ili se u njoj sdružili jaseni, gra- 
brovi, johe, briestovi, breze i drugo listnato drveće, uviek nam se 
prikazuje umiljatija i prijaznija. U listnatoj šumi razširuju se krošnje 
na široko, pa se za to stabla itemogu na blizo stisnuti, kako to 
čini crnogorično drveće. I radi toga preostaje na zemlji dovoljno 
prostora, da po njoj uzbujaju grmovi i razno zeljano bilje. Obilje 
prekrasnoga šumskoga cvieća razveseljuje nam oko, a uho nam se 
nasladjuje milodivnom pjesmom raznih ptica pjevačica, što od grane 
do grane skakuću. Tu je prava domovina pernatih pjevača, tu si 
oni gniezđa savijaju, tu veseo život provode. I vjetar u toj šumi 
zuji umiljatije, jer trepete širokim lišćem. U listnatoj šumi neima 
one dosadne jednoličnosti, što smo ju našli u crnogoričnoj šumi. 
Svakim korakom susrićemo novu liepu sliku, drveće se svaki čas 
đrugčije na hrpe kupi, a goleme grane uviek se u novih čudnovatih 
oblicih zavijaju. Svuda i na sve strane nalazi nam duh svakovrstne 
zabave, a kada stupimo iz šume na čistinu pod vedro nebo, onda 
ćutimo, kako smo se okriepili i razveselili. 

Crnogorična šuma prikazuje nam se i po zimi u istom onom 
ozbiljnom licu, u kom smo ju po ljetu vidjeli, nu listnata se šuma 
zaodjena u novu ruho, čim se ljeto sa lastavicami u južnije krajeve 

preseli. I dva put ona svoje ruho promjeni, jedno jesensko, a drugo 
zimsko. Kako je šuma ljeti mila i nježna, to nam je u jesen još dra- 
žestnija. Ljeti se ona sva preljeva sad svjetlijim sad tamnijim ze¬ 
lenilom, a u jesen zalila se najoštrijimi i najživljimi bojami. Samo 
gdjekoji starci izgube odmah najveći dio svoga lišća. Starost je sla¬ 
bost, ona se neda lako sakriti. Nil ostalo drveće nemože da se tako 
lako odieli od svoga lišća, a mnogo ga i preko ciele zime na sebi 
zadrži, premda je posve povehlo i sasvim se skvrčilo. Nu na po¬ 
četku jeseni stane se zelenilo lišća lagano gubiti, a mjesto zelenila 
pojavi se na jednom prekrasno žutilo, a na drugom dražestno crve¬ 
nilo. D jeseni nećete vidjeti ljepše šume, nego što je bukova. Pri 
zapadu sunca pliva šuma kao u zlatu, a iz toga žutila uzdižu se 
pojedina stabla u prekrasnom rumenila, kao da su u plamenu. A i 
svako to crvenilo druge je oštrine, drugoga sjaja. Ka riedko razasuto 
uzdižu u toj oštrini pojedini visoki grmovi, bit-li kao snieg, jer su 
se po njih nanizali bieli pahuljavi plodovi. Ako je u toj šumi usuta 
još po koja tamno-zelena jela ili omorika, onda vam se pred očima 
pruža slika, da si je ljepše i dražestnije pomisliti nemožete Nu že¬ 
limo li ostati veseli, to nam valja jesensku šumu sa čistine pogledati. 
Zađjemo li u nju, obuhvatiti će nas neobična sjeta. Kamo okom svr¬ 
nemo, svuda vidimo samo kolebanje izmedj smrti i života. Pojedini 
ljepušni cvjetovi, koji kao da su zakasnili, pa sada svoje glavice 
promolili, neće nas razveseliti, jer nam je žao, što će ih možda već 
za koji dan nemio mraz popariti. Njekoliko mrzlih noći i sva lje¬ 
pota jesenske šume izčeznu. Sada stoji pusto granje, prava slika 
smrti, pa kada čovjek vidi još na tom granju ledeno inje, onda mu 
se neda vjerovati, da tu ima jošte iskre skrivena života, koji će se 
do mala u mladom licu, krasnom ruhu prikazati. 

U toplom umjerenom poja3u prikazuje nam se listnata šuma 
još uviek u istom onom licu, koje nam je iz naših krajeva poznato. 
Nerastu tu doduše više one iste vrsti, ali su im mnoge srodne, pa 
im se je već i nova svojta pridružila. Nu ta šuma ostaje i ljeti i 
zimi uviek zelena. Oštri mrazovi je n&ofure, a tvrdo kožnato lišće 
bez straha preživi blagu zimu na đrvetu. 

Kada stupimo u tropsku šumu, otvara se pred nami posve 
nova slika. U naših šumah vikli smo vidjeti samo malen broj raznih 
drveta, nu u tropskih šumah čini nam se kao da sve biline žele, da se 
u drvolikoj veličini prikažu. Nalazimo tu po više stotina raznih 
drveta. Na pojedinih bregovih na Javi raste n. pr. samo od smokve- 

nica na 100 raznih vrsti, čemu se dakako pridružuje nebrojeno 
drugo drveće. Opisujuć geografijsko razprostranjenje bilina spome¬ 
nuli smo najglavnije vrsti drvolikih bilina, što po tropskih krajevih 
živu i šume tvore, pa nam ih netreba ovdje na novo nabrajati. Spo¬ 
menuli smo tamo ujedno i to, da su se po tropskih šumah izplelo 
nebrojene vijugavke, pa da po drveću rastu mnogobrojni bilinski 
nametnici. Vanjsko obličje svih tih šuma bit će nam đonjekle po¬ 
znato, pa nam ga za to netreba ovdje potanje opisivati; našu po¬ 
zornost možemo sada obratiti na drugi jedan zanimiviji pojav, a to 
je na nutrnji život. 

Kada šumu motri čovjek, koji nepozna životne zakone u bilini, 
pričinja mu se ona liepa i dražestna kao kakva krasna slika, nu 
života na njoj nevidi nikakva, kao da je mrtva. Nu u očima pri¬ 
rodoslovca oživi ta slika najbujnijim životom. Prirodoslovac vidi tu 
veliku djelaonicu, u kojoj se bez prestanka radi i stvara, neima tu 
mira ni časka, sve dok se drveće na zimski sanak nedade. Prirodo¬ 
slovac nalazi tu, rekao bi, dvie šume. Jedna se nad zemljom diže 
u vis, te se u zelene, listnate krošnje širi. Druga šuma skrila se je 
pod zemlju, silno je to koric-nje, koje se ciepa i dieli u ogranke 
kao i stablo, dok se napokon nerazidje n nebrojene presićušne ži¬ 
lice. Granata je podzemna šuma, pa ako i neima na njoj prekrasna 
zelenila, to je ona ipak za život šume od najveće vriednosti. Gdje 
se je šuma nastanila na gorske obronke, gdje se izpod plitke crnice 
odmah smjestilo tvrdo kamenje, tamo se nije ni korienje duboko 
zavrtalo, nego se je u jednoj ravnini razširilo, jedno se s drugim 
gusto izplelo i stvorilo cielu mrežu. Nu po ravninah, gdje je pod 
šumom duboko meko tlo, tamo se je i korienje spustilo u veliku 
dubljinu, da dosegne do vode, koja se duboko u zemlji skriva, da 
napaja drvo i onda, kada se za duge suše površje posve izsuši i 
izpuea. I pri tom dosegne korienje sasvim istu onu veličinu, što ga 
ima stablo sa krošnjom iznad zemlje. Silni ogranci na korienju iz- 
pletu se tako na gusto i široko sa zemljom, da je vrlo malo vje¬ 
trova, koji mogu stablo iz zemlje izčupati. Za život i za hranitbu 
drveta od najveće su vriednosti oni najfiniji i najtanji okrajci, kojim 
se korienje u zemlji razširilo. Svaka takva nit uzko se je priliepila 
uz najsitnije dielove zemlje, pa to su usta, kojim korienje siše iz 
zemlje vodu i drugu raztopljenu hranu. Vlaga i kiša, što na zemlju 
pada, probija polagano sve dublje u zemlju, dok nedospije do naj¬ 
sitnijih kcrjenčića. To je mlieko, kojim mati zemlja doji svoje čedo. 

Usisana voda prodje iz korienja u stablo, prolazeć od stanice, odatle 
se razdieli u sve ogranke, dok napokon nedospije u lišće 

Svatko, makar se botanikom i nebavio, znade, da stablo sastoji 
od drva i kore. Drvo kao i sva bilina sastoji od samih stanica, 
nu stanice su tu nješto tvrdje, pa duge i raztegnute kao vlakanca. 
Gđjekoje te drvenaste stanice razvile su se kao duge cievi. Jedna 
i druga vrst drvenastih stanica imade to svojstvo, da lako i brzo 
provodi vodu u vis, a da se ta voda putem neizpari, to ju čuva 
kora, koja se je oko drva svila. Drvenaste stanice iz stabla prelaze 
i u korienje, te se tu razširuju do krajnih ogranaka, do najtanjih 
onih žilica, koje vodu iz zemlje sišu. Voda, što ju krajni korjen- 
■eiei usišu, teče kroz drvenaste stanice, skuplja se iz ogranaka u 
veće korienje, te dospieva odatle u stablo. Svi ovi maleni potočići 
iz korienja slivaju se u jednu veliku rieku, koja kroz stablo u vis 
teče. Biva to upravo tako, kao što voda u gori iz zemlje izbija na 
tisuću mjesta, te se sijeva u potočiće, onda u potoke, dok se na¬ 
pokon svi neizliju u rieku. 

Nu i rieka vode iz stabla razlije se na novo opet u potočiće. 
Drvo se dieli u grane, a po granah se je sredalo lišće. Drvenaste 
■stanice u stablu, kojimi voda protiče, prelaze iz stabla u grane, 
odatle zalaze u petlje lišća, pa se napokon razidju onimi sićušnimi 
žilicami, što ih na lišću vidimo. I timi putevi teče voda iz stabla 
u grane i lišće, gdje se napokon razidje u najfinije potočiće. I tako 
protiče svakim stablom velika struja, velik stup vode, dižuć se prama 
nebu u vis i dieleć se sve do lišća u nebrojene ogranke. Najveći su 
to vodometi, što ih sviet pozna, jer znadu biti visoki 30 do 60 me¬ 
tara, a široki 1 do 6 metara. Nu voda ako i neteče tu onom silom 
i brzinom, kao kod vodometa, a ona ipak teče uviek i neprestano, 
jer drvo bez vode nemože da živi. 

Lišće se grije na sunčanu žara, vjetar ga omabuje, pa za to 
se iz lišća i izpari najveći dio one vode, sto je korienje upilo i 
kroz stablo i granje do lišća došlo. I tako se drvo ciela ljeta ne¬ 
prestano izparuje. Vodena para, što iz lišća izlazi, prozirna je kao 
i zrak, pa se za to ni nevidi. Nu kada bi vodena para bila nepro¬ 
zirna, onda bi svako drvo bilo umotano u maglu. I ta množina vo¬ 
dene pare, što iz biline izadje, nije malena. Već je Hales izračunao, 
da svaka glavica kelja na dan u 12 sati izpari do 625 grama vode, 
a da iz malene kruščice, koja nije težja od 35 kilograma, u 10 sati 
izadje 6 , /2 kilograma vodene pare. Bukova šuma najednom hektaru 

jzpari preko jednoga ljeta u prosjeku do 3 milijuna kilograma vode. 
Kada bi htjeli tu istu množinu vode na vatri u paru pretvoriti, onda 
bi morali potrošiti 500.000 kilograma kamena ugljena illi 1,250.000 
kilograma drva. Stogodišnja bukova šuma stvori u godinu dana 
300.000 kilograma drva (600 kubičnih metara), dakle niti četvrti 
dio onoga, što bi trebali za izparenje spomenute množine vode. 
Kada bi ona 3 milijuna kilograma vode razlili na jednom hektaru, 
onda bi ona prekrila zemlju 300 milimetara visoko. U srednjoj 
Europi padne godimice u prosjeku oko 700 milimetara kiše, pa 
za to sva kiša. što padne na šumu, neode u drvlje, nego veći dio 
probije u zemlju, da odatle kroz izvore predje u potoke i rieke. 
Šuma dobiva u tom dvostruku zadaću. Ponajprije mora ona jedan 
dio kiše kroz korienje i stabla do lišća da dovadja. Druga zadaća 
šume je, da polagano snabdjeva izvore potrebitom vodom. Gorski 
krajevi, gdje neima toliko rahle zemlje, da bi na njoj mogla šuma 
porasti, prava su pustoš. Kiša, što tu pada, oteče brzo površinom, 
ili se naglo izgubi u podzemne pukotine, pa tu neima hladna iz¬ 
vora za napitak. Žalostan primjer takve pustoši nam je naš goli 
Kras. Ako se gdje i stvori nješto rahle zemlje, gdje bi se grmlje 
uhvatiti moglo, to znade često nagla bujica iza kiša i tu zemlju 
odnieti. Nu gdje je zemlja šumom obrasla, tamo je kiša prava bla¬ 
godat, božji blagoslov. Kišu hvata u šumi lišće, da nepađa naglo 
na zemlju, a s lišća se onda voda kap po kap na zemlju spušta, 
gdje ju čeka njeka mahovina i nizko zelje i grmlje. I taj mekani 
pokrov, pa i listnata krošnja skrivaju vodu pred sunčanim žarom, da 
ju toplina odmah opet neotme. Pod zemljom splela se je gusta 
mreža od debljega i sitnijega korienja, pa kroz tu mrežu može voda 
samo polako da probija. Ovim laganim probijanjem dotiče voda do 
izvora bez prestanka, tako da oni ni iza duge suše nepresahnu. 
Tako se stvaraju potoci i rieke, koji nam naplavljuju naša polja i 
livade, a šuma pri tom, kako vidjesmo, uređjuje dotok vode do iz¬ 
vora. Jedan dio samo vode, kako čusmo, upija korienje, da se u 
lišću izpari, da ju u obliku pare natrag zraku povrati. Tegotan je 
to posao, ali ga drveće dobre volje kroz cielo ljeto dan i noć bez 
odmora obavlja. I taj posao obilnim plodom rodi. 

Kada nas ljeti po sobah i ulicah nesnosna toplina mori, onda 
poljevamo zemlju vodom, da nam se zrak tim razhlađi. Voda se tu 
izparuje, a za izparenje troši ona toplinu, koju zTaku otimlje. I tako 
se svagdje, gdjegod se voda u paru pretvara, troši toplina i okoliš 

razhladjuje. Pa to isto biva i u šumi. Tim, što se voda u lišću iz- 
paruje, razhladjuje se obližnji zrak, pa za to i osjećamo u šumi 
uviek ugodnu hladovinu. Razhladjeni zrak, što se nad šumom diže, 
sguštuje vodene pare, što se u zraku nalaze, u oblake, iz kojih će 
se opet nad šumu izliti božji blagoslov. Sume tim čine ono isto, 
što vidimo na bregovih i poriečnih dolinah, gdje je razhladjen zrak, 
pa gdje se radi toga jutrom i večerom kupe guste magle i mrki 
oblaci. Kadi toga su mnogi mislili, da su šume od velika upliva na 
množinu kiše, što u pojedinih krajevih preko godine padne, da se 
kiše smanje, kada se šume posieku, a da opet učestaju, kada se 
pojedini krajevi s nova pošume. Nu pitanje to nije do danas jošte 
do kraje proučeno, ali čini so, daše neće obistiniti u onom obsegu, 
u kom ga zamisliše. Kada su kanarske otoke odkrili, bili su oni 
gustom šumom obrasli, nu kada su kasnije malne sve šume posjekli, 
opustili i posušili su se pojedini otoci na toliko, da su stanovnici 
gdjekad morali na drage otoke bježati, da od žeđje neuginu. To se 
je isto dogodilo i na kapradskih otocih, pa i na mnogih dragih 
mjestih, kao što i na našem Krasu. Nu svuda tuđe, kako se čini, 
pada ipak svake godine ista množina kiše, nu ta kiša pada rjedje, 
a svaki put u velikoj množini i naglije, pa mjesto da blagoslov 
nosi, još više pustoš širi. Ona odteče naglom bujicom po površju 
ili se naglo izgubi u podzemne pukotine. Ta kiša nestvara tu izvore, 
koji bi ciele godine tekli, ona nije bilini blagoslov, nego propast 
i nevolja. 

Priroda je postavila šume na zemlju kao dobra gospodara, koji 
ima upravljati ouim blagom, što ga sa neba, iz oblaka dobiva. Suma 
vodu prima, pa ju štedljivo čuva i polagano daje izvorom i kroz 
izvore cieloj zemlji i svem bilinskomu svietu. Nu šuma neobavlja taj 
posao badava, ona za to dobiva svoju plaću. I šuma mora svoj 
svakdanji krah u znoju svoga lica da zasluži, jer u tom poslu do¬ 
biva ona svoju hranu. 

Drvo neupija vodu sa površja zemlje, nego ju vadi svojimi 
krajnimi korjenčići iz veće dubljine. Nu dok voda u dubljinu do¬ 
segne, nije ona više onako čista, kao što je bila, kad je iz oblaka 
na zemlju pala. Na svom putu u zemlji raztapa voda mnoge rudne 
soli, a korienje upije sa vodom i sve to raztopljene soli. Kada bi 
u loncu kuhali običnu vodu, što ju pijemo, pa ju do dna izparili, 
onda bi nam se na loncu uhvatila biela kora od onih soli, što su 
u vodi bile raztopljene. Voda se je sva izparila, ali su preostale 

rudne soli, one se nisu izparile. Čuli ste sigurno, da se parni kotlovi 
moraju više puta čistiti, jer se na kotao hvata biela rudna kora, od 
koje se može kotao lako razpuknuti. To isto biva i u drvetu. Iz lišća 
se izpari samo voda, a rudne soli, što su u njoj bile raztopljene, 
ostanu u bilini. I to je plaća, što ju drvo za svoj posao dobiva. 
Ono mora samo čistu vodu da zraku vrati, a soli smije pridržati, 
da njimi gospodari po svojoj volji. 

S vodom dolazi u bilinu potrebita hrana. U lišće dolazi voda, 
dolaze soli, pa se tu sastaju sa ugljičnom kiselinom iz zraka. Već 
smo prije jednom spomenuli, da je u zelenih stanicah po lišću ve¬ 
lika tvornica, u kojoj se pomoćju sunčana svjetla stvara iz surove 
hrane životna hrana. Surova hrana je tu voda, ugljična kiselina i 
rudne soli, a od toga se u zelenih stanicah stvara životna hrana ili 
gradja, od koje si bilina svoje tielo dalje izgradjuje. Po danu stva¬ 
raju se tu brašno, bjelanjak i mnoge druge tvari, pa ta životna 
hrana neostaje u lišću. Najveći dio te hrane mora da se odvede u 
granje, stablo i korienje natrag, da se dovede u nove tvornice, gdje 
nevidljivi radnici u malenih sobicah, u bilinskih stanicah, dan i 
noć rade, da od životne hrane izgrade novo drvo. Vidjeli smo, da 
kroz drvo teče jedna struja vode sa surovom hranom gore u lišće, 
pa evo sada dolazimo do jedne nove struje, koja životnu hranu iz 
lišća odvadja natrag u stablo. I za svaku tu struju priređjen je 
poseban put. Prva struja teče, kako smo spomenuli, kroz drvenaste 
stanice u stablu, a druga struja, koja teče odozgor dole, ide kroz 
liko. Sto je liko, bit će nedvojbeno svakomu dobro poznato. Ako 
ogulimo mlado stablo od vrbe ili duda, to ćemo vidjeti, da se pod 
tankom sivom korom nalazi biela, vlaknasta tvar, kojom kod nas 
vežu vinograde, a to je liko. D konoplju i lanu je liko tako razvi¬ 
jeno, da od njega pređju predu. I svako drvo ima svoje liko; u 
jednoga je ono deblje, u drugoga tanje, pa kroz liko potiče životna 
hrana kroz stablo dolje. Liko obuhvaća cielu stabljiku u okrugu. Iz- 
međju lika i đrveta nalazi se naokolo tanak sloj vrlo finih i me¬ 
kanih stanica. Sloj se taj neda vidjeti, jer kada liko ogulimo, onda 
taj sloj raztrgamo, U tom sloju — botanici ga u svom znanstvenom 
jeziku nazivlju: kam bi um — nalazi se tvornica drveta. Kako se je 
taj sloj stanica s jednom stranom okrenuo prama drvu, a s drugom 
prama liku, to on na onoj strani, što je prama drvu okrenuta, 
stvara preko ciela ljeta novo drvo. Stanice se na toj strani nepre¬ 
stano množaju, postaju tvrdje i pretvaraju se u drvenaste stanice. 

Iz bilinskoga svicta. I. jo 

U jesen prestane taj posao, a s proljeća poeme na novo, pa se tako 
svake godine stvori nova naslaga drva, svake godine postaje onda 
stablo deblje. Ako ste motrili prorezano stablo, to ste na njem vi¬ 
djeli množinu okruglih kolobara. Svaki taj kolobar predočuje nam 
jednu godinu života, po njih možemo prosuditi starost stabla. Kako 
ovim prirastom biva stablo svake godine deblje, to se i kambium 
razširuje, a vanjska kora postaje preuzka, pa izpuea. 

Najveći dio životne hrane, što se u zelenom lišeu stvori, otiče 
kroz liko, da se iz nje u kambiumu novo drvo izgradi. U orno- 
ličnoj šumi priraste na jednom hektara preko godine u prosjeku 
oko 6 kubičnih metara drva, dakle oko 300 kilograma. T ostalu 
životnu hranu znade drvo brižno i štedljivo upotrebiti. Od jodnoga 
diela te hrane izgradjuje si drvo nove korjenčiće, koji sve to dublje 
u zemlju prodiru, da se što većim prostorom razšire. Jednim dielom 
opet izgradjuje si bilina svoje cvjetove, plodove i sjemenje. Mnogo 
toga mora da smjesti u zimske pupove, iz kojih će se u proljeće 
novi ogranci i cvjetovi razviti, a što od životne hrane preostane, 
to bilina brižno kao dobra gazdarica spremi preko zime u spre¬ 
mišta, spremi u koru, u srč, pa i u samo drvo, jer zna, da će to 
sve s proljeća moći dobro upotrebiti. 

Divan je to sklad i red, što ga evo u kratko opisasmo. Sve se 
muči i bez prestanka radi; nigdje zaprjeke, nigdje pometnje kao u 
najsavršenijem stroju. Milijuni su tu radnika, jedan se drugoga 
rukom hvata, pa posao ide od rake do ruke kao u kakvoj tvornici. 
Jedni upijaju hranu, drugi ju vode, treći izrađjuju, četvrti odvode, 
a peti s njom izgrađjuju. Pa sred toga sklada i rada ugniezdio se 
vječan rat, kao da bi htio sav taj rad uništiti. Nu i taj rat je po¬ 
trebit, ako već rad ničega drugoga, a ono bar rad toga, što bez 
muke nebi bio ni život sladak. U tom ratovanju sve se jača, pa i 
pravo je, da ostane samo ono, što je jače i bolje, a da propadne 
slabije i lošije. 

A gdje je taj rat u šumi? Nečim li nam se šuma hramom 
božjim, u kom gospoduje najveći mir? Kada slušamo milozvučni 
poj veselih pjevačica ili zujanje kukaca, koji brižno od cvietka do 
cvietka oblitaju, pa kako se sve veseli svomu životu, onda bi pomis¬ 
lili, neima tu rata, tu je sveti mir. Pa ipak nije tako, drvlje se 
muči i priredjuje hranu za sebe, a milijuni lakomica požudno če¬ 
kaju, da sjednu za gotov stol. Tko bi prebrojio sve one kukce, koji 
živu od šumskoga drveća. Jedni podgrizaju korienje, dragi glodju 

koru, treći buše stablo, četvrti se hrane lišćem i plodom, odgrizaju 
cvjetove. Svaka vrst drveta imađe svoje kukce, koje mora da pre¬ 
hrani, a nije to uviek malen broj. Ima drveća, na kom živi po sto 
raznih vrsti kukaca. Kada bi priroda dozvolila kukcem do site volje 
harati u šumi, to bi je doskora i nestalo. Ali na kukce vreba cielo 
jato raznih ptica, da zaprieči pogibelj, koja šumi prieti. Nu dok 
nedužna pjevačica za kukcem leti, već za njom vreba nezasitan 
kobac, pa tako sve tu živi od ubojstva. Dok jednomu neomrkne, 
dragomu neosvane. Pa i samo drveće, što tu tako mirno i nedužno 
jedno do dragoga stoji, na ništa drugo ni nemisii, nego na otima¬ 
činu i ratovanje. Majka zemlja je darežljiva, ona poklanja život 
svakomu sjemenu, što se njenom krilu povjeri, ali za taj sav sviet 
neima na zemlji dovoljno mjesta, pa jedan drugoga guši. Mnoga 
klica mora propasti, da se uzmogne druga razviti. I ono, što se je 
u vis priđiglo, mora da se neprestano bori, mora se otimati za 
zemljom, u kojoj će svoje korienje razširiti, za vodom, kojom će 
se napojiti, za svjetlom i zrakom, n kom će svoje lišće razširiti. I 
tko je jači i snažniji, njegova je pobjeda, taj će se najdulje uzdr¬ 
žati, đočim slabic mora prije ili kasnije da podlegne. Pa i ono 
silno zeljano bilje, što se je po zemlji razširilo, ne samo da gleda, 
da što više drveću hrane otme, nego se i medju sohom neprestano 
kolje i ubija. Otimlju se tu za svaki pedalj zemlje, za svaku kap 
vode, što na zemlju padne. I na samom golom kamenu čim se na¬ 
stani njekoliko mahovina i lišajeva, već se zametnula borba, tko 
će koga iztisnuti. Kada vremenom mahovine nadvladaju i lišaje 
iztisnu, onda se poemu medjusobno pravdati, a iz zasjede čekaju 
nebrojene drage biline, kako će na izmučene lišaje navaliti i oteti 
im priredjeno tlo. I tako te borbe traju uviek i bez prestanka. 
Neima tu mira ni u rano ljeto ni u kasnu jesen, ni danju ni noćju. 
Kada je već ljeto na izmaku, pa već neima nade, da će jedna bi- 
lina dragu nadvladati, onda svaka brižljivo skuplja u sjemenu, u 
stablu, u pupovih i korienju obilje hrane za sliedeće proljeće, za novu 
borbu, za nov rat. Kada zima nastupi, onda polože sve stranke 
oružje, pa se mirno spava do rana proljeća. Nu čim ograne pro¬ 
ljetno sunce, ugrije zemlju i probudi bilinski sviet na nov život, evo 
se već i nov rat zametnuo, pa zlo onomu, tko se nije prošle go¬ 
dine obskrbio dobrim oružjem. 

D tom ratu nepaze biline na prijateljstvo i rodbinstvo, svaka 

se samo za sebe brine, svaka samo na sebe misli, Ako u toj borbi 

* 

padne jedna, vesele se tomu padu i rodjena braca. Kada vjetar pre¬ 
lomi i obori kakvu staru omoriku, to se za čas na njoj zasade 
mlade klice. Djeca su to rodjenog otca, koja svojim korienjem vrtaju 
kroz lješinu svoga roditelja. U tom poslu stanu im pomagati gljive, 
pretvarajuć sve drvo iz nutra u trulež, tako da samo još tvrda 
kora njeko vrieme zadrži oblik stabla. Kada kiša izpere i odplovi 
prhke ostatke od Iješine, onda preostanu čiste mlade omorike, gdje 
u zraku stoje na svojem golom korienju kao na štulah. Do mala 
vide ta mlada braća, da im tu nije za sve dovoljno mjesta, da 
jedan uz drugoga nemogu obastati, pa se svaki stane naprezati i 
otimati. I samo najjače mladice uzdignu se u vis i izrastu u go¬ 
lema stabla, dočim sve ostale još u prvoj mladosti propanu. 

Kako nam se crnogorično drveće prikazuje ozbiljno, to je ono 
ipak vrlo svojeglavo i u ratu uztrajno. Crnogorično drveće živi vrlo 
rado udružno, ali netrpi stranca nipošto u svojoj sredini. Svako se 
za sebe dieli, svaka vrst hoće da bude u svojoj kući gospodar. Od 
sjeverne Francezke kroz svu sjevernu Europu do Urala pak dalje 
kroz Sibiriju razširio se bor u nepreglednom redu, tvoreć sam za 
sebe ogromne šume, u koje smije samo borovica i breza da se 
kadšto ušulja. Pa u toj šumi netrpi bor niti na zemlji cvjetnato 
bilje, što po listnatih šumah raste, kao da hoće pokazati, da se taj 
cvjetnati ures neslaže s njegovom ozbiljnom i mrkom ćudi. U svoju 
sredinu pušta on samo njekoliko prostih zeljanih bilina i grmova, 
pa i te vrsti su isto tako proste i surove ćudi, da nepuštaju nikada 
u svoju sredinu koju stranu bilinu. Taj bilinski sviet, što u borovoj 
šumi živi, sastoji od njekoliko vriesova, mahovina i lišaja. Druga 
koja bilina malo kada da ovamo zadje. 

Listnata šuma mnogo je miroljubivija od crnogorične. Pojedine 
vrsti listnata drveća se neosamljuju, nego se obično udružuju, te 
tvore miešane šume. Bukova šuma pušta u svoju sredinu jasen i 
javor, a pod svojimi širokimi krošnjami zastire liesku, zanoviet i 
mnogo drugo gunlje. I oholi hrast neće uviek da samuje, nego go¬ 
stoljubivo prima u svoje šume bukvu i lipu, javor i briest, a pod 
krošnjami svojimi trpi, da se šire zeleni grmovi, da tu rastu trn 
crni i glog, lieska i jarebika, ruža i kupina. Po zemlji u listnatoj 
šumi razastrli su se zeleni sagovi od mahovine, a načičkali najkras- 
nijim šumskim cviećem. 

Nu listnata i crnogorična šuma nemogu nikada da se slože. 
Krvni su to neprijatelji, koji odmah žestok boj zametnu, čim se 

gdjegod sastanu. I taj rat izmeđju jedne i druge šume traje od 
pamtivieka, pa se nije ni do danas dovršio, a vodio se je uviek 
promjenljivom srećom; sad je jedna a sada opet druga vrst nadvla¬ 
dala. U mnogih krajevih srednje Europe, osobito prama sjeveru u 
velike je prevladala u novije vrieme crnogoriena šuma. Tu joj je 
još čovjek išao na ruku. Po dolovih pomagao je on boru, jer on 
brže raste i zadovoljuje se lošijim zemljištem, a po bregovili čuvao 
je omoriku, pa je tako mnogo doprineo izkrčenju listnate šume. 
Krasne hrastove i bukove šume, koje su se tu u staro vrieme širile, 
izeeznule su danas posve. U srednjoj Europi sačuvala su se po oko- 
licah mnoga imena, koja nam kažu, da su se svuda listnate šume 
širile, đočim su ih danas izmienile crnogorične šume. Po poganskih 
grobovih se na njekih mjestih nalazi ugljen od hrastova i bukova 
drva, gdje danas samo bor raste. U Slezkoj su njekoč rasle pre¬ 
krasne hrastove šume, nu danas ih tamo više neima. 

Na drugih opet mjestih mora bor da uzmiče pred snažnom 
bukvom. Po danskih otocih rasle su njekada samo borove i brezove 
šume. Nu na jednom spustiše se bukve iz Njemačke prama morskoj 
obali, te zametnuše krvav boj sa borom i nezaustaviše se sve dotle, 
dokle neuništiše borovu šumu do kraja. Bukvu nesmeta, da i pod 
sjenom raste, pa se ona lagano dizala izpod bora, dok se nije pro- 
turala izmeđ njegove riedke krošnje, te mu se iznad glave digla. I 
tim je bio boj dovršen. Bor nemože da bude bez sunčana svjetla, 
da raste pod sjenatom krošnjom bukve, pa se je tu i ugušio. Po 
ruskih šumah započeše proti boru rat voditi breza i jasika, i bor 
im svuda podleže. Nu pred bukvom neuzmiče samo bor, nego i 
breza, kako se to vidi po mnogih krajevih srednje Europe. Gdje 
se bukva sa brezom sastane, evo ljute borbe, a breza kao da zna, 
da je slabija, pa u strahu s one strane, gdje se dotiče opora i 
snažna protivnika, gubi granje, pa se zakreće svojim vrhom na 
drugu stranu, gdje će doći do svjetla i zraka. Pa kada brezu i s 
druge strane zaokupi neprijatelj, onda napregne sve sile, da se što 
više u vis digne. Ali badava joj je sav trud i muka, jer ju đomala 
i tu prestigne bukva, pa ju zaguši. Žilava i uztrajna bukva upušta 
se više puta u borbu i sa samim hrastom, pa i tu znade često po- 
biediti. Hrast je čvršći i duljega života, pa se u svom dostojanstvu 
uzoholi i dopušta, da se pod njegove krošnje bukva zavlači. Snažni 
i visoki hrastovi znadu, da im bukva tu nemože ništa nahuditi, ali 
nepomišljaju na svoje potomstvo. Kada se je bukva tu jednom 



ugniezdila, onda ona neđa više hrastovu podmladku ođuška, pod 
gustom njenom sjenom sve se poguši. Samo stari visoki hrastovi 
stoje tu, pa kada oni izumru, onda bukvi neima više gospodara, 
ona prevlada posve šumom. I tako prelazi gospodstvo iz jednih 
ruku u druge, pa bivalo je to od uviek, a i bit će, dok je bilin- 
skoga svieta na zemlji. A kamo te borbe vode, čuli smo prije, 
kada smo govorili o prošlosti bilinskoga svieta. U borbi se biline 
jačaju i mienjaju, pa se tako stvara na zemlji uviek savršeniji i 
uztrajniji bilinski sviet. 



Bilinski gorostasi. 

Starost bilja. — Gorostasne morske resine. — Ih odlike paprati. — Drvolike 
trave: bambusi, aurundinaria. — Palme. — Zmajevci na kanarskih otocih. — 
Gmogorieno drveće. — Jela, bor, omorika, ariš, cipresa. — Crnogorično dr¬ 
veće u Aziji. — Araukarije i damare u Australiji. — Araukarije u južnoj 
Americi. — Mexikanska cipresa. — Gorostasni borovi i jele u sjevernoj Ame¬ 
rici. — Mamutovci u Kaliforniji. — Gorostasno drveće u Kalif orniji. — 
Tisa. — Bjelogorično drveće. — Buža u Hildesheimu. — Hrast. — Bukva. — 
Kesten; castagno di cento cavalli. — Lipa. — Orah. — Platana; platana 
kod Bujukdere. — Pamučnjaci. — Boabob. — Kopalovac. — Likvidamba- 
rovac. — Sikomora. — Banijana — Eukaliptusi u Australiji. — Važnost 
eukaliptusa u zemljak oko sredozemnoga mora. — Gorostasi iz katneno-ugljene 
formacije. — Gorostasi iz tercijarne formacije. 

S ve, što se je pod ovim nebom rodilo, to će i umrieti. U stva¬ 
ranju i propadanju sastoji sav život na svietu. Sve što je u 
vremenu počelo, to mora u vremenu i dovršiti. Sunce i zviezde 
postađoše, pa ce jednom i izginuti, kao što će se i naša zemlja 
jednom razplinuti u svemirskom prostoru. Sav životinjski i bilinski 
sviet na zemlji živi u radjanju i umiranju. Vječan je to i nepro¬ 
mjenljiv zakon, koji će vladati, dok je svieta i vieka. Vječan je 
Bog i vječni su po Njem uredjeni prirodni zakoni; materija ostaje, 
forma pako postaje i propada, za nju neima vječnosti. I sve, što se 
pred našim očima dogadja, utvrđjuje nas u toj vjeri. Svim stvo- 
rovom odsudila je priroda istu sudbinu, samo je jednomu dala dulji, 
a drugomu kraći rok živovanju. 

Ogledamo li se bilinskim svietom, to ćemo vidjeti, da najveći 
dio bilina neproživi niti podpunu jednu godinu. U proljeće se klica iz 
sjemena rodi, a do jeseni pobrinula se je bilina za svoj podmladak, 
pa onda i odumre. Dvoljetne i troljetne biline prozivu zimu u 
svojih podzemnih đielovih, đočim se u ljeto uviek novom stabljikom 
u vis dižu. Sto je kod nas zima, to je u južnih krajevih suša i ve¬ 
lika žega, koja ubija veliki dio bilinskoga života. Nu ima po svem 

svietu bilina, koje su si svoje kućanstvo tako uredile, da neod- 
umiru odmah, čim prvi put ocvatu. Malo ne sve te dugoljetne bi- 
line stvaraju si drvenastu stabljiku, kojom će odoljeti svim nepo- 
godam vremena. U toplih krajevih, gdje životu biline nesmeta duga 
žegu i suša, rastu i živu takve dugoljetne biline bez prestanka i 
bez ođuška, đoeim se ondje, gdje godimice navaljuje zima i suša, 
život bilja na kratko vrieme obustavlja, da iza počinka novom 
snagom prohuja. I sve takve biline jednom ostare, životni rad im 
postaje sve to mlitaviji i slabiji, dok napokon nespadne dotle, da 
nemože više sebe obskrbiti potrebnom hranom, pa bilina od starosti 
i nemoći obumre. 

U tom dugotrajnom rastu dozivu mnoge biline vrlo često ve¬ 
liku starost. Mnogo ih doživi starost od više stotine godina, a ima i 
takvih na zemlji, kojim viek računaju na više tisuća godina. I u tom 
dugom vieku izrastu mnoge biline do gorostasne veličine. Ogromna 
stabla velike širine i užasne visine stoje kao živi spomenici iz naj- 
davnije prošlosti. Čovjek se divi njihovoj veličini i starosti, te je 
s najvećim počitanjem stao u novije vrieme te gorostasne starce nje¬ 
govati i čuvati. 

Ako zaredamo bilinskim svietom, to ćemo sresti prve i najveće 
bilinske gorostase upravo medju najnižimi bilinami. C prijašnjem 
jednom članku upoznasmo se sa morskimi resinami, pa smo 
čuli, da se u tom razredu nalaze i najsićušnije biline, koje možemo 
uočiti tek pod sitnozorom pri velikom povećanju. Uz te sitne i naj¬ 
jednostavnije biline razvio se cieli niz sve većih i većih bilina, da 
završi napokon najvećimi gorostasi. Kako ti gorostasi medju resi¬ 
nami živu u moru, to se oni u veliko razlikuju od kopnenih goro¬ 
stasa. Jednim krajem prirasli su oni na dnu morskom, dočim se 
svojinu krajnimi ogranci dižu do površja morskoga. Na tih ograncih 
razvili su se veliki šuplji mjehuri, da ih nad vodom uzdrže, pa im 
za to netreba čvrsta i debela stabla. Sve te gorostasne biline imadu 
prama svojoj duljini razmjerno vrlo tanko stablo, koje samo kad¬ 
što nješto ođrveni. Po sjevernom moru živi gorostasna Lummari'>. 
Ona siže iz dubljine od 20 metara. Sa dna diže se oko 2 metra visoko 
otvrdnjelo stablo, a iz njega izilaze široki vrpcasti ogranci, koji u 
duljini od 3 do 6 metara po valovih plivaju. Pa i to su još pa¬ 
tuljci prama onim gorostasom, što živu u polarnih morili. Na sje¬ 
veru izmedju Azije i Amerike u Beringovu tjesnu uhvatila se je 
resina Nereoctjstis morskoga dna sa 20 metara dugom stabljikom. 

Na površju morskom razširila je ona svoju ogromnu krošnju, iz koje 
izlaze po 10 metara dugi prugasti listovi. Da se sav taj teret na 
površju uzdrži, morala si je ta gorostasna resina po 2 metra velike 
mjehure pribaviti. Najveći gorostas ne samo medju resinami, nego i 
medju svimi bilinami je Macrocystis pyrifera , koja raste po oceanu 
izmedju Ognjene zemlje i Nove Selandije. Stabljika joj je kao palac 
debela, a produljila se je na 100, 200, a kadšto i na 300 metara du¬ 
ljine. Ona uzlazi sa morskoga dna koso do površja, a tu se iz stabljike 
izvlače kao dlan široki i po 2 metra dugi listovi, maslinasto zelene 
boje. Najgorostasnija đrveta na zemlji, što rastu na primjer u Ka- 
liforniji ili Australiji još su patuljci prama tim resinam, jer ili one 
dvostruko i trostruko svojom visinom nadkriljuju. Gorostasne te 
resine tvore oko južnoga kraja Amerike prave šume u mora, u kojih 
se hrani možda više i raznovrstnijih životinja nego li i u jednoj pra¬ 
šumi na kopnu. Sume te su dostojne, da po njih pasu gorostasni 
kitovi i morske krave. 

Kada stupimo iz mora na kopno, onda nam se prikazuju re¬ 
sine opet. u čednih i malenih oblieih. I medj svimi drugimi tajno- 
evjetkami na kopnu susrićemo malene oblike; najznatniju iznimku 
tvore tu paprati. Nu nisu ni to još oni veličanstveni gorostasi, 
što smo ih vikli nalaziti kod savršenijih bilina, ali moramo ih spo¬ 
menuti poglavito za to ovdje, jer su tu medju nižimi bilinami prve, 
koje se prikazuju u obliku drveta. Sve paprati su u naših kra- 
jevih malene i nizke biline, mnoge se svojom stabljikom ni neđižu 
iznad zemlje, dočim samo njeke dosegnu visinu od I do l'/a metra. 
Nu u tropskih krajevih izrastu papiati kao i mnoge druge zeljane 
biline do drvolike visine. U tropskih krajevih južne Amerike nala¬ 
zimo obilje drvolikih paprati. Sa svojim uzrastom natječu se one 
tu sa najkrasnijimi palmami. Vitko stablo diže se 10 do 15 me¬ 
tara visoko u zrak, noseć na vrhu prekrasnu krošnju, sastavljenu 
od fino izrezuckana lišća, te u tom posve naliče našim nizkim vrstim. 
Isto tako vitke i liepe drvolike paprati rastu po prašumah na Ma- 
đagiskaru, u tropskoj Africi, Indiji, a po Novoj Selandiji prekrivaju 
paprati široke ravnine. Na otoku Norfolk raste drvolika paprat Al- 
sophi/a ezcelsa, đižuč svoju prekrasnu listnatu krošnju do 22 metra 
visoko. Najveći dio drvolikih paprati ima do kraja nerazdieljeno stablo, 
a sa vrška te stabljike spuštaju se veliki, razčihani listovi. Samo 
kod njekih paprati se stabljika prama kraju u dvoje ciepa. Takvu 
jednu paprat čuvaju u Parizu u botaničkom muzeju: „Jardin de 

plants“, a đonesli su ju iz tropskih krajeva zapadne Afrike. Stab¬ 
ljika kod svih drvolikih paprati je u razmjeru prama visini vrlo 
slaba, tako da se čovjek mora čuditi, kako može ovakvo vitko stablo 
težku krošnju da podnese. Pri zemlji prikazuje nam se stabljika nješto 
deblja, jer se tu stabljike drži zračne korienje, pa uza sve to nije 
ni tu stabljika u promjeru deblja od ’/a do 2 /a metra. 

0 drvolikih papratih piše Humboldt u svom prekrasnom djelu: 
„Ansichten đer Natur“ evo ovo: „Drvolike, do 40 stopa visoke, pa¬ 
prati u veliko nalikuju palmam, nu njihovo stablo neima one vit¬ 
kosti; ono je kraće, Ijuskavo i lirapavije nego u palma. Lišće je 
nježnije, prhko otkano, prozračno i na okrajku fino izrezuckano. Go¬ 
rostasne ove paprati rastu izključivo u tropskih krajevih, nu tu rađje 
stanuju u visinah, gdje vlada umjereno podnebje, nego na mjestih po¬ 
sve žarkih. Radi toga ih poglavito nalazimo na bregovih, koji se 2 do 
3000 stopa iznad mora uzdižu. Drvolike paprati visoka stabla prate 
u južnoj Americi dobrotvorno drvo, koje nam daje ljekovitu koru 
proti groznici. Obje ove vrsti nastanile su se na onom sretnom kraju 
zemlje, na kom vječno proljeće vlada. -— Čudo je, da klasični pisci 
staroga vieka: Theophrast, Dioskorid, Plinij, nespominju prekrasnih 
drvolikih paprati, dočim pratioci Aleksandra Velikoga govore o bam- 
busih, gorostasnih smokvenicah i palmali. Drvolike paprati opisuje 
prvi Ovi odo god. 1535. i piše: Medju mnogimi paprati ima i 
takvih, koje ja med đrveta ubrajam. One rastu najviše po bregovih 
i gdje ima mnogo vode. Nu Oviedo pretjeruje visinu tih paprati. 
U gustih šumah oko Caripa naraste Ct/aihea spe cima samo 30 do 
35 stopa visine, a Dieffenbach nije našao na najsjevernijem otoku 
Nove Selandije od Cyathea dealbata više stabala od 40 stopa. Medju 
obratnici, gdje su se uz obronak Cordilera razna podnebja poste¬ 
peno jedno iznad drugoga izredala, nalazimo drvolike papiati po¬ 
glavito razvijene u visini od 3 do 5000 stopa iznad mora; a riedko 
da se spuštaju u južnoj Americi i mexikanskoj visočini u tople do¬ 
line do 1200 stopa nad morem. Srednja toplina ovoga sretnoga kraja 
nalazi se izmedju 17 i 14 0 R. Tu se hvataju oblaci, koji zastiru 
more i doline, pa za to vlada tu jednolična toplina i velika vlaga." 

Kao što nas paprati svojom drvolikom veličinom n tropskih 
krajevih iznenadjuju, tako nas isto presenećuje, kada vidimo u južnih 
krajevih, kako su se trave, koje kod nas tvore mekane tratine, 
razvile kao kakva đrveta. Već u subtropskom pojasu susrićemo prve 
drvolike trave ( Xanthorrhoea, Kingia ), koje tvore u Australiji vrlo 

neobične livade. Stabla njihova izrastu 3 do 5, a kadšto i 10 me¬ 
tara visoko, pa se prama kraju često na dvoje ciepaju. Sa vrška 
stabljike izlaze gusti snopovi dugih listova. Prava su to drveta, 
pa kako se je tu travnato lišće na gusto sdružilo, rekli bi, da livade 
tu rastu po vršcih drveća. U tropskih krajevih su drvolike trave 
vrlo razširene. U Sudanu tvore trave drveta 6 do 7 metara visoka. 
Po južnoj Aziji, Madagaskaru, Africi i po mnogom otočju nalazimo 
razne vrsti bambusa (si. 8.), koje po vlažnih đolovih ciele šume 
tvore. U tri do četiri mjeseca izrastu bambusi 20, 30 pače i 40 me¬ 
tara visoko, a iz prostranih članaka iztjeraju guste grane sa dugim, 
prugastim lišćem, tako da naliče visokim topolam. U naših staklenih 
vrtovih znadu oni za 10 do 12 dana izrasti na 3 do 4 metra. Uza 
svu tu visinu bivaju im stabla ipak jedva 3 /a do 1 metar u obsegu 
široka. Kada bambusi ocvatu, onda oni isto tako brzo izčeznu, kako 
su se pojavili. I u Americi rastu gorostasne drvolike trave. Drvo- 
lika Guadua dosegne visinu od 20 metara. Nješto manja je trava 
Arundinaria, koja oko Orinoka raste. Stabljika joj nije niti dva cen¬ 
timetra debela, pa ipak dosegne ona visinu od 10—12 metara. Od 
članka do članka ima na njoj do 5 metara, a iz tih članaka izlaze 
uzki i dugi listovi. 

Najljepšim uresom južnoga neba su nedvojbeno palme. Svojim 
visokim uzrastom zaslužuju, da ih uvrstimo medju bilinske gorostase. 
Kako im stabljika uviek samo na vršku raste, to poslaju palme samo 
više, a pri tom upravo ništa nedebljaju, te tako svojim vitkim stablom 
dosegnu visinu, da se mogu takmiti sa mnogimi drugimi bilinskimi 
gorostasi. Datula dosegne visinu od 10 do 20, a gdješto i 30 me¬ 
tara. Kokosova palma biva po 30 metara visoka. Areca oleracea. 
od koje u južnoj Americi pupoljke kao kelj vare, dosegne visinu 
od 30 do 35 metara. Najveća medju svimi izpravljenimi palmami 
je voštana palma (Ceroxylon anđicola), koja po obroncih Anda raste, 
te izlučuje vosak na lišću i na petljah od lišća. Ona; se.izmeđju 
ostaloga šumskoga drveća uzdiže do visine • od 50 do 60 metara, 
tako da joj listnate krošnje daleko iznad šume ■ proviruju. Tanko- 
vrha palma (Oreođoza sancona ) u južnoj Americi nezaostaje.u svojoj 
visini daleko za voštanom palmom. U tropskih krajevih Azije rastu■ 
njeke vrsti palme, koje se penju po drugom drveću kao vijugavke, 
te se izpletu tako ha gusto, da .nije moguće kroz njih proći. Te 
palme ostanu kao prst tanke, ali na vrhu i uviek dalje i dalje rastu, 
te dosegnu duljinu od 150 do 200 metara. Njihove stabljike poznate 

su kod nas u trgovini pod imenom španjolske trske, a prave se od 
njih palice, pletu stolice i druge stvari. 

Naša obična šparga ima na kanarskih otocih gorostasna ro- 
djaka, koji ide nedvojbeno medju najstarije biline naše zemlje. Bi- 
lina ta zove se zmajevae ( Dracaena Dračo, si. 20.), a iz nje 
teče smola poznata pod imenom zmajeve krvi, koju upotrebljuju za 
pokost i laštilo kao lak. Na kanarskom otoku Tenerifi u mjestu 
Orotavi nalazi se jedan takav gorostas, koga je najprije putnik 
B o r d a u netiskanom rukopisu opisao, a za znanstveni sviet ođ- 
krio ga je tek Humbolđt. Gorostas taj bio je nješto preko 20 me¬ 
tara visok, a obseg mu tako debeo, da ga nije moglo ni deset ljudi 
obuhvatiti. Starost njegovu računali su na 4 do 6000 godina, pri- 
spodabljajuć ga sa mladjimi stabli. Točno izračunati starost tomu go¬ 
rostasu se nije dalo, jer se na njem nevide godišnji kolobari, kakve 
nalazimo na ostalom drveću, te po kojih možemo starost svakoga 
drva točno izračunati. Nu uza sve to neima dvojbe, da je to bilo 
jedno od najstarijih đrveta na zemlji. Toga gorostasa danas više 
neima; užasne bure su ga njekoliko puta znatno oštetile. God. 1819. 
izgubio je svu svoju listnatu krošnju, a god. 1867. porušila ga je 
bura posve. 0 zmajevcu tom piše Humbolđt slieđeee: 

„Gorostasni zmajevae stoji u vrtu M. Tranquia u gradiću Oro¬ 
tavi, koji se je prije zvao Taoro. Najđražestnije je to mjesto, što 
ga ima na zemlji. Kada smo se godine 1799. uzpeli na Pic-Tene- 
rifu, izmjerili smo mu obseg na 45 pariških stopa, a mjerili smo 
ga njekoliko stopa iznad korienja. Nješto dublje, blizu zemlje ima- 
taj gorostas po Le Dru-u 74 stope u obsegu. G. Stauntun navadja, 
da u visini od 10 stopa ima taj gorostas stablo u promjeru od 
12 stopa. Visina mu nije veća od 60 stopa. Priča pripovieđa, da su 
ga prastanovnici (Guanchi) štovali kao sveto drvo upravo tako, kao 
što su stari Grci obožavali jedan jasen u Efezu, pa da je go¬ 
dine 1402. pri prvoj ekspediciji Bethencourtovoj bio npravo tako 
debeo i šupalj, kakva ga sada nadjosmo. Ako pomislimo, da zrna- 
jevac vrlo polako raste, to možemo zaključiti, da je taj gorostas 
vrlo star. Kada sam ga ja našao, cvao je i nosio je plodove, kao 
da se veseli vječnoj svojoj mladosti. 

„Zmajevae uzgajaju na kanarskili otocih, na Madeiri i u Porto 
Santo već od najstarijih vremena, a Leopolđ Buch našao ga je u 
divljem stanju na Tenerifi pri Igusti. Njegova prvotna domovina nije 
dakle iztočna Indija, kako su to dugo vremena mislili, pa radi toga 

smijemo vjerovati, što tvrde, da su Guanchi bili osamljen, atlantski 
narod, koji nije bio u nikakvom odnošaju sa afrikanskimi i azijat- 
skimi narodi. Rod zmajevaca pojavlja se na južnom kraju Afrike, 
na otoku Bourbonu, u Kini i Novoj Selandiji; nalaze se tu razne 
vrsti istoga roda, ali nijedne neima u Americi. Sliku i opis Orotav- 
skoga zmajevca našao sam u rukopisnoj ostavštini glasovitoga Bordea. 
Kažu, da su u petnaestom stoljeću u šupljem stablu na malenu 
žrtveniku misu čitali.* 

Najveći danas živući zmajevac nalazi se na Tenerifi kod mjesta 
Icod de los rinos. God. 1857. našao ga je Schaht još posve zdrava 
i neoštećena, a imao je u visini od 8 stopa u obsegu 9‘/a metar, 
a do vrška mjerio je 22 metra. 

Svi bilinski gorostasi, koje smo dosada opisali, idu tako rekuć 
medju zeljane biline, nisu to još prava drveta, kakva nam predočuje 
naše crnogorično i listnato drveće. Dugotrajnim životom otvrdnu 
kod tih bilina pojedini dielovi u stabljici, pa im tako stabljike odr- 
vene. ćuli smo već prije, da znadu i mnoge druge zeljane biline u 
prikladnom podnebjn ođrveniti i onda dulji viek proživjeti. Sto su 
naše zeljane biline kratka vieka, uzrokom je ponajprije neprijatno 
pođnebje, a onda što se one u velike iztroše na stvaranje premno- 
goga cvieća, plodova i lišća. Ako je bilina neplodna, onda će ona 
uviek dulje poživjeti. Enđlieher navađja jedan primjer, gdje je lu- 
cerna (Meclicago sativa , var. versicolor) živjela 80 godina, jer nije ni¬ 
kakva ploda nosila. Svi najglavniji uvjeti za dug viek i gorostasan 
razvoj sđružili su se kod crnogoričnoga i listu atoga drveća, pa za 
to i nalazimo medju njimi u svakom smislu najveće gorostase. 

1. Crnogorično drveće. 

Broj crnogoriena drveća nije velik; u svemu ga neće biti niti 
500 raznih vrati, ali za to ipak tvori ono u pojedinih pojasevih ne¬ 
pregledne šume. Crnogorično drveće živi gotovo uviek zadružno, pa 
je, kako smo čuli, vrlo nesnosljivo, te netrpi u svojoj sredini nikakva 
drugoga drveta. U poviesti bilinskoga svieta čuli smo, da se je crno¬ 
gorično drveće vrlo rano na zemlji pojavilo, pa da je dugo vre¬ 
mena samo sve šume na zemlji satvaraio. Mnogo kasnije pojavilo 
se je na zemlji listnato drveće, ali je ovo do danas u veliko mah 
preotelo. Hladni krajevi su danas najglavnijom domovinom crnogo- 
rična drveća. Prama toplijim krajevom biva broj crnogorična drveća 

sve to manji. U tropskom podnebju bilo bi ono posve nepoznato, 
da tamo neima bregova, gdje se je ono u veće visine sakrilo. Hum- 
boldt pripovieđa, kako se je preplašio jedan njegov suputnik, koji 
se je u Quintu kod ekvatora rodio, kada je prvi put vidio jelovu 
šumu. Drvlje mu se je pričinjalo, kao da je bez lišća, pa se je 
bojao, da je već stupio u hladni sjever. Gorostasnomu razvoju crno- 
goricnoga drveća najbolje prija umjereni pojas, pa su se za to i 
razvili tu najveći gorostasi. 

Medju našim europejskim crnogoričnim drveeem prikazuje se u 
najveličanstvenijem liku naša jela ( Abies excelsa : Fichte, abete rosso). 
Gorostasne stare jele dosegnu više puta visinu od 60 i više metara. 
Goppert poznavao je u Slezkoj jednu jelu, koja je bila 73 metra vi¬ 
soka. U čeških prašumah nalaze jošte više takvih jela iste visine. Naj¬ 
viša jela, što su ju tamo ikada vidjeli, imala je u obsegu 10 metara. 
Da ovakovi gorostasi znadu veliku starost doživjeti, lako ćemo po¬ 
goditi, ako samo reknemo, da jela tek u 30. ili 40. godini poeme 
prvi put cvjetati. — Najveće jele nalaze se u Hrvatskoj kod Pra- 
broda i Jasenka u gorskom kotaru. Kod Prabrođa su dva stabla, 
koja imadu u promjeru 165 centimetara; stara mogu biti oko 500 go¬ 
dina. Tu se nalaze mnoge druge jele, koje su 350 do 400 godina 

stare, pa su malne sve posve zdrave, te mjere u promjeru 110 do 

140 centimetara, a dosižu visinu od 30 do 35 metara. Kod Jasenka 
nalaze se tri jele, koje imadu pri zemlji 8 metara u obsegu. 

U koliko se bor ( Pinus silvestris , Kiefer, pino) znade razviti do 
gorostasne veličine, slabo nam je poznato. Uzrok će tomu možda biti 
i taj, što se borovo drvo mnogo upotrebljuje, pa se puno neštedi i ne- 

čuva. Jedan bor u državnoj šumi kod Liegnitza vele da je 31 metar 

visok, a u onoj visini, gdje ga čovjek zahvatiti može, da ima obseg 
od 4 metra. U Hrvatskoj nalaze se najkrasniji borici u Otočkom šum¬ 
skom okružju izineđju Vrhovina, Babina potoka i Škara. Ponajviše 
su tu crni borovi, koje su po svoj prilici Francezi zasadili. Prosjekom, 
su oni oko 75 godina stari, a mjere u promjeru do 80 centimetara 
(7 1 /* stopa u obsegu), a u visini do. 16 metara. Bieli borovi su tu 
u promjeru 50 centimetara debeli, a 14—16 metara visoki. 

Omorika {Abies pectinata, Tanne, abete) od 600 do 700 go¬ 
dina nije baš riedka. Većim dielom dolaze ti starci već osamljeni, 
pa se tu obično brižno njeguju kao živi svjedoci davne prošlosti. 
Takvi gorostasi dosegnu ogromnu visinu, a debla im znadu biti 5 
do 7 metara u obsegu široka. Na veliku je glasu jedna omorika u 

Šlezkoj kod Frankensteina, prerada je ona uz obseg od 5 metar a 
samo 50 metara visoka. — U Hrvatskoj nalaze se najkrasnije omorike 
na visočini izmedju Delnica i Lokva, a međj njimi mnoga dosiže visinu 
od 46 metara uz promjer od 110 centimetara. Omorika najkrasni- 
jega uzrasta i najsitnijih godišnjih kolobara ima u Crnoj Dragi 
kod Jasenka. 

Najgorostasniji ariši (Abies larix, Larche, larice) pojavljuju 
se u Alpah i to dosta često, a osobito u Walisu. Ima tu drveta, 
koja su 50 do 60 metara visoka, a u promjeru preko jednoga 
metra široka. U Walisu kažu, da ima još ariša sa promjerom od 

3 metra. 

Najkrasnije crnogorično drvo, što n južnoj Europi po gajevih 
raste, je cipresa (Cupresus sempervirens), (vidi si. 2.). Ona raste 
vrlo polako, a živi dugo, pa biva tako vrlo često neizmjerno stara, a 
da pri tom ipak nije Bog zna kakve gorostasne debljine. Najglaso¬ 
vitije ciprese se nalaze na svetoj gori Athosu u dvorištu manastira 
Haja-Leona. Grisebach misli o njih, da su preko 1000 godina stare, 
što je lako moguće, jer i priča kaže, da su ih zasadili god. 359., kada 
su i manastir sagradili. U visini od 1 metra imadu ta drveta u obsegu 

4 do 5 metara. Kod Somine u Lombardiji ima jedna cipresa, za koju 
tvrde, da je jošte puno starija od onih na Athosu. Kada je ondje Na- 
poleon I. cestu gradio, onda je dao put zakrenuti, da samo tu goro¬ 
stasnu i slavnu cipresa sačuva. 

Crnogorično drveće, što po Aziji raste, nedosiže one visine, 
što ga ono ima u Europi, ali za to su vrlo često stabla tuđe mnogo 
deblja i obsežnija. Tako su već od davna na glasu cedri (Ceđrus 
Libani) na Libanonu radi svoje gorostasne debljine. Za najstarija 
stabla navadjaju, da imadu obseg od 12 do 15 metara. Mjerenja ta su 
dakako vrlo težka i netočna. Stabla su naime vrlo često oštećena bila, 
pa su uslieđ toga po njih porasle mnoge kvrge i drugi izrastci, što 
vrlo smeta točnom mjerenju. Tu istu nepriliku susrićemo i kod drugoga 
staroga drveća, pa radi toga se razna mjerenja na jednom te istom 
drvetu riedko kada točno slažu. Po ogromnih deblih sudeć računa 
Hooker, da najsnažniji cedri na Libanonu mogu biti oko 2500 go¬ 
dina stari. Morala su to dakle biti već onda stara drveta, kada 
se je izpod Libanona prvi put počela svietu pripoviedati prava 
vjera iskrnje ljubavi. Na Himalaji raste libanonskom cedru vrlo 
srodna vrst, Ceđrus Deodara, koja mnogo nezaostaje za svojom ro- 
djakinjom. Stolička spominje, da je tamo vidio drveća, koja do- 

duše nesižu više od 50 metara ti vis, ali za to imadu u obsegu 
preko 12 metara. Visoki bor ( Pinus excelsa), koji je po Aziji vrlo 
razširen, te u najbližem srodstvu stoji sa sjeven>amerikanskim go¬ 
rostasnim bielim borom (Wheymouthskiefer), naraste takodjer vrlo 
često do 50 metara visoko. Istu tu visinu susričemo kod druge dvie 
azijatske vrsti: Picea Khu.tr ow i Cupressus torulosa. U Japanu raste 
njekoliko vrsti jela ( Picea jesoensis, Abies Veitchia , Abies firma ), koje 
takodjer dosegnu visinu od 50 metara, kao što i neobična jedna jela 
(Sciadopitijs verticillata) sa široko razastrtom krošnjom. U tropskih 
krajevih Azije po bregovih raste jedna tisa ( Podocarpus cupress'ma) 
takodjer do visine od 50 metara. 

Sve ove opisane vrsti zaostaju u svojoj visini za crnogoričnim 
drvećem, što raste po Australiji i obližjem otočju. Norfolkska 
jela, Araucaria excelsa , što raste na otoku Norfolk i obližnjih kli- 
surah, znade više puta imati obseg od 12 metara, a pri tom do¬ 
segne visinu od 70 metara. Araukarije, što rastu uz iztočnn obalu 
Australije (Araucaria Cuninghami i Araucaria Biđivillii), puno su 
niže, ali ipak dosegnu visinu od 50 metara. Na Novoj Selandiji 
ima više vrsti crnogorična drveća, koje dosegne visinu od 60—65 me¬ 
tara. Do iste visine uzdižu se i glasovite kauri-omorike ili damare ( Dam- 
mara australis i Dammara obtusu). Njihovo lišće nije uzko i iglasto 
kao kod ostaloga crnogoričnoga drveća, nego je ponješto razšireno. 
Iz stabljike i granja toga drveće teče u velikoj množini jedna vrst 
smole, poznate pod imenom kopala.. Pojedini komadi smole znadu 
30 do 60 kilograma biti težki. Starija smola, što u zemlji već 
dulje vremena leži, uvaža se u veliko u trgovinu, pa od nje prave 
razne visti laka, a ljepše i tvrđje komade izrađjuju u uresnine kao 
i jantar, pa se te uresnine često jantaru radi velike sličnosti podmiću. 

Isti ovaj rod araukarija, što se je u Australiji razvio do goro¬ 
stasne veličine, susričemo na novo u južnoj Americi i to opet 
u gorostasnih oblicih. Jedno je brazilijanska araukarija (Araucaria 
brasiliensis ), koja raste u Braziliji sjeverno od Eio Janeira, te do¬ 
segne visinu od 65 metara. Drnga vrst, Araucaria imbricata , još je 
gorostasnija. Humboldt navadja za nju, da dosegne visinu od 70 do 
80 metara. Ona rasto po čilskih obroncik Anda, te u gornjem { 
dolnjem đielu zapadne Patagonije. Crnogorično ovo drvo kao nijedno 
drugo ima tu veliku važnost, što se njegovim sjemenom ljudi hrane. 
Češeri na đrvetu tom rastu tako veliki kao djetinja glava, a u 
svakom češeru znade biti 200 do 300 sjemenka, koje su dobre za 
Iz bilinskoga svieta. I. 14 

jelo. Jedan češer može i najproždrljivijega čovjeka preko dana pre¬ 
hraniti, pa se je već često dogodilo, da je tamošnje stanovnike ova 
araukaurija od gladi očuvala. U južnih saveznih đržavah i po mexi- 
kanskih visoeinah raste mexikanska cipresa ( Tamdium disticluim ), 
koja debljinom svoga stabla sve prijašnje vrsti daleko nađkriljuje. 
Najglasovitija mexikanska cipresa nalazi se kod mjesta Oaxaca. Ona 
mjeri u obsegu 37 metara, đočim joj visina nije veća od 40 metara. 
0 tom gorostasu spominje već Ferdinand Cortez, koji se je sa 
svojom malenom vojskom smjestio pod sjenu njegovu. Urodjenici 
štuju to drvo kao osobitu svetinju. Sličnih gorostasa sa stablom od 
30 metara obsega ima tamo više. Znamenite su te ciprese još i s 
toga, što iz korienja izbijaju u vis drveni izrastci. Kako ti izrastci 
naliče sada širokim pločam, sada šiljatim stupovom, pa su i do 
jedan metar visoki, to su ih mnogi putnici prispodobili sa nadgrob- 
nimi spomenici, što ih po izraelitskih grobljih nalazimo, osobito ako 
se na kom mjestu u većem broju nalaze. 

Najviše i najgorostasnije crnogoriČno drveće nalazimo u sjevernoj 
Americi. Ono svojom visinom nađkriljuje gotovo sve ostalo drveće 
na zemlji. Douglasov bor ( Pinus Douglasii) u dolovih Roeky Moun- 
tains i oko rieke Kolumbije biva po 15 metara u obsegu širok, a 
preko 70 metara visok. Po zapadnih obroncih iste gore raste drugi 
jedan bor ( Pinus trigona ), komu znade obseg biti na 14 metara, a 
visina blizu 94 metra; prve grane dižu se tek u visini od 60 me¬ 
tara. Bieli ili Wheymouthov bor ( Pinus Strobus), što raste u sjevernih 
saveznih državah oko Misisipija i oko Kolumbije, ima obično 50 do 
60 metara visine, ali ih ima više komada, koji su preko 82 metra 
visoki. Gornja Kalifornija obiluje velikom množinom najvećih 
gorostasa. Ima tu više borova (Pinus Sabiniana, Pinus Bentliamiana , 
Pinus Lamlertiana), koji su preko 72 metra visoki, a preko 9 me¬ 
tara u obsegu široki, a isto tako visoki su tu pojedine vrsti kali - 
fornskih omorika ( Abies amubilis , Abies granclis, Abies nobilis), koji 
takođjer vrlo često dosegnu visinu od 70 metara. Kalifornijska ci¬ 
presa ( Taxođium sempervirens) uzraste 100 metara visine, pa su ju 
dugo vremena držali za najviše drvo na zemlji, dok u polovici na¬ 
šega stoljeća neodkriše u Americi još veće gorostase. Od toga drveta 
čuvaju u petrograđskom muzeju jedan prerez, koji ima u promjeru 
110 centimetara, a na njem se dade dobro izbrojati 1088 godišnjih 
kolobara. Velika je to rieđkost, jer su tisućgodišnja drveta obično 
u sredini šuplja. 

SI. 21. Mamutovae (Se^uoia gigantsa) u Kaliiorniji. 

Oko godine 1850. dopro je u Europu glas o mnogo još većih 
gorostasih, što ih je englezki putnik Lobb odkrio u kalifornijskoj 
gori Sierra Nevada u visini od 1665 metara nad morem. Bili su to 
mamutovci (Seguoia gigantea ili Wellingtonia gigantea), koji stoje 
u srodstvu sa cedri. Slika 21. predočuje nam jedan takav gorostas. 
Drvo je to slabo granato, pa nam se za to prikazuje kao ogroman 
stup. Obično živu po dva do tri na okupu i to na vlažnom zem¬ 
ljištu, kojim potoci protiču. Dižu se do visine od 80 do 140 pa i 
više metara, a pri tom imadu u obsegu 12 do 30 metara. Starost 
tomu drveću računaju na 3000—4000 godina. Sama kora na gdje- 
kojem stablu znade biti nješto preko pol metra debela. Jednomu 
gorostasnomu stablu olupili su prometni ljudi koru sve do visine 
od 38 1 /2 metra, pa su ju odnieli u Europu i izložili u kristalnoj 
palači u Syđenhamu. Od drugoga jednoga gorostasa složili i izložili 
su kora u San Francisku. Nutarnjost pretvorili su u sobu, koju su 
obložili zastori, pa su u nju smjestili glasovir i stolce za četrdeset 
osoba. Sto i četrđesetere djece našlo je jednom zgodom u toj sobi 
dovoljna prostora. O tom gorostasnom ernogoričnom drveću u Kali- 
forniji piše botanik Miiller sliedeće: 

,,U zadnje vrieme doprla je u javnost viest o jednom drvetn, 
nazvanu mamutovac, ali se je uviek đrugčije o njem pripoviedalo. 
Po časopisu: „Gardeners chronicle“ našao je to devo englezki jedan 
putnik, prirodoslovac Lobb, na Sierri Nevadi u Kaliforniji, u visini 
od 5000 stopa u blizini rieka Stanislas i Saint Antoine. Drveta ta 
idu u familiju crnogorična drveća i dosegnu visinu od 250 do 320 
stopa. Po novijih mjerenjih iznosi visina pojedinih gorostasa do 
400 stopa. D razmjeru sa visinom razvio se je i promjer stabla do 
ogromne debljine, mjereć 10 do 20 stopa, a po novijem mjerenju 
i 12 do 31 stopu. Kora ođeblja na 12 do 18 palaca, boje je tamno- 
smeđje, te je iznutra vlaknasta sastava. Drvo u stablu je nješto 
malo crvenkasto, te je mekano i lako. 

„Starost jednoga povaljenoga stabla, računajuć po godišnjih 
kolobarih, ide daleko preko tri tisuće godina. Surovi ljudi ogulili 
Su jednom gorostasu stablo sve do 21 stope visine, te su dolnji 
dio kore izložili u San-Francisku. Napravili su od nje sobu, koju 
su sagovi uresili. Veličinu tu lako ćete pojmiti, ako vam se rekne, 
da se je u sobu moglo osim glasovira postaviti još i stolica za četr¬ 
deset osoba, pa da je jednom u njoj našlo 140 djece dovoljno pro¬ 
stora. Još suroviji čin počinio je u isto vrieme jedan drugi, koji je 

na stablu, koje je imalo 25 stopa u promjera, odlupio koru sve do 
50 stopa visine, pa je od pojedinih komada sagradio cio toranj. 

„Grane sa ovoga drveta izlaze malne uviek vodoravno, samo 
slabo nagnuto. Iglasto lišće zeleno je kao trava, pa tim puno naliči 
cipresi. Češeri, što na mamutovcu rastu, veoma su maleni, nisu 
dulji nego 2 l /a palca, te stoje u velikoj oprjeci sa gorostasnim 
trupom drveta. češeri ti naliče onim sa bieloga bora (Wheymouthov 
bor), a u obliku se neslažu točno sa češeri nijednoga poznatoga 
crnogoričnoga drveta. Radi toga su ovo drvo uvrstili u poseban 
bilinski rod, pa su ga nazvali Wellingtonia gigantea, a i Washing- 
tonia. Znanstveno ime mu je danas: Seguoia gigantea 

Oko 80 kilometara od Sakramenta nalazi se u grofoviji Ca- 
laveras jedna dolina, u kojoj rastu ti gorostasi. D naplovljenom tom 
zemljištu bila su njekoč glasovita izpirališta zlata, a rudari, koji su 
tu radili, uviek su velikim poštovanjem čuvali ta drveta. Na okolo 
tih mamutovaca nalazi se šuma, u kojoj rastu borovi, cedri, jele i 
hrastovi. Pa i uz same mamutovce rastu borovi i ciprese, koje dosižir 
visinu od 70 metara uz obseg od 20 metara. Skupinu tu nazvaše 
mamu tovim gajem. U visini od 1666 metara, gdje se nalazi 
mamutov gaj, vlada za ljeta vrlo ugodno podnebje. Bilinstvo je tu 
uviek svježe i zeleno, a vode ima u obilju. Na prostora od oko 
50 hektara ima 92 takva gorostasa, kojim je stablo više od 100 me¬ 
tara uz obseg od 30 metara. Grane na tom drveću izlaze iz stabla 
tek u visini od 40 metara; neima ih mnogo, ali su obrasle pre¬ 
krasnim iglastim lišćem. 

Gorostasni ti mamutovei sdružuju se uviek, kako smo već 
spomenuli, po dva ili tri zajedno, te se prikazuju u vrlo čudno¬ 
vatom obliku. Tamošnji izpiraei zlata dadoše im s toga posebna 
imena. Tu rastu „tri sestre 11 iz jednoga koriena, tu je „Her- 
kules“, tu „stari neženja 1 *, komu su vihri granje izkidali, pa 
koji stoji osamljen. „Obitelj* sastoji od „otea i matere 11 i dva¬ 
deset i četvero „djece 11 . „Jahaonica 11 leži povaljena na zemlji; 
deblo toga gorostasa je šuplje, a u tu šupljinu može čovjek na 
konju 25 metara daleko jašiti. Tu živu „dvojci 11 , „prijatelj 11 i 
mnogi drugi. Najveći gorostas „otac šume 11 leži na zemlji. Stablo 
mu pri korienu mjeri u obsegu preko 36 metara, a dugačak je bio 
blizu 150 metara. Iznutra je izgorio. Kroz tu šupljinu ide čovjek 
kao kroz kakav presvođjen hodnik 60 metara daleko i izadje na¬ 
polje pri jednoj kvrgi od grane. Slika 22. predočuje nam „otca šume.“ 

Kako su s prva kraja počeli ove mamutovce harati, pobrinula 
se je amerikanska vlada, da spasi ta čudesa bilinskoga svieta, pa 
da zaprieče daljne haranje. Nu kasnije nadjoše oko 8 do 9 takvih 
mamutovih gajeva, u kojih raste po prilici 1200 zadružno živućih 
mamutovaca, tako da neima pogibelji, da će ti gorostasi skoro sa 
zemlje izčeznuti. 

M. A. Carlisle objelodanio je godine 1876. svoj: „put oko 
zemljepa u tom spisu opisuje razno crnogorično drveće, što 
se je u gorostasnoj veličini u Kaliforniji razvilo. Iz zani- 
mivoga toga opisa vadimo sliedeće vele zanimive crtice: 

„Osam milja (englezkih) od \Vhitesa, tri tisuće stopa iznad 
mora, zahvatismo rub veličanstvenih borovih šuma Sierre Nevade. 
Još osam milja, pa se nalazimo na nizu visokih bregova, koji se 
spuštaju od središnjega grebena Sierre. Naše najveće jele i borovi 
nisu uz ovo drveće, što smo ga sada tu vidjeli, ništa drugo nego 
proste palice. 

„Pri svakom koraku pričinjalo nam se je, kao da vidimo uviek 
gorostasnije i više stablo, neočekujuč ništa većega, pa za čas evo 
opet jedno, koje nam se pričinja jošte gorostasnije. Na jednom se 
mjestu zaustavismo, a oko nas se je uzdizalo oko dvanaest sta¬ 
bala, a nijedno to stablo nije bilo niže od 180 stopa (60 metara). 
Da se pri zemlji obuhvati ovakvo jedno stablo, morađoše se četiri 
čovjeka naokolo za ruke uhvatiti. Najmnogobrojniji i najznamenitiji 
međju timi oholimi stabli bijahu sladki i žuti bor, te Douglasova jela. 

„Kako se borovi iztiču svojom veličinom i ogromnošću, tako 
se opet jele odlikuju veličanstvenom nježnošću i krasotom, u kojoj 
ih ništa na svietu nenadkriljuje. Gdjekoje dosižu visinu više od 
200 stopa; sa svojim stablom u obliku šiljka, sa svojom pirami- 
đalnom krošnjom, koja se posve pravilno u vis diže, naliče šiljkom 
kakve katedrale, pa bi čovjek pomislio, da je graditelj milanskoga 
doma uzeo ovakvu hrpu jela kao podlogu za svoju gradnju. 

„Svaki ovaj bor, svaka ova jela puna je života, savršena je 
slika snage i ljepote. Svako stablo je ravno i okruglo; svaka list- 
nata krošnja je svježa i snažna i nijedna se neoslanja na svoga su¬ 
sjeda i netišti ga. Kada čovjek motri ovako na gusto sdružena 
stabla, čini mu se, kao da si je narav sama uzdigla veleban hram, 
urešen mirijadami stupova, medju kojimi se šire prostrani hodnici. 
Ovi kraljevi medju drvećem netrpe na podnožju svojem nijednoga na¬ 
metnika, koji bi htio sakriti njihovu ljepotu ili umanjiti njihovo 

veličanstvo. Pa nijedna biiina vijugavka neobmata se oko njihova 
smjela trupla, niti se hvata visokih grana. Same grane nepočimlju 
nego tek u visini od 60, 70 ili pače od 100 stopa. Zemlja izpod 
njih je većim đielom suha i smeđja, a riedko da je kadkad pokri¬ 
vena nizkimi bilinami nalik divljemu dudu ili žutikovini. 

„Nješto u manjoj visini, nego gdje se počimlju prikazivati ove 
šume u svoj svojoj snagi, pa i u zaštićenih jarugah sred istih šuma, 
dižu se u obilju druga drveta iz istih rodova, iz rodova jela i bo¬ 
rova. Ona drveta, koja su si najsličnija svojim uzrastom, jesu sladki 
bor ( Pinus Lambertiana), žuti bor (Pinus ponclerosa), crvena jela (Abies 
Douglasii ), gorostasna smrekuša ( Thuja gigcmtea ), poznata i u Kali- 
forniji pod imenom: crvena cedra. Veličanstveno to drvo ima nježno 
viseće lišće, a crvena kora puna je dubokih nabora, a dosiže gđje- 
kađa visinu od 200 stopa. Vidjaju se tu takodjer i mlade balsamove 
jele ( Picea grandis) sa njihovimi vodoravnimi granami i stabljikami, 
koje su osute prozirnima kapljicami mirisave smole. 

„Žutim borovom i bielim cedrom prija ovo zemljište u jednakoj 
mjeri, nu u koliko smo prošli dolnju granicu borove šume, u toliko 
postađoše razni rodovi sve to rjeđji, a gorostasno drveće se počimlje 
sve to više širiti. 

„Dosegnusmo vrhunce ovih brežuljaka. Prošla je noć. Sliedeći 
dan u jutro posjetismo mjesto Mariposa Grove, jednu od najljepših 
šuma gorostasna drveća u Kaliforniji. Jutrnja šetnja napopreko kroz 
ove brežuljke provela nas je kroz najveće čudo bilinskoga svieta. 
Jašeć neprestano na konjili, prošli smo mnedju tisnć i tisuć onakvih 
stabala, kakvih smo dan prije toga vidjeli, i mi smo se iznova di¬ 
vili njihovoj krjepčini, njihovom uzrastu i njihovoj ljepoti. Naidjosmo 
na jedan sladki bor ( Pinus Lambertiana ), koji je bio 2u0 stopa visok, 
a imao je pri zemlji u promjeru 9 stopa. Kada smo ga bili točno 
izmjerili, pričinilo nam se je, kao da ga jedno dvanaest drugih sta¬ 
bala nadkriljuju, što ga obkoljuju u obsegu od pol milje. Nu mi 
moramo ušutkati naše začuđjenje i pred timi gorostasi, što smo 
ili vidjeli. 

„Na prekrasnoj mirnoj šumskoj čistini, oko šest tisuća stopa 
izpod visova Sierre, dizahu se pravi kraljevi svih svjetskih šuma. 
Bijahu na pol skriveni, jer ih zastirahu ogromni borovi i jele, koje su 
se oko njih i izmedju njih posadili. Krošnje tih kraljevskih velikana 
dizahu se daleko iznad svojih gorostasnih susjeda, a čovjek ih nebi 
upravo ni vidio, dok nebi pod njih došao. Uz tamne panjeve od bo- 

rova i jela prikazivahu se ova veličanstvena stabla u hrdjasto-sme- 
đjoj boji, pa prodriev kroz šikaru i paprati dospjesmo upravo do njih. 

„U prvi čas je čovjek vrlo presenećen, ako je čitao, što se piše 
o veličini ovih gorostasnih panjeva, jer mu se oni čine kao velike 
egrade, kod kojih ogromna veličina ni najmanje nesmeta njihovoj 
simetriji. Čovjek ih treba samo motriti jedno vrieme, pa prispodo¬ 
biti sa obližnjimi predmeti, te će onda moći ocieniti njihov veli¬ 
čanstveni i gorostasni uzrast. 

„Sa ovirni gorostasnimi mamutovci uzdižu se slaclki borovi 
i crvene jele. Ti borovi i jele bile bi u naših europejskih šumah 
upravo takvi gorostasi, kao što su ovdje mamutovci, nu ovdje uz 
svoje ogromne susjede prikazuju se kao pravi patuljci. Jedno ve¬ 
liko drvo poginulo od starosti, pa leži na zemlji. To je „svrgnuti 
kralj", kako ga podpunim pravom nazivlju. Mogli bi se mukom 
uzpeti na to povaljeno truplo, pa bi nam pri tom bila zemlja dva¬ 
deset stopa izpod nogu. Tu je jedan drugi u punoj snazi, pa ipak 
se vidi po njegovih kvrgastih granah, i po gdjekojoj podrtini, da 
je već mnogo stoljeće prohujalo preko njegove glave. Mjereći njegov 
obseg u visini od 10 stopa iznad zemlje, naći ćete, da on iznosi 
66 stopa. U visini od 90 stopa iznad zemlje počimlju najniže grane, 
pa tu ima stablo preko 36 stopa u obsegu. Zovu ga „sledim go¬ 
rostasom." 

„Nedaleko odatle uzdiže se možda najljepše stablo međju svimi, 
to je „majka šume". Nije mu tielo baš tako veliko kao što 
u prijašnjega gorostasa, ali je ono ostalo netaknuto od šumskoga 
požara, koji je ostavio crne tragove po većem dielu drugih veterana, 
a njegova svietlo-smedja kora razpueala se u okomite pukotine, koje 
čovjek može jasno razabrati sve do visine od 70 stopa iznad zemlje. 
Još je tu jedno desetak drugih stabala, divnih u veličini i krasoti, 
premda nenadmašuju uzrastom svojim prijašnja tri gorostasa. 

„Da se jelom okriepimo, posađismo se pod hipu vrlo velikih 
gorostasa, koje ćemo nazvati „Davi do ve junačine". Kada smo 
oko sebe na okolo pogledali, vidjeli smo više od dvadesetak ko¬ 
mada, od kojih nijedan nije bio pri zemlji uži od 40 stopa. 

„Tri veličanstvena drveta, sva tri u najboljoj snazi, poredala su 
se tik jedan uz drugoga, zovu ih „tri gracije". Bila su tu još 
druga dva, oba gorostasni starci, glava im gola i opustjela, pa se 
jedan na dragoga oslonio ; zovu ih ,,đ voj ci“. Njekoga drugoga huđo 
opalila vatra, što su ju bili pod njim naložili tamošnji prastanovnici 

u svom plandovanju. On se je protegnuo po zemlji u obliku ogromna 
crna valjka; srdce mu je vatra izpalila i izdubla. Šupljina je ta 
bila tako široka, da smo kroz nju mogli proći na konju, ako smo 
samo malo glavu nagnuli, kao kroz kakav tunel. Taj isti komad 
stabla, dok je izpravno stojao, morao je biti bar jedno 60 stopa iznad 
zemlje; dolnji kraj mu je izgorio. 

,,U ovoj šumi ima jedno tri do četiri stotine stabala razna 
uzrasta. Mlada stabla su medjutim u razmjeru prama starijoj braći 
vrlo riedka, kao da su samo stari vjekovi umjeli ovakvo gorostasno 
pleme radjati. 

„Na iztočnom obronku Sierre Nevade na njekoliko mjesta na¬ 
laze se takodjer mamutove šume i to u visini od 5 do 6000 stopa 
nad morem, gdje rastu malne isti gorostasi, tako da prijašnji nisu 
ni najmanje ugledniji. I po drugih šumah poznaju vrlo gorostasna 
stabla. U dolini Tulare-a spominju jedno stablo, koje bi imalo u 
promjeru 40 stopa, nu tu su po svoj prilici uzeli mjeru pri zemlji, 
gdje se korienje na okolo širi i stvara tako velik obseg. 

„Ako prispodobimo mamutovce sa jelarai i borovi, to visina 
mamutovaea nije tako izvanredna kao što njihova širina. Uzrok je 
tomu to, što im je drvo ponješto meko i krko, pa kada im se krošnje 
uzdignu nad obližnjim drvećem, to su im onda vršci malne uviek 
polomljeni od hladnoga vjetra i od obilnoga sniega. Bor u Sierri Ne- 
vađi, koji ima u obsegn 18 stopa, dosegne često visinu od 220 stopa, 
dočim mamutovac, koji je tri puta deblji, jedva da dosegne visinu 
od 250 stupa. Najviša stabla, koja se dižu u kraju Mariposa Grove, 
mjere do vrhunca 265 stopa; ona su dakle samo 20 stopa viša od 
obližnjih slad kili borova. Za najviša stabla, o kojih pripovieđaju, 
da po drugih šumah rastu, navadjaju, da imadu 330 stopa. 

„Ako putnik u prvi mah nije našao u tih gorostasih ono, što 
je očekivao, to će se opet do mala zadovoljiti, diveći se onoj kra- 
soti, o kojoj obično u raznih opisih ni rieei nespominju, jer se u 
njih obično sva važnost polaže na gorostasnu veličinu. Dražestni 
obris ovih gorostasnih trupova, baršunasta nježnost i puna boja 
njegove kore, njegove kvrgaste grane, koje se pružaju kao mišičasta 
ramena kakvoga gorostasnoga junaka, oštro zelenilo njegova pre¬ 
krasnoga iglastoga lišća, sve se to sdružuje u jedno, te nam se ta 
drveta prikazuju isto tako krasna kao i gorostasna, isto tako veli¬ 
čanstvena kao i snažna. U ono vrieme, kada su narodi smatrali 
velike šume kao naravne hramove, kada su mislili, da su si bo- 

žanska bića izabirala stara đrveta za sveto svoje pristanište, ka¬ 
kvom svetinjom su morale ove šume biti! 

„Kada bi bio kakav druid mjesto kojega svoga potomka iz 
devetnaestoga stoljeća odkrio ove šume, kojim strahom bi ih on 
obožavao, kako bi zaboravio na svoje svete hrastove, koje je dotle 
obožavao! U toj gorostasnoj prašumi jest nješto, što nas presene- 
ćuje, čim se odielimo od naših suputnika, te čim stanemo osam¬ 
ljeni promatrati ovo veličanstvo. Podpuna, sveta je tišina, koja nas 
do dna duše potrese. Grobna je to tišina, jer se često nemakne niti 
listić u tom zelenom hramu, koji nas obkoljuje, nezazuji niti kukao 
u tom praznom zraku, upravo ništa, niti buka žuboreće vode ne- 
dira nam uha. Čini nam se pri tom, kao da sve oko nas motri, 
kao da se sve divi gorostasnim oblikom ovih veličanstvenih drveta. 

„Posve je dobro, da su ovom gorostasnom drveću nadjeli ime 
Seguoiu , jer je ono u srodstvu sa crvenom jednom vršću : Seguoia 
sempervirens. U Englezkoj nazivlju to drvo WelUngtonia gigantea , 
kako ga je Lind'.ey krstio, nu danas ga obično uzimlju kao ro- 
djaka crvene vrsti, pa i po svoj Americi ga poznaju pod imenom 
Seguoia gigantea. 

,,S tim imenom spojena je napose jedna zanimiva činjenica; 
ono potiče od imena jednoga glavara zapadnoga plemena crvene 
kože, koji se je odlikovao medju svimi svojimi suplemenici tim, što 
je umio cieniti civilizaciju, pa što je uveo u svoje pleme mnogu 
stečevinu kulturnoga napredka. 

„Još nješto moramo spomenuti, o tom drvetu. Kako su ta dr¬ 
veta najgorostasnije veličine, to nisu njegovi češeri ipak mnogo 
veći od oraha, a sjemenke, duge jednu četvrtinu a široke jednu še¬ 
stinu palca tako su tanke kao papir.“ 

Medju crnogoričnim drvećem moramo još jedno spomenuti, koje 
doduše nenaraste do one gorostasne veličine, koju smo našli kod 
kalifornijskili gorostasa, nu koje se može gledom na svoju starost 
lako takmiti sa svakim gorostasom. Drvo je to poznato, zove se tisa 
(Tazus baccata ). Njeno crvenkasto drvo na glasu je radi svoje van- 
redne čvrstoće. Drvo je to tvrdo, pa i raste vrlo polagano. G o p p ert 
spominje, da je u Slezkoj na osam raznih mjesta u dolu i u briegu 
motrio kroz dulje vremena, koliko tisa raste i deblja, pa je zapazio, 
da ona u godinu dana neudeblja više nego za jednu parišku crtu, 
a i to đebljanje da biva samo u prvih 150 godina, đočim da kasnije 
još slabije prirašeuje. U Englezkoj zapaziše to isto. D crkvenom 

dvorišta u Braburnu u Kentn, onda u Fotheringallu u Škotskoj ima 
stabala sa obsegom od 58 do 60 stopa, a to je po prilici oko 2800 do 
3000 crta, pa bi za to mogli prema poznatomu zapažanju starost 
ovoga drveća računati sigurno na 2500 do 3000 godina. Medju 
najsnažnije tise, što ih u Njemačkoj ima, mogli bi ubrajati onu, 
što raste u Slezkoj na mjestu, poznatu pod imenom: „fiirstensteiner 
Grund“, pa koja ima u obsegu 7 stopa, a onda onu kod Somsdorfa 
nedaleko od Tharanda sa obsegom od 12 l ;* stopa. One su nedvoj¬ 
beno 500 do 900 godina stare. 

Po hrvatskih šumah gubi se tisa sve više. Najljepše i najmno- 
gobrojnije tise nalaze danas još na onom obronku Rišnjaka, koji 
se spušta prema izvoru Kupe, za tim kod Prezida. Crkva u Prezidu 
pokrivena je tisovim drvom, a panjevi, od kojih su tu gradju po¬ 
sjekli, nalaze se još u okolici prezidskoj. Ima tu panjeva sa pro¬ 
mjerom od 80 centimetara, a to bi bilo po prilici 7 1 / 2 stopa u obsegu. 
Kod Čabra na medji vlastelinske šume ima jedna tisa sa promjerom 
od 52 centimetra (5 stopa u obsegu). 

2. Bjelogorično drveće. 

Kada stupimo iz crnogorične šume u bjelogoričnu, listnatu 
šumu, obuzme nas posve drugo čuvstvo. Oni mrtvi i ukočeni oblici 
pretvorili su se ovdje u stvorove pune vesela života. Granje se izpre- 
vijalo u nježnih zavojih, a krošnja se izpunila širokim lišćem, koje 
zastire zemlju gustom sjenom. Družtvo u listnatoj šumi mnogo je 
raznoličnije i veselije, a pod njim raste obilje cvjetnata zelja i 
gustih grmova. I kada pođjeino od sjevera prama jugu, postaje list— 
nata šuma sve to raznovrstnija. U koliko se cmogorično drveće 
prama jugu gubi, u toliko raste broj bjelogoričnoga drveća. U 
tropskih krajevih na malom komadu zemlje raste više puta više 
raznih vrsti drveta, nego što ili ima po svili europejskih šumah. 
Listnato drveće djelovalo je više na ćud i maštu ljudi, pa za to je 
čovjek skopčao za mnogim listnatim drvetom svoje priče i bajke, 
našao u njem svetinju, kojoj se je klanjao, koju je u djetinstvu 
svom obožavao. 

Prije nego što pređjemo na opis gorostasnoga listnatoga drveća, 
moramo spomenuti jedan grm, koji već rad svoje starosti zaslužuje, 
da ga se ovdje sjetimo. Najveći i najstariji je to grm, što ga 11 a 
svietu poznamo. Tisućgodišnja je to ruža, što raste uz crkvu u 

Hildesheimu. Ruža ta raste na zapadnoj strani crkve uz grobnu 
kapelicu. Njezin podanak stoji pod srednjim žrtvenikom grobnice 
u kamenitom svodu. Na površju ima on nješto preko 30 centime¬ 
tara u promjeru, dočim je dolje pod zemljom, kako se je to pri 
jednom popravljanju kapelice vidjelo, jošte deblji. Iz toga podanka 
izilaze 3 do 9 centimetara debeli ogranci, koji sižu do blizu 7 me¬ 
tara visine, a razgranjuju se na širinu od 10 metara. Ruža ta cvate 
još obilno, a ide u vrst proste pasje ruže ili šipka (Rosa čarima 
vulgaris ). Kako u ove ruže neima drugoga stabla do podanka, te 
se neda točno izračunati njena starost. Priča dovadja tu ružu u 
sayez sa Ljudevitom pobožnim, koji je samu crkvu dao sagraditi. Iz 
jedanaestoga stoljeća ima jedan pisani spomenik, koji piše: „Kada 
je biskup Hezilo tada izgorjeli hram na novo dao sagraditi, onda je 
on korienje te ruže prekrio još preostalim svodom, a na taj svod 
je postavio grobnu kapelu, koja je bila god. 1061. posvećena, te je 
po toj kapeli razširio grane ruže." 

Medju našim gorostasnim šumskim drvećem moramo u prvom 
redu da spomenemo hrast ( Qucrcus peduncitlala i sessiliflora). Naj¬ 
veći hrast, što ga u Europi poznaju, pa koji je točno izmjeren nalazi 
se u Francezkoj kod Saintesa u okružju „de la Charente inferieur". 
Gorostas taj visok je 20 metara ; pri zemlji mu ima stablo u promjeru 
blizu 9 metara (28 stopa 8'jz palaca); jedan i pol metra više bio mu 
je promjer još 7 metara, a ondje, gdje su glavne grane izlazile, 2 me¬ 
tra. U iztruloj sredini stabla napravljena je soba, koja je 3 metra vi¬ 
soka i 3 do 4 metra široka; u jednom drvu ovih zidova izrezana je 
na okolo klupa. U sobu dopire svjetlo kroz malen prozor, pa za to 
su zidovi ove sobice nježno obrasli mahovinaini i papratmi. Iznad 
vrata izrezali su jedan mali komad drveta, a na tom komadu nabro¬ 
jali su na 200 godišnjih kolobara, pa suđeć po tom računaju, da bi 
ovaj gorostasni hrast mogao biti oko 1800 do 2000 godina star. 

Jedan nješto manji hrast spominju u Englezkoj kod Dorset- 
shire-a. Vele o njem, da je imao u obsegu 68 stopa (21 'jz metra). 
I tomu hrastu bilo je srđce propalo, pa je u njem bila 16 stopa 
(5 metara) široka i 20 stopa (6’/■? metra) visoka šupljina, u kojoj 
se je za Croimvellovih vremena nalazila krčma za putnike. Go¬ 
dine 1703. sruši užasna bura ovo veličanstveno drvo na zemlju, gdje 
je ležalo sve do godine 1753., kada su zadnje komade za gorivo 
prodali. U Norfolku u jednom parku kod Winđforthlinga kažu, da 
jošte živi jedan hrast, koji mjeri dolje pri zemlji u obsegu 70 stopa 

(22 metra), a u sredini stabla još 40 stopa (12'/a metra). Jedan 
veliki lirast spominju kod Dodersdorfa u Holsteinu, pa vele, da ima 
u obsegu 14 metara, a isto tako velik hrast, kažu, da se nalazi 
kod Bamela u Hessen-Darmstađtu. 

Sve do godine 1857. živio je kod Breslave prekrasan hrast. 
Bilo je to kod Pleischwitza, jedno l'/a milje daleko od sama grada. 
Točne mjere na ovom hrastu uzeo je Goppert. Hrast je bio u 
visini od 2 stope iznad zemlje 42 stope u obsegu, te je tako imao 
promjer od jedno 14—-15 stopa. U visini od 14'/a stopa dielilo se 
je stablo u tri grane. Jedna od tih grana odtrgnula se je go¬ 
dine 1833., pa su od nje dobili 14 hvati drva. Srđce u stabla bilo 
je šuplje, a šupljina tako široka, da je u njoj moglo stojati 19 osoba. 
Cielo stablo dosizalo je do visine od 78 stopa. U srpnju go¬ 
dine 1857. slomila ga bura i povalila na zemlju, pa ga je sada 
Goppert točnije iztraživao, da mu starost opredieli. Drvo u stabla 
izpod kore bilo je samo na 5 do 8 centimetara zdravo, dočim je 
prama sredini bilo posvuda na pol trulo. Zadnjih 150 godina udeb¬ 
ljalo je drvo samo za jednu stopu. Prije toga odebljalo je drvo 
svake godine za 1 l jz do 2 crte, kao što se je to vidilo na ostalih 
mjestih, gdje se je mogao naći ma i najmanji komadić tvrdjega 
drva. Uzam promjer drveta u obzir i ovaj godišnji prirast, to bi 
čovjek smio proeieniti starost ovoga gorostasa na 700 do 800 go¬ 
dina. Da je taj račun siguran, osvjedočio se je Goppert na jednoj 
manjoj graui, kojoj je bilo srdce posve zdravo. Grana je ta poka¬ 
zivala 320 godišnjih kolobara, pa se je i tu vidilo, da je godišnji 
prirast na hrastu bio oko l'/a do 2 crte. Goppert je i kasnije mjerio 
veliku množinu drugih, dakako slabijih hrastova, pa nije nigdje 
našao, da bi godišnji prirast bio manji od l'/a crte, gdjekada je 
on pače bio i nješto veći od 2 crte na godinu. 

Međju hrastovimi sumarni, što u Hrvatskoj rastu, najljepše su 
one izmeđju Županje i Morovića u Slavoniji. Najgorostasnija stabla 
mjere u obsegu 5 '/a metra, a dosižu visinu od 32 metra. Stabla ta 
mogla bi biti 250—300 godina stara. 

U sjevernoj Americi raste velik broj raznih hrastova, nu u 
koliko je dosada poznato, neđosegne ni jedan onu veličinu, što ju 
pokazuju gdjekoji naši gorostasi. Samo spominju jednu vrst i to 
Quercus bicolor, koja znade ponješto udebljati. Spominju tu jedno 
stablo, o kom kažu, da ima 79 metara u obsegu, pa to je medju 
ondašnjimi hrastovi pravo čudo. Medju amerikanskim listnatim 

drvljem po šumah saveznih država dosegnu do gorostasne veličine 
jedino orasi, platane i topole. 

Bukva (Fagns sylvalica ) diže se samo u gustih i punih šumah 
do velike visine, jer tu svaka teži sa svojom krošnjom da dodje do 
otvorena zraka i svjetla. Na takvih mjestih dosegne bukva kadkad 
visinu od 40 do 42 metra. Gdje je bukva na otvorenu mjestu, tamo 
ona sa svojom krošnjom ide više u širinu nego u visinu, pa tu 
riedko kada bude viša od 20 do 22 metra. U obsegu bivaju bukve 
3 do 4 metra, a riedko da predju obsegom 6 metai-a. Da navedemo 
njekoliko poznatih primjera. Na dobru Ehrenberg kod "VValdheima 
ima bukava sa obsegom od 5 metara; kod Neustadt-Ebersvralda 
takođjer od 5 metara. U Falkenbergu kod Freienwalda izmjerio je 
Ratzeburg bukve sa 6 metara obsega, a kod Dodersdorfa u Hol- 
steinu sa 7 metara. Kod Dauiseh Neuhofa ima jedna bukva jednu 
stopu iznad zemlje malo ne 8 metara u obsegu. U Australiji raste 
jedna vrst bukve {Fa/jits Cunninghami), koja se često može svojom 
gorostasnošću takmiti sa opisanimi amerikanskimi gorostasi. Poje¬ 
dina stabla dosegnu tu visinu od preko 65 metara, pri čem udeb¬ 
ljaju na 7 ’/a metra. 

Medju najogromnija drveta, što u Europi rastu, moramo ubra¬ 
jati pravi kesten (Castanea vesca). Na Gotthardovu prelazu u 
kantonu Tessinu stoji kod Fasda u visini od 700 metara jedan 
kesten, koji ima u obsegu oko 8 metara. Najglasovitiji kesten je 
svakako onaj, koji raste u Siciliji na Etni, a nazivlju: ga ,,Ca- 
stagno đi cento cavalli", jer pod njim može, kako vele, u 
hladu do 100 konja počivati. Glasoviti taj kesten prikazuje nam 
naša slika (si. 23 ), a I. Houel piše o njem sliedeee: 

„Krenusmo od Aci-Reala, da vidimo kesten, koji nazivlju: ,,di 
cento cavalli“. Prođjosmo kroz Sant-Alfio i Pireno. Svuda tuđe 
na putu je kesten vrlo običan, pa se tu i nalaze prekrasne visoke 
kestenove šume. U ovaj kraj Etne, koji je obradjen najvećom brižlji- 
vošću, dolazi se posve lako. Tu se u veliko izradjuju dužice za burad, 
čim se ovdje u veliko trguje. Kako još noć nije bila navalila, po- 
djosmo, da najprije vidimo glasoviti kesten, taj cilj našega puto¬ 
vanja. Njegova veličina je tako gorostasna prama ostalomu drveću, 
da se neđa opisati onaj utisak, što ga on na čovjeka u prvi mah 
čini. Prije nego što sam se na to dao, da ga točno iztražim, stao sam 
ga risati. Sutradan sam risanje nastavio, te sam naris pođpuno dovršio 
po naravi, kako to uviek običajem. I što sam napravio, bila je 

vjerna slika drveta. Ja sam naumio, da đokažem, da jedno drvo 
može imali u obsegu 160 stopa. Najotmeniji ljudi iz sela mora- 
đose mi pripoviedati, što znadu o poviesti toga drveta. 

„To drvo nazivlju „Castagno di cento cavalli", jer svojom 
gorostasnom krošnjom baca toliku sjenu, da se u nju lako može 
100 konja smjestiti. Pripovjeđiše mi, da je Ivan Aragonski iđuć iz 
Španjolske u Napulj, svrnuo u Siciliju, te pošao na Etnu sa svimi 
odličnici iz Kataneje, Bio je na konju kao i sva njegova družba. 
Na putu ih sustigla užasna nepogoda, pa se on Bakri pod to drvo, 
koje je svojom krošnjom pokrilo i zaštitilo od kiše ne samo kralja 
nego i svu njegovu pratnju. Taj znameniti đogođjaj, kazivahu mi 
ljudi, bio je povodom, da je to drvo dobilo ime: „Castagno di cento 
cavalli“. Nu drugi mi rekoše, da Ivan Aragonski nije nikada bio 
na Etni, pa da su osvjedočeni, da ta pripovieđka nije ništa drago 
nego pučka bajka. 

„To glasovito drvo tako gorostasna promjera je iznutra šuplje, 
te tako naliči kakvoj šupljoj vrbi. Ono se drži tako rekuć samo na 
svojoj kori. U starosti svojoj izgubilo je ono svoju nutrašnju jezgru, 
ali pri tom nije njegovo prekrasno zelenilo ništa štetovalo. Šupljina 
ova u njem tako je široka, da su tamošnji ljudi od nje stvorili cielu 
kuću i u kuću postavili peć, u kojoj suše kestenje, orahe, bademe 
i druge plodove, koje bi rada sačuvati, kako to posvuda u Siciliji 
čine. Kada trebaju drva, onda se često dogadja, da uzmu sjekiru, 
te ga odsieku od sama kestena, koji im kuću obkoljuje. Za to se 
i nalazi taj kesten već u veliku razsulu. 

„Njeki tvrde, da je ovaj gorostas sastavljen od više stabala, 
koja su se blizu jedno do drugoga stisnula, pa da je središte iz- 
trulo, a kora se samo sačuvala. Nepozornomu motriocu pričinja se 
onda ova skupina kao jedno stablo. Da se osvjedočim o toj varci, 
napravio sam si geometrijski nacrt. Po svih čestih, koje su oštećene 
vremenom ili čovječjom rakom, vidio sam, da spadaju jednom te 
istomu stablu. Drvo sam mjerio najvećom točnošću, te sam našao, 
da ima u obsegu 160 stopa. !i 

Cesto se doista navadja, kako to evo i Houel spominje, daje 
ovaj gorostasni kesten postao od više drveta, koja su međjusobno 
srasla, pa koja su potekla od jednoga zajedničkoga pradjeda. Nu točan 
opis toga drveta i nacrt, što ga je napravio Houel, osvjeđočava 
nas, da ta tvrdnja nije istinita. Tvrdnju Houelovu podupire još i to, 
što on sam navadja, da oko Etne ima više drugih kestenova, vrlo 

Iz biHnskoga svieta. I, 15 

liepih i posve ravnih, koji imadu u obsegu do 36 metara, dakle 
preko 110 stopa. 

Kako star bi mogao biti ovaj kesten sa Etne? Bilo bi vrlo 
težko na to pitanje točno odgovoriti. Kada bi uzeli, da mu stablo 
svuda na okolo u jednoj godini za jednu crtu ođeblja, onda bi to 
veličanstveno drvo moglo biti po prilici tri tisuće i šest stotina do 
četiri tisuće godina staro. 

Lipa {Talio, gnmdifoliu i parvifolia) bila je od vajkada kod Sla¬ 
vena sveto drvo radi njena gorostasna uzrasta. Gorostasnih lipa ima 
više po Europi. Jedna od najpoznatijih nalazi se kod Neustadta u 
Wirtemberžkoj. Njeno stablo mjeri u obsegu oko 10 metara, a raču¬ 
naju, da bi moglo biti staro oko 700 do 800 godina. Njena goro¬ 
stasna krošnja obsiže u okrugu 133 metra, a grane su joj poduprli 
sa 106 kamenitih stupova. Dva stupa s prieda nose grbove vojvode 
Krištofa iviitemberžkoga od godine 1558. Na mnogih drugih stupovih 
upisana su imena onih, koji su ih podigli. Lipa ta se na vrhu dieli 
u dvie velike grane. Jedna grana mjeri u duljini 35 metara, dočim 
je drugu prelomio vjetar godine 1774. 

Kod dvorca Nurenberga u Bavarskoj nalazi se jedna druga lipa, 
o kojoj vele, da je 700 godina stara, jer da ju je vlađarica Kuni- 
gunđa zasadila. Kako je ta lipa u velikoj časti, vidi se odatle, što 
su oko nje postavili četiri kipa, koji predstavljaju Bavarsku, Svabsku, 
Wirtemberg i Tirol. 

Kod Freiburga u Švicarskoj ima jedna lipa, za koju se točno 
znade, da je zasadjena godine 1476., da proslave pobjedu Moratovu. 
To drvo predočuje nam slika 24. U obsegu mjeri ono 5 metara. 

Nedaleko od Freiburga nalazi se jedna druga lipa, za koju pri- 
poviedaju, da je bila glasovita već godine 1476. radi svoje veličine 
i starosti. Kažu, da su se kožari htjeli okoristiti pometnjom, koja 
je nastala iza spomenute bitke, pa da su ju oštetili, da đodju do 
njene kore. Starost tomu drvetu težko je ustanoviti. Ono mjeri 
danas u obsegu 12 metara, a visoko je 24. U visini od 3 metra 
dieli se stablo u dvie ogromne grane, a ove se opet razilaze u pet 
drugih, a sve su zdrave i obilno razgranjene. 

Kod Beyreutha u jednom dvorcu bila je jedna lipa, koja je 
mjerila u obsegu preko 13 metara, nu ona se je polomila, pa je 
sada više neima. Najveća poznata lipa raste danas kod crkve u 
Kađitzu, nedaleko od Draždjana, jer vele za nju, da ima u ob¬ 
segu 21 metar. 

Enđliehei' spominje, da je u Litvanskoj bilo lipa, koje su po¬ 
sjekli, pa koje su imale u obsegu do 27 metara. Po jasnih godišnjih 
kolobarili vidilo se je, da ima med njimi lipa starih 815 godina. 

Orah ( Jugla u s regiu), znade doživjeti vrlo veliku starost, pa se i 
razvija do gorostasne veličine, osobito u krajevih oko crnoga i sredo¬ 
zemnoga mora. Kod Balaklave u Krimu ima jedan orah, na kom znade 
na godinu roditi do sto tisuća oraha. De Candolle spominje jednu ploču 
napravljenu od orahova drva, koju je vidio kod njekoga graditelja. 
Ploča ta bila je široka 8 metara, a stablo, od koga je ta ploča na¬ 
pravljena, moralo je po de Candollu biti najmanje 800 godina staro. 
Kažu, da je godine 1472. kralj Friđrik III. dao jmd tim gorostasom 
sjajan objed. 

U južnijih krajevih Europe moramo spomenuti još platanu 
(Platanus orientahs ), koju često nalaze u gorostasnoj veličini. Plinij 
pripovieđa, da je za njegova vremena rasla u Liciji vrlo glasovita pla¬ 
tana. Šuplje njeno stablo naličilo je kakvoj špilji, pa sama ta šupljina 
imala je u obsegu 27 metara. Njena granata krošnja nalikovala je 
malenoj šumi,a zastirala je svojom sjenom ogroman prostor. Licinij 
Mucian, namjestnik u Liciji, dao je jednom u šupljoj toj platani gostbu 
za osamnaest prijatelja. Plinij spominje još jednu drugu platanu, koju 
je našao car Kaligula u okolici Velitra. Grane te platane su se bile 
tako razvile i spustile, da su pod drvetom stvorile zelenu špilju, u 
kojoj se je vladar gostio sa petdeset osoba. Bilo je tu toliko pro¬ 
stora, da su se svi gosti mogli udobno smjestiti, a uz to da su ro¬ 
bovi imali dovoljno prostora za poslugu. 

U Arkadiji bila je jedna stara platana, koja je nosila ime Me- 
nelajevo, pa pričaju, da ju je Menelaj sam zasadio prije nego što 
je pošao u trojanski rat. I kod Delfa bila jedna platana, za koju 
vele, da ju je zasadio Agamemnon. Nedvojbeno su to pučke priče, 
u kojih će samo to istinito biti, da su na onili mjestih stajale 
stare i gorostasne platane. Najpoznatija i najgorostasnija platana 
nalazi se danas nedaleko od Carigrada, kod sela Bujukđere na 
Bosporu. Glasovitu tu platanu predočuje nam slika 25., a znameniti 
prirodoslovac Martin s opisuje ju u svom putopisu: „Od Spitz- 
berga do Sahare“ ovako: 

„Botanik nemože mukom da prodje glasovitu platanu, koja 
raste kod sela Bujukđere, koje je na glasu radi svoga prekrasnoga 
položaja na Bosporu. To drvo nazivlju platanom Gottfrieda 
Bouillouskoga, što je isti, kako priča kaže, pod njom počivao. 

Najgorostasnija je ta bilina, sto sam ju ja ikada vidio. Nu nije to 
jedna bilina, nego tn je sdruženo devet sraslih stabala, koja tvore 
tri na blizu stojeće hrpe. Sa iztočne strane vidi čovjek ponajprije 
dva sdražena stabla, koja u visini od jednoga metra iznad zemlje 
mjere u obsegu malo ne 11 metara (10 8); u njima je vatra iz- 
dubla šupljinu sa otvorom od 5 metara širine. Iza toga dolazi jedno 
osamljeno stablo, koje ima obseg od 5 '2 metra (5 - 4). Zadnja hrpa 
sastoji od šest sdruženih stabala, stvarajuć na obsegu svom, koji 
ima 23 metra, eliptičnu krivulju, koje vanjski luk mjeri 13 me¬ 
tara, a nutarnji 10. Ovo gorostasno deblo je takodjer vatra izdu- 
bla. Tu udubinu upotrebio sam kao staju za svoga konja, koji je 
u njoj dovoljno prostora našao. Cienim, da najviši vrhunac krošnje 
dosiže do visine od 60 metara. Njekoliko odumrlih grana proviruje 
na više mjesta kroz listnatu krošnju, ali se za to na sve strane 
nagiblju žive duge grane sa svojim razrezanim lišćem. Platana ta 
je ne samo botaničko čudo, nego je i kao stvorena, da dražestno 
ukrasi okolicu. Theophile Gautier nenazivlje ju drvetom, nego šumom. 
Njegova poetička duša ga nije prevarila, jer rieč šuma upravo od¬ 
govara onomu utisku, što ova platana na nas čini. To je velika 
gusta, a deblo, premda je u istini sastavljeno od više stabala, pri¬ 
činja nam se kao da je jedno. 

Uza svu veliku množinu raznoga drveća, što u tropskih kra- 
jevih raste, ipak nenalazimo tu razmjerno onoliko gorostasa, koliko 
■smo ih našli u umjerenom pojasu. Samo u jednoj familiji, i to u 
familiji mirtina, susrićemo prave gorostase u svakom pogledu, koji 
se mogu natjecati sa najvećimi kalifornijskimi gorostasi. U ostalih 
familijah, što u tropskih krajevih rastu, ima doduše snažnoga i ve¬ 
likoga drveća, ali nijedno nedosiže opisane gorostase, a kamo li da 
ih nadknljuje. 

Familija slezova zastupana je kod nas malenom zeljanom bi- 
linom (guščija trava, Malta sylvestris), dočim prama jugu postaju za¬ 
stupnici te familije ponajprije grmolike biiine, a onda se razvijaju 
u prava, gorostasna drveta. Grmolike vrsti ove familije jesu razne 
pamučike ( Gossypium , Pa.umwollenstaude, cotone), a najznamenitija 
drveta ove familije jesu pamučnjaci ( Bombar , Baumwollbaume) i boa- 
bobi [Adansonia digitata. Affenbrodbaum). 

Pamučnjaci rastu po tropskih krajevih Azije, Afrike i Ame¬ 
rike. U njih je plod tobolae, a sjemenke u tom tobolcu umotane su 
u biela vunicu, koja se, osobito kod jedne vrsti, upotrebljuje kao 

pamuk. Amerikanski pamučnjaci imadu neobično razvijeno stablo, , 
koje u sredini u veliko nabubra, tako da naliči kakvom gorostasnom 
buretu. Pojedina ova gorostasna stabla znadu gdjekad u sredini biti 
do 5 metara debela. 

Boabob (Adansonia digitata , vidi si. 26.) je najznačajnija bi- 
lina tropske Afrike. To pravo čudo u bilinskom svietu razsadili su 
sada već i po tropskih krajevih Azije i Amerike. Kod sela Veliki Ga- 
larques u Senegambiji nalazi se jedan gorostasni boabob, koji je ne¬ 
dvojbeno jedna od najstarijih bilina na svietu. Stablo toga boaboba 
nije osobito; ono se diže na nješto oko 5 metara visoko, ali za to je 
ogromne debljine. Ono u promjeru mjeri 315 metara, te mu tako 
obseg iznosi 10 metara. Ta debljina je potrebita, jer samo ovako de¬ 
belo stablo može da podnese onu ogromnu krošnju, što se je na 
drvetu razvila. Srednja grana uzdiže se okomito sve do visine od 
20 metara. Postrane grane imadu duljinu od 16 do 20 metara, te se 
nagiblju malne sasvim do zemlje. Ciela ogromna krošnja ima u pro¬ 
mjeru više od 50 metara. Ivada čovjek iz daljine motri ovo goro¬ 
stasno drvo, kako prekriva ogroman prostor, pa kako granami malo 
ne do zemlje zahvaća, pomislit će prije, da ima pred sobom kakvu 
šumicu nego jedno jedincato drvo. Crnci poštuju u velike ovo drvo, 
pa ga za to kite raznimi uresi, a u njegovom duplju drže svoja ob- 
ćinska vieća. Gorostasne boabobe proučio je točnije prvi Ađanson, 
pa po njem dobiše ime Adansonia digitata, a našao ih je najprije u 
Senegambiji, nu kasnije i u Sudanu, Darfuru, Ahesiniji. Motreć pri¬ 
rast pojedinih ovili gorostasa, izračunao je Ađanson, da pojedina 
veća đrveta mogu biti po prilici 6000 godina stara. 

Drvo u boaboba je vanredno mekano, gotovo spužvasto, tako da 
se čovjek mora čuditi, kako može ovo meko drvo podnieti onaj 
ogromni teret, što ga ima silna krošnja i težki drvenasti plodovi. 
Narav je tu upravo bila prisiljena, da nadoknadi debljinom ono, 
eto je na čvrstoći izgubila. U novije vrieme našao je Baines oko 
deltasta ušća Zambezia isto tako gorostasne boabobe, kao što bijahu 
oni u Senegambiji, te je pri njih ođkrio veoma zanimiv pojav, kako 
drvo nastoji, da laglje podnese teret svoga lišća. Kada se naime 
na kojoj grani lišće na toliko umnoža, da ga grana nebi podnieti 
mogla, onda i ona stane debljati. Nu to đebljanje nebiva jednako 
na cielom obsegu grane, nego ono ide okomito na grani samo na 
onoj strani, gdje mora najveći teret da podnese, gdje treba dakle 
da ima najveću silu. Kora i lišće na boabobu odlikuje se nježnim 

zelenilom. Cvjetovi na drvetu stoje u omjeru sa veličinom stabla, 
oni bivaju do 11 centimetara dugi i do 16 široki. Francezi, što u 
Senegambiji stanuju, nazivlju plod sa boaboba opičjim kruhom (pain 
de singe). Plod je taj jajolik tobolac, koji je na jednom kraju za¬ 
šiljen; dug je 30 do 50 centimetara, a širok 13 do 16 centimetara, 
dakle nješto veći, nego što je glava čovječja. Iznutra je plod raz- 
dieljen u 10 do 14 pregrađaka, a u svakom se nalazi njekoliko 
zrna, bubregu naličnih, koja su obkoljena mesom. 

Crnci upotrebljuju suho lišće sa boaboba svaki dan. Oni ga 
miešaju u svoju hranu, da tim ublaže izparivanje tiela, pa da laglje 
podnesu nesnosnu žegu južnoga neba. 

Plodovi boaboba dobri su za jelo; meso, što se u njih na¬ 
lazi, ima ugodan i sladak tek. Sok, što iz mesa iztištu, miešaju sa 
slađorom, te prave od toga piće, kojim se lieče proti groznici. Pio" 
đovi se ti raznose u iztočnu i južnu Afriku. Arapi idu po njih u 
obližnje zemlje, da ih odatle donesu u Egipat. Sam taj plod, kako 
smo već rekli, je drvenast, a u nutri je tek meso, sladka i osvje- 
žujuća okusa. Kao što sok toga mesa, tako upotrebljuju i lišće kno 
iiek i to proti groznici i proljevu. 

Meso iz ploda suše, razdrobe ga u prah i prosiju, pa ga pro¬ 
daju pod imenom lemnoške zemlje. Taj prah naći ćemo po¬ 
svuda u kucah u Kairu i gotovo po svom Levantu. Uzimlju od njega 
jednu đrahmu, pa ju razmoče u vodi od trputea ili u običnoj pro¬ 
kuhanoj vodi, pa to uzimlju proti bacanju krvi, proti groznici i 
dragim bolestim, 

Crnci se znadu okoristiti pokvarenimi plodovi kao i drvenastom 
korom sa đrveta, Oni jedno i drugo pale, da dobiju pepeo, s kojim 
onda prave sapun iz palmina ulja. 

I stablo od boaboba ima kod crnaca posebnu porabu. U stabla 
postavljaju naime Iješine onih, za koje misle, da nisu vriedni, da ih 
častno pokopaju. Izaberu takvo stablo, koje je oštećeno i izđubeno 
od gnjiloće. Razšire šupljinu i naprave njeku vrst sobe, u koju onda 
postave Iješinu. Otvor na tom naravnom grobu zatvore kakvom 
pločom, a Iješina se unutri tako posuši, da od nje postane bez 
ikakve posebne priredbe prava mumija. Ovakav neobičan pogreb 
dosudjen je posebnoj kasti ljudi. To su svirci i pjesnici, koji imadu 
pred kraljevi predsjedati plesovom i svečanostim. Za Života štuju 
ih crnci u velike, jer ih drže za vještce. Nu kada umru, onda se 
to štovanje izmetne u strah. U svom praznovjerju misle oni, da b 1 

uvrieđili božanska bića, kada bi te vještce položili u zemlju, kao 
sto to čine sa ostalimi poštenimi crnci. 

Al. Humbolđt piše o boabobu sliedeće: 

„Medju najveće i najstarije stanovnike našega planeta idu uz 
zmajevce nedvojbeno boabobi. Već na prvih putevih Katalana i Por- 
tugiza u strane nepoznate krajeve običavali su brodari urezivati svoja 
imena u zmajevce i boabobe; nu nisu to oni činili uviek možda 
radi slavne uspomene, nego su to bile tako zvane marcos, to 
jest znakovi o posjedu zemlje, da si tim prisvoje pravo prvenstva 
na onaj kraj. 

„Najstariji opis boaboba potiče iz godine 1454. od Mletčana 
Alojzije Cadamosta (Aloise đe Ca da Mosto). On je našao na ušću 
Senegala stabla, kojim je obseg cienio na 102 stope, te ih je mogao 
prispođabljati sa zmajevci, koje je pred tim vidio. Perottet piše 
u svom djelu: „Flore đe Senegambie“, da je vidio boaboba, koji 
nisu bili viši od 70 do 80 stopa, ali da su uz to ipak imali u pro¬ 
mjeru 30 stopa. Istu visinu i širinu napominje i Adanson. Naj¬ 
veća stabla, koja je on vidio (god. 1749.), stranom na malom mag- 
đalenskom otoku blizu zelenoga predbrežja, stranom na ušću Sene¬ 
gala, imala su u promjeru 25 do 27 stopa, uz visinu od 70 stopa, 
a uz to im je krošnja bila 170 stopa široka. K tomu dodaje Adan¬ 
son, da su drugi putnici vidjeli stabala sa promjerom od 30 stopa. 
Holandezki i francezki brodari urezali su u ta drveta svoja imena 
sa slovi od 6 palaca veličine. Jedan ovaj napis potjecao je iz pet¬ 
naestoga, a svi ostali iz šestnaestoga stoljeća. Po dubljim ovih ureza, 
koji su prekriveni novimi naslagami drveta, te po dragom drveću 
poznate starosti sudeć, izračunao je Adanson starost ovoga drveća, 
te je našao, da stablo od 30 stopa promjera mora biti 5150 go¬ 
dina staro. Rene Caillie našao je boabob u dolini Nigera, Cail- 
land u Nubiji, Peters po svoj iztočnoj obali Afrike sve do 26° 
južne širine. Najdeblja i najstarija stabla, koja je Peters vidio, imala 
su u obsegu 60 do 70 stopa. Kod svih tih drveta našlo se je uviek 
veliko nerazmjerje u debljini i visini. Uzrok tomu će možda biti taj, 
što Peters veli, da preveć stara drveta gube polagano svoju krošnju, 
ali da stabla uviek na obsegu debljaj u. “ 

Medju gorostasi, što u tropskih krajevih rastu, moramo nadalje 
spomenuti kopal ovce (IIymenaea Gourbaril , Kopalbiiume, sommaco). 
Oni rastu pri Americi na antilskom otočju i to poglavito na Port.oriku. 
Ima tu gorostasa, koji u obsegu dosegnu do 20 metara. Starost im 

računaju, na 1400 godina. Od kopalovca dobivaju bieli kopal. To 
je biela prozirna smola, koju upotrebljuju kao i smolu od novose- 
lanđske đamare za pravljenje pokosti i laka. Amerikanski taj kopal 
nedolazi danas više u Europu jer nije od osobite vriednosti, pa je i 
mnogo skuplji nego slične vrsti smole, što iz Afrike dolaze. 

Po šumah na sunđajskom otočju, i to na otocih Javi i 
Sumatri najveći je gorostas likvidambarovao (Liquiđambar 
altingiana ), Gorostasno to drvo naraste 50 do 60 metara visoko 
a prve grane iz stabla začimlju izlaziti u visini od 30 metara. Li- 
quidambar znači tekuća ambra, tekuća smola, što iz drveća ovoga 
roda iztiče. U tom su najviše na glasu amerikanske vrsti, od kojih 
i dolazi sav likvidambar, što se kod nas u trgovini nalazi. Javanski 
likvidambar je kod nas posve nepoznat. Kora se na drvetu zareže,, 
a iz brazgotine onda iztiče prozirna, na polu tekuću, smeđje- 
žuta smola. 

Na sjevernom kraju Madeire raste jedna vrst lovorike, Orco- 
daphne foetens , a pojedina stabla imađu u obsegu 12 do 13 metara, 
a pri tom su visoka 28 do 37 metara. Ta gorostasna stabla bila 
su poznata već 1419., kada sn Europejci otok osvojili. 

U rodu smokava razvili su se u tropskih krajevih znameniti 
gorostasi. II tropskoj Africi u Sudanu raste jedna smokveniea, si- 
komora ( Ficus sgcomorus), kojoj stablo dosegne visinu od l5 me¬ 
tara. Na tom stablu razširila se upravo gorostasna krošnja, koja- 
mjeri ir obsegu do 150 metara. To drvo sa gorostasnom krošnjom 
predočuje nam slika 27. 

Dz gorostasna čudovišta južnoga neba moramo ovdje i opet 
spomenuti indijsku smokveniea ili banijanu (Ficus inrlica)r 
koja je na glasu sa svoga zračnoga korienja, koje u nova stabla 
udeblja. Stablo ove smokvenice se u dosta malenoj visini dieli u 
više velikih grana, koje postrance u ravnom smjeru rastu. Iz ovih 
postranih grana spuštaju se prama zemlji goli ogranci, zovu ih 
zračnim korienjem. Dospjev do zemlje izbiju ti ogranci korienje i 
poemu onda na svoj račun dalje živjeti. Domala udeblja to zračno 
korienje u debela stabla, kojimi podupiru granu, iz koje su potekla. 
Glavno stablo rastuć u visinu dieli se u nove grane, iz kojih se 
opet spušta novo zračno korienje do zemlje, te tim stvara u većoj 
daljini od stabla novi okrug podpornih stupova. I taj rast ide sve 
dalje i dalje. Na stablu se gore stvaraju uviek n sve to većoj visini 
nove grane, a dolje oko stabla redaju se uviek u većih i većih 

okružili novi stupovi. Redanje tih novih stupova u okruge neide 
dakako posve pravilno, ali se za to ipak stvaraju prekrasni hod¬ 
nici, koji su prekriveni zelenim svodom. Najviše grane na stablu 
znadu gdjekad doseći duljinu od 65 metara. Lišće po granju sre- 
dalo se je vrlo gusto; ono je po 13 centimetara dugo a 9 centi¬ 
metara široko, te je prekrasne zelene boje. Izmeđju lišća proviruju 
sitni crveni plodovi — smokve, — nu oni nevaljaju za jelo. Naša 
slika (si. 28.), što ju ovdje donosimo, predočuje nam jedno takvo 
drvo, koje je svojim zračnim korienjem počelo stvarati cielu šumicu. 

Kod Madrasa u prednjoj Indiji raste jedna banijana, u koje je 
glavno stablo u promjeru 9 metara debelo. Oko toga stabla stvorilo 
se u okrugu zračnoga korienja 27 novih stabala. Pojedina ta nova 
stabla imaju u promjeru 3\s metra, a visoka su 10 do 16 metara. 
Oko toga okruga vidi se nebrojena množina novih stabala, novih 
podmladaka, koji su se korienjem zemlje zahvatili. 

Najveća poznata banijana nalazi se na jednom otoku Narbud- 
đalia, a zovu ju „Kabir Bar.“ Obližnja rieka je već više puta ve¬ 
liki dio njena pođmladka uništila i odniela, pa to bilinsko čudo¬ 
vište neprikazuje se danas više u onoj veličanstvenosti, kojom se je 
prije ponosilo. Jednoć se je jedino to drvo prikazivalo iz daljine 
kao kakav zeleni brežuljak. Prije godine 1783., kada ga je rieka i 
uzama bura opustošila, bilo je oko glavnoga panja 1300 većih i 
debljih stabala, a 3000 manjih. U njegovih sjenatih hodnicih znala 
je više puta vojska od 6 do 7000 momaka naći vrlo udobno pri¬ 
stanište. Priča kaže, da je to drvo postojalo već za vojne Alek¬ 
sandra Velikoga 

U familiji mirtina nalazimo drveta, koja svojim uzrastom sve 
poznate gorostase iz bilinskoga svieta nađkriljuju. Drveta ta zovu 
se eukaliptusi. Na jugu od Australije nalazi se ovelik otok, 
Van-Diemenova zemlja ili Tasmanija, gdje je godine 1792. francezki 
botanik Labillardiere prvi put vidio hrpu toga drveća, koje 
ga je svojim uzrastom i veličinom vanređno presenetilo. On ga je 
opisao pod imenom Eucahjptus globulus , a dao mu pridjevak globulus, 
što ima okrugle plodove. Godine 1851. opisao je Hooker goro¬ 
stasne eukaliptuse iz Tasmanije, koji su bili preko 100 metara vi¬ 
soki. Jedno takvo drvo imalo je u visini od 1 metra iznad zemlje 
u obsegu 20 metara, a u visini od 40 metara još obseg od 12 me¬ 
tara. Točnije podatke o tih gorostasih imamo od P. Muli era, 
ravnatelja botaničkoga vrta u Melbournu. Najveće dotle poznato 

drvo bio je jedan karri-eukaliptus ( Eucalgptus globulus , kasnije col- 
losea ) u jednoj prekrasnoj dolini u zapadnoj Australiji. Ono je sizalo 
do visine od 130 metara. Drvo se je to počelo razgranjivati tek u 
visini od 100 metara. U njegovo šuplje stablo mogla su tri čovjeka 
svaki na svom konju ujašiti, pa se unutri okrenuti, a da s konja 
silaziti nemoraju. 

Još gorostasnija uzrasta biva druga jedna vrst, Eucalgptus amyg- 
dolina, koja dosegne gdjekad visinu od 130 pače i 150 metara. 
Hayne mjerio je jedno gorostasno stablo kod Danđenonga i dobio 
slieđeee brojeve: Od korienja pa do prve grane bilo je stablo 92 me¬ 
tara visoko. Promjer stabla pri prvoj grani imao je 1 1 Ih metra. Od 
prve grane pa do onoga mjesta, gdje je vrh stabla bio prelomljen, 
bilo je 29 metara. Promjer stabla na tom pretrgnutom kraju bio 
je još 1 metar širok. U svem je dakle imalo stablo do pretrgnuta 
vrška 121 metar. Jedan metar iznad zemlje imalo je stablo u ob- 
segu 13 metara. G. Robinson tvrdi, da ima u gorskih šumah od 
Eucalgptus amggdalina stabala u visini od 100 metara. 

Ako uzmemo najviši Eucalgptus collosea sa 130 i Eucahjptus 
amggdalinu, sa 150 metara visine, to čemo tu ogromnu visinu naj¬ 
bolje pojmiti, ako ju prispodimo sa najvišimi Ijudskimi građnjami. 
Crkva „Dom des Invaliđes 14 u Parizu diže se 105 metara visoko, 
toranj strasburžke katedrale 142, a najviša gradnja, što ju ljudi 
izvedoše, cheopska piramida, broji 146 metara. Eucalgptus amygdo¬ 
lina bi svojim vrhuncem sve te gradnje visoko nadkrilio, pa i same 
najviše mamutove e u Kaliforniji. 

I Eucah/ptus globulus , ako i nedosiže svoja dva rodjaka ( Euca- 
Igptus colossea i amggdalina ), to ga ipak moramo uvrstiti medju 
najznamenitije bilinske gorostase. Jednoga je mjerio Mliller, te 
našao, da ima u obsegu pri zemlji 29 1 /-* metra, a da je pri tom 
visok 98 metara. Starost toga drveta računao je na 800 godina. 
Čini se, da eukaliptusi svi u obće brzo rastu, pa da i medju najve- 
ćimi gorostasi neima velikih staraca. U botaničkih vrtovih u Europi 
znao je Eucalyptus globulus u 9 godina iz sjemena diči se do 7 me¬ 
tara visine. U južnih krajevih Europe uspieva on i na otvorenom, 
pa tu znade kadkad u godini dana 2 do 3 metra u visini narasti. 
Martin3 spominje, da Eucahjptus globulus u Alžiru naraste u godini 
dana za 4 metra. Ako se dakle eukaliptusi mogu takmiti sa ma- 
mutovci svojim gorostasnim uzrastom, to ipak zaostaju za njimi 
u starosti. 

Eucahjptus globulin , premda australsko drvo, postade ipak u 
zadnje vrieme veoma važnom bilinom u sjevernoj Africi i južnoj 
Europi, a vrlo je vjerovatno, da će on vremenom iztisnut.i iz tih 
krajeva mnogo drugo šumsko drvo. Vanredna svojstva, koja se ne- 
dadu dovoljno ocieniti, razširiti će to drvo sve više i više. Euka¬ 
liptus živi u Australiji u podnebju, koje odgovara onomu u sjevernoj 
Africi i donjekle u južnoj Europi. Brzi rast, kojim se to drvo odli¬ 
kuje, sklonuo je Franceze, da ga presade u Afriku i Europu. Na 
francezkoj obali uz sredozemno more kod Ant.ibesa nedaleko od 
Nizze posadiše prve eukaliptuse godine 1861. Pokusi ti uspješe 
sjajno, a danas dižu se ta drveta preko 40 metara visine. Uzduž 
obale od Cannesa do Monaka širi se velika množina eukaliptusa, 
pa sada pomišljaju, kako da ih uvedu u dolove Rone. U Alžiru 
našli su eukaliptusi izvrstno pristanište, te se tu razvijaju upravo 
onako, kao da su u Australiji. Pokusi u Italiji i Dalmaciji uspješe 
takodjer vrlo dobro. U srednjoj Europi nemože eukaliptus pravo da 
napreduje. Oštrija zima ga uviek ubije. Znam za njekoliko primjera, 
gdje su eukaliptuse u Hrvatskoj htjeli uzgajati, ali zima ih je uviek 
ubila. U Dalmaciji uspievaju oni posve dobro. Po močvarah oko 
Neretve predigoše se posadjeni eukaliptusi u liepa drveta, pa ako 
ih tu budu umjeli štititi, oni bi mogli postati prava blagodat za ne¬ 
zdrave one krajeve. 

Spomenuli smo već, da eukaliptusi vrlo brzo rastu, pa to svojstvo 
neizgnbiše niti po zemljah oko sredozemnoga mora. U Alžiru zapa¬ 
zili su već kako pojedina drveta u godina dana za 6 metara viša 
postaju. Uz ovaj brzi rast mislio bi čovjek, da će drvo od euka¬ 
liptusa biti slabo i meko. Pa upravo nasuprot drvo to je vanredne 
čvrstoće i uztrajnosti, a kako je ono još smolinasto i uljevito, to 
ono dugo uztraje i u vlažnoj zemlji. Dokazalo se je već, da je ono 
upravo tako dobro i uztrajno za željezničke tračnice, kao što i 
hrastovo. Danas ga već mnogo upotrebljuju za podvodne gradnje, 
za mostove, za luke. 

U južnoj Europi postat će nedvojbeno eukaliptus velikim iz¬ 
vorom šumskoga bogatstva. Visoke šume se tu obično svakih sto 
godina sieku. U istom tom vremenu daje eukaliptus pet sječa, jer 
se njegove šume mogu svake dvadesete godine sjeći. Radi toga 
imala bi takva šuma peterostruku vriednost. Izvan toga proraču- 
naše, da bi jedna željeznička traverza, koja stoji 8 franaka, došla 
od eukaliptusa na 1 do 2 franka. Jelovo drvo za brzojavne stupove 

mora da bude 30 godina staro, dočim eukaliptus već u pet godina 
naraste do isto tako visoka i dobra stupa. Brojevi ti sami najbolje 
kažu, od koje vriednosti mogu eukaliptusove šume postati po na¬ 
rodno gospodarstvo. 0 Australiji prave sve brodove od eukaliptusova 
drveta, a od iste gradje sagrađjen je danas i veliki dio englezkih 
brodova. U Australiji se to drvo malne za sve radnje upotrebljuje. 

Nu nije to jedina korist, što bi ju južni krajevi mogli od euka¬ 
liptusa dobiti. U eukaliptusu se naime stvara njeka vrst izhlapiva 
ulja, koje je od velike zdravstvene vriednosti. Znanstveno je dokazano, 
da eukaliptus svojim izparenjem razkužuje zrak, te znamenito uma¬ 
njuje groznice u močvarnih krajevih. Drvo, koje raste nevjerovatnom 
brzinom, koje iz zemlje izvuče u 24 sata deset puta toliko vode, 
koliko je samo težko, koje pušta u zrak razkužujuću tvar, mora 
da bude od velike koristi za zdravstvene odnošaje vlažna i nezdrava 
kraja. Timi svojimi vanrednimi svojstvi ne samo da izvlači iz mo¬ 
čvarna kraja suvišnu vodu, nego još i svojim izparenjem ubija ži¬ 
votne miazme, koji okužuju zrak. Znamenito to odkriće, što ga 
učiniše godine 1869., do danas se je u svem obistinilo. 

Englezi počeše prvi saditi eukaliptuse na Kapu dobre nade u 
tu svrhu, da im oni nezdrave okolice razkuže. I za kratko vrieme 
polučiše već vanredne uspjehe. Sličnimi uspjesi se hvale u Alžiru i 
po svoj sjevernoj Africi. Daleko bi zašli, kada bi išli navadjati 
sva ona liečnička izviešća iz Afrike, koja nedvojbeno dokazuju, kako 
su eukaliptusovi nasadi za kratko vrieme grozničave krajeve pre¬ 
tvorili u zdravu zemlju, da se groznice sve više i više gube. 
Svuda se je eukaliptus pokazao kao prava blagodat. 


Ocrtasmo evo ponajglavnije gorostase današnjega bilinskoga 
svieta, a sada bi se još samo mogli svrnuti u pradavnu prošlost 
naše zemlje, da vidimo, da li su prijašnji vjekovi stvarali u bilinskom 
carstvu onakve gorostase, koji bi se mogli s današnjimi takmiti. 

Kako se je bilinstvo u davnoj prošlosti naše zemlje mienjalo, 
čuli smo u jednom prijašnjem članku. I taj bilinski sviet propao 
je, a od njega sačuvali su se u zemlji samo maleni ostatci. Samo 
ondje, gdje se je kameni ugljen stvarao, znala su se sačuvati ciela 
stabla, sve ostale naslage u zemlji jedva da sačuvaše po koji list 
ili plod. Jedino uz kameni ugljen nalazimo dakle podatke, koji nas 
mogli uputiti, u kojoj veličini su se pojedine vrsti na zemlji razvile. 

Iz bilinskoga svieta. i- 16 

Prvi bujniji bilinski život pojavio se je na zemlji, kako znamo 
već od prije, u kameno-ugljenoj formaciji. Za vrieme te formacije 
protezale su se po zemlji velike močvare, a po njih bujao je obilan 
bilinski život. Kada je koja bilina u toj močvari odumrla, onda ona 
nije iztrunula i izčeznula, nego je došla pod vodu, gdje se je pola¬ 
gano stala pougljenjivati. Bilinska Iješina nad lješinom se gomilala, 
a od toga se je stvorio kroz nebrojene vjekove kameni ugljen. 
Ugljen u kameno-ugljenoj formaciji stvorile su poglavito sigilarije, 
lepidodenđroni, kalamiti i njeko ernogorično drveće. Kalamiti 
znali su dosegnuti visinu od 12 metara, a lepiđođendra do 
30 metara. Stabla tih đrvolikih bilina imala su u promjeru pol, 
riedko kada 1 metar. Najveće stablo u kameno-ugljenoj formaciji 
našlo se je kod Volpersđorfa u grofoviji Glatz. Bio je to dolnji dio 
jedne sigilarije, pa taj komad imao je u obsegu 5 metara. Bi- 
liue te nazivljemo obično gorostasi kameno-ugljene formacije, nu 
one to ime zaslužuju samo u toliko, u koliko one svojim uzrastom 
daleko nadmašnju svoje današnje rodjake. I đrvolike paprati iz te 
dobe nebijahu niti najmanje veće od današnjih paprati, što po 
tropskih krajevjh rastu. Sve te biline nemogu se ni iz daleka uz- 
porediti sa današnjimi gorostasi. Crnogorično drveće iz ove dobe 
bilo je još manje od spomenutih đrvolikih bilina. U sjevernoj češkoj 
kod Badovenca nalazi se njekoliko tisuća komada okamenjena drveća, 
ciele su to šume okamenjene. Isto to nalazimo kod Chemnitza u 
Saskoj, pa stabla crnogoričnoga drveća, što se tu nalaze, nisu ni¬ 
kada dulja od 10 metara i deblja od 1 metra. U kameno-ugljenoj 
formaciji dakle nije još bilo pravih gorostasa. 

Pa i u slieđećih formaeijah, koje iza kameno-ugljene dobe na- 
stupiše, nenadjoše dosele još nijednoga stabla, koje bi se moglo svojim 
gorostasnim uzrastom prispodobiti današnjim gorostasom. Tek u 
tercijarnoj formaciji susrićemo prvo gorostasno drveće. Naj¬ 
veće gorostase nađjoše god. 1847. u naslagah mrkoga ugljena kod 
Saarau-a u Slezkoj. Bilo je to crnogorično drveće (Pinites pvotolarix). 
Najjača stabla znala su imati u obsegu 10 do 12 metara. Iz nutra 
bilo je to drveće šuplje i zemljastim mrkim ugljenom izpunjeno. 
Na jednom komadu bilo je drvo uz koru do blizu jedan metar 
duboko dobro sačuvano i tu se je moglo nabrojati 1500 godišnjih 
kolobara. Sudeć po tom komadu, moglo je cielo stablo imati oko 
2500 kolobara, pa je dakle bilo 2500 godina staro. Taj komad 
drveta bio je prekrasne smedje boje, a samo drvo bilo je tako jedro, 

da se je moglo obraditi. D smeđjem ugljena u Njemačkoj nalaze 
još jednu drugu vrst crnogorična drveta, koje je moralo još jedrije 
i čvršće biti. Sačuvani komadi toga drveta su tako težki kao naj¬ 
teže današnje drvo. Godišnji kolobari su tako uzki, da ih na jednoj 
crti ima 15 do 20. Kako su pojedina ta stabla imala u promjeru 
do blizu 3 metra, to su ona znala biti 5000 do 6000 godina stara. 
Ta drveta iz pradavne prošlosti nezaostaju dakle u svojoj starosti 
za današnjim najstarijim drvećem, ali se svojim uzrastom nemogu 
taknuti sa gorostasnim ernogoričnim drvećem, što danas po Kali- 
forniji raste. 

Kakav je uzrast imalo listu a to drveće u tercijarnoj for¬ 
maciji, o tom neimamo ni pojma. Mi znamo doduše, da su po svoj 
Europi sve do visoka sjevera rasli vazdazeleni hrastovi, kesteni, ja¬ 
vori, orasi, platane i druge vrsti. Sačuvalo se od toga drveća lišće, 
koje često u velike naliči današnjemu, ali stabala od toga drvlja 
neima, pa za to ni neznatno, da Ii nije i to drvlje đosizalo do one 
gorostasne veličine, kojoj se danas divimo kod njihovih današnjih 
rođjaka i nasljednika. Sve drveće, što se je u mrkom ugljenu našlo, 
bilo je emogorično, a rieđko kada da se je tu našao po koji ma¬ 
leni komadić bjelogoričnoga drveta. A ipak znamo, da je tu raslo 
i obilje Iistnatoga drveća, nu ono se nije sačuvalo. Crnogorično 
drveće sačuvala je od propasti po svoj prilici ona velika množina 
smole, što se u njem nalazi. Bjelogorično drveće neima u sebi smole, 
pa se je pri pougljenjivanju raztvorilo, izgubilo svoj oblik i pretvo¬ 
rilo u zemljasti mrki ugljen. 



Vrtovi i uresne biline. 
x. 

Znanost i umjetnost. — Kada je vrtlarstvo umjetnost ? — Prvi vrtovi. — Ptičji 
vrtovi. — Vrtlarstvo kod Peruanaca. — Kinetici vrtovi. — Perzijski parađizi. 

— Babilonski i Fenićki vrtovi. — Vrtlarstvo starih Israjelićana. — Naslikani 
egipatski vrtovi. — Grčki vrtovi i grčki filozofi. -- Razvoj vrtlarstva kod starih 
Rimljana. — Propast rimskoga carstva. — Arapi i Turci. — Preporod vr¬ 
tlarstva u Italiji i talijanska renesansa. — Vrtlarstvo u Francezkoj; Lju¬ 
devit XIV. i Le Notre; roccoco i odpor proti njemu — Današnje vrtlarstvo. 

— Englezki park. 

nanost i umjetnost dvie su posestrime, divotna djeca čovječ¬ 
jega uma. Plemenština duha ih je rodila, a čista i sveta 
ljubav uzgojila. Kada je čovjek prvi put koraknuo po zemlji, 
stao je motriti i učiti, ali je mnogo vjekova proteklo, dok je od 
toga izkustva, što sije s vremenom stekao, postala znanost. Do toga 
izkustva tjerala ga je svagdanja nužda, vodila osobna korist. Tek 
kada se je čovjek tako visoko uzdignuo nad običnim životom, da 
ga je želja vukla samo za čistom istinom, nebrineć se, da li će 
mu ona štogod koristiti ili ne, onda je tek uzdignuo prvi žrtvenik 
znanosti. I umjetnost je takovo diete plemenitije pomisli čovječje. 
Umjetnost se nebrine za svakdanju korist, ona pozna samo jedan 
cilj, a taj je ljepota. Rukotvorina čovječja, koja neide za tim, da 
ugodi čovječjem oku, da mu dušu ublaži i uznese, nemože nikada 
biti umjetnina. 

Znanost je samo jedna na svietu, jedno je to stablo, koga za¬ 
ljeva znoj čovječjega napora, a grije topla ljubav za istinom. I to 
stablo razgranilo se uz tu njegu u bujne ogranke. Drvo je to, kako 
sveto pismo kaže, od života, drvo od znanja dobra i zla. Ali u 
tom vrtu u Edenu, kamo je Bog postavio prvoga čovjeka, nikoše 
osim đrveta dobra za jelo, još i drveta liepa za gledanje. Uz drvo 
za uživanje niče još i drvo ljepote, pa i to se je uz čovječju njega 
razgranilo u snažne ogranke. U obsegu umjetnosti stvorila se 
glasba, graditeljstvo, kiparstvo i slikarstvo, ali je još jedna grana 

na tom stablu, a to je umjetno vrtlarstvo, čovjek je od uviek 
mačuhinski postupao prema vrtlarstvu, smatrao ga međju ostalimi 
granami umjetnosti kao pastorče, malo je kada htio priznati, da i 
vrtlarstvo može biti umjetnost. I uviek je to bila krivica po vrt¬ 
larstvo. Dobro znamo, da onaj vrt, što ga brižna gospodarica u bli¬ 
zini svoje kude njeguje, nije nikakva umjetnina. Pa zar je svaka 
kuća umjetnina, što ju je graditelj napravio? U vrtu, gdje dozrie- 
vaju najplemenitije voćke, pune hlada i sjene, gdje se vije vinova 
loza, da nam stvori umiljate sjenice, može biti vrlo prijatno i ugodno 
čovjeku, on može tu nalaziti mnogo ugodnosti i uživanja, ali za 
to ipak neće nikomu pasti na um, da takav vrt nazove umjetni¬ 
nom, jer doklegođ čovjek štiti i odlikuje onakve biline, koje mu 
korist pružaju, dotle neima tu ni umjetnosti. Ako gospodarica u 
svom vrtu oko povrća posadi i najljepše evieće, ona odaje svoju 
nježnu ćud i ljubav za ljepotom, ali nestvara nikakve umjetnine. 
Da čovjek umjetan vrt stvori, to nesmije nikada misliti na kakvu 
korist, jedini cilj mu tu mora ljepota biti. Iz takva vrta obično čovjek 
izgoni svaku bilinu, koja bi mu korist pružala, samo da nebude ni¬ 
kakve sumnje, da je izim na ljepotu još na što drago pomišljao. 

I takvo vrtlarstvo, koje punim pravom zaslužuje, da ga čovjek 
umjetnošću nazivlje, stalo se je razvijati kada i ostale umjetnosti, 
pa se s njimi slaže u svojoj poviesti i u svom razvoju. Svakoj 
umjetnosti izvor je u ljepoti, nu shvaćanje ljepote nije svuda i 
uviek bilo jednako. U zemljah oko sredozemnoga mora, gdje su 
se u starom vieku sve umjetnosti redom do najljepšega cvieta raz¬ 
vile, shvaćali su ljepotu posve drugčije, nego n sjevernijih krajevih 
Europe. U Grčkoj, Italiji, Španjolskoj i južnoj Francezkoj i na 
iztoku u Aziji prikazivahu se umjetnosti u posve drugom liku, nego 
u Njemačkoj, Holandiji, Englezkoj i Skandinaviji. I posve je to 
naravno. Prekrasno modro nebo, blistajuće svjetlo, bistar i čist 
zrak moralo je stvoriti drugo shvačanje ljepote, nego što ga je stvo¬ 
rilo oblačno i mutno nebo, maglovit zrak i slabo svjetlo. Na jugu 
je priroda liepa u svojoj nježnosti, dočim se na sjeveru prikazuje 
ljepota prirode u gustih i mrkih šumah, u kamenitih pečinah i 
hladnih snježnih vrhuncih. I ta ljepota usadila se u dušu čovječju 
i odatle ju je on prenio na svoje umjetnine. Radi toga se nećemo 
čuditi, ako se i vrtlarstvo nije moglo oteti tomu uplivu, ako se je 
ono u Rimu i u Francezkoj u posve drugom liku razvilo, nego u 
Englezkoj. 

Prva klica kulture niknula je onda, kada se je čovjek kanio 
vječnoga skitanja, pa se nastanio na jednom mjestu, da se uzgajanjem 
kulturnoga bilja prehrani. Prve kulturne biline, koje je čovjek stao 
uzgajati, bile su žitarice; k tomu se doskora pridružile voćke i 
povrće. Medju timi bilinami, spomenuli smo to već na drugom 
jednom mjestu, najviše su voćke zasjekle u kulturni razvoj pojedinih 
naroda. Voćke su trebale više njege, nego druge kulturne biline. 
Bijahu to ponajviše strane biline, koje je čovjek na svojih puto- 
vanjih sa sobom ponio, pa je morao u novoj domovini na njih više 
paziti. Voćke trebaju uviek više godina, dok uzrastu i plodom rode, 
a za to vrieme nesmiju ostati bez pazke čovječje. Voćnjake morao 
je čovjek živicom ili zidom ograditi, da ih od domaćih i divljih 
životinja očuva; a ograda ta stvorila je prvi pojam o osobnom 
vlastničtvu i posjedu. Žitarice nisu trebale te ograde, pa za to u 
prastaro to doba nisu u polju poznavali nikakva vlastničtva. Oranica 
bila je posjedom ciele obćine, cieloga plemena, nu voćnjak je pri¬ 
padao onomu, koji ga je zasadio i ogradio. 

U ogradjenom voćnjaku stao je čovjek odmah i druge biline 
uzgajati. Kod miroljubiva i radina naroda razvija se i smisao za 
ljepotu, a kako je čovjek s prva kraja bio još nevješt, da si sam 
stvori umjetnine, kojimi će se nasladjivati, to ih je potražio u bo¬ 
gatoj prirodi. U naravi ima toliko obilje prekrasna cvieća, pa nije 
čudo, da je čovjek odmah za njim posegnuo, da ga u blizini svoje 
kuće uzgaja, da ga ima uviek pred svojim očima, pa da se na- 
sladjuje mirisom i ljepotom njegovom, I za to uresno cvieče nije 
čovjek imao sgođnijega mjesta, nego ogradjeni voćnjak. Tu mu je 
bio boravak najsigurniji. K tomu cvieću pridužilo se uresno drveće 
i cvjetnati grmovi, pa tako postađoše prvi vrtovi. 

Ogledamo li se redom kod svih najstarijih kulturnih naroda, 
to ćemo svuda naći, kako su se ljudi osobitom njegom bavili ure- 
djenjem svojih vrtova. Ljubav za ljepotom bila je svuda i uviek 
kod svih naprednijih naroda duboko uvriežena. I kod samoga živo- 
tinjstva nalazimo tu ljubav za ljepotom usadjenu, pa za što da čovjek 
za njim zaostane? Da spomenem samo jedan primjer, koji upravo 
ovamo zasieca. Prije njekoliko godina ođkrio je jedan talijanski 
putnik u Novoj Ctuineji ptice, koje si prave umjetne vrtove. Onaj 
ukus i smisao za ljepotu, što ga te ptice pokazuju, zaslužuje punim 
pravom, da im se divimo. U Novoj Guineji, na velikom otoku iznad 
Australije, živi familija rajskih ptica ili rajčice ( Parađisea ). Svatko 

je jamačno već čuo za rajčice, koje se odlikuju prekrasnim perjem. 
Kada se pri zapadu sunca prikaže priroda u najvećem svom sjaju, 
onda se rajčice uzdignu drveću na najveće vrške, pa tu trepeću u 
milju, kao da uživaju u ljepoti južnoga neba. Prekrasno modrilo 
neba, rumeni traci zapadajueega sunca, oštro zelenilo šume najljepše 
su boje, što ih može stvoriti južno nebo. I upravo sve te boje 
preljeva perjem rajčica, a ona kao da znade, kako ju je priroda 
obdarila, pa nečezne za nikakvom drugom ljepotom. Mnoge ptice 
kada grade gniezda, tada mužaci paze, da ih što ljepše udese, da 
omile svojim ženkam. Nu rajčica toga netreba; mužak znade, da će 
svojim ruhom najbolje začarati svoju družicu, pa joj gradi vrlo 
prosta gniezda. Nu nisu sve rajčice liepe. Ima u Novoj Guineji i 
rodova, koji su posve neugledni. Neimaju sjajna i šarena perja, niti 
duga, zlatna repa, nego su mrka i prosta perja. Ali i u tih rajčica 
usađjena je ljubav za ljepotom, pa kako ih narav nije liepim ruhom 
obdarila, to si one ljepotu drugčije naknadjuju. Kod tih rajčica 
grade mužaci svojim ženkam umjetna gniezda, a uz gniezda pre¬ 
krasne vrtove. Po gorskih šumah uz puteljke naći će putnik posve 
lako te ptičje vrtove. Ptice se tu neboje mnogo ljudi, jer ih oni 
čuvaju i štite. I divlji stanovnici tih krajeva dive se tim umjetnikom, 
pa ih štuju i neđiraju u njihove stanove. Rajčica si nadje u šumi 
kakovo maleno stabalce, pa si oko njega gniezdo sagradi. Ptica 
načupa tanke stabljike, pa ih zahode u zemlju redom naokolo svoga 
izabranoga stabla, i to tako, da se one svojim vrškom naslone na 
srednje stablo. Tim si napravi ptica šiljastu kućicu sa stupom u 
sredini, a da taj zid na kućici bude čvrst i gust, to ga ona izplete 
biljem, što ga kljunom izmedju zataknutih stabljika provuČe. I sada 
je okruglo i šiljasto gniezdo gotovo. Na jednoj strani ostala je 
kućica otvorena i tu je ulaz u gniezdo. Izvan gniezda pred tim 
ulazom zahode rajčica u zemlju u malenu polukrugu čitav red novih 
stabljika kao njeku vrst ograde. Izmedju ulaza i te ograde sadi sada 
rajčica svoj vrt. Zemlju obloži zelenom mahovinom, a po toj umjetnoj 
tratini postavi ona cvieće i drugi ures. Najljepše cvieće, što ga u 
okolici nadje, otrgne rajčica i položi ga na tratinu u svoj vrt. Do¬ 
nese k tomu prekrasne crvene i modre plodove, a ubije i mnogoga 
liepoga kukca, da nj ime svoj vrt uresi. Ima tamo plodova ne¬ 
ugledne vanjštine, koji imadu liepo bojadisanu jezgru. Pa i to raj¬ 
čice znadu. I njih donesu u svoj vrt, ali ih uviek kljunom vaztvore 
i tako otvorene na mahovinu polože, da se liepa jezgra vidi. Kada 

se posuše i povenu te stvari, onda ih rajčica izbaci iz vrta i novinu 
zamieni. I tako liepo uredjenim vrtom želi mužak, da zadobije 
srdce svoje družice. Pa kako da se neđivimo tomu ukusu i toj 
želji za ljepotom? Nisu li to vrtlari, da im para treba tražiti? 

Ako želimo proći poviest vrtlarstva, to ćemo morati posegnuti 
onim redom, kojim se je kultura pojedinih naroda razvijala. Mi 
znamo, da je kolievka kulture bila u Aziji, a odatle da se je pre¬ 
selila u Europu, pa kao što kultura, tako se je i umjetno vrtlarstvo 
ponajprije počelo razvijati u Aziji. Nu prije svega moramo spo¬ 
menuti dva kulturna naroda, koja su se samostalno uzdigla do 
znamenite visine. Stari su to Peruanci u Americi i Kinezi u Aziji. 
Kultura kod jednoga i drugoga naroda rodila se je bez ičijega 
tudjega uticaja, ali je i ostala bez ikakva upliva na ostale narode. 

Vrtlarstvo kod starih Peruanaca razvilo se je u vrlo ne¬ 
običnom obliku. Domovina njihova obilovala je velikom množinom 
zlata. Pripovieđaju, da je zadnji vladar peruanski (god. 1522.) ob- 
rekao svojim progoniteljem, da će im sobu, u kojoj je bio zatvoren, 
napuniti tako visoko zlatom, kako rukom doseći može, ako ga 
samo na slobodu puste. U tom obilju zlata izvodili su takvu razkoš, 
da su si pravili zlatne vrtove. Stariji pisci pripovieđaju, da su 
na svoje oči vidjeli takve zlatne vrtove, u kojih su bile sve biline 
od čistoga zlata napravljene. Ti vrtovi nalazili su se obično pod¬ 
zemno pod hramovi, koji su bili suncu posvećeni. Nu bilo je 
zlatnih vrtova, koji su se pod otvorenim nebom nalazili. Tu su rasle 
naravne biline, a uz njih stajale su slične biline napravljene od zlata. 
Medju timi zlatninu bilinami obično spominju visoka kukuruzna 
stabla sa klipovi, jer vele, da su bila osobito liepo i vjerno iz- 
radjena. Te vrtove porobili su Portugizi, pa se nećemo čuditi, da 
su jedan i drugi Pizaro i Almagro nagrabili u svem zlata za 35 
milijuna forinti. Humbolđt spominje, da mu je jedan potomak peru¬ 
anske kraljevske obitelji pripoviedao, da još sada ima jedan pod- 
puni zlatni vrt, ii kom su velika stabla sa lišćem i plodovi od su¬ 
hoga zlata napravljena, a da na njih sjede zlatne ptice. I u tu 
priču vjeruje sav rod, ali da se nesmije nitko toga vrta dotaknuti, 
jer će odmah umrieti, nego moraju čekati, dok se opet vrati njihovo 
carstvo. 

Kinezi bijahu veliki ljubitelji liepoga evieća i uresnoga drveća, 
a u vrtlarstvu bijahu osobiti vještaci. Njihovi nas vrtovi u velike 
sjećaju na današnje englezke vrtove. U 17. stoljeću upoznaše se 

Englezi sa opisi kinezkih vrtova, pa je vrlo vjerovatno, da je to 
mnogo nplivalo na razvoj englezkoga vrtlarstva. Po svoj iztočnoj 
Aziji uzgajali su prekrasne vrtove već u najstarije doba oko hramova, 
samostana i groblja. Snašali su u njih najljepše drveće i najkrasnije 
cvieće iz najudaljenijih krajeva. U Kini razširila je vlađalaeka kuća 
Han svoje vrtove na milje daleko, pa se je narod stao za to buniti, 
jer mu je sve manje ostajalo zemlje za oranicu. Ti ogromni kinezki 
vrtovi oponašali su u svem prirodu, a nisu trpjeli ništa prisiljenoga 
i izmjerenoga. Jedan stari kinezki pisac piše o vrtovih, da oni 
imađu čovjeku prirodu zamieniti, da u njih nadje veselja i odmora. 
Vrtovi ti mora da nam pokazuju sve đražesti prirode, brežuljke i 
dolove, potoke i jezera. Svaka simetrija, veli on, dosadjuje čovjeku, 
a sve što je u vrtu prisiljeno i umjetno, to čovjeka srdi. I u istinu 
su svi kinezki vrtovi prema tomu načelu uredjeni. Kroz vrtove se 
vuku nepravilni, krivudasti pute vi, tu se dižu umjetno napravljeni 
brežuljci, tu protiču potoci, pa tu se šire bistra jezera, a oko toga 
redaju se slikoviti gajevi krasnoga drveća. Uz zelene tratine raste 
šareno, ljepuŠasto cvieće. I sve je to prema jednom načelu savjestno 
izvedeno, sve to pokazuje, da su Kinezi dobri vrtlari, ako baš i 
neimaju uviek dovoljno ukusa pri stvaranju umjetnih okolica. Svi 
kinezki pjesnici slave takove vrtove i nalaze samo u njih pravu 
ljepotu. Putnik Marco Polo opisuje takav jedan vrt, što ga je 
vladar Kubilai u drugoj polovici 13. stoljeća u blizini današnjega 
Pekinga zasadio. Bilo je u njem drveća svake vrsti, pa i velika 
množina svakojake divljači. Kroz vrt protieala podpuna, umjetna 
rieka, a u njoj su plivale najljepše vrsti riba, koje su pleterom 
bile u pregradke odieljene. Nedaleko od kraljevske palače dizao 
se je visok, umjetan brežuljak, koji je bio nasađjen vazdazelenim 
drvećem. Car je naložio, da izaberu za brežuljak najkrasnije drveće. 
Slonovi ga moradoše ovamo sa korienjem i zemljom đonašati. Na 
vrhuncu toga zelenoga brežuljka kočio se je malen kiosk sa dra- 
žestnim vidikom, pa tu je vladar najradje odpočivao. Sav vrt bio 
je u četverokutu ogradjen zidom, koji je bio milju dugačak i deset 
koraeaja visok. 

U onom kutu Azije, odkle je potekla struja kulture u Europu, 
bili su umjetni vrtovi od najstarije davnine na glasu, pa su kasnije 
postali uzorom, po kom su u Europi svoje vrtove uredjivali. Tako 
bijahu Perzijanci već u starom vieku veliki ljubitelji vrtova i 
liepoga cvieea, kao što su još i danas. Vrtovi perzijanskih kraljeva 

bijahu uredjeni tako savršenim ukusom, da bi još danas bili naj¬ 
ljepšim uresom svake priestolnice. Bijahu to pravi paradizi, kako 
ih nazivahu u staro-perzijanskom jeziku, pa taj izraz prešao je kasnije 
i u hebrejski jezik. Najljepšim uresom perzijskih vrtova bijahu ci- 
prese, koje svojim šiljatim oblikom naliče plamenim jezikom, pa za 
to su ih najprije sadili oko hramova, u kojih su obožavali božansku 
vatru. Perzijska priča kaže, da cipresa potiče iz raja, pa da ju je 
sam Zoroaster pred vrata jednoga hrama zasadio. Za Čira se pri- 
povieda, da je bio osobiti ljubitelj vrtlarstva. Iz dalekih krajeva 
široke države dao je snieti sve uresne biline, da ih u svom vrtu 
uzgaja i njeguje. Mlađji Ciro uredio si je vrt kod Sardesa sa pre- 
krasnimi drvoredi, kojim su se i Grci divili. U vrtu, što ga je uredio 
Tisaferne, koji je bio namjestnikom u Lidiji, bilo je sjenatih gajeva, 
Ijepušnih vodometa i zelenih sjenica. I kasnije pričalice i pripoviedke 
perzijske svjedoče, kako im nije nikada ugasnula ljubav za umjet- 
nimi vrtovi. 

Upravo bajne uspomene bijahu viseči vrtovi kraljice Semi- 
ramide u Babilonu. Vrtove te opisuju Diodor, Strabo i Curtij. 
Na stupovih stojale su ravne uzvisine koje su se sve više i više uz¬ 
dizale, a jedna uzvisina bila je s drugom spojena širokimi stubami. 
Sgora bijahu te uzvisine nasute tako visoko zemljom, da se je tu 
moglo i najveće drveće zakorienit.i. Na najvišoj uzvisini nalazio se 
je zdenac, koji su vodom punili šmrkovi iz Eufrata. Viseće te 
vrtove ubrajali su u starom vieku medju sedam svjetskih čudesa, a 
od njih su danas ostale samo silne ruševine na Eufratu. Njeki pisci 
kažu, da je te vrtove stvorio Nabukađnezar, da ugodi svojoj supruzi, 
rodjenoj Medijanki, koja je bila navikla na nježne brežuljke i zelene 
gajeve, čega u ravnoj i pustoj okolici Babilona nije nalazila. 

U starom vieku bijaše i kod semitskih plemena duboko 
usadjena ljubav za uresnim cviećem i drvećem. Onaj uzki rub 
zemlje uz sredozemno more, gdje stanovahu Feničani, bio je 
jedan vrt upravo bez kraja, a u njem silan broj ljetnih dvorova 
feničkih trgovaca. Za to i veli prorok Ezekijel feničkom narodu • 
„Bio si u Edenu, vrtu božijem 11 (Prorok Ezekijel, 27, 17.). Feničani 
putovahu daleko svietom, pa su iz svih krajeva nanesli najpleme¬ 
nitije voćke i najkrasnije drveće i cvieće. Trgovački narod neživi 
u polju i šumi, nepozna dražesti seoskoga života, pa si to na- 
knadjuje umjetnimi vrtovi, što ih oko kuće sadi, pa za to nalazimo, 
da su svi trgovački narodi bili od uviek veliki ljubitelji vrtova i 
uresnoga bilja. 

Uz Feničane nezaostajaju ni najmanje ni Izrajelićani u uz¬ 
gajanju umjetnih vrtova. Sveto pismo nam je najbolji svjedok, 
koliki ljubitelji cvieća i vrtova bijahu stari Izrajelićani. Ta već prvi 
čovjek ugledao je sviet u vrtu, jer stoji pisano (Mojsija I. 2, 8): 
I nasadi gospođ Bog vrt u Edenu na iztoku i ondje namjesti čo¬ 
vjeka, kojega stvori." Za Abrahama se kaže (Mojsija I, 21, 38.), 
da je kod Versabe zasadio malen gaj sa tamariskami, U knjizi 
propovjednikovoj (2, 5) spominju se vrtovi i voćnjaci, a u Salamu- 
novih slavospjevih (Pjesma nad pjesmami) slave se na više mjesta 
vrtovi i uresne biline. Ako se uzmu u obzir sve one biline, što su 
u Salamunovih vrtovih rasle, to ćemo morati priznati, da ih je bilo 
više nego po vrtovih rimskih i grčkih. Rasli su tu mogranji i orasi, 
smokve i jabuke, palme i vinova loza, bilo je tu Uljana i sunovrata 
(Narcissus), cipra i narda, tamjana i smirne (Balsamodendron Myrrha), 
iđjirota i cimetnjaka, šafrana i aloja. U koliko se danas znade, 
imao je Salamun svoje vrtove u dva kraja. Jedni vrtovi nalazili su 
se južno od Betlehema kod Salamunovih ribnjaka, dočim su drugi 
bili u blizini Jerusolima. Sam Plinij pripovieda, da su još za nje¬ 
gova vremena bili u Siriji najkrasniji vrtovi na svietu. Koliki su 
Izrajelićani bili ljubitelji uresnoga bilja, pokazuju njihove prastare 
umjetnine, koje su pune bilinskih ornamenta. Zidovi i stupovi u 
Salamunovu hramu bijahu urešeni naelikanimi palmami, liljani i 
drugim uresnim biljem. Kameni Ijesovi izrajelskih kraljeva, koje su 
izkopali kod Jerusolima, pa koji se čuvaju danas u Parizu u muzeju 
(Louvre), upravo su obasuti lišćem, granjem, cviećem i plodovi. 

Kako je vrtlarstvo bilo u Egiptu razvijeno, prikazuju nam 
slike, koje su se u prastarih egipatskih gradnjah sačuvale. Jedna 
takva slika prikazuje nam četverouglast vrt, koji se je uz Nil pro¬ 
tezao. Tri strane toga vrta bijahu drvenom ogradom ogradjene. Od 
visokih vrata išao je na sve četiri strane širok put, zasjenjen palmami. 
Usred vrta smjestila se sjenica od vinove loze, a u sva četiri kraja 
bilo je po jedno malo jezero, u kom su plivale vodene ptice. Oko 
jezera širilo se je razno uresno drveće i cvieće, a u zadku vrta 
dizao se je prekrasan kiosk. Za Faraone se znade, da su sa svojih 
vojna donosili iz stranih zemalja uresno drveće, pa su ga uzgajali 
u kablicah, kako to danas kod nas čine sa limuni. 

Kada su semitski narodi došli sa iztoka u doticaj sa Europom, 
stadoše prenositi kulturu a s njom i kulturno bilje, a tim se poče, 
kako znamo, ponajprije u Grčkoj razvijati nov kulturni život. 



252 


Domala nadkriliše Grci u svakoj umjetnosti sve iztočne narode, a 
samo u umjetnom vrtlarstvu ostadoše daleko za njimi. Vrtovi u 
Grčkoj imadjahu dugo posve drugo značenje i drugu vriednost, 
nego u iztoku. Stari Grci držali su, da u pojedinom drveću bogovi 
stanuju, pa za to su pojedine nasade kao svetinju štovali i onda ih 
zidom ogradili, da ih odiele od grješnoga svieta. Kada se je u 
Grčkoj uz to stala i umjetnost dizati, onda su u svetom gaju sa¬ 
gradili kuću i uzdigli kip bogu. S vremenom umnožaše se po svetih 
gajevih kipovi, žrtvenici i tronozi. Prvi ti vrtovi bijahu izvan grada, 
pa nije čudo, da su gradjani rado izlazili u te gajeve, da se u toj pre¬ 
krasnoj svetinji naužiju svježega zraka. I tako postadoše s vremenom 
od svetih gajeva javni vrtovi, u kojih se je sastajao najotmeniji i 
najučeniji grčki sviet. D tih vrtovih nikla je i razvila se je i grčka 
filozofija. Sam Sokrate još nije zalazio u svete gajeve, da u njih 
svoju nauku tumači, nego je svoje učenike oko sebe sakupljao pred 
kućom svojom i na ulici. Prirode on nije poznavao, pa je mislio, 
da od nje nebi mogao ništa naučiti, te je za to i rekao o sebi, da 
nikada neizlazi izvan grada, jer da se želi pri svakom koraku nješto 
naučiti, a od drveća i od polja da nemože ništa naučiti. Nu doskora 
poče Plato prvi svoje učenike sakupljati u prekrasnom perivoju na 
obali Kefizosa. Bio je to perivoj herosa Akademosa, ogradjen viso- 
kimi zidovi i zasadjen bujnimi platanami. Mnogi putevi vodili su 
uredjenimi drvoredi, a u zelenom pročelju dizali su se žrtvenici i 
razni kipovi, đočim su umjetni vođometi zrak razldadjivali i vrt na¬ 
tapali, U gajevih, posvećenih Apolonu, počeo je Aristotele svoja 
prirođopisna predavanja držati, a nasliedio ga je tu njegov učenik 
Theophrast. D tih krajevih niknula je prva klica znanstvene bo¬ 
tanike, a zaista je to bilo najdostojnije mjesto za tu prekrasnu 
znanost. Tuđe pod vedrim nebom, pod okriljem nježna zelenila 
stvoriše se akademije i liceji, pa sve to bijaše izvan grada. Prvi 
vrt u gradu stvorio je grčki filozof, Epikur, pa je oko sebe sa¬ 
kupljao svoje učenike u svom vlastitom vrtu. Svojom ostavinom 
razpoložio je tako, da mu se učenici svakoga mjeseca jedan put 
sakupe poslije njegove smrti u njegovu vrtu, pa da mu uspomenu 
u veselju proslave. Za njim se povedoše mnogi drugi, te se tako 
i po gradovih grčkih pojaviše pojedini vrtovi. No ladanjski sviet 
imao je davno prije toga više smisla za vrtove i uresno cvieće. 
Uz voćke uzgajali su po vrtovih ruže, mirte, lovorike, bršljane, 
sunovrate, šafran, mak, levkoje i ljubice. U Ateni bila je ljubica 

najobljenijim cvietom. Aristofan spominje u Ateni trg, gdje se 
je cvieće prodavalo, pa gdje su se kupci za krasnom tom robom 
upravo jagmili. Najkrasniji grčki vrtovi digli su se po grčkih na- 
seobinah u Maloj Aziji i Africi; sav stari viek divio se je njihovoj 
krasoti, a neima dvojbe, da su ti vrtovi nikli pod uplivom iz- 
točnoga ukusa. 

U Italiji se je umjetno vrtlarstvo s prva kraja slabo raz¬ 
vijalo. Tek prema koncu rimske republike, kada seje u Rimu sročila 
sva umjetnost i sve bogatstvo svieta, podiže se i vrtlarstvo, te 
dodje za vrieme carstva do najvišega vrhunca. Prvi rimski vrt, što 
ga spominju, bio je vrt Tarquinija Superba, a u njem su uzgajali 
mak, ružu i drugo cvieće. Prve liepe vrtove stvorio je Luku!. Na 
svojih vojnah u Aziji vidio je prekrasne vrtove, pa je obljubio 
u veliko vrtlarstvo, te donio veliku množinu uresnoga bilja. Pre¬ 
krasni njegovi vrtovi širili su se uz morsku obalu u napuljskom 
zaljevu. Napravio je tu umjetne brežuljke i dolove, stvorio nježna 
jezera, zasadio najljepše bilje, tako da su mu se vrtovi mogli 
natjecati sa onimi na iztoku. Za Lukula vele, da je uredio prvi 
gradski vrt u Rimu. I sada se stade vrtlarstvo u Rimu u najvećem 
razkošju širiti. Vrtovi se u toliko umnožaše, da je počelo za poljo¬ 
djelstvo zemljišta nestajat!, a Rim je morao svoje oči uprieti na 
svoje žitnice u Siciliji i Africi. Sam se Horac u svojih odah {II. 15.) 
boji, da bi mogla prevelika ljubav za vrtlarstvom poljodjelstvu na¬ 
škoditi. Manje vrtove su ipak njegovali samo radi koristi, jer su 
po njih poglavito voćke uzgajali. 

Na početku carske dobe počelo se je vrtlarstvo u vrlo neukusnu 
liku razvijati. D to doba imali su bogatiji Rimljani na ladanju 
osim vrtova za voćke i povrće još i vrtove za zabavu. U tih umjetnih 
vrtovih rasao je šimšir i tisa, mirta i cipresa, a to drveće su tako 
obrezavali, da su od njega pravili umjetne figure. Nu do mala stao 
se je razvijati bolji ukus, a najkrasniji vrtovi pojaviše se ne samo 
na ladanju nego i u samom Rimu. Svi ti vrtovi bijahu sada vrlo 
pravilno izvedeni, ma da su i bili malena obsega. Malene ravnine 
u vrtu dizale su se sve više i više, a od jedne ravnine do druge 
vodile su stube, a cieli vrt skrivao se je za visokim zidom ili za 
ogradom od šimšira. Vrtom su se protezali ravni drvoredi sa pla- 
tanami i lovorikami, a izmedju stabala provirivali su kipovi i druge 
umjetnine. Jedni drvoredi vodili bi do ukusna malena hrama, drugi 
opet do dražestna ljetnika, dočim bi nas treći izveli do mramorna 

korita, u koje bi vodomet sipao bistru vodu, da u njoj plivaju 
šarene ribice. Malene četverokute zasadili bi ljubicom i makom, 
šebojem (žuta ljubica, Cheiranthus Cheiri ) i perunikom (/ris), makom 
i ružicom, a u zaledju toga evieća podigle se u polukrugu crne 
ciprese i pinije. Osim tili malenih ukusnih vrtova bilo je u Rimu 
za carske dobe ogromnih perivoja, u kojih su na umjetan način 
sve krasote prirode oponašali. Čilo je tu umjetnih dolova i bre¬ 
žuljaka, potoka i jezera, gajeva i zelenih tratina, malenih zvjeri- 
njaka i ribnjaka, pa uz to svakovrstnih ljetnika i kioska. 

Gdje su se u gradu kuće na blizu stisnule, gdje se uz kuću 
nije mogao protegnuti širok vrt, tamo su maleno eetvevouglasto 
dvorište pretvorili u nježan cvjetnjak. D odkopanih ruševinah pom- 
pejanskih nalazimo malne u svakoj kući malen vrtić. Zvalm ga 
viridarium. Sred vrtića dizahu se kipovi domaćih bogova, a 
izpred njih štrcao je vodomet bistru vodu, koja je padala u kamenitu 
školjku. Takovih vrtića bilo je nedvojbeno mnogo i u samom Rimu. 
Siromašniji ljudi, koji nisu nikakva vrta imali, uzgajali su cvieee 
pred prozori, a Plinij sažaljivao je to siromašno cvieće, koje mora 
u uzkih gradskih ulicah bez svjetla i sunca kukavno da životari. 

Za vrieme, kada je Rim cvao u bogatstvu i slavi, bio je pun 
vrtova i uresnoga bilja. Izmeđju gustih kupova kuca naišlo bi se 
svaki čas na kakav veliki vrt ili javan perivoj. Rim se je ciele 
godine zelenio, jer se je i po krovovih i balkonili širilo prekrasno 
evieće. Nu najviše vrtova širilo se je desnom obalom Tibra po 
ravnici i obližnjih brežuljcih, gdje su bili i carski vrtovi, u koje je 
svatko smio zalaziti. Oko Marsova polja širile su se lovorike i 
platane u pravilnih drvoredih. Pred hramovi dizala su se stara 
drveta, koja su u velike štovali i najvećom njegom čuvali. Rilo je 
tu starih gorostasnih drveta, za koja su govorili, da su rasla još 
u ono vrieme, kada su Rim osnivali. Na samom bučnom forumu, 
gdje se je najotmeniji rimski sviet sastajao, rasle su smokve i uljike 
i dizale se sjenice od vinove loze. U koliko su se rimski vrtovi i 
izvan grada daleko po zemlji razširili, razabiremo iz tužbe, kojom 
je Seneka navalio na rimske bogataše, gdje veli, da neima brežuljka, 
koji oni nebi svojimi vrtovi prekrili, da neima rieke, neima jezera, 
koje nebi svojimi perivoji zaokružili, pa da uz svaki topal izvor, 
uz svaki morski zaljev dižu svoje Ijetnike. 

I slavni Rim propade u svojoj razkoši, a divlji čopori, što su 
u Europu provalili, izbrisaše sve tragove kulture, pa nništiše i 

i sve vrtove. Nu u to doba bilo se je već pridiglo kršćanstvo, pa 
pod okriljem zanosne i svete vjere tinjala je jošte iskra stare kul¬ 
ture. Znanost se sakrila u tamnu samostansku izbicu, gdje je čekala 
egodnije vrieme, da izadje u široki sviet, a i vrtlarstvo pritisnulo 
se uz samostanske zidine, gdje su ga njegovale jedino ruke pobožnih 
samostanaea. Još dugo iza seobe naroda bijahu samostani jedina zaklo- 
ništa, gdje se uzgajalo plemenitije uresno bilje. Samostanci su u svojoj 
samoći nalazili najljepšu zabavu u vrtlarstvu, a uz to se je već 
duboko bio uvriežio običaj kititi crkvu i kipove božje najljepšim 
cviećem, pa ga moradoše samostanci sami u svojih vrtovih uzgajati. 

Dok je zapadna Europa u mrtvilu čamila, ostao je iztok još 
uviek svjež. Seoba naroda poštedila je iztočne krajeve, pa tu je 
vrtlarstvo još uviek cvjetalo, i odatle je kultura po drugi put, kako 
znamo, prodrla u Europu, nu sa mnogo manjim uspjehom nego prvi 
put. U tom vazda svježem iztoku digao se je domala duhovit narod, 
pun ukusa i ljubavi za ljepotom, te je prevladao daleko iztokom i 
zapadom. Bijahu to, kako znamo, Arapi, koji su se za gospodstva 
arapskih kalifa razširili od Indije pa do Spamje. I u tom ogromnom 
carstvu procvate na novo znanost i umjetnost, obrt i trgovina, go¬ 
spodarstvo i vrtlarstvo. U osmom stoljeću digao se Bagdad, ta bajna 
priestolnica arapskih kalifa, do znamenite visine, a uz kraljevske 
palače pojaviše se najkrasniji i najukusniji vrtovi, što ih je iztok 
vidio. Pjesnički duh arapski prionuo je osobitom ljubavju uz uzgoj 
uresnoga bilja, pa za to skupljahu u arapske vrtove sve najljepše 
cvieće, što je na iztoku raslo. I kamogod se je razširila arapska 
moć, svuda se digoše vrtovi, uredjeni onim istim ukusom, što ga 
razviše u Bagdadu, a bilo je to u sjevernoj Africi, Siciliji i Špa¬ 
njolskoj. U arapskih vrtovih zauzimalo je uresno cvieće prvo mjesto. 
Po vrtovih širila se je nebrojena množina četverouglastih malenih 
cvjetnjaka, a po njih cvale su ruže, liljani, sunovrati, šafrani, mak 
i levkoja. Ti cvjetnjaci bijahu obrubljeni nizko obrezanim grmljem 
žalvije ( Salvia ), ružmarina i despika (. Lavandula ). Dz staze dizahu 
se ciprese, naranče i četruni, a sam vrt zatvarala je šikara od lo¬ 
vorike, šimšira, mirte, jorgovana, oleandra i mogranja. Najljepšim 
uresom u tih vrtovih bijahu vitke palme, prekrasni vodometi i žu- 
boreći potoci. U kraljevskih vrtovih u Kairu izvadjahu cvjetnjake 
u obliku šarenih sagova. Šareno cvieće obrezavahu škarami tako, 
da su od toga stvorili razne slike i napise. 

Kada je arapska država propala, pojavilo se je u Europi drugo 

muhamedanske) pleme, koje je iznovice pridiglo umjetno vrtlarstvo. 
Bijahu to Turci, koji su početkom novoga vieka zauzeli Carigrad, 
te se ugniezdili u Europi. U prijašnjem jednom članku, gdje smo 
govorili o selitbi kulturnoga bilja, spomenuli smo, kako su Turci u 
Stambulu uredili prekrasne vrtove i u njih snieli sve svoje ljubimce, 
koje su u Aziji njegovali. Velika množina najljepšega cvieća, što se 
danas po naših vrtovih uzgaja, potiče iz turskih vrtova, a te naj- 
glavnije turske ljubimce spomenuli smo već prije. Iz turskoga carstva 
pa sa križarskih vojna došao je u srdee Europe velik broj novih 
uresnih bilina. Europa je počela sve više sa iztokom obćiti, a to 
je u velike uplivalo na ukus, koji se je sada stao u Europi raz¬ 
vijati. U cielom srednjem vieku nije u Europi ni bilo pravoga vr¬ 
tlarstva. Svi vrtovi služili su jedino za uzgoj gospodarstvenoga 
bilja, pa i po vrtovih, što ih je Karlo Veliki uredio, pazilo se je na 
uresno bilje dosta maćuhinski. I sada tek u novom vieku prepo¬ 
rodilo se je vrtlarstvo s nova. 

Bilo je to u 14. stoljeću, kada se je Italija novim životom 
preporodila. Italija se zaletila u svjetsku trgovinu, pa uz bogatstvo 
stekla i bolji ukus. Uz pjesničtvo i umjetnost stalo se odmah dizati 
vrtlarstvo. Pravi cviet umjetničkoga preporoda, talijanska renesansa, 
razvi se tek u 15. stoljeću. Kolievka toga preporoda bijaše u Fi¬ 
renci. Ovdje kao da se je sročilo sve bogatstvo, sva umjetnost, pa 
pod uplivom visoko razvijena ukusa stvoriše se najkrasniji vrtovi, 
kojimi se još danas Firenca ponosi. I iz Firence potekla je struja 
novoga preporoda u Rim, da tu uzkrisi staru zakopanu rimsku slavu. 
Čopori divljih naroda prolazeći toliko puta kroz stari Rim, poharali 
su carske i gradske vrtove, porušili obeliske, zatrpali kipove, pa je 
sve to ležalo kao mrtvac u grobu. I dogodi se evo sada čudo. 
Mrtvac oživio, pa se digao iz groba u novom i ljepšem sjaju. Još 
su stajale ruševine od vrtnih ograda i ljetnih palača kao strašila, 
iz zemlje provirivale su vrtne terase, a vješta ruka modernoga 
umjetnika pretvorila je te ruševine u divne umjetnine. Uz to valjalo 
je samo porušene i polomljene stupove izpraviti, mramorne školjke 
i korita očistiti, a zakopane kipove na stara podnožja postaviti, pa 
su stari rimski vrtovi opet oživjeli. Od Plinija mladjega sačuvali su 
se vjerni opisi rimskih vrtova, pa po tih opisih počeše same vrtove 
uredjivati. Uz to se dizahu u Rimu nove palače, a uz njih stvoriše se i 
novi vrtovi. Kojim su ukusom mnogi ti vrtovi bili izvedeni, razumjet 
ćemo odmah, ako spomenemo, da su osnove za njih izadjivali umjet- 

nici prvoga reda, kao što bijahu Rafael i Michel Angelo. I mnogi 
ti vrtovi stoje još danas onako nepromienjeni, kako su izašli iz 
ruku prvih umjetnika. 

Svi talijanski vrtovi odlikuju se prekrasnim vidikom, jer su svi 
položeni po obroncih dražestnih brežuljaka. Navrh vrta diže se 
Ijetnik, a pred njim se razastrla široka terasa. Sa ravnine te spu¬ 
štaju se kamenite stube u dva reda, te vode na sve niže i niže 
terase. Sred svake ravnine uhvatilo se mramorno korito bistre vode, 
a oko njega se uzdižu šiljate eiprese. Na okolo se poredali kameniti 
stupovi i svodovi, a izpod njih nas pozdravljaju u mramoru izkle- 
sani bogovi i nimfe. Drugdje opet skaču veselo u vis oholi vodo- 
meti. Lovoriku i šimšir obrezuju, kako su to još za carsko doba 
činili, a izpred tamna njihova zelenila iztiču se bieli mramorni ki¬ 
povi. Nu šarena cvieea i zelene tratine nećeš po tih vrtovih naći, 
pa i najveći dio drveća stisnuo se na rub vrta uz ogradu. Sav čar 
tih vrtova naći ćemo poglavito u prekrasnom vidiku na ponosni 
grad ili na nježnu ravninu ili nedosiino more. 

Zlatno doba talijanske umjetnosti jedva da je potrajalo dva 
stoljeća, jer već prema koncu šestnaestoga stoljeća preuze Francezka 
u svoje ruke uzgoj umjetnosti. Fini ukus, koji su Francezi u svakom 
pogledu pokazivali, dignuo je doskora francezku umjetnost do svjet¬ 
skoga glasa. I od to doba pa sve do danas nije Franceza nitko 
nadkrilio ; oni još uviek služe za uzor svemu ostalome svietu. Pa i 
vrtlarstvo razvilo se je u Francezkoj u onom obliku i ukusu, koji 
danas gospoduje svietom. Pariz je danas duša toga ukusa, komu se 
malne sav sviet pokorava. Neima danas na svietu grada, koji bi se 
mogao svojimi vrtovi sa Parizom takmiti. I mnoge te prekrasne 
umjetnine znala je bura političke borbe poharati i uništiti, nu one 
su se uviek u starom sjaju preporodile. Parižki sviet je svom dušom 
obljubio svoje vrtove, pa ih uviek kao narodnu svetinju štuje i njeguje. 

Prvi poticaj franeezkomu vrtlarstvu došao je iz Italije, iz Fi¬ 
rence, toga glavnoga siela talijanske renesanse. Katarina medicejska 
udavši se za Ljudevita XIII. dala si je uz Tuillerije urediti prekrasan 
vrt po talijanskom ukusu, nu taj su vrt kao što malo ne i sve druge 
iz iste dobe po franeezkom preustrojili, a jedino Luxenbuižki vrt 
sačuvao se je u prvotnom svom obliku. Tu još vidimo mramorne 
vodopade, stube, koje od terase do terase vode, tu još nalazimo 
ravne drvorede i ciele redove mramornih kipova kao da smo u me- 
dicejskom vrtu u Firenci. 

Iz Minskoga svieta. I. 17 

čisto francezki ukus u vrtlarstvu razvio se je za vrieme Lju¬ 
devita XIV. Iz lake talijanske renesance razvio se je prekrasni, nu 
gdješto i prebujni barokni slog, koji je svimi umjetnostmi prevladao, 
pa i vrtlarstvom. Glasoviti vrtlar Ljudevita XIV., Le Notre, izveo je 
uz kraljevske Ijetnike i palače vrtove u najćišćem baroknom slogu, 
koji postadoše uzorom umjetna vrtlarstva. Tako dobiše sada Fon- 
tainebleau, St. Germain, St. Clouđ, Versailles i Tuillerije najkrasnije 
vrtove, koji su bili u jednom slogu do kraja izvedeni. Prva pro¬ 
mjena u tih vrtovih, što bi nam u oči udarila, bila je u ogradi. 
Pri starijih vrtovih nije nitko na to pomišljao, da bi i ograda mogla 
biti vrtu na ures, pa su vrtove ograđjivali visokimi ziđinami. Dosadne 
i neukusne te zidine vukle bi se ciele sate daleko oko vrta, pa bi pred 
vanjskim svietom sakrivale krasote i dražesti samoga vrta. Le 
Notre ogradi svoje vrtove ukusnimi željeznimi rešetkami, a kroz re¬ 
šetke provlačile su se čvrste željezne šibke u obliku striela sa po- 
zlaćenimi šiljci. I kroz tu rešetku bio je otvoren vidik u sam 
vrt. Na isti način bijahu izvedena i visoka vrata. Već pri vratih 
udarila bi u oči prekrasna palača, koja se diže na visokoj i 
umjetno napravljenoj ravnini, tako da nadkriljuje sav vrt. Ako se 
obazremo vrtom, što palaču obkoljuje, to će nam se on prikazati 
samo kao nastavak palače. Drveće je tu tako poredano i obrezano, 
da tvori ogromne dvorane, nježne sobice, duge hodnike i svakovrstne 
zakutke, a uz to su se poredale mramorne klupe i bieli kipovi. Sve 
je tako cisto i pravilno izvedeno, da nam se sav vrt prikazuje kao 
savršena umjetnina. I nigdje nije vidik zatvoren, pa od svake 
točke imaš pogled na veličanstvenu palaču, kao što i od palače 
možeš sav vrt pregledati. Palača je kao sunce, od koga svjetle zrake 
prolaze eielim vrtom, a oko same palače razvila se je najveća razkoš. 
Tu na uzvišenoj ravnini u zelenoj tratini, koju je obrubilo nizko 
šimširovo grmlje, sređalo se je šareno evieće sa bojađisanim por¬ 
culanom u prekrasno izšarane sagove. Tu se šire dva reda snažnih 
naranča, a izmedju njih hvataju velika, kamenita korita bistru vodu. 
Oko vode i iz vode dižu se gorostasni kipovi raznih bogova i morskih 
nemani, koji na svečane dane bacaju vodu u korito. Sa uzvisine oko 
palače spušta se širok prilaz polagano u vrt, te ga presieca u dvie 
polovice. Sa svake strane prilaza šire se ravni drvoredi. Na kraju 
svakoga drvoreda, a osobito gdje se drvoredi križaju, diže se vodomet 
ili kip, stup ili obelisk, hram ili kiosk, tako da oko svaki čas na¬ 
lazi nove dražesti. Ovako pravilno uredjeni vrtovi sa otvorenim! vi- 



dići nedvojbeno su kasnije potaknuli cara Napoleona III., da je dao 
kroz labirint parižkih kuća prosjeci ravne i široke ulice, tako da 
se na kraju ili na križanju tih ulica uviek vidi kakav veličanstven 
spomenik ili kakva monumentalna sgrađa. 

Iza dobe Ljudevita XIV. podjoše sve umjetnosti novim putem. 
Za njegova nasljednika, Ljudevita XV., stao se je mjesto barokna 
sloga razvijati novi slog: roccoco. I taj novi slog udomio se je 
u osamnaestom stoljeću i u vrtlarstvu. Ona dostojanstvenost, kojom 
su se odlikovali vrtovi Le Notre-ovi, izvrgla se je u sićušnost, premda 
se o njoj nemože reci, da ona nije dosta često bila upravo đra- 
žestna. Grmeljke su kovrčasto obrezavali, od cvietnjaka su htjeli 
praviti umjetničke slike, a k tomu su dodavali školjkaste špilje i 
maljušne vodopade i vodomete, tako da su ti vrtovi u svem od¬ 
govarali onomu slogu, kojim su umjetnici onoga vremena uresivali 
dvorane po palacah. 

Prema koncu osamnaestoga stoljeća nastade u Francezkoj nov du¬ 
ševni prevrat. Potišteni narod počeo se je opirati onomu gospodstvu, 
koje ga je htjelo pod robski jaram skučiti. To gospodstvo tištilo je 
ne samo duh čovječji, nego se je nametnulo i slobodnoj naravi, ne- 
dopuštajuć ni samomu drveću, da smije rasti po svojoj miloj volji. 
Narod se tomu opre, a taj odpor prešao je u sve grane umjetnosti. 
Svuda se je sada išlo za tim, da se stvore onakovi naravni i jedno¬ 
stavni oblici, kojimi se je stari viek odlikovao. I tako nastade novi 
slog, slog propađajuće renesanse (Zopfstiel). I u to doba, kada su 
ljudi tako rekuć prvi put uvidjeli, da su bregovi i dolovi u svojoj narav¬ 
noj ljepoti zbilja liepi i dražestni, kada je sviet pohrlio na putovanja, 
da se naužije čiste i nepokvarene prirode, postađoše rococo - vrtovi 
svietu odurni, čaroban sjaj tih vrtova postao im je mrzak, jer su 
u njih motrili izljev razmažena i pokvarena plemstva i dvora. Drveća 
nehtjedoše sada više obrezavati, nego ga pustiše, da raste, kako mu 
se hoće. Ostrižene grmljike odstraniše iz vrtova, pa isađa nestadoše 
ujedno i ravni drvoredi i umjetno izrezuckani cvjetnjaci. Mjesto 
ravnih kanala i mramornih korita sa vodopadi i vodometi provukoše 
kroz vrt vijugav potok. U tih novih naravnih vrtovih iz ove dobe 
vukli su se posve nepravilno zavijeni putevi, a oni bi nas doveli sada 
kakvoj džamiji ili grčkomu hramu, sada kakvom osamljenom ljetniku 
ili mahovinom obrasloj kolibi. Drveće u tili vrtovih bilo je ili en~ 
pravilno porazbacano kao u kakvoj šumi, ili se je skupljalo u nježne 
gajeve, a krošnje su im se svuda slobodno razvijale, jer ih nije 

više ravnala čovječja ruka. Toj naravnoj ljepoti mnogo je još doprinielo 
i to, što su u vrtove stali unašati razno uresilo drveće iz stranih 
krajeva, a osobito iz sjeverne Amerike. Bile su to prave akacije i 
gledičije, amerikanski hrastovi i tulipanovci, te raznovrstno crno- 
gorično drveće. I u tom slogu postade perivoj: Ermeneville kod Pariza, u 
kom je umni Rousseau proživio zadnje dane svoga života, zatim: Mali 
Trianon kod Versaillesa, u kojem je najradje boravila nesretna Marija 
Antoinetta. 

U devetnaestom stoljeću stadoše se naravni francezki vrtovi 
znamenito preobrazi vati. Prestadoše sada po vrtovih graditi one ne¬ 
ukusne kolibe, Ijetnike i hramove, kojimi su bili prenapunjeni fran¬ 
cezki vrtovi koncem osamnaestoga stoljeća, a onu tužnu jednoličnost, 
koja je dotle po vrtovih vladala, ođstraniše tim, da su uveli u vrtove 
vesele, zelene tratine i šarene cvjetnjake. I tako su sada vrtovi 
mnogo bolje i ukusnije oponašali uarav, nego prije. U tom novom, 
modernom obliku susrićemo vrtove po svih većih gradovih Europe. 

Naši noviji moderni vrtovi imadu tu značajnu osebiuu, da obično 
spajaju po više slogova u jednu cjelinu. Čine tu upravo ono isto, 
što čine i graditelji po gradovih, gradeć uzporedo kuće sad po jed¬ 
nom, sad po drugom slogu. Uz dvor hvata se obično vrt u lakom 
i veselom liku renesanse, dočim se dalje od dvora sye to više oponaša 
narav po novom pročištenom slogu francezkom. I u tom su moderni 
parižki vrtovi pravim uzorom, kao što su n. p. Bois de Boulogne 
i Buttes Chaumont. Parižki se vrtovi odlikuju vanređnom či¬ 
stoćom i osobitim ukusom, kojim re laju boje, pa i pojedine skupine. 
Najljepšim uresom tih vrtova su nježne zelene tratine, koje se neob- 
rubljuju više šimširom, nego žeijeznimi lukovi i širokim viencem ša¬ 
rena cvieća. Sićušnih cvjetnatih sagova riedko je tu naći, obično se 
po tratini razređjuju okrugli ili jajoliki cvjetnjaci sa pelargonijami, 
fuksijami, begonijami i drugim biljem bojadisana lišća. Gdje se 
talijanski ukus oponašati želi, tamo se usred tratine dižu kipovi 
od mramora i bronca, te ogromni vrčevi omotani vijugavkami, iz 
kojih proviruju ciele kite prekrasna cvieća. Oponašajuć narav prave 
Francezi brežuljke, pećine, jaruge i jezera upravo umjetničkom savr- 
šenošću. U Njemačkoj prave takve okolične slike tako sićušno i ne¬ 
ukusno, da im se smijati moramo, kako to sami Niemei priznaju. 
U parižkih vrtovih izvedeno je sve tako, kao da čovjek vidi 'golu, 
čistu narav, kao da tu nije čovjek imao svoje ruke. Svaka i naj¬ 
sitnija stvarca pokazuje, da su ti vrtlari pravi umjetnici, pa da su 

svoju umjetnost u prirodi učili. U zapadnoj Europi podiglo se je 
vrtlarstvo još i mnogimi bilinskimi doseljenici, koji u srednjoj i 
iztočnoj Europi nemogu uspievati. Mnogo slikovito crnogorično 
drveće, te onda vazdazeleno listnato drveće iz Japana i Kalifoinije 
preživi lako zimu po svoj zapadnoj Europi. A ima i mnogo palma, 
muza, bambusa, banana, pandana i mnogoga drugoga tropskoga 
bilja, koje tuđe lako uspievati može, pa se je mnogomu prohtjelo, 
da si stvori tropske vrtove i gajeve. I kada čovjek stupi u park 
Monc'uux u Parizu ili Batterseepark u Londonu, onda mu se čini, 
kao da ga je njetko prenio u tropske krajeve. 

Prije nego što završimo našu sliku o razvoju vrtlarstva, mo¬ 
ramo se još povratiti u Englezku, gđ,e se je vrtlarstvo u posebnom 
liku razvilo. Kada su se u sedamnaestom stoljeću u Englezkoj sve 
umjetnosti stale bujno razvijati, preotela je mah renesansa, pa i 
vrtovi, što ih u to doba velikaši oko svojih palača urediše, bijahu 
po zabtjevih talijanske, i franeezke renesanse izvedeni. Ima tu još 
danas njekoliko takvih vrtova, koje potomci starih plemićkih obitelji 
kao obiteljsku svetinju čuvaju, pa ib uviek u istom slogu uzdržavaju. 
Kako je englezki duh bio od uviek slobodouman, kako se nije ni¬ 
kada htio robski podvrći pod stroge zakone klasične umjetnosti, to 
se je on mnogo ranije od Franceza otresao stranoga skrbničtva. I već 
u sedamnaestom stoljeću vidimo, kako su se Englezi podigli proti 
vrtovom u slogu renesanskom, zahtievajuć, da se narav nesmije 
skučiti pod robske zakone, jer da je narav sama najveća umjetnica, 
koju čovjek neinože nikada nadkriliti. Mjesto renesanskih vrtova 
posta više onda kao uzor vrtlarstvu: englezki park. 

Englezki park nije ništa drugo, nego liepa englezka šuma. Kako 
u Englezkoj neima već od davna crnogorična drveća, tako ga ne- 
viđimo ni u englezkom parku. Nalazimo tu samo listnato drveće, 
a međj njim u prvom redu hrast, čemu se često pridružuje još i 
bukva, javor i bieli jasen. Sa vazdazelenim lišćem raste tu samo 
božikovina ( Ilex) i bršljan, koji malne sva stabla obmata. Dr- 
veta rastu tu porazbacana kao u kakvoj riedkoj šumi, a pod njimi 
se širi zelena tratina, po kojoj pasu pitome srne, pa i ovce i go¬ 
veda. Nigdje tu neima guste šikare, da kroz nju nemožeš prodrieti. 
Pravi englezki park neima ograde; on se polako gubi u brežuljkastoj 
okolici, gdje ga zaokružuju oranice, ogradjene živim plotom. En¬ 
glezki park je u svojoj naravnoj ljepoti nedvojbeno liepim uresom, 
ali nije nikakva umjetnina, nu Englezom je u velike omilio, tako, 

da se je već u osamnaestom stoljeću po svoj zemlji udomio. IJ svojoj 
jednoličnosti nepruža on čovjeku nikakva drugoga užitka, nego što ga 
ima u običnoj šumi. Kroz park provlači se samo jedan krivudast. 
put. Drugih puteva i staza tu neima, jer Englez najradje hoda po- 
prieko po tratini, pa svako umjetno razređjivanje drveća pričinjalo 
bi se Englezu kao stezanje njegove osobne slobode. 


IX. 

Uzgoj mesnoga bilja. — Uresno drveće: divlji kesten, bagrem, jablan, žalostna 
vrba, platana, javor . — Selitba i simbolika uresnoga ccieea. — Cvieće iz sta¬ 
roga i srednjega vieka: verbena, pietlova kresta, šeboj, jaglac, pemnika, liljan, 
karanfil i božur. — Cvieće iz Turske i Male Azije: Uilipan i tulpomanija, 
zunibul. žabnjak, zvonik i jorgovan. — Cvieće iz Japana i Kine: hortenzija, 
guernsegski liljan i kamelija. — Cvieće iz Amerike: georgina, dragoljub, sunco¬ 
kret, kaktus i aloj. ■— Cvieće iz Afrike. 

Razvojem umjetna vrtlarstva umnožao se je i broj uresnoga 
bilja. Vrtlari tražili su u vlastitoj domovini ljepše biline, pa ili onda 
sadili na obrađjenom i ugnojenom zemljištu svoga vrta. Pod paž¬ 
njom čovječjom promieniše se tu mnoge biline, a čovjek je za raz- 
plod birao uviek onakve odlike, koje su mu se više milile, koje su 
imale ljepše i punije cvieće. Komu je iole poznato umjetno vrtlarstvo, 
taj će znati, koliko je čovjek umio stvoriti raznih suvrsti i odlika 
od jedne jedine vrsti. Pogledajte samo katalog kojega vrtlara, koji 
prodaje uresno bilje, pa ćete vidjeti, koliki se bezbroj suvretica od 
pojedinih bilina danas uzgaja. Veliki dio toga bilja nije dakako 
čovjek u svojoj zemlji našao, nego je vrlo često posizao u daleke 
krajeve, da u svoj vrt snese sve, što je tamo liepa našao. Svi krajevi 
svieta doprinesoše za naše vrtove svoje najljepše biline, a. broj tih 
bilinskih doseljenika siže na više tisuća. Daleko bi zašli, kada bi 
htjeli nabrajati i opisati porieklo svih uresnih bilina, što se po naših 
vrtovih uzgajaju, a to nam nije ovdje ni svrha. Zadovoljit ćemo 
se, ako spomenemo samo najglavnije i najpoznatije vrsti uresnoga 
drveća i cvieća, kojimi se naši vrtovi ponose. 

Najpoznatije uresno drvo u naših krajevih jedivji kesten 
(Aesculus Hippocaslanum , Rosskastanie, castagna cavallina). Nedvoj¬ 
beno je to najljepše strano drvo, koje se je kod nas udomilo. Divlji 
kesten se kod nas Iako prima i dosta brzo uzraste u visoko drvo sa 
širokom i punom krošnjom. Već rano sa proljeća prolista, a brzo za 
tim razvija prekrasne cvjetove. Oko godine 1550. donesoše Turci 

divlji kesten u Europu, gdje su ga u Carigradu rado sadili radi nje¬ 
gova prekrasna cvieta, koji se je osobito milio njihovu ukusu. Turci 
su mislili, daje plod od divljega kestena dobar liek za sipljive konje, 
pa odatle je poteklo njegovo njemačko ime i latinski pridjevak. Qua- 
ckelbeen, liečnik carskoga poslanika Busbeka u Carigradu, poslao je 
plodove od divljega kestena glasovitomu vrtlaru Clusiusu, koji je 
bio (od g. 1573. do g. 1588.) nadzornikom botaničkoga vrta u Beču, 
pa tako niknu god. 1576. prvi divlji kesten u Beču. Iz Beča se je 
on brzo po svoj Austriji razširio. U Njemačku odnio ga je Clusius 
g. 1588. U Francezkoj uzgojiše prve kestene god. 1615. iz sjemena, 
što su ga iz Carigrada dobili. Odmah za tim stadoše ga saditi i po 
Englezkoj. Sada rado sade manju suvrsticu sa prekrasnim crvenim pa 
i žutim evietom, i onda pojedine odlike sa punim cvietom. Plod od 
divljega kestena dobra je krma za divljač i za ovce, a u novije 
vrieme vade iz njega škrob, koji miešaju u brašno naših žitarica. 

Drugo vrlo obično drvo, što se kod nas po drvoredih sadi, je 
bagrem (Ttobinia Pseudacacia). Bagrem je kod nas poznat još pod 
imenom akacije, ali je to ime krivo, jer bagrem nije ni najmanje u 
rodu sa pravimi akacijami, nego je srodan našemu grahu, komu po 
cvietu i plodu naliči. Domovina bagrema je u Americi u Virginiji, 
odkle ga je donio Jean Robin g. 1601. u Francezku. Najstariji bagrem 
raste danas u botaničkom vrtu u Parizu (jardin des plantes). a za¬ 
sadio ga je god. 1636. Vespasian Robin, vrtlar Ljudevita XIII. Iz 
Francezke se je bagrem vrlo brzo razširio po svoj Europi, jer su 
o njem govorili, da brzo raste, pa da bi kao šumsko drvo mnogo 
više koristi donio, nego naše domaće drveće. Danas bagrem sve 
rjedje sade kao uresno drvo, jedino po vrtovih vidimo još njeke 
surodice sa crvenim cvietom, sa okruglom krošnjom ili sa visečimi 
granami. 

Jablan (Populus ppramidalis) svojom je uzkom i šiljatom 
krošnjom najljepši ures naših drvoreda. Domovina jablana je na 
Kavkazu i u Perziji, odkle su ga tek oko početka osamnaestoga 
stoljeća u Italiju donesli, radi čega su ga s prva kraja talijanskom 
ili lombardezkom topolom nazivali. Iz Italije prenieli su ga u Fran¬ 
cezku god. 1749., a u isto to vrieme razširio se je i po ostaloj 
Europi. Dugo vremena rasli su u Europi samo mužki jablani, na 
kojih se nikada plod nerazvija, jer u njihovih cvjetovih nalazimo 
samo prašnike, a nikada pestiće. Jablan naime kao i vrba ima uviek 
na jednom stablu cvjetove sa prašnici, pa ta mužka stabla su jalova* 



264 


jer nemogu plodom roditi. Cvjetovi sa pestići razvijaju se uviek na 
drugom stablu, i samo ta stabla nose plodove. Danas su takovi 
ženski jablani u Europi još vrlo riedki. 

Zalostna vrba ili strmogled ( Salix habijlon i. cd) sadi se kod 
nas kao žalostno drvo najrađje po grobljih. Zalostna vrba potiče iz 
Male Azije, a prvi ju spominje (oko god. 1000.) arapski lieenik i 
prirodoslovac Aviecena, pa se zna, da su ju Arapi najviše po Europi 
razširili. Njene ponikle grane pobudjuju u čovjeku sjetu i tugu, a 
već u Davidovili psalmih se pjeva, kako su Izrajelićani u babilon¬ 
skom zatočenju sjedili uz babilonske vode i plakali, opominjući se 
Siona, pa o žalostne vrbe vješali harfe svoje (psalam 137.). Od ža- 
lostne vrbe rastu po Europi samo ženska drveta, jer su valjda prve 
sadjenice, što su u Europu donesli, bile od ženskih stabala. 

Platana i to iztočna platana ( Pfatanus orientalis ) potiče iz 
Azije, gdje su ju već u prastaro doba kao uresno drvo uzgajali, a 
u svetom pismu spominje ju prorok Ezekijel (37, 8). Kserkse obljubio 
je platanu na toliko, da ju je upravo obožavao, a Darij dobio je na 
dar od bogatoga Pjthiosa zlatnu platanu. U Grčku, čini se, da je 
platana došla već u najstarije doba, jer ju spominju već uz trojanske 
junake. Kasnije poslala je platana u Grčkoj najmilijim uresnim dr- 
vetom. U Ateni nalazila se je jedna gorostasna platana, pod kojom 
su grčki filozofi svoje učenike sakupljali i podučavali. U Italiji nije 
platana s početka htjela pravo uspievati, nu kasnije se je- tu posve 
svikla i udomila, te je postala za vrieme republike vrlo omiljelim dr~ 
vetom. Kimski govornik Hortensij zaljevao je svoje platane vinom, 
da mu bolje uspievaju, a i drugi rimski velikaši nalazili su u tom ple¬ 
menitu zabavu, da su sami platane sadili. Kako oko stabla i granja 
platane nisu mogli obaviti vinovu lozu, to su ju Rimljani nazivali 
coele , 'S , neženjom, dočim su za briest govorili, ako je bio vinovom 
lozom obavit, kao što je to obično bivalo, da je mar ii a , oženjen, a 
ako je bio bez vinove loze, da je viđua, ili udovica. 

Uz iztočnu platanu sade kod nas vrlo često po drvoređih još 
i zapadnu platanu (. Platanus occidentaUs). koju donesoše iz sje¬ 
verne Amerike. Jedna i druga vrst odlikuje se tim, da joj se kora 
svake godine lupi i onda odpada. Zapadnu platanu sadili su naj¬ 
prije u Englezkoj, odkle su ju u Francezku prenesli i osobito godine 
1754. u veliko oko Trianona razsadili. 

Platani naliči po lišću javor (Acer Pseudoplatanus ), pa ga ljudi 
vrlo često s njom zamjenjuju. Domovina javora je u južnoj Europi. 

Kod nas sade u drvorede dosta rado još jednu vrst sladkoga javora, 
na kom se po lišću izlučuje slador u vrlo sitnih kapljicah. Domovina 
toga javora je u Americi. 

Međja rjedjim uresnim drvećem, što ga kod nas sade, mogli 
bi spomenuti tulipanovac, magnoliju i virginsku cipresu iz Amerike, 
zatim smrekušu iztočnu (Tliuia orientalis ) iz Japana i smrekušu za¬ 
padnu (Thttia orridentalis) iz Kanade, dočim sve ostalo listnato i 
crnogorično drveće, što ga u naše vrtove snesoše iz Azije, Amerike 
i Australije, moramo mimoići. 

Uzgoj uresnoga cvieća stao se je u Europi u velike raz¬ 
vijati tek u šestnaestom stoljeću. Po starih rimskih i grčkih vrtovih 
cvao je već mnogi liepi evietak, pa ipak je svaki naš i najmanji 
vrt bogatiji cviećem, nego što je bio ijedan rimski vrt. Prava ljubav 
za uzgojem cvieća došla je tek u šestnaestom stoljeću iz Perzije u 
Carigrad i odavde tek u ostalu Europu. Iztočni narodi bijahu dotle 
najveći ljubitelji cvieća. Po svojih vrtovih natjecahu se, da što 
ljepše i raznobojnije cvieće uzgoje; u tom je njihov poletni duh na¬ 
lazio najveću nasladu. Najveći dio cvieća, što se još danas po naših 
vrtovih i prozorih uzgaja, potekao je sa iztoka. Nu to uresno cvieće 
se je polagano već i prije u Europu selilo. Bili su to ponajprije 
kršćanski propovjednici, koji su u Aziju zalazili, pa snašali u svoje 
samostanske vrtove u Europi mnogo liepo cvieće. 1 križarske vojne 
mnogo đoprinesoše, da se je znatan broj uresnoga cvieća sa iztoka 
u Europu uselio. Nu najveći dio cvieća donesen je u Europu onda, 
kada su se Turci u Carigradu ustalili, te po svojih vrtovih bezbroj 
iztočnoga cvieća uzgajali. Sa Carigradom bio je u prvo vrieme u 
najbližem doticaju Beč, pa je tako cvieće iz turskih vrtova najprije 
u Beč doputovalo. U to vrieme živio je u Beču veoma zaslužan 
vrtlar, Clusius, koji je najviše doprinio procvatu vrtlarstva u Beču. 
Car Maksimilian I. išao mu je u velike na ruku, dao mu sva sredstva, 
da što sjajnije uredi vrt u Laksenburgu i u samom Beču, pa naložio 
svomu poslaniku u Carigradu, da mu što više uresnoga bilja pri- 
pošalje. U isto vrieme stali su razni putnici donašati u Europu 
uresno cvieće iz Indije i Amerike, pa seje tim ukus u uzgoju cvieća 
sve više razvijao. I već sada pojavio se već velik broj vještih vr¬ 
tlara, koji su cviećem i sjemenjem u velike trgovali, tako da se je 
uresno cvieće u brzo po svih zemljah razširilo. Medju vrtlari bijahu 
najglasovitiji Jean i Vespasian Robin, za koje smo već spomenuli, 
da su u Pariz prve bagreme donieli i posadili, zatim Emanuel Sweert, 

vrtlar Rudolfa II. u Beču. Kada su se u to vrieme otvorili svjetski 
putevi u Ameriku, Aziju, Afriku i Australiju, onda donašahu trgovci 
sve veći broj uresnoga cvieća u naše vrtove, a njim se pridružiše 
đomala i botanici, koji su prolazili od kraja do kraja, proučavajući 
bilinski sviet, pa nalazili mnogi cvietak, kojim se danas naši vrtovi 
ponose. I tako neima danas zemlje, koja nebi bila nješto dopriniela 
uresu naših vrtova. 

Nježna ćud čovjeka, koji je ljubio narav, nalazila je u liepom 
cvieću uviek najbolji izraz svojih čuvstva, pa to je najviše doprinielo, 
da se je uresno bilje tako brzo razširilo. Za svako Iiepo čuvstvo 
nalazio je čovjek cvietak, u kom je vidio sliku svoga osjećanja. Či¬ 
tajte naše narodne ženske pjesme, pa ćete vidjeti, kako je nježna dje¬ 
vojačka duša uz cvieće prirasla. Ona ga opieva i suzami zaljeva, raz¬ 
govara sa smiljem i koviljem, tuži se ljubici da dragog neima, komu bi 
ju dala, smilje i kovilje daje milomu konju u jasle, nu cvieće joj je 
živo, pa joj u pjesmi odgovara. I bivalo je tako kod svih naroda 
od pamtivieka, svuda su u cvieću znali naći sliku i priliku svojih 
čuvstva. Liljan je postao simbol čistoće i neđužnosti, a ljubica če¬ 
dnosti. Iz ružina pupoljka provirivao je plamečak ljubavi, a ruž¬ 
marin i mirta obmatala se je oko sretne nevjestine glave. Kod 
iztočnih naroda stvorio se od te simbolike podpun jezik, žive rieči, 
kojimi su izražavali ljubav i prijateljstvo, tugu i veselje, pa taj 
jezik razumiju danas po svem djevojačkom svietu. Grci su imali svoju 
boginju cvieća: C hl oris, a Rimljani svoju: Floru. Grčka priča 
pripovieda, da je bog Zephyr vidio po noći dražestuu Chloris, kako 
izlazi iz kuće svoga otca, pa se u nju zagledao i uzeo ju sebi. U 
pojutarje bračne noći dao joj kao uzđarje gospodstvo nad cviećem. 
Ona mu rodi sina, kojega nazvaše : Karpos, što znači plod, a bog Zeus 
dade mu gospodstvo nad voćem. 

Odkako je Čovjek cvieće uzgajao, mienjao mu se često i ukus. 
Sto mu je danas bilo milo, na to je sutra gotovo zaboravio, pa si 
je našao medju cviećem drugoga ljubimca, s kojim se je veselio i 
tužio. I tu je moda, kao i što u svem životu čovječjem, od uviek 
gospodo vala. Nu uza svu tu nestašnu i promjenljivu modu bilo je 
medju cviećem sretne djece, koju je čovjek u svako doba jednakom 
ljubavju grlio i ljubio, kao što ima umjetnika i pjesnika, koji će 
nam se uviek militi. Cvieće to sliedilo je čovjeka po svih krajevih 
svieta, mililo se u starom i novom vieku, njim se kiti mladost kao 
i starost, njim se resi glava sretne nevjeste kao i hladno čelo mila 

pokojnika, njim se ponosi isto tako najsiromašniji vrtić kao što i 
kraljevski perivoj. I medju timi čovječjimi miljenci na prvom mjestu 
stoji ruža, ta kraljica svega cvieća. Ako itko, to sigurno ona zaslužuje, 
da joj poseban članak u ovoj knjizi posvetimo, a ovdje ćemo samo letom 
da prođjemo ostalo ljepše evieće ,koje se je po naših vrtovih udomilo. 

Od cvieća, što se je u starom i srednjem vieku uzgajalo, 
pa se do danas uzdržalo, ima dosta malo. Najglavnije vrsti bile bi ove: 

Verbena (Verhena supina, Eisenkraut, verbena) resi još uviek 
naše vrtove, kako je resila vrtove u starom vieku. Ona raste divlja po 
Hrvatskoj i po svoj južnoj Europi, a spominje ju već Diosko- 
ride. Po svoj prilici bila je to ista ona bilina, koju Plinij nazivaše 
svetim zeljem, koje je uviek ležalo na Jupitrovu žrtveniku, a granje 
njegovo nosio je svećenik — zvahu ga Verbenarius — pred sve¬ 
čanim poslaničtvom kao znak miroljubivosti. Nove vrsti verbena došle 
su u europske vrtove u prvoj polovici devetnaestoga stoljeća. 

Pietlova kresta ( Celosia cristatu , Hahueiikamm cresta di galo) 
je azijataka bilina, koju su već u starom vieku uzgajali, gdje ju već 
Plinij spominje (pravi amarant), pa se još danas uviek po Italiji i 
kod nas po vrtovih sadi radi njene purpurno-crvene boje. 

Šeboj ili žuta ljubica ( Cheirantus Cheiri, gelbe Feigel, leu- 
cojo giallo) bio je već u starom vieku kod Grka omiljeo cviet. Rim¬ 
ljani su ga tako obljubili, da su od njega najradje vience pleli. Kasnije 
su ga po samostanskih vrtovih najviše uzgajali, a danas nećemo naći 
vrta, u kom nebi on cvao. Šeboj je bio u modi u sedamnaestom vieku, 
a u to vrieme su u Augsburgu uzgajali šeboje sa punim cvietom. 

Jaglac ( Primala veris, elatior i acaulis , Schlusselblume, primola) 
cvao je već po rimskih vrtovih. Plinij ga je slavio kao najraniji 
proljetni cviet, jer ga je dvanaest bogova slalo sa bregova u dolove 
kao viestnika vesela proljeća. Jaglace sa punim cvietom uzgajali 
su već god. 1595. u Wiirtembergu. Mnogobrojne vrsti i odlike jaglaca 
naći ćemo po svih naših vrtovih. 

Perunika (Iris, Schvvertlilie, iride) još je danas po naših vr¬ 
tovih jedna od najčešćih krasnica. Kod našega puka je pierunika 
vrlo obljubljena bilina, a narod ju s djevojkom prispodablja i pjeya: 

»Oj djevojko, plava peruniko ! 

Jesi V moga konja napojila?« 

Već u starom vieku vrlo su rado po vrtovi sadili firentinsku 
peruniku (Iris florentina ) sa modrušasto-bielim cvietom. Korien od 



268 


te perunike kao i od naše domaće vrsti (Iris gennanica ) prodavaju 
za liek i paifimeriju (Ijubičin korien, Veilchenvvurz, radice d’ ii ide), a 
već Dioskoride spominje korien taj kao liek. Danas se po europejskih 
vrtovih sade mnoge druge vrsti, koje donesoše iz južne Europe, 
iz Perzije i Nove Iiolandije. 

Liljan (Lilium eandiduni, Lilie, giglio) potiče iz Perzije, gdje 
su ga već u prastaro doba po vrtovih uzgajali. Odatle se je liljan 
razširio po Armeniji, Siriji i Palestini, pa onda prešao u Grčku i 
Italiju. Kod Izrajelićana bio je liljan, kako nam sveto pismo svje¬ 
doči, vrlo obljubljen eviet. U Salamunovu hramu bile su glave od 
stupova napravljene u obliku Uljana, a u pjesmah nad pjesmami (2,2) 
veli veliki pjesnik: „Sto je liljan medj trajem, to je draga moja medju 
đjevojkami.“ Poradi svoje prekrasne biele boje bio je liljan znakom 
čistoće i nevinosti. U starom vieku bio je on posvećen božici Junoni, 
a kako ga kršćanska crkva štuje, bit će svakomu dobro poznato. 
Ljudevit VII. uzeo je god, 1197. liljan u svoj obiteljski grb, a za 
Ljudevita XII. postao je on u Franeezkoj najmodnijim cvietom, 
tako da su ga po vrtovih najradje sadili. 

Karanfil ili klinčac i Dianthus Carynphy!las , Nelke, garofolo) 
nedvojbeno je najljepšim uresom naših vrtova. On potiče iz južne Fran- 
cezke, a prvi put ga spominju u petnaestom stoljeću. 1J prekrasnih 
florentinskih vrtovih uzgajali su ga u mnogo odlika, a odatle se je po 
svoj Europi razširio. Stari Grci i Rimljani nisu ga poznavali, a da je 
to znao slikar R. Sorbi, zaista nebi na svojoj dražestnoj slici bio na¬ 
slikao grčku božicu cvieea, Chloris, gdje u vrtu stoji i u ruci drži 
karanfil. U prijašnja vremena pripisivahu karanfilu svakojake moći. 
Vadili su iz njega sok, pravili ocat i čaj, pa su to uzimali kao liek 
proti srdcoboljii padavici. Našemu je narodu karanfil vrlo omiljeo eviet 
pa se u narodnih pjesmah često spominje, a narodna pjesma pjeva: 

»Načini mi sanduk od šimšira, 

Nakiti me cviećcm svakojakim. 

Ponajviše cviećern karanfilom.« 

B o ž u r (Paeonia officinalis, Pfingstrose, peonia) potiče iz južne 
Francezke, odkle su ga tek g. 1565. preuieli u Englezku, a onda u ostalu 
Europu. Radi njegova liepa i puna crvena evieta sade ga i kod nas 
mnogo po vrtovih. Za nakit ga neuzimlju, pa se u narodnoj pjesmi i tuži: 

Pa govori božur eviet: 

»Oj ti ružo rumena! 

»Da je meni miris tvoj, 

»Na mnogo bi dospio, ' 

»Junacima za kalpak 
»Djevojkama za kosu 
»Nevjestama u njedra.« 

Cvieće iz Turske i Male Azije: 

Tulipan (Tulipa Gesnerinna, Tulpe, tulipano) nebijaše ni u 
starom ni u srednjem vieku u Europi poznat. Na iztoku, a osobito 
u Perziji sadili su ga već od davna i tu je dobio ime tulbend, 
što svojim cvietom nalikuje na turban. Iz Azije ga donesoše Turci 
u Europu, te ga svuda po svojih vrtovih uzgajahu. Godine 1557. 
donesoše prvu lukovicu od tulipana u Augsburg, gdje je dvie godine 
kasnije u glasovitom vrtu Heinricha Henvata vidio prvi cviet od 
tulipana Konrad Gesner, po kom je tulipan dobio u latinskom svoj 
pridjevak. U isto to vrieme donio je carski poslanik u Carigradu 
Busbek prve tulipane u Prag. U Englezkoj cvali su prvi tulipani 
god. 1577., a u Francezku došli su nješto kasnije. Prvi tulipani, 
što su ih u Aziji uzgajali, bili su žute boje, nu kasnijim uzgojem 
nastalo je više tisuća odlika u raznih bojah i oblicih. 

Kao što mnogo drugo uresno cvieće, tako je bio i tulipan jedno 
vrieme najmodernijim cvietom. Bilo je to u Holandiji u prvoj polovici 
sedamnaestoga stoljeća. Nigdje na svietu ni prije ni kasnije nisu se 
toliko bavili uzgojem tulipana, kao što u to vrieme u Holandiji, a 
najveća trgovina sa tulipanom evala je najviše u gradovih: Amsterdam, 
Harlem, Utrecht, Alkmaz, Leyden i Rotterđam i to poglavito od 
god. 1634. do 1637. Trgovina ta bila je pravo ludilo, pa ju 
zato i nazvaše t u 1 p o manij om. Glavno sielo te lažne i varave 
trgovine bio je Harlem, gdje su mnogi bogati ljudi posve propali, a 
gdjekoji se siromasi opet obogatili. Bila je to njeka vrst današnje 
burze. Ljudi su prodavali za silne novce lukovice od tulipana, koje 
nisu ni imali, uz obvezu, da će ih u opređieljeno vrieme kupcu 
uručiti. Kada je došao dan, da se lukovica uruči i plati, nije dakako 
lukovice bilo, a kupac je morao prodavaocu platiti samo onoliko, 
za koliko su u to vrieme lukovice skuplje bile, nu ako su one pale 
u cieni, to je morao prodavalac kupcu svu razliku u cieni podmiriti. 
Za jednu lukovicu od tulipana Semper Augustus plaćali su 4000 do 
4500 forinti, a za lukovicu od tulipana Admiral Enkhuizen 
preko 5000 for. Za lukovicu od odlike V i c e - r o i obećavali su 
onomu, tko bi ju htio dati, sliedeću robu: 2 tovara pšenice za 
448 for., 4 tovara raži za 558 for., 4 debela vola za 480 for., 

8 debelih svinja za 240 for., 12 debelih ovaca za 120 for., 2 barila 
vina za 70 for., 4 barila piva za 32 for., 2 barila maslaca za 192 
for., 1000 funti sira za 120 for., podpun krevet za 100 for., pođpuno 
odielo za 80 for. i srebren vrč za 60 for.; dakle u svem 2500 for. 
U Alkmaru prodali su god. 1637. na javnoj dražbi 120 tulipana 
za nješto više od 90.000 forinti. Nu ta lažna trgovina nije mogla 
dugo trajati. Državna oblast se je u to umiešala, a ciene padoše 
tako naglo, daje čovjek mogao dobiti odliku Semper Augustus 
za 50 for. Nu i kasnije znale su ciene kadšto još poskočiti, kada 
su naime vrtlari uzgojili koju ljepšu novu vrst. Tako je još god. 
1835. jedan ljubitelj evieća u Amsterdamu platio za jednu riedku 
vrst tulipana 10.000 forinti. Oko god. 1850 prodavali su trgovci 
evieća u Harlemu ljepše i rjedje vrsti tulipana za 25—150 for. 

Kako se tulipan ponosi samo svojim krasno-bojadisanim cvietom, 
ali nikakva mirisa neima, to su ga često uzimali kao sliku tašta i 
ohola čovjeka, koji nemože ni svojom liepom odorom da sakrije 
svoje duševno siromaštvo. To je bilo uzrokom, da tulipan nije nigdje 
kašnje došao u modu do u Francezkoj, i to za dobe Ljudevita 
XIII. i XIV. 

Zumbul (Hyatinthns orientalis , Hyaeinthe, giacinto) dospio je u 
Europu odmah iza tulipana. Bilo je to u drugoj polovici šestnaestoga 
stoljeća, kada ga iz Bagdada u Carigrad donesoše, odkle se je on 
onda po ostaloj Europi razširio. Najprije ga počeše u Italiji uzgajati, 
a onda je prešao u Njemačku i Holandiju. S početka nisu niti deset 
raznih suvrsti poznavali, nu doskora počeše zumbul u Ilolandiji upravo 
onakvom zanesenošću uzgajati, kao što su prije toga tulipane 
njegovali. I u to doba, a bilo je to oko god. 1730. uzgojili su bili 
već do 2000 raznih suvrsti. Dok je zumbul bio u Holandiji u modi, 
plaćali su za suvrsticu Passe non plus ultrn 1850 for. Nu to nepotraje 
dugo, a sada je ciena zumbulu upravo neznatna, a i broj suvrsti, 
što se danas uzgaja, neiznosi više od 800. Sa turskim gospodstvom 
prešao je zumbul i u Hrvatsku, pa je tu još i danas omiljeo cviet, 
a narodna pjesma ga prispođablja sa momkom govoreći: 

»Dva se draga u selu gledala, 

Zumbul momče, karaufil đjevojče.« 

Žabnjak (Rununrulus asiaticus Ranunkel, ranuncolo) dospio 
je takodjer u Europu sa iztoka, gdje su ga radi njegova liepo boja- 
disana cvieta rado po vrtovih uzgajali. Prve žabnjake donesoše u 

Europu sa križarskih vojna, nu u velike počeše se oni širiti tek iz 
Carigrada. Turskomu caru Muhamedu IV. omiljese žabnjaci u toliko, 
da ih je stao sam njegovati. Veliki vezir carev, Kara Mustafa, htio 
je omiliti svomu gospodaru, pa je naložio svim pašam, da iz svojih 
krajeva najljepše žabnjake u Carigrad pošalju. Medju timi poslanimi 
žabnjaci bijahu najljepši oni iz Kandije, Cipra, Roda, Alipa i 
Damaska, pa te vrsti dodjoše u velike u modu. Poslanici stranih 
dvorova u Carigradu morađoše da dodju ma pod koju cienu a često i 
varkom do sjemenja, da ga svojim vladarom na uzdarje pošalju. 

Zvonik (Fritillaria imperialis , Kaiserkrone, corona imperiale) 
bio je yeć u starom vieku u Aziji omiljeo cyiet, a eyangjelje ga zove 
Uljanom u polju, koji se netrudi i neprede, pa se je ipak liepom 
odorom zaodieva. Domovina je zvoniku u Perziji; odatle je došao 
god. 1570. u Carigrad, a god. 1576. u Beč, pa od to doba se je 
brzo po svoj Europi razširio. 

Jorgovan (Syringa vulgaris , Flieder, sambuco) potječe sa Hi¬ 
malaje, a u Perziji su ga dosta rano radi njegoya prekrasna cyieta 
uzgajali. U Carigrad donesose ga Turci, a odatle raznio ga je po 
Europi carski poslanik Busbek. 

Cvieće iz Kine i Japana: 

Hortenzija (Hortensia japoniea, Hortensie, ortensia) resila je 
već odavna japanske i kinezke vrtove, pa je tu bila jedno vrieme 
najobljubljenijim cvietom, nu danas je tu već izašla iz mode. U 
Europu donesoše ju iz Japana god. 1788, a početkom devetnaestoga 
stoljeća postade ona tu najmodernijim cvietom. Jedan francezki 
vrtlar, koji je samo hortenzije uzgajao i prodavao, stekao si je tim 
poslom u jednoj godini silan imetak. 

Guemseyski liljan (Amarg/lis sarniensis , Guernseylilie, 
giglio di Guernsey) došao je već početkom sedamnaestoga stoljeća 
iz Japana u Europu. Prvi put cvao je liljan taj u Parizu god. 1634. 
Nješto kasnije došao jedan brod iz Japana, na kom su ponieli mnogo 
lukovica od toga cvieta. Pri otoku Guernsey razbio se brod, a valovi 
morski doplaviše lukovice na pjeskovitu obalu, gdje su same niknule. 
Ljudem je taj cviet omilio, pa su ga stali uzgajati i god. 1665. 
dobi ime guernsejskoga liljana. Englezi donose još danas svoje lu¬ 
kovice sa otoka Guernseya. 

Kamelija (Camellia japoniea, Lorbeerkraut, camelea) došla je 
god. 1739. iz Japana u Englezku, odkle je dospjela u Njemačku tek 
pod konac prošloga stoljeća, a sada ju već uzgajaju po svoj Europi. 

Prekrasnu ovu bilhiu nazvao je Linne po Isusovcu Petru Cameliu, 
koji ju je iz Japana u Europu donio. God. 1823. donesoše u Europu 
jednu kinezku kameliju ( Camellia kissi ), a god. 1833. još jednu ja¬ 
pansku (Cumđlia Donklueri). U Kini i Japanu zasadjuju ciele komade 
zemlje samimi kamelijami, ali tako, da su uviek same crvene, žute 
ili biele na okupu. Žute kamelije su tu najviše obljubljene. Kod nas 
je kamelija danas još uviek najmoderniji eviet. 

Cvieće iz Amerike: 

Ceorgina ( Dahlia variabilis, Georgine, dalia) bila je sve do ne¬ 
davna u velike u modi, pa su ju sadili po grobovih i vrtovih ne samo 
velikani nego i sirotinja. Kao što su za vrieme tulpomanije plaćali 
za pojedine lukovice od tulipana silan novac, tako su isto još prije 
petdeset. godina bile ljepše georgine u visokoj cieni. Tako je g. 1838. 
jedan ljubitelj georgina u Franeezkoj platio za posve malen cvietnjak 
georgina 70 000 franaka. Q isto to vrieme dobio je jedan za jednu je¬ 
dinu georginu prekrasan i riedak diamant. Jedna osobita vrst georgine 
stajala je god. 1839. u Englezkoj 100 funti šterlinga. Georgine 
rastu divlje u Mexiku po visoeinah i pjeskovitili ravninah, ali ju 
tu nisu nigdje kao uresnu bilinu uzgajali. Tek kada se je ona u 
Europi uzgojem oplemenila, odnesoše ju natrag u pravu njenu 
domovinu. Prve georgine poslao je V Cervantes, profesor i ravnatelj 
botaničkoga vrta u Mexiku. Biline te bijahu posve jednostavne, a 
posadio ih je u Madridu učeni isusovac J. A. Cavanilles u botanički 
vrt, gdje su one god. 1791. prvi put cvale. Od njega dobiše po 
švedskom botaniku ime JialiUa , pa tim imenom nazivlju georginu 
danas Francezi, Englezi a mjestimice i Niemci. U isto to vrieme 
dospješe prve georgine i u Englezku, ali su tu skoro i propale, 
tako da su ih morali na novo god. 1804. iz Madrida donieti. U 
samoj Španjolskoj rasle su georgine trinaest godina, a da se 
nisu ni najmanje promienile. God. 1803. donesoše Kumboldt i 
Bonpland iz Amerike nove vrsti georgina, pa sada se tek počeše 
one sve više širiti i od godine do godine postajalo je sve više novih 
vrsti. Botanik Wildenow u Berlinu nadjenu im ime georgina u 
čast petrogradskoga prirodoslovca Georgia. Najveći ljubitelji georgina 
bijahu Englezi. Oni su najviše vrsti stvorili, pa njimi u velike 
trgovali. Iz Englezke razširile su se georgine po englezkih kolonijah 
u Aziji i Africi. 

Dragoljub (Tropueolum majus i minus, Kapucinerblume, ri- 
gaglio), koji se danas po naših vrtovih rado sadi radi njegova liepa, 

žuta cvieta, potiče iz peruanskih krajeva. Godine 1084. đonesoše 
dragoljub u Holandiju i odatle u Švedsku, te se je onda po svoj 
Europi razširio. 

Suncokretu (Helianthus annuus, Sonnenblume, girasole) do¬ 
movina je Peru i Mexiko, gdje on 5—6 metara visoko naraste. U 
Europu ga đonesoše vrlo rano, a sada je tomu već preko 200 godina, 
kako ga posvuda sade, ali ne uviek za ures, nego često i za to, da iz 
njegova sjemena ulje vade. 

Da kaktusi i aloji iz Amerike potječu, spomenuli smo već 
prije, a na kaktuse ćemo se još jednom povratiti. I iz Afrike dobili 
su naši vrtovi mnogu liepu uresnu bilinu. Iz Egipta đonesoše k nam 
(g. 1752.) ljubimac (Reseđa ođornta), a sa rta Dobre Nađe mnogo¬ 
brojne pelargonije i geranije. 

Najobičnije i najpoznatije je to uresno bilje, što smo ga ovdje 
naveli, a svatko zna, tko je samo zavirio u koji bogatiji vrt, da je 
broj našega uresnoga bilja mnogo i mnogo veći. Dviek se novi i 
novi vrtovi dižu, a broj ljubitelja cvieća sve to više raste. Za uzgoj 
novih vrsti nebrinu se danas jedino vrtlari, nego ciela družtva, koja 
svoje proizvode prođavaju i svake godine priređjuju izložbe cvieća. 
Holanđija, Belgija, i Englezka još uviek u tom prednjače. Uzgoj 
cvieća je tu posebna vrst gospodarstva, od koje imađu veliku novčanu 
korist. Sama malena Belgija je još godine 1837. godimice dobivala 
iz inozemstva preko osam milijuna franaka za svoje vrtlarske pro¬ 
izvode. I tako postade umjetno vrtlarstvo još i izvorom znamenitih 
dohodaka. 


Iz bilinskoga svieta. I. 


18 



Ruža. 

Moda u cineću — Slava ruži. — Ruža u naših narodnih pjesmah. — Ruža 
l'od senatskih naroda i u Egiptu- — Ruža kod starih Grka i Rimljana. — 
Arapi i Turci. — Uzgoj ruža u Erancezkoj. — Biela i crvena ruža u En- 
glezkoj. — Rod ruža. — Postanak oplemenjenih ruža. — Trnje, lišće i cviet 
u ruže. — Ružična vodica i rušično ulje. — Ruže i ružično ulje u Bugarskoj. 

V 

(L- t”(ovjek je medj cviečem bio kao nestašno diete, danas bi po- 
segnuo za jednim, sutra za drugim cvietom, a đomala bi za- 
boravio na oba miljenčeta svoja, pa bi se trećim kitio. A nije 
ni čudo, ta u vrtovih mu raste toliko obilje bilinskih ljepotica, da 
ih i uz veliko svoje srdee sve najednom ljubiti nemože, a prečesto i 
nesmije. Ima u svietu nješto, čemu se čovjek malo kada oteti može, 
što njim ravna i upravlja. Nestalna je to gospa jedna, koja sjedi 
na priestolju svjetskom, da cielim svietom gospodari, da joj se 
veliko i malo, staro i mlado, bogato i siromašno pokorava. Gospu 
tu zovu modom. Ona nam propisuje, kako ćemo se zaodjeti za 
kuću i ulicu, za pohode i ples, a mi ju pokorno slušamo, pa kada 
joj se svidi, da uas je dosta jednim namučila, već je smislila druge 
propise i drugi kroj. Moda nam uređjuje naše kuće i naše stanove, 
ona nam sastavlja jestvenike za naše sjajne i svečane gostbe. Moda 
nam zapovieda, kakve ćemo slike kupovati, kakvu glasbu slušati i 
koje pjesme čitati. Ona odredjuje, kamo ćemo na šetnju, kamo na put- 
i u koju kupelj. 1 težko nam, ako mode neposlušamo, veliki sviet 
će nam se smijati, jer da nismo ugladjeni, da neznamo fino živjeti. 
Badava se je zakonom mode otimati: čovjek je prema njoj slab. 

Svemožna ta moda protegnula je svoje gospodstvo i na bi- 
linsko carstvo. Moda je od uviek sve naše vrtove uređjivala. Sve, 
što je htjelo u 16. i 17. vieku da pokaže, da ima ukusa i smisla 
za ljepotu, to je moralo svoje vrtove da uredi u slogu renesanse. 
Pod konac 17. vieka preuredila je moda vrtove po slogu baroknom, 
a u 18. vieku došao je roccoco u modu, te uztraja sve do pod 

konac istoga vieka, da ustupi onda u vrtovih mjesto novoj modi, 
koja je htjela narav da oponaša. Pa i cvjetnato lice tih vrtova 
uviek se je mienjalo, a više puta i mnogo brže, nego što ae mienja 
moda kod naših oprava. U prvoj polovici 17. vieka bili su tuli¬ 
pani u modi. Nijedan vrt nije smio bez njih biti, ako je htio 
da bude po ukusu uredjen. Za ljubitelja od fina ukusa nije bila 
nijedna ciena previsoka, ako je samo mogao dobiti najmodnije vrsti 
tulipana. U prvoj polovici prošloga vieka dodjoše zumbuli u 
modu, a pod konac istoga stoljeća dodjoše u modu ponajprije ka¬ 
ranfili, onda žabnjače pa levkoje i napokon jaglaci. Po¬ 
četkom našega stoljeća postadoše modnim cviećem geranije i 
pelargonije, a onda ih izmieniše hortenzije i kaktusi, za 
tim georgine i nježne kamelije, fuksijeiazaleje, ver- 
bene i kaćuni ( Orchis ), a prije par godina, kada se je njemački 
car stao kitit prostom modricom (Centaurea cyanus, Kornblume, 
ciano) što medj žitom raste, postade taj poljski cvietak modnom bi- 
linom po svoj Njemačkoj. I tako se moda u cvieću od dana do dana 
mienja, a ljubitelji cvieća isto tako željno očekuju vrtlarske časo¬ 
pise iz Londona i Genta, kao što gospodje izčekuju svoje modne 
listove iz Pariza. Neznam, da li ima u naših vrtovih cvieća, koje 
već nije bilo jednom u modi. Pogledajte samo cvjetnate urese na 
gospojinskih šeširih, pa ćete vidjeti, kako se to od proljeća do je¬ 
seni i od godine do godine mienja. Dok je cviet u modi, onda on 
caruje i gospoduje nad svim ostalim cviećem. U vrtovih zauzimlje 
prvo mjesto, a na ženskih grudih smije jedini on da se blista. 
Pletu ga u kitice i vience, puštaju ga u dvorane i kazališta. Ali 
ta slava traje, pa i prođje. I onaj skupi i obljubljeni cvietak, koji 
je dotle imao jedini pravo, da nam resi grudi, da zalazi u palače, 
dodje sada u zaborav, pa je veseo, ako je za njega preostalo u vrtu 
još kakvo čedno mjestance, gdje bi mirno mogao razmišljati o svojoj 
slavnoj prošlosti. Drugi ga je sada u slavi izmienio, a njega poti- 
snuše iz velikaških vrtova, pa se još jedno vrieme potuca po 
manjih građovih, dok napokon nezavrši svoj život u zabitnom la¬ 
danju. Jednaka je sudbina za sve, što moda stvara. Nezahvalna je 
to gospa, koja danas gazi ono, što je juče slavila i veličala. 

Nu u svakoj umjetnosti, u svakoj vještini ima stvari, kojim 
se moda nikada ni približiti nesmije, kao da ih se boji, jer im 
nikada vrieđnosti i ciene promieniti nemože. Što je u istinu dobro 
i liepo, na to neima moda vlasti, to sviet uviek miluje, u tom 

* 

uviek naslade nalazi. Koliko je pjesnika bilo, koji su se svietu 
milili, pa su opet na njih zaboravili! Ali Homer i Shakespeare 
ostat će, dok je svieta i vieka. Itafaelove i Ticijanove slike uviek 
će čovjeka uznieti, jer im je ljepota čista i uzvišena nad svakdanje 
promjene čovječjega ukusa. Modni talijanski kipovi mienjaju od 
dana do dana svoju vriednost, ali medicejska ili miloska Venera 
ostat će uviek umjetnina nad umjetninami. Moda je nadriumjetnost, 
nestalna i promjenljiva, a čista umjetnost viekom vlada. 

I međj nježnim cviećem ima sretnih stvorova, kojih se moda 
nikada ni dotaknula nije. Gdje nas u cvieću draže neobični oblici 
i šarene boje, tu je i moda svoje gospodstvo razprela. Ali ima cvieća, 
koje u svojoj jednostavnosti odgovara svim zahtjevom ljepote, koje 
se svačijemu oku mili, koje ostaje uviek liepo, ma se ukus čo¬ 
vječji koliko mu drago i promienio. Takvo cvieće ostavlja moda na 
miru, ona ga nemože pred čovjekom ni uzvelieati, ni sniziti, tu 
njena vlast prestaje. A takav cviet, komu je čovjek od uviek pr¬ 
venstvo medj svim cviećem davao, bila je ruža. 

Umjetno vrtlarstvo proživjelo je vjekove i vjekove, dogodiše 
se tu silne promjene, nu ruža ostade uviek kraljicom svega 
cvieća. Na priestolju svom bilo je ruži lako se održati u stara 
vremena, dok je po vrtovih uz nju još malo drugoga cvieća raslo, 
ali se ona uzđrža u svojoj visini i onda, kada je naše vrtove po¬ 
plavio bezbroj najkrasnijega stranoga cvieća. U Grčkoj i u Rimu 
slavila se je ruža već u starom vieku kao kraljica cvieća. Kada se je 
u srednjem vieku razmahalo barbarstvo, ostade još ruža uviek njekom 
svetinjom, koje nije mogla oskvrnuti niti diyljač onoga vremena. 
Skromni samostanac njegovao ju je istom onom ljubavlju, kojom 
ju je štitio ratoborni i razuzdani vitez. A u novije vrieme, kada 
nam poda Kina i Japan, Indija i Australija, Afrika i Amerika naj¬ 
ljepše svoje cvieće, da se sa ružom takmi, pobieđila je ona sve 
strane pridošlice. čovjek je tako rekuć silom dizao sada jedan sada 
drugi cviet, ali sve te čovječje ljubimce uviek je ruža nadkriljivala. 
Jedan cviet blista svojom ljepotom samo u noći u plesnoj dvorani, 
drugi se diči samo onda, kada ga u vienac spletu, treći pristaje 
samo zaljubljenoj djevojci, ali ruža je uyiek i svagdje najljepšim 
uresom. Njene dražesti i ljepote nemienja ni mjesto ni doba. Ona 
pristaje svojom đražestnom i čednom ljepotom isto tako uz kra¬ 
ljevsku palaču kao što i uz seosku kućaricu, pristaje u vienac kao 
i na grudi djevojačke, resi isto tako najsiromašnije diete kao i 

kraljicu na priestolju. Naravna je to i čista ljepota, kojoj se svatko 
klanja, kojoj nitko odoljeti nemože. Svi vjekovi i svi narodi slave 
nju kao kraljica cvieća, a kod našega naroda bila je rožica uviek 
najmilijim cvietom. Jasno nam to kažu narodne pjesme, koje cviećem 
upravo odišu, ali najviše ružu slave. Ruža je tu slika i prilika 
mladjane djevojke, koja se kao pupoljak ružin u najljepši cviet 
razvija. Pjesma pjeva: 

»Oj djevojko, rumena ružice! 

Ni sa.cijena, ni presađjivana 
Ni studenom vodom zalivana; 

Ni trgana, ili omirisana; 

Ni ljubljena, ni (»milovana.« — 

a na drugom opet mjestu: 

»Ruža sam ruža, 

Dok ja nemam muža; 

Kad uzimam muža, 

Opade rni ruža.« 

A djevojka u želji, da bi ljepša bila, ružom bi se utirala i 
ružinom vodom umivala, pa za to i pjeva: 


»Kad bi znala i vidjela, 

Da bi tvoja bila, 

Mliekom bi se umivala, 

Da bi biela bila, 

Ružom bi se utirala, 

Da b' rumena bila.« 

a dalje veli: 

»A da znadem, da ee mlad ljubiti, 

Ja bi išla u zelenu bašcu, 

Svu bi ružu po bašei trgala. 

Pa bi vodu iz nje izciedila, 

I njom bi se svako jutro prala; 

Kad mlad ljubi, neka ma miriše, 

Nek miriše, i nek mu je drago.« 

Ruža je djevojci u tuzi i nevolji, u sreći i veselju uviek najmiliji 
cvietak, I za ljubav, tu najljepšu nadu života, pa i za smrt najljepši 
je spomen, što ga djevojačka duša dati može: ruža! Kada je dje¬ 
vojka uočila mlado djače, gdje udara u tamburu od suhoga zlata, 
a u žice od kose djevojačke, onda stala besjediti: 

»Bože mili! da čudna junaka! 

Da li mi ga Bog u sreći dade! 

Pod njega bi karanfil sterala. 

A pod glavu rumenu ružicu; 

Nek miriše, nek se često budi, 

Neka moje bielo lice ljubi.« 

Kad se razboljela Mejra, pa vidila, da preboljeti neće, stala majci 
govoriti, kako će ju opremiti i pokopati, a pri tom na ružicu ne- 
zaboravlja, pa i veli: 

»A utri me neno 
Rumenom ružicom«; 

ta ljubav ju u grob sprema, pa za što nebi onda taj jedini spomen 
ljubavi sa sobom poniela? 

I taj pjesnički čar, kojim naš narod okružuje ružu, pratio ju 
je već od najstarijih vremena, pa je nije nikada ostavio. Nu uza 
sve to bilo je u starom vieku na iztoku kulturnih naroda, koji ruže 
nisu uzgajali. U vrtovih kralja Salamuna, koje opjeva pjesma nad 
pjesmami, nije evala ruža, pa o njoj neima spomena nigdje u sve¬ 
tom pismu niti staroga niti novoga zavjeta. Pjesma nad pjesmami 
veli doduše (2, 1): „Ja sam ruža Saronska“, ali je to kriv prievod 
i ta ruža nije ništa drugo nego liljan, a isto tako ruža iz Jeriha 
niti je ruža niti je iz Jeriha, nego je to posve druga bodljikava i 
zeljana bilina, što po pustari raste. Pa nijedno semitsko pleme nije 
se, kako se čini, u pradavnoj prošlosti bavilo uzgojem ruža, jer 
neimaju za nju niti pravoga senatskoga imena. Ružu i njeno ime 
dobiše semitska plemena tek kasnije od azijskih naroda. Tu nazivlju 
ružu: verađ i vard, a ta imena potječu iz azijskih jezika. U staro- 
baktrijskoin jeziku zove se ruža var eda, armenski var da, eolski 
brođon, grčki rhodon a latinski rosa. U sve moderne euro- 
pejske jezike prešlo je ime ruže iz latinskoga, jer su ju Rimljani sa 
mnogim voćem po Europi raznieli. Divlju ružu, što kod nas raste, 
nenazivlje narod nikada ružom, nego šipkom, a to isto nalazimo i u 
drugih europejskih jezicih. Nedvojbeno je dakle, da smo mi samu 
ružu i ime njeno od Rimljana dobili. 

Kao što kod starih Semita, tako je i u Egiptu za faraonske 
dobe bila ruža nepoznata, nenadjoše je niti na klesanih niti pisa¬ 
nih spomenicih. Prekrasni ružični vrtovi na Nilu, čini se, da su tek 
procvati za dobe Ptolomejaca. U samoj Indiji neima ruže, jer joj je 
tu tropsko pođnebje preveć vruće. Ruže, što ih kod nas zovu inđij- 
skimi ili bengalskimi, potječu iz Kine. 

Ružu, taj najljepši i najplemenitiji cvietak, susrićemo prvi put 
u najljepšem razvoju i njezi kod naroda, gdje je nikla i prva klica 

svih naših znanosti i umjetnosti. U Grčkoj naime uzgajahu ružu 
već od najstarijih vremena. Priča pripovieda, da je ružica niknula 
na morskoj obali, kada se je iz mora digla božica ljepote, pa za to 
je ona bila posvećena samoj božici i njenom sinu Erosu. D Ho¬ 
merovih pjesmah nespominje se doduše još sama ruža, ali se spo¬ 
minje ružino ulje i ružična boja jutrnjega rumenila. Anakreon opieva 
u svojih odah ružu kao kraljicu svega evieća, koja odiše najdivni¬ 
jim mirisom, a isto tako ju slave svi i ostali lirski pjesnici. Najviše 
i najljepših ruža cvalo je na otoku Bodu, pa odatle i ime samomu 
otoku, a na rođskom novcu nalazimo naslikanu ružu. Herođot opi¬ 
suje prekrasne ružične vrtove kralja Mida u Macedoniji, gdje su 
još mnogo kasnije bile na glasu vanredno mirisave šestdesetoliste 
ruže. Prvi botanički spisi, što su se sačuvali, potječu, kako znamo, 
od Teofrasta, pa u njih nalazimo opisanu ružu i njenu njegu 
tako točno, da tomu opisu neraogu ni današnji botanici ništa znat¬ 
nijega dodati. Suđeć po njekih podatcih, čini se, da je vrtna ruža 
ili bar po gdjeboja njena plemenitija suvrstica došla u Grčku sa 
sjevera preko Tesalije, Maeeđonije i Tracije, kojim putem je valjda 
i vinova loza u Grčku dospjela. Južno pod Balkanom u sađanjoj 
Bugarskoj nalazimo još danas đražestne dolove, po kojih raste ne¬ 
brojena množina ruža, od kojih prave poznato skupocjeno ru- 
žično ulje 

Stari Rimljani ljubili su cvieće upravo do mahnitosti, a med 
svim cviećem bila im je najmilija ruža. Neima primjera nigdje u 
poviesti, da bi sa ikojim cvietom toliku razkoš tjerali, kao što su to či¬ 
nili Rimljani sa ružami. Svaki ljetnik morao je imati svoje ružične 
cvjetnjake, a na mnogih mjestih uređiše posebne ružične vrtove — 
zvahu ih rosaria — u kojih su samo ružice cvjetale. Rimljanom 
omiliše ruže na toliko, da nisu mogli bez njih ni zimi biti, pa za to 
bi đovažali pune brodove ruža iz Egipta, da se njimi i zimi kititi 
mogu. Do mala izumješe Rimljani njeku vrst stakleuih kućica, te 
u njih uzgajahu razno cvieće pa i ruže, da im i po zimi cvjetaju. 
Kao značajno obilježje velike razkoši za carske dobe spominju ta¬ 
danji pisci, da sada imadu ljeti leda, a zimi ruža. Columella spo¬ 
minje, da po rimskih vrtovih imadu posebna mjesta, u kojih uzga¬ 
jaju kasne ruže, a Martial navodi staklene vrtove i veli, da uz Ti- 
bar i po zimi necvate manje ruža nego uz Nil, ali samo da ovdje 
umjetnost cvieće tjera, a ondje narav. Plinij spominje već jedanaest 
raznih vrsti ruža, što su ih Rimljani uzgajali, a rimski pjesnici 

najviše su slavili raže iz Paestuma, koje su dva put u godini 
cvale. 

Nisu bili jedini pjesnici rimski, koji su ružu opievali i slavili, 
ona je nalazila u svemkolikom đružtvenom životu svakom sgodom 
najdostojnije mjesto. Nije bilo slave, gdje nebi ružu iztaknuli kao 
oznaku srede i veselja, bilo to pri gradjanskoj ili političkoj sveča¬ 
nosti, bilo pri bogoslužju, a ni pri tužnih svečanostih. nisu na ružu 
zaboravljali. Čini se, da u starom vieku nisu cvieee u kite vezali, 
nego da su ga uviek samo u vienee pleli. Ta znamo, da su ved u 
staroj Grčkoj bili vienci u velike u modi, pa da nisu pletenje vie- 
naca u Ateni za vrieme Aristofanovo smatrali kao zanat ili prostu 
vještinu, nego kao umjetnost. Pa taj isti običaj razširio se je u ve¬ 
like i u Rimu i tu nije bilo svečane zgode, gdje nebi ružična vienca 
našli. Kada je Rimljanin išao na svečanu gostbu, namazao si je 
kosu ružičnim uljem, a na glavu bi postavio vienac od ruža. činili 
su to za to, jer su mislili, da se uz miris ruže nemože čovjek opiti. 
Kako su ruže ipak pretežke, to su kasnije listove iz ražina cvieta 
nizali na nit i tim onda resili čelo, vrat i ruke. Vrčeve, iz kojih 
su pri svečanih gostbah vino pili, obvijali su ružami, a i stolovi 
pri gostbi bijahu ružami osuti. Podove posipahu ružami, da je čovjek 
po ružah hodio, a isto tako njimi puniše i vanjkušnice, da na ružah 
spavaju. Za Kleopatru se pripovieda, da je znala pod u dvorani nasuti 
ružami na metar visoko, pa preko ruža razapeti mrežu, da po njoj 
čovjek lako i gibko hodi, tako da je pri jednoj jedinoj gostbi po¬ 
trošila blizu 3000 for. za same ruže. Car Nero platio je jednoć tonu 
zlata za ružice, što ih je dao po zimi iz Aleksandrije za gostbu 
jednu dopremiti, a razvratni car Heliogabal napustio je jednom sa 
stropa dvorane cielu kišu od ruža, suncovrata i ljubica, i to u tolikoj 
množini, da su se u cvieću pogušili mnogi gosti, koji nisu dosta 
brzo pobjegli. 

Stari Rimljani trebali su ruže i u kuhinji pri priredbi raznih 
jela i začina. Još su se do danas sačuvali razni propisi, kako su 
rimske kuharice pojedina jela sa ružami priredjivale. Pretjerana ta 
razkoš sa ružami možda je uzrok, da današnje Rimljanke nemogu 
da podnose miris od cvieća, a pogotovo miris od ruža, da ih znadu 
gdjekad grčevi popasti, čim se ruža u sobu unese. Nu stari Rim¬ 
ljani uzimali su ruže ne samo za svečanosti i za jela, nego i pri 
bogoslužju. Životinje, koje sir bogovom kao žrtve prinašali, ovjen¬ 
čavali bi ružami, a isto tako dobio bi vienac od ruža i kip božji, 

komu su žrtvu doprinosili, kao što bi i svećeniku glavu ražami 
obavili, kada bi žrtvu na žrtvenik polagao Nevjesta bi dobivala na 
glavu vienae od ruža i mirte, a preko vienca razastrli bi ružičastu 
koprenu. Kada bi se pobjedonosni vodja iz boja vraćao u Rim, osuli 
bi mu sav put ružami, a vojnike bi mu cviećem okitili. Scipio Afri- 
kanski stariji naložio je, da imađu vojnici osme legije štitove svoje 
ružami uresiti, jer su kod pobjede nad Hanibalom prvi prodrli u 
kartaški tabor. U ratno doba smjeli su u Rimu tek onda vience od 
ruža nositi, kada se je rat sretno svršio, jer je ruža bila znakom 
veselja. Kad je trajao drugi punski rat, a država bila u velikoj 
opasnosti, bio je jedan trgovac u Rimu, kako Plinij pripovieda, tako 
neoprezan, te je izišao na balkon svoje kuće sa viencem od ruža 
na glavi, pa ga je državna oblast dala odmah zatvoriti i držala ga 
dotle u zatvoru, dok se nije rat svršio. - U Rimu postade ruža 
još i znakom šutljivosti. Kada bi pri gostbi spustili na stol ružu, 
onda je to značilo, da nitko nerazglasi ono, što se je pri gostbi 
govorilo. Odtale postade ona prirječica, da se njekomu nješto pri- 
obći: ,,sub rosa“ (pod ružom ), da naime nikomu o tom ništa ne- 
spominje. 

Kao što u naših narodnih pjeamah mila mrtvaca ružami kite, 
tako su već i u starom vieku mrtvaca sa ružami na drugi sviet 
slali. Kada ruža ocvate, propadne i njena ljepota, pa za to je ona 
bila oznakom ne samo ljepote i sreće, nego i promjenljivosti i ne¬ 
stalnosti. Mrtvaca su mazali ružičnim uljem, a nosiocu ovjenčali bi 
glavu ružami, a i sama lomača, na kojoj bi lješinu spalili, bila je 
ružami nakićena. Na grobove pokojnika polagali bi vience i sadili ruže. 
II Italiji nadjoše stare napise na kamenih pločah, koji spominju 
oporuku pokojnika, da im na grobu ruža nikada pomanjkati nesmije, 
a za Antonija se pripovieda, da je molio Kleopatru, neka mu grob 
ružami posipa. Dan 11. svibnja bio je u Rimu posvećen ružam —- 
đies rosae — pa taj dan običavahu grobove milih pokojnika no- 
vimi vienci kititi, a nadgrobne spomenike ružičnim uljem mazati. 

Razvratnomu i razkošnomu životu gospođujućih rimskih bogataša 
poodgriza žile nova vjera, koja je potekla sa istoga onoga senat¬ 
skoga iztoka, odkle je već davno prije mnogi plod kulture u Europu 
prešao. Uzvišena ta vjera u jedinoga Boga pridigla je opet siromaha, 
koji je počeo već sdvajati pod robskim jarmom tadanjega vre¬ 
mena, pa spasavajuć tako pojedince morađe porušiti nepravedno 
uredjenu državu rimsku. Propoviedajuć poniznost i pokoru, udari 

kršćanska vjera proti razvratnoj razkoši vladajućih Rimljana, čovjek 
se je morao odreći varavih slasti ovoga svieta, pa za to je kršćan¬ 
stvo prvoga vremena zabacilo pretjeranu razkoš, koju su sa ružami 
izvodili, jer mu se je pričinjala poganska. Zabraniše za to mrtvace 
cviećem kititi, a nevjesta nesmjede više ružami glavu vjenčati. Na 
to navališe čopori divljih plemena u zemlje, koje su dotle slovile 
znanošću i umjetnošću, te uništiše sve stečevine prijašnjih vremena. 
Propadoše sada i prekrasni ružični vrtovi, kojimi se je dotle rimska 
država ponosila. Glasovite ružice oko Paestuma propadoše za uviek, 
jer se je plodna okolica pretvorila tu u močvarnu pustoš. 

Sada nastade tužno vrieme za ružu kao i za ostalo cvieće i 
potraja više stotina godina. Vrtovi i uresne biline nadjoše jedinu 
zaštitu uz samostanske zidine. Tuđe se dizahu i ruže, pa odatle se 
počeše polagano seliti u plemićke dvorove. Samostanski vrtovi bi¬ 
jahu u Italiji već dosta rano pomno uredjeni, a đomala počeše ih 
na isti način uredjivati i po ostaloj Europi. U to dođje u pomoć 
Karlo Veliki, koji je bio velik ljubitelj gospodarstva i vrtlarstva. On 
si dade urediti velike vrtove, a medju uresnim cviećem zauzeše tuđe 
ruže prvo mjesto. Znamo to iz popisa, u kom Karlo Veliki navodi 
one biline, koje su se imale u njegovih vrtovih zasaditi. I sada poče 
ruža opet svoje gospodstvo širiti Europom. 

Kada je arapski narod prenio svoju vlast u Španjolsku i Si¬ 
ciliju, po sagradio monumentalne palače i uz njih podigao vrtove sa 
novim uresnim biljem, donio je i najkrasnije ruže sa iztoka. Medju 
timi ružami bijahu najkrasnije mirisave damascenske ruže, od kojih 
potiču naše ruže mjesečarke. Da su se Arapi u Španjolskoj u velike 
bavili uzgojem ruža, svjedoči nam i to, što su oni tu proizvodili 
veliku množinu ružične vode. Na iztoku bile su za sve to vrieme 
ruže najljepšim uresom po vrtovih, pa kada je za križarskih vojna 
došla Europa u bliži doticaj sa iztokom, dobi ona odatle i najljepše 
ruže. U Europu đospješe sada u velikoj množini damascenske. i 
moškatne ruže, pa se nastaniše ponajprije po talijanskih vrtovih. 
U prekrasnih vrtovih, što se počeše dizati u Firenci, nadkriliše 
ruže svojom ljepotom sve ostalo cvieće. U šestnaestom i sedamnae¬ 
stom stoljeću stadoše se ruže i dalje po Europi širiti. IJ to vrieme 
stade dolaziti Beč nebrojeno puta u doticaj sa Carigradom, pa ako 
i bijahu ti sukobi često i prežalostni po kulturni razvoj naš, to su 
nam oni ipak donieli veliku množinu najljepšega uresnoga bilja sa 
iztoka. Dotle nije bilo po europejskili vrtovih evieća, koje bi prije 

lipnja cvalo, a aa novimi turakimi doseljenici dobiše naši vrtovi 
cvjetnatu odoru već ranim proljećem. I medju tim raznim uresnim 
biljem stajahu na prvom mjestu iztočne ruže. Turci donesoše ljubav 
Za ružom sa iztoka, a po svih njihovih vrtovih imala je ruža naj¬ 
dostojnije mjesto. Bila im je ona njekom svetinjom. Kada je Muha¬ 
med poletio u nebo — tako pripovieda koran — niknuše biele 
ruže od znoja, koji je na zemlju kanuo sa proroka; kaplje znoja 
sa njegova konja pretvorile se u žute, a sa arkanđjela Gabrijela u 
crvene ruže. 

Ruže se doskora razširiše po svoj ostaloj Europi i sada je ljubav 
za ružami od dana do dana rasla. U to dospjele u Europu prekrasne 
nove vrsti ruža iz sjeverne Amerike i Kine, a umjetno vrtlarstvo 
stade stvarati sve više novih vrsti. I sada nadjoše ruže najljepše 
svoje pristanište u Francezkoj. Tu im se uzdiže priestolje, s koga 
šilju svoje zrake po ostalom svietu. Finim ukusom uobličiše Fran- 
cezi sve umjetnosti i vještine, pa postadoše uzorom i u vrtlarstvu 
i u uzgoju ruža. U francezkih vrtovih rodile se u novije vrieme 
sve one najljepše vrsti ruža, koje se danas po naših vrtovih koče. 
Starije naše vrsti moradoše pred novimi francezkimi doseljenici uz¬ 
maci, jer ih ovi nađkriljuju veličinom i bojom svoga cvieća, oblikom 
i sjajem svoga lišća. Nu najvažnije, čim se mnoge francezke ruže 
ponose, je to, da dugo cvjetaju. U starom vieku slavile su se ruže 
od Paesturaa, jer su dva puta u godini cvale, đočim su danas njeke 
francezke ruže preko ciela ljeta u cvietu, a u južnoj Europi i preko 
ciele godine. Pjesnici slaveći ružu tužili se jedino na kratko vrieme, 
u kom ruža cvate, a danas i toga više neima. 

II Francezkoj bila je a i ostat će ruža uviek najmilijim cvietom. 
Tu je već u šestom vieku sveti Međarđo, koga osobito naši go¬ 
spodari radi kiše poznađu, uredio svetkovinu ruža, pri kojoj bi po¬ 
glavarstvo u selu Sallency svake godine najljepšu i najkrepostniju 
djevojku okitilo viencem od ruža. Kada je pri razkošnih gostbah 
pjevač Troubadoure dobio od gospodje ružu, onda je bio najsretniji, 
jer je znao, da mu se je tim najveća hvala izkazala. Unatoč tolike 
slave, tko bi mislio, da bi ruža, ta slika i prilika ljubavi i ve¬ 
selja, mogla ipak kada postati znakom mržnje i neprijateljstva? Pa 
ipak se je to jednom dogodilo, i to baš za gradjanskoga rata, kada 
ee je brat sa bratom klao. Bila je to biela i crvena ruža u 
Englezkoj, dvie neprijateljske stranke, svaka zakićena svojom ružom. 
Dvie srodne kneževske kuće, York i Laneaster, otimahu se za kra- 

ljevski priestol i prva si izabra za znak bielu, a druga crvenu ružu. U 
krvavom ratu, koji je trajao do 30 godina, padoše najodlienije glave 
i nebijaše mira, dok nije god. 1486. ženitbena sveza spojila crvenu sa 
bielom ružom, dok ruža nije postala opet simbolom ljubavi i sreće. 
Prije par godina pogibe u Londonu ruža, za koju pričaju, da je jedna 
od ovih stranaka svoje neprijateljske znakove s nje trgala, da se 
nj im i okiti. 

Svi narodi i svi vjekovi, kako vidjesmo, slavili su ružu kao 
kraljicu cvieća, a samo jedno pleme ljudi mimoidjosmo, nepitajuć, 
što ono o ruži misli. Sviet je to prirodoslovaca, za koji bi rada 
znati, što on o ruži priča. Prirodoslovac je hladna srdca, mašte 
svoje nesmije on da sluša, nego mora mirnim i trieznim okom pri¬ 
rodu da promatra. Pa ipak i ta mirna, okorjela duša morala je uviek 
priznati, da ruža podpunim pravom zaslužuje onu slavu, koju joj je 
sviet spjevao Velikan Croethe kao prirodoslovac rekao je, da je 
ruža najsavršeniji stvor u bilinskom svietu, pa ako svi i nepristaju 
uz njegovo mnienje, to ipak priznaju, da ju ide mjesto inedju 
prvimi bilinami Pred nju postavljaju jedino još osjetljive mimoze 
i njihovu rodbinu. 

Čuli smo već prije, što je klasifikacija u bilinstvu. Klasifikacija 
vam odaje rodbinstvo i plemenštinu medj bilinstvom. Što su rod¬ 
binski spisi plemićkih i vlađalačkih obitelji, to je klasifikacija u 
bilinstvu. Ako pregledamo klasifikaeijn bilja, to ćemo naći ružu 
upravo u kraljevskoj rodbini. Poznate dobro badem i gunju, jabuku 
i krušku, breskvu i kajsiju, trešnju i šljivu, pa tko im može reći, 
da to nisu plemenite voćke? Tko će plemenštinu odreći jagodi i 
malini, pa sve te biline u najbližem su rodbinstvu sa ružom, one 
tvore sa ružom zajedno jedan razred, jedno pleme. A znate li, kako 
okrstiše prirodoslovci taj razred? Dadoše mu ime najplemenitije bi¬ 
line medju njimi, nazvaše ga ružičnj acami, priznavajući ružu 
kraljicom svega plemena. Sve ostale, pa i malene, zeljane biline toga 
plemena odaju u svem plemenito svoje porieklo. U tom plemenu 
ružičnjača mnogo je rodova, a medj svimi timi rodovi najudaljeniji 
i najviši je rod ruža, pa kao što i dolikuje kraljevskom rodu, tako 
je i najmnogobrojniji. 

Rod ruža razdielio se je u mnogo koljena, ili da u prirodo¬ 
slovnom jeziku govorimo, u mnogo vrsti. Već prije 50 godina po¬ 
znavao je De Canđolle 145 raznih vrsti ruža; u samoj Hrvatskoj 
raste po dolovih i brežuljcih oko 25 raznih divljih vrsti, a odlikam 

i suvrsticam po svietu ni broja se nezna. Razne te vrsti razlikuju 
se doduše po uzrastu i ljepoti cvieta, i po obliku lišća, ali se na 
svih ipak vide očiti znakovi njihova kraljevskoga poriekla. Naj¬ 
veći dio raža razvija se u obliku malena grmlja. Ima ih tako nizkih, 
da se i nedižu iznad ostaloga zelenoga bilja, nego pužu po zemlji, 
kao što to čini naša puzava ružica (Rosa repens), što po poljih raste. 
Druge opet dižu se kao prava đrveta, kao što to čini naša stolista 
ruža ili centifolija i bankska ruža, pa živi i traje na stotine go¬ 
dina. Medju bilinskimi gorostasi spomenuli smo tisuegođišnju ružu 
u Hildesheimu, koja se još danas veseli svomu životu. Ima raža, 
koje se veru oko zidova i kuća kao vijugavke ili se zavijaju u sje¬ 
nice, stvarajuć svojim eviećem najkrasniji nakit, kao što to čini 
ruža tapetarka i prerijska ruža iz sjeverne Amerike. Od prerijske 
ruže stvorila se je jedna odlika, zovu ju žalostna ruža, kojoj granje 
žalostno dole visi kao u žalostne vrbe. 1 kod naše divlje jedne 
ruže (penjava ruža, Rosa arvensis) granje je povaljeno i često viseće. 
A na evieću od ruža preljevaju sve boje, samo ne modra i crna. Tko 
je ikad vidio kakav bogati ružični vrt, taj je imao i sgođe, da se 
nadivi onomu preobilju različitih oblika, u kom se ruže prikazuju. 

Kolievka svih raža je u umjerenom pojasa sjeverne polovice 
naše zemlje. U tom pojasu digla se je ljudska kultura do najvišega 
stupnja, pa tu se je rodila i ruža. One rastu divlje po svoj Europi 
osim u hladnih i pustih krajevih na sjevera, za tim u Aziji oko 
Kavkaza, u Maloj Aziji, Persiji i Kini, i po svoj sjevernoj Americi- 
Nije ona tu jedino kraljica cvieća po vrtovih, nego ona kiti obronke 
po gorju, vije se uz potoke i rieke i rubove šuma. Na sjeveru za¬ 
ustavlja se ruža kod sjevernoga polarnika, a na jugu kod vrućega 
pojasa. U Africi raste još na rubu uz sredozemno more. Dalje u 
žarkom pođnebju i na južnoj polovici zemlje nigdje je od iskona 
neima. Gdje ju danas nalazimo na južnoj polovici zemlje, tamo ju 
je svuda čovjek tek kasnije donio, kao što je ovamo i kulturu đo- 
nesao. Tu se nije nijedno domaće pleme moglo samostalno do kul¬ 
ture uzvinuti, a priroda kao da je htjela pokloniti svoje najpleme¬ 
nitije čedo samo onim narodom, koji su se mogli dići do kulture 
i dostojno primiti i proslaviti taj dar. 

Ruža čini se da je diete istoga onoga vieka, koji je i čovjeka 
na površje svjetsko iznio. Mi bar neznamo, da je ruže bilo već 
za tercijarne formacije. Nu kada se je raža i pojavila na zemlji, 
prikazala se je ona u istom onom jednostavnom i čednom ruhu, u 

kom još danas divlje uz plotove i šumice raste. Svoje kraljevsko 
dostojanstvo i svu ljepotu svoju, koja ju je pridigla na cvjetnato 
priestolje, primila je ruža iz čovječjih ruku. Divlja ruža, dok u slo¬ 
bodi raste, ima u cvietu samo pet listova, kao što i njeni rodjaci, 
jagoda i malina, kraška i jabuka, pa joj cviet slabim mirisom odiše. 
Kada je divlja ruža u punu cvietu, onda nam se prikazuje ipak u 
dosta dražestnoj slici, nu samo jedan čas, jer joj do mala listovi iz 
cvieća popadaju. 0 to cvjetnato ruho zapelo je oko čovječje i čovjek 
je presadio divlju ružu u pitomu i ugnojenu zemlju, da se brine za 
nju. I tu uz njegu čovječju izvi se ruža u svoj krasoti svojoj, stva¬ 
rajući od godine do godine sve to savršenije i ljepše oblike. Do¬ 
godilo se je tu sa ružom ono isto, što i sa svim ostalim kulturnim 
biljem. Dok je bilje to u divljači i slobodi živjelo, dotle se je zao- 
dievalo svojom prostom odorom, skrivajuć svoja plemenitija svojstva. 
Nu čim je bilje to dospjelo na uzorano polje ili obrađjen vrt, raz- 
više se odmah i sva njegova plemenitija svojstva. Pa i s čovjekom 
bilo je to isto, tek kultura razvila je u njem svu piemenštinu, kojom 
se danas ponosi. 

Ako posijemo sjeme od šipka ili koje druge divlje ruže u plodnu 
zemlju našega vrta, to će niknuti mladice, koje će obično i u uz¬ 
rastu i u cvietu nalikovati svomu roditelju. Pa ipak dogodit će 
nam se možda već i prve godine, da ćemo medju timi mladicami 
naći koju, kojoj se je broj listova u cvietu pomnožao. Potomci 
ovakve plemenitije ruže stvaraju obično još punije i ljepše cvjetove. 
Kada vrtlar svojim vještim okom odabire za razplod uviek ljepše i 
ljepše vrsti, onda će napokon stvoriti novu odliku, koja će svojom 
ljepotom sve ostale nađkriliti. Godine 1793. presadili su u Škotskoj 
u vrt njekoliko divljih ruža (Rosa spinosissima ), koje i kod nas rastu. 
Cvieće tih ruža je bielo, a na dnu nješto žućkasto, nu jedna od 
zasadjenih ruža stala je razvijati slabo crvene cvjetove. Od te ruže 
odgojiše jednu mladicu, koja je takodjer imala crvene cvjetove, ah 
su listovi u cvietu bili već puno veći. Od sjemenja te ruže dobiše 
opet nove biline, kojim je cviet bio već na pola pun. Daljnim 
ovakvim odabiranjem stvoriše za deset godina osam raznih suvrstica. 
Za dvadeset godina bilo ih je već dvadeset i šest. Godine 1841. 
raslo je po vrtovih oko Glasgowa već 300 raznih odlika u vrlo 
raznih bojah. 

Divlje ruže se u prirodi kadšto same medju sobom oplodjuju 
i križaju, pa tako često dvie razne vrsti znadu stvoriti novu jednu 

treću vrst, u kojoj se sdružuju svojstva jedne i druge vrsti. Sto tu 
narav i nehotice stvara, to znade vrtlar umjetno proizvesti. I toga 
se sredstva vrtlar vrlo rado laća, te prenosi prah sa jedne ruže 
na drugu. On zna, da će tim dobiti novu ružu, na kojoj će sdružiti 
na neobičan način svojstva jednoga i drugoga roditelja, pa da se 
takvi bastardi obično odlikuju još punijim i ljepšim cvietom , da 
dulje cvjetaju, pa da često dobiju još i nova liepa svojstva. Upravo 
najljepše naše ruže po vrtovih su takvi bastardi. Stvoriše ih umni 
vrtlari, donesav iz dalekih krajeva nove ruže, da ih u svojih vrtovih 
uzgoje i onda pomiešaju sa đomaćimi ružami. Kada je jednom vrt¬ 
laru pošlo za rukom, da stvori koju novu liepu vrst, onda ju on 
Iako razplodi. Odreže grančicu ili samo oko od svoje plemenite vrsti, 
pa ga prenese vještom rukom na stablo divlje ruže, da tu priraste 
i on divljaku svoju tim oplemeni. Ruža dobiva svoju hranu kroz 
divljaku, ali se oko razvije u plemenitu krošnju, koja prve godine 
samo pojedine cvjetove iztjera, ali kasnije sve ljepšim i obilnijim 
cviećem cvjeta. Na taj način znade se nova plemenita vrst u nje- 
koliko godina po vrtovih svega svieta razširiti. 

Kako je čovjek već od pamtivieka ruže uzgajao, to se za mnoge 
i baš za najljepše ruže nezna, odkle su potekle i tko ih je uzgojio, 
čovjek ih je Bog zna kada i gdje uzeo u svoje vrtove, pa su se 
odatle po svem svietu razširile. U tom uzgoju promienile su se sve 
te ruže na toliko, da se na njih nemože više prepoznati, od kojih 
su roditelja potekle. Upravo tako neznamo baš i za naše najzname¬ 
nitije kulturne biline, za pšenicu i ječam, rižu i kukuruz, od kojih 
i kakvih roditelja potekoše. Tako su nam nepoznati roditelji od sto- 
liste ruže, od mahovnjače, od žute eglanterije i od mnogih drugih. 

Ako i mnogu ružu po naših vrtovih smatramo kao sirotče bez 
roditelja, to nam je ipak svaka mila, jer znamo, da je potekla od 
plemenita roda. Svaka nam to jasno pokazuje cjelim svojim ruhom. 
Jedno će nam se možda samo pričiniti na ruži neplemenito i prosto, 
a to je njeno trnje, što se je po svoj stabljici osulo. Ta već pri- 
rjeČica veli, da neima Tuže bez trnja, premda nije skroz istinita. 
Ruža, što raste i kod nas na Kalniku, Ivančici i Kleku — Itosa 
alpina — neima upravo nikakva trnja. Ali to je samo iznimka. Nu. 
trnje, što ga ruže imaju, nesmijemo smatrati kao dokaz njihove pro¬ 
stote. Trnje to ima da bude stražom, koja stoji pred kraljevskom 
palačom. Je li smjela narav stvoriti toli đražestan cviet, a da mu 
neda ujedno u ruke orudje, kojim će se obraniti od stotine napa- 

đaja ? Uz polje i uz ogradu čuva trnje ružu od stoke i druge zvieri, 
a u vrtu od nestašna dječarca. Kada naše voćke podivljaju, to se 
one odmah oboružaju trnjem, da obrane sebe i svoje sočne plodove 
od proždrljivih životinja. Čim se te voćke vrate opet u vrt pod 
okrilje čovječje, odbace svoje trnje, jer se tu više neboje čovjeka. 
Nu ruža hoće i u vrtu, da se pouosi svojim evietom, da ga nosi, dok 
neoevate, pa za to i čuva svoje trnje. Pogledajmo biline, što rastu 
po pustarah, kojimi se provlače biljoždere životinje, to ćemo malone 
na svakoj naći, kako se je oboružala trnjem. Da neimaju tu biline 
trnja, lako bi sa površja zemlje izčeznule. Spomenuli smo na dru¬ 
gom jednom mjestu nepregledne šikare, što se Australijom protežu, 
pa tu je trnje upravo ona glavna zaprjeka, koja nepušta ni čovjeka 
ni životinju naprvo. 

Uz trnje nalazimo po stablu ruže sićušne dlačice sa crvenka- 
stimi glavicami, pa i te dlačice znadu kadšto kod ruže postati pre¬ 
krasnim uresom. Dlačice se te razgranjuju, te obuhvaćaju i sam 
cviet, kako to vidjamo kod nježne ruže-mahovnjače, pa ga zaođie- 
vaju kao u baršun. I list u ruže uzorom je ljepote. Malo je bilina 
na svietu, koje bi imale ljepše i ukusnije razciepano lišće nego 
ruža. Nu najljepši ures ruže je njen cviet. On je kruna sve ljepote. 

Proljeće je moralo odkriti već sav svoj čar, stotine najljepšega 
cvieća već je ocvalo, a ruža jošte sniva, pa se nežuri svojim cvie- 
tom, jer zna, da je nitko ljepotom preteći neće. I kada je narav 
u svojoj snazi prohujala, nabubrao je i pupoljak ražin, oklop joj 
oko prsiju postao pretjesan, ona se napela i oklop joj pukao, a iz 
njega se pomolila liepo bo jađisana glavica. Zaista se nikada nijedan 
cviet neprikazuje u ljepšem liku, nego raža u svom pupoljku. Ružin 
pupoljak slika je i prilika nježne i nedužne mladosti; u njem vidimo 
prvu klicu ljubavi i nađe, a crvenilo, što iz pupoljka proviruje, sjeća 
nas na rumen stidljive djevojke. Svi pjesnici svega svieta dostojno 
su proslavili svu tu ljepotu, čar i dražest., kojom je narav ružin 
pupoljak okitila. Na to osvanuo topal lipanjski dan, a ruža pomo¬ 
lila svoju čednu glavicu iz pupoljka, pa ju nedužno prignula zemlji, 
kao da zna, da joj oholost nebi ljepote povisila. 

Oko ražina cvieta stegnula se zelena časka, koja se gore razi¬ 
lazi u pet šiljaka, koji su često razciepani kao i samo lišće. U ze¬ 
lenu tu časku posadili su se bojadisani listovi cvieta. Tih listova 
— u znanosti ih zovu latice — ima u divlje ruže pet, u pitome 
ruže ih je nebrojeno, pa je njen cviet, kako vele, pun. Svaka la- 



tica srđeu naliči, a svojim šiljatim krajem zabola se je u dno časke. 
Jedna latica zagrlila drugu, a sve se sredale tako pravilno i nježno, 
da ih ni umjetnik ljepše poredati nebi mogao. D tih šarenih laticah 
kruna je sve ljepote. Odatle jedino izilazi miomiris, kojim ruža 
odiše; tu se razlile sve najljepše boje, kojimi se cvieće ponosi. Na¬ 
lazimo tu bielu i bliedu, crvenu i purpurnu, narančastu i žutu boju, 
a samo modre i zagasite ruže nemogoše dosele vrtlari nikako da 
stvore. Gdje se ruža u zelenu ruhu prikaže, tu se je ona na zeleno 
samo bolešću izvrgla. 

U divlje ruže obkoljuju latice veliku množinu tankih, bielih 
niti, a svaka nit završuje kao zlato žutom glavicom, iz koje pada 
prah na pestiće, što su se sred cvieta smjestili. U pitome ruže sti- 
snule se te biele niti i sgurile, jer je od premnogih latica za njih 
premalo prostora preostalo, a i mnoge te niti razširile i pretvorile 
su se u bojadisane latice, da ih samo više bude. 

Tomu prekrasnomu stvoru dosudila je priroda samo kratak život 
i možda je upravo u kratkom tom živovanju sva dražest ruže. Ono 
par dana, što ruža u svom cvietu proživi, nerazvija samo mio¬ 
miris, nego se i miče i giblje, kao da se veseli svomu životu. Od 
milja i veselja otvara ona širom svoj cviet, pa kada se je božjega 
dana naužila, onda, prije nego što sunce sjedne, zatvori cviet i la¬ 
tice skrije pod časku, da tako u miru prospava noć. A rano jutrom, 
mnogo prije nego što ograne sunce, otvori opet cviet, da pozdravi 
jutrnje rumenilo. I tako ide od dana do dana, jutrom oko 3 sata 
otvara, a po podne oko 5 sati zatvara svoje cvjetnate glavice. Nu 
svakim danom biva joj taj posao sve to teži, jer se sa svakim danom 
latice sve više razširuju, pa ih je sve teže na okup skupiti. Na¬ 
pokon i latice omlitave, pa se više neskupljaju, a prvi vjetrić ili na 
sve strane raznese. 

Kada divlja ruža oc-vate, onda dno časke nabubra i udeblja; 
a domala i zacrveni, pa od toga postane sočan šipak, u kom su 
se smjestile sitne sjemenke. I mnoge vrtne ruže, kada ocvatu, razvijaju 
sočan šipak, nu najljepše naše vrtne ruže toga nečine. Ruže te neće 
da se brinu same za svoj pođmladak, nego čuvaju svoje djevičanstvo 
do zadnjega časa. One su u svom cvjetanju sve sile iztrošile, da 
stvore što ljepši i puuiji cviet, pa kada su svoj djevičanski ures 
izgubile, onda su i dovršile svoj život. 

Uz krasotu ružina cvieta spomenuli smo i ugodan miomiris, kojim 
ruža odiše. Izvor tomu mirisu je u cvjetnih listovih, u laticah. Tu 
Iz bilinskoga svieta. 1. 19 



si je ruža priredila mirisavo jedno nije, koje se lako izhlapljuje i 
razprostire ugodan onaj miomiris. Već stari narodi umješe izvući 
jz ružična cvieta mirisavu tu tvar, te napraviti sada ružienu vodicu, 
a sada ružično ulje. Ružice se oberu, pa ih bace u kotao i naliju 
vodom. Kotao se sada zaklopcem zatvori i pod njim vatra naloži. 
Ako ste vidjeli, kako se rakija peče, onda ćete razumjeti, kako se 
ružična vodica i ružično ulje pravi. Od topline se izpari iz cvjetova 
mirisavo ulje, a izpari i voda, a pare ove izlaze sada iz kotla kroz 
posebnu ciev. Pare se te moraju ohladiti, da se u tekućinu pretvore, 
pa za to ta ciev prolazi krivudasto kroz drugu posudu, u koju 
bez prestanka protiče hladna voda. Pare se od toga sgustnu i pretvore 
n tekućinu, a iz cievi kaplje voda, pa se u posudice hvata. Voda 
je ta puna ugodna mirisa, te u njoj ima ružična ulja. Poznato je, 
da sve ružice nemiriše jednako, jer jedne imadu u sebi više, a 
drage manje ružična ulja. Ako za prekapljivanje uzmemo ružice, 
koje imadu u sebi mnogo ulja, onda će nam iz cievi izteći i mnogo 
mirisavija voda. Kada ta voda jedno vrieme mirno stoji, to će joj 
se na površju skupiti ružično ulje. Od ruža slabijega mirisa 
dobiva se voda, na kojoj se vrlo težko kupi ulje, a takva voda se 
onda sa primiešanim uljem prodaje pod imenom ružične vodice. 
Isto tako je voda od boljih ruža, kada se s nje ulje skine, još uviek 
vrlo ugodna mirisa, pa je u trgovini od iste one vriednosti kao i 
ona voda slabijih ruža, s koje ulje nije obrano. 

Ružična vodica i ružično ulje bijaše već davno u starom vieku 
poznato. Već Homer spominje ružično ulje, a stari Rimljani bijahu 
veoma razkošni sa ružičnom vodicom i ružičnim uljem. Grci i 
Rimljani dobivali su svoje ulje sa iztoka., jer ga sami nisu znali 
praviti. Najglavnije zemlje, koje su od vajkađa najviše ružična ulja 
proizvodile, bile su Perzija, Indija i Egipat. Kada su Turci prenesli 
u Europu kulturu iztočnoga cvieća, stadoše ovdje praviti i ružično 
ulje, a iz njihovih ruku preuze taj posao bugarski narod oko Balkana. 
Ružično ulje, što se pravi na iztoku, ni nedospieva u Europu, nego se 
sve odmah na mjestu potroši. Sve ružično ulje, što ga moderna Europa, 
a osobito Francezka i Englezka u svojoj paifimeriji potroši, dolazi 
jedino iz Bugarske.Južno izpod Balkana oko Kazanlika šire se pre¬ 
krasni'dolovi i brežuljci, koje je marljiva ruka bugarska pretvorila 
u najđražestnije ružične vrtove. Putnici nemogu dosta živo da opišu 
krasotu tih ružičnih perivoja, tako su svi očarani njhovom krasotom. 

Poznati učenjak i putnik Fr. Kanitz, koji je proputovao i 

vjerno opisao bugarske zemlje, nemože dosta da se nahvali divnih 
ovih ražičnih dolova. Kada se je primicao Kazanliku, pripovieda u 
svom putovanju, priđružiše mu se čitave karavane. Bilo tu nebrojeno 
magaradi sa čemeri, a na svakoj strani čemera bile prikopčane 
ogromne košare. Košare bijahu vrhom napunjene prekrasnimi ružicami, 
od kojih je sav zrak odisao bajnim miomirisom. Bila je neobična 
i upravo svečana povorka, a u njoj se iztieahu vesele seoske ljepotice, 
tako čisto, jednostavno i ukusno obučene, da su pristajale divnoj 
toj slici. I one bijahu ružami okićene, pa i palice, što ih nošahu 
u rukama, bijahu omotane ružami. Čarobna ovakova slika morala 
je neobično dirnuti strana putnika, pa nam je. onda i razumljivo, 
kada čitamo, kojim uzhitom Moltke opisuje ružična polja oko Ka- 
zanlika, gdje na milijune i milijune ružičnili pupoljaka svoje rumene 
glavine otvara, da nakite dolove i brežuljke. „Taj cviet se negoji 
ovdje,“ piše Moltke, „kao kod nas u loncih, nego se sadi po poljih 
i po brazdah kao korun. čovjek si nemože ništa umiljatijega po¬ 
misliti, nego ovakovo ružično polje. Kada bi slikar što takva naslikao, 
prigovorilo bi mu se, da pretjeruje. Mnogo i mnogo milijuna ruža 
stoperka razasuto se je po zelenom sagu ružičnih poljana, premda 
se je možda tek jedna četvrtina pupoljaka razvila." I takvo prekrasno 
ružičuo polje, gdje su upravo stali ruže brati, da iz njih ružično 
ulje prirede, prikazuje nam i naša slika: „Berbaruža u okolici 
Kazanlika," što ju po slici Fr. Kanitza na pročelju ove naše 
knjige donosimo. 

U samoj dolini Kazanlika ima 42 sela, koja se bave pravljenjem 
ružičnoga ulja, a godimice dobivaju tu do 850 kilograma dragocjena 
ulja. Po ostalih krajevili Bugarske ima još 80 sela, koja prave 
ružično ulje, a nedobivaju godimice više od 800 kilograma ulja. Nu 
svaka godina neprija ruži. Dogadja se kadšto, da sva Bugarska pro¬ 
izvede u godini do 3000, a gdjekad opet jedva 800 kilograma ružična 
ulja. Kolika ta ružična polja moraju biti, razumjet ćemo lako, ako 
spomenemo, da za jedan kilogram ulja treba 3000 do 3200 kgr. 
ruža, ali za to stoji na mjestu 1 kilogram ružična ulja oko 500 for. 

Tri su poglavito ruže, iz kojih se u Bugarskoj ulje prekapljuje, 
a to su damascenska, zimzelena i moškatna ruža (i Rosa đamascena , 
sempervirens i moschata). Cvieče im se bere u svibnju do početka 
lipnja. Mnogi seljaci sami svoje niže prekapljuju, a njeki ih opet prodaju 
u grad većim poduzetnikom. U najvećoj su cieni ruže, koje rastu 
po krajnih obroncih Balkana, jer imadu obično još jedan put toliko 

ulja u sebi kao one, što po đolovih rastu, pa je to ulje i bolje i 
mirisavije. Za svjetsku trgovinu miešaju uviek ulje od gorskih ruža 
sa onim od ruža, što po dolovih rastu. Pa i takvo čisto ružično 
ulje riedko se kada u trgovini dobiva. Pridodaju mu druga jeftinija 
mirisava ulja, a da se ta prevara prepozna, treba više puta znanstvena 
iztraživanja. 

Mnogi kraj pod Balkanom našao je u ruži izvor svomu blago¬ 
stanju. Tursko gospodarstvo diglo je tu uzgoj ruža, ali ga kasnije 
malo da nije i uništilo. Uđariše velik porez ponajprije na obranu 
ružu, a onda na prekapano ulje. Siromašna seljaka tištalo je to tako 
jako, da je već počeo mjesto ruža sijati kukuruz i druge usjeve. 
A1 svanuše i tu ljepši dani. Najnovija poviest nam priča, što se je 
tu sbilo, a pjesnik nam pjeva: 

»Na Balkanu Rus se bije 
Za braću si, za Slovjene, 

Od krvi mu ruže cvatu, 

Poljane su sve crljene; 

Za slobodu i krst sveti 
Rus se bije, grne nmcti.« 

I te sretnije dane predvidjela je pjesnička duša i zapjevala: 

»Na Balkanu ruže cvatu, 

Cviet do cvietka eno zenc, 

Od ružica već se gore, 

Poljane se sve crljene. 

Hvala Bogu po sto puti, 

To nam njekom dobru sluti.« 




Berba ruža u okolici Kazanlika. 

